
| skyrius 


- Ji išsisuks. - Burkas Beizilas ištiesė dešinės rankos 
pirštus ir suspaudė į kumštį. Tas judesys pastaruoju metu 
buvo tapęs jo nevaldomu įpročiu. - Nėra nė menkiausios ti- 
kimybės, kad jį nuteis. 

Kapitonas Daglas Patutas, Naujojo Orleano policijos de- 
partamento Kovos su narkotikais ir prostitucija skyriaus va- 
dovas, neramiai atsiduso: 

— Galbūt. 

— Ne galbūt, o tikrai, - ryžtingai pareiškė Burkas. 

Po minutės Patutas paklausė: 

— Kodėl Litrelas perdavė šią bylą savo pavaduotojui? Juk 
šis neseniai atvykęs, vos kelis mėnesius gyvena čia, persikė- 
les iš Šiaurės - Viskonsino ar kokios ten valstijos. Jis nesu- 
prato šios bylos... niuansų. 

Spoksojęs pro langą Burkas vėl atsigręžė į kambarį. 

- Užtat Pinkis Diuvalis juos puikiai suprato. 

— Tas auksaburnis kalės vaikas! Labiausiai už viską jis 
mėgsta keikti Naujojo Orleano policijos skyrių ir rodyti mus 
kaip neišmanėlius. 

Nors ir labai nenorėdamas girti gynybos advokato, Burkas 
tarė: 

— Bet pripažink, Dagai, jo baigiamoji kalba buvo nuostabi. 
Nors akivaizdžiai nukreipta prieš policininkus, bet aiškiai — 

už teisingumą. - Jis pažvelgė į rankinį laikrodį. - Jie posė- 
džiauja jau pusvalandį, tikriausiai užtruks ne daugiau kaip 
dešimt minučių. 

— Manai, kad viskas taip greitai baigsis? 

— Taip, - Burkas atsisėdo ant subraižytos medinės kėdės. - 
Pažvelkim tiesai į akis - mes neturim jokių šansų. Nesvarbu, 
kas iš Apygardos prokuratūros būtų ėmęsis šios bylos ir kiek 
teisinio darbo atliko abi pusės, liūdnas faktas tas, kad Veinas 
Bardas nepaspaudė gaiduko. Jis nepaleido Kevą nužudžiu- 
sios kulkos. 

— Norėčiau gauti penkis centus kiekvieną kartą, kai Pinkis 
Diuvalis tą pabrėžė per teismą, - susiraukė Patutas. - „Mano 
klientas neiššovė tos paskutinės kulkos.“ Kartojo tai kaip vie- 
nuolės poterius. 

— Deja, tai tiesa. 

Jie permąstė šį įvykį mažiausiai dešimt tūkstančių kartų, 
vėl prisiminė, nagrinėjo, bet visada prieidavo tą pačią nepa- 
keičiamą, nenuginčijamą tiesą: kaltinamasis Veinas Bardas iš 
tiesų nenušovė detektyvo seržanto Kevino Stiuarto. 

Išvargęs Burkas Beizilas pamasažavo pajuodusius vokus, 
nubraukė nuo kaktos susitaršiusius banguotus plaukus, per- 
braukė ūsus, neramiai patrynė delnais šlaunis ir ėmė nevalin- 
gai gniaužyti dešinę ranką. Galiausiai jis atsirėmė alkūnėmis 
į kelius ir tuščiu žvilgsniu įsistebeilijo į grindis, pečiai sielvar- 
tingai palinko į priekį. Patutas kritiškai stebėjo jį. 

— Atrodai baisiai. Išeik į lauką ir surūkyk cigaretę. 

Burkas papurtė galvą. 

— O gal kavos? Aš atnešiu, kad tau nereikėtų susitikti su 
žurnalistais. 

— Ne, bet vis tiek ačiū. 

Patutas atsisėdo ant kėdės šalia Burko. 

— Dar neįskaitykim pralaimėjimo. Prisiekusieji nenuspė- 


jami. Manai, kad jau prismeigei kokį nors niekšą, bet jis iš 

teismo rūmų išeina į laisvę. Kartais kaip tik esi tikras, kad jį 
išteisins, o jie nusprendžia „kaltas“, ir teisėjas skiria didžiau- 
sią bausme. Niekad nežinai. 

— Dabar žinau, - Burkas niūriai laikėsi savo. - Bardas išsi- 
suks. 

Kurį laiką nė vienas nenutraukė sunkios tylos, pagaliau 
Patutas tarė: 

— Šiandien Meksikos konstitucijos metinės. 

Burkas pakėlė akis. 

— Atsiprašau? 

- Meksikos konstitucijos. Ją priėmė vasario 5 dieną. Šįryt 
skaičiau stalo kalendoriuje. 

— Aha. 

— Neparašyta, prieš kiek metų. Manau, prieš kokius du 
šimtus. 

— Aha. 

Pokalbis nutrūko, ir jie vėl sėdėjo tylėdami, paskendę savo 
mintyse. Burkas mėgino nuspėti, kaip jis įstengs susitvardyti 
kelias pirmas sekundes, kai paskelbs nuosprendį. 

Jis iš pradžių žinojo, kad bus teismo procesas. Pinkis Diu- 
valis neketino derėtis, įsitikinęs, kad jo klientas bus visiškai 
išteisintas. Burkas taip pat numatė bylos baigtį. Jei jo spėji- 
mas teisingas, artėja tiesos akimirka, ir jis kaupėsi, kad nuga- 
lėtų įtūžį, užplūsiantį stebint, kaip visiškai išteisintas Bardas 
palieka teismo salę. 

Te Dievas sulaiko jį, kad plikomis rankomis neužmuštų to 
niekšo. 

Didžiulė, pasirodžiusi ne sezono metu, nuodų nepaveik- 
ta triukšminga musė kažkaip pateko į nedidelį kambarėlį 
Naujojo Orleano Apygardos teismo rūmuose, kuriame prieš 
juos prakaitavo nesuskaičiuojama daugybė prokurorų ir 
teisiamųjų, susirūpinę laukdami, kol prisiekusieji paskelbs 
savo sprendimą. Beviltiškai mėgindama pabėgti musė savi- 
žudiškai trankėsi į stiklą. Kvaišelė nesuvokė, kad jau pralai- 

mėjo ir jos energingos, bet tuščios pastangos iš šalies atrodo 
idiotiškos. 

Burkas smerkdamas save susijuokė. Jis pats panašus į tą 
musę, nes jau atsitrenkė į uolėtą dugną. 

Išgirdę barbenant į duris, jiedu su Patutu iš pradžių susi- 
žvalgė, tada pažiūrėjo į duris, pro kurias galvą įkišusi teismo 
sekretorė pranešė: 

— Grįžo prisiekusieji. 

Eidamas prie durų, Patutas žvilgtelėjo į laikrodį ir sumur- 
mėjo: 

- Tiksliai nuspėjai. Dešimt minučių. - Jis pažiūrėjo į Bur- 
ką. - Iš kur žinojai? 

Tačiau Burkas nesiklausė. Jis buvo sutelkęs dėmesį į atvi- 
ras teismo salės duris koridoriaus gale. Žiūrovai ir žurnalis- 
tai įsiveržė pro jas, susijaudinę lyg romėnai prie Koliziejaus, 
ketinantys pasigėrėti reginiu, kai liūtai sudrasko pasmerk- 
tuosius. 

Nužudytas Kevinas Stiuartas - vyras, tėvas ir stebėtinai 
geras policininkas. Kaip ir daugelio kankinių istorijoje, jo 
mirtis - išdavystės padarinys. Žmogus, kuriuo Kevas pasiti- 
kėjo, kuris turėjo būti jo pusėje, palaikyti ir dengti jį, pasiro- 
dė esąs išdavikas. Jis įspėjo bloguosius vyrukus, kad atvyks- 
ta gerieji. 

Kevino Stiuarto likimą nulėmė slaptas skambutis telefonu 
iš policijos. Tiesa, Kevas žuvo vykdydamas tarnybines parei- 
gas, bet dėl to netapo gyvesnis. Jis mirė beprasmiškai ir žiau- 
riai. O ši byla - tik brangus, ilgai trunkantis teismo procesas, 
kurį pereina civilizuota visuomenė, kad paleistų į laisvę niek- 
šą, atėmusį gyvybę puikiam žmogui. 

Prisiekusiuosius rinko dvi savaites. Gynybos advokatas, 
šaunusis Pinkis Diuvalis, iš pat pradžių įbaugino prokurorą ir 
jį įveikė panaudojęs visus savo sugebėjimus, pasirinkęs tobu- 
lus prisiekusiuosius savo klientui ir nesulaukęs jokio kaltin- 
tojų pasipriešinimo. 

Pats teismo procesas truko vos keturias dienas. Tačiau 
trumpumas nebuvo proporcingas susidomėjimui jo baigtimi. 
Žmonės spėliojo labai įvairiai. 

Tą rytą po lemtingojo įvykio policijos viršininkas pasakė: 
„Kiekvienas mūsų pajėgų policininkas išgyvena dėl netekties 
ir priima ją asmeniškai. Kevinas Stiuartas buvo bendradar- 
bių gerbiamas ir mylimas. Mes pasitelkėme visas turimas 
priemones išsamiai ištirti, kaip žuvo šis puikus pareigūnas.“ 

„Tai turėtų būti labai trumpa byla, - rašyta Times Picayune 
laikraščio redakcijos skiltyje pirmąją teismo dieną. - Nepa- 
taisoma Naujojo Orleano policijos departamento klaida at- 
nešė vieno iš pareigūnų mirtį. Tragiška? Be abejonės. Tačiau 
ar reikia suversti kaltę nekaltam atpirkimo ožiui? Autorius 
mano, kad taip neturėtų būti.“ 

„Apygardos prokuroras eikvoja mokesčių mokėtojų pini- 
gus, iškėlęs bylą nekaltam piliečiui dėl sukurpto kaltinimo, 
siekdamas išgelbėti Naujojo Orleano policijos departamentą 
nuo viešo pažeminimo, kurio šis nusipelno. Rinkėjai turė- 
tų gerai pagalvoti apie šias pajėgas perrinkdami apygardos 
prokurorą Litrelą“, - kalbėjo Pinkis Diuvalis, kurio kliento 
„nekalto piliečio“ Veino Bardo, anksčiau vadinto Bordo, anks- 
tesnių teistumų sąrašas buvo ilgas kaip Pončartreino ežero 
geležinkelio tiltas. 

Kiekvienas Pinkio Diuvalio pasirodymas teismo salėje su- 
silaukdavo milžiniško žiniasklaidos dėmesio. Valstybės tar- 
nautojai bei renkami pareigūnai norėjo nemokamai pakliūti 
į žiniasklaidą ir pasinaudojo Bardo byla kaip pakyla savo ži- 
nomumui pakelti: neprašytos nuomonės buvo mėtomos taip 
pat dosniai, kaip spalvoti karoliukai per Užgavėnes. 

Priešingai nei jie, leitenantas Burkas Beizilas užsispyręs 
paniekinamai tylėjo nuo Kevo Stiuarto žūties nakties. Per 
visas ikiteismines apklausas, prašymus teismui, kuriuos už- 
pildė abi pusės, per ištisą karštligišką žiniasklaidos sukurtą 
sąmyšį užsispyręs kovos su narkotikais pareigūnas nepatei- 

kė nieko, ką galima pacituoti, nors jo partneris ir geriausias 
draugas žuvo nuo šautinės žaizdos tą naktį, kai sužlugo nar- 
kotikų reidas. 

Braudamasis į teismo salę, kad išgirstų nuosprendį, paki- 
šusiam prie veido mikrofoną ir paklaususiam, ar jis turi ką 
pasakyti, žurnalistui Burkas Beizilas trumpai atrėžė: 

— Taip! Eik šikt! 

Autoritetu laikomą kapitoną Patutą žurnalistai sulaikė, kai 
jis mėgino sekti paskui Burką į teismo salę. Patutas kalbėjo 
daug diplomatiškiau negu jo pavaldinys, bet nedviprasmiš- 
kai pareiškė, kad dėl Stiuarto mirties kaltas Veinas Bardas 
ir kad teisingumas būtų atkurtas, jei prisiekusieji nuspręstų 
„kaltas“. 

Kai Patutas priėjo, Burkas jau sėdėjo savo vietoje. 

— Nensei nelengva, - sėsdamasis tarstelėjo jis. 

Kevo Stiuarto našlė sėdėjo tarp savo tėvų toje pačioje eilėje 
kaip irjie, bet kitoje centrinio tako pusėje. Pasilenkęs į priekį, 
Burkas sugavo moters žvilgsnį ir padrąsinamai linktelėjo. Ji 
vos šyptelėjo, rodydama ne didesnį nei jo optimizmą. 

Patutas pamojavo sveikindamasis. 

— Kita vertus, ji tvirta moteris. Kovotoja. 

— Taigi, kai jos vyras šaltakraujiškai nušautas, gali viltis, 
kad Nensė šaltakraujiškai susidoros su padėtimi. 

Patutas susiraukė dėl Beizilo sarkazmo. 

— Nereikia ironijos. Žinai, ką turiu galvoje. 

Beizilas nieko nepasakė. Po minutės Patutas dirbtinai ne- 
rūpestingai paklausė: 

— Ar Barbara bus čia? 

— Ne. 

— Maniau, kad ji ateis palaikyti tavęs morališkai, jei byla 
baigsis ne mūsų naudai. 

Burkas nenorėjo aiškinti, kodėl jo žmona nusprendė neat- 
eiti į teismą, tik pasakė: 

— Ji prašė paskambinti, kai tik sužinosiu. 

Priešininkų stovykloje tvyrojo visiškai skirtingos nuotai- 
kos. Burkas pritarė Patuto nuomonei, kad apygardos proku- 
roro pavaduotojas blogai atliko kaltintojo vaidmenį. Neįti- 
kinamai kalbėjęs per bylą, dabar jis sėdėjo už savo stalo ir 
barbeno pieštuko trintuku į tuščią lapą, ant kurio nebuvo nė 
vieno teiginio. Jis nervingai sūpavo kairę koją, ir atrodė, kad 
daug mieliau darytų ką nors kita, netgi ištvertų danties ka- 
nalo valymą. 

Tuo tarpu Bardas ir Diuvalis prie gynybos stalo kuždėjosi 
ir juokėsi užsidengę burnas delnais. Burkas nepajėgtų pasa- 
kyti, kurio iš jų jis nekentė labiau - profesionalaus nusikaltė- 
lio ar ne mažesnio nusikaltėlio - jo advokato. 

Kai Diuvalio padėjėjas padavė jam teisinių dokumentų 
segtuvą, advokatas nusigręžė juos peržvelgti, o Bardas atsi- 
lošė kėdėje, sunėrė pirštus po smakru ir įsistebeilijo į lubas. 
Burkas labai abejojo, ar tas kalės vaikas meldžiasi. 

Lyg pajutęs įdėmų Burko žvilgsnį, Bardas atsigręžė. Burko 
akys susidūrė su tamsiomis titnaginėmis akimis, kuriose var- 
gu ar kada nors yra blykstelėjusi sąžinės kibirkštėlė. Plonos 
lyg driežo lūpos išsikreipė į stingdančią šypseną. Paskui Bar- 
das jam mirktelėjo. 

Burkas būtų šokęs nuo kėdės ir puolęs Bardą, jei Patutas, 
pastebėjęs įžeidžiamą judesį, nebūtų sugriebęs Burko už ran- 
kos ir sulaikęs. 

— Dėl Dievo meilės, nekrėsk kvailysčių, - ir tyliai pridū- 
rė: - Paleidęs vadžias tik padėsi tiems niekšams - patvirtinsi 
kiekvieną jų ištartą neigiamą sakinį apie tave. Jei to nori - 
pirmyn. 

Neatsikirtęs į priekaištą, Burkas ištraukė ranką iš savo 
viršininko delno. Vis dar niekinamai šypsodamasis Bardas 
nusigręžė į priekį. Po kelių akimirkų buvo paprašyta tylos, 
teisėjas užėmė savo vietą. Saldžiu lyg vasarą iš sausmedžio 
tekančios sultys balsu jis paprašė deramai elgtis, kai bus pa- 
skelbtas nuosprendis, ir pakvietė prisiekusiuosius. 

Septyni vyrai ir penkios moterys užėmė prisiekusiųjų suo- 
lą. Septyni vyrai ir penkios moterys vienbalsiai nusprendė, 
kad Veinas Bardas nekaltas dėl detektyvo seržanto Kevino 
Stiuarto mirties nuo šautinės žaizdos. 

Nors Burkas Beizilas įsivaizdavo, kad bus neįmanoma susi- 
taikyti su nuosprendžiu, o ir tikėjosi panašios baigties, buvo 
sunkiau priimti tai, negu galėjo pamanyti. 

Nepaisydami teisėjo nurodymų, žiūrovai nepajėgė slėpti 
savo emocijų. Nensė Stiuart riktelėjo ir susigūžė. Jos tėvai 
mėgino užstoti ją nuo vaizdo kamerų prožektorių ir plėšrių 
žurnalistų, puolusių artyn. 

Teisėjas padėkojo prisiekusiesiems ir juos paleido. Po to, 
kai byla buvo garsiai ir oficialiai baigta, nevykėlis prokuroras 
greit įkišo tuščią bloknotą į naujai atrodantį lagaminėlį ir per- 
ėjo centriniu taku taip greitai, lyg būtų išgirdęs apie gaisrą. 
Jis vengė pažvelgti į akis Burkui ir Patutui. 

Burkas mintyse užfiksavo jo veido išraišką. „Tai ne mano 
kaltė. Kartais laimi, kartais pralaimi. Nesvarbu, kas įvyko, 
penktadienį gausiu atlyginimo čekį, todėl nusiraminkit.“ 

- Šiknius, - sumurmėjo Burkas. 

Prie gynybos stalo žmonės džiūgavo, ir teisėjas liovėsi juos 
tildęs. Pinkis Diuvalis iškalbingai šnekėjo į žurnalistų mikro- 
fonus. Veinas Bardas mindžikavo nuo vienos Bally batu ap- 
autos kojos ant kitos ir nuobodžiaudamas žaidė savo ranko- 
galiais. Sąsagos su brangakmeniais blyksėjo televizijos pro- 
žektorių šviesoje. Burkas pastebėjo, kad jo tamsi kakta netgi 
neprakaituota. Kalės vaikas žinojo, kad išvengs bausmės ir 
kad visus įveikė. 

Patutas, nuo pat jo padalinį sukrėtusio incidento pradžios 
kalbėjęs Naujojo Orleano policijos departamento vardu, atsi- 
mušinėjo nuo žurnalistų ir jų klausimų. Burkas stebėjo Diu- 
valį ir Bardą, kai jie triumfuodami skynėsi kelią per žurnalis- 


tų minią durų link. 

Jie nestūmė nei mikrofonų, nei kamerų. Diuvalis mėgavo- 
si viešumu, maudėsi šlovės spinduliuose. Kitaip nei proku- 
roras, jie neskubėjo išeiti ir laukė savo šalininkų sveikinimų. 
Be to, jie nevengė akių kontakto su Burku Beizilų. Priešin- 
gai, netgi sulėtino žingsnį priėję eilę, kurioje stovėjo Burkas, 
gniaužydamas prie šono dešinę ranką. Abu pasistengė pa- 
žvelgti Burkui į akis. Veinas Bardas netgi pasilenkė į priekį ir 
sušnibždėjo nemalonų, bet nenuginčijamą faktą: 

— Beizilai, aš nenušoviau to faro. Jį nušovei tu. 

Ji atsigręžė ir atgalia pirštinėta ranka nubraukė nuo kak- 
tos plaukų sruogą. 

— Labas! Aš taves nelaukiau. 

Pinkis Diuvalis nužygiavo centriniu šiltnamio taku, apka- 
bino ją ir stipriai pabučiavo. 

— Aš laimėjau. 

Ji taip pat nusišypsojo. 

— Taip ir supratau. 

- Išteisino dar vieną. 

— Sveikinu. 

— Ačiū, bet ši byla nebuvo tikras iššūkis. - Plati šypsena 
nugalėjo kuklumą. 

— Būtų iššūkis ne tokiam puikiam advokatui. 

Pamalonintas jos pagyrų, Diuvalis dar plačiau išsišiepė. 

— Einu į kabinėtą paskambinti keliems žmonėms, bet bai- 
gęs ketinu švęsti. Romanas viską paruošė. Tiesą sakant, grįž- 
damas namo pastebėjau atvykstančius restorano furgonus. 

Liokajus Romanas ir visas namo personalas buvo įsitem- 
pę nuo pat bylos pradžios. Pobūviai, kuriuos Pinkis keldavo 
švęsdamas savo pergales teisme, didino jo šlovę kaip ir žėrin- 
tis žiedas su deimantu, kurį jis mūvėjo ant mažojo dešinės 
rankos piršto. Iš čia ir kilo jo pravardė. 

Jo lėbavimų būdavo laukiama ne mažiau nekantriai, kaip 
ir pačių bylų. Kartais Remi įtardavo, kad prisiekusieji bal- 
suoja už išteisinimą tik norėdami dalyvauti vienoje iš įžymių 
Pinkio Diuvalio puotų. 

— Ar galiu kuo nors padėti? - Žinoma, kad ne, ir ji žinojo 
tai dar prieš klausdama. 

— Tik gražiai atrodyti, kaip ir visada, - pasakė jis slysdamas 
ranka žemyn jos nugara ir dar kartą pabučiavo. 

Paleidęs moterį, jis nušluostė žemėtą jos kaktą ir paklausė: 

— Beje, ką tu čia veiki? Juk žinai, kad nemėgstu judėjimo 
šioje vietoje. 

— Čia nebuvo daug judėjimo, tik aš. Atsinešiau iš namo pa- 
partį, nes jis atrodė nesveikas, ir nusprendžiau juo pasirūpin- 
ti. Nesijaudink, neliečiau nieko, ko nereikia. 

Šiltnamis - tik Pinkio karalystė. Nors sodininkystė buvo 
jo pomėgis, vertino jį labai rimtai, šiltnamyje dirbo taip pat 
uoliai ir preciziškai kaip advokato kontoroje bei visose kitose 
savo gyvenimo srityse. 

Dabar Pinkis išdidžiai apžvelgė išrikiuotus savo prižiūri- 
mus augalus. Nedaug draugų ir dar mažiau priešų žinojo, kad 
viena iš Pinkio Diuvalio aistrų - jo auginamos orchidėjos. 

Jis naudojo ypatingas priemones trapiai aplinkos pusiaus- 
vyrai išlaikyti, įrengė atskirą patalpą, kurioje sumontavo 
įrangą, palaikančią ir reguliuojančią šiltnamio klimatą. Pinkis 
išsamiai studijavo savo pomėgį ir kas trejus metus dalyvau- 
davo pasauliniame orchidėjų augintojų kongrese. Jis žinojo, 
kokia šviesa, drėgmė, temperatūra geriausiai tinka kiekvie- 
nai veislei - cattleya, laelia, cymbidium, oncidium. Pinkis pri- 
žiūrėjo jas kaip slaugė naujagimius inkubatoriuje, kiekvieną 
įsodindavo į tinkamą vazoną, rūpinosi drėkinimu ir vėdini- 
mu. Savo ruožtu jis tikėjosi, kad augalai atsidėkos tapdami 
pavyzdiniais ir išskirtiniais. Kadangi jis stengėsi, kad jie ne- 
nuviltų savo šeimininko, taip dažniausiai ir būdavo. 

Bet dabar, nuėjęs prie augalų grupės su etikete Oncidium 
Varicosum, Pinkis susiraukė. Nors stiebai linko nuo žiedų, ne- 
buvo tokie vešlūs kaip kaimyninių augalų. 

— Aš ištisas savaites jas lepinau. Kas joms atsitiko? Labai 
prastai atrodo. 

— Galjoms per mažai laiko? 

— Laiko tikrai užteko. 

— Bet kartais... 

- Šitie augalai netobuli. Nieko daugiau. 

Pinkis ramiai pakėlė vieną vazoną ir numetė ant grindų. 
Šis sudužo atsitrenkęs į akmenines plyteles. Paparčio šaknys, 
indo šukės ir susilamdę žiedlapiai susimaišė į žemėtą krūvą. 
Kitą vazoną ištiko ta pati lemtis. 

— Pinki, nereikia! - Remi pasilenkė ir pakėlė vieną švelnų 
žiedą. 

— Palik ją ramybėje! - abejingai pasakė jis, mesdamas dar 
vieną vazoną. 

Pinkis nepasigailėjo nė vieno augalo. Netrukus visa gėlių 
grupė gulėjo ant grindų tarp duženų. Jis užlipo ant vienos 
orchidėjos ir kulnu sutrynė žiedlapius. 

— Jie gadino šiltnamio vaizdą. 

Nuliūdusi dėl netekties, Remi pradėjo rinkti augalus. 

— Nesirūpink dėl to, atsiųsiu sodininkus, kad išvalytų. 

Pinkis paliko Remi, privertęs pažadėti, kad ji greit sugrįš 
ir pasirengs pobūviui. Tačiau ji išėjo ne iš karto - pati sušlavė 
duženas ir padėjo į vietą viską, ką buvo paėmusi, kad šiltna- 
mis atrodytų nepriekaištingai tvarkingas. 

Per veją namo link vinguriavo akmenimis grįstas takelis. 
Tvarkingas gėlių lysves dengė samanotų ąžuolų lapija. Medžiai 
čia augo šimtmečius prieš pastatant namą. Pirmasis pastatas 
šioje vietoje atsirado devyniolikto amžiaus pabaigoje. 

Remi įėjo per užpakalines duris ir užlipo užpakaliniais 
laiptais, vengdama virtuvės, liokajaus sandėliuko ir valgomo- 
jo, kur maisto tiekėjai griežtai įsakinėjo savo padėjėjams. Kai 

Pinkio svečiai pradės rinktis, viskas bus paruošta, o maistas 
ir gėrimai bus patiekti nepriekaištingai. 

Remi pasiliko per mažai laiko pasirengti pobūviui, bet iš- 
ankstinis pasiruošimas pagreitino procesą. Kambarinė jau 
buvo paruošusi vonią ir laukė tolesnių nurodymų. Jos abi 
aptarė, ką Remi turėtų vilkėti, ir kambarinė, išdėliojusi dra- 
bužius, paliko ją maudytis. Remi greitai nusiprausė, žinoda- 
ma, kad reikės daugiau laiko susišukuoti ir pasidažyti. Pinkis 
troško matyti ją pobūvyje pačią gražiausią. 

Po penkiasdešimties minučių sėdėdama prie savo tualeti- 
nio staliuko ir bebaigianti ruoštis Remi išgirdo, kad vyras įėjo 
į miegamąjį. 

— Ar čia tu? 

— Jau verčiau tegul nebūna niekas kitas. 

Išėjusi iš savo drabužinės, Remi nuėjo pas vyrą į miegamąjį 
ir padėkojo jam už komplimentą, kai ją vertindamas jis švilp- 
telėjo. 

— Ar įpilti tau ko nors išgerti? 

— Įpilk. 

Pinkis pradėjo nusirenginėti. 

Kol ji įpylė viskio, jis jau buvo nuogas. Nors ir penkiasde- 
šimt penkerių, advokatas buvo įspūdingos figūros. Jo kūnas 
buvo tvirtas ir stangrus. Pinkis kasdien energingai mankš- 
tindavosi, o asmeninis masažuotojas rūpinosi jo raumeni- 
mis. Advokatas didžiavosi savo kūnu, nors mėgo retus vynus 
ir įžymiąją Naujojo Orleano virtuvę, ypač jos desertus - duo- 
nos pudingus su viskio padažu ir riebiais cukruje apkepintais 
riešutais. 

Pabučiavęs Remi skruostą, Pinkis paėmė taurę ir siurbte- 
lėjo brangaus viskio. 

— Aš tau atnešiau dovaną, o tu parodei milžinišką savitvar- 
dą nepaminėdama jos, nors žinau, kad matei. 

— Maniau, tu pats įteiksi ją man, - santūriai atsakė ji. - Be 
to, iš kur galėjau žinoti, kad tai man? 

Jis juokdamasis įteikė Remi suvyniotą dovanų dėžutę. 

— Kokia proga? 

— Man nereikia progos, kad įteikčiau dovaną savo gražuo- 
lei žmonai. 

Remi nurišo juodą satino kaspiną ir atsargiai nuvyniojo 
blizgantį auksinį popierių. Pinkis vėl tyliai nusijuokė. 

— Kodėl juokiesi? - paklausė ji. 

— Paprastai dauguma moterų godžiai nuplėšia popierių. 

— Mėgstu pasimėgauti dovana. 

Pinkis paglostė jai skruostą. 

— Nes kai buvai maža mergaitė, beveik niekada negaudavai 
dovanų. | 

— Kol nesutikau tavęs. 

Išvyniojusi popierių, Remi rado juodo aksomo dėžutę, ku- 
rioje ant balto satino gulėjo platinos grandinėlė su smaragdo 
spalvos akvamarinu, aptaisytu deimantų ovalu. 

— Labai gražu, - sukuždėjo ji. 

— Jis patraukė mano dėmesį, nes akmens spalva tokia, kaip 
tavo akys. 

Pinkis pastatė taurę ant naktinio staliuko, išėmė iš dėžu- 
tės papuošalą ir apgręžė Remi nugara į save. 

— Manau, kad šiandien apsieisi be šito, - tarė jis nuimda- 
mas kryželį, kurį ji visada dėvėjo, užsegė naują pakabuką ir 
pasuko ją į aukštą aštuoniolikto amžiaus veidrodį, kažkada 
puošusį pasmerktos prancūzų aristokratės buduarą Paryžiu- 
je. Jis kritiškai įvertino Remi atspindį virš pečių. 

— Gražu, bet ne tobula. Dabar ši suknelė netinka. Juoda 
būtų daug geriau. Reikia ko nors su gilia iškirpte, kad akmuo 
liestųsi su tavo oda. 

Pinkis patraukė užtrauktuką, nusmaukė suknelę Remi 
nuo pečių, atsegė ir nuėmė liemenėlę. Dabar akmuo gulėjo 
krūtų tarpelyje. Remi nusuko akis nuo veidrodžio ir sukry- 
žiavo rankas ant krūtinės. Pinkis atgręžė ją veidu į save ir 

patraukė rankas šalin. Pažvelgus į žmoną, jo akys patamsėjo, 
kvėpavimas pagreitėjo. 

— Taip ir žinojau, - pasakė jis, - kad ši vieta tobulai tiks 
šiam akmeniui. 

Jis truktelėjo Remi lovos link, nekreipdamas dėmesio į ne- 
drąsų priešinimąsi: 

— Pinki, aš jau apsirengusi pobūviui. 

— Tam ir skirta bidė. 

Jis stumtelėjo žmoną ant pagalvės ir pats išsitiesė šalia. 

Visada pajėgaus Pinkio lytinis troškimas dar labiau susti- 
prėdavo po laimėtos bylos. Šį vakarą jis buvo ypač susijaudi- 
nęs. Viskas baigėsi per kelias minutes. Remi liko su bateliais 
ir kojinėmis, bet plaukai ir makiažas nukentėjo nuo jo agre- 
syvių glamonių. Pinkis nusirito nuo jos, pasiėmė taurę, išgėrė 
iki dugno ir tyliai švilpaudamas nuėjo į savo drabužinę. Remi 
apsivertė ant šono ir pakišo rankas po skruostu. Ji su siaubu 
pagalvojo, kad reikės rengtis iš naujo. Iš tiesų, jei galėtų rink- 
tis, ji užmigtų čia, kur guli, ir neitų į tą pobūvį. Nuo pat ryto 
jijautėsi išsekusi, o dabar nuovargis slėgė dar labiau. Tačiau ji 
visiškai nenorėjo, kad Pinkis pastebėtų, jog ji neturi jėgų, nes 
jau kelias savaites tai slėpė. 

Remi prisivertė atsikelti. Ji leido vandenį į vonią, kai Pin- 
kis pasirodė iš drabužinės nusiprausęs po dušu, nusiskutęs 
ir apsivilkęs puikiai pasiūtą juodą kostiumą. Jis nustebęs pa- 
žvelgė įją. 

— Maniau, kad jau būsi pasiruošusi. 

Ji bejėgiškai kilstelėjo rankas. 

— Lengviau pradėti iš naujo, negu mėginti pataisyti. Be to, 
man nepatinka bidė. 

Pinkis prisitraukė ją ir erzindamas pabučiavo. 

— Gal aš palikau tave vienuolyne vieną semestrą per ilgai. 
Įgijai siaubingai manieringų įpročių. 

— Ar neprieštarausi, jei aš ateisiu šiek tiek vėliau? 

Pinkis patapšnojo žmonai per užpakalį ir paleido. 

— Tu būsi pritrenkianti, todėl verta palaukti. - Prie durų jis 
pridūrė: - Atmink, kad turi apsivilkti juodą seksualią suknelę 
su gilia iškirpte. 

Remi ilgai gulėjo vonioje klausydamasi, kaip apačioje mu- 
zikantai derina instrumentus. Tuoj atvyks svečiai. Jie iki 
aušros lepinsis prabangiu maistu ir stipriais gėrimais. Bus 
daug muzikos, juoko, šokių, flirto ir kalbų. Vien pagalvojus 
apie tai Remi supykino. Ar kas nors pastebėtų, jei šeimininkė 
nuspręstų likti kambaryje ir nepasirodytų pobūvyje? 

Pinkis pastebėtų. 

Minėdamas pergalę teismo salėje, jis nupirko žmonai dar 
vieną gražų papuošalą į kolekciją, kuri ir taip jau buvo gėdin- 
gai didelė. Jis įsižeistų sužinojęs, kad ji nenori eiti į jo šven- 
tę ir taip menkai vertina jo dovaną. Tačiau Remi nepajėgia 
mėgautis vyro dosnumu, nes gražios, brangios dovanos tik 
menkai kompensuoja tai, ką jis iš jos atėmė. 

Padėjusi galvą ant vonios krašto, Remi pažvelgė į tualetinį 
staliuką, kur ant satino pamušalo gulėjo nauja brangenybė, 
bet nepamatė šio ypatingo akmens grožio. Jis neskleidė ši- 
lumos, liečiant atrodė šaltas, paviršius nekibirkščiavo ugnies 
žiežirbomis, tik spindėjo ledine šviesa. Akmuo asocijavosi su 
žiema, o ne vasara, vertė jaustis ne laiminga ir patenkinta, 
bet tuščia. 

Pinkio Diuvalio žmona tyliai pravirko. 

H-: Remi nusileido žemyn, Pinkis triukšmingai atkreipė visų 
dėmesį. Jis valdingai paėmė ją už parankės ir paskelbė, kad 
dabar, jo žmonai atėjus, pobūvis pradedamas oficialiai. Jis 
nusivedė ją per minią, pristatydamas svečiams, kurių ji ne- 
pažinojo, tarp jų ir blizgesio apakintiems Bardo bylos prisie- 
kusiesiems. 

Daugelis svečių buvo liūdnai pagarsėję savo sąsajomis su 
skandalais, nusikaltimais ar abiem kartu. Sklido gandai, kad 
kai kurie jų priklauso Metropolijos nusikaltimų komisijai, 
bet kadangi jos nariais galėjo tapti tik rekomenduoti mėlyno 
kraujo atstovai ir jų narystė buvo slepiama, niekas negalė- 
jo būti tuo tikras. Beribius grupės turtus lenkė tik jų beribė 
valdžia. 

Svečiai politikai visaip stengėsi palenkti rinkėjus į savo 
pusę. Kai kurie naujieji turtuoliai garsėjo kaip įtakingi asme- 
nys, kiti buvo kilę iš senų, žinomų, pinigais pertekusių šei- 
mų, kurios despotiškai valdė vietinę bendruomenę, o keli iš 
jų turėjo ryšių su organizuotu nusikalstamumu. Tačiau visi 
buvo Pinkio draugai, bendradarbiai ir klientai, atvykę atiduo- 
ti jam duoklę. | 

Remi kentė savo vyro svečių pataikavimą dėl tos pačios 
priežasties, dėl kurios jie liaupsino ją - kad neprarastų Pin- 
kio malonės. Visi žavėjosi jos nauju papuošalu, pavydėjo jo ir, 

Remi gėdai, krūtinės, ant kurios jis kabojo. Ji nenorėjo būti 
tokio didelio dėmesio centre ir širdo, kad ją ironiškai nužiū- 
rinėja vyrai, ojų klastingos žmonos narsto ją po kaulelį, sun- 
kiai slėpdamos savo panieką ir pavydą. 

Nepastebėdamas jų nenuoširdumo, Pinkis išstatė ją apžiū- 
rai lyg gyvą trofėjų. Remi pajuto, kad už apsimestų šypsenų 
Pinkio draugai ieško pirmų jos nusivylimo požymių ir klau- 
sinėja vieni kitų: kas būtų pamanęs, kad tokie skirtingi su- 
tuoktiniai šitaip ilgai ištvers? 

Galiausiai pokalbis pasisuko į bylą ir kažkas paklausė Remi 
nuomonės apie nuosprendį. 

— Pinkis kiekvienai savo bylai duoda šimtą procentų, - at- 
sakė ji. - Aš nė kiek nenustebau, kad jo klientą išteisino. 

— Bet turite pripažinti, mieloji, kad šitą baigtį buvo sunku 
numatyti, - pastarąją pastabą globėjiškai pareiškė visuome- 
nės žinovė, ant kurios nukarusio lyg kalakuto pagurklio sviro 
deimantai. 

Neleidęs Remi prasižioti, Pinkis pats atrėmė moters ko- 
mentarą: 

— Jokios bylos baigties neįmanoma nuspėti. Ir šita galėjo 
lengvai pasisukti kitaip. Kaskart, kai liudija policininkas, turi 
vaikščioti pirštų galais. 

— Nagi, Pinki, — pašaipiai įsiterpė vienas iš vyrų, - polici- 
ninko patikimumą teismo salėje visiems laikams sugriovė 
Markas Farmanas, liudijęs O. J. Simpsono byloje. 

Pinkis nepritardamas papurtė galvą. 

— Sutinku, kad Farmanas pridarė prokurorui daugiau žalos 
negu naudos, bet Burkas Beizilas visai kitoks padaras. Mes 
knaisiojomės jo praeityje, ieškodami ko nors, kas jį diskredi- 
tuotų. Bet jo asmens byla nepriekaištinga. 

— Iki tos nakties, kai nušovė saviškį, - nusikvatojo vienas 
iš svečių ir paplojo Pinkiui per petį. 

- Tu tikrai liudytojo tribūnoje privertei jį vaikščioti per 
karštas anglis. 

— Blogai, kad teisėjas neleido transliuoti bylos per televi- 
ziją, — pasakė kitas. - Žmonės būtų gyvai pamatę tirpstančią 
policininko priedangą. 

— Nebūčiau nustebęs, - įsiterpė dar vienas svečias, - jei 
prisiekusieji būtų sustabdę bylą per Beizilo liudijimą ir pa- 
klausę, ar jie negalėtų uždaryti parduotuvės ir eiti namo. 

— Mes kalbame apie žmogaus mirtį, - pareiškė Remi, kuriai 
jų patyčios ir juokas pasirodė nepadorūs. - Nepaisant bylos 
padarinių, ponas Stiuartas nebūtų žuvęs, jei Bardas nebūtų 
pasinaudojęs juo kaip skydu. Argi ne taip? 

Juokas staiga nuslopo ir visų akys atsigręžė į ją. 

— Techniškai, mano mieloji, tai visiškai teisinga, - atsakė 
Pinkis. - Mes pripažinome teisme, kad ponas Bardas laikė 
sužeistą pareigūną priešais save, kai tas buvo nušautas, bet 
neičiau taip toli teigdamas, kad Stiuartu jis pasinaudojo kaip 
skydu. Tai, kas įvyko - tragiškas atsitikimas, bet dėl to nega- 
lima pasodinti į kalėjimą nekalto. 

Pinkis niekada nekvietė Remi stebėti teismo proceso ir jo 
paties darbo, bet ji gerai žinojo šios bylos faktus, nes sekė 
spaudos pranešimus. Kovos su narkotikais skyriaus pareigū- 
nai Stiuartas ir Beizilas pirmieji iš savo grupės atvyko į san- 
dėlį, kuriame, kaip įtariama, buvo gaminami ir pardavinėja- 
mi narkotikai. Buvusieji sandėlyje išsigando gresiančio reido. 
Kai Stiuartas ir Beizilas prisiartino prie pastato, į juos imta 
šaudyti. Nelaukdamas paramos, Stiuartas įsiveržė į sandėlį ir 
nušovė vieną vyrą - Tutą Dženkinsą. 

Tutas Dženkinsas buvo negyvas, o Stiuartas - sunkiai su- 
žeistas. Jo neperšaunama liemenė sulaikė potencialiai mir- 
tinus šūvius, bet jį sužeidė į šlaunį, viena kulka įsmigo šalia 
arterijos, kita suskaldė alkūnkaulį. 

— Gydytojas liudijo teisme, kad tikriausiai Stiuartą ištiko 
šokas, bet dėl tų žaizdų jis būtų išgyvenęs, - pasakė Remi. — 
Nors jos buvo rimtos, pavojus gyvybei negrėsė. 

— Tačiau jūsų vyras sugriovė gydytojo liudijimą. 

Pinkis ištiesė ranką, lyg norėdamas pasakyti, kad jam ne- 
reikia gelbėtojų, ypač kai iššūkį metė jo paties žmona. 

— Bet įsivaizduok save Bardo vietoje, brangioji, - tarė jis. 
Vienas vyras negyvas, kitas sužeistas ir kraujuoja. Ponas Bar- 
das teisingai suprato atsidūręs labai pavojingoje padėtyje. Jis 
suabejojo, ar tie žmonės lauke policininkai, kaip patys teigė, 
o galjie - pono Dženkinso verslo konkurentai, apsimetę po- 
puote. Jos nariai būna ypač klastingi. 

— Pareigūnas Stiuartas — raudonplaukis ir strazdanotas. 

Vienas svečių nusikvatojo ir pasakė: 

— Gavai, Pinki. Gaila, kad šioje byloje tavo priešininkė buvo 
ne apygardos prokurorė Remi. 

Pinkis kartu su kitais nusikvatojo iš švelnios pašaipos, bet 
gal tik Remi pastebėjo, kad jo juokas nenuoširdus. Vyras įdė- 
miai nužvelgė ją. 

— Remi teisme? Na, aš sunkiai įsivaizduoju. Ji turi kitokių 
talentų, - sakydamas tai, Pinkis perbėgo pirštais per gilią 
žmonos iškirptę. | 

Visi nusijuokė, bet ją perliejo karšta pažeminimo ir įtūžio 
banga. 

— Atsiprašau, aš dar nieko nevalgiau, - Remi nusigręžė nuo 
grupės. 

Ji turėjo savo nuomonę apie tai, kas įvyko tą naktį, kai 
žuvo Stiuartas, bet būtų nesąžininga išsakyti ją prie Pinkio 
ir jo draugų. Jie švenčia ne kliento nekaltumą, o išteisinimą. 
Kartais tai nesutampa. 

Remi nė akimirką nepatikėjo, kad kilus susišaudymui Vei- 
nas Bardas sutriko. Jis tiksliai žinojo, ką daro, kai pakėlė tą 
sužeistą policininką nuo grindų ir pasinaudojo juo kaip sky- 
du, eidamas per tamsias atviras duris ir atkreipdamas į save 
lauke tykančių teisėsaugos pareigūnų ugnį. Deja, Burkas Bei- 
zilas turėjo gerą reakciją ir buvo patyręs šaulys. Įsitikinęs, 

kad šauna į nusikaltėlį, jis taikėsi į galvą ir neprašovė. Prisie- 
kusieji visą kaltę suvertė jam. 

Pamelavusi esanti alkana, Remi nuėjo į valgomąjį, kur, kaip 
tikėjosi, buvo paruoštas gurmaniškas stalas. Sidabriniuose 
induose garavo troškinti vėžiai, raudonos pupelės ir ryžiai, 
ant grotelių keptos krevetės tokiame aštriame padaže, kad 
vien nuo kvapo ašarojo akys. 

Ledo padėkluose gulėjo nevirtos austrės, padėtos ant 
geldelių puselių. Virėjas pjaustė kumpio ir keptos jautienos 
riekeles nuo milžiniškų mėsos gabalų. Galėjai vaišintis įdary- 
tais kiaušiniais, krabais, salotomis, užkandžiais, dešrelėmis, 
įvairių rūšių duona bei saldumynais pagal kiekvieno skonį. 
Tačiau tokia patiekalų gausybė ir kvapai ne tik nesužadino 
Remi apetito, bet netgi sukėlė šleikštulį. 

Apsižvalgiusi ji pamatė, kad Pinkis kalbasi su keliais pri- 
siekusiaisiais. Jie susižavėję ryte rijo, ką jis sako, o jis mėgo 
turėti klausytojų, todėl kol kas nepasiges žmonos. 

Remi nepastebėta išsmuko pro stiklines duris į ramų užpa- 
kalinio kiemo prieglobstį. Lauke buvo gana šalta, iškvėptas 
oras virto garais, bet vėsuma tiko jos nuogai odai. Remi take- 
liu nuėjo į pavėsinę. Kaltos geležies statinys svogūno formos 
stogu stovėjo nuošaliame sodo kampe. 

Tai buvo viena mėgstamiausių Remi vietų. Įžengusi į aps- 
kritą statinį, ji atsirėmė į prilaikantį stulpą, beveik apkabino 
jį ir priglaudė skruostą prie šalto metalo. Ji vis dar buvo su- 
trikusi dėl Pinkio mestos pastabos visų svečių akyse. Tokie 
teiginiai tik patvirtina apie ją tai, ką visi galvoja: išlepinta 
trofėjinė žmona, riboto proto, turinti banalią nuomone. Vie- 
nintelis jos gyvenimo tikslas - būti savo žavaus vyro palydo- 
ve visuomenėje ir tenkinti jį lovoje. 

Tikriausiai jie mano, kad ji neturi jokių jausmų, jų subtilūs 
įžeidimai atšoka nuo jos nepalikdami žymės, jai patinka būti 
savo vyro šešėlyje ir ji turi viską, ko širdis geidžia. 

Jie klysta. 

Jokia jėga nebūtų išvariusi Burko Beizilo. Jis pripažino, kad 
būti čia nepatartina. Ne tik nepatartina, bet ir be galo kvai- 
la. Jis tūnojo aukštos tankios azalijų gyvatvorės šešėlyje ir 
piktai spoksojo į Pinkio Diuvalio dvarą Sodų rajone. Namas 
gražus, baltas kaip vestuvių tortas ir žėrintis kaip pragaras 
Beizilo mintyse. Auksinė šviesa per aukštus langus krito ant 
vejos, nupjautos taip tobulai, kad atrodė kaip žalias kilimas, 
iš spindinčių kambarių aidėjo muzika ir juokas. 

Gindamasis nuo šalto vakaro oro, Burkas susigūžė. Jis net- 
gi nepagalvojo, kad reikia apsivilkti striukę. Ruduo atėjo ir 
praėjo. Šventės praslinko nepastebėtos. Švelni Naujojo Orle- 
ano žiema jau silpo, bet Beizilo visiškai nejaudino metų laikų 
kaita ir besiartinantis pavasaris. 

Kevo Stiuarto mirtis prieš aštuonis mėnesius išsunkė jį, 
sustingdė ir padarė nejautrų aplinkai. Barbara pirmoji paste- 
bėjo jo būklę, nes su juo gyveno. Kai Burko sielvartas tapo 
manija, ji ėmė teisėtai skųstis. Vėliau ir vėl, kol ilgainiui pati 
pavargo priekaištauti. Pastaruoju metu tapo abejinga. 

Artėjant Veino Bardo teismo procesui, visiems Burko sky- 
riaus darbuotojams tapo aišku, kad jo širdis nebepriklauso 
darbui. Jis nepajėgė susikaupti į esamas bylas, nes vis dar 
nepaleido atvedusios jį ir Kevą į tą sandėlį. 

Iki tos nakties jie daugiau nei metus mažino operacijos 
dydį, skaldė ją gabaliukais, suiminėjo veikėjus po vieną. Bet 
tikrai stambūs lošėjai vis pasprukdavo nuo jų ir tikriausiai 
juokėsi išvertę pilvus iš bevaisių vietos ir šalies valdžios pa- 
reigūnų pastangų. Dar didesniam skyriaus nusivylimui, jiems 
visiškai nustojo sektis. Visi suorganizuoti reidai žlugdavo. 
Kad ir kokia didelė būdavo apsauga, kad ir kaip slapta ruoš- 
davo, kažkas įspėdavo nusikaltėlius. Policininkai rasdavo 
tuščias narkotikų laboratorijas, kuriose vis dar kunkuliuoda- 

vo chemikalai. Gamintojai palikdavo milžiniškas atsargas ke- 
lias minutes prieš policijai įsiveržiant. Narkotikų platintojai 
galėjo sau leisti tokius nuostolius. Jie nurašydavo tai į verslo 
išlaidas ir rytojaus dieną persikeldavo į kitą vietą. 

Tie kalės vaikai išsibėgiodavo greičiau negu tarakonai už- 
degus šviesą. Policininkai likdavo kvailių vietoje. Po kiekvie- 
no nesėkmingo reido padalinys vėl grįždavo į pirmą langelį 
ir vėl pradėdavo skausmingą procedūrą, nustatinėdamas tie- 
kėjus. 

Daug metų dirbęs kovos su narkotikais skyriuje, Burkas 
gerai suvokė kasdienybę - jiems nuolat kas nors trukdo, 
kaišioja pagalius į ratus, jie užtrunka ištisus mėnesius, kol 
pagaliau iškelia bylą. Jis žinojo, kad pirmiausiai policininkai 
civiliais drabužiais turi užmegzti pažintis, tam reikia laiko ir 
kantrybės, o nesėkmės procentas labai didelis, ir netgi jei pa- 
vyksta, atlygis menkas. Bet viena - žinoti, o visai kita - su 
tuo susitaikyti. 

Kantrybė niekad nebuvo viena iš Burko dorybių. Atvirai 
kalbant, jis netgi nelaikė kantrybės dorybe. Jo nuomone, 
delsimas išprovokuoja nesėkmę, nes kiekvieną dieną, kol 
jis dirba savo darbą ir renka įrodymus apygardos prokuro- 
rui, kad šis galėtų iškelti bylą, narkotikų prekeiviai įvilioja 
į pinkles dešimtis paauglių arba koks nors padorus pilietis, 
apsvaigęs nuo madingo narkotiko, atsitrenkia su savo BMW 
į mikroautobusą, kuriuo pensininkai vyksta į ekskursiją, 
gimsta keli narkomanų kūdikiai, sustoja narkotikų perdo- 
zavusio paauglio širdis ar dar koks nors perdozavęs miršta 
baisia mirtimi. 

Tačiau alternatyva būtų tik pasiduoti, todėl Burkas ir jo 
skyriaus policininkai dirbo savo darbą, pasiaukojamai tirda- 
mi bylas, bet kiekvieną kartą, kai atrodydavo, kad jie jau ten, 
kai vildavosi, kad kitas reidas vainikuos visas pastangas, kad 
jie sugaus tuos niekšus nusikaltimo vietoje ir patupdys vi- 
siems laikams, kas nors nepasisekdavo. 

Naujojo Orleano policijos departamento narkotikų skyriu- 
je dirbo išdavikas. 

Kitaip negalėjo būti. Nebuvo kitų paaiškinimų, kodėl pre- 
keiviai visada aplenkdavo juos vienu žingsniu. Taip atsitiko 
per daug kartų, taigi negalėjai manyti, kad tai atsitiktinumas, 
bloga karma, nesėkmė ar velnio pinklės. Kažkas skyriuje dir- 
bo blogiesiems vyrukams. | 

Te Dievas padeda tam niekšui, kai Burkas Beizilas sužinos, 
kas jis, nes dėl to policininko išdavystės Nensė Stiuart liko 
našlė, o jos sūnūs neteko tėvo. 

Burkas maldavo Kevo nesiveržti į vidų, kol neatvyko mi- 
kroautobusas su kitais būrio nariais, ginkluotais taranu, dujų 
kaukėmis ir automatais. Jiedu atvažiavo keliomis minutėmis 
anksčiau, Beizilas turėjo suėmimo orderius. Bet Kevas, nusi- 
vylęs, kad reidas vėl sužlugs, prarado savo airišką kantrybę ir 
įsiveržė į pastatą per atviras priekines duris. 

Burkas išgirdo šūvius, matė žybsnius, užuodė paraką. Po to 
pasigirdo šūksniai. Velniškai aišku, kad viduje kažkas buvo. 
Burkas išsigandęs pašaukė Kevą. Tyla. Kuo ilgiau jis laukė 
Kevo atsakymo, tuo labiau jaudinosi. „Jėzau, tik ne tai. Tik 
ne tai, - meldėsi jis. - Kevai, atsiliepk. Po velnių, atsiliepk. 
Tada tamsiame durų kvadrate pasirodė vyro siluetas. Buvo 
tamsu, Burkas nepajėgė įžiūrėti, kodėl jis eina šitaip neran- 
giai. Jis riktelėjo jam mesti ginklą ir laikyti rankas už galvos. 

Vyras šovė du kartus. Burkas - tik kartą. Bet to karto užte- 
ko. Kevas žuvo prieš Bardui numetant kūną ant žemės. 

Kai Burkas metėsi prie draugo, kurį apsirikęs nušovė, išgir- 
do Bardo juoką, atsimušantį į metalines sandėlio sienas. Jis 
nesuprato, kad tai Bardas, kol šio nesučiupo pastiprinimas, 
atvykęs kaip tik laiku, kad pamatytų jį bėgantį skersgatviu 
už sandėlio. Nors recidyvisto veidas buvo aptaškytas Kevi- 
no krauju, smegenų ir kaulų dalelėmis, jo trijų dalių Armanio 
kostiumas liko be dėmelės. Jis išėjo visiškai švarus ir tiesiogi- 
ne, ir perkeltine prasme. Ginklo, iš kurio jis šaudė, taip ir ne- 

rado. Per tas kelias minutes Bardas sėkmingai juo nusikratė 
ir paneigė Burko teiginį, kad jis šaudė. 

Teismas taip ir neišgirdo paaiškinimo, ką Bardas veikė nar- 
kotikų laboratorijoje su Tutu Dženkinsu. Pinkis Diuvalis tei- 
gė, kad Bardo buvimas laboratorijoje nesusijęs su tolesniais 
įvykiais ir kad tai tik nuteiktų prisiekusiuosius prieš jo klien- 
tą. Nejuokinga, Einšteinai, tada galvojo Burkas. Tai ir turėjo 
juos nuteikti prieš Bardą. 

Tuo klausimu teisėjas nusprendė teisiamojo naudai. Jo- 
kios mistikos. Diuvalis dosniai rėmė teisėjų rinkimus. Pa- 
prastai laimėdavo tie kandidatai, kuriems pavykdavo gauti 
didžiausią finansinę paramą savo kampanijoms, o vėliau jie 
stengdavosi atsidėkoti juos palaikiusiems advokatams. Dau- 
gelis teisėjų sėdėjo Diuvalio kišenėje. Ir tai buvo ne vieninte- 
lis nešvarus Pinkio Diuvalio žaidimas. Tą naktį Veinas Bardas 
sandėlyje tvarkė savo boso Pinkio Diuvalio reikalus. 

Su tuo sutiko visas skyrius, bet niekaip nepavyko įrody- 
ti, kad Diuvalis - svarbiausias veikėjas, kurį jie kelerius me- 
tus medžioja. Jis buvo labiau susijęs su narkotikų platinimu 
negu prostitutės su pūslelinės virusu. Visi pėdsakai vesdavo 
į jį, bet baigdavosi neradus kontakto. Nors prieš Diuvalį ne- 
buvo svarių įrodymų, Burkas žinojo, kad tas kalės vaikas yra 
lošėjas. Stambus lošėjas. 

Tačiau jis gyveno savo prabangiame name ir, surengęs 
prašmatnią puotą, šventė Kevo Stiuarto mirtį. 

Karčias Burko mintis nutraukė atsivėrusios užpakalinės 
durys. Jis dar labiau įlindo į lapiją, kad jo nepastebėtų mote- 
ris, takeliu einanti į pavėsinę. 

Ji buvo viena. Moteris pastovėjo, atsirėmusi į atraminę 
koloną, paskui lėtai apėjo pavėsinę, prisilaikydama gebene 
apaugusio turėklo. Grįžusi į pradinę vietą, ji vėl atsirėmė į 
koloną, šįkart nugara. 

Burkas pirmą kartą matė jos veidą, ir nors jis nieko ne- 
pasakė, pagalvojo: Oho! Jos juodi plaukai mirguliavo šaltoje 

melsvoje šviesoje, oda mėnesienoje atrodė blyški ir perregi- 
ma kaip alebastras. Trumpa juoda kokteilių suknelė beveik 
nedengė kojų, virš apvalios iškirptės pūpsojo krūtys. 

Burkas iš karto palaikė ją brangiai mokama prostitute, dir- 
bančia aukščiausios klasės viešbučių baruose, kur turtuoliai 
išleidžia dideles sumas pinigų už valandą ar dvi kūniško ben- 
dravimo su, kaip jiems žadėdavo, natūralia karšta kreole. 

Burkas niūriai šyptelėjo. Galėtų lažintis, kad ši kainuoja 
daug brangiau negu kitos. Jos išvaizda sakė: „Aš brangi ir 
verta kiekvieno išleisto penso. Tokia moteris gali bendrauti 
su Diuvalio tipo finansinės padėties klientais. 

Ir ne todėl, kad jai reikėtų laikytis nuošalyje. Vyrui su to- 
kia banko sąskaita kaip Pinkio Diuvalio nereikia bendrauti su 
neišvaizdžiomis moterimis. Gal šitą pasamdė tik vakarui pa- 
puošti, gal ji - vieno iš svečių draugė. O gal nuolat linksmina 
Diuvalį ir jo draugus mainais į žinomų dizainerių drabužius 
ir kokybiškus narkotikus. 

Naujajame Orleane nuo pat miesto įsikūrimo priimta išlai- 
kyti meilužes. Prekyba kūnu nuo seno buvo viena iš pagrin- 
dinių ekonomikos šakų kiekviename dideliame mieste. Žino- 
ma, Naujasis Orleanas ne išimtis. Kiekvienas miesto taksis- 
tas žinojo Rubės Bušero namus. Jos merginos - aukščiausios 
klasės, o pati Rubė - viena turtingiausių valstijos moterų. 

Tačiau yra ir gatvės prostitučių, kurios dirba tamsiuose 
kvartalo kampeliuose. Tokios už vieną doze atliktų oralinį 
seksą. Jos buvo ne labiau išrankios kaip mergytės, užtrauku- 
sios Storivilui* vieno liūdniausiai pagarsėjusių raudonųjų ži- 
bintų kvartalų pasaulyje šlovę. Nepaisant kainos, Naujajame 
Orleane netrūko darbo ir gatvės prostitutėms. 

Tačiau nors Burkas ir pagalvojo apie tai, ši moteris neatro- 
dė gatvinė. Kadangi prekyba narkotikais ir prostitucija daž- 


* Storyville - Naujojo Orleano rajonas, 1897-1917 m. garsus savo vieš- 
namiais. (Čia ir toliau visos pastabos vertėjos.) 

nai tapdavo neatsiejamos, jis daug sužinojo stebėdamas tas 
merginas. Burkas sugebėjo jas įvertinti ir iš karto matydavo, 
ar moteris pasiduos gyvenimui, ar turi gyvybiškai svarbų ins- 
tinktą išlikti. Jis negalėjo lažintis, kad šita išgyvens. Taip, ji 
aukštos klasės, bet neatrodo godi ir apskaičiuojanti. Ji atro- 
do... liūdna. | 

Nežinodama, kad ją stebi, moteris priglaudė galvą prie kal- 
to metalo ir užsimerkė. Tada rankomis perbraukė per kūną 
iki papilvės. 

Burko burna išdžiūvo, skrandis susitraukė. Vaikinai, dir- 
bantys dorovės policijoje, atnešdavo pornografinių filmų 
ar žurnalų, konfiskuotų kaip daiktiniai įrodymai. Paprastai 
Burkas jų nežiūrėdavo, bet jis buvo toks pat normalus vyras, 
kaip ir visi kiti. O koks vyras - policininkas ar kitas - įsteng- 
tų nusigręžti nuo to, kas bus toliau. 

Tačiau nieko neįvyko. Moteris nenusirengė, netgi negla- 
monėjo tos erogeninės zonos, nedejavo, neaimanavo ir trūk- 
čiojamai nealsavo per pusiau pražiotas lūpas. Vis dėlto jos 
poza provokavo, netgi jaudino. 

Matyt, ne jam vienam taip atrodė. Burkas taip atidžiai ste- 
bėjo moterį, kad vos keliomis sekundėmis anksčiau už ją pa- 
stebėjo besiartinantį Veiną Bardą. 


A skyrius 


Baraas“, — pagalvojo Beizilas, ir jo ūsai iš paniekos nusviro 
žemyn. 

Jis klaidingai palaikė ją aukštos klasės prostitute, o iš tiesų 
ji laukė Bardo, padugnių lordo, profesionalaus nusikaltėlio, 
kuris visada išsisukdavo pasinaudojęs gabaus pagalbininko 
Pinkio Diuvalio parama. 

Ar ji žino, kad Bardas nužudė prostitutę būdamas šešio- 
likos? Jie žaidė surišk mane ir mušk žaidimus, kai jis supai- 
niojo jos kaklą su riešu ir pasmaugė ją kojine. Jį teisė kaip 
nepilnametį už netyčinę žmogžudystę ir jis atsėdėjo tik me- 
tus, o paskui buvo paleistas lygtinai. Jei šiai aukštos klasės 
prostitutei patinka tokie iškrypėliai, tai nieko geresnio ji ir 
nenusipelno. 

Bardas palinko virš jos ir ji raitėsi priešais jį. Burkas pasi- 
bjaurėjęs nusigręžė, prasibrovė pro gyvatvorę ir grįžo į savo 
kuklią tojotą, pastatytą tarp prabangių Diuvalio svečių auto- 
mobilių. 


— Kvėpuoji grynu oru? 
Remi krūptelėjo ir atsimerkusi pamatė Veiną Bardą, sto- 
vintį pavėsinės tarpduryje. Jis tyčia priėjo tyliai, norėdamas 


ją išgąsdinti. Jo tamsūs bruožai liko šešėlyje, kaip neryškaus 
pavidalo sapnuojant košmarą. 

Ji iš karto nuleido rankas, bet suvokė, kad jis matė, kaip ji 
jomis lietė kūną, nes pašaipi Bardo šypsena buvo dar įžūlesnė 
negu paprastai. Jis užstojo išėjimą. Pavėsinę supo turėklas, ir 
Remi negalėjo pabėgti. 

Nesistengdama nuslėpti pasibjaurėjimo, ji paklausė: 

— Ką čia veikiat? 

— Pasigedau tavęs pobūvyje ir atėjau ieškoti. 

Jis žengė į priekį. Nors Remi turėjo įtempti visas valios jė- 
gas, kad neatšoktų, ji nepajudėjo iš vietos. Atsidūręs vos už 
kelių colių nuo jos, Bardas įžūliai nužvelgė ją, įsistebeilijo į 
krūtinę, suokalbiškai pritildė balsą ir tarė: 

- Ir radau. 

Bardas buvo gražus kaip nebyliojo kino žvaigždė: juodi 
plaukai sušukuoti atgal nuo kaktos iki pakaušio, veidas lygus, 
tamsaus gymio. Vyras buvo aukštas, liesas, vilkėjo puikius 
drabužius. Tačiau nuo pat tos dienos, kai Remi pirmą kartą 
pamatė Bardą, ji nepasitikėjo jo mandagiomis manieromis, 
sutrikdavo nuo jo skleidžiamo vidinio pykčio. 

Netgi prieš tai, kai Pinkis ėmėsi ginti Bardą Stiuarto bylo- 
je, jie dirbo kartu, ir Bardas dažnai lankydavosi jų namuose. 
Remi elgėsi su juo šaltai ir mandagiai, bet vengė artimesnio 
kontakto. Padūmavęs Bardo žvilgsnis kėlė jai šiurpą. Tomis 
retomis valandėlėmis, kai ji likdavo su juo viena, paprastai jo 
iniciatyva, Bardas visada ką nors nedviprasmiškai pasiūlyda- 
vo, jo pašaipi šypsena rodė aiškią užuominą. Jis visada elgėsi 
taip, lyg jie turėtų bendrą gėdingą paslaptį. 

— Pinkis manęs ieškos. 

Ji mėgino praeiti pro jį, bet užuot pasitraukęs Bardas įžū-. 
liai uždėjo ranką ant apatinės Remi kūno dalies ir paglostė. 

— Kodėl negalėčiau jo pakeisti čia? 

Jis niekada nedrįso jos paliesti, ir akimirką ji sustingo iš 
pasibjaurėjimo ir baimės. Remi girdėjo daug kartų, kaip jis 

gyrėsi mėgstantis įvairiausias smurto formas. Logiška, kad ir 
santykiaudamas su moterimis. Be to, ji bijojo ir pagalvoti, ką 
padarytų Pinkis, sužinojęs, kad ją palietė kitas vyras. 

Tikriausiai Bardo drąsa šį vakarą kilo iš iliuzijos, kad jis 
negali būti apkaltintas. Tai lėmė jo išteisinimas ir iš burnos 
sklindantis alkoholio kvapas. Parodžiusi, kad bijo, Remi tik 
dar labiau padidintų jo susijaudinimą. Todėl ji griežtu ir aiš- 
kiu balsu liepė jam patraukti ranką. 

Smaugliška Bardo šypsena dar labiau praplatėjo ir jis dar 
tvirčiau prispaudė delną. 

— Ojei ne, tai kas, ponia Diuval? 

Košdama žodžius pro sukąstus dantis, ji pasakė: 

— Jei nenuimsit nuo manes rankos... 

— Jis tave dulkino, ar ne? 

Nebepajėgdama nė sekundės ištverti jo prisilietimo, Remi 
nustūmė jo ranką. 

— Paleisk mane! | 

Šį kartą, kai ji pamėgino praeiti, jis grubiai sugriebė ją už 
peties ir prispaudė prie kolonos. 

— Todėl pavėlavai į pobūvį, ar ne? Pinkis krušo tave kaip 
pašėlęs. Jei priklausytum man, ir aš tą daryčiau. Dieną naktį. 
Visą laiką būčiau ant tavęs. Vienaip ar kitaip. 

Jis gašliai pasitrynė į ją pilvo apačia. 

- Manai, kad Pinkis geras? Kol nebandei su manim, neži- 
nai, kas yra geras, ponia Diuval, - jis iškišo liežuvį, gašliai pa- 
krutino ir lyžtelėjo jai kaklą. - Žinai, tai tik laiko klausimas. 
Aš vis tiek tave turėsiu. 

Remi nurijo šleikštulį ir iš visų jėgų pastūmė Bardą. Fiziš- 
kai ji nebūtų pajėgusi jo nustumti, bet jis leido. Žengęs atgal, 
jis ėmė kvatotis iš jos pastangų išsilaisvinti. 

— Jei dar kartą mane paliesi... 

— Tai ką tu padarysi? Na, garsiau, ponia Diuval? Ką pada- 
rysi? - Jis uždėjo ranką ant kolonos virš jos galvos, pasilenkė 
ir sumurkė: - Na, ir ką tu padarysi? Pasakysi Pinkiui? - Jis 

papurtė galvą. - Nemanau. Jei pasakysi vyrui, jis gali apkal- 
tinti ne mane, o tave. Matai, jis manim pasitiki. O tu moki 
reklamuoti prekę. 

Jis ištiesė ranką į krūtį, bet Remi smogė per ranką. 

— Aš nesakysiu Pinkiui. Pati susitvarkysiu su tavim. 

— Susitvarkysi su manim? - nusišaipė jis. - Man tai labai 
patinka. 

Ji prašneko ramiai, o akys sužibo šaltai kaip brangakmenis 
ant jos kaklo: 

— Pone Bardai, ar jūs klaidingai manote, kad esate vienin- 
telis samdomas žudikas, kuriam mano vyras moka pinigus? 

Akimirką arogantiška Bardo šypsena dingo, o tamsios 
akys liovėsi žėrėjusios. Pasinaudojusi tuo trumpu jo savitvar- 
dos praradimu, Remi nustūmė jį ir šįkart sėkmingai pabėgo. 
Ji greitai ėjo takeliu į namą, vildamasi, kad Veinas Bardas 
nemato, kaip virpa jos keliai. Nors ji ir apsimetė drąsi, bet 
nebuvo tikra, kuriuo Pinkis patikėtų šioje situacijoje - ja ar 
Bardu. 


BN) 


Kai Burkas grįžo namo, Barbara jau miegojo. Jis nusirengė 
tamsoje, nenorėdamas jos pažadinti. Tačiau kai atsigulė į 
lovą šalia jos, ji atsigręžė. 4 

— Kur buvai? 

— Atsiprašau, kad prižadinau. 

— Jau vėlu, ar ne? 

— Šiek tiek po vidurnakčio. 

— Kur buvai? - pakartojo ji. 

— Dirbau. 

— Sakei, kad Dagas Patutas tau leido atostogauti iki savai- 
tės pabaigos. 

— Leido. - Burkas norėjo, kad žmona nebeklausinėtų, bet 
pajuto tylų reikalavimą paaiškinti. - Turėjau kažkaip baigti 

visa tai, Barbara. Argi tai ne sparnuota šių laikų frazė: deba- 
tai baigti. | 

Ji nepritardama gūžtelėjo pečiais. 

— Dėl Dievo meilės, Burkai. Kevas Stiuartas jau seniai mi- 
ręs. Bardo byloje paskelbtas nuosprendis. 

— Aš tai žinau. 

— Taigi ir liaukis, - atkirto ji. 

— Ne taip lengva. 

— Nelengva, bet tu dar labiau apsunkini. 

Burko mintyse sukosi kelios aštrios pastabos, bet jis nu- 
tylėjo. Jie su Barbara jau nesuskaičiuojamą daugybę kartų 
mynė šį taką. Šiąnakt jis nenorėjo vėl grįžti prie to paties. 
Po tokių ginčų jis visada jausdavosi išgręžtas ir padžiautas. 
Šiandien jis nebūtų ištvėręs dar vieno pralaimėjimo. 

— Tai, kas atsitiko Kevui, siaubinga, - jau ramiau tarė Bar- 
bara. - Policininko žūtis yra skaudi realybė. Šis darbas pavo- 
jingas. 

— Tačiau labai retai pasitaiko, kad pavojų sukelia policinin- 
ko partneris. 

— Tai ne tavo kaltė. 

— Matyt, prisiekusieji manė kitaip. Bet kuriuo atveju, jie 
neapkaltino Bardo. 

Nesąmoningai gniauždamas dešinę ranką, Burkas prisimi- 
nė Diuvalio namą, apšviestą kaip kalėdinė eglutė, kur upėmis 
liejasi gėrimai, gausu valgių ir nuostabių moterų. 

- Šiandien jis puotauja su Diuvaliu, švęsdamas gero polici- 
ninko nužudymą. 

Burkas nuspyrė apklotą, atsisėdo ant lovos krašto ir parė- 
mė galvą rankomis. 

Jam už nugaros Barbara taip pat atsisėdo. 

— Iš kur žinai, ką jie veikia? 

— Nes buvau ten ir mačiau. 

Sėdėdamas nugara į žmoną, Burkas įsivaizdavo, kaip ji ne- 
pritariamai susiraukė. 


— Ar tu išprotėjai? Nori, kad tave išmestų iš darbo? Jei 
Dagą Patutą privers tave atleisti, ar tada tau viskas bus gerai? 
Ar praradęs darbą būsi laimingas? 

— Tačiau tu būsi laiminga. 

— Ką turi galvoje? 

Jis žvilgtelėjo į ją per petį. 

— Lyg tu metų metus neraginai, kad išeičiau iš skyriaus. 

— Bet aš nenoriu, kad išeitum negarbingai, - piktai atšo- 
vė ji. 

Jis sarkastiškai nusikvatojo. 

— Aišku! Nenuostabu, kad neatėjai į teismo rūmus per bylą. 
Nenorėjai susisaistyti su Naujojo Orleano policijos departa- 
mento nešlove. Ironiška, bet tu jau kelerius metus blogai kal- 
bėjai apie tą organizaciją. 

Per visus santuokos metus jie nuolat ginčijosi apie Burko 
darbą. Barbara norėjo, kad jis mestų policininko tarnybą ir 
susirastų kitą, ne tokią rizikingą ir pelningesnę. Diskusijos 
šia tema prasidėdavo ramiai, bet baigdavosi riksmais, kurie 
nieko neišspręsdavo, tik abu sunervindavo ir įžeisdavo. 

Barbara visada kartodavo, kad jei Burkas ją mylėtų, atsi- 
žvelgtų į jos jausmus, vyras atšaudavo, kad jei žmona mylėtų 
jį, neprašytų mesti to, kas jam patinka. O jei jis imtų reika- 
lauti, kad ji liautųsi mokytojauti? Ar tai būtų teisinga? Tokie 
jų ginčai niekada nesibaigdavo ir nė vienas nenugalėdavo. 

Šiąnakt Burkas buvo per daug pavargęs, kad imtų tuščiai 
ginčytis. Jis atsigulė ir įsistebeilijo į lubas. 

Po ilgos tylos Barbara ramiai pasakė: 

— Aš tikrai nenorėjau pasakyti taip, kaip nuskambėjo. Apie 
nešlovę. 

Jos balse pasigirdo nuoširdi atgaila, bet ji nepalietė Burko. 
Jis neprisiminė, kada jie lietė vienas kitą ne atsitiktinai. Po 
tos nakties, kai Kevas žuvo, tikrai ne. Gal dar ir anksčiau. Ti- 
krai daug laiko anksčiau. 

Jis pasuko galvą į ją ir tyliai pasakė: 

— Nesvarbu, Barbara. Negalvok apie tai. 

Nors nuolatinio nepasitenkinimo metai įrėžė raukšlės 
žmonos veide, ji vis dar buvo labai patraukli. Dėstydama fizi- 
nį lavinimą valstybinėje vidurinėje mokykloje, Barbara išliko 
liekna ir grakšti. Tiesą sakant, Burko bendradarbiai dažnai 
išsakydavo pavydžius, netgi gašlius, komplimentus apie jos 
figūrą. Jie visi manė, kad tam kalės vaikui labai pasisekė, nes 
kiekvieną naktį turi Barbarą savo lovoje. 

Deja, Burkas nepajėgė prisiminti paskutinio karto, kai jie 
lovoje darė ką nors kita, o ne miegojo. Per tuos mėnesius iki 
teismo pažeistos jo emocijos ir didelis darbo krūvis nepaliko 
energijos netgi mintims apie seksą. Taikydamasi prie blogos 
vyro nuotaikos, Barbara taip pat nerodė iniciatyvos. Bet da- 
bar Bardo byla baigta. Rūpesčiai liko praeityje. Kevas mirė, 
bet Burkas gyvas. Laikas vėl pradėti gyventi. Seksas būtų 
atsinaujinimas. Gal tai padėtų jam įvertinti, kad neatsidūrė 
kape kartu su Kevu. Moters švelnumas turi gydančių savybių. 
Jos kūnas gali suteikti vyrui ne tik fizinį palengvėjimą, bet ir 
išgydyti nuo dvasinio konflikto. Staiga Burkas ėmė trokšti 
to ramybės jausmo. Jam beviltiškai reikėjo tų kelių saldaus 
užsimiršimo minučių, intymumo, kuris užgožtų smaugian- 
čią kaltę ir atgailos kartėlį. Jis apglėbė Barbaros sprandą ir 
prisitraukė jos galvą, norėdamas pabučiuoti. Nors ji atvirai 
nesipriešino, bet jis pajuto nesmagią įtampą. Burkas suprato, 
kodėl ji nenori. Jie jau seniai nesimylėjo ir jis įspėjo save ne- 
skubėti. Jiems abiem reikia lėtai, ramiai apšilti, prisitaikyti 
vienam prie kito, kad atkurtų buvusį intymumą, o gal tiesiog 
suvilioti vienas kitą. Gal ilgas susilaikymas pažeidė moters 
savigarbą ir ji trokšta, kad ją mergintų. 

Burkas dar stipriau pabučiavo ją, tikėdamasis sužadinti 
žmonos ir... savo geismą. Jis glamonėjo jos krūtį per nakti- 
nukus, bet spenelis nereagavo į glostymą. Jis įkišo kelį tarp 
jos šlaunų, bet Barbara neišskėtė kojų. Tarp bučinių jis kuž- 
dėjo jos vardą. 

Po kelių nesmagių akimirkų ji atsitraukė. 

— Rytoj anksti turiu būti mokykloje. Per pirmą pamoką 
pradedame tinklinio turnyrą. 

Burkas paleido ją. 

— Aišku. 

— Atleisk, Burkai, bet... 

— Viskas gerai, neatsiprašinėk. 

— Aš tikrai turiu anksti keltis, bet... 

— Barbara, nieko blogo, - pasakė jis aštriau, negu keti- 
no. - Atsiprašau, kad iš viso tave pažadinau. Pasistenk vėl 
užmigti. 

— Aš tai tikrai... 

— Išgyvensiu, patikėk manim. Žmonės nemiršta nepasi- 
dulkinę. 

— Nekaltink manęs, Burkai, - atrėžė ji. - Tu pats dėl visko 
kaltas. Per ilgai nešei savo sielvartą. Tai nenormalu. Kodėl jis 
vis dar tave graužia? | 

Jis neatsakė. Nepajėgė atsakyti. 

— Na, ir gerai, - pasakė ji. - Labanakt. 

— Labanakt. 

Jis užsimerkė, bet žinojo, kad neužmigs. Taip ir buvo. 
Žmonos atsisakymas jį supykdė, bet jis nebuvo toks įtūžęs, 
koks turėtų būti, ir tai kėlė nerimą. 

Įsitikinęs, kad ji užmigo, jis atsikėlė, nuėjo į virtuvę ir su- 
sitepė sumuštinį. Paskui atsisėdo prie stalo ir parėmęs galvą 
rankomis tuščiu žvilgsniu įsispoksojo į sumuštinį, bet taip ir 
nesuvalgė jo. 


o SHUNIUS 


- Duigubai arba nieko? Ji sustos prieš mus ir intymiai nu- 
žvelgs mus. Lažinamės? 

— Ne! - Burkas patrynė smilkinį, kur prieš valandą įsitaisė 
galvos skausmas, kol kas nustelbiantis džiazo orkestro muša- 
muosius ir nereaguojantis į dvi tabletes nuskausminamųjų. 
Gal nereikėjo atsisakyti Patuto pasiūlymo ir pasiimti savaitę 
mokamų atostogų, bet jau verčiau eiti į darbą, negu slampi- 
nėti namie, kur atsirastų per daug laisvo laiko mąstyti. - Aš 
nebenoriu lažintis, Makai. Palik mane ramybėje. 

Makas Makvenas plačiai nusišypsojo. 

— Suteikiu tau progą atgauti šiek tiek man praloštų pinigų. 

— Ačiū, nenoriu. 

Makvenas būtų lažinęsis dėl visko, pradedant pasaulio 
čempionatu, baigiant tuo, kuris tarakonas laimės lenktynes 
spurgų dėžutėje. Nusivylęs Burko abejingumu, Makvenas 
nukreipė dėmesį į šokėją be liemenėlės, tikrai atsidūrusią tie- 
siai prieš jį. Siūbuodama krūtis mergina mirktelėjo kovos su 
narkotikais policininkui, kuris buvo jaunas, gražus, rengėsi 
kaip GO modelis netgi tada, kai neapsimetė žioplinėjančiu 
miestiečiu, pasinėrusiu į naktinį Burbonų gatvės gyvenimą. 

Burkas, priešingai, atrodė pavargęs, netvarkingas, blogos 
nuotaikos. Būtent taip jis ir jautėsi. Jis beveik nemiegojo pra- 
ėjusią naktį, gailėdamasis savęs ir niršdamas, kad Barbara jį 

atstūmė. Ryte jie tik priešiškai sumurmėjo vienas kitam „la- 
bas rytas“ ir „viso gero“, ojo įniršis neišsisklaidė visą dieną. 

Burkas raukydamasis sekė Maką, stebintį besikraipančią 
šokėją. Įdomu, koks tikras Mako vardas, nes jis girdėjo vien 
tik Maką. Makvenas nuolat prašėsi į kovos su narkotikais ir 
prostitucija skyrių, kol galiausiai prieš metus jį perkėlė. Bur- 
ko nuomone, vaikinas buvo per daug išvaizdus ir nesantūrus, 
kad taptų geru kovotoju su narkotikais. 

— Lažinuosi iš penkių dolerių, kad jos krūtys silikoninės, 
pasakė Makvenas, kai šokėja nuėjo šalin. - O kaip tu manai? 

— Manau, kvaila iš to lažintis. Kaip tu sužinosi? Paklausi 
jos pačios? 

Tačiau Makveno neįmanoma išprovokuoti. Jis plačiai nu- 
sišypsojo, pakėlė stiklinę su sodos vandeniu ir siurbtelėjo. 

— Aš juokauju, Beizilai, mėginu priversti tave nusišypsoti. 
Be to, jei taip arti prieičiau prie tos mažytės, manoji mane 
užmuštų. Ji velniškai pavydi. Bet aš niekada nesuteikiau jai 
priežasties. Taip, aš žiūriu, bet niekada jos neapgavau, o mes 
jau trejus metus kartu, - Makvenas net pats nustebo esąs 
toks ištikimas. - Ar tu kada nors dulkinai kitą, Beizilai? 

— Ne. 

— Niekada? 

— Ne. 

— Dievulėliau, tai įspūdinga. Juk sutinki tiek moterų ir esi 
jau seniai vedes, ar ne? Kiek metų? 

— Užtektinai. 

— Laimingai? 

— Dediesi santuokos psichologu? 

— Neputok, - įsižeidė Makas. - Aš tik paklausiau. 

— Tai neklausinėk. Mes atėjom dirbti, o ne spoksoti į šokė- 
jas ir aptarinėti asmeninius gyvenimus. Puiki proga, kad tave 
užmuštų - liautis galvoti apie darbą ir... 

— Ką tik atėjo mūsų vaikinas, - pertraukė jį Makas. Jis vis 
dar šypsodamasis žvelgė į Burką. Gal jis ir geresnis policinin- 

kas, negu Burkas manė. - Jis eina čia. Vilki šlykščią geltoną 
sportinę striukę. 

Burkas neatsigręžė, bet pajuto pažįstamą adrenalino 
pliūpsnį. 

Policininkas civiliniais drabužiais jau kelis mėnesius pir- 
ko iš jo narkotikus. Prekeivis vadinosi Rolandas Sačelas. Jis 
buvo prekeivis iš po skverno, bet prekiavo kokybiškais narko- 
tikais ir jam niekada jų netrūkdavo. Atrodo, kad jis prekiavo 
narkotikais labiau dėl įdomumo negu pelno. Jis turėjo legalų 
verslą - rankinių fabriką, gaminusį dizainerių rankinių kopi- 
jas, kurias parduodavo nukainotų prekių parduotuvėse. 

Sačelo prekybos zona buvo ne gatvės, o prestižiniai klubai. 
Jis mėgo trintis tarp įžymybių, profesionalių sportininkų ir 
jų sekėjų. Jam patiko geras gyvenimas ir sukiotis tarp pažįs- 
tamų, kurie galėjo sau leisti šitaip gyventi. 

Kovos su narkotikais skyrius laikėsi teorijos, kad jei pa- 
vyktų prigriebti Sačelą nors už menkiausią nieką, jis atvestų 
prie Diuvalio. Šioje byloje dirbantis policininkas civiliniais 
drabužiais įspėjo juos apie slaptą susitikimą tą rytą. 

— Sačelas ambicingas ir godus. Jis visą laiką bumba apie 
„bosą“. Kadangi jis pats vadovauja savo fabrikui, manau, turi 
galvoje savo narkotikų verslo bosą. Sačelas išduotų jį mums, 
jei pasiūlytume jam sandėrį. 

— Ar jis kada nors minėjo vardą? - paklausė Burkas. 

— Ne. Tik „bosą“. 

— Lažinčiausi iš savo kairio kiaušo, kad tai Diuvalis, - pa- 
sakė Makas. 

— Ar esi tikras, kad Sačelas sutiks derėtis? - paklausė Pa- 
tutas. 

— Jis turi sūnų, kuris žaidžia futbolą, - paaiškino polici- 
ninkas civiliniais drabužiais. - Sačelas dėl jo eina iš proto, 
nuolat giriasi. Kitais metais vaikis stos į Luizianos valstybinį 
universitetą ir, žinoma, tėvas nori stebėti jį žaidžiantį. Būtų 

sunku žiūrėti rungtynes, jei tektų sėsti į kalėjimą netgi už 
menkutį nieką. 

Burkui iš viso nepatiko mintis daryti sandėrius su žmo- 
nėmis, pažeidžiančiais įstatymą. Tai nedera policininkams 
griežčiausia šio žodžio prasme. Jiems nepavyks atsikratyti 
Sačelu - vos išėjęs į laisvę, jis vėl grįš į verslą. 

Tačiau Burkui reikėjo Diuvalio. Jis norėjo paaukoti tokį 
šliužą kaip Sačelas mainais į Diuvalį. Jie baigė susirinkimą 
nutarę, kad šis klubas - viena iš vietų, kur Sačelas mėgsta 
lankytis, nes šokėjos šaunios, o lankytojai - aukštos klasės. 
Ir dar todėl, kad jo savininkė - viena iš neaiškių Pinkio Diu- 
valio bendrovių. 

Akies krašteliu Burkas pastebėjo, kaip Sačelas sustojo ir 
prisidegė cigaretę stebėdamas šokėją, besitrinančią tarpkoju 
į varinį stulpą. Atrodė, kad prekeivį visiškai užbūrė jos vaidy- 
ba. Po to, kai šokėja suvaidino orgazmą, jis entuziastingai pa- 
plojo ir ėmė skverbtis per prirūkytą patalpą, džiaugsmingai 
sveikindamasis ir šūkaudamas. Tačiau atrodė, kad jis kažko 
ieško ir galiausiai rado prie staliuko neapšviestame kampe. 

Pirmas vakaro klientas buvo gerai apsirengęs, liesas iki iš- 
sekimo jaunas verslininkas. Jo greiti judesiai ir lakstančios 
akys rodė, kad jam jau seniai reikia įtraukti kokaino. Sačelas 
davė ženklą kokteilių padavėjai ir užsakė gėrimų. 

— Po velnių! - sušuko Makvenas ir atsistojo. - Kokia katy- 
tė! Niekad tokios nemačiau. Mane visada užveda nuskustos 
genitalijos. Turiu nueiti į tuliką. 

Jis paliko stalą, prie kurio sėdėjo su Burku, ir nuėjo į tua- 
letą klubo gilumoje. Burkas taip pat atsistojo ir apsimetė ap- 
žiūrinėjąs sąskaitą, kurią jam padavė krūtininga padavėja. 

Kai Makvenas pasiekė tualeto duris, numetė degtukų dė- 
žutę ir pasilenkė jos pakelti. Burkas matė, kaip verslininkas 
praėjo pro Sačelą, laikydamas kažką panašaus į sulenktą ban- 
knotą. Sačelas staigiu judesiu uždėjo ranką ant pinigų, o kitą 
įkišo į geltonos sportinės striukės kišenę. 

Burkas peršoko keletą staliukų ir perbėgo salę greičiau, 
negu būgnininkas trinktelėjo lazdelėmis. Išsitraukęs pistole- 
tą jis riktelėjo Sačelui nejudėti. Makvenas jau buvo ten, įrė- 
męs pistoleto vamzdį verslininkui į galvą prie dešinės ausies. 

Du kiti padalinio policininkai, apsimetę girtais brolijos 
nariais, laukė ženklo. Jie įsiveržė pro tualeto duris ir padėjo 
suimti Sačelą. 

Kol anoreksiškam verslininkui skaitė jo teises, jis drebėjo, 
verkė ir murmėjo, kad negali sėsti į kalėjimą, nes ten išpro- 
tės. Sačelui uždėjo antrankius, atėmė pistoletą, laikytą nedi- 
deliame dėkle prie čiurnos. Vyras sodriai keikė policininkus 
ir klausinėjo, kokį velnią jie čia veikia. Tikriausiai jie nežiną, 
su kuo turi reikalą. Paskui jis pareikalavo, kad leistų pasikal- 
bėti su jo advokatu Pinkiu Diuvaliu. 

— Statau dešimt prieš vieną, kad tas niekšas mus aplenks 
mieste, - pasakė Makvenas, kai jie su Burku išėjo iš klubo. 


— Niekuo nerizikuoji lažindamasis, Makai. 

— Leitenante Beizilai, malonu jus vėl taip greitai sutikti. 

— Nesuteikčiau jums tokio malonumo, Diuvali, jei neturė- 
tumėt nusikaltėlių draugų, prilipusių jums prie užpakalio, — 
atrėžė Burkas. 

Kaip Makas ir spėjo, kai jie atvyko, advokatas jau buvo 
skyriuje. Ištikimas klubo darbuotojas, matyt, iš karto įspėjo 
jį, kad sučiupo Sačelą, parduodantį narkotikus. 

— Vis dar griežiate dantį dėl Veino Bardo bylos baigties? 

Burkas labiausiai norėjo trenkti kumščiu į gražų, lygų Diu- 
valio veidą ir subjauroti jo brangiai kainuojančią šypseną. 
Nors jau buvo beveik vidurnaktis ir galėtum tikėtis, kad jis, 
ką tik ištrauktas iš lovos, bus šiek tiek susilamdęs, advoka- 


tas dėvėjo kostiumą su liemene, baltus gurgždančius marš- 

kinius, kvepėjo skutimosi kremu. Nė vieno sidabrinio plau- 
kelio ne vietoje. 

Nujausdamas, kad gali susilaukti bėdos, Dagas Patutas 
žengė tarp jų. 

— Aš nuvesiu poną Diuvalį pas klientą. Burkai, jie tavęs 
laukia. 

Jis linktelėjo apklausos kambario link, kur Burkas per sti- 
klą matė suimtą verslininką, taip smarkiai traukiantį cigare- 
tės dūmus, lyg rūkytų paskutinį kartą gyvenime. 

— Kokia jo pavardė? - paklausė Burkas. 

— Reimondas, - Patutas pažvelgė į bylos viršelį prieš pa- 
duodamas Burkui. - Hanas. 

— Anksčiau teistas? 

— Nelegalus narkotikų laikymas. Atidėtas nuosprendis. 

Kai Burkas apsigrežė ir nuėjo apklausos kambario link, 
Diuvalis paklausė: 

— Beizilai, kodėl tiesiog nenušovei užuot suėmęs? 

Žinodamas, kad Diuvalis mėgina išprovokuoti jį padaryti 
ką nors, dėl ko galėtų pareikšti kaltinimą, Burkas nesustojo, 
kol saugiai atsidūrė apklausos kambaryje, už uždarų durų, 
tapusių barjeru tarp jo ir advokato. Jis stebėjo, kaip Patutas 
lydi Diuvalį į panašų kambarį, kur laukė Sačelas. 

Diuvalis patars Sačelui nieko nesakyti, tas ir klausys. Bet 
dar bus laiko, kai policininkai vieni bendraus su Sačelu. Rei- 
kia tikėtis, kad pavyks jį palaužti ir rytoj tokiu metu jie užda- 
rys už grotų Diuvalį. 

Makvenas jau spėjo pakaitinti Reimondą Haną. Tą patį 
padarė ir policininkai su brolijos kepuraitėmis. Prieš perim- 
damas jį pats, Burkas įsipylė puodelį drungnos apkartusios 
kavos, pasitraukė kėdę ir pasislinko arčiau suimto vyro. 

— Pasikalbėkim, Rėjau. 

Pakėlęs surakintas rankas, neuniformuotas policininkas 


užsitraukė greitai mažėjančią cigaretę. 

— Tai įtartina. - Jo akys lakstė po kambarį, trumpam su- 
stodamos prie kiekvieno rimto veido, žiūrinčio į jį. - Jis ne- 
turėjo daug su savimi. Ar ne? - paklausė jis brolijos narių. 

- Porą uncijų. Dabar krečiamas jo automobilis. Bet atrodo, 
kad nieko neras. 

— Taigi nieko gero, - pasakė Hanas. - Diuvalis ištrauks jį iš 
ilgo nuosprendžio. Nedidelė grėsmė, taigi nėra dėl ko derėtis. 
Arjau galite nuimti šituos? 

Vienas iš pareigūnų priėjo ir nuėmė antrankius. 

— Ačiū, - Reimondas Hanas ėmė trinti nutirpusius riešus, 
skatindamas kraujo apytaką. - Mirtinai išgąsdinot mane, kai 
lėkėt per klubą atstatęs pistoletą, - tarė jis Beizilui. 

Hanas atrodė sudirgęs. Burkas pagalvojo, kad jis tikrai var- 
toja kokainą, todėl prekiautojai juo tiki. 

— Nuo pat ryto mes kalbėjomės su keliais buvusiais Sačelo 
klientais, kurie dabar kalėjime, - pasakė Burkas. - Jie liudy- 
tų prieš jį, jei galėtų anksčiau išeiti į laisvę. Apklausos ir bylos 
svarstymo atidėjimas ilgam sulaikytų Sačelą nuo veiklos. Tar- 
kim, pakankamai ilgai, kad sūnus baigtų Luizianos valstijos 
universitetą, o tėvas galėtų stebėti jį tik per televizorių. 

— Gal ir paveiktų, - pasakė Hanas, kramtydamas nagą. — 
Bet nesu tikras. Jo savimeilė didelė kaip Dalasas, bet jis ne 
kvailys. Turint galvoje, kad jis vis skundžiasi bosu, manau, 
kad jo bijo. Be to, jį gali paleisti už užstatą, kol bus delsiama. 

Į kambarį įėjo Patutas. 

— Staigmena! Ponas Diuvalis patarė klientui tylėti. Tikiuo- 
si, Rėjau, kad turi mums svarių įrodymų. 

Neuniformuotam policininkui nespėjus atsakyti, įsikišo 
Burkas. 

— Žinot, ką manau? — Jis lėtai atsistojo, trindamas pul- 
suojančio skausmo vietą smilkinyje. - Manau, kad pasielgėm 
kvailai, suėmę Sačelą už vieno pakelio pardavimą. Reikėjo pa- 
laukti reido į jo fabrikėlį ir sandėlį. 

- Jis iš ten neprekiauja, - pasakė Hanas. - Mėginau nu- 
sipirkti iš ten, bet jis atsisakė. Jis stengiasi atskirti tuos du 
savo verslus. 

— Diuvalis jį to išmokė, - sausai tarstelėjo Makas. 

— Be to, tuo maršrutu mes jau ėjom ir nieko nepasiekėm, — 
priminė Patutas. - Neturime svarios priežasties rengti reidą 
iš pažiūros legaliam verslui. Joks teisėjas neduos orderio. 

— Aš tik sakau... 

— Mes tik tuščiai sugaišim laiką ir neprigriebsim Diuvalio. 
Jei tai tikrai Diuvalis. 

— Tai Diuvalis, - nukirto Burkas. 

— Tuo svaresnė priežastis pridengti užpakalius. 

— Žinau, Dagai, bet... 

- Litrelas nesiims šios bylos, jei nepateiksim svarių įro- 
dymų... 

— Paremti mūsų teiginius! - suriko Burkas. - Aš jau supra- 
tau! Vienas Dievas žino, kaip dažnai girdėjau šį pamokslą! 

— Nenoriu dar vienos nesėkmės! — atšovė Patutas. — Šis 
skyrius nebegali patirti dar vieno fiasko. Tu taip pat. 

Patuto riksmas nuaidėjo staiga įsivyravusioje nemalonioje 
tyloje. Kiti policininkai nukreipė akis nuo besiginčijančiųjų. 

— Nagi nurimkite, - sumurmėjo Makas. - Nesikarščiuokit. 

Visi žinojo, ypač Burkas, kad iš visų skyriaus policininkų 
jis labiausiai patinka Patutui. Ne tik dėl to, kad laikė Burką 
geru policininku, bet ir todėl, kad jie buvo seni draugai. Jie 
mokėsi tame pačiame akademijos kurse. Patutas pasirinko 
ne darbą gatvėse, o administracijoje, bet laipsnis nepakeitė 
jų santykių. 

Iki šiol. Kevo Stiuarto mirties aplinkybės sukėlė įtampą jų 
draugystėje, ir Burkas tai jautė. Dagas turėjo atsakyti savo 
vadovams už kiekvieno policininko elgesį ar veiksmus. Visa- 
da sunku įtikti abiem pusėms, o ypač kai mėgini užtarti poli- 
cininką, kuris kartu ir tavo draugas. 

Burkas suvokė, jog Dagas nenori, kad Burkas paaukotų 
savo karjerą dėl tos vienos siaubingos klaidos. Dagas jį už- 
stojo, kai po nelaimingo atsitikimo buvo suabejota Burko 
stabilumu ir patikimumu. Jis jį viešai ir privačiai palaikė per 
bylą. Nepaisant akimirkos įniršio, Burkas suprato, kad Dagas 
nenori, jog jis prarastų galvą, padarytų ką nors beprotiška, 
dėl ko nervingi priimantys sprendimus valdininkai turėtų 
priežastį atimti jo ženklelį. 

Nuo pat ginčo pradžios Burkas ir Dagas nenuleido vienas 
nuo kito akių. Susivaldęs Burkas pasakė: 

— Leisk man pasikalbėti su Sačelu. 

— Kai tu jautiesi taip, kaip dabar, nemanau, kad reikėtų, - 
ramiai atsakė Patutas. - Gal rytoj. 

— Rytoj jis bus atsigavęs. 

— Mes atsiimsim per posėdį dėl paleidimo už užstatą. 

Burkas atsiduso, patrynė sprandą ir piktai pažvelgė į kitus 
policininkus. 

— Tada aš einu namo. 

— O aš? - paklausė Hanas. 

Patutas pažvelgė į Burką. 

— Tu pasakyk. Tai tavo spektaklis. 

— Nė velnio, - sumurmėjo šis, o Hanui tarė: - Uždarysim 
tave dviem valandoms. 

— O Viešpatie! Nekenčiu tos dvokiančios vietos! 

— Atleisk, Rėjau, negalim leisti, kad tave įtartų, nes tada 
tikrai suknisim visą reikalą. 

Pinkis atsistojo ir užtrenkė lagaminėlį. 

— Tu išeini? - apstulbo Sačelas. - Tu negali išeiti. Ką aš da- 
rysiu? 

— Praleisi naktį kalėjime. 

— Kalėjime? Kalėjime? Kada mane ištrauksi iš ten? 

— Iš pat ryto pradėsiu tvarkyti popierius, kad tave paleistų 
už užstatą. Bet bijau, kad naktį teks praleisti čia. 

— Nuostabu! Velnioniškai puiku! 

— Tau nepakenks šiek tiek pasėdėti kameroje, Sačelai. Gal 
tai privers apgalvoti savo kvailus poelgius. 

Sačelas nustojo murmėjęs ir aštriai pažvelgė į Pinkį. 

— Ką turi galvoje? 

— Turiu galvoje, kad kvailai įkliuvai parduodamas klientui 
klube, - Pinkis stengėsi valdytis, kol kambaryje buvo polici- 
ninkai, bet dabar, kai jiems leido pabūti vieniems, neslėpda- 
mas liejo įniršį. 

— Tą vaikiną gerai pažįstu, - pasakė Sačelas gindamasis. — 
Tai mano nuolatinis klientas. Visą laiką jam pardavinėju, ne- 
matau nieko blogo... 

— Užsičiaupk! - nutildė jį Pinkis. - Kada pradėjai vartoti? 

— Aš? Niekad nevartojau. 

— Bet tavo draugė vartoja. 

— Draugė? Apie ką čia šneki, Pinki? Aš turiu žmoną, vaiką. 
Neturiu draugės. 

Pinkis nekentė, kai jam meluoja, ir dar labiau nekentė, kai 
melas ryškiai matomas, o kitas nori jam įrodyti, koks jis kvai- 
las ir nieko nemato. 

- Šokėja akrobatė. Garbanoti raudoni plaukai, kaulėta sė- 
dynė, maži papai, bet speneliai - kaip lėkštės. Nagi, Sačelai, 
juk pažįsti tokią. 

Sačelas nurijo seiles. Prakaitas išmušė kaktą, oda įgijo ne- 
sveiką blyškų atspalvį, kontrastuojantį su jo ryškiu švarku. 

— Tąsaisi su ja jau tris mėnesius, - švelniai, užjaučiamai 
tarė Pinkis. - Ji keičia seksą į dozę. Mano dozę. Tu jai tieki už 
dyka. O taijau vagystė, Sačelai. Be to, gaudama už dyka ji tiek 
daug vartoja, kad pusę laiko yra per daug apsvaigusi šokti. 
Kaip žinai, ji - populiariausia klubo šokėja. Vyrai ištisas va- 
landas geria laukdami jos pasirodymo. Moka gerus pinigus, 
kad pamatytų jos įžymųjį nugaros išlenkimo finalą, bet jei ji 

nepasirodo, išeina namo anksti. - Pinkis pasilenkė tiek, kad 
Sačelas užuodė jo mėtinį burnos gaiviklį. 

— Tavo sukietėjęs daiktas man kainuoja pinigus, Sačelai. 

Sačelo geltonojo švarko pažastys sudrėko nuo prakaito. 

— Aš nieko nedaryčiau tau pakenkti, Pinki. Juk tu žinai. 

— Ar tikrai? — Jis papurtė galvą sidabriniais plaukais. — 
Girdėjau kalbų, Sačelai. Nuviliančių kalbų apie tave ir tavo 
tikslus. 

Sačelas pamėgino nusišypsoti, bet neklusnios lūpos neju- 
dėjo. 

— Netikėk kalbomis. 

— O, aš tikiu. Ypač po šio vakaro. 

— Ką... Ką turi galvoje? 

— Kodėl toks šaunus narkotikų skyriaus faras Burkas Bei- 
zilas suima tave dėl poros uncijų? Jis kartą buvo neapdairus, 
bet yra per daug gudrus, kad užsiimtų su tokiu niekingu pre- 
keiviu kaip tu. Nebent jis iš tavęs ko nors nori. 

— Pavyzdžiui, ko? 

- Informacijos, įkalčių. 

— Aš pasiųsiu juos velniop. 

Nekreipdamas dėmesio į teisėtą Sačelo pasipiktinimą, Pin- 
kis kalbėjo toliau: 

— Jie tave palaikys kalėjime su blogiausiais iš blogiausių, 
kad pamatytum, kaip šlykštu sėdėti uždarytam, o paskui, kai 
palauš tavo valią, pasiūlys sandėrį. Spėju, kad panaikins visus 
kaltinimus mainais už informaciją apie tavo veiklą. 

— Niekada su tuo nesutiksiu. 

— Ne, nemanau, kad sutiksi, - nusišypsojo Pinkis. 

Sačelas atsipalaidavo. 

— Po velnių, ne! Aš niekad neišduosiu draugo. 

— Esu tikras, kad neišduosi, - Pinkio balsas nuskambėjo 
švelniai kaip šilkas. - Nes manau, kad verčiau pasėdėsi kalė- 
jime, negu norėsi, kad kas nors atsitiktų tavo berniukui. 

Sačelo drąsa dingo. 

— Mano berniukui? O, Dieve, Pinki, aš... 

Pinkis uždėjo ranką Sačelui ant peties, kad nuramintų ir 
sustabdytų jo nerišlų murmėjimą. 

— Nekantriai lauksiu, kai tavo vaikis žais „Tigrų komando- 
je, manau, kad ir kiti žmonės to lauks. - Jis švelniai masažavo 
Sačelui sustingusį mentės raumenį. - Juk būtų labai gaila, jei 
jis susižeistų per kokį nors nelaimingą atsitikimą ir jo daug 
žadanti karjera futbole staiga pasibaigtų nė neprasidėjusi. 

Sačelas pravirko. 

— Juk nenorėtum, kad tavo sūnus taptų tragiško nelaimin- 
go atsitikimo auka, tiesa, Sačelai? 

Raudodamas kaip kūdikis, Sačelas linktelėjo galvą. 

- [L.: kiaušinienės? 

— Ne, ačiū, Pinki, - Bardas pažvelgė į Romaną. - Bet mielai 
išgerčiau kavos. 

Grįžęs namo iš policijos, Pinkis suprato esąs žvėriškai al- 
kanas. Jis pažadino liokajų ir paprašė pagaminti jam pus- 
ryčius. Romanas atrodė ne suirzęs, o laimingas, galėdamas 
patarnauti. Kartą išgelbėtas nuo mirties, jis tapo be galo iš- 
tikimas. 

Romanas atnešė kavinuką ką tik užplikytos kavos ir dar 
vieną puodelį su lėkštute. 

— Ar dar ko nors reikės, pone Diuvali? 

— Ačiū ne, Romanai. Labanakt. 

Bardas stebėjo senąjį vyrą pro porcelianinio puodelio kraš- 
tą, kai tas koridoriumi ėjo į savo kambarį. 

— Pasaulyje liko nedaug tokių negrų. 

— Nenorėčiau, kad jis išgirstų tavo žodžius, - pasakė Pin- 
kis, pradurdamas kepto kiaušinio trynį. - Užtikęs savo žmo- 
ną lovoje su kitu, Romanas juos užkapojo kirviu. 

— Oho! - Bardui tai akivaizdžiai padarė įspūdį. - Hm. 

Pinkis iš karto ėmė dėstyti jų neplanuoto susitikimo 
esmę. 

— Dar turėsim bėdos su Beizilu. 


— Aha! 


Pinkio šakutė stabtelėjo pusiaukelėje į burną. Jis pažvelgė 
į Bardą ir nudžiugo, kad tas teisingai suvokė jo pavojingą iš- 
raišką. 

— Atsiprašau, - sumurmėjo Bardas. - Nenorėjau pasirody- 
ti visažinis. Tik aš ir pats supratau, kad mes dar nebaigėm su 
tuo šauniuoju skautu. 

— Maniau, kad mes vėliau pasirūpinsime juo, bet apsigal- 
vojau. Nereikia laukti. 

— Kodėl? Kas atsitiko? 

Pinkis papasakojo apie Sačelo suėmimą. 

— Manau, kad laikas pasiųsti ponui Beizilui žinutę. 

— Gerai. 

— Aiškią žinutę, kad jei trukdys mums, paklius į bėdą. Di- 
dele bėdą. 

— Ką nori, kad padaryčiau? 

— Pinki? 

Išgirdę Remi balsą, abu vyrai pažvelgė į artimiausias duris, 
kur ji stovėjo įsisupusi į chalatą, susitaršiusiais plaukais, mie- 
guistomis akimis. 

— Negirdėjau, kada grįžai. 

— Aš grįžau neseniai, - Pinkis pastebėjo, kad Remi sten- 
giasi nepažvelgti į Bardą, ir pagalvojo kodėl. - Mes su ponu 
Bardu turėjom kai ką aptarti. 

— Tokiu metu? 

— Skubus reikalas. 

-— Aišku. 

— Eik į lovą. Aš tuoj ateisiu. 

Remi žvilgsnis sekundės dalį nukrypo į Bardą, tada vėl į 
Pinkį. 

— Neužtruk. 

Pinkis tyliai baigė šnekėtis su Bardu. Tai truko ne ilgiau, 
negu jis baigė valgyti. Galiausiai tarė: 

— Noriu, kad tuoj pat tuo pasirūpintum. 

- Žinoma. 

— Tuoj pat, - pabrėžė Pinkis. - Įspūdis turi būti stiprus 
kaip smūgis į galvą. Noriu, kad Beizilas tai suvoktų kaip ža- 
dintuvo skambutį. Ir visi kiti iš narkotikų skyriaus. 

— Suprantu. 

— O dėl užmokesčio... 

— Kaip visada? 

Pinkis linktelėjo. 

— Gali išeiti per užpakalines duris, kaip ir atėjai. 

Kai Bardas išėjo, Pinkis vėl įjungė signalizaciją ir užlipo į 
viršų. Remi gulėjo, bet nemiegojo. 

— Dėl ko jūs susitikot? 

— Sakiau tau - reikalai. - Pinkis ėmė nusirenginėti, tačiau 
nenusuko akių. - Ar gerai jautiesi, Remi? 

Jis matė, kad klausimas ją suglumino. 

- Žinoma. Kodėl turėčiau jaustis blogai? 

— Pastaruoju metu esi kaip nesava. 

Ji neįtikinamai nusišypsojo. 

— Tu žinai, kad kiekvieną žiemą man šiek tiek pablogėja 
nuotaika. Aš jau labai laukiu pavasario, o jis dar taip toli. 

— Tu meluoji! - Kiti vyrai nuogi jaučiasi pažeidžiami, ne 
tokie stiprūs. Bet tik ne Pinkis. Nuogumas jo nevaržė. Jis įsi- 
rėmė rankomis į klubus ir griežtai pažvelgė į žmoną. - Tu jau 
kelias savaites slampinėji nerasdama sau vietos. 

— Sakiau tau, kad... 

— Dėl metų laiko? Nesąmonė! Iš kur įsigijai tų naujoviškų 
idėjų? 

— Kokių naujoviškų idėjų? 

- Tų, kurias taip dosniai žėrei mūsų svečiams per pobūvį 
vakar, - jo balsas beveik virto kuždesiu. - Tu vos neperėjai į 
opoziciją, Remi. 

— Absurdiška! Juk žinai, kurią pusę aš palaikau. 

— Ar aš tikrai žinau? 


— Turėtum žinoti. 


Ji ramiai sutiko jo žvilgsnį. Jis nematė jokio gudravimo jos 
akyse, bet neketino baigti pokalbio. Į jos pareigas jo gyveni- 
me neįėjo savo nuomonės reiškimas svarbiems asmenims. 

— Man taip pat nepatiko, kad tu dingai per mano pobūvį. 

— Aš nedingau. Man pradėjo skaudėti galvą, taigi nuėjau į 
viršų prigulti. 

— Skaudėti galvą? - skeptiškai pakartojo jis. - Tau niekada 
neskaudėdavo galvos. Ir niekada nebuvai tokia apatiška. Ar 
tu sergi? Gal susitarti su gydytoju, kad tave apžiūrėtų? 

— Ne. 

Toks tvirtas atsakymas nustebino net ją pačią. Ji sušvelni- 
no jį nusijuokdama. | 

— Pinki, man viskas gerai. Tik šiek tiek nėra nuotaikos. 

Jis atsisėdo ant lovos šalia žmonos ir paglostė jai sprandą. 

— Remi, nepakenčiu vieno dalyko - kai žmonės man me- 
luoja, - jo pirštai liovėsi glostę. - Pasakyk man, kas, po vel- 
nių, tau darosi. 

— Gerai! - piktai riktelėjo ji, numetė apklotą, išlipo iš lovos 
ir atsigręžė į jį. - Viskas dėl to vyro. 

Jis taip pat atsistojo. 

— Kokio vyro? 

— Veino Bardo. 

- Ir ką jis padarė? 

— Nuo jo man šiurpsta oda, - ji apglėbė save ir patrynė 
nuogas rankas. - Aš jo nekenčiu. Negaliu būti su juo viename 
kambaryje. 

— Kodėl? Jis tau ką nors padarė ar pasakė? 

— Ne, ne. Nieko. - Įsitempusi ji giliai įkvėpė ir perbraukė 
pirštais per plaukus. - Tai tik toks pojūtis. Jis skleidžia virpe- 
sius. Blogus virpesius. Maniau, kad po tos bylos jis. pas mus 
nebesilankys taip dažnai. O šiandien vėl randu jį prie mūsų 
virtuvės stalo. 

Pinkis vos nenusijuokė su palengvėjimu. Dauguma moterų 
laikė Veiną Bardą patraukliu, kol nepažindavo geriau. Pinkiui 

buvo malonu, kad Bardo Viduržemio jūros pakrančių grožis 
neveikė jo jaunos, gražios žmonos. Ji taip atkakliai jo vengia 
iš pasibjaurėjimo, o ne susižavėjimo. Slėpdamas palengvėji- 
mą, Pinkis tarė: 

- Bardas man atlieka kai kuriuos darbus. Jis dirba nele- 
galiai. 

— Nuo šiol prašau tvarkyti savo reikalus kur nors kitur. Ne 
namie. 

— Kodėl tu jo taip nemėgsti? 

— Negi tau neaišku? Jis mane baugina. 

Pinkis dabar jau nusijuokė ir apkabino žmoną. 

— Jis daugelį baugina. Todėl jis man toks naudingas. 

— Ar laikai jį žmonėms gąsdinti? 

Pinkis susiraukė. Remi retai klausinėdavo netgi nekalčiau- 
sių dalykų apie jo reikalus. Pastaruoju metu ji pradėjo daugiau 
domėtis, ir tai gali būti pavojinga. Ne vieną jo klientą išdavė 
pagiežingos žmonos ar draugės, kurios per daug žinojo. 

— Kodėl tave taip domina mano reikalai su Bardu? 

— Manęs nedomina, kol jis neateina pas mus į namus. Ne- 
noriu, kad jis čia būtų. 

— Gerai, jei Bardo buvimas tave žeidžia, pasistengsiu, kad 
jūs nesusitiktumėte. 

— Ačiū. 

— O dabar, kai išsiaiškinom, ar pažadi, kad liausies mane 
erzinti savo bloga nuotaika? 

— Pasistengsiu. 

Jis pakišo nykštį jai po smakru ir atlošė jos galvą. 

— Pasistenk, - jis kalbėjo tyliai, bet jam nereikėjo pakelti 
balso, kad ji išgirstų prasmę. - Argi aš suteikiau tau priežas- 
čių būti nepatenkintai, Remi? 

Ji papurtė galvą. 

— Tai gerai, - jis apvedė nykščiu jos lūpas. - Džiugu girdėti. 
Nes aš noriu, kad tu būtum laiminga. Nenoriu, kad vėl būtų 
kaip Galvestone. 

— Tai buvo seniai. 

— Ne taip seniai, kad pamirštume. 

— Ne, aš nepamiršau. 

— Taigi tu laiminga. | 

- Žinoma. 

Jis paėmė jos ranką ir padėjo sau ant kelių. 

— Tai parodyk. 

Vėliau, kai jis jau migdėsi, Remi tarė: 

— Aš pralinksmėčiau aplankiusi Flarą. Ryt nueisiu pas ją. 

— Gera mintis. Pasakysiu Erolui, kad tave nuvežtų. 

— Nesirūpink, pati nuvažiuosiu. 

Pinkis akimirką pamąstė apie tai. Jo nerimo visiškai ne- 
panaikino nei jų pokalbis, nei seksas. Ji įtikinamai paaiškino 
pastarojo meto melancholiją, bet jis įtarė, kad čia slypi kaž- 
kas daugiau, ne tik neapykanta Bardui. Abejonės sugadina 
protingo vyro mintis. Nepasitikėjimas ir pavydas jį silpnina 
ir griauna. Kita vertus, Pinkis jau verčiau suklys, negu apsi- 
kvailins. Ypač kai turi reikalų su moterimi. 

— Erolas tave nuveš. 


K) 


— Klausyk, ar tu gerai dėl to jautiesi? 

Moteris dirbtinai susiraukė ir ėmė žaisti jo marškinių sa- 
gomis. 

- Žinoma, man gerai. Nebūčiau pasikvietusi tavęs į namus, 
jei nebūtų gerai. 

— Bet mes susipažinom vos prieš valandą. 

— Nesvarbu. Man nė tiek laiko nereikėjo suprasti, kad šią 
naktį noriu tavęs. 

Jis nusijuokė: 

— Tai ko laukiam? 

Graibydami vienas kitą jie užlipo į antrą aukštą. Sename 
name buvo šeši butai - po du kiekviename iš trijų aukštų. 

Jos butas buvo mažas, bet gražus. Miegamojo langai žvelgė į 
atskirą užpakalinį kiemą. Prieš šiuos langus ji nerangiai nu- 
sirengė prieš jį. 

— Ar matai ką nors, kas tau patinka? 

— Gražu, - sumurmėjo jis ir ištiesė rankas. - Labai gražu. 

Ji neturėjo jokių tabu dėl sekso. O gal buvo per daug ap- 
svaigusi nuo narkotikų, kad kreiptų dėmesį į tai, ką jis daro. 
Tačiau po kiek laiko ji numalšino alkį, pavargo ir tapo vangi. 

— Aš noriu miego. 

— Tai miegok, - pasakė jis. - Man nesvarbu. 

— Negaliu užmigti, kai tu darai tai. 

— Aišku, kad gali. 

Ji prunkštelėjo. 

— Tu nesveikas. Ar žinai? 

— Taip apie mane šneka. 

— Ar buvai užsimovęs gumytę? 

— Juk sakiau, kad buvau, ar ne? 

— Aha, bet aš nemačiau. Nagi, jau tikrai liaukis. Aš pavar- 
gusi. Kitą kartą, gerai? 

— Naktis dar tik prasidėjo, mieloji. 

— Tai jau tikrai, - sudejavo ji. - Man tuoj reikės keltis. 

— Tu pradedi blaivytis. Reikia šiek tiek pastimuliuoti. 

— Aš šiąnakt nebegaliu imti daugiau narkotikų. Po kelių 
valandų turiu būti darbe. Jau užteks šiandien ir... Ei! Man 
skauda! 

— Tikrai? 

— Taip. Liaukis! Aš šito nedarau. Oi! Aš rimtai kalbu! Baik! 

— Atsipalaiduok, brangioji. Geriausia dar tik bus. Aš nejuo- 
kauju. 


o) 


Reimondas Hanas važiavo namo iš municipaliteto viena aki- 
mi stebėdamas užpakalinio vaizdo veidrodėlį. Jis gerai dir- 


bo savo darbą, nes buvo skrupulingai atsargus. Jo priedanga 
buvo darbas buhalterijoje, kur dirbo trys žmonės, tačiau jis 
gavo atlyginimą iš Naujojo Orleano policijos departamento. 
Tariamai lankydamas klientus, jis vaikščiojo po rajonus, su- 
sitikdavo su žmonėmis, išaiškindamas narkotikų pardavėjų 
ir narkomanų tinklus. 

Jo darbas buvo pavojingas. Kartais prireikdavo ištisų mė- 
nesių, kol užsitarnaudavo pasitikėjimą. Jis nuolat rizikuoda- 
vo, o paskui pasirodydavo, kad visos pastangos bergždžios. 
Puikus pavyzdys - reidas į sandėlį, kur žuvo Kevas Stiuartas. 

Nereikia būti mokslininku norint suvokti, kad kažkas iš 
jų skyriaus įspėja prekeivius apie būsimus reidus. Bet tai jau 
skyriaus vidaus problema. O jis turi likti gyvas ir stengtis, 
kad niekas neišsiaiškintų jo maskuotės. Jis jau trejus metus 
dirba civiliniais drabužiais, galbūt jau per ilgai. Jis pavargo 
nuolat dairytis per petį, įtarti visus, pavargo nuo dvigubo 
gyvenimo. Pastaruoju metu jis jau svarstė, kad reikėtų keisti 
darbą. Bet buvo vienas didelis trūkumas - joks kitas darbas 
jam neleis taip lengvai pasiekti narkotikų. Tai jo dabartinio 
darbo premija, ir todėl jis abejojo, ar mesti šitą darbą. 

Įsitikinęs, kad niekas jo nesekė iki namų, Reimondas at- 
sirakino buto duris ir įsmuko į vidų. Paskui užsklendė vi- 
sas sklendes. Kiekvieną kartą, kai reikėdavo, kad jį suimtų 
ir pasodintų į areštinę, jis visas drebėdavo. Jis vaidino savo 
vaidmenį taip gerai, kad kartais net pats patikėdavo, jog tai 
realybė. 

Jis buvo vienoje grupėje su Burku Beizilu. Tačiau tas vyru- 
kas jį mirtinai baugino. Baisu net pagalvoti, ką jis padarytų 
sužinojęs apie Reimondo įprotį. Jis nenorėtų pamatyti blo- 
gosios Beizilo pusės. Jam vien tik darbas svarbu. Tiesus kaip 
strėlė. Dėl to jo nemėgo kiti skyriaus policininkai. 

Imti kyšius - priimta elgesio norma, taisyklė, o ne išim- 
tis. Kai kurie policininkai mano, kad toje nusikaltėlių ku- 
pinoje visuomenėje protingiau nusigręžti nuo nedidelių 

pažeidimų ir nagrinėti tik nusikaltimus, keliančius pavojų 
žmonių gyvybei. 

Burkui Beizilui atrodo kitaip. Įstatymas yra įstatymas. Po- 
elgis būna teisingas arba neteisingas, teisėtas arba neteisė- 
tas, ir viskas. Beizilas nepamokslauja, jam to nereikia. Neby- 
lus jo priekaištas gana veiksmingas, paperkami policininkai 
nepasitiki juo. Dabar, kai Kevas Stiuartas žuvo, vienintelis 
karininkas, kurį Beizilas galėjo laikyti draugu ir kartu išger- 
ti - tai Dagas Patutas. Tačiau boso draugystė taip pat neleido 
pelnyti kolegų palankumo. Beizilas neprieštaravo atsidūręs 
nuošalyje. Tuo atžvilgiu Hanas ir Beizilas kažkuo panašūs. 
Jis dirbo vienas, ir tai jam patiko. Jis įtarė, kad Beizilui taip 
pat. Hanas abejojo, ar Burkas kada nors išgyveno dėl savo 
nepopuliarumo. 

Hanas nusirengė tamsoje. Jo draugė pykdavo pažadinta. 
Jai labai nepatiko, kad jis išeina, palieka ją vieną ir grįžta vė- 
lai. Ji manė, kad jis buhalteris, ir nesuprato, kodėl jis eina 
tikrinti naktinių klubų netgi darbo dienų naktimis. Jų darbo 
tvarkaraščiai dažnai nesutapdavo, bet kuo rečiau jie matėsi, 
tuo geriau sutarė. Jų santykiai rėmėsi patogumu. Kai ji pa- 
kvietė jį gyventi pas save, jam buvo patogiau sutikti, negu 
sugalvoti priežastį atsisakyti. Be to, jie mėgo tuos pačius nar- 
kotikus ir geriausiai sugyveno kartu apsvaigę, o kitu metu 
daugiau ar mažiau sutardavo, bet tai nebuvo artimas ryšys, 
išskyrus sekso akimirkas. 

Jis žinojo, kad patraukliausias jo bruožas yra parnešami 
narkotikai, bet nekreipė į tai dėmesio. Jis netgi įtarė, kad ji 
jam neištikima, bet kadangi jis kiekvieną naktį išeidavo, ne- 
galėjo jos kaltinti, kol neužsikrės lytiniu būdu perduodama 
liga. Socialinė reklama per televiziją įspėja saugotis tokių 
santykių kaip jų, bet, po velnių, rizika, kad jį nukeps narkoti- 
kų prekeivis, kurį pakišo, buvo didesnė negu tikimybė mirti 
nuo AIDS. 

Reimondas įsmuko į lovą šalia draugės ir apsidžiaugė, kad 
ji nesukrutėjo. Jis nenorėjo scenų, tik jau ne po to, ką patyrė 
šį vakarą, įskaitant ir porą valandų kalėjime. Koks šlykštus 
žvėrynas! Jį uždarė kameroje su dviem broliais kaimiečiais, 
išmargintais tatuiruotėmis. Per šeimos ginčą jie atvėrė tre- 
čiajam broliui kaukolę konservų atidarytuvu. Dar vienas 
kameros bendras buvo transvestitas, kuris tūnojo kampe ir 
verkė bijodamas žiauriųjų brolių. Jis taip verkė dėl jų įžeidi- 
nėjimų, kad dirbtinės blakstienos atsiklijavo, ir tada jis ėmė 
dar smarkiau raudoti, o broliai dar garsiau jį įžeidinėjo. 

Reimondas visada miegojo blogai, bet šį vakarą jam buvo 
ypač sunku atsipalaiduoti ir nuslopinti neramias mintis. Po 
kurio laiko jis atsisėdo galvodamas, kad seksas padėtų atsi- 
palaiduoti. Jis ištiesė ranką per miegančią draugę ir uždegė 
stalinę lempą, stovinčią ant spintelės. 

Jis nespėjo suvokti to, ką pamatė, nes pajuto kažką už 
savęs. 

Reimondas Hanas mirė nespėjęs surikti. 


1 skyrius 


V.. pasirodęs darbe, Burkas suvokė, kad kažkas atsitiko. Kai 
jis priėjo prie besibūriuojančių aplink kavos aparatą vyrų, jie 
sumurmėjo „labas rytas“, bet nė vienas nepažvelgė jam į akis 
ir išsiskirstė, vos tik jis įsipylė kavos. 

Nuėjęs prie savo stalo, Burkas nusivilko striukę, bet netu- 
rėjo laiko jos pakabinti, nes Patutas atidarė kabineto duris ir 
pakvietė užeiti. Palikęs striukę ant rašomojo stalo, jis nusi- 
nešė kavą. 

— Kas vyksta? 

Patutas uždarė duris, kad jiems niekas netrukdytų. 

— Sėskis. 

— Aš nenoriu sėstis. Noriu sužinoti, kas čia, po velnių, 
vyksta? 

— Reimondas Hanas negyvas. 

Burkas atsisėdo. 

- Šį rytą jį ir jo draugę rado lovoje. 

Burkas siurbtelėjo kavos. 

— Turėčiau suprasti, kad jis mirė ne dėl atsitiktinių ar na- 
tūralių priežasčių? 

— Jie buvo nužudyti. 

Patutas paaiškino, kad ta moteris dirbo kasininke banko 
skyriuje. Ji ateidavo į darbą pusę septynių, kad septintą ati- 
darytų automobilius aptarnaujantį langelį. Kai ji nepasirodė 

ir nepranešė serganti, bendradarbė nuėjo pažiūrėti, tikėda- 
masi rasti ją girtą ar apsvaigusią nuo narkotikų. Kartą, atsi- 
tiktinai patikrinus, buvo nustatyta, kad Hano draugė varto- 
ja narkotikus. Jai leido pasitaisyti, pasižadėjus, kad lankys 
narkomanų psichologinės pagalbos grupę. Bendradarbė rado 
neužrakintas duris. Ji įėjo į vidų. 

— Ten... buvo baisu. 

— Nesistenk apsaugoti mane nuo detalių, - susierzinęs tarė 
Burkas. - Aš neapalpsiu. 

— Na, o ta moteris iš banko apalpo. Merginai kelis kartu 
durta peiliu. Pagal pirminę teismo medicinos eksperto apžiū- 
rą tik viena iš tų žaizdų mirtina. Žudikas neskubėjo ir mė- 
gavosi žudydamas. Atrodo, kad jis su ja santykiavo analiniu 
būdu, bet dar nenustatyta, prieš nužudydamas ar po. Hanui 
pasisekė labiau. Jei taip galima teigti. Tik viena žaizda kakle, 
bet gerai apskaičiuota. Žudikas žinojo, kur durti, kad auka 
mirtų greitai ir tyliai. 

Burkas pakilo nuo kėdės, nusinešė kavą prie trečio aukšto 
lango ir žvelgė pro jį siurbčiodamas kavą iš asmeninio puo- 
delio, išmarginto spalvingais jūros arkliukais. Barbara nupir- 
ko tą suvenyrinį puodelį per jų retas atostogas Floridoje. Jis 
neprisimena, kada tai buvo. Praėjo ištisa amžinybė. Bent jau 
atrodo, kad šitaip seniai. Jis jau nebeįsivaizduoja, kad suge- 
bėtų elgtis šitaip nerūpestingai - keliauti į paplūdimį, pirkti 
kvailus suvenyrus. Nerūpestingumas pranyko iš jo gyvenimo 
tą naktį, kai jis nušovė Kevą Stiuartą. 

— Ar yra kokių nors įkalčių? 

— Mūsų tyrėjai ieško, bet kol kas nieko nerado. Merginos 
tiesioji žarna ir vagina nubrozdintos ir nubrūžintos, bet 
spermos pėdsakų nesimatė. 

Laboratorija tuščiai gaišta laiką ir eikvoja jėgas. Nebus jo- 
kių pėdsakų. Bardas mėgsta peilius, o šis nusikaltimas - jo 
braižo. Jo mėgstamiausias laisvalaikio pomėgis - grubus sek- 
sas, bet netgi savo šlykščios aistros įkarštyje jis visada nau- 

doja prezervatyvą. Jis per daug protingas, kad paliktų DNR 
pėdsaką, nors gal tyrėjams pavyks rasti bent plauką ar odos 
lopinėlį. 

Vakar Burkas pasodino Haną į kalėjimą. Ar policininkas ci- 
viliniais drabužiais tūnojo apsvaigęs, kol Bardas prievartavo 
ir žudė jo draugę? Ar grįžęs jis užtiko juos kartu? 

— Ar yra peštynių požymių? 

— Nėra, - atsakė Patutas. - Negaliu įsivaizduoti, kaip jis 
įstengė juos abu nužudyti. Ar jis iš pradžių prismeigė Haną ir 
terorizavo merginą prieš nužudydamas? 

— Gal. Arba... - garsiai mąstė Burkas. - Arba jis pirmiau- 
siai susidorojo su mergina ir palaukė bute, kol Hanas grįžo 
namo. 

Patutas abejodamas susiraukė. 

— Hanas buvo nusirengęs ir gulėjo lovoje, kai jį nužudė. 

— Hanas grįžo vėlai. Žudikas slėpėsi, kol vargšas Rėjus at- 
sigulė. Tikriausiai jis atsigulė nedegdamas šviesos. Aš visada 
taip darau, kai nenoriu pažadinti Barbaros. Hanas nematė, 
kad jo draugė negyva. Jis nematė kraujo ir nesuprato, kad 
kažkas negerai. - Burkas dar tvirčiau suspaudė kavos puode- 
lį. - Tai panašu į jį. 

— Į ką? 

— Į Bardą. Jam būtų atrodę juokinga, kad auka užrakino jį 
viduje, o ne lauke. 

— Kodėl manai, kad tai Bardas? 

— Mes suėmėm Haną ir Sačelą. Diuvalis pasirodė vidurnak- 
tį. Žinojom, kad Sačelas slapta moka pinigus Diuvaliui. Bar- 
das - jo samdomas žudikas. Nužudomas mūsų agentas. Pats 
pagalvok. Tai negali būti sutapimas. 

- Žinoma, gali! - šūktelėjo Patutas. Burkas atsigręžė ir pa- 
žvelgė į jį, bet Patutas tęsė jam nespėjus nieko pasakyti: - La- 
bai gerai žinai, kad Hanas vartojo narkotikus. Atrodo, kad 
ir ta moteris. Jį galėjo nužudyti dėl nepavykusio narkotikų 
sandėrio. Galėjo būti meilės trikampis. Galėjo būti... 

— Kad Diuvalis žinojo, jog Rėjus mūsiškis, ir norėjo išmesti 
jį iš žaidimo, o kartu ir mus pamokyti. 

— Gerai, galėjo būti ir taip, - nusileido Patutas ir atsisto- 
jo. - Bet nenoriu, kad tu tai priimtum asmeniškai. Lyg tai 
būtų skirta tik tau. Visas skyrius jaučiasi šlykščiai. Mes esam 
komanda, Burkai. Turim dirbti kartu. Negalim leisti, kad ke- 
lios nesėkmės mus išmuštų iš vėžių. Turim ir toliau veikti 
nuosekliai. 

Tokia valdiška viršininko kalba nebūdinga Dagui. Jis pa- 
prastai vartodavo vadovėlines tiradas kreipdamasis į visą 
grupę. Likę dviese su Burku, jie būdavo atviresni vienas 
kitam. 

— Kas dar? - paklausė Burkas. 

— Ką turi galvoje? 

— Turiu galvoje, kad čia dar ne viskas. Ką bijai man pasa- 
kyti? 

Patutas patrynė sprandą. Jis buvo lieknas, aukštas, lygia 
kakta, plinkančiu viršugalviu. Šį rytą jis atrodė daug vyresnis. 

— Savo laimei, esi per daug įžvalgus. 

— Taip, aš tą nuolat girdžiu, - nekantriai atrėžė Burkas. — 
Tai kas dar? 

— Sačelas atmetė mūsų pasiūlymą. 

— Leisk man penkiolika minučių su juo pasikalbėti. 

— Nepadės, Burkai. Jis atmetė jį mums dar nespėjus išdės- 
tyti sąlygų. Jis nepaliko jokios vilties deryboms. 

- Jis ketina rizikuoti teisme. 

— Ne, jis ketina prisipažinti kaltas dėl visų pareikštų kalti- 
nimų. 

— Kalės vaikas! - nusikeikė Burkas. - Diuvalis jį paveikė. 

— Ir aš taip manau. 

— Jėzau! Tas vyrukas nemirtingas! - sausai nusijuokė Bur- 
kas. - Jis mus sumuša kiekvienam ėjime. 

— Diuvalis žaidžia nesąžiningai, o mes laikomės taisyklių. 

Burkas krimstelėjo žandą iš vidaus ir sumurmėjo: 

— Galjau metas nesilaikyti. 

— Ką sakai? 

— Nieko. Klausyk, Dagai, aš noriu dingti iš čia. 

— Burkai... 

— Pasikalbėsim vėliau. 

Jis užtrenkė duris, pagriebė striukę praeidamas pro savo 
stalą ir prie išėjimo vos ne kaktomuša susidūrė su Maku Ma- 
kvenu. 

— Labas, Beizilai. Aš tavęs visur ieškau. Mums reikia pasi- 
kalbėti. 

— Ne dabar, - Burkas nebuvo nusiteikęs bendrauti su Ma- 
kvenu. Dabar jis nepajėgtų ištverti nevaržomo Makveno op- 
timizmo ir per kraštus besiliejančios energijos. Nelėtindamas 
žingsnio jis metė per petį: - Vėliau, Makai. 

— Sveikas, Burkai. Užeik, - Nensė Stiuart įleido jį į savo 
namą priemiestyje. 

Išgirdęs žinią apie Haną ir Sačelą, tik mazochistas išdrįstų 
ateiti čia. Bet ištisas valandas važinėjęs po miestą, keikęsis 
ir niršęs, Burkas nebežinojo, ką daugiau veikti. Jam leido 
pasiimti laisvą savaitę, tai kodėl negalėtų pravaikščioti bent 
vieną dieną? 

Stiuartų namas buvo mūrinis, kai kur apkaltas dažytomis 
lentelėmis. Dabar veja nebuvo taip pavyzdingai nušienauta 
kaip Kevui esant gyvam. Jis mėgo triūsti kieme ir didžiavosi, 
kad jo veja - žaliausia visame kvartale. Burkas pastebėjo, kad 
viena iš fasado langinių nesilaiko ant vyrio, kilimėlį prie durų 
reikėtų išskalbti, o lubose perdegusi lemputė. Reikės kurią 
dieną ateiti ir padėti Nensei kai ką pataisyti. 

— Ateik į virtuvę, - tarė ji per petį, vesdama jį koridoriu- 
mi. - Aš pradėjau gaminti vakarienę. Šiandien mes valgysim 
anksti - mokykloje atvirų durų diena. Ko norėtum išgerti? 

— Kavos, jei turi. 

— Ar tu nieko prieš, jei duosiu tirpios? 

Jis nenorėjo, bet papurtė galvą. Nensės virtuvė buvo ap- 
krauta daiktais ir netvarkinga. Pastebimoje vietoje kabojo 
kalendorius, kuriame buvo pažymėtos automobilių lenk- 
tynių lažybų dienos, paskyrimai pas dantų gydytoją, atvirų 
durų diena mokykloje šiandien. Pomidorų padažo ir garsty- 
čių stiklainių formos lipdukai spaudė prie šaldytuvo primi- 
nimo raštelius ir dviejų berniukų nuotraukas, meškučio for- 
mos sausaininė šypsojosi ant stalo. Pasekusi Burko žvilgsnį, 
Nensė pasiūlė jam sausainių. 

— Pirktiniai. Aš jau beveik nieko nekepu namie. 

— Ačiū, nenoriu, - atsisakė Burkas. - Užteks kavos. 

Nensė vėl grįžo prie dubens, kur į jautienos faršą trupino 
krekerius. Supjaustytos žalios paprikos ir svogūnai laukė, kol 
ji juos sudės ir sumaišys su pomidorų padažu. 

— Mėsos apkepas? - paklausė jis. 

— Iš kur žinai? 

— Mano mama dažnai gamindavo. 

— Mama? - ji nustebusi pažvelgė į jį. - Žinai, Burkai, ma- 
nau, kad tu pirmą kartą paminėjai savo šeimą. Per tuos me- 
tus, kai tave pažįstu. 

Jis gūžtelėjo pečiais. 

— Bijojau atsakomųjų veiksmų, žinai, apie ką aš. Sąmonin- 
gai nekalbu apie juos. Be to, jau liko nedaug giminių. Mano 
tėvas dirbo geležinkelyje. Kai buvau trečioje klasėje, jį pri- 
spaudė tarp lokomotyvo ir krovininio vagono. Taigi mano 
mama viena dirbo ir išlaikė šeimą, kol mes išėjom į žmones. 
Ji dirbo telefonų bendrovėje. Mirė nuo vėžio prieš kelerius 
metus. Dabar likau tik aš ir jaunesnysis brolis. Jis gyvena 
Šreveporte. Turi žmoną, porą vaikų, - ironiškai nusišypsojo 
jis. - Mano mama žinojo tris tuzinus būdų, kaip išsiversti su 
svaru jautienos faršo. 

— Ir aš. 

— Kaip berniukai? 

— Gerai. 

Burkas siurbčiojo kavą, kurios skonis buvo dar blogesnis, 
negu tikėjosi. 

— Kaip jiems sekasi mokykloje? 

— Paskutiniai pažymiai geri. 

— O ne pažymiai? 

Suvokdama, kad jis turi galvoj jos vaikų psichologinę būse- 
ną, Nensė abejodama tarė: 

— Viskas gerai. Jie apsipranta. 

— Tai gerai. - Burkas stumdė ant stalo stovinčias druskinę 
ir pipirinę - sustatydavo šalia, išskirdavo, vėl suglausdavo. — 
Pastaruoju metu šilta. 

— Norėčiau tikėti, kad žiema jau baigiasi, bet dar gali būti 
šalčio. 

— Taip, netgi kovo mėnesį. 

Pastaruoju metu jiems pavykdavo tik šitaip tempti pokal- 
bį. Jie vengė šnekėtis apie svarbius dalykus. Ir tai atrodė keis- 
ta, nes blogiausi laikai jau praeityje. 

Būtent Burkas pranešė Nensei, kad Kevas žuvo. Dagas Pa- 
tutas pasisiūlė atlikti tą nemalonią užduotį, bet Burkas rei- 
kalavo, kad ta atsakomybė tektų jam. Jis buvo čia, kad palai- 
kytų Nensę, kai ši apalpo išgirdusi žinią, stovėjo šalia jos per 
laidotuves. 

Per tolesnes savaites ir mėnesius jis padėjo jai sutvarkyti 
draudimo dokumentus, pasiskųsti dėl nepakankamos pen- 
sijos iš buvusios vyro darbovietės, atidaryti savo sąskaitą 
banke ir sutvarkyti kitus piniginius reikalus. Nensei papra- 
šius, jis atėjo, kai ji tvarkė Kevo spintą. Ji pasiūlė Burkui kai 
kuriuos geresnius draugo drabužius, jis juos paėmė. O vėliau 
paliko labdarai dėžėje pakeliui į namus. Jis nebūtų įstengęs 
jų vilkėti. 

Rudenį jis patikrino šildymo katilą ir pakeitė filtrus, per 
Kalėdas padėjo pastatyti ir papuošti eglutę. Kevas mirė be- 

veik prieš metus, bet Burkas jautė pareigą apsilankyti kartą 
per dvi savaites ir pasiūlyti našlei pagalbą. 

Bėda ta, kad jiems vis sunkiau rasti temų pokalbiui. Lai- 
kui bėgant įtampa ne mažėjo, o augo. Burkas vengė kalbėtis 
apie dalykus, susijusius su policijos departamentu ir Nensės 
pažįstamais darbuotojais. Kadangi darbas sudarė pagrindi- 
nę Burko gyvenimo dalį, siekdamas užpildyti nemalonias 
tylos pauzes jis ieškodavo kitų temų, išskyrus orą ir vaikų 
sveikatą. 

Nensė visada jį maloniai priimdavo, bet ji pasikeitė - sub- 
tiliai, bet neginčijamai. Dabar ji buvo santūresnė negu Kevui 
gyvam esant. Tada jie kartu juokdavosi, ji mokėjo erzinti ir 
sumaniai sukirsdavo pašnekovą. Dabar Burkui atrodė, kad 
lengva juokauti su vyro draugu, kai vyras šalia, bet ne taip 
paprasta, kai jis miręs. 

Jie daug laiko praleido svarstydami Bardo bylą. Dabar, kai 
ji pasibaigė, kai parašytas galutinis šio tamsaus jų gyvenimo 
skyriaus epizodas, apie ką jie dar galėtų kalbėtis? 

— A... 

— Burkai... 

Tikriausiai Nensė taip pat jautėsi nesmagiai, kad nėra apie 
ką kalbėti, nes abu prašneko vienu metu. Burkas mostelėjo, 
kad ji kalbėtų. 

— Ne, tu, - nesutiko ji. 

Parėję vaikai išgelbėjo juos iš nesmagios padėties. Pama- 
tę lauke Burko automobilį, jie triukšmingai sveikindamiesi 
įbėgo į vidų ir name pasklido įprastinis suprakaitavusių ber- 
niukų kvapas. Nusviedę striukes ir kuprines vaikai puolė prie 
Burko, stumdydami vienas kitą, kad prieitų arčiau. 

Kai berniukai greitai užkando, jie visi trys nuėjo į užpaka- 
linį kiemą. Šitaip būdavo visada - atėjęs aplankyti Nensės, 
Burkas praleisdavo šiek tiek laiko vien tik su Deividu ir Pite- 
riu. Vaikai patys turėdavo nuspręsti, ką jie veiks. Šiandien jie 
norėjo pasitreniruoti smūgiuoti beisbolo lazda. 

— Ar taip, Burkai? - paklausė jaunesnysis, Piteris. 

Jo laikysena buvo visiškai neteisinga, bet Burkas atsakė: 

— Būtent taip. Tu jau pajutai esmę, žaidėjau. Tik truputį 
uždelsi smūgiuodamas. Pažiūrėkim, ką galima padaryti. 

Jis metė kamuoliuką taip, kad šis pataikytų į lazdą, o ne 
atvirkščiai. Atmušes jį, Piteris riktelėjo ir nubėgo per jų įsi- 
rengtas bazes. Namų laukelyje Burkas stipriai suplojo su vai- 
ku delnais ir paplekšnojo per nugarą. 

- Mes žaisime mažojoje lygoje. Burkai, ar ateisi bent į vie- 
nas mūsų rungtynes? - viltingai paklausė Deividas. 

— Tik į vienas? Ketinau nusipirkti bilietą visam sezonui. 

Plaukai, kuriuos jis erzindamas sutaršė, buvo tokios pat 
vario spalvos kaip jų tėvo. Berniukų šypsenos, kuriomis švy- 
tėjo jų veidai, atkartojo Kevo šypseną, ir Burko gerklėje įstri- 
go gumulas. Jis būtų apsikvailinęs, jei Nensė nebūtų atėjusi 
prie užpakalinių durų ir liepusi sūnums eiti praustis. 

— Vakarienė po penkiolikos minučių, - pasakė ji. 

- Iki, Burkai! 

— Iki, Burkai, - Piteris lyg papūga pakartojo vyresniojo 
brolio žodžius, tapendamas prie užpakalinių durų. 

— Tu šauniai sutari su jais, - pasakė Nensė. 

— Lengva žaisti su kitų vaikais. Manau, kad su savais būtų 
sunkiau. 

— Kodėl jūs su Barbara neturit vaikų? 

— Nežinau. Tiesiog niekaip neprisiruošėm. Visad rasdavom 
priežastį atidėti. Iš pradžių neturėjom pinigų. 

— O paskui? 

— Neturėjom pinigų, - jis norėjo pajuokauti, bet tai nu- 
skambėjo lėkštai. 

— Nežinau, ką daryčiau be savo sūnų. Kevinas vis dar gyvas 
juose. 

Burkas rimtai linktelėjo pritardamas. Tada, suvokęs, kad 
gniaužo dešinę ranką, jis liovėsi ir skubiai tarė: 

— Verčiau eisiu. Nenoriu, kad beisbolo ateitis pavėluotų į 
atvirų durų dieną. 

— Gali likti vakarienės. 

Tai buvo privalomas kvietimas. Ji visada siūlydavo. 

— Ačiū, bet ne. Barbara manes lauks. 

— Perduok jai linkėjimų. 

— Gerai. 

— Burkai, - Nensė pažvelgė per koridorių vonios kambario 
link, kur vaikai dėl kažko ginčijosi. Paskui, staiga vėl sutelku- 
si dėmesį į jį, tarė: - Aš nebenoriu, kad tu pas mus lankytu- 
meisi. 

Jis pamanė blogai išgirdęs. 

— Ką? 

Netgi po to, kai ji pakartojo, jis nesuvokė. 

Nensė giliai įkvėpė ir atsistojo tiesiai. Matyt, ji ilgai dvejo- 
jo, ar sakyti. Nors ir labai nenoromis, ji tvirtai apsisprendė ir 
dabar kaupė jėgas. 

— Aš negaliu būti su tavim, netgi negaliu pažvelgti į tave ne- 
galvodama apie Kevą. Kaskart matydama tave aš vėl iš naujo 
patiriu tą košmarą. Kai tu paskambini ar ateini, aš kelias die- 
nas verkiu, pykstu, gailiuosi savęs. Tai užburtas ratas - vos 
nusiraminu, tu vėl pasirodai, ir vėl viskas iš pradžių. 

Ji prikando lūpą ir nutilo, vėl kaupdama jėgas. 

— Aš stengiuosi išmokti gyventi be Kevo. Tikinu save, kad 
jo nebėra. Visiems laikams. Kad aš galiu gyventi žinodama 
tai. O kai beveik įtikinu save, pasirodai tu ir... - Jos akys pa- 
plūdo ašaromis. Nensė paieškojo kišenėje nosinaitės. - Ar 
supranti, ką turiu galvoje? 

— Taip, aš suprantu, ką tu turi galvoje, - Burkas netgi ne- 
sistengė nuslėpti kartėlio balse. - Tau skaudu vaišinti kava 
vyrą, pavertusį tave našle. 

— Aš to nesakiau. 

— Tr nereikia. - Jis praėjo pro ją ir žengė pro duris. 

— Burkai, būk geras, suprask, - šūktelėjo ji. - Prašau. 

Burkas sustojo ir atsigręžė, bet pamatęs skausmą jos veide 
atlyžo. Kaip jis galėjo supykti? Juk Nensė šitaip nusprendė 

ne norėdama jį įskaudinti, ne dėl jo, o dėl savęs. Ji prašo, kad 
jis nebeateitų, siekdama pati apsisaugoti. 

— Blogiausia, Nense, kad aš suprantu. Tavo vietoje jaus- 
čiausi lygiai taip pat. 

— Juk gerai matai, koks tu svarbus man ir vaikams. Mes 
žinome, kiek daug tu reiškei Kevui. Bet aš... - ji skėstelėjo 
rankomis. 

- Nekaltink savęs dėl to. Gerai? Tu teisi. Šitaip bus geriau. 

Nensė šniurkštelėjo ir išsišnypštė į nosinaitę. 

— Ačiū, kad supranti, Burkai. 

— Pasakyk berniukams... - jis mėgino sugalvoti ką nors, 
kaip ji galėtų paaiškinti, kodėl jis, kaip ir jų tėvas, staiga din- 
go išjų gyvenimo. 

Jos krūtinę supurtė rauda. 

— Aš sutvarkysiu tai. Jie labai supratingi, - ji vos šyptelė- 
jo. - Po to, ką tu padarei dėl mūsų, negaliu nė pagalvoti, kad 
įskaudinau tave. Bet jei dėl to pasijusi geriau, žinok, kad man 
labai sunku. Jaučiuosi, lyg nusikirsdama dešinę ranką, kad 
išgelbėčiau sau gyvybę. Tu buvai geras draugas. 

— Aš vis dar esu. Ir liksiu. 

— Neatsikračiusi praeities, aš negaliu eiti tolyn, Burkai, — 
tyliai pasakė ji. 

— Suprantu. 

— Tu turi padaryti tą patį. Kada ketini pamiršti praeitį? 

Burkas prašneko tik po kelių sekundžių: 

— Jei tau ko nors reikės, žinai, kur mane rasti. 

Il: Burkas grįžo namo, Barbaros automobilis stovėjo įva- 
žiavimo keliuke. Ji bus patenkinta, kad jis bent kartą parėjo 
namo anksti. Jis jautėsi kaltas, nes vylėsi, kad tinklinio tur- 
nyras ar kokia nors kita veikla užlaikė ją mokykloje. Jam rei- 
kia laiko sau, kad galėtų pabūti vienas. 

Vos prasidėjus dienai, Patutas pranešė dvi blogas žinias. 
Paskui Nensė Stiuart liepė jam pasitraukti iš jos gyvenimo. 
Šiandien jis neištvertų netgi nedidelio ginčo su Barbara. Ne- 
didelis nesutarimas, vienas piktas žodis sutrikdytų jo trapią 
savitvardą. Burkas bijojo, kad šioje emocinėje sumaištyje vos 
plonas siūlelis skiria susierzinimą nuo įniršio. 

Jis įėjo pro užpakalines duris ir pašaukė žmoną vardu. Jos 
nebuvo nei virtuvėje, nei pirmojo aukšto kambariuose, todėl 
jis užlipo į viršų. Pasiekęs laiptų aikštelę, išgirdo televizorių 
miegamajame. Duše bėgo vanduo. 

Tačiau atėjęs į miegamąjį jis pamatė, kad buvo tik iš dalies 
teisus. Dušas šniokštė. Bet balsai sklido ne iš televizoriaus. 

Perėjęs miegamąjį, Burkas pasiekė pilną garų vonios kam- 
barį ir atvėrė stiklines dušo kabinos duris. 

Barbara buvo atsirėmusi nugara į plytelių sieną, užsimer- 
kusi, prasižiojusi, apsivijusi kojomis energingai trūkčiojan- 
čias žemo, stambaus vyruko, mokyklos futbolo trenerio, 
šlaunis. 

Aklo įniršio pagautas, Burkas abiem rankom sugriebė 
vaikiną ir ištempė jį iš dušinės. Treneris paslydo ant mui- 
luotų plytelių ir būtų griuvęs, jei Burkas nebūtų laikęs jo už 
sprando. 

Barbara šaižiai suklykė ir užsidengė burną rankomis, ste- 
bėdama, kaip jos vyras kelis kartus trenkė meilužį į vonios 
kambario sieną, o paskiau ėmė kulti kumščiais. Smūgiai 
pliaukšėjo lyg pistonai, atsimušę į nuogą, šlapią vyro odą. 

Nors treneris buvo penkiolika metų jaunesnis už Burką, 
raumeningesnis ir puikios fizinės formos, netikėtai užpuolęs 
Burkas įgijo pranašumą. Be to, apimtas aklo troškimo suteik- 
ti skausmą, jis nesilaikė jokių taisyklių, troško padaryti taip, 
kad tam prakeiktam kalės vaikui sopėtų taip, kaip ir jam. Jis 
jautė malonumą pliekdamas kumščiais kūną, jausdamas trū- 
kinėjančią odą ir minkštuosius audinius. Prieš paleisdamas 
trenerį, Burkas pavertė jį drebančia, verkšlenančia, maldau- 
jančia mase. Galiausiai trenkė jam į tarpukojį tokia triuški- 
nančia jėga, kad vaikinas suklykė iš skausmo, nuslydo palei 
sieną ant grindų, susigūžė ir apglėbęs savo sužeistą vyrišku- 
mą pravirko. Jo sudaužytas veidas buvo išterliotas gleivėmis, 
krauju ir ašaromis. Sunkiai alsuodamas Burkas pasilenkė virš 
kriauklės. Nusiplovęs rankas ir veidą šaltu vandeniu, jis atsi- 
tiesė ir pamatė Barbaros atspindį aprasojusiame veidrodyje 
virš praustuvo. Ji buvo apsivilkusi chalatą, atrodė šiek tiek 
susigėdusi, bet nė kiek nesusirūpinusi dėl sumušto meilužio. 
Tai nustebino Burką. Ar jis jai visai nerūpi? Gal ir ne. Gal ji 
įsitaisė meilužį tik tam, kad atkreiptų jo dėmesį? O galjis tik 
mėgina save pamaloninti. 

— Ar geriau jautiesi? - sarkastiškai paklausė ji. 

— Ne, - sąžiningai atsakė Burkas, šluostydamas veidą 
rankšluosčiu. - Nelabai. 

— Ar ir mane ketini šitaip pamokyti? 

Jis atsigręžė nuo kriauklės ir pažvelgė į ją, svarstydamas, 
kada ji tapo tokia niekinanti ir neprieinama. O gal visada to- 


Uigavėnės + 75 


kia buvo? Ar tie nelaimingi, kupini nepasitenkinimo metai 
pavertė ją pagiežinga moterimi, sukilusia prieš jį? Burkas 
sunkiai atpažino joje tą nuotaką, su kuria pradėjo vedybinį 
gyvenimą. Jis visiškai nepažįsta šitos moters ir nenori nieko 
apie ją žinoti. 

— Neketinu tau atsakyti. 

— Tu jau susidorojai su manim, Burkai. Tik ne kumščiais. 

— Jei tu taip manai... 

Aplenkdamas Barbarą Burkas nuėjo į miegamąjį, ištraukė 
iš palovio lagaminą ir pradėjo kraustyti į jį savo rašomojo sta- 
lo stalčius. 

— Ką tu darai? 

— Argi nematai? 

— Tik jau nemanyk, kad užpildysi dokumentus skyryboms 
remdamasis neištikimybe. Mūsų bėdos prasidėjo daug se- 
niau. 

— Prieš tai, kai tu pradėjai daužyti mūsų dušo kabiną su 
kitais vyrais? 

— Taip! - atrėžė ji. - Ir jis ne pirmas. 

— Man neįdomu. 

Burkas įmetė į lagaminą kelis drabužius iš spintos ir už- 
trenkė jį. 

— Kur eini? 

— Neturiu nė menkiausio supratimo. 

— Bet aš žinosiu, kur tave rasti? 

- Žinoma, - atsakė jis. Jis nė už ką neatskleis savo darbo 
paslapčių svetimaujančiai žmonai. - O dėl dokumentų skyry- 
boms - rašyk, ką nori, Barbara. Neprieštarausiu jokiems tavo 
pareikštiems kaltinimams. Gali teigti, kad neaprūpinu tavęs, 
žiauriai elgiuosi, netgi esu iškrypėlis. Man visiškai tas pats. 

Burkas apsidairė, ar nieko nepamiršo, ir liūdnai suvokė, 
kaip lengvai ir greitai jis susikrovė daiktus. Jie negyveno šiuo- 
se kambariuose, tik naudojosi jais. Jis išeina nepalikdamas 
nieko asmeniško, susidėjęs tik būtiniausius daiktus, kurie 

gali priklausyti bet kam. Jis nepalieka nieko vertingo. Netgi 
Barbaros. 


BN) 


Burkas netgi nebuvo tikras, kad pastatas vis dar ten. Bet rado 
jį, užsislėpusį tarp panašių namų, atkakliai atsispyrusį rajo- 
no plėtrai. 

Turizmo plėtra sparčiai griovė Naujojo Orleano unikalu- 
mą, nors būtent šis bruožas ir traukė turistus, - sveika logika 
nesuvokiamas paradoksas. 

Burkas būtų nusiminęs, jei šis pastatas būtų buvęs nu- 
griautas, nes nepaisant senėjimo požymių namas turėjo sa- 
vitą charakterį. Jis oriai nešė savo amžių kaip kilminga naš- 
lė, kuri įsikibusi laikosi dešimtmečių madų. Trečiojo aukšto 
balkone trūko gabalo geležinių balkono grotelių. Priekinis 
plytų takas buvo išdaužytas, iš plyšių betone styrojo žolės, 
bet abiejose vartų pusėse išdidžiai stovėjo vazonai su našlai- 
tėmis. Burko pastumti vartai sucypė. 

Pastato valdytojas gyveno už pirmų durų kairėje. Burkas pa- 
skambino. Atidaręs duris vyras buvo ne tas šeimininkas, kurį 
Burkas prisiminė, bet dabartinį ir senąjį buvo galima sukeisti 
vietomis. Oras bute už pagyvenusio vyro nugaros buvo troš- 
kus, įšilęs gal iki trisdešimties laipsnių, dvokė katės išmato- 
mis. Viena ranka glausdamas didelė rainą katę, vyras smalsiai 
žvelgė į Burką padūmavusiomis amžino alkoholiko akimis. 

— Ar turit laisvą kambarį? 

Norint išsinuomoti butą čia, reikėjo tik sumokėti šimtą 
dolerių už pirmą savaitę. 

— Į kainą įeina rankšluosčių keitimas kas trečią dieną, - pa- 
sakė šeimininkas, nuvedęs Burką parodyti kampinio buto 
trečiame aukšte. 

Čia buvo tik vienas kambarys: apšiurusi užuolaida skyrė 
tualetą ir vonią, stovėjo dvigulė įdubusi lova. Virtuvę suda- 


rė kriauklė, siaura lentyna, šaldytuvas, vos didesnis už pašto 
dėžutę, ir dviejų vietų elektrinė viryklė, šeimininko teigimu, 
veikianti. 

— Aš čia nedaug gaminsiu, - pasakė Burkas, paimdamas 
raktą. 

Prie sienos pritvirtintas nespalvotas televizorius buvo 
vienintelis naujas daiktas, atsiradęs nuo tų laikų, kai Burkas 
nuomojosi butą prieš dvidešimt metų. Atvykęs iš gimtojo 
Šreveporto, jis pradėjo dirbti Naujojo Orleano policijos de- 
partamente. Tada jis apsistojo šiame name, kol susiras tinka- 
mesnį būstą, ir pragyveno pusantrų metų. 

Jo prisiminimai buvo migloti. Jis nedaug laiko praleisdavo 
bute, nes beveik visas dienas sėdėdavo policijos nuovadoje. 
Mokėsi iš veteranų, savanoriškai pasilikdavo po darbo, tvar- 
kydavo dokumentus - pareiga, kelianti siaubą viso pasaulio 
policininkams. Tada jis buvo jaunas karžygys, įsipareigojęs 
išvaduoti pasaulį nuo nusikaltėlių ir nusikaltimų. Šį vakarą, 
netekęs dalies idealų, Burkas Beizilas prisileido vandens į se- 
novinę vonią ir įlipo į ją, pasiėmęs Jack Daniels viskio. Jis 
gėrė tiesiai iš butelio ir abejingai stebėjo, kaip nykščio dydžio 
tarakonas keliauja vandens dėmėmis išmargintu tapetu. 

Kai vyras užtinka savo žmoną, besidulkinančią su kitu 
vyru, pirmas darbas po to, kai sumuša meilužį ir nusiperka 
butelį viskio, kurį tikisi išgerti, yra įtikinti save, kad jo daik- 
tas vis dar stovi. Taigi Burkas laisva ranka sužadino erekciją 
ir užsimerkęs pamėgino pakeisti vaizdą, kur Barbara dul- 
kinasi su futbolo treneriu, fantazija, kuri išlaikytų erekciją 
pakankamai ilgai, kad spėtų ja pasimėgauti ir pasiektų savi- 
garbą grąžinančią kulminaciją. Akimirksniu prieš akis iškilo 
ji - prostitutė Diuvalio pavėsinėje. 

Burkas ištrynė iš galvos visas blogas mintis ir sutelkė 
dėmesį į moterį aptempta juoda suknele. Jos plaukai buvo 
tamsūs, žėrintys kaip varno sparnas, mėnesiena bučiavo jos 
krūtis. 

Moters veidas buvo neryškus. Mintimis Burkas pamėgino 
jį priartinti. Moteris pažvelgė į jį drėgnomis akimis, ištarė jo 
vardą, glostė jį švelnia ranka, glamonėjo dar švelnesne bur- 
na. Jos liežuvis... 

Burkas išsiliejo, keikdamasis pro sukąstus dantis. 

Jis jautėsi silpnas, apsvaigęs, šiek tiek sutrikęs, bet tai ga- 
lėjo būti tiek dėl karšto vandens ir viskio, tiek dėl seksualinės 
iškrovos. Jis nusiramino įsitikinęs, kad vyriškumas funkcio- 
nuoja. Tačiau emociškai jautėsi tik šiek tiek gerėliau. 

Pasiryžęs visiškai atsipalaiduoti ir pasigerti, Burkas išlipo 
iš vonios, įsisupo į vieną iš dviejų plonų rankšluosčių, atsisė- 
do ant lovos krašto ir ėmė galvoti apie ateitį. 

Tikriausiai reikės susitikti su skyrybų advokatu, įšaldyti 
banko sąskaitas, atšaukti kredito korteles, viską, ką žmonės 
daro norėdami apsisaugoti, kai santuoka virsta statistika. 
Tačiau jam trūko pinigų pradėti tuos teisinius reikalus. Tegul 
viskuo rūpinasi Barbara, tegul ima viską, ką nori iš jų bendro 
gyvenimo griuvėsių. Jis išsinešė viską, ko jam reikia - kelias 
drabužių pamainas, policininko ženklą, devynių milimetrų 
kalibro pistoletą. Burkas ištiesė ranką per drabužių krūvą, 
paėmė pistoletą ir pasvėrė rankoje. Iš šio ginklo jis iššovė 
kulką, atėmusią gyvybę Kevinui Stiuartui. 

Burko asmeninis gyvenimas virto mėšlu. Karjera taip pat. 
Jis jau nebepuoselėja iliuzijų apie garbę ir pareigą. Tik kvai- 
liai tiki tokiomis nesąmonėmis. Šie standartai jau paseno ir 
netinka šiuolaikinei visuomenei. Įstojęs į policijos akademiją, 
jis įsivaizdavo esąs riteris, bet Apskritasis stalas nugrimzdo į 
istoriją jam dar nepradėjus kovoti. 

Burkas Beizilas buvo atstumtasis, kovos su narkotikais 
skyriaus gėda, nušovęs savo bendradarbį, paskui reikalavęs 
teisingumo, kai daugiau niekam tai nerūpėjo. Veinas Bardas 
vėl gali nevaržomas žudyti, ir jis jau tai padarė. Diuvalis užsi- 
daro savo dramblio kaulo bokšte su tarnais, turtingais drau- 
gais ir brangiomis kekšėmis. 


Tuo metu kiti atmeta Burko siūlomą užuojautą, žmona 
jų namuose dulkinasi su jaunesniu vyru. Burkas vėl pasvė- 
rė delne pistoletą. Jis nebūtų pirmas policininkas, nusivylęs 
beprasmiu darbu ir paleidęs kulką sau į burną. Kada jo pasi- 
gestų? Kas jo ilgėtųsi? Patutas? Makas? Gal. O gal jie slapta 
netgi džiaugtųsi, kad jis išsprendė jų rūpesčius. 

Jį aptiks, kai kūnas pradės dvokti šiame šlykščiame kamba- 
ryje, kai šeimininko katė ims draskyti duris. Kas nustebs, kad 
Burkas nusižudė? Žmonės kalbės, kad jis pats sugriovė savo 
santuoką. Pasklis paskalos, kad jis užtikęs savo žmoną, puikiai 
sudėtą moteriškę, duše besismaginančią su kitu vyru. Vargšas 
nevykėlis. Jie purtys galvas ir šnekės, kad jis taip ir neatsigavo 
nužudęs Stiuartą. Tada ir prasidėjo visos jo bėdos. Kol Stiuar- 
to našlė plušo, kad turėtų ką padėti ant stalo vaikams, praradę 
sąžinę advokatai ir nusikaltėliai kėlė prabangius pokylius. Se- 
nis Burkas Beizilas to neištvėrė, kaltė jį pribaigė. 

Taigi pokšt. Ir viskas. 

Jam dingtelėjo, kad jis patiria savigraužos priepuolį. Ta- 
čiau kodėl ne? Argi jis negali panagrinėti savęs ir pagailėti. 
Nensės sprendimas giliai įskaudino Burką, nors jis ir pripa- 
žino, kad našlė pasielgė teisingai. Ji abiem rankom kabinosi į 
gyvenimą. Galiausiai skausmas dėl Kevo mirties praeis. Ji su- 
sipažins su kokiu nors vyru ir vėl ištekės. Ji nekaltina Burko 
dėl to įvykio, bet jo apsilankymai sukelia skausmingiausius 
prisiminimus. 

Burkas norėjo galvoti apie Barbarą kaip apie jį apgaudi- 
nėjančią kalę, nenorėjusią netgi pamėginti suprasti pragarą, 
kuriame jis atsidūrė po partnerio mirties. Bet tai nevisiškai 
sąžininga. Žinoma, Barbara turi trūkumų, bet Burkas netgi 
prieš tą lemtingą susišaudymą nebuvo idealus vyras, juo 1a- 
biau po to. Jų santuoka turėjo jau seniai nutrūkti, kad abu 
nebūtų nelaimingi. 

Jis visą laiką netinkamai renkasi. Išsirinko blogą žmoną, 
blogą darbą. Dėl ko jis dirbdavo tuos viršvalandžius, dėl ko 
šitaip stengėsi? Jis nieko nepasiekė. 

Nieko. 

Na, nevisiškai nieko. Jis nužudė Kevą Stiuartą. 

Velnias! Kaip jam trūksta Kevo! Trūksta jo ramios logikos, 
kvailų anekdotų, neklystančios nuojautos, kas yra gerai ir kas 
blogai. Jis ilgisi netgi draugo įniršio proveržių. Kevui būtų 
patikę mirti atliekant pareigą. Tiesą sakant, jis netgi būtų to 
norėjęs. 

Burkas negalėjo pakęsti minties, kad už jo mirtį neatker- 
šyta. Atsakingi už tai nusikaltėliai išsisuko nenubausti. Tei- 
sinė sistema, už kurią Kevas kovojo, nepadarė nieko. Kevinui 
Stiuartui būtų labai sunku su tuo susitaikyti. 

Ir ši mintis lyg šaltas vanduo išblaivė Burką. 

Burkas pastatė viskio butelį ant sukrypusios spintelės prie 
lovos, šalia padėjo pistoletą. Nusivyniojęs rankšluostį nuo 
liemens, jis išsitiesė ant gumburiuotos lovos ir pakišo rankas 
po galva. Šitaip jis gulėjo kelias valandas, spoksodamas į lu- 
bas ir galvodamas. 

Tačiau iš tiesų nebebuvo apie ką galvoti. Jis suvokė, ką turi 
padaryti. Žinojo, ką turi nužudyti. Ne save. 

Kai Burkas galiausiai užsnūdo, miegojo taip, kaip nebuvo 
miegojęs ištisus mėnesius - giliai ir be sapnų. 


0 skyrius 


- Išeini iš darbo? 

— Išeinu, - atsakė Burkas. 

Akimirką Patutas neteko žado. 

— Tiesiog taip? Dėl Dievo meilės, kodėl? 

— Ne „tiesiog taip“, Dagai. Ir tu žinai kodėl. 

— Dėl Kevo? 

— Pirmiausiai dėl jo. Ir dėl Diuvalio, ir Bardo, ir Sačelo. Ar 
testi? 

— Kaip gali šitaip pasielgti? - Patutas pakilo nuo kėdės ir 
pradėjo vaikštinėti už rašomojo stalo. - Jei palieki mėgstamą 
darbą dėljų, jie laimi. Tu jiems labai palengvini reikalus. Leidi 
valdyti savo gyvenimą. 

— Gal taip atrodo, bet tai netiesa. Norėčiau, kad mano prie- 
žastys būtų tokios paprastos ir taip aiškiai apibrėžtos. 

Patutas liovėsi vaikštinėjęs ir įdėmiai pažvelgė į jį. 

— O kas dar? 

— Skiriamės su Barbara. 

Patutas valandėlę žiūrėjo į grindis, tada apgailestaudamas 
pažvelgė į Burką. 

— Apgailestauju. Ar tai tik bandomasis išsiskyrimas? 

— Ne, visam laikui. 

— Dievulėliau! Jaučiau, kad jūs turit bėdų, bet nemaniau, 
kad tai nepataisoma. 

— Ir aš nežinojau, - prisipažino Burkas. - Iki vakar. Aš tau 
neatskleisiu smulkmenų, bet patikėk manim, kad pasiekėm 
tokį tašką, nuo kurio nebėra kelio atgal. Aš išsikrausčiau iš 
namų ir liepiau jai rašyti prašymą skyryboms kokia tik nori 
dingstim. Santuokai galas. 

— Labai gaila, - vėl tarė Patutas. Žinoma, jis ne labiau už 
Burką išgyvena, kad jų nevykusi santuoka žlugo, tik blogai, 
jog tai įvyko netinkamu laiku. 

— Dėl to aš visai gerai jaučiuosi, - patikino Burkas. - Ti- 
krai. Mes jau seniai ėjom ta kryptimi. O dėl viso kito, darbo 
reikalai taip pat seniai slinko į tą pusę. Aš perdegiau, Dagai. 
Kai esu tokios psichinės būklės kaip dabar, tau iš manęs jo- 
kios naudos. 

— Nesąmonė! Tu geriausias skyriaus darbuotojas. 

— Ačiū. Bet aš tiesiog elgiuosi teisingai. 

— Klausyk, ką tik baigėsi mus nuvylusi byla. Tu nusiminęs 
dėl santykių su Barbara. Netinkamas laikas nuspręsti dėl 
darbo. Pasiimk savaitę atostogų... 

Burkas ėmė purtyti galvą, dar Patutui nebaigus sakinio. 

— Esmė ne čia. Savaitė atostogų - tai lyg pleistras, kai rei- 
kia širdies operacijos. 

— Tai gal kuriam laikui pereitum į kabinetinį darbą? - pa- 
siūlė Patutas. - Dirbtum patarėju. Tai sumažintų įtampą. 

— Atleisk, Dagai, aš tvirtai apsisprendęs. 

— Bent jau leisk man sulaikyti tavo atlyginimą. Galėsi grįž- 
ti, kada norėsi. Darbas tavęs lauks. 

Ši alternatyva viliojo, bet Burkas ją pasvarstė tik kelias se- 
kundes ir užsispyręs papurtė galvą. 

— Turėdamas tą virkštelę, galėsiu ja pasinaudoti. Po kelių 
savaičių atsirasiu toje pačioje vietoje kaip dabar. Ne, Dagai, 
turiu nutraukti visus saitus. 

Patutas grįžo į krėslą prie stalo ir perbraukė ranka per re- 
tėjančius plaukus. 

— Negaliu tuo patikėti. Aš esu skyriaus galva, bet tu esi jo 
širdis, Burkai. 

Burkas ironiškai nusijuokė. 

— Bandai naują taktiką, Dagai? Graudini? 

— Tai tiesa. 

— Ačiū už komplimentą, bet manęs nepalenksi. 

— Gerai, - nekantriai mostelėjo ranka Patutas. - Pamiršk sky- 
rių. O kaip pats? Ar tikrai gerai apgalvojai? Ką ketini veikti? 

— Tai ir yra vienas nuostabiausių dalykų, kai meti darbą, 
Dagai. Aš nežinau. 

Tai buvo pirmas kartas, kai Burkas pamelavo savo 
draugui. 


a) 


Viešnamis - toks pat įspūdingas pastatas, kaip ir viešoji bi- 
blioteka. Jis stovėjo atokiau nuo gatvės, už geležinių virbų 
tvorelės, apsuptas magnolijų. Namą pastatė turtinga kreolų 
šeima, auginusi ir importavusi medvilnę, prieš vadinamą- 
jį Šiaurės agresijos karą. Per tą susirėmimą jankiai užgrobė 
visus šeimos laivus ir sandėlius, sudegino jų plantaciją upės 
aukštupyje ir užimtame jų miesto name įkurdino sąjunginin- 
kų karininkus. Nuo šio paskutinio smūgio šeima taip ir ne- 
atsigavo. 

Po pilietinio karo namas ėmė griūti, nes niekas nepajėgė jo 
išlaikyti ir mokėti nuosavybės mokesčių. Devyniolikto am- 
žiaus devintojo dešimtmečio pradžioje vienas šiaurietis vers- 
lininkas įsimylėjo namą. Jis įdėjo daug pinigų į remontą, kol 
sugrąžino buvusią didybę. Viskas buvo gerai, kol jo anūką ir 
įpėdinį sugavo apgaudinėjant partnerius. Verslininkas prara- 
do ne tik šeimos turtą, bet ir gyvybę įtartiname susišaudyme 
prie Dvikovų ąžuolų. 

Namas stovėjo tuščias iki 1920 metų, kai grupė investuo- 
tojų pavertė jį baru, kur viršutinių aukštų kambariuose nele- 

galiai vyko daug kitokių dalykų negu elegantiškuose pirmo- 
jo aukšto salonuose. Slapta prekyba kūnu klestėjo taip pat 
gyvai, kaip ir alkoholiu. Viešnamio savininkė greit sukaupė 
pakankamai pinigų ir išpirko apartamentus. Jai vadovaujant 
verslas sužydėjo. 

Kai madam mirė, verslą paveldėjo jos duktė, o dabartinė 
valdytoja Rubė Bušero buvo trečios kartos savininkė, perė- 
musi elegantiškuosius namus septintajame dešimtmetyje. Ši 
moteris pralenkė verslumu netgi savo energingąją motiną ir 
senelę. 

Rubės Bušero namas buvo įtrauktas į Naujojo Orleano 
viešbučių ir pramogų centrų katalogą. Vietos teisėtvarka su- 
prato Rubę. Jai buvo leista netrukdomai vadovauti verslui, 
jei neįsivels į prekybą narkotikais. Tačiau kartais viena kita 
Rubės mergina rasdavo būdų papildomai užsidirbti, paža- 
dėdama klientui padidintą susijaudinimą ir ilgesnę erekciją 
pasitelkus narkotikus. Rubei nepatiko, kai policijos reidai 
sutrikdydavo įprastą darbo ritmą, o dar mažiau žavėjo grės- 
mė, kadjos įstaigą uždarys visam laikui ar kuris nors klientas 
numirs uždusęs arba ištiktas širdies smūgio dėl ekstazio. Be 
to, ji nenorėjo, kad merginos užsiimtų veikla, iš kurios ji ne- 
gauna procentų. Taigi ji laikė reidus būtina blogybe ir vertino 
gerus santykius su valdžia. 

Burkas lankėsi name du kartus, vykdydamas savo tarnybi- 
nes pareigas. Nuogi vyrai, spausdami savo trijų dalių dalyki- 
nius kostiumus ir roleksus, išmesti iš prabangių lovų, dreba 
ne mažiau už valkatas įdubusiomis akimis, prašančius išmal- 
dos aplink Džeksono aikštę. Sugavęs kurį nors Rubės klientą 
naudojantį narkotikus lyčiai pakelti, Burkas nesvyruodamas 
jį suimdavo, kad ir koks turtingas jis būtų ar kokias pareigas 
užimtų. 

Atvėręs duris tvarkdarys sutiko Burką įtariai susiraukęs. 

— Prašau pasakyti panelei Bušero, kad Burkas Beizilas no- 
rėtų ją pamatyti. 

— Arjūs ne policininkas? 

— Turit ką nors slėpti? 

Tvarkdarys užtrenkė duris Burkui prieš nosį ir paliko jį 
stovėti ant slenksčio penkias minutes. 

— Ji jus priims, - grįžęs pasakė jis, visai tuo nesidžiaug- 
damas. 

Durininkas nuvedė Burką į kabinetą, kuris galėjo priklau- 
syti bet kuriam daug dirbančiam vadovui, siekiančiam abso- 
liučios valdžios ir nieko nepaliekančiam kitiems. Kabinete 
stovėjo laidinis telefonas, du fakso aparatai, kompiuteris. 
Prostitucija tapo modernizuota. 

Sėdinti už stalo moteris mostelėjo Burkui sėstis. 

— Leitenante Beizilai, koks netikėtas malonumas matyti 
jus čia. 

— Ačiū, kad sutikote priimti mane iš anksto nesusitarusį. 

Ji pasiūlė jam ko nors išgerti, jis atsisakė. Atleidusi duri- 
ninką, ji pasakė: 

— Tikiuosi, kad jūs atėjote atidaryti kredito linijos. Mano 
mergaitės būtų labai sujaudintos. Jūsų išvaizda, ypač tie pa- 
trauklūs ūsai, neliko nepastebėti, kai pradžiugindavote mus 
savo apsilankymu, netgi jei tuo metu vykdydavote nemalo- 
nias pareigas. 

Rubė buvo miniatiūrinė moteris, vos metro penkiasde- 
šimt, platininiais ir, pasak žmonių, natūraliais plaukais. Atro- 
dė, kadjos oda niekada nematė saulės šviesos, nes buvo balta 
ir lygi kaip gardenijos žiedas. Sklido gandai, kad moteris be 
narkozės ištvėrė veido plastinę operaciją, nes norėjo stebėti 
chirurgo darbą ir įsitikinti, kad jis viską atlieka pagaljos tiks- 
lius nurodymus. Tačiau ši istorija buvo per daug fantastiška, 
kadja patikėtum. Netgi jei ji apie Rubę, apie kurią sklido daug 
apkalbų. Tačiau Burkas vis tiek buvo pritrenktas. 

Nuo tos akimirkos, kai Burkas įėjo į kabinetą, Rubės le- 
vandų spalvos akys nenukrypo nuo jo. Pagal amžių ji galėjo 
būti jo motina ir jis žinojo, kad ji daug metų tobulino flirto 
taktiką, bet pajuto raustąs nuo jos komplimento. 

- Bijau, kad man per brangios jūsų paslaugos. 

— Mes darome nuolaidas kitiems miesto pareigūnams. - 
Rubė susidomėjusi žvelgė į jį, žaisdama perlų vėriniu aplink 
kaklą. - Man būtų malonu aptarti su jumis kai kuriuos nuo- 
laidų pasiūlymus. 

Burkas nusišypsojo ir papurtė galvą. 

— Gaila, bet ne. Tačiau ačiū už pasiūlymą. 

Ji apgailestaudama patempė lūpą. 

— Mergaitės nusivils. Ir aš. - Rubė sunėrė rankas ant rašo- 
mojo stalo ir paklausė Burko, kodėl jis atėjęs. 

— Dėl Pinkio Diuvalio. 

Jos išraiška pasikeitė taip nežymiai, kad tik žmogus, tu- 
rintis Burko patirtį įžvelgti žmonių reakcijas, įstengė tai pa- 
stebėti. 

— Kuo čia jis dėtas? 

- Jūs buvot partneriai viename klube Lotynų kvartale, kol 
prieš porą metų išsiskyrėt. 

— Teisingai. 

— Kas atsitiko? 

— Neprotokoluojama? 

— Žinoma, ne. 

— Pinkis norėjo, kad viena iš mano merginų ateitų šokti į 
klubą. Ji nesusidomėjo tuo pasiūlymu ir mandagiai atsisakė. 
Greit mus aplankė Veinas Bardas ir pareikalavo tos merginos. 
Praleidusi su juo valandą, ji nebepajėgė paeiti, ką jau kalbėti 
apie šokius. 

— Diuvalis pasiuntė Bardą ją pamokyti. 

Kai Rubė pritarė, vos linktelėdama galvą, Burkas paklausė, 
ar jis galėtų pasikalbėti su mergina. 

— Bijau, kad ne, leitenante. Praėjus dviem dienoms po su- 
sitikimo su Bardu ji persipjovė riešus. Vargšelė netikėjo, kad 
jos veidas kada nors bus toks pat. Tiesą sakant, tuo netikėjo 
nė vienas gydytojas, kurį mes aplankėme. Ji buvo labai graži 
mergina. Ponas Bardas sugadino ją ne tik šiai profesijai, bet ir 
visoms kitoms, kur reikia bendrauti su žmonėmis. 

— Nemanau, kad pranešėt policijai? 

— Prostitutę sumuša viešnamyje? - kimiai nusijuokė Ru- 
bė. - Manote, kad pareigūnai būtų užjautę? Negalėčiau įrody- 
ti, kad pasikėsinta čia, kad tai padarė Bardas ar kad jis vykdė 
Pinkio Diuvalio nurodymus. Be to, tai pakenktų verslui. Aš 
nereklamuoju mūsų klaidų ir nelaimių. Kiekvieną kartą, kai 
mergina eina į kambarį su vyru, ji rizikuoja būti nuskriausta. 
Mes su darbuotojais darom viską, ką galim, kad nieko neatsi- 
tiktų. Tačiau tai profesinė rizika. 

Burkas palinko į priekį. 

— Panele Bušero, ar jūs, kaip buvusi Diuvalio partnerė, ką 
nors žinote apie jo pagalbinius verslus? 

— Manau, kad turite galvoje prekybą narkotikais? 

— Žinote apie tai? 

— Taip, bet negalėčiau įrodyti daugiau negu jūs. Jis neįti- 
kėtinai įžvalgus. Mes su Pinkiu kalbėdavomės tik apie kartu 
valdomo klubo reikalus. Jis nesikišo į kitus mano užsiėmi- 
mus, oaš- įjo. 

— Ar suprantate mano dilemą? - pasakė Burkas. - Netu- 
rėdamas įrodymų apygardos prokuroras Litrelas nepajudins 
Diuvalio, bet nėra jokio šanso, kad Pinkis suklys ir leis mums 
manevruoti. 

— O kuo aš čia dėta? 

— Tikėjausi, kad panorėsite bendradarbiauti su Kovos su 
narkotikais skyriumi. Padėkite mums ir galbūt mes susitar- 
sime. 

- Jei padėsiu sugauti Pinkį Diuvalį, jūs kurį laiką nebe- 
rengsite reidų? 

— Panašiai. 

Rubė, vis dar žaisdama perlais, nemirksėdama žvelgė į 
Burką. 

— Jūs negalite sudaryti jokių sandėrių Kovos su narkoti- 
kais skyriaus vardu, nes nebedirbate policijoje. 

Jį sugavo ir nėra prasmės neigti. Burkas įkvėpė, atsilošė ir 
su neslepiama pagarba įsižiūrėjo į Rubę. 

— Buvo verta pamėginti. Atleiskit man. 

— Pamaniau, labai keista, kai policininkas ateina prieš vi- 
durdienį. Kol jūs laukėte, aš paskambinau į departamentą. 

'- Šį rytą atidaviau ženkliuką. 

— Kodėl? 

- Žadu vienas kovoti su tuo šunsnukiu. 

Jos akys susiaurėjo. 

— Kaip įdomu. Asmeninis kerštas? 

— Tikriausiai galima ir taip pavadinti. 

— Be abejonės, dėl Stiuarto mirties. Aš sekiau įvykius. 

Burkas linktelėjo, bet nepaaiškino. 

- Žinojau, kad jūsų partnerystė su Diuvaliu žlugo, ir ma- 
niau, kad jūs vis dar pykstate ant jo. Taigi nusprendžiau su- 
rizikuoti ir ateiti čia. Jei jį ištiks kokia nors nelaimė, tikiuosi, 
kadjūs pamiršite mano apsilankymą. 

— Galite pasikliauti mano žodžiu, pone Beizilai. 

— Ačiū. 

— Kuo aš galiu padėti? 

— Jūs norite? Netgi po to, kai mėginau jus apgauti? 

— Tarkim, vertinu visas aistros formas, - nusišypsojo ji. 

Burkas taip pat šyptelėjo ir energingai išsitiesė. 

— Kur Diuvalis laiko savo užrašus? Ne teisinės praktikos. 
Asmeninius. 

- Čial - atsakė ji, patapšnodama per smilkinį. - Nėra jokių 
užrašų, kuriuos norite rasti. Nei popieriuje, nei kompiuterio 
diskuose. 

— Esate tuo tikra? 

— Visiškai. Jūs imatės sunkaus uždavinio. Po to atsitikimo 
su mano mergina aš mėginau sugalvoti, kaip atkeršyti Pin- 
kiui. Šantažuoti? Įrodyti grobstymą? Netgi svarsčiau nužu- 
dyti jį, - ji melodingai nusijuokė. - Manau, kad aš taip pat 
patikiu paslaptis jums, pone Beizilai. 

— Pažadu jums, kad niekam nepasakosiu šio pokalbio. 

Jos šypsena pamažu išnyko. 

— Aš taip ir neatkeršijau. Permąsčiau tuziną planų, bet visų 
atsisakiau, nes jie darė mane per daug pažeidžiamą. 

— Matot, esmė ta, kad aš neturiu ko prarasti, - prisipažino 
Burkas. - Visiškai nieko. 

Rubė įdėmiai pažvelgė jam į akis ir tyliai pasakė: 

— Jūs dar nustebinsit save. 

— Nemanau. 

— Tikiuosi, kad klystate, - patylėjusi ji atsistojo ir perėjo 
kambarį, kur buvo sustatytos stiklinės ir gėrimai. - Jūs pa- 
siryžęs keršyti? 

— Bet kokia kaina. 

— Gali kainuoti brangiau, negu manote. Nuo šiol daugiau 
niekuo nepasitikėkite. 

— Nė jumis? 

Jis norėjo paerzinti, bet Rubė atsakė rimtai: 

- Nė manimi. Visi buvę Pinkio klientai yra jam skolingi. 
Kai jie neišgali sumokėti, jis leidžia jiems atidirbti. Kadangi 
jis turi reikalų su visokio plauko nusikaltėliais, nė negaliu iš- 
reikšti žodžiais, koks pavojingas jis gali būti. 

— Aš žinau apie pavojų. 

Praėjusią naktį Burkas nusprendė, kad jis viską pastatys 
ant kortos. Nesvarbu, liks gyvas ar mirs, jei tik pasiims su 
savimi Diuvalį ir Bardą. Tačiau jis būtų kvailys, jei neklausytų 
madam patarimo. 

Rubė įpylė dvi taures burbono ir pasiūlė vieną Burkui. Jis 
priėmė gėrimą ir padėkojo, nors anksčiau buvo atsisakęs. Ji 
mąsliai siurbčiojo savo gėrimą ir pakėlusi stiklinaitę prie lūpų 
pastukseno nagu į krištolą. 

— Pone Beizilai, gali būti vienas būdas pasiekti Diuvalį. Jo 
Achilo kulnas yra Remi. 

Beizilas nurijo savo gėrimą, viskis nudegino gerklę, netgi 
akis. Jis užsikosėjo. 

— Kas tas Remi? 


10 skyrius 


- [eri manau, neturėčiau tau priminti, kad tai trečias 
įvykis per semestrą. 

— Ne, seserie Beatriče. Aš per daug gerai žinau apie savo 
sesers prasižengimus, - Remi rankomis išlygino sijoną - nuo 
akademijos laikų išlikęs mechaniškas gestas, rodantis, kad ji 
sutrikusi. - Sutinku, kad Flaros elgesys nepriimtinas. 

— Mes atsakome ne tik už savo mergaičių auklėjimą, - tęsė 
vienuolė, - bet ir už jų dvasinę harmoniją bei emocinį stabi- 
lumą. Čia, „Palaimintoje širdyje“, mes labai atsakingai vado- 
vaujame savo moksleivėms visose jų gyvenimo srityse. 

— Dėl to aukšto lygio Flara ir mokosi čia. 

— Tačiau ji linkusi laužyti taisykles, kurios nustatytos jos 
saugumui ir siekiant palaikyti drausmę. Jei kas nors pana- 
šaus atsitiks dar kartą, būsime priversti ją išmesti. 

— Suprantu, - pasakė Remi, pati jausdamasi pagrįstai iš- 
barta. 

Nors ji prieš dvylika metų baigė „Palaimintosios širdies“ 
akademiją, gerai prisiminė kelias pamokas, kurias gavo už ne- 
paklusnumą ar blogą mokymąsi. Nors internato administra- 
cijos vienuolės linkėjo tik gero, sugebėdavo taip išpūsti mažą 
nusižengimą, kad jis imdavo atrodyti mirtina nuodėme. 

— Ar galiu dabar pasikalbėti su seserimi akis į akį? 

Sesuo Beatričė atsistojo. 

- Žinoma. Galite penkiolika minučių pabūti mano kabinete. 
Prašau, perduokite linkėjimų ponui Diuvaliui ir padėkokite jam 
už paskutinę auką. Jo dosnumas beribis. Telaimina jį Dievas. 

— Ašjam pasakysiu. 

Praeidama sesuo Beatričė palietė Remi ranką. 

— Kaip laikaisi, Remi? 

— Labai gerai. 

— Laiminga? 

- Žinoma. 

Prieš tapdama mokyklos direktore, vienuolė dėstė Remi 
anglų literatūrą. Kai reikėdavo, ji sugebėjo elgtis griežtai, bet 
kartais būdavo ir tokia pat maloni. Jos gyvenimas ir karjera 
buvo skirti švietimui, bet ji taip pat sėkmingai galėjo dirbti 
psichologe. Arba detektyve. 

Direktorė su gilia įžvalga pažvelgė Remi į akis. 

- Aš dažnai prisimenu tave, Remi. O prisiminusi meldžiuo- 
si už tave. 

— Ačiū, seserie. 

— Kartais aš svarstau... - vienuolė nutraukė mintį ir pasa- 
kė: - Aš myliu visas tas jaunas paneles, kurias Dievas patiki 
mano globai. Bet aš žmogus. Kartais viena ar kita ypatingai 
sujaudina mano širdį. Tu nenustebsi sužinojusi, kad buvai 
viena iš jų, Remi. Abejoju, ar slėpiau savo simpatijas nuo 
kitų, ypač nuo tavęs. 

— Taip, aš jaučiau jūsų meilę. Esu vis dar dėkinga už tą dė- 
mesį, kurį man skyrėt, kai labiausiai reikėjo. 

— Aš labai troškau, kad tu būtum laiminga. Būtų labai skau- 
du, jei tavo gyvenimas susiklostė ne taip, kaip tikėjausi. 

— Jei aš šiandien atrodau liūdna, tai tik dėl to, kad nusimi- 
niau dėl pastarojo Elaros nusižengimo. 

Sesuo Beatričė dar kiek patyrinėjo jos veidą, paglostė ran- 
ką ir paleido. 

— Nesijaudink taip dėl Elaros. Tavo sesuo - miela mergaitė. 
Tik labiau užsispyrusi ir impulsyvesnė už tave. 

— O gal drąsesnė. 

— Gal, - nusijuokė vienuolė.- Tu patekai pas mus daug vė- 
liau negu ji. Buvai mačiusi daugiau pasaulio. 

— Tai, ką aš mačiau, nelabai viliojo. 

Sesuo Beatričė užjaučiamai nusišypsojo. 

— Žinoma, Elara laiko tą mūsų uždarumą prakeiksmu, o ne 
palaima. Jos bėda ne nepaklusnumas, o smalsumas. Ji jaučia- 
si įkalinta. - Padvejojusi vienuolė pridūrė: - Kad ir kaip būtų 
liūdna ją prarasti, tu turėtum pasvarstyti, gal reikėtų perkelti 
ją į kitą mokyklą, kur ji galės bendrauti su kitais jaunuoliais 
ir geriau suvoks pasaulį. 

— Aš apie tai pagalvosiu. 

Sesuo Beatričė išėjo lėtai, grakščiai, tyliai, buvo girdėti tik 
abito šnarėjimas ir rožinio karoliukų skimbčiojimas. Priešin- 
gai, Flara įsiveržė kaip viesulas ir triukšmingai trinktelėjo 
duris. Niūria išraiška ji dribtelėjo ant kėdės prieš Remi ir nu- 
tvieskė ją ugningu žvilgsniu. 

— Na? Tikiuosi, kad mane išmetė. 

— Ne, tau nepasisekė. 

Flaros pyktis truko tik kelias sekundes, paskui drąsa išse- 
ko, akys paplūdo ašaromis. 

— Remi, aš nebegaliu čia ištverti. 

— Ar todėl jūs su trimis draugėmis pasprukot? 

— Mes nuėjom netoli. 

Policininkas pamatė mergaites, nusprendė, kad jos per 
jaunos vaikščioti po vidurnakčio mieste, įsodino į patrulinį 
automobilį ir parvežė į mokyklą. 

— Kurjūs ėjot? - paklausė Remi. 

— Į Prancūzų kvartalą. 

— Tokią nakties valandą? Ar nesupranti, kaip kvaila šitaip 
elgtis, Flara? Kvartale nesaugu. 

— Aš nežinau. Niekada ten nebuvau. 

— Mes su Pinkiu nuolat vežamės tave ten. Tu valgei geriau- 
siuose restoranuose, apsipirkinėjai prabangiausiose parduo- 
tuvėse. 

— Su tavim ir Pinkiu. Tai džiaugsmas. Tai ne tas pats, kaip 
eiti su draugėmis. 

Remi nusprendė, kad sesuo kalba logiškai, ir jos intonacija 
sušvelnėjo. 

— Ne, žinoma, ne tas pats. 

Pastebėjusi, kad sesers elgesys pasikeitė, Flara pažvelgė į ją. 

— Ar tu buvai pabėgusi? 

— Kartą, - liūdnai šypsodamasi prisipažino Remi. - Mes 
buvome dviese. Bet mūsų nepagavo. Grįžome, kol mūsų ne- 
spėjo pasigesti. 

— Jei šiandien būtum prisipažinusi seseriai Betei, tikriau- 
siai ji būtų liepusi tau atlikti atgailą. 

— Tikriausiai, - nusijuokė Remi. - Tiesą sakant, labiau bi- 
jojau, kad nesužinotų Pinkis, o ne ji. 

— Kiek tau buvo metų? 

— Septyniolika. Maždaug. 

— Tu ištekėjai septyniolikos. 

— Hm. Kitą dieną po mokyklos baigimo. 

— Tau taip pasisekė, - sumurmėjo Flara, nuleidusi smakrą 
ant krūtinės.- Priversti vyrą taip beprotiškai įsimylėti, kad 
jis nebegalėtų laukti nė dienos. Visos mano draugės mano, 
kad tai labiausiai pašėlusi romantiška istorija, kokią jos gir- 
dėjo - kaip jis tapo tavo globėju, mokėjo už mokslą, o vėliau 
iš karto vedė. 

Tuo metu Remi taip pat manė, kad tai romantiška. 

Pinkis išniro kaip riteris spindinčiais šarvais ir išgelbėjo ją 
ir Flarą nuo gyvenimo skurde bei paskirtos lemties. Atrodo, 
kad tai buvo prieš ištisą gyvenimą. Tiksliau pasakius, prieš 
jos gyvenimą. 

— Kada nors kas nors beprotiškai įsimylės tave, - užtikrino 
Remi. 

Flara buvo gražesnioji sesuo. Jos judrios akys buvo ža- 
lios, pavasarinių ūglių spalvos, plaukai tamsūs ir tankūs kaip 
Remi, bet natūralios Flaros garbanos buvo nepaklusnios ir 


94 +» Sandra Brown 


pasipūtusios. Kadangi seserys turėjo skirtingus tėvus ir ne- 
pažinojo nei jų, nei jokių motinos giminaičių, galėjo tik spė- 
lioti, kurie genai lėmė šias garbanas. 

Jaunosios Flaros figūra buvo liauna, liekna, sportiška, bet 
kur reikia apvali. Mokyklinė uniforma nevisiškai paslėpė ją 
vilkinčią moterį. Todėl Remi net suvirpėjo pagalvojusi apie 
savo jaunąją seserį, vėlai vakare vaikščiojančią Vieux Carrė 
gatvėmis. Čia ji galėjo tapti grobiu įkaušusiems turistams, 
girtiems brolijų nariams ir nesuskaičiuojamai daugybei ne- 
švankių minčių apimtų ištvirkėlių. 

— Kas gali mane įsimylėti, kai aš uždaryta čia? - suaimana- 
vo Elara, grąžindama Remi į pokalbį. 

— Liko tik pusantrų metų, tu baigsi mokyklą, įstosi į uni- 
versitetą, susirasi naujų draugų. 

— Remi... - Flara nuslydo nuo kėdės ir atsiklaupė prieš se- 
serį. - Mano dvasia čia miršta. Kiek prisimenu, aš visada gy- 
venu tarp šių sienų. Aš noriu atrasti naujas vietas, susitikti 
naujų, įdomių žmonių. Noriu susipažinti su vyrais. Aš dar nė 
karto nesibučiavau. 

— Sakei, kad vaikinas, su kuriuo ėjai į Kalėdų šokius, tave 
pabučiavo. 

— Šitas?- Flara susiraukė iš pasibjaurėjimo. - Tas nesiskai- 
to. Sugriebė mane ir prikišo savo lūpas prie manųjų, kai vie- 
nuolės nežiūrėjo. Buvo šlykštu! Jis prakaitavo ir nervinosi. 
Aš visai nesusijaudinau, tik įsiutau. 

Mergina prislinko arčiau ir ėmė atkakliai kuždėti: 

— Aš kalbu apie kitokį bučinį. Noriu eiti į tikrą pasimatymą, 
kur vienuolės nestebėtų kiekvieno mano žvilgsnio. Noriu... 

— Romantikos. 

— Na, ir kas čia blogo? - Flara suėmė Remi rankas ir suspau- 
dė. - Prašau, prašau, prašau, leisk man gyventi su tavim ir 
Pinkiu, lankyti paprastą mokyklą. Nors paskutinėje klasėje. 

Flara veržėsi patirti tikrą gyvenimą. Ji domėjosi vyrais, 
nes jos žinios apie juos ribojosi Pinkiu, kuris elgėsi su ja kaip 


tėvas ar bent jau mylintis dėdė. Elaros, kaip ir visų jos am- 
žiaus merginų, hormonai siautėjo. Tą verdantį fiziologinį 
puodą dar pasūdė natūralus merginos gyvenimo troškimas, 
gyva vaizduotė, jausmingumas ir smalsumas. 

Remi galėjo suprasti sesers nerimą, bet nepajėgė jo įsivaiz- 
duoti. Kai ją priėmė į akademiją, ji buvo paauglė, bet jai neat- 
rodė, kad čia kalėjimas. Tai buvo prieglobstis - švarus, ramus, 
saugus uostas. Už gebenėmis apaugusių sienų ji mėgavosi 
saugumo ir ramybės jausmu, kurio anksčiau neįsivaizdavo: ją 
supa bažnytinių giesmių muzika, o ne ištisą parą plyšaujantis 
radijas, į celę, kurioje ji miega, nelenda jokie baisūs tipai, ne- 
reikia slėptis nuo gašlių žvilgsnių, apsvaigusių narkomanų įtū- 
žio proveržių, keiksmažodžių, pašėlusio poravimosi ant nepa- 
klotų lovų ar bet kokio paviršiaus, nenaudojamo kitam tikslui. 
Neliko bado ir verkiančio kūdikio, kuriuo ji viena rūpinosi. 

Remi meiliai timptelėjo sesers garbaną. Jos širdis sprogo 
iš meilės tam sergančiam verkiančiam kūdikėliui, kuris visiš- 
mažylę, nors pati buvo dar vaikas. Nepaisant pirmaisiais me- 
tais patirto skurdo, Flara užaugo neįtikėtinai protinga, graži 
mergina. Remi saugojo ją, kai ji buvo kūdikis, ir saugos iki 
paskutinio atodūsio. 

— Aš pasikalbėsiu su Pinkiu apie tai. 

- Pažadi? | 

— Aš pažadu, kad pasikalbėsiu, - pabrėžė Remi. - Bet nepa- 
žadu, kad mūsų sprendimas bus toks, kokio tu nori. 

— Pinkis neprieštaraus, kad aš gyvenčiau su jumis, ar ne? 

— Jo mylima svainė? - ironiškai nusijuokė Remi. 

Iš tiesų, kai jie apsivedė, Pinkis nenorėjo, kad Flara gyven- 
tų su jais. Kol Remi mokėsi „Palaimintosios širdies“ akade- 
mijoje, Flara gyveno globėjų namuose. Todėl, pasak jo, būtų 
žiauru vėl nukirsti vaikui šaknis. Nors vyras aiškino taip, 
Remi žinojo, kad tikroji priežastis ta, jog jis nenori dalintis 
Remi laiku, dėmesiu ir ištikimybe su jos seserimi. 

Kai Flara turėjo pradėti lankyti mokyklą, Pinkis įtaisė ją 
į „Palaimintąją širdį , įtikinęs Remi, kad mergaitė gaus ge- 
riausią išsilavinimą gyvendama internate. Remi negalėjo 
rinktis ir privalėjo sutikti. Permąstydama savo santuoką su 
Pinkiu Diuvaliu, ji suvokė, kad tai buvo geriausia išeitis jiems 
visiems. 

Gal per tuos metus Pinkis apsigalvojo ir sutiktų, kad Fla- 
ra gyventų su jais. Remi to nežinojo, nes niekada neklausė. 
Kita vertus, dabar ji prieštaravo, kad Flara gyventų po vienu 
stogu su jais. Neduok Dieve, kad jos jausminga ir impulsyvi 
jaunesnioji sesutė susidurtų su grėsmingais Pinkio darbuo- 
tojais, tokiais kaip Bardas. 

Negali būti nė kalbos, kad jie paklausytų Flaros prašymo, 
bet Remi negalėjo to pasakyti seseriai iš karto. Ji taip pat ne- 
galėjo pasakyti, dėl kokių priežasčių ji atsisako, ar aptarinėti 
dalykus, kurių sesuo nesupras. 

Dar ji negalėjo papasakoti Flarai apie Galvestoną. 

Remi kiek patylėjo ir pasakė: 

— Viskas priklausys nuo to, kaip tu elgsies likusią semestro 
dalį. Tai ar būsi klusni? 

Šešiolikmetė tą suprato kaip aiškų „galbūt“. Ji pašoko ir 
apsuko grakštų piruetą. 

— Prisiekiu savo skaistybe. 

— Flara! 

— Nebijok. Tai ir viskas, kas vyksta su mano skaistybe. 
O kaip dėl Užgavėnių? 

— O kas turėtų būti? 

— Pernai sakei, kad galbūt aš šiemet galėsiu dalyvauti jūsų 
puotoje. 

— Teisingai! Aš sakiau „galbūt“. 

— Remi! 

- Aš pasikalbėsiu su Pinkiu, Flara. Tu dabar negali reika- 
lauti nuolaidų. 

— Bet tujo paklausi? - nepasidavė mergina. 


— Paklausiu. 

Flara sugriebė Remi rankas ir apkabino seserį. 

— Ačiū, sese! Aš tave myliu. 

Remi tvirtai priglaudė ją ir sukuždėjo: 

— Ir aš tave myliu. 

Kai jos atsitraukė, Flaros veidas apniuko. 

— Kaip tu manai, ką ji galvotų apie mane? Apie mus? 

Flara, aišku, kalbėjo apie jų motiną. 

— Kas žino, aš apie ją visai negalvoju, - pamelavo Remi. 

— Aš taip pat negalvoju. 

Ir Elara melavo. Žinoma, jos prisimindavo moterį, kuri be 
jokio gailesčio jų atsisakė. Žinoma, jei ji to nebūtų padariusi, 
Flara būtų numirusi prieš antrąjį gimtadienį. O Remi taip pat 
gerai žino, kuo ji būtų tapusi. 

— Turiu eiti, - pasakė ji ir pasuko durų link. - Pinkis greit 
grįš namo. 

- Arjis kiekvieną naktį mylisi su tavim? 

— Ne tavo reikalas! 

— Mes, na, aš su draugėm, manom, kad mylisi. Jūs būnat 
visiškai nuogi ir neužgesinat šviesos. Ar taip? 

— Užuot svarsčiusios mano seksualinį gyvenimą, galėtu- 
mėt mokytis geometrijos. 

— Remi, ar tu gerai jautiesi? 

Flara dažnai kosminiu greičiu pakeisdavo temą. Šįkart ji 
netikėtai užklupo Remi. 

- Ar aš gerai jaučiuosi? Žinoma. Kodėl klausi? 

— Pastaruosius kelis kartus, kai lankei mane, atrodai ne- 
kaip. Na, tokia pavargusi. 

— Aš šiek tiek pavargusi. Užvakar pas mus buvo pobūvis. 
Vėlai nuėjau gulti. - „Nes šveičiau Bardo prisilietimus“, - pri- 
dūrė ji sau. 

— Jei sergi, nemeluok man. 

— Aš nesergu. 

Flaros akys nušvito ir ji sukuždėjo: 

— Ar tu nesilauki? 

— Ne, nesilaukiu. 

— Prakeikimas! Aš jau pagalvojau: o gal, - Flara prikando 
lūpą. - Tu nesergi vėžiu ar kuo nors baisiau? Ne, Remi? 

- Ne! Žinoma ne, Flara. Prisiekiu, man nieko blogo. 

— Bet jei tau kas nors atsitiktų, tu man pasakytum? 

— Taip, pasakyčiau. 

— Nes aš ne vaikas. 

— Žinau. 

— Nes jei aš tavęs netekčiau... - sesuo nurijo gumulą ger- 
klėje. - Aš to neištverčiau, Remi. 

— Tu manęs neprarasi,- švelniai, bet tvirtai pareiškė 
Remi. - Pažadu, aš visada būsiu šalia. Jei atsitiktų kas nors 
bloga, aš tau pasakyčiau. Bet dabar nieko nėra, todėl nesirū- 
pink. Susitarėm? 

Flara atsiduso ir vėl akinamai nusišypsojo. 

— Gerai, pasimatysim penktadienį vakare. 

— Ne, bijau, kad nesivešim tavęs vakarieniauti, kaip ža- 
dėjom. 

— Kodėl? 

Remi pažvelgė į nusiminusią seserį nuo sesers Beatričės 
kabineto slenksčio. 

— Todėl, kad tavo praėjusios nakties nuotykis panaikino 
šią privilegiją. 


II skyrius 


- Iaiės vaikas! - apstulbęs tyliai nusikeikė Burkas. 

Ponia Pinki Diuval - tai ta moteris, kurią jis matė pavėsi- 
nėje. Sėdėdamas už savo automobilio vairo, jis stebėjo, kaip 
ji įėjo į prestižinę mergaičių mokyklą. Jis nebūtų suklydęs nė 
už pusės kvartalo. 

Šiek tiek daugiau kaip prieš valandą jis paklausė Rubės Bu- 
šero: 

— Kas tas Remi? 

— Ne tas, o ta Remi. Tai Pinkio žmona. 

Burkas apstulbo, kad Diuvalis vedęs. Jis nebuvo girdėjęs 
apie advokato žmoną. Vedybinio gyvenimo palaima jo min- 
tyse netiko šiam rėksmingam advokatui. 

Vos išėjęs iš viešnamio, Burkas nuvažiavo į Diuvalio rajo- 
ną ir kelis kartus pravažiavo pro namą. Jis nesitikėjo ką nors 
pamatyti, bet jam pasisekė. Kol apsisukinėjo gatvėje, iš už 
namo išriedėjo limuzinas ir prašliaužė pro jį. Kadangi buvo 
darbo laikas, Burkas manė, kad Diuvalis arba teisme, arba 
savo biure mieste. Ar limuzine namų ponia? 

Jis nusekė automobilį iki „Palaimintosios širdies“ akade- 
mijos ir paniekinamai stebėjo, kaip pažįstama moteris vai- 
ruotojo padedama išlipo iš mašinos. Vairuotojas ir asmens 


sargybinis, pamanė Burkas. Kai ponia Diuval įėjo į vidų, vy- 

ras atsistojo prie vartų. Burko nenustebino tokia apsauga. 
Rubė Bušero sakė jam, kad Diuvalis akylai stebi žmoną. 

— Nežinojot, kad jis vedęs? - nudžiugo madam, mėgauda- 
masi jo nuostaba - Nekeista, kad Pinkis laiko ją užrakintą. 

— Kodėl? Kuo ji bloga? 

— Niekuo, - tyliai nusijuokė ji. - Aš ją dažnai matau. Ji 
pakankamai graži. Kaip ir jos motina, kol nepradėjo ristis 
žemyn. 

Burkas godžiai klausėsi, kol Rubė pasakojo apie Remi mo- 
tiną Endžele: 

— Ji šoko egzotiškus šokius viename iš Pinkio naktinių 
klubų. Tai buvo daugiau kaip prieš dvidešimt metų. Endželė 
Lambet buvo talentinga, galėjo daug pasiekti, bet pastojo ir 
turėjo nutraukti pasirodymus gana ilgam laikui, kol pagim- 
dė. Grįžusi į darbą, ji buvo tapusi ne tik motina, bet ir nar- 
komane. Manau, vartojo heroiną. Jos pasirodymai supras- 
tėjo, narkotikai sugadino išvaizdą. Taigi ją perkėlė į klubą, 
kur klientai nebuvo tokie kritiški. Pigus naktinis klubas. Jūs 
žinot tą vietą. 

— O kaip duktė? 

— Sulaukusi tinkamo amžiaus, ji tapo Pinkio žmona. O iki 
tol aš labai nedaug žinau apie paslaptingąją Remi. Niekas 
nieko nežino. 

— O kaip gyveno Endželė? 

— Blogai. Galiausiai ją perkėlė iš šokėjų į kasininkes. En- 
dželė mirė greit po Pinkio vestuvių su jos dukterim. Mano- 
ma, kad perdozavo. 

— Manoma? 

Rubė Bušero iškalbingai išlenkė antakius. 

— Pinkis jau tada buvo gerai žinomas asmuo mieste. Ar 
jis apkabintų uošvę narkomanę, kuri griebiasi įmantriausių 
triukų, kad išlaikytų savo įprotį? 

— Manot, jis nusikratė Endžele, kad ji jo netrikdytų? 

— Arba nereikėtų mokėti už reabilitacijos kliniką. Tikriau- 
siai jis manė, kad neapsimoka investuoti į Endželę. Kad ir 
kaip būtų, jos mirtis buvo jam siaubingai palanki, tiesa? 

Burko užpakalis jau užtirpo nuo tokio ilgo sėdėjimo auto- 
mobilyje. Jis nagrinėjo tą istoriją iš visų pusių, trokšdamas 
iškapstyti informaciją, kuri užpildytų tuščias vietas. Ką po- 
nia Diuval veikia šioje mokykloje? Ar jie turi vaiką? 

Jo pilvas urzgė primindamas, kad jis nevalgęs nuo vakar 
pusryčių. Jis paieškojo automobilyje kokio nors maisto ir 
pirštinių skyrelyje rado užmirštą Twinkie batonėlį. 

Kur ji taip ilgai užtruko? Vairuotojas rado kuo nuvyti nuo- 
bodulį - kišeniniu peiliuku krapštėsi panages. Brukas matė, 
kaip jis atsikosėjo ir nusispjovė į krūmą prie vartų. Išsivalęs 
panages, vyras sukryžiavo rankas ant krūtinės ir atsirėmė į 
dujinio žibinto stulpą. Burkas nematė jo akių, bet galėjo la- 
žintis, kad jos užmerktos. Drimba snaudė stovėdamas. 

Remi Diuval pasirodė po keturiasdešimt septynių minučių 
nuo to laiko, kai įėjo į mokyklą. Ji nieko nesakė vairuotojui, 
kol nepasiekė automobilio, tada prieš lipdama į vidų sustojo 
ir kažką paliepė per petį. Jis nusiėmė kepurę. 

„Taip, ponia. Ką tik pasakysit, ponia. Pabučiuoti jums į su- 
binę? Prašom. Pašokti į viršų? Kiek aukštai? Apsiversti kūlio? 
Apsimesti negyvam? Jūsų noras - man įsakymas“, - panieki- 
namai murmėjo Burkas, stebėdamas, kaip vairuotojas puola 
vykdyti jos įsakymus. 

Burkas užvedė tojotos variklį ir nepavojingu atstumu nu- 
sekė limuziną, kuris išvažiavo iš Sodo rajono, nuriedėjo Ka- 
nalo gatve, paskui pasuko į kairę ir Dekaturo gatve įvažiavo į 
Prancūzų kvartalą. 

Vairuotojas pastatė limuziną prieš kitus automobilius, nes 
visos vietos aikštelėje buvo užimtos. Priekyje buvo Prancūzų 
turgavietė. Vairuotojas išlipo ir, kaip įprasta, atidarė dureles 
poniai Diuval. 

Burkas įspraudė tojotą į tuščią vietą atokiau, nekreipda- 
mas dėmesio į dryžius, žyminčius sunkvežimių iškrovimo 
zoną, ir pasiėmė kuprinę nuo užpakalinės sėdynės. Išlipęs iš 
automobilio, jis vilkėjo ne sportinę striukę, avėjo ne juodus 
batus, bet laisvą lietpaltį, Nike sportbačius, beisbolo kepurai- 
tę ir tamsius akinius. 

Susikišęs rankas į lietpalčio kišenes, jis nupėdino gatve, 
atrodydamas kaip darbininkas, turintis laisvą popietę - be 
jokio aiškaus tikslo, tik nusipirkti šviežių produktų Prancūzų 
turguje, paklajoti tarp prekystalių, kur prekeiviai parduoda 
viską, pradedant vudu lėlėmis ir baigiant piniginėmis iš kro- 
kodilo odos. 

Jis išsirinko Vidalijos svogūnų krepšelį. Kitoje eilėje Remi 
Diuval apžiūrinėjo apelsinus. Burkas atsidūrė už trijų metrų 
nuojos ir galėjo pirmą kartą pažvelgti į ją iš arčiau. 

Nors šiandien nesimatė tarpelio tarp krūtų, ponios daly- 
kinis kostiumėlis galėjo tikti lėlei Barbei. Jos sijonas buvo 
trumpas, prigludęs, dėmesį kaustė prigludusi liemens linija, 
aukštakulniai bateliai, spindintys auskarai, deimantas ant 
bevardžio piršto - durų rankenos dydžio. Ji atrodė lyg mer- 
gina iš erotinio žurnalo. Išskyrus plaukus. Jie buvo ne ilgi, 
išsitaršę, o prigludę ir lygūs. Tačiau kai moteriai pajudinus 
galvą jie paliesdavo skruostą, norėdavosi juos paglostyti. Kai 
ji pakėlė apelsiną prie nosies ir pauostė, vyšnių spalvos lūpos 
prasivėrė šypsenai. 

Jei ne tas mažas auksinis kryželis ant kaklo, ji neatrodytų 
seksualesnė, net jei būtų visiškai nuoga ir ant krūtų išsitatui- 
ravusi „Išdulkink mane“. 

Netgi vaisių pardavėjas, dėdamas į maišelį jos išsirinktus 
apelsinus, atrodė per daug susižavėjęs. Vairuotojas užmokėjo 
už pirkinį, bet pardavėjas, gausiai dėkodamas, įteikė maišelį 
moteriai. 

Kai ji pasitraukė, vairuotojas nužingsniavo iš paskos, šau- 
dydamas akimis į kairę ir į dešinę. Burkas padėkojo svogūnų 


Uigavėnės + 103 


pardavėjui, bet nieko nepirko. Jis perėjo per gatvę, praėjo 
prekystalį su išdėstytais afrikiečių meno dirbiniais bei drabu- 
žiais ir nuėjo prie kavinukės, kur ponia Diuval atsisėdo prie 
mažo apvalaus staliuko. 

Ji atvėrė rudą popierinį maišelį ir ėmė lupti apelsiną. Ilgi 
jos nagai smigo į vaisių. 

Priėjęs prie baro, Burkas užsisakė bananų kokteilį. Stovė- 
damas jis lietėsi alkūnėmis su asmens sargybiniu. Vyro dilbis 
buvo storesnis už Burko kaklą. Sargybinis mėsinga ranka su- 
griebė savo šeimininkės kapučiną ir nunešė jai, paskui grįžo 
prie baro, pasiėmė savo kavą, tačiau nesėdo už vieno stalo su 
ponia Diuval, o įsitaisė už gretimo. Ji sėdėjo viena, skiltelė po 
skiltelės valgė apelsiną ir gurkšnojo kapučiną. 

Bananų kokteilis buvo dar bjauresnis, negu Burkas tikėjo- 
si, bet jis gėrė lėtai, apsimesdamas, kad mėgaujasi, ir stebėjo 
ponios Diuval atspindį veidrodyje už baro. 

Ji atkreipė praeivių dėmesį, bet nežiūrėjo nė į vieną ir 
su niekuo nesikalbėjo. Tokia graži moteris, turinti turtingą 
vyrą, dvarą, limuziną su vairuotoju, darė tokį kasdienišką da- 
lyką - valgė apelsiną. Ji lėtai kramtė kiekvieną skiltelę ir vis 
palaukdavo kelias minutes prieš imdamasi kitos. 

Burkas svarstė, ar ji ko nors laukia. Gal Diuvalis naudojasi 
ja kaip pasiuntine savo papildomoje veikloje? Tačiau prie jos 
niekas nepriėjo, asmens sargybinis neatrodė įsitempęs, jis 
sėdėjo įsikniaubęs į bulvarinį laikraštį. 

Kol Remi Diuval baigė valgyti apelsiną, bananų kokteilis 
ištirpo į saldžią tyrę, kvepiančią įdegio kremu. Kai ji suvynio- 
jo žieves į popierinę servetėlę ir atsistojo, norėdama įmesti 
jas į šiukšliadėže, vairuotojas sulankstė laikraštį ir nuskubėjo 
padėti. 

Jie kartu pradėjo skverbtis ne vietoje pastatyto limuzino 
link. 

— Ei, ponia! - Burkas keikė save, kad pasielgė impulsyviai, 
bet tuo metu nemąstė. 

Ponia Diuval ir sarginis šuo atsigręžė ir pažvelgė į jį. Po- 
pierinis maišelis su likusiu apelsinu vis dar stovėjo ant stalo. 
Burkas pagriebė jį ir nubėgo prie jos. 

— Pamiršot šitą. 

Vairuotojas sugriebė maišelį. 

— Dėkui. 

Ignoruodamas jį, Burkas kreipėsi į moterį. 

— Nėra už ką. 

Jis buvo pakankamai arti, kad užuostų jos brangių kvepalų 
ir apelsino aromatą. Nors jos plaukai buvo labai tamsūs, akys 
turėjo šviesiai mėlyną, beveik vaiskų atspalvį. Ji nuvalgė rau- 
doną lūpdažį, bet lūpas nurausvino apelsino rūgštis. 

— Ačiū, - padėkojo moteris. 

Tada asmens sargybinis atsidūrė tarp jų, uždengdamas šei- 
mininkę nuo Burko. Nors ir norėdamas stebėti ją nueinančią, 
Burkas nusigręžė ir nužingsniavo priešinga kryptimi. Palau- 
kęs, kol limuzinas išnyko iš akių, jis grįžo į savo automobilį, 
kur ilgai sėdėjo nejudėdamas ir taip sunkiai alsuodamas, lyg 
būtų nubėgęs mylią. 


— Ir viskas? 

Vairuotojas Erolas prakaitavo, veriamas aštraus Pinkio 
žvilgsnio, kuriuo jis svilindavo, jo nuomone, jam meluojan- 
čius klientus. 

— Ir viskas, pone Diuvali. Prisiekiu. Nuvežiau ją į mokyklą. 
Vėliau ji paprašė nuvežti į turgų. Nusipirko porą apelsinų ir 
išgėrė kavos kavinukėje kitoje gatvės pusėje. Paskui nuvežiau 
ją į bažnyčią. Ji ten praleido pusvalandį, kaip ir visada. Po to 
parvežiau namo. 

— Daugiau niekur nebuvote? 

— Ne, pone. 

— Tują visą laiką matei? 

- Išskyrus tada, kai ji lankėsi mokykloje. 

Pinkis ištiesė pirštus ir patapšnojo jais per lūpas, panieki- 
namai gręždamas žvilgsniu nervingą asmens sargybinį. 

— Jei ponia Diuval paprašytų, kad nuvežtum ją kur nors, 
kur aš neleidau, tu atsisakytum ją vežti, ar ne? 

- Žinoma, pone Diuvali. 

- Jei ji eitų į kokią nors iš anksto nenumatytą vietą ar 
susitikimą, apie kurį aš nežinočiau, tu iš karto man praneš- 
tum, taip? 

— Taip, pone. Aš nesuprantu... 

— Nes man labai nepatiktų sužinoti, kad tavo ištikimybė 
perėjo mano žmonai, Erolai. Ji - graži moteris. Esu tikras, 
kad tai žinai. 

— Jėzau, pone Diuvali, aš jau verčiau... 

— Mano žmona sugebėtų apvynioti bet kurį vyrą aplink 
pirštą, priverstų jį padaryti ką nors tokio, kam aš nepri- 
tarčiau. 

— Prisiekiu Dievu, pone, - suriko vairuotojas, rydamas sei- 
les. - Ne, pone, to niekada nebus. Tik jau ne aš. Bosas - jūs. 
Niekas kitas. 

Pinkis apdovanojo jį plačia šypsena. 

— Gerai. Džiaugiuosi tai girdėdamas, Erolai. Gali eiti. 

Sutrikęs ir sugniuždytas Erolas išslinko iš kabineto. Pinkis 
stebėjo, kaip jis eina, mąstydamas, kad paspaudė sargybinį 
labiau, nei reikėjo, bet šitaip jo padėties žmogus įkvepia pa- 
garbią baimę jam dirbantiems žmonėms. 

Tik pažiūrėkite į Sačelą. Dabar jis svečiuojasi kalėjime ir 
tikriausiai pasiliks ten dar kurį laiką. Baimė - galingas mo- 
tyvas, tiesa? 

Pinkis su malonumu vienas pasijuokė, kaip greit kapitulia- 
vo Sačelas, išgirdęs grėsmę sūnaus futbolo ateičiai. 

Tačiau šį vakarą jam nesinorėjo juoktis. Remi kažkas nege- 
rai, bet tebūnie jis prakeiktas, jei numano, kas čia vyksta. 

Jau kelias savaites šis rūpestis smaigsto jį lyg skaudamas 
dantis. Remi tapo neįprastai nutolusi. Neįprastai - sąlyginis 
apibūdinimas, nes kartais ji pasitraukdavo į save ir niekas jos 
nejaudindavo - nei brangios dovanos, nei erzinimas, nei sek- 
sas, nei įkalbinėjimai pralinksmėti. Tokie laikotarpiai būdavo 
neilgi ir ji visada juos įveikdavo. Išskyrus šį trūkumą, ji buvo 
tokia tobula, kokia tik gali būti moteris. 

Tačiau pastarasis nutolimo laikotarpis užsitęsė ilgiau už 
kitus. Ir buvo gilesnis. Kai Pinkis žvelgdavo žmonai į akis, 
jos nieko neatspindėjo. Remi juokėsi retai ir, atrodo, prisi- 
versdama, klausėsi išsiblaškiusi, kai jis kalbėdavosi su ja, ir 
atsakinėdavo abejingai. 

Netgi lovoje atrodė, kad jis negali jos pasiekti, kad ir koks 
švelnus ar galingas būdavo. Ji niekada jo neatstumdavo, bet, 
švelniai tariant, jos pastangas buvo galima apibūdinti kaip 
pasyvias. 

Tokie požymiai būdingi moteriai, turinčiai meilės romaną, 
bet tai neįmanoma. Net jei ji būtų susipažinusi su kitu vyru, 
nors tai vargiai tikėtina, neįstengtų nuslėpti nuo Pinkio. Jis 
puikiai žino kiekvieną jos praleistą minutę. 

Pinkis abejojo, ar Erolo ištikimybė jam susvyravo. Bet 
netgi darant prielaidą, kad Remi įstengė papirkti savo as- 
mens sargybinį ar kaip nors kitaip jį paveikė, ją būtų išda- 
vęs platus Pinkio pažįstamų ratas. Jis jau klausė tarnų, kas 
skambina žmonai ir kam ji skambina. Tačiau nebuvo jokių 
skambučių, išskyrus pokalbius su Flara. Niekas neateidavo 
jos aplankyti, ji negaudavo jokių siuntinių, jokių laiškų. Tai- 
gi jokio romano nėra. 

Tai kas, dėl Dievo, atsitiko? Ji turi viską, apie ką svajoja 
moteris. Tačiau, Pinkis priminė sau, jai gali atrodyti kitaip. 

Po vestuvių ji nuliūdo, kai jis uždraudė jai studijuoti uni- 
versitete. Tada ji pradėjo mokytis neakivaizdžiai, skaitė kie- 
kvieną sušiktą knygą, kuri pakliūdavo jai į rankas. Jis pa- 
kentė žmonos žinių troškulį, kol tai pradėjo jį erzinti. Tada 

jis privertė ją apriboti mokslus ir skaityti tik tada, kai jo 
nėra namie. 

Po kelerių metų ją apsėdo mintis susirasti darbą, bent jau 
kelias valandas per dieną. Tačiau ir tą užgaidą jis greitai nu- 
slopino. Tai ar ši nuotaika - tik dar vienas moteriškas ka- 
prizas, kurį jis turi ištverti, kol ji vėl taps normali? O gal čia 
kas nors rimčiau? Impulso pagautas, jis išsitraukė vizitinę 
kortele. 

— Norėčiau kalbėti su gydytoja Keirat. - Jis prisistatė ir 
buvo sujungtas su Remi ginekologe. 

— Labas, pone Diuvali. 

Ta šliundra šnekėjo irzliu balsu, lyg turėtų geresnių užsiė- 
mimų, negu kalbėtis su juo. Gydytojai, su kuriais Pinkis žaidė 
golfą, pasakojo, kad ji - boba su kiaušiais, tikra ligoninės ne- 
laimė. Ji buvo iš tų moterų, kurios stengiasi būti nepatrau- 
klios ir nemėgstamos, ypač vyrų. 

Pinkiui ji niekada nepatiko, ir jis žinojo, kad šis jausmas 
abipusis. Bet Remi buvo jos pacientė, nes jis neketino leisti, 
kad kitas vyras, joks kitas vyras, intymiai liestų jo žmoną. 

— Ar skambinate ponios Diuval vardu? - paklausė ji. - Ti- 
kiuosi, jai nieko neatsitiko? 

— Tai aš ir norėčiau sužinoti. Ar jai kas nors negerai? 

— Negaliu aptarinėti savo pacienčių bėdų su jumis. Tai 
pažeistų profesinę etiką. Kaip advokatas, turėtumėt tai su- 
prasti. 

— Mes kalbame ne apie kažkokią pacientę, o apie mano 
žmoną. 

— Netgi jei ir taip. Ar ji serga? 

— Ne. Nevisiškai. 

— Jei ponia Diuval mano, kad jai reikia apsilankyti pas 
mane, tegul ryte paskambina į mano kabinetą ir užsiregis- 
truoja. Aš ją apžiūrėsiu. O dabar man nederėtų toliau kalbė- 
tis su jumis. Viso labo! - Ji padėjo ragelį. 

— Prakeikta lesbietė! 

Tiesmukas gydytojos elgesys įsiutino Pinkį, bet skambutis 
pasakė jam tai, ką jis norėjo sužinoti. Gydytoja Keirat visada 
nepagarbiai kalbėjosi su juo. Taip ji elgėsi su visais. Šį vakarą 
niekas nepasikeitė. Jei ginekologė neseniai būtų nustačiu- 
si Remi rimtą ligą, ji būtų labiau susirūpinusi, ne išreiškusi 
savo blogą nuomonę apie vyrą, o paklaususi, ar jis skambinąs 
todėl, kad pastebėjęs kokius nors požymius. 

Tačiau skambinti gydytojai — tai tik labai tolimas šūvis. 
Remi rūpesčiai susiję ne su fizine sveikata, o su psichine, 
emocine. Kažkas sunkiai slegia jos mintis, ir ji nori tai nu- 
slėpti. 

Kad ir kas tai būtų, Pinkis sužinos. Galiausiai tai išplauks į 
paviršių, o kai taip atsitiks, jis susidoros. 

Paprastai šie nedideli sutrikimai neturėdavo padarinių, tik 
erzino kaip uodo įgelta vieta, kurią kelias dienas velniškai 
niežti, o paskui praeina ir nė rando nelieka prisiminimui. 

Pinkis gali performuoti Remi požiūrį lengvai kaip šiltą 
molį. Keliais žodžiais jis sugeba pašalinti visokį nepasitenki- 
nimą iš jos minčių. Jis turi gesintuvą, numalšinantį bet ko- 
kius maišto gaisrus, įsiplieskiančius Remi mintyse. 

Nes jis žino, ko ji labiausiai bijo. 


lė skurius 


Dikis skaitė bylos aplankalą, kai Remi išėjo iš savo drabu- 
žinės ir atsigulė šalia. Jis nusiėmė akinius ir padėjo bylą ant 
spintelės šalia lovos. 

— Remi, noriu žinoti, kas tau darosi. 

— Ką tu turi galvoje? 

Jis niekada jos nemušė, bet dabar vos susivaldė neištrenkęs 
iš veido tos apsimestos nekaltybės. Jis tik suėmė jos ranką ir 
stipriai suspaudė, bet ne taip stipriai, kaip būtų norėjęs. 

— Manjau nusibodo šitas žaidimas. Jau seniai nusibodo. Šį 
vakarą turim jį užbaigti. 

— Žaidimas? 

— Tavo paslapčių žaidimas. 

— Aš neturiu jokių paslapčių. 

— Tik jau.... - jis suvaldė pakeltą balsą ir tęsė ramiau: - Tik 
jau nemeluok man. 

— Aš nemeluoju. 

Pinkis įdėmiai įsižiūrėjo į ją. 

— Ar vėl ketini pabėgti? 

— Nel 

- Nesjei ketini, įspėju: nemėgink. Pirmą kartą buvau atlai- 
dus, daugiau nebūsiu. 

Remi pamėgino nusukti galvą, bet jis sugriebė smakrą 
pirštais ir privertė pažiūrėti į jį, paskui spausdamas nykštį 
perbraukė per jos apatinę lūpą. 

— Aš ėmiau geisti tavęs nuo pat pirmo karto, kai pamačiau. 
Galėjau tave turėti ir tada, bet buvau kantrus. Nepadariau to, 
kam turėjau teisę, ar ne? Atsakyk! 

— Ne. 

— Galėjau pasiimti tave tada, bet palaukiau. Netgi po to, kai 
suaugai, neprivalėjau tavęs vesti, bet vedžiau. Remi, ar kada 
nors pagalvojai, kur tu būtum, jei tą dieną būtum mėginusi 
apvogti kitą žmogų? A? Kur būtum buvusi, jei aš nebūčiau 
toks supratingas? 

— Nežinau. 

— O ne, tu žinai, - sukuždėjo Pinkis, glostydamas jai 
skruostą. - Būtum prostitutė, kaip ir tavo motina. 

Jos akys paplūdo ašaromis. 

- Būtum! Kai mes susitikom, tu jau buvai betampanti dar 
viena Endžele, - jis žinojo, kad jo akys dabar klaidžioja Remi 
kūnu, siutindamos ją. - O, taip, Remi. Netgi tada tu buvai 
gundanti. Galiu lažintis, kad tavo motinos klientai nekantra- 
vo įsmukti į tave gerokai prieš man pasirodant tavo gyveni- 
me. Gal tau jų glamonės ir garsus alsavimas būtų patikusios 
labiau, negu tapti mano žmona? 

— Liaukis! - Ji ištraukė ranką ir išlipo iš lovos. - Ką tu gra- 
sini padaryti, Pinki? Pranešti apie mano nusikaltimą po tų 
visų metų? Aš nesu tavo klientė ar tavo tarnaitė. Taigi nekal- 
bėk su manim taip. Nusipelnau geresnių dalykų negu užmas- 
kuoti grasinimai. Aš - tavo žmona. 

— Oaš noriu, kad mano žmona pasakytų man, kodėlji slan- 
kioja po namus kaip vaiduoklis! - suriko jis. 

— Gerai! Tai dėl Flaros. Aš rūpinuosi dėl Elaros. 

Flara? Ir tai viskas? Tik tiek? Ji liūdi dėl tokio paprasto 
dalyko kaip sesuo? Iš pradžių ją erzino Bardas, o dabar Flara. 
Pinkis galvojo apie blogiausia, bijojo, kad ji vėl ketina pabėg- 
ti, oji pasakoja, kad toks nutolimas tik dėl tokio nereikšmin- 
go dalyko kaip Flara. O galji tikrai nemeluoja? 

— O kuo čia dėta Flara? - aštriai paklausė jis. 

Remi piktai apsivilko chalatą ir susijuosė diržu. Kol ji tvar- 
dėsi, krūtinė kilnojosi, o auksinis kryželis mirguliavo lem- 
pos šviesoje. Pinkiui buvo malonu matyti Remi nuliūdusią. 
Užuominos apie buvusį gyvenimą turėjo priminti, kaip jai 
pasisekė. 

- Ji vėl buvo pasprukusi, - pasakė Remi. - Šiandien kaip 
visada buvau jos aplankyti, bet nuvykusi turėjau išklausyti 
paskaitą, - ji papasakojo apie pastarąją Elaros išdaigą, ir se- 
sers Beatričės įspėjimą, kas bus, jei mergina dar kartą pažeis 
taisykles. - Išbariau ją, bet nežinau, ar tai paveikė. 

— Atrodo, jai reikėtų iškaršti kailį. 

— Tam ji jau per daug suaugusi. 

— Tu per švelni jai, Remi. Turėsiu įsikišti aš - treptelėsiu 
koja ir panaikinsiu kai kurias privilegijas. Tai privers ją pa- 
galvoti. 

Remi pyktis nuslopo ir ji nusivylusi susiraukė. 

— Na, tai viskas aišku. 

— Kas? 

— Nesvarbu. 

— Pasakyk man. 

Ji nervingai skėstelėjo rankomis. 

— Elara jau kelis mėnesius kalba apie tą patį. Tai man ne- 
duoda ramybės. Ir aš, kvailė, vyliausi, kad tu nepastebėsi 
mano jaudulio. - Ji kaltai šyptelėjo. - Trokštu, kad mano se- 
suo būtų laiminga, bet tu - mano vyras ir tavo norai svarbes- 
ni. Jaučiuosi įstrigusi tarp jūsų. Šiandien aš galiausiai sutikau 
paklausti tavęs, - ji apsilaižė lūpas. - Atvirai kalbant, Pinki, 
manau, kad gal ji gerai sugalvojo. Tai pagrįstas prašymas. 

Jis skėstelėjo rankomis rodydamas, kad ji gali kalbėti to- 
liau, jis klausosi. 

— Flara nori gyventi su mumis ir paskutiniais metais lan- 
kyti bendrojo lavinimo mokyklą. Ji nori įvairesnio gyveni- 
mo, trokšta susipažinti su naujais žmonėmis, patirti tai, ką 
patiria kitos jos amžiaus merginos. Juk tai protinga, ar ne? 

Pinkis įdėmiai ir ilgai žiūrėjo į žmoną, neleisdamas jai gin- 
tis. Tada ištiesė ranką ir patapšnojo tuščią vietą šalia savęs. 

— Eikš, Remi. 

— O kaip Flara? 

— Pagalvosiu apie tai. Grįžk į lovą. 

Jis atsiklojo, rodydamas, koks yra susijaudinęs. Jos pyktis 
užkaitino, o nuoširdus prašymas dar labiau sujaudino. 

Kai Remi atsigulė, jis nepaliko jai jokių abejonių, kad ji 
priklauso jam. Jis jos šeimininkas. Jis valdo jos kūną, protą, 
dvasią ir gali daryti su jais, ką tik nori. 

Vėliau jis pasakė Remi, kad Flara liks „Palaimintosios šir- 
dies“ akademijoje, kol baigs mokyklą. 

Kurį laiką ji nieko neatsakė. Patylėjusi tarė: 

— Jei tu manai, kad taip geriausia, Pinki. 

Jis paglostė jai plaukus. 

— Tavo sesuo dar labai jauna ir nežino, ko nori. Todėl mūsų 
pareiga, tiksliau, mano pareiga, nes tu per daug nuolaidi, pa- 
sirūpinti, kad ji nepadarytų didelių klaidų ir nepriimtų ne- 
teisingų sprendimų. Aš žinau, kas jai geriausia. Kaip žinojau, 
kas geriausia tau. 

— Dar Elara klausė, ar galės dalyvauti mūsų Užgavėnių va- 
karėlyje. 

„— Ji nuovoki, - nusijuokė jis. Čia susirinks labai garbingi 
svečiai. 

— Todėl ji ir nori dalyvauti. 

— Pažiūrėsim. 

- Nenustebk, jei kelis artimiausius susitikimus Flara bus 
nuliūdusi. - 

- Išgyvens, - nusijuokė Pinkis, atmesdamas įspėjimą. 

Prieš užmigdamas jis šypsojosi: „Ačiū Dievui, tai baigėsi. 


BND) 


Burkas nuėjo į universiteto biblioteką, nes ji dirbo ilgiau už 
viešąją, ir kelias valandas peržiūrinėjo Times Picayune mikro- 

filmus. Prieš kelerius metus laikraštis rašė apie žymiausią 
miesto advokatą. Patrikas Diuvalis užaugo vidurinės klasės 
atstovų šeimoje, bet tėvai sunkiai dirbo, kad išlaikytų jį pres- 
tižinėse mokyklose, kur jis pirmavo ir sporte, ir moksle. Pa- 
trikas laimėjo stipendiją į universitetą, baigė teisės fakultetą, 
pagal pažangumą buvo pirmas savo kurse, paskui devynerius 
metus stažavosi prestižinėje teisininkų kontoroje, vėliau ten 
jam pasidarė per ankšta, ir jis įkūrė savo firmą. 

Burkas nepajėgė numatyti, kiek ten tiesos, kiek sukurta, 
bet manė, kad straipsnis remiasi faktais, nes viską galima 
patikrinti. Aišku, kad straipsnio objektas - daug pasiekęs 
žmogus, pasiryžęs iškopti iš vidurinės klasės aplinkos. Ir tai 
jam pavyko. Straipsnio autorius laikė Diuvalį filantropu, bet 
neminėjo jo klubų ir barų, kur padavėjos nedėvi liemenėlių. 
Piliečių grupės ir profesinės draugijos apipylė advokatą pa- 
gyromis, bet Burkas žinojo, kad Diuvalis užsakė daug žmog- 
žudysčių, tarp jų ir paskutinę - Reimondo Hano. Diuvalis 
klestėjo riesdamas nosį prieš gerbiančius įstatymą žmones, 
o šiejį liaupsino. 

Ir čia slypi visas tas mechanizmas, kuriuo paremtas jo gyve- 
nimas. 

Prekyba narkotikais - tai ne tik priemonė pasidaryti pi- 
nigų, bet ir nutrūktgalviškas Diuvalio nuotykis. Jis tai darė, 
nes sugebėdavo išsisukti. Tai žaidimas, kurį jis nuolat laimi. 
Nelegali veikla leido jam pasipuikuoti savo pranašumu prieš 
kitus, nors tuo gėrėjosi tik jis vienas. 

Pinkis Diuvalis dažnai atsirasdavo pirmuose laikraščių 
puslapiuose. Be to, jo pavardė nuolat mirgėjo visuomenės gy- 
venimo skiltyse. Tačiau jo žmona minėta labai retai. Beveik 
nebuvo jos nuotraukų. Jei ji vis dėlto pasirodydavo kokioje 
nors iš tų retų fotografijų, ji likdavo fone. Tikrąja prasme. 

Ar ji bijojo kamerų? O gal neįmanoma nustelbti tokio pa- 
mišusio dėl žiniasklaidos dėmesio egoisto kaip Pinkis Diuva- 
lis, kad ir kokia graži būtum? 

Keista, mąstė Burkas, kad taip mažai rašoma apie ją. Ji 
niekada neatsidurdavo rašinio centre, jos niekada necituoda- 
vo. Arba ji neturi savo nuomonės, arba jos nuomonė tokia 
neįdomi, kad neatkreipdavo žurnalistų dėmesio. O gal ji ne- 
reikšdavo savo nuomonės, nes iškalbingas vyras visada būda- 
vo šalia, pasirengęs pasakyti ką nors įdomaus žurnalistams 
ar skilčių autoriams. 

Ponas ir ponia Diuvaliai buvo aukojusiųjų labdarai sąra- 
šuose, bet Remi Diuval nedalyvavo jokių pilietinių ar visuo- 
meninių moterų klubų veikloje, nebuvo jokios tarybos ar val- 
dybos narė, lėšų rinkimo komiteto pirmininkė. 

Remi Lambet Diuval buvo vyro priešingybė. Ji buvo 
niekas. 

Burkas sėdėjo bibliotekoje, kol ją uždarė. Kai jis išėjo, dar- 
buotojai užrakino duris jam už nugaros. Tada jis suvokė esąs 
alkanas. Šiandien jis valgė tik pasenusį Twinkie batonėlį ir 
bananų kokteilį, kol skrandis jį priėmė. Nenorėdamas savo 
bute gausinti tarakonų populiacijos, jis neturėjo ten nieko 
valgomo. Jis užėjo į užkandinę prie pusgaminių parduotuvės 
ir nusipirko du mikrobangų krosnelėje pašildytus dešrainius 
ir stiklinę Big Gulp. 

Išėjo iš parduotuvės neturėdamas galvoje jokio konkre- 
taus tikslo. Tačiau jis žinojo, kur važiuoja. Kai nuvyko ten, 
namas buvo tamsus, tik degė apsaugos žibintai ir šviesa tre- 
čio aukšto lange. Dešrainių dešrelės atrodė kaip guminės, o 
bandelės - sužiedėjusios, bet jis kramtė ir rijo negalvodamas, 
nejausdamas skonio, ir svarstė, ką ponas ir ponia Diuvaliai 
veikia už to uždengto lango. 

Kalbasi? Sprendžiant iš to, ką Burkas matė ir skaitė, ji ne 
pleputė. O galji sugeba kalbėtis tik su savo vyru? Ar jos nuo- 
monė ir pomėgiai skirti tik vyro ausims? Gal ji linksmina jį 
vakarais savo sąmojingomis mintimis? 

Aha, taip ir yra, pašaipiai pagalvojo Burkas, glamžydamas 
dešrainių maišelius ir mesdamas juos ant grindų. Žinoma, 

ji stimuliuoja Pinkį, bet maždaug per metrą į pietus nuo jo 
smegenų. 

Jis atsirūgo neskaniais dešrainiais ir nuplovė juos perne- 
lyg gazuota kokakola. 

Vargšas Pinkis. Tikriausiai jis visai pametęs galvą dėl tos 
katytės vaginos ir palaimingai nežino, ką ji veikia su Veinu 
Bardu. O gal ir ne. Gal Pinkis dalijasi žmona su klientais. Gal 
ji lyg prizas, kurį gauna klientas, išsisukęs nuo kaltinimo 
žmogžudyste. 

Šviesa užgeso. 

Burkas vis žvelgė į tamsų langą. Vaizdiniai, užplūdę jo min- 
tis, taip jaudino, kad jis užsimerkė norėdamas juos nuvaryti. 
Jo skrandis atrodė lyg pripiltas švino. Jis kaltino dešrainius. 

Po pusvalandžio jis užvedė variklį ir nuvažiavo. Aišku, kad 
Diuvalis pakvaišęs dėl savo žmonos. Elgiasi su ja kaip su ka- 
raliene. Rubė Bušero sakė jam, kad Pinkis laiko ją užrakintą. 
Šiandien jis pats matė, kaip gerai ji yra saugoma. 

— O ką tai sako tau, Beizilai? 

Ir jis šypsodamasis įėjo į savo nykų butą. 


K) 


Remi gulėjo, klausydamasi tylaus Pinkio knarkimo, ir kalbėjo 
tylią padėkos maldą, kad jos klasta pavyko. Jis atmetė Flaros 
prašymą neatspėjęs, kad būtent to Remi troško. Ji ne pirmą 
kartą naudojosi atvirkščia psichologija, manipuliuodama 
savo vyru. Dažniausiai nepasisekdavo. Tačiau šį kartą jai pa- 
dėjo įsitikinimas, kad jis neleis niekam kištis tarp jų ir neleis 
jai skirti savo laiko kitam, o ypač Elarai. Pinkis žinojo, kaip 
Remi myli savo seserį, ir pavydėjo jų ryšio. Dieve, ačiū tau už 
jo pavydą. Tegul jis ir toliau lieka pavydus. 

„Būk atsargi, ko nors maldaudama. 

Kaip ir kitomis nemigos naktimis, ją ėmė kamuoti sesers 
Beatričės patarimas. Dabar Remi supranta, ko norėjo išmo- 

kyti sesuo Beatričė. Vaikystėje Remi maldavo Dievo duoti jai 
kitą gyvenimą, kuriame nebūtų skurdo, nereikėtų niekuo 
rūpintis. 

Na, būtent tai ji ir gavo. Tada visai nenutuokė, kokią di- 
džiulę kainą turės sumokėti už tai, kad Dievas išklausė jos 
naivių maldų. 

Pinkis patenkintas užmetė ant jos savo ranką. Jos svoris 
slėgė ir gniuždė. 


Id skyrius 


Vi tualetas užėmė vieną pusę betoninio kvadrato. Viduje 
buvo dvi surūdijusios kriauklės, trys dėmėti pisuarai ir viena 
kabina, kurios durys karojo ant vieno vyrio. Viešas tualetas 
buvo be stogo, tačiau vis tiek dvokė, jį būtinai reikėjo išvalyti. 
Įėjęs į vidų, Burkas sulaikė kvapą. Viduje tvyrojo tamsa, nes 
šviestuvas buvo sudaužytas. Tikriausiai šio vandalų veiksmo 
niekas nepranešė miesto parko administracijai. Nedaugelis 
vyrų išdrįsdavo užeiti čia nusileidus saulei, o tie, kurie užei- 
davo, mėgo tamsą. 

Burkui įėjus, viduje buvo dar vienas vyras. Jis stovėjo prie 
pisuaro nugara į duris. Tikriausiai jis girdėjo, kaip Burkas 
įėjo, tačiau neatsigręžė į artėjančius žingsnius. Burkas atsi- 
stojo prie gretimo pisuaro. Vyras šalia baigė, bet ne iš karto 
užsisegė kelnes. Pasukęs galvą į Burką jis droviai tarė: 

- Čia baisoka. 

Burkas užsitraukė kelnių užtrauktuką ir atsigręžė į vyrą. 

— Žinoma, baisoka. Niekad nežinai, į ką atsitrenksi. 

Gregoris Džeimsas prisispaudė prie sienos, sugniaužė už- 
trauktuką ir suvaitojo: 

— Beizilai. 

— Argi nesidžiaugi mane matydamas? 


— Mėšlas. 

— Manau, kad ne, - Burkas sugriebė liekną jauną vyrą už 
alkūnės ir nustūmė durų link. 

— Aš nieko nepadariau. Negali manęs suimti, - aimanavo 
Gregoris. 

— Turėčiau tave suimti už kvailumą? Iš kur žinojai, kad aš 
ne Džefris Dameris*? Ar prasčiokas, išėjęs pasigauti kokį nors 
iškrypėlį. Kada nors tavo kūno dalys atsidurs lavonmaišyje. 
Užkabinsi netinkamą vyruką, ir iš tavęs liks faršas. 

— Tik neišduok manęs, Beizilai, - maldavo Gregoris. - Pri- 
siekiu Dievu, aš jau pasimokiau. 

— Tikiu, kaipgi ne. Todėl tykai aukų miesto parko tualete 
vidurnaktį. 

— Aš tik šlapinausi. 

— Nereikia, Gregori. Meluoji ir nerausti. Aš tave sekiau, to- 
dėl žinau, kad labai nosėjai ką nors užkabinti, bičiuli. 

— Netiesa! Aš jau to nebedarau. 

— Taip ir patikėjau! Tas vaikinas, kurį dulkinai vakar, man 
pasirodė nepilnametis. Jei nebūčiau turėjęs kito darbo, bū- 
čiau tave pričiupęs ir tau būtų pripaiše sunkų nusikaltimą. 

— O Jėzau! - sukūkčiojo jaunuolis. - Jei tu mane suimsi... 

— Tave uždarys ir šįkart nepaliks rakto. Tu keli grėsmę vi- 
suomenei. 

Apimtas nevilties jaunuolis ėmė maldauti: 

— Prašau, Beizilai. Paleisk mane, juk aš tau esu padaręs 
paslaugų, ar ne? Ar atsimeni, kiek kartų aš tau padėjau? 

— Gelbėdamas savo užpakalį nuo kalėjimo. 

— Prašau, Beizilai, palik mane ramybėje. 

Burkas apsimetė svarstąs, tada griežtai paliepė: 

— Einam, gražuoliuk. 

Gregoris sudejavo. 

— Užsičiaupk, - įsakė Burkas ir jį papurtė. - Neketinu ta- 
vęs išduoti, tik vežu namo ir pažiūrėsiu, kad įeitum į vidų, 


* Jeffrey Dahmer - serijinis žudikas, 1989-1991 m. nužudęs 17 vyrų ir 
berniukų. 


Uigavėnės + 119 


tada bent jau žinosiu, kad tavo rajonas saugus likusią nak- 
ties dalį. 

Kol jie ėjo prie automobilio, vaikinas nesiliovė dėkojęs 
Burkui. Gregoris gyveno vienas už kelių kvartalų nuo parko 
dviejų aukštų šiuolaikiškai suremontuotame name. Ir būstas, 
ir sodas buvo rūpestingai prižiūrėti, nors šeimininko dažnai 
nebūdavo namie, kai sėdėdavo kalėjime už seksualinius nu- 
sižengimus. 

Burkas palydėjo Gregorį per stiklines duris į vestibiulį. 

— Toliau nelydėk manęs, - pasakė Gregoris. - Aš niekur ne- 
beisiu. Prisiekiu. 

- Tikriausiai tėvai tave mokė mandagaus elgesio, Gregori. 
Pavaišink mane puodeliu kavos ar panašiai. 

Įsitempęs, susierzinęs ir nepasitikėdamas Burko ketini- 
mais, jis greit sutiko. 

— Gerai. Puiki mintis. Pats turėjau susiprasti. Nežinau, apie 
ką galvojau. 

— Tu galvojai, kaip nusikratyti manimi, kad galėtum išeiti 
ir dar ką nors susimedžioti. 

— Tu labai įtarus, Beizilai, - švelniai papriekaištavo Grego- 
ris, vesdamasis Burką į namą. 

— Nes turėjau reikalų su daug tokių meluojančių nusikal- 
tėlių kaip tu. 

— Aš ne nusikaltėlis. 

— Tikrai? - Burkas patraukė vieną iš baro kėdžių stebėda- 
mas, kaip šeimininkas ruošia kavos aparatą. - Patikrinsim, 
ką saugo mano atmintis. Menu vieną vaikų seksualinio iš- 
naudojimo atvejį. 

— Jam buvo šešiolika ir jis sutiko. Kaltinimus man panai- 
kino. 

— Nes tavo tėtis sumokėjo to vaikino tėvams. Paskui at- 
simenu seriją suėmimų už lytinių organų rodymą viešose 
vietose. | 

— Nieko rimto. Mane paleido už užstatą. 

- Tu, dešrelės siūbuotojau, esi apgailėtinas tipas. Ar žinai 
tai, Gregori? 

— Jei tu mane įžeidinėsi žodžiais, aš pareikšiu kaltinimą, 
kad policija naudoja spaudimą prieš mane. 

— Labai prašom! O aš paskambinsiu tavo tėčiui ir pasaky- 
siu, kad vėl pradėjai savo senus darbelius, ir jis liausis mokė- 
jęs už šitą prabangų būstą, kurį tau įtaisė. 

Gregoris krimstelėjo vidinę žando pusę. 

— Gerai, tu laimėjai, Beizilai. Bet esi šunsnukis. 

— Girdėjau ne kartą. 

Burkas nesimėgavo palaužęs Gregorį Džeimsą, nes jis pats 
pasirodė lengvas taikinys pašaipai. Tai buvo tipiška istorija, 
kaijaunuolis gyvena ne pagal savo turtingos šeimos standar- 
tus ir nepateisina jų vilčių. Jo vyriausias brolis, sėkmingai ke- 
lis sezonus žaidęs didžiojoje beisbolo lygoje, perėmė vadova- 
vimą šeimos pramoninei imperijai ir pridėjo kelis milijonus 
įjos iždą. 

Antrasis brolis buvo pasaulinio garso neurochirurgas. 
O Gregoris nutraukė laimėjimų grandinę. Jis tikriausiai ne- 
būtų baigęs universiteto, jei tėvas nebūtų gausiai paaukojęs 
universitetui ir šitaip nupirkęs jam laipsnį. Vėliau Gregoris 
įstojo į kunigų seminariją ir visi nusprendė, kad šeimai reikia 
dvasininko. Jie tikėjosi bent jau kardinolo. 

Ištvėręs seminarijoje pusantrų metų Gregoris metė moks- 
lus, nes suvokė, kad jo seksualinis alkis nesuderinamas su 
dvasininko gyvenimu. Norėdamas atitolinti savo narį nuo 
nešlovės, Džeimsų klanas ištrėmė Gregorį į Niujorką, kur tas 
įstojo į dramos mokyklą ir čia galiausiai rado savo vietą. Jis 
tikrai turėjo aktoriaus talentą ir vaidino keliuose ne Brodvė- 
jaus spektakliuose. Tačiau jį suėmė už nepadorius veiksmus 
su kitu vyru telefono būdelėje Peno stotyje. Turtingas tėtušis 
įsikišo dar kartą, ir kaltinimai buvo panaikinti. Gregoris grį- 
žo namo lydimas skandalo. Tai buvo paskutinis lašas Džeim- 
sams, taigi šie atsižadėjo savo trečiojo sūnaus, bet ir toliau 

mokėjo sąskaitas už jo namą. Burkas manė, kad jie verčiau 
padengs Gregorio išlaidas, negu leis jam gyventi sujais ir kie- 
kvieną dieną priminti apie šeimos bėdą. 

Gregoris paruošė kavos. 

— Ar nori ko nors prie kavos? Grietinėlės, cukraus, likerio? 

— Ačiū, ne. Visko užtenka. 

Gregoris atsisėdo kitoje baro pusėje priešais Burką. Šis 
matė, kad jaunuolis nervinasi. 

— Kodėl tu toks įsitempęs, Gregori? 

— Niekaip nesuvokiu, kodėl tu čia. 

— Manyk, kad tai mandagumo vizitas. Kaip sakei, mes ei- 
name savo keliu. 

Gregoris Džeimsas buvo vienas geriausių kovos su narko- 
tikais skyriaus šnipų. Jis aktyviai dalyvavo Prancūzų kvarta- 
lo naktiniame gyvenime ir sukosi toje pačioje orbitoje su nar- 
kotikų prekeiviais, nors pats nevartojo kvaišalų. Jis dažnai 
suteikdavo informacijos mainais į nuolaidas dėl jo ydos. 

— Tu būtum tikras turtas mūsų skyriui, jei mes pajėgtume 
išlaikyti tave nepakliuvusį į kalėjimą, - siurbčiodamas kavą 
pasakė Burkas. 

— Anksčiau vadinai mane nusikaltėliu. Aš labai įsižeidžiau, 
Beizilai, - aikštingai tarė Gregoris. - Aš ne nusikaltėlis. 

— Tai kas tu? 

— Ligonis. Turiu... bėdą. 

— Tai visiems žinomas faktas. 

— Nuo pat vaikystės kenčiu nuo emocinio sutrikimo. Mano 
šeimos vertybės iškreiptos. Mane vertė varžytis su broliais, 
bet aš nepajėgiau. Jie bjauriai elgėsi su manimi. 

— Viešpatėliau, Gregori, tuoj apsiverksiu. 

— Tai tiesa! Kalėjimo psichiatras sakė, kad mano bėda psi- 
chologinė. 

— Kaip ir Tedo Bandžio. 

— Tai ne mano kaltė! - šūktelėjo jaunuolis. - Tai poreikis, 
kurio aš nepajėgiu suvaldyti... Kad aš darau tą, ką... Kartais 
darau. 

— Aha! Šiais laikais tai labai populiari gynybos priemonė. 
Todėl, kad mama vertė mane mūvėti baltas kojines, o tėčiui 
patiko dietinis Dr. Pepper, aš juos abu nužudžiau, - pasišlykš- 
tėjęs sarkastiškai pasišaipė Burkas. - Mane pykina nuo to- 
kių vaikinų kaip tu. Tu aimanuoji kaltindamas visus dėl savo 
veiksmų. Tu jau suaugęs, Gregori, ir atsakai už tai, ką darai. 

Staiga Burkas atsistojo ir sugriebė Gregoriui už marškinių 
apykaklės. 

— Aš apsigalvojau. Vedu tave į policiją. 

— Ne! Ne, Beizilai! Tu žadėjai! 

— Tikrai? 

— Taip. 

— Neatsimenu. 

- Žadėjai. 

Burkas iš lėto paleido jį, vėl atsisėdo, įsistebeilijo į Gregorį 
ir žiūrėjo taip ilgai, kad tas ėmė muistytis ant kėdutės. Ga- 
liausiai jaunuolis bejėgiškai pažvelgė į Burką. 

— Kas yra? 

— Aš svarsčiau, - nenuleisdamas žvilgsnio nuo jaunuolio 
Burkas atsigėrė kavos, pastatė puodelį ir tarė: - Galir pamir- 
šiu, kad mačiau tave su tuo jaunikliu vakar. Gal nekreipsiu 
dėmesio, kad lindai prie manęs parko tualete šįvakar. Gal pa- 
leisiu tave šįkart... | 

= Jei... 

— Jei padarysi man nedidelę paslaugą. 

— Kokią paslaugą? - sukluso Gregoris. 

— Negaliu sakyt, kol tu nesutiksi. 

- Tai nesąžininga. 

- Aišku, kad ne. Bet tai pasiūlymas. Gali priimti arba ne. 

— Ar aš dirbsiu su Maku Makvenu? 

— Kodėl? - mirktelėjo Burkas. - Įsižiūrėjai jį? 

— Dėjau ant tavęs, Beizilai. 

— Tik jau ne šiame gyvenime, vaikine. Mačiau, kad spoksai 
į Maką, bet jei įsižiūrėjai jį, gali pamiršti. Jis turi gražutėlę 

žmoną, kuri mano, kad jo daiktas - tai burtų lazdelė. Taigi, 
susitarsim ar ne, nes mano pasiūlymas galioja tik trisdešimt 
sekundžių. 

— Jei pasakysiu „taip“... 

— Šįkart paleisiu nuo kabliuko. O kitaip važiuosim į miestą 
ir aš tave uždarysiu. 

— Kokiu pagrindu? 

- Įkalbinėjai mane santykiauti parko vyrų tualete. Dvide- 
šimt sekundžių. 

— Neįkalbinėjau. 

— Nes aš nesuteikiau progos. 

- Taigi negali apkaltinti. 

- Žinoma, galiu. Kuo jie patikės - tavim ar manim? 

— Mėšlas. 

— Dešimt sekundžių. 

Gregoris panėrė pirštus į juodus garbanotus plaukus. 

— Nepalieki man pasirinkimo. 

— Netiesa. Gali atsisakyti. Gal kalėjime šį kartą nebus taip 
blogai. 

Gregoris pakėlė galvą ir įdėmiai pažvelgė į Burką. 

— Ar žinai, ką ten daro tokiems kaip aš? 

Burkas žinojo ir tuo metu nekentė savęs, kad manipuliuoja 
tuo apgailėtinu jaunuoliu. Burkui, kaip paprastam piliečiui, 
gaila Gregorio, bet jis privalo žvelgti į jį ir policininko akimis. 
Gregoris padarė vieną nusižengimą vaikų žaidimų aikštelė- 
je. Sunku užjausti vyruką, apsinuoginusį darželinukų grupės 
akivaizdoje. 

— Laikas baigėsi. Tai ką nusprendei? 

— O kaip tu manai? - niūriai sumurmėjo Gregoris. 

— Gerai, - Burkas atsistojo ir priėjo prie kavos aparato, 
įsipylė daugiau kavos, patapšnojo Gregoriui per petį ir grįžo 
prie savo kėdutės. 

— Neatrodyk toks niūrus. Tai bus įdomus darbas aktoriui, 
netgi naudingas tavo karjerai. 


124 » Sandra Brown 


— Kurgi ne! - Gregoris pažvelgė įjį. - Pasakyk man, Beizilai, 
iš kur, po perkūnais, tu sužinojai apie tą vakarykštį vaikiną? 

Nuoširdus klausimas prašėsi nuoširdaus atsakymo. 

Žvelgdamas Gregoriui į akis Burkas prisipažino: 

— Aš nežinojau. Tiesiog pasisekė atspėti. 


BY) 


Kitą rytą Burkas užrakino savo buto duris, pasisuko laip- 
tų link ir gėdingai griuvo ant nugaros, sutikęs Veino Bardo 
kumštį. Žvelgdamas į jį iš viršaus, Bardas nusijuokė: 

- Visi sako, kad tu šūdžius, Beizilai. Ir aš pradedu tuo ti- 
kėti. 

Burko žandikaulis pulsavo iš skausmo. Beizilas lėtai atsi- 
stojo. Jis troško palenkti galvą ir smogti į to kalės vaiko pilvą. 
Gal ir pats gautų kelis smūgius, bet dabar buvo labiau susi- 
domėjęs, negu įpykęs. Kol kas Burkas nusprendė panaudoti 
žodinį ginklą. 

— Na, bent jau nesirengiu kaip pederastas. Lažinuosi, kad 
tas, kuris pardavė tau tuos violetinius marškinius, iki šiol 
juokiasi. 

Nors Bardasir toliau paniekinamai šypsojosi, Burkas matė, 
kad strėlė pasiekė tikslą. | 

— Gražus butas, Beizilai. 

— Ačiū. 

Burkas nesivargino klausti, kaip Bardas jį rado. Diuvalis 
turėjo sudėtingesnę sekimo sistemą negu Naujojo Orleano 
policijos departamentas, FTB, kovos su narkotikais adminis- 
tracija, Tvarkos įdiegimo ar bet kuri kita agentūra - vietinė, 
valstijos ar šalies, todėl teisme jis niekada nebus kaltinamuo- 
ju. Yra tik vienas būdas sustabdyti Diuvalį kartu su jo maši- 
na, ir Burkas ketino tą padaryti. 

Tačiau kėlė nerimą tai, kad jie sužinojo, kur jis gyvena. Va- 
dinasi, jį seka. Ar jie žino, kad vakar jis kalbėjosi su ponia 
Diuval? Jei ne, kodėl Bardas čia pasirodė taip anksti? 

Lyg skaitydamas jo mintis, Bardas pasakė: 

— Ponas Diuvalis nori tave pamatyti. 

— Diuvalis gali pabučiuoti man į subinę. Kaip ir tu. 

Bardas žengtelėjo arčiau. 

— Gerai. Tai man patinka. Nori, kad būtų sunkiau. Prašom. 
Man labai patiks išmušti iš tavęs pasipūtimą kartu su žarno- 
mis ir palikti laiptinėje, kol imsi dvokti. 

Grasinimas neišgąsdino Burko, bet jam buvo smalsu, kiek 
jie žino. Gūžtelėjęs pečiais jis tarė: 

— Gerai, rodyk kelią. 

— Ne, paskui tave, - Bardas stumtelėjo jį į gatvę, kur aikšte- 
lėje stovėjo naujausio modelio kadilakas. 

ž Klausyk, Veinai, - pašaipiai pasiteiravo Burkas, - kada 
iš samdomo žudiko tapai pasiuntinuku? Ar Diuvalis atėmė 
peilius? 

— Užsičiaupk ir laikyk rankas taip, kad aš jas matyčiau. 

— Aš neginkluotas. 

— Manai, kad aš idiotas? 

— Tiesą sakant, taip. 

Kai jie priėjo prie automobilio, Bardas aptapšnojo Burką 
nuo galvos iki kojų, perbėgo rankomis per kelnių siūles ir nie- 
ko nerado. 

— Juk sakiau, - šaipėsi Burkas. 

— Lipk vidun, gudrašikni. 

Įlipęs į automobilį, Burkas nusijuokė: 

— Prisipažink, Veinai, tie violetiniai marškiniai ima tave 
veikti. Juk tu tik norėjai mane pačiupinėti. 


o) 


Pinkio Diuvalio advokato biuras buvo toks pat prašmatnus, 
kaip ir jo namai, bet kitoks. Čia apdaila buvo rami, šiuolaikiš- 
ka. Jo sekretorės ir padėjėjos buvo gražios, dailių kojų. Lan- 
kytojai ir klientai nematė jokios biuro technikos, tik švarius 


126 + Sandra Brown 


marmuro ir poliruoto medžio paviršius. Telefonai neskambė- 
jo, tik prislopintai dzingsėjo kaip varpeliai. 

Kai sekretorė pranešė, kad atvyko ponas Beizilas, Pinkis 
sėdėjo už stalo. Lyg tai ne prievartinis apsilankymas, lyg Bur- 
kas atvyko sutartu laiku, o ne buvo priverstas ateiti grasi- 
nant susidoroti. 

Diuvalis neatsistojo, kai Burkas ir Bardas įėjo į vidų. Bur- 
kas suprato, kad Diuvalis taip elgiasi norėdamas jį priversti 
pasijusti prasčioku, atėjusiu pas valdovą. 

— Sveiki, pone Beizilai. 

— Sveikas, Diuvali, - gal nemandagu, bet ir Burkas norėjo 
parodyti Diuvaliui jo vietą. 

Pinkis apsimetė nepastebėjęs. 

— Sėskitės. 

Burkas atsisėdo ant kėdės priešais rašomąjį stalą, didesnį 
už teniso stalą, ant kurio sidabriniuose rėmeliuose stovėjo 
Remi Diuval nuotrauka. Burkas apsimetė nepastebėjęs. 

— Gal norėtumėt ko nors išgerti? - pasiūlė Pinkis. 

— Pavyzdžiui, nuodų. 

Diuvalis nusišypsojo. 

— Aš turėjau galvoje ką nors panašaus į kavą. 

— Aš nieko nenoriu. 

— Ačiū, kad užėjot. 

— Aš ne pats atėjau. Mane atvedė. 

Burkas užkėlė čiurną ant kitos kojos kelio ir pažvelgė per 
petį į Bardą, atsisėdusį ant sofos prie sienos. Burkui nepati- 
ko, kad samdomas žudikas sėdi jam už nugaros, bet pamanė, 
kad jei Diuvalis būtų pasiuntęs Bardą jį nužudyti, dabar jis 
jau būtų miręs. , 

Atsigręžęs į Diuvalį, jis pajuto, kad tas linksmai nusiteikęs. 
Jis laukė, kol Burkas paklaus, kokio velnio jį atvedė čia. Bet 
Burkas jau verčiau virs akmeniu. Kodėl turėtų suteikti Diuva- 
liui malonumą rodydamas savo smalsumą ar baimę? Susitiki- 
mas surengtas advokato iniciatyva, tai tegul ir jis vadovauja. 

Po ilgos pauzės Diuvalis galiausiai pasakė: 

— Esu tikras, kad jūs svarstot, kodėl aš norėjau su jumis 
susitikti. 

Burkas abejingai gūžtelėjo pečiais. 

— Girdėjau įdomią naujieną. 

— Taip? Ir kokią? 

— Jūs pasitraukėt iš policijos departamento. 

— Jūsų šaltiniai niekada neklysta. 

— Jūsų atsistatydinimas paliko didelę skylę kovos su nar- 
kotikais skyriuje. 

— Abejoju. 

— Jūs per daug kuklus. 

- Ir dar per daug užsiėmęs, kad visą dieną sėdėčiau čia ir 
taukščiau apie tai, kas visai ne jūsų reikalas. 

Diuvalis nesileido išprovokuojamas. 

— Ankstyvas išėjimas į pensiją? 

— Gal. 

— Kodėl išėjot iš darbo? 

— Ne jūsų sumautas reikalas. 

— Ką ketinate veikti? 

Burkas negalėdamas patikėti papurtė galvą. 

— Neverskit manes kartotis. 

Diuvalis reikšmingai pažvelgė į jį. 

— Spėju, jog pasitraukėt todėl, kad vis dar esate nusiminęs 
dėl pono Bardo bylos baigties. Mes laimėjom, jūs pralaimėjot 
ir priėmėt pralaimėjimą asmeniškai. Ar galima jus pavadinti 
„nusivylusiu pralaimėtoju“, pone Beizilai? 

— Norėtumėt taip manyti, ar ne? Jei patikėtumėt, kad turi- 
te tokią įtaką mano pasirinkimui, tai labai pakeltų jūsų beri- 
bę savimeilę. Deja, turiu nuvilti, jūs labai klystate. 

Diuvalio šypsena rodė, kad jis supranta, jog Burkas me- 
luoja. 

— Norit sužinoti, kodėl mes susitikome? 

— Arba nenoriu. Man tikrai visiškai nesvarbu. 

— Dabar, kai mes nebesame priešingose pusėse, norėčiau 
pasiūlyti jums darbą savo organizacijoje. 

Burkas Beizilas neturėjo aštraus humoro jausmo. Per sky- 
riaus pasilinksminimus jis visada išlikdavo ramus. Visi žino- 
jo, kad jis retai šypsosi, o juokiasi balsu dar rečiau. Daugelis 
kolegų niekaip neįveikė užsibrėžto tikslo priversti Beizilą 
pratrūkti juoku. 

Jie būtų apstulbę, pamatę jį nuoširdžiai kvatojantį, išgir- 
dus absurdišką Diuvalio pasiūlymą. 

— Nagi, pakartokit. 

— Manau, kad pasakiau aiškiai, - tarė Diuvalis, jau neatro- 
dydamas linksmas. 

-O, aš jus girdėjau, tik negaliu tuo patikėti. Norit, kad 
dirbčiau jums? Ir ką turėčiau daryti? 

- Žmogus sujūsų patirtimi man būtų labai naudingas. Nau- 
dingesnis, negu buvote policijos departamentui. - Diuvalis 
iš rašomojo stalo stalčiaus ištraukė kelis sąvaržėle susegtus 
lapus ir ištiesė Burkui pažiūrėti. - Jūsų mokesčių grąžinimo 
kopija už praėjusius metus. Gėda, kad skurdi visuomenė tiek 
mažai moka ją saugantiems žmonėms. 

Aišku, Diuvaliui nebuvo sunku gauti kopiją apie jo mokes- 
čių grąžinimą. Ją galėjo pateikti kiekvienas mokesčių inšpek- 
cijos darbuotojas ar net Burko paštininkas. Jam nesvarbu, 
kad Diuvalis žino, kiek mažai jis uždirbo buvusiame darbe, 
bet neramu, kad advokatas taip lengvai prieina prie jo. O, ži- 
noma, tai Diuvalis ir norėjo pabrėžti. 

- Aš jau nesu policininkas, - pasakė Burkas, - bet nesu- 
klyskit, Diuvali, mes su jumis vis dar priešingose pusėse. 
Esmė ta, kad mes - priešingi poliai. 

— Prieš deklaruodamas savo moralines nuostatas, gal bent 
jau paklaustumėt, kokį darbą siūlau. 

— Man visiškai nesvarbu nei koks tas darbas, nei kiek mo- 
kėsit, - pareiškė Burkas, nužvelgęs turtingai įrengtą biurą. — 
Pagal šitą prabangią aplinką sprendžiu, kad esat vikšro išma- 


Uigavėnės + 129 


tos. Aš nenusišlapinčiau ant jūsų, netgi jei užsidegtumėte, 
taigi velniškai aišku, kad aš jums nedirbsiu. 

Burkas atsistojo ir nuėjo durų link. Diuvalis įsakė jam sės- 
ti. Bardas puolė prie jo ir būtų sugriebęs, jei Burkas nebūtų 
kirtęs delnu Bardui į krūtinkaulį ir jo sustabdęs. 

— Tik paliesk dar kartą ir nusuksiu tavo sumautą sprandą. 

Įspėjimas buvo pakankamai įtaigus, ir Bardas pagalvojęs 
liko vietoje, bet akys degė neapykanta. 

Burkas pažvelgė į Diuvalį. 

— Manes nedomina jūsų darbas. 

- Tikrai? Keista. - Diuvalis nenugalėtas sudėjo rankas ant 
rašomojo stalo viršaus ir netgi užjaučiamai nusišypsojo. — 
Nes aš turiu svarbių priežasčių manyti, kad domina. Ar ne, 
Beizilai? 

Du vyrai žiūrėjo vienas į kitą. Atrodė, kad atstumas tarp jų 
susitraukė, kol Burkas beveik įžvelgė savo atspindį juoduose 
Diuvalio vyzdžiuose. Į jį žvelgė išsekęs žmogus. 

Jis nuėmė ranką Bardui nuo krūtinės. 

— Eik tu šikt, Diuvali! 

Diuvalio šypsena praplatėjo. 

- Žinai ką, aš paliksiu tą vietą tau. Pamąstyk ir grįžk pas 
mane. 

— Taip, taip! Būtinai. Grįšiu pas tave! - „Tik ne taip, kaip 
tikiesi, pašvinkęs kalės vaike. Burkas pažvelgė į Bardą. - Ma- 
nęs namo lydėti nereikia. - Ir dar metė Diuvaliui: - Aš pats 
žinau kelią. | 


14 skyrius 


Lrgiai pusę trijų po pietų Remi Diuval įėjo į bažnyčią. Išpa- 
žinčių buvo klausoma nuo trijų iki penkių, bet Diuvaliai daug 
aukojo, todėl kunigas leisdavo Remi atlikti išpažintį anks- 
čiau. Pinkis susitarė, kad trečią valandą, kai pradeda rinktis 
kiti parapijiečiai, ji jau limuzinu važiuotų namo. 

Erolas atsistojo prie bažnyčios durų, iš kur galėjo nuolat 
stebėti ponią Diuval. Ji nuėjo per šoninę navą, priklaupė 
klauptų krašte ir atsisėdo. Išsiėmusi iš rankinės rožinį, ji at- 
lenkė klūpojimo suoliuką ir ėmė melstis. Baigusi melstis, liko 
nulenkusi galvą ir užsimerkusi. Ji labai brangino šį kasdien 
bažnyčioje praleistą pusvalandį. Pinkis tyčiojosi iš jos pamal- 
dumo, bet, be katalikų tikėjimo, buvo dar viena priežastis, 
kodėl Remi nuolat ateidavo melstis. Tai buvo vienintelis lai- 
kas, kai ji likdavo visiškai viena. Netgi tada, kai ji eidavo į pa- 
vėsinę, aplink namą nuolat vaikščiojo žmonės - nuolatiniai 
darbuotojai ar įvairiausius darbus atliekantys padieniai. Nuo 
pat vestuvių dienos ji niekada nebūdavo namie viena. Prieš 
tai ji gyveno „Palaimintosios širdies mokyklos bendrabutyje 
su kitomis mergaitėmis. O dar anksčiau dalijosi kambariu su 
motina. Išėjusi į darbą, naktimis Endželė palikdavo ją vieną, 
bet tada Remi buvo per jauna ir per daug bijojo grėsmingo 
triukšmo gatvėse bei kaimyniniuose butuose, kad vertintų 
savo vienatve. 

Čia, katedroje, ji buvo ir saugi, ir viena. Ji mėgavosi tyla 
ir ramybe. Jai patiko stebėti besikeičiantį vitražų stiklų at- 
spindžių žaižaravimą ant katedros sienų. Ją ramino žvakių 
mirgėjimas ir tyli vargonų muzika, patiko pabėgti nuo budrių 
akių. Šiandien maldose ji prašė Dievą išminties ir drąsos. Jai 
reikėjo išminties sugalvoti planą, kaip apsaugoti Flarą, ir drą- 
sos jį įgyvendinti. Kol kas sesuo saugi akademijoje ir liks ten, 
kol ją baigs. O kas vėliau? Remi atidavė savo rūpestį į Dievo 
rankas, nors ir neįstengė liautis jaudinusis. Galiausiai ji prašė 
atleidimo ar bent mėgino prašyti, nes nerado žodžių. Ji ne- 
pajėgė netgi mintyse pripažinti to nusidėjimo, kuris ją per- 
sekiojo, dėl kurio aplinkiniams atrodė serganti. Kai kurios 
nuodėmės per didelės, kad įstengtų jas padėti prieš Dievą. 
Jei ji negali atleisti sau, kodėl jis turėtų jai atleisti? 

Pažvelgusi į klausyklą, ji pamatė, kad šviesa įjungta. Kuni- 
gas jos laukia. Ji pakilo nuo klauptų ir užėjo į klausyklą. 

- Palaimink mane, tėve, nes aš nusidėjau. Paskutinį kartą 
buvau išpažinties prieš savaitę. 

Ji išvardijo kelis nedidelius nusižengimus, bet tik tempė 
laiką, mėgindama sukaupti daugiau drąsos prisipažinti tą 
nuodėmę. Ji nenorėjo dalytis ja su niekuo, netgi kunigu. Ji 
pajuto, kaip jis kitoje uždangos pusėje kantriai laukia. Ga- 
liausiai jis tyliai nusikosėjo ir paklausė: 

— Ar dar kas nors? 

— Taip, tėve. 

— Papasakokite apie tai. 

Gal pasikalbėjusi apie tai ji nusiramins. Tačiau mintis apie 
prisipažinimą sugniaužė gerklę, širdis ėmė plakti smarkiau, 
akis užtvindė ašaros. Nurijusi seiles, Remi ryžosi. 

— Prieš kelis mėnesius aš pastojau ir nieko nesakiau vyrui. 

— Tai vengimo prisipažinti melas. 

- Žinau, - tyliai verkė ji. - Bet... aš negaliu. Mane drasko 
prieštaravimai, tėve. 

— Dėl ko? 

— Dėl kūdikio. 

— Bažnyčia dėl to turi tvirtą nuomonę. Kūdikis - Dievo do- 
vana. Ar jūs nenorite kūdikio? 

Žvelgdama į deimantą ant kairiojo bevardžio piršto, Remi 
sukuždėjo pro ašaras: 

— Vaiko nebėra. 

Ji vylėsi, kad garsiai ištarus tuos žodžius, jai iš karto atlėgs, 
bet nieko nepajuto. Priešingai, spaudimas krūtinėje sustiprė- 
jo tiek, jog atrodė, kad lūš šonkauliai, tapo sunku kvėpuoti, 
trūkčiojantis alsavimas garsiai aidėjo nedidelėje erdvėje. 

— Jūs taip pat žinote, ką Bažnyčia mano apie abortą, - ra- 
miai pasakė kunigas. 

— Tai nebuvo abortas. Aš persileidau dešimtą savaitę. 

Jis apsvarstė tai ir tarė: 

— Tai kokia jūsų nuodėmė? 

— Tai įvyko dėl mano kaltės, - trūkinėjančiu balsu tarė 
ji. - Nes jaučiausi nedėkinga ir abejojanti. Dievas mane nu- 
baudė. 

— Ar žinote Dievo mintis? 

— Aš norėjau kūdikio, - ji kūkčiodama paglostė pilvą. - Aš 
jį jau mylėjau. Bet bijojau... 

— Bijojote? Ko? | 

„Bijojau, kad Pinkis privers mane pasidaryti abortą.“ 

Tai per daug bjauru išpažinti. Netgi kunigui. Kai jie susi- 
tuokė, Pinkis ją įspėjo, kad ji negalės turėti vaikų. Taškas. 
Ginčo pabaiga. Tema išsemta. Jis nepakenčia konkurencijos 
ir nenori, kad ji susigadintų figūrą. Netgi laikinai. Jis sakė, 
kad jei ji nori ką nors globoti, tegul globoja jį ir nereiks gro- 
teskiškai prarasti formų. 

Taigi kai kontraceptikai ją nuvylė ir ji pastojo, Remi nieko 
nesakė vyrui. Ji bijojo, kad jis reikalaus aborto. 

Lygiai taip pat bijojo, kad nereikalaus. 

Ojei jis sušvelnėjo dėl vaikų ir apsigalvojo? O jei jam netgi 
patiks ta mintis? Ar ji nori, kad jos vaikas augtų Pinkio val- 
domas? 


Kolji svarstė šią dilemą, sprendimas atėjo pats. Vieną baisią 
popietę ji pajuto veriantį skausmą gimdoje, kojomis tekantį 
kraują, ir širdyje suvokė, kad ji to troško. Brangi gyvybė paau- 
kota dėl jos bailumo. Kunigas dar kartą paklausė, ko ji bijojo. 

— Pragaro, tėve. Dievas žinojo, kad aš dvejoju, ar turėti kū- 
dikį, todėl jis jį atėmė. 

— Ar darėte ką nors, kad sukeltumėt abortą? 

— Tik širdyje. Prašau, pasimelskit už mane, tėve. 

Beviltiškai trokšdama supratimo ir atleidimo, Remi impul- 
syviai ištiesė ranką, prispaudė delną prie grotelių ir nulenku- 
si galvą pravirko. 

Staiga ji pajuto šilumą prie delno ir pirštų, lyg kunigas 
būtų priglaudęs savo ranką iš kitos užsklandos pusės. Tai 
truko akimirką. Ir kai ji pakėlė galvą, tik jos delnas buvo pri- 
"glaustas prie tinklelio. Tačiau ją palietė - fiziškai ar dvasiškai. 
Ją užplūdo ištisus mėnesius nepatirta ramybė. Krūtinę veržę 
kaltės pančiai dingo, ir ji kelis kartus tvardydamasi iškvėpė. 

Kunigas ramiai ir įtikinamai ją palaimino ir paskyrė at- 
gailą, kuri atrodė labai nedidelė palyginti su jos milžiniška 
nuodėme. Reikės daugiau nei šios atgailos, norint atpirkti jos 
nuodėmę, bet tai bus pradžia, žingsnis atpirkimo link, kelias 
iš kaltės gelmių, kuriose ji nugrimzdusi. 

Remi lėtai atitraukė rankas nuo grotelių, nusišluostė aša- 
ras ir išėjo iš klausyklos, tyliai ištarusi: 

— Ačiū, tėve. 

Jos kvepalų aromatas liko, kol Burkas sėdėjo klausykloje. 

Laikas išeiti. Jis negali likti klausykloje, nes tuoj tikras ku- 
nigas ateis klausyti sutartų išpažinčių. Brangi kiekviena aki- 
mirka. 

Tačiau jis nenorėjo išeiti. Šioje mažoje klausykloje jis paju- 
to keistą intymumą su savo fantazijų moterimi, mėnesienos 
nušviesta moterimi pavėsinėje. 

Ji pasirodė esanti Pinkį Diuvalį apgaudinėjanti žmona. 
O Pinkis Diuvalis - priešas, kurį jis prisiekė sunaikinti. 

Ši mintis privertė Burką pakilti. Išėjęs iš klausyklos, jis ap- 
žvelgė bažnyčią, vildamasis pamatyti ją, bet jos nebebuvo. Jis 
žvilgtelėjo į duris. Asmens sargybinis, kurį matė su ja Pran- 
cūzų turgavietėje, jau nebestovėjo savo poste. Moteris išėjo. 

Burkas išsiėmė nosinę iš juodų kelnių kišenės ir nusišluos- 
tė prakaitą nuo kaktos bei viršutinės lūpos, kuri atrodė nuoga 
be ūsų. Šį rytą į jį iš veidrodžio žvelgė nepažįstamas žmogus. 

Nedelsdamas Burkas išėjo iš bažnyčios per šonines duris. 
Gregoris Džeimsas jau buvo automobilyje ir laukė jo. Burkas 
netarė nė žodžio, sėdo už vairo ir nuvažiavo. Automobilyje 
buvo pernelyg šilta. Burkas perjungė kondicionierių iš šildy- 
mo į vėdinimą ir pasuko aukščiausią padalą. Juodi marški- 
niai lipo prie nugaros po juodu švarku. Atlenkta apykaklė jį 
smaugė. Jis susierzinęs nuplėšė ją. 

— Ar kas nors nepasisekė? - susinervinęs paklausė Gregoris. 

— Viskas šaunu. 

— Ponia pasirodė? 

— Pagal tvarkaraštį. 

Keletą dienų sekęs Remi Diuval, Burkas sužinojo, kad ji 
niekados nebūna viena. Arba ji namie, kur visiškai nepasie- 
kiama, arba su vyru, arba su asmens sargybiniu. Ji niekada 
niekur nėjo be palydovo. Vienintelė proga užtikti ją vieną, kai 
meldžiasi bažnyčioje. 

— Meldžiasi? - sušuko jis, kai Rubė Bušero pasakė jam, kur 
ji sutinka ponią Diuval. 

Tada vienas iš rūpestingai pieštuku paryškintų madam an- 
takių kilstelėjo į viršų. 

— Kas jus taip stebina, pone Beizilai? Kad ji eina melstis ar 
kad aš? 

— Aš nenorėjau įžeisti jūsų, - sutrikęs sumurmėjo jis. - Tik 
kad... 

- Prašau, - ji kilstelėjo ranką, rodydama, kad neįsižeidė 
dėl jo šoko. - Aš dažnai matau Remi Diuval besimeldžiančią. 
Niekada nesikalbėjau su ja. Ir niekas nesikalbėjo. Ji ten eina 


ne pasipuikuoti prieš kitus. Ji atrodo labai pamaldi ir pirmoji 
eina išpažinties. 

Kelias dienas pasekęs Pinkio žmoną katedroje ir patikri- 
nęs Rubės Bušero suteiktas žinias, Burkas pagalvojo: nuos- 
tabu. Argi yra geresnis būdas sužinoti apie ją, negu išgirsti 
išpažintį? Ar ji vartoja narkotikus kaip jos motina Endželė? 
Ar papasakos kunigui apie savo romaną su Bardu? Kokias 
sunkias nuodėmes ji išpažins, kurios būtų naudingos žmo- 
gui, pasirengusiam sunaikinti jos vyrą? 

Burkas nusprendė šeštadienį laukti jos klausykloje. Planas 
buvo įžūlus, bet puikus, išskyrus dvi kliūtis: kaip kalbėti, kad 
jį laikytų kunigu, ir kaip sulaikyti tikrąjį kunigą. 

Paskutinį kartą Burkas buvo išpažinties kitą dieną po mo- 
tinos laidotuvių ir tik norėdamas pagerbti jos atminimą. Jis 
jau buvo primiršęs eigą, tačiau jei tave auklėjo katalikiškai, 
visko pamiršti neįmanoma. Bet jei jam ir pavyktų apsimesti 
kunigu, neaišku, kur dėti tikrąjį. 

Tada jis ir prisiminė Gregorį, studijavusi ir kunigystę, ir 
aktorystę. 

— Ar viską gerai pasakei? - paklausė Gregoris. 

— Juk tuziną kartų repetavom, - tarė Burkas ir iškeikė lė- 
tai važiuojantį vairuotoją, lenkdamas jį. - Aš viską pasakiau 
gerai. 

— Ji nesuprato? 

Ta ašaringa atgaila, kurią girdėjo jos balse, negalėjo būti 
suvaidinta. 

— Ne, ji nesuprato. 

— Gerai, kad ji nematė šitos paniekos tavo veide. Ji neatro- 
do labai šventa. 

— Na, ji nematė, todėl atsipalaiduok. 

— Ašir esu atsipalaidavęs. Tai tu prakaituoji ir vairuoji kaip 
beprotis. 

Pasakęs tai, Gregoris šypsodamasis atsilošė. Jis tapšnojo 
pirštais per kelius pagal galvoje skambančią melodiją. 

— Aš savo vaidmenį atlikau puikiai. Sustabdžiau kunigą, iš- 
ėjusį iš klebonijos, kaip tu man liepei. Pasakiau, kad mėginų 
surasti tėvą Keviną, su Kevinu kartu mokėmės seminarijoje. 
Žinoma, jis niekada negirdėjo apie tokį. 

„Ar jūs tikras?“ - paklausė jis. „Jo motina tikrai sakė man, 
kad jį paskyrė į Šv. Mykolo bažnyčią Naujajame Orleane“, - 
tos balso pratybos Niujorke man padėjo nuslėpti akcen- 
tą, - pasakojo Gregoris. 

- Taigi, jis pasakė, kad gal mano draugą ir paskyrė į Šv. My- 
kolo bažnyčią, bet čia Šv. Mato bažnyčia. Mes nusijuokėme. 
Tariau jam, kad tikriausiai taksistas supainiojo bažnyčias. 
„Arba šventuosius“, - pasakė kunigas. Ir mes vėl ėmėm juok- 
tis. Norėdamas jį ilgiau užlaikyti, paklausiau, ar jis kilęs iš 
Naujojo Orleano. Jis atsakė, kad gyvena čia dešimt metų ir 
žino visus gerus restoranus. Nors jis ir negali sau leisti juo- 
se lankytis, kai kurie jo parapijiečiai turtingi ir tokie dosnūs, 
kad dažnai jį pasikviečia. Ir taip toliau, ir panašiai. Taigi mes 
paplepėjome apie dešimt minučių. Ar tau užteko? 

- Visiškai. O dabar užsičiaupk. 

Burkas nenorėjo plepėti su Gregoriu. Jis norėjo apmąsty- 
ti tas kelias minutes, kai tik plona siena ir grotelės skyrė jį 
nuo Remi Diuval. Jis buvo pakankamai arti, kad užuostų jos 
kvepalus, girdėtų tylų kūkčiojimą, kai prisipažino nuodėmę, 
kurios Burkas nesitikėjo. Narkotikai, girtuokliavimas, neišti- 
kimybė - niekas nebūtų jo nustebinęs. Bet kaltė dėl persileidi- 
mo? To jis niekaip negalėjo numatyti. Ir tai jį išmušė iš vėžių. 

Tačiau jis gali panaudoti tai savo naudai. Netgi jei jos kve- 
palai verčia jį pašėlusiai džiaugtis, kad nėra priėmęs skaisty- 
bės įžadų, jis vėl pasijuto policininku ir svarstė, kaip galėtų 
panaudoti tą konfidencialią informaciją darbe, kurį turės at- 
likti. Apimtas įkvėpimo, tik ne dieviško, jis sugalvojo atgailą, 
kuri tiko jos nuodėmei ir puikiai tiko jo planui. 

Bet jis visiškai nesijautė patenkintas. Ir verčiau jis nebūtų 
sužinojęs apie jos prarastą kūdikį. Nes tai darė ją žmogišką. 


Verčiau nebūtų lietęs jos rankos per tinklelį. Nes dėl to jis 
pasijuto žmogumi. 

— Klausyk, Beizilai, tave apėmė religinis nušvitimas ar pa- 
našiai? 

Gregorio klausimas atitraukė Burką nuo jo minčių ir jis pa- 
niekinamai pažvelgė į jį. 

— Tu labai keistai elgiesi. Išėjęs iš katedros atrodei taip, lyg 
būtum sutikęs Dievą. - Burkas vėl piktai pažvelgė į jį. - Ge- 
rai, gerai, pamiršk tai. Gal aš neįpratęs matyti tavęs be ūsų 
ir atgal nušukuotais plaukais. Manau, kad net tavo motina 
tavęs nepažintų. Akiniai taip pat puikus akcentas. 

Suyokęs, kad pamiršo nusiimti akinius, Burkas padarė tai 
dabar - nusiėmė kvadratinius akinius raginiais rėmeliais ir 
numetė juos ant skydelio tarp savęs ir Gregorio. Stiklai buvo 
paprasto stiklo, bet keista, kad jis nepagalvojo jų nusiimti. 
Žmogus gali žūti, pamiršęs tokį elementą. Nesvarbu, tu poli- 
cininkas ar nusikaltėlis - susikerti dėl tokių smulkmenų. 

Jis liepė sau susiimti, kad ir kas tai būtų. Jei pradės vėl 
mąstyti apie sprendimus, gali ir susvyruoti keršydamas už 
Kevo mirtį. Jei jis nepadarys to, nebegalės kvėpuoti. Jis pri- 
valo tai atlikti arba žūti mėgindamas. Jo dešinė ranka gniau- 
žė vairą. 

Kai jie atvažiavo į Gregorio namus, Burkas įsuko į įvažia- 
vimą ir taip spustelėjo stabdžius, kad automobilis šoktelėjęs 
sustojo. 

Gregoris suėmė durelių rankeną ir tarė: 

— Kadir kaip nenoromis, pripažįstu, kad buvo linksma. Su- 
sitiksim, Beizilai, bet jei tik man labai nesiseks. 

Jo nusivylimui, Burkas išlipo iš automobilio ir nuėjo kartu 
plytomis išklotu taku. 

— Džiaugiuosi, kad tau patiko. Nes tavo darbas dar nebaig- 
tas, tėve Gregori. 


Id skyrius 


Dirkis pjaustė pusžalę nugarinę. 

— Kaip tai vadinasi? 

Remi nusigręžė nuo kraujuotų mėsos sulčių, užpildžiusių 
vyro lėkštę. 

— „Dženės namai“. Pavadinta pagerbiant trejų metukų 
mergytę, kurią apleido motina. Kai Dženę rado, ji buvo išse- 
kusi nuo bado. Jos nepavyko išgelbėti. 

— Neįtikėtina! - sušuko Flara. - Amerikoje, turtuolių kraš- 
te, kur žmonės išleidžia krūvas pinigų lieknėjimui, vaikas 
mirė badu? 

— Siaubinga pagalvoti. 

Remi rūpestingai pasirinko vakarą, kai Flara vakarieniavo 
su jais, kad pasikalbėtų apie tai su Pinkiu. Ji žinojo, kad Flara 
palaikys jos pusę. Sesuo labai aršiai reagavo į visokią sociali- 
nę neteisybę. 

Pinkis ištraukė Merlot butelio kamštį. 

— Tas kunigas... Tėvas... 

— Gregoris, - papildė Remi. - Jis skambino ir klausė, ar ga- 
lėtų susitikti su manimi ir aptarti, ko reikia šiai įstaigai. 

— Jei ko ir reikia, tai pinigų. 

Ji linktelėjo. 

— Jis minėjo, kad jiems trūksta lėšų „Dženės namams“ ati- 
daryti. 


— Tokios įstaigos visada maldauja labdaros. O kodėl tu ne- 
valgai? - paklausė jis, mostelėjęs į jos lėkštę. 

— Aš nelabai išalkusi. 

— Tau apetitą sugadino kalbos apie badaujančias mergai- 
tes. Jautrioji mano žmona, - ištiesęs ranką per stalą paglostė 
jai ranką. - Jei dėl to tu pasijusi geriau, liepsiu sekretorei ry- 
toj nusiųsti čekį tėvui Gregoriui. 

— To nepakanka, - tarė ji ištraukdama ranką. - Aš pati no- 
riu dalyvauti. 

— Tu neturi laiko dalyvauti. 

Pamanęs, kad jis užbaigė šį pokalbį, Pinkis vėl ėmė valgyti 
kepsnį. Tačiau Remi negalėjo pakeisti temos. Tai buvo dau- 
giau negu poreikis turėti hobį. Tai dvasinis dalykas. Kunigas 
jai sakė: „Gal jei kaip nors padėtumėte vaikams...“ 

„Dženės namai“ tiesiogiai atsakė į jos maldas. Remi pra- 
šė suteikti jai galimybę atpirkti nuodėmę ir tai išsipildė, kai 
tėvas Gregoris paskambino šį rytą. Jei Dievas nori, kad ji tai 
padarytų, net Pinkis Diuvalis nesutrukdys. 

Išlaikydama ramų balsą, Remi tarė: 

— Aš turiu keletą valandų per savaitę, kai nieko neveikiu. 

— Manau, kad jai tai būtų naudinga, Pinki, - įsiterpė Fla- 
ra. - Pastaruoju metu Remi tokia išsiblaškiusi. 

— Visai ne, - pasakė Remi.. 

— Ir tu pastebėjai? - Pinkis nekreipė dėmesio į Remi prieš- 
taravimą ir kreipėsi į Flarą. 

Ji linktelėjo, krestelėdama juodas garbanas. 

— Jau kelis mėnesius ji tokia netikusi. 

— Ačiū. 

— Juk tikrai, Remi. Matyt, taip ir yra, jei pastebėjo ir mano 
mylimas svainis, - ji koketiškai sumirksėjo. - Ar galėčiau iš- 
gerti vyno? 

— Ne, negalėtum, - už vyrą atsakė Remi. 

- Jergutėliau! Negaliu lankyti bendrojo lavinimo moky- 
klos. Jokių berniukų, jokio vyno. Lyg gyvenčiau Marse. 

— Seserį Beatričę ištiks priepuolis, jei parvešime tave į vie- 
nuolyną apgirtusią. 

— Galiu lažintis, kad sesuo Beatričė pati kartais gurkšteli. 
Ar negalėtume pasikalbėti apie Užgavėnes? 

— Ne šįvakar. - Pinkis nesikišo į Remi ir Flaros pokalbį, bet 
buvo sutelkęs dėmesį į ją ir dėl tos apžiūros Remi jautėsi ne- 
jaukiai. - Apie ką galvoji, Pinki? 

— Galvoju, kad man nemaloni mintis, jog mano žmona 
trinsis alkūnėmis su prasčiokais. 

— Aš net nežinau, ką man pasiūlys tėvas Gregoris, - ginči- 
josi ji. - Gal jis tik norės gauti leidimą įrašyti mūsų pavardę į 
rėmėjų sąrašą ar prašyti, kad paragintume savo draugus juos 
remti. Aš to nesužinosiu, kol nesusitiksiu su juo, bet tikrai 
norėčiau dalyvauti šiame projekte. Bent jau pati atiduoti 
mūsų čekį. 

— Kur bus ši nauja įstaiga? 

- Jis tiksliai nepasakė. 

— O kurjis siūlė susitikti? 

— Sakė, kad aš galiu siūlyti. 

Pinkis nekantriai tapšnojo smiliumi vyno taurę. 

— Kodėl tau tai taip svarbu, Remi? 

Nuo jos atsakymo priklausys, ar Pinkis sutiks. Jis turėtų 
išgirsti ką nors malonaus. 

— Man tai svarbu todėl, kad mažosios Dženės gyvenime 
laiku neatsirado toks Pinkis Diuvalis, kuris ją būtų išgelbėjęs. 
Mums su Flara pasisekė, ojai ne. 

— Man net oda pašiurpo, - pasakė Flara. 

Pinkis atsipalaidavo ir davė ženklą Romanui papildyti jo 
taurę. 

— Gerai, Remi, gali su juo susitikti. Čia, mūsų namuose, 
dienos metu. 

— Ačiū, Pinki. 


— Jėga! - šūktelėjo Flara. 

Tėvas Gregoris pakabino telefono automato ragelį ir atsigrę- 
žė į Burką. 

— Jų namuose rytoj po pietų. 

Per praėjusį pokalbį tėvas Gregoris davė poniai Diuval vie- 
no jos vyro striptizo baro tualeto telefono numerį. Mušamų- 
jų instrumentų garsai virpino plonas kaip popierius sienas. 

— Jų namuose? - pakartojo Burkas, trindamas sprandą. — 
Tikėjausi susitikti viešoje vietoje. 

— Na, tau nepasisekė, - pasakė Gregoris. - Tai ką, netinka? 
Turėsi viską perplanuoti? 

Pamąstęs Burkas tarė: 

— Tiesą sakant, gal netgi geriau. Kada susitikimas? 

— Ar tu negirdėjai, ką sakiau, Beizilai? 

— Taip, sakei, kad jų namuose rytoj. O aš paklausiau, kokiu 
laiku. 

— Mums nepavyks. 

— Pavyks. Jei būsi ramus ir darysi viską, ką aš tau liepsiu, 
pavyks. 

— Gal tau atrodo, kad pažįsti mane, Beizilai, bet iš tikrųjų 
nepažįsti. Aš esu bailys. Kai reikia rinktis, aš galvoju tik apie 
save. 

— Gerai. Labai gerai. Galvok apie save. Jei paliksi mane bė- 
doje, norėsi nustebinti ar išduosi, pagalvok, kaip ilgai ilgai 
sėdėsi kalėjime. 

Gregoris nusiminęs suvaitojo. 

— Netgi jei kas nors nepavyktų ne dėl mano kaltės, tu ap- 
kaltinsi mane. 

— Ne, pažadu, kad neapkaltinsiu, - tvirtai pasakė Burkas. — 
Nesvarbu, kaip pavyks, bet tu pasitrauksi laisvas ir švarus. 

— Laisvas ir švarus? Nuo Pinkio Diuvalio? - paniekinamai 
prunkštelėjo Gregoris. - Aš vos neapsišikau vien skambinda- 
mas telefonu į jo namus. Prisimenu, kaip mano šeima kartą 

kalbėjosi apie jį per vakarienę, kai aš dar mokiausi mokyklo- 
je. Jis - gyva legenda, vienas iš galingiausių miesto žmonių, 
o gal ir pats galingiausias. 

— Aš žinau apie jį. 

— Tai tada žinai, kad jis gana baisus tipas. Kalbama, kad jis 
žudo stojusius jam skersai kelio. 

— Tai ne tik gandai. 

Gregorio žandikaulis atvėpo iš netikėtumo. 

— Ir tu tikiesi, kad aš įeisiu į namus, apsimesdamas kunigu, 
susitiksiu akis į akį su jo žmona ir paimsiu iš jos pinigus? 

— Nebent nori sėsti į kalėjimą ir tapti vaikino, kurį visi va- 
dina Buliumi, mylimuoju. 

— Tujau naudojai šį argumentą. Aš ėjau su tavimi į katedrą 
ir suvaidinau savo vaidmenį. Galėčiau pridurti, kad puikiai 
suvaidinau. Maniau, mes atsiskaitę. 

— Aš to niekad tau nesakiau, - atšovė Burkas. - Sakiau, kad 
jei sutiksi suvaidinti tėvą Gregorį, paleisiu tave nuo kabliuko. 

— Maniau, man reikės apsimesti tik tą vieną kartą. 

— Vadinasi, manei neteisingai. Kokiu laiku rytoj? 

— Tu visiškas idiotas, Beizilai. 

— Sutinku. 

Gregoris teisus. Jo planas idiotiškas. Dramatiškas — taip. 
Veiksmingas - neabejotinai. Bet tikrai beprotiškas. 

Išklausęs ponios Diuval išpažintį, Burkas visapusiškai ap- 
mąstė planą. Visada yra tikimybė, kad kas nors nepavyks, bet 
jis apsidraudė nuo nesėkmės. Jis išsikraustė iš savo išsinuo- 
moto buto ir svetima pavarde įsikėlė į kitą tokios pat prastos 
reputacijos vietą. Jis pakeitė tojotą senesniu modeliu. 

Sėdėdamas automobilyje, Burkas nuolat žiūrėjo į užpaka- 
linio vaizdo veidrodėlį. Eidamas pėsčias dairėsi, ar jo neseka 
Bardas arba kitas gaujos narys. Jis buvo visiškai tikras, kad 
niekas neseka. 

Ar Diuvalis atšaukė savo šunis? Turbūt advokatas nurašė 
Burką kaip nereikalingą, kai šis atmetė jo pasiūlymą bendra- 

darbiauti. Gal jis per daug pasitiki savimi, kad bijotų kerš- 
to iš buvusio policininko - tokio išsikvėpusio, sugniuždyto, 
suterštos reputacijos kaip Burkas Beizilas. O jei jis vis dėlto 
tikisi keršto, tai mano jį būsiant žiaurų. 

Todėl tai gali pasiteisinti. 

— O kodėl kitas policininkas negali suvaidinti kunigo? — 
inkštė Gregoris. - Kodėl policininkas be uniformos negali 
būti tėvas Gregoris? 

— Nes tu geresnis aktorius už mūsų skyriaus darbuotojus. 

Gregoris vis dar manė dalyvaująs slaptoje policijos opera- 
cijoje. 

— Na, aš išeinu iš žaidimo, - ryžtingai pasakė jis. - Aš ne- 
benoriu vaidinti tėvo Gregorio. Jau verčiau sėsiu į kalėjimą, 
negu leisiu, kad Pinkis Diuvalis pačirškintų man užpakalį. 

Burkas prismeigė jį žvilgsniu. 

- Jei paliksi mane dabar, tai tavo kaulėtas užpakalis taps 
kiekvieno Naujojo Orleano kalėjimo iškrypėlio žaisliuku. Aš 
tuo pasirūpinsiu. - Burkas prispaudė Gregorį prie dėmėtos 
vyrų tualeto sienos ir pro sukąstus dantis iškošė: - O dabar 
paskutinį kartą klausiu, kokiu laiku rytoj, tėve Gregori? 

— Kaip malonu susipažinti su jumis, ponia Diuval, - žaviai 
nusišypsojo Gregoris Džeimsas, spausdamas ranką šeiminin- 
kei. - Ačiū, kad sutikote mus priimti. 

Remi pažvelgė į antrąjį kunigą. 

- Čia tėvas Kevinas, - išlemeno Gregoris. - Mano kolega ir 
dar vienas „Dženės namų steigėjas. 

Pagerbdamas Kevo Stiuarto atminimą, Burkas pasirinko, 
jo nuomone, tinkamą slapyvardį. 

— Ačiū abiem, kad atėjote, - padėkojo ji. - Man labai malo- 
nu, kad priimate mano pagalbą. 

Soliariumo patalpa, į kurią juos atvedė durininkas, žvelgė 
į užpakalinio kiemo veją ir pavėsinę. Žiūrėdamas į ją Burkas 
tarė: 

— Jūsų gražūs namai, ponia Diuval. 

Jis nebijojo, kad ji pažins jo balsą. Klausykloje jis prislo- 
pintai kuždėjo ir keletą kartų kostelėjo. Taip pat ji nesusies 
tvarkingai apsirengusio tėvo Kevino su ūsuotu vyru kasdie- 
niškais drabužiais, grąžinusio jai užmirštą maišelį su apelsi- 
nais lauko kavinėje. 

— Ačiū. Prašom sėstis. 

Burkas ir Gregoris atsisėdo ant pintos sofutės. Remi įsi- 
taisė ant kėdės priešais juos ir pasiūlė kavos. Tėvas Gregoris 
šyptelėjo kamerdineriui: 

— Neatsisakyčiau. Prašau be kofeino. 

— Ir man, - pritarė Burkas. 

Tarnas išėjo, palikdamas kunigus vienus su ponia Diuval. 
Ir jos asmens sargybiniu. 

Platūs vyro pečiai išsikišo iš už krėslo atramos, atrodė, kad 
karklo vytelės net išsiplėtė remdamos jį. Tamsus vyro kos- 
tiumas nesiderino su saulėtu sodo kambariu. Jis atrodė ne 
vietoje kaip beždžionės iškamša gėlių kompozicijoje. 

Burkui ėmė smarkiau plakti širdis, kai įėjęs į soliariumą jis 
pamatė pažįstamą asmens sargybinį. Ponia Diuval nepažino 
Beizilo, bet sargybinis tikriausiai treniruotas būti budrus. 
Burkas maloniai nusišypsojo jam ir linktelėjo. Šis sumurmėjo 
atsakydamas, bet iš akių neatrodė, kad būtų atpažinęs Bur- 
ką. Matyt, Diuvalis per daug moka tam bukapročiui. 

Ponia Diuval vadino jį Erolu. 

— Tau nebūtina likti. Manau, kad pokalbis tau bus nuo- 
bodus. 

Sargybinis pasvarstė tai, pažvelgė į kunigus taip, kad jie 
galėjo įskaityti įspėjimą, tada atsistojo. 

— Gerai, bet aš būsiu už durų, jei jums manęs reikės. 

Kai Erolas išėjo, tėvas Gregoris atsigręžė į šeimininkę. 

— Arjis visada toks? Ar kartais griežtas? 

Ji spontaniškai nusijuokė. Burkas mintyse padėkojo Gre- 
goriui, kad padėjo jai atsipalaiduoti. Kol kas jaunuolis puikiai 
vaidino. Jie nerūpestingai plepėjo, kol tarnas, kurį ji vadino 
Romanu, grįžo su dideliu sidabriniu padėklu ir pastatė jį ant 
vežimėlio, nuo kurio ponia Diuval pati įpylė jiems kavos ir 
pasiūlė mažų pyragaičių su šaldytu mėlžolės įdaru. Jos ju- 
desiai buvo grakštūs ir natūralūs. Ji kilnojo sunkų sidabrinį 
kavinuką taip pat grakščiai, kaip ir šaukštelį, kuriuo išmaišė 
šlakelį grietinėlės kavoje. 

— Aš nekantrauju išgirsti apie „Dženės namus“. 

Tėvas Gregoris atsikrenkštė ir paslinko į priekį. 

— Ši mintis man kilo tada, kai... 

Burkas išsijungė, kai Gregoris įsileido į vaizdingą kalbą 
apie neegzistuojančią prieglaudą benamiams vaikams. Ap- 
simesdamas, kad seka kiekvieną žodį, išeinantį iš tėvo Gre- 
gorio burnos, jis stebėjo Remi Diuval veidą. Ji klausėsi įdė- 
miai, kaip jie ir tikėjosi, gyvai reagavo į jaudinančius žodžius, 
kuriuos Burkas liepė Gregoriui vartoti. Jos klausimai buvo 
logiški ir protingi. Kai Gregoris perpasakojo išgalvotą istoriją 
apie mažąją Dženę, jos akyse pasirodė ašaros. 

— Tai taip tragiška. 

Moters liūdesys atrodė nuoširdus ir būtų lengva pajusti 
sąžinės graužimą, kad jie šitaip manipuliuoja jos emocijomis. 
Bet Burkas priminė sau, kaip ji gerai jautėsi su Bardu pavėsi- 
nėje. Jokia moteris, savo noru susidėjusi su Bardu, nenusi- 
pelno užuojautos. 

Jis pastatė ant stalo puodelį su lėkštute ir staigiai atsi- 
stojo. 

— Atleiskit, kad pertraukiau, tėve Gregori, bet noriu trum- 
pam atsiprašyti. 

Gregoris taip greit pasuko galvą, kad net kaklas trakštelėjo. 
Jis pažvelgė į Burką su neslepiamu išgąsčiu. Jie šito nerepe- 
tavo. To nėra scenarijuje. Burkas tyčia praleido tai, nes neno- 

rėjo dar labiau jaudinti Gregorio. Kadangi jaunuolis įsijautė 
į savo vaidmenį, Burkas manė, kad bus saugu palikti Gregorį 
vieną su ponia Diuval kelias minutes, kurių jam reikėjo. 

— Tualetas už laiptų prie durų, - pasakė ji. 

— Ačiū. 

— Ar paprašyti, kad Erolas jus palydėtų? 

— Ačiū, ne. Rasiu pats. 

Burkas išėjo iš soliariumo ir uždaręs duris apsidairė ieško- 
damas sargybinio. Erolas nelaukė už durų, kaip buvo sakęs, 
o žiūrėjo televizorių kabinete, sėdėdamas nugara į duris. Ma- 
tyt, jis nelaikė tėvo Gregorio ir tėvo Kevino pavojingais. 

Burkas įėjo į tualetą ir uždarė duris, bet pabuvo viduje la- 
bai trumpai. Išėjęs jis užlipo laiptais, žengdamas per dvi pa- 
kopas, susiraukdamas joms sugirgždėjus. Pirmos durys už 
laiptų aikštelės atsivėrė į dar vieną nedidelį vonios kambarį. 
Po trijų sekundžių jis išėjo. 

Kiek tarnų namie? Nėra kaip sužinoti, bet galima spėti, 
kad keli. Bet kurią akimirką jis gali susidurti su pareiginga 
ekonome, kuri pareikalaus pasiaiškinti, kodėl tėvas Kevinas 
šniukštinėja pono Diuvalio namuose. Ji pakels triukšmą ir iš 
karto atskubės Erolas, kuris jį sulaikys, kol grįš Pinkis. Rytoj 
tuo laiku jo kūnas bus sušertas mėsėdėms žuvims, gyvenan- 
čiomis įlankos dugne. 

Burkas atvėrė antras duris koridoriuje ir rado, ko ieško- 
jęs - didelį miegamąjį su atskirais vonios kambariais abipus 
ir plačiu balkonu, išeinančiu į priekinę veją. Burkas nieko ne- 
išmanė apie antikvarinius daiktus, bet kiekvienas kambario 
baldas atrodė tikras. Narkotikų pinigai praeina ilgą kelią, kol 
atsiduria brangių daiktų aukcionuose. Vienas iš daiktų, bent 
keturių metrų aukščio veidrodis kampe, atspindėjo vyrą, ne- 
šiojantį nereikalingus akinius ir kunigo regalijas. 

— Tu jau peržengei ribą, Beizilai, - sumurmėjo jis. 

Burkas pažvelgė į Pinkio drabužinę, bet po to, kai Pinkis 
čia lankėsi ryte, tarnaitė jau spėjo viską sutvarkyti. Viskas 
buvo savo vietose, niekas neišmėtyta. 

Miegamajame spintelės ryškiai skyrėsi, todėl aišku, kad 
Pinkis miega kairėje. Ant jo spintelės gulėjo akiniai, žurnalas 
News-week ir nešiojamas telefonas. Burkas pažiūrėjo numerį, 
bet plastikinė įmautė su firmos įdėta kortele buvo tuščia. Ti- 
kriausiai itin slaptas, neskelbiamas numeris. 

Jis atidarė stalčių, tikėdamasis rasti asmeninę telefonų 
knygutę, darbo kalendorių, banko knygelę. Bet Pinkis buvo 
per daug protingas, kad paliktų ką nors stalčiuje, išskyrus 
buteliuką vaistų virškinimui, tušinuką, dar vienus akinius ir 
bloknotėlį be įrašų. 

Ant ponios Diuval spintelės buvo rožinis indelis su aro- 
matiniais džiovintais augalais, krištolo grafinas su vandeniu, 
ant kurio kakliuko buvo užmauta stiklinaitė. Stalčiuje nebu- 
vo nieko, išskyrus dėžutę su lapeliais užrašams. Jokios adre- 
sų knygutės. Kam ji rašo? 

Kiek laiko jis išėjęs iš soliariumo? Turbūt įtartinai ilgai, kad 
nusišlapintų. O jei per reklamą Erolas įkišo galvą į soliariumą 
ir pamatęs tik vieną kunigą paklausė, kur yra kitas. 

Nagi, greičiau. 

Jis perėjo kambarį ir pažvelgė į ponios Diuval drabužinę. 
Matyt, kad kambarinė nesilankė po to, kai ponia Diuval ren- 
gėsi susitikimui su tėvu Gregoriu ir tėvu Kevinu. Ant satinu 
vilktos kėdutės gulėjo palaidinukė. Matyt, ji ketino ją vilktis, 
bet pasirinko kitą. Burkas pakėlė ją, patrynė medžiagą tarp 
pirštų. Šilkas. Jis padėjo palaidinukę atgal ant kėdės. 

Pastebėjęs liniją veidrodinėje sienoje virš tualetinio sta- 
liuko, jis spustelėjo ją, dalis veidrodžio pasislinko ir atsivėrė 
vaistų spintelė. Dantų šepetėlis, pasta, vizinas, vitaminai, 
kosmetinė vata, tamponai, aspirinas, kontraceptinės table- 
tės. Jokių kitų vaistų. 

Jis uždarė spintelę ir jau ketino nusigręžti, bet pamatė, 
kad tualetinis staliukas apibarstytas talku. Apvaliame krišto- 
liniame indelyje su ornamentuotu sidabriniu dangteliu buvo 
kūno pudra. Šalia gulėjo prabangi ėriuko vilnos pudravimo- 

si pagalvėlė. Jis pakėlė ją ir pauostė. Aromatas buvo pažįs- 
tamas. Jis perbraukė pirštais per purų pagalvėlės paviršių, 
nuodėmingai fantazuodamas, kokias egzotiškas vietas ji ką 
tik lietė. 

Kokį velnią čia darai, Beizilai? Kuo greičiau dink iš čia! 

Jis padėjo pagalvėlę šalia krištolinio indelio ir išėjo iš dra- 
bužinės taip greitai, lyg velnias būtų lipęs ant kulnų. Prie 
miegamojo durų jis sustojo ir pasiklausė. Nieko neišgirdęs 
atidarė duris ir išėjo į koridorių. 

Burkas jau buvo nulipęs pusę laiptų, kai duryse pasirodė 
Erolas. 


I6 skyrius 


Laike matyt, ėjęs į tualetą, sustingo it suakmenėjęs, kai pa- 
matė tėvą Keviną, lipantį laiptais žemyn. Burkas nuoširdžiai 
nusišypsojo. 

— Jei einat į tualetą, jums tikriausiai reikės šito, - jis metė 
sargybiniui tualetinio popieriaus ritinį. 

Sutrikęs Erolas vos pagavo jį prie krūtinės. 

— Šiame tualete nebuvo popieriaus, todėl nuėjau į viršų. 

Erolas atidarė duris ir pažiūrėjo į tuščią laikiklį, nuo ku- 
rio Burkas, prieš lipdamas į viršų, buvo nukabinęs popierių. 
Dabar jis atnešė ritinį atgal, bet atrodė, kad paėmė jį iš kito 
tualeto. 

— Pagalvojau, kadangi buvau viršuje, tai atnešiu popie- 
riaus, jei kam nors reikės apačioje. Niekada nežinai, kada jo 
gali prireikti, - jis šyptelėjo kaip vyras vyrui. - Žinoma, pri- 
klauso, ką tu ten ketini daryti. 

— Taip, - netvirtai pritarė Erolas. - Ačiū. 

Burkas pasuko soliariumo link, bet staiga atsigręžė, lyg 
jam būtų šovusi mintis. 

— Klausykit, jei ponas ir ponia Diuvaliai įsitrauks į veiklą 
„Dženės namuose, gal ir jūs norėtumėt dalyvauti? Pavyz- 
džiui, organizuoti žaidimus berniukams ar panašiai? 


— Nemanau. Ponas Diuvalis man duoda daug darbo. 

— Na, aš tik pasiūliau. - Burkas nusigręžė ir nesustojo, kol 
nepasiekė soliariumo, kur Gregoris vis dar kalbėjosi su ponia 
Diuval. 

— Mes su tėvu Kevinu manome, kad labai svarbu, jog vaikai 
„Dženės namuose“ turėtų savo pareigas. Tada jie jausis gyve- 
nantys ne prieglaudoje, o normaliuose namuose. 

— Puiki mintis, tėve. 

Gregoris pažvelgė į Burką su akivaizdžiu palengvėjimu. 

— Mes su tėvu Kevinu laikomės nuomonės, kad jei suteiksi- 
me vaikams atsakomybės jausmą ir girsime netgi už mažiau- 
sius laimėjimus, tai bus pirmas žingsnis mažinant jų patirtas 
neigiamas emocijas ir ugdant savigarbą. 

Ponia Diuval atsigręžė į tėvą Keviną, kad tas patvirtintų 
kito kunigo žodžius. Burkas linktelėjo, bet tuo metu jis būtų 
pritaręs ir teorijai, kad mėnulis - tai varškės sūris. Velniškai 
sunku nutaisyti pamaldžią veido išraišką, kai jis visai nese- 
niai lietė jos kūno pudros pagalvėlę. 

Burkas mėgino pakelti akis virš kryželio, kabančio ant jos 
kaklo, bet dabar vyko sunkus mūšis tarp jo id ir ego. 

— Dievas palaimino šį apsilankymą, tėve Kevinai, - Grego- 
ris kilstelėjo dešimties tūkstančių dolerių čekį, išrašytą „Dže- 
nės namams. 

- Jūs labai dosni, ponia Diuval. Tegul Dievas jus laimina. 

Burkas atsistojo. 

— Nebedrįstame ilgiau gaišinti jūsų, ponia Diuval. 

- Žinoma, mes nenorėtume to daryti, - Gregoris taip pat 
atsistojo. - Kai pradedu kalbėti apie „Dženės namus", manęs 
neįmanoma sustabdyti. 

— Man buvo labai malonu, - pasakė ji. - Ar negalėtumėt 
likti, kol grįš vyras? Žinau, kad jis norėtų su jumis susipa- 
žinti. 

— Ne, ne, mums jau reikia bėgti, - patikino Gregoris. - Tu- 
rime dar apsilankyti kitur. Gal kada nors kitą kartą. 

Burkas padavė vizitinę kortelę. 

— Tikiuosi, kad jūs norėsite išgirsti, kaip mums sekasi. Pra- 
šom skambinti bet kuriuo laiku. 

— Ačiū, paskambinsiu. 

— Tiesą sakant, gal jūs norėsite pati aplankyti mūsų 
namus. 

Išgirdęs tokį pasiūlymą, tėvas Gregoris neteko žado. Jis 
apstulbęs spoksojo į tėvą Keviną, o ponią Diuval, atrodo, su- 
žavėjo tokia galimybė. 

“ — Ar tai įmanoma? 

— Ne! Žinoma! - vienu metu atsakė Gregoris ir Burkas, bet 
Burko balsas nustelbė Gregorį. Šis nuolankiai tarė: - Žinoma, 
jei tik tėvas Kevinas nori. Aš manau, kad reikėtų palaukti, kol 
mes viską užbaigsime ir oficialiai atidarysime namus. Žinot, pa- 
sikviestume visus rėmėjus vienu metu, - sutrikęs paaiškino jis. 

— Esu tikras, kad ponia Diuval norės apsilankyti asmeniš- 
kai, - pasakė Burkas, įdėmiai žvelgdamas jai į akis. 

— Aš nesitikiu, kad mane išskirsite iš kitų, - tarė ji. - Bet 
tikrai norėčiau pamatyti, kaip vyksta darbai. Gal aš galėsiu 
padėti. 

— Jūsų įnašas jau ir taip didelė pagalba, - šiek tiek išsigan- 
do tėvas Gregoris. 

— Bet jei aš teigiamai įvertinčiau jūsų pastangas, gal mano 
vyras paaukotų dar daugiau. 

Burkas nusišypsojo. 

— Tai dar viena priežastis jums asmeniškai apsilankyti pas 
mus. Paskambinkite, kai norėsite atvykti. Mes prisitaikysime 
prie jūsų. 


a) 


— Mes prisitaikysime prie jūsų? Jėzau, mes pražūsime. 

— Ar nesiliausi inkštęs? Man jau galvą skauda. 

— Į ką tu mane įtraukei, Beizilai? Man tai nepatinka. Su- 
tikau tau padaryti paslaugą ir padariau, ar ne? Ir ne vieną 

kartą, o du. Bet jau viskas! Baigta. Aplodismentai. Uždanga. 
Šviesos gesinamos. Visi eina namo. Tęsinio nebus. Aš suvai- 
dinau savo paskutinę sceną su tavimi. Tu nuolat keiti scena- 
rijų. Ir kur tu buvai, kai išėjai iš kambario? 

— Nusišlapinti. 

— Kurgi ne! Manau, kad ėjai šniukštinėti. Štai ką aš galvoju. 

— Čia ir yra viena iš didžiausių tavo bėdų, Gregori. Tu per 
daug galvoji. Verčiau tiesiog plauk pasroviui. 

— Jei plauksiu pasroviui, tai greit plauksiu veidu žemyn 
galingoje Misisipėje. Nors mano gyvenime ir nedaug laimėji- 
mų, aš dar nepasiruošęs mirti. Manyk, kad išėjau iš žaidimo 
nuo šios akimirkos. 

Ginčas tęsėsi visą kelią iki Gregorio namų. Burkas pasilen- 
kė per jį ir atidarė keleivio duris. 

— Eik, ištiesk kojas, išgerk taurę ar dvi vyno ir nusiramink. 
Aš tave susirasiu. 

— Aš išėjau! Iš-ė-jau! 

— Kalėjime per vakarienę neatneša Pinot Noir vyno, Gre- 
gori. 

— Tu negali manęs gąsdinti kalėjimu, nes neturi jokių įro- 
dymų prieš mane. 

— Gal šiandien ir neturiu. Tačiau po savaitės ar dviejų... Aš 
nepaleisiu tavęs kaip antis karkvabalio. Anksčiau ar vėliau tu 
pasielgsi impulsyviai, nes, kaip pats sakei, nepajėgi susival- 
dyti. 

— Mudu su psichologu jau darome pažangą. 

— Ne, jis tik daro pinigus iš, jo nuomone, beviltiško atvejo. 
Tu esi maniakas, jam - tikras saldainiukas, ir jis tavim nau- 
dojasi. 

Gregoris susmuko sėdynėje. 

— Tu šunsnukis, Beizilai. 

— Mes taijau aptarėme. 

— Tavo valia stipresnė negu mano. Aš nepajėgiu tavęs nu- 
galėti. Visi kabinėjasi prie manęs. 

Burkas ištiesė ranką, sugriebė Gregorį už plaukų ir atgręžė 
į save jo galvą. 

— Paklausyk manęs, tu, inkščiantis, išlepintas mėšlavabali. 
Nori tikėk, nori ne, bet tai gali būti geriausias tavo suknis- 
to gyvenimo įvykis. Nors kartą kažkas tave verčia daryti tai, 
ko nenori. Aš tau suteikiu galimybę įrodyti, kad esi geresnis, 
negu visi mano. Suteikiu progą pasielgti vyriškai. 

Gregoris nurijo gumulą. 

— Aš nuoširdžiai sakau, kad netikiu, jog pajėgsiu, Beizilai. 
Norėčiau būti vyriškas, bet, kaip sakei, esu beviltiškas. Tavi- 
mi dėtas, nepasikliaučiau manimi. 

— Na, - sumurmėjo Burkas ir paleido Gregorio plaukus, - 
deja, aš daugiau nieko neturiu. 

Gregoris iškėlė vieną koją ant šaligatvio, bet nepajudino 
kitos. Patylėjęs jis paklausė: 

— Tai ne policijos operacija? 

— Ne, - Burkas pažvelgė jam į akis. - Ne, ne policijos. Tai 
asmeninis kerštas už mano draugą, kuris žuvo pernai. 

— Aš taip ir maniau. Ačiū, kad pagaliau nuoširdžiai prisi- 
pažinai. 

— Nėra už ką. 

Burkas nusuko galvą ir pažvelgė per aprasojusį priekinį au- 
tomobilio stiklą. Pagalvojęs vos kelias sekundes, jis tarė: 

— Pamiršk tai, Gregori. Nereikėjo tavęs įtraukti į tai. Aš visą 
laiką melavau ir manipuliavau tavimi. O kaip tu pats sakei — 
tai nesąžininga. Tu teisus - aš ketinu padaryti beprotišką ir 
pavojingą dalyką. Tu tikriausiai išsigąsi, viską sugadinsi ir 
žūsi. O mano sąžinei nereikia dar vienos mirties. Man reikėjo 
tavo pagalbos tuose kunigiškuose reikaluose, bet manau, kad 
toliau išsisuksiu pats. Ačiū už pagalbą. - Paskui dar pamąstęs 
pridūrė: - Bet man labai nemalonu stebėti, kaip tu suknisai 
savo gyvenimą, Gregori. Jei neateisi į protą ir nesiliausi, galų 
gale pakliūsi ir gausi daug metų kalėjimo. Vieną kartą tavo 
tėtušis jau neišpirks tavęs, kaltinamo rimtu pažeidimu, ku- 

riuo šlykštisi ne tik visuomenė, bet ir kalėjimo publika. Ten 
jie pavers tavo gyvenimą pragaru ir gal net nužudys. Pagal- 
vok apie padarinius kitą kartą, kai užsimanysi išsitraukti 
savo daikčiuką ir pamojuoti juo, ypač prieš vaiką. - Burkas 
ironiškai šypsodamasis peržegnojo Gregorį. - Eik ir daugiau 
nebenusidėk, sūnau. 

Jis įjungė atbulinį bėgį. 

— Palauk! - gražius Gregorio bruožus iškreipė neryžtingu- 
mas. Jis kramtė vidinę žando pusę. 

— Ar su tavim pakliūsiu į bėdą? Mane gali sužeisti? 

— Pažadu, kad mėginčiau to išvengti, bet rizikos yra. Taip. 

Po kelių neilgų svarstymo valandėlių Gregoris atsiduso: 

— Velniop viską. Aš lieku. Vis tiek daugiau neturiu ko veikti. 

- Hip jis galėjo dingti? 

Bardas gūžtelėjo pečiais. 

— Kaip sakau, Pinki. Jo niekas niekur nematė. Kai dar kar- 
tą nuėjau į tą skylę, kur jis gyveno, jis buvo išsikraustęs. Aš 
paspaudžiau šeimininką, bet jis prisiekė, kad Beizilas išvyko 
naktį, pinigus už nuomą ir raktą įmetė į pašto dėžutę. Tai ne 
tokia vieta, kur žmonės palieka savo naująjį adresą. Panašu, 
kad jis dingo. Vienas mūsų vyrukų šniukštinėja policijos de- 
partamente, bet niekas nieko negirdėjo apie Beizilą nuo tos 
dienos, kai jis grąžino ženkliuką. 

— Reikėjo liepti jį sekti. 

— Taigi, o kas žinojo, kad taip bus? 

Beizilo dingimas sunervino Pinkį. Beizilas atmetė jo pasiū- 
lymą dirbti mandagiai ištaręs: „Ačiū, ne, nors malonu, kad 
pasiūlėte.“ Atsisakydamas jis nepaliko vietos deryboms. Tai 
kėlė nerimą dėl dviejų priežasčių. Pirma, Diuvalį siutino, kad 
toks menkysta kaip buvęs policininkas atsisakė pelningo pa- 
siūlymo. Pinkis pirmą kartą pamėgino pervilioti Beizilą į kitą 
narkotikų verslo pusę, bet ne pirmą kartą svarstė galimybę 
numesti jauką ir pažiūrėti, ar Beizilas užkibtų. Nėra geresnio 
būdo pašalinti priešą, kaip įvilioti jį į savo stovyklą. 

O Beizilas buvo priešas. Kovos su narkotikais skyriuje jis 
nuolat įkyriai reikalavo, kad būtų išnagrinėta kiekviena ope- 

racija, - ir sėkminga, ir ne. Jis buvo riteris, reikalaujantis 
atsiskaityti už klaidas, ieškantis kiekvienos nesėkmės prie- 
žasčių ir aplinkybių, pulsuojanti sąžinė, vertusi skyrių dirbti 
sąžiningai, nors ir ne visada. Maža to, atrodė, kad jo neįma- 
noma papirkti. 

Pinkis mėgino pakišti Beizilui visokiausių įmanomų pa- 
gundų, norėdamas rasti silpną vietą moraliniuose policinin- 
ko šarvuose, bet nė viena nepavyko - nei bukmekeriai, nei 
narkotikų prekeiviai, nei moterys. Visi mėgino jį sukompro- 
mituoti ir nė vienam nepasisekė. 

Taigi kelerius metus Beizilas nuodijo Pinkio Diuvalio vei- 
klą. Jis pats save paskyrė generolu kare prieš narkotikus ir 
sugebėjo vadovauti armijai. Kai žuvo Kevas Stiuartas, konf- 
liktas tapo asmeninis. Beizilas vis dar niršo dėl to, ir nors 
Bardas buvo išteisintas, policininkas neketino pasiduoti. Jis 
nenurims, kol neatkeršys už Stiuarto mirtį. Išėjimas iš poli- 
cijos - tai tik akių dūmimas. 

O tai veda į antrą priežastį, kodėl Pinkis tikėjosi, kad Bei- 
zilas sutiks dirbti jam. Kol jis dirbo policijoje, Diuvalis galėjo 
įdėmiai stebėti jo veiklą. O dabar, kai Beizilas dingo ir niekas 
nežino nei kur jis, nei ką ketina daryti, Pinkiui tai nepatinka. 

Žmogus negali užimti tokios galingos padėties kaip Pinkis, 
neįsigijęs viso legiono priešų. Neįmanoma suskaičiuoti grasi- 
nimų, tikrų ir numanomų, kuriuos jis yra gavęs per daugelį 
metų. Jis brangiai moka už apsaugą nuo žmonių, turinčių 
nuoskaudų. Tiesa, jis jaučiasi saugus. Bet netgi jei ir taip, jis 
pakankamai protingas suvokti, kad nepaisant visų atsargu- 
mo priemonių negali būti šimtu procentų apsaugotas visą 
parą. Niekas, netgi valstybės vadovas, nėra nepažeidžiamas. 

Burkas Beizilas taikosi į jį kaip paklydęs patrankos sviedi- 
nys, prigrūstas neapykantos Diuvaliui. Pinkis būtų kvailys, 
jei nė kiek nesijaudintų dėl to. 

Sistema, kuria Beizilas pasitikėjo, jį nuvylė, todėl jis išdi- 
džiai užrietė nosį ir nuėjo į šalį. Jo veiksmų neberiboja tei- 


sėtvarkos taisyklės ir nuostatai, todėl jis tapo dvigubai pavo- 
jingesnis. 

Žinoma, Beizilas nieko nepadarys Diuvaliui, nepakenkęs 
sau, bet tai nelabai ramina. Kiek pašėlęs tas žmogus? Kaip 
toli jis pasiryžęs eiti keršydamas? Ką jis gali prarasti? Darbo 
nėra, žmonos ir šeimos - taip pat. Jis neturi jokio turto, re- 
putaciją sutrypė žiniasklaida. 

Tai ir kelia didžiausią nerimą Pinkiui. Advokatas žino iš 
patirties: kuo mažiau žmogus turi ką prarasti, tuo didesnę 
grėsmę kelia. 

— Noriu, kad jį surastum, - išraiškingai tarė jis Bardui. 

—- Oką daryti radus? 

Pinkis iškalbingai pažvelgė į jį. 

— Su didžiausiu malonumu. 

Į duris pasibeldė Pinkio sekretorė. Jis pakvietė ją į savo as- 
meninį kabinetą. 

— Atleiskit, kad trukdau, pone Diuvali, bet prašėte šios in- 
formacijos, vos tik ją gausiu. 

Davęs užduotį Bardui, Pinkis jį atleido ir paėmė iš sekre- 
torės spausdintą atmintinę apie „Dženės namus“. Kai jis va- 
kar grįžo namo, Remi elgėsi kaip ankstesniais laikais. Buvo 
susijaudinusi dėl labdaringų namų, kuriems vadovauja tėvas 
Gregoris. Kunigas pakvietė ją aplankyti tą prieglaudą. Pin- 
kis pažadėjo apie tai pagalvoti. Atrodė nekenksminga, ypač 
jei tai ištraukė žmoną iš depresijos. Jis išklausinėjo Erolą 
apie kunigo apsilankymą ir nustebo sužinojęs, kad buvo du 
kunigai. Vienas buvo vyresnis ir dalykiškesnis. Jaunesnysis 
gražus, bet tikriausiai gėjus. Tai jis, tėvas Gregoris, šnekė- 
jo daugiausiai. Visą laiką tie du dvasininkai kalbėjo tik apie 
prieglaudą vaikams. 

Vartydamas kunigo paliktą vizitinę kortelę, Pinkis pasitei- 
ravo sekretorės, ar ji paskambinusi tuo numeriu. 

— Taip, pone. Atsiliepė moteris. 

— Kąji sakė? 

— „Dženės namai“. 

— Taigi, jie tikri? 

— O taip, pone Diuvali. Aš norėjau pasikalbėti su tėvu Gre- 
goriu, bet ji pasakė, kad dabar nėra nei tėvo Gregorio, nei 
tėvo Kevino, bet ji su malonumu perduos jiems žinutę, - se- 
kretorė nusijuokė. - Ji manė, kad aš noriu paaukoti, ir sutei- 
kė daug daugiau informacijos, negu aš prašiau. Aš neužrašiau 
visko, bet, kaip matote iš atmintinės, jos gana daug. 


BNI) 


— Puikiai padirbėjai, Dikse, - Burkas paėmė iš merginos 
telefono ragelį ir pakabino. Telefonas automatas buvo pigių 
nakvynės namų trečiojo aukšto koridoriuje, dvokiančiame 
kanalizacija. 

— Buvo verta pasistengti už keturiasdešimt žalių. 

Nors Burkas sumokėjo iš anksto, Diksė nusekė jį į kam- 
barį, kurį jis išsinuomojo dienai kita pavarde. Ji užlipo ant 
lovos, ilgaaulių originalių baltų batų kulnai įsmigo į dėmėtą 
lovatiesę. Kai mergina nusišypsojo, jis pamatė žalią kramto- 
mąją gumą, prilipusią prie krūminių dantų. 

— Tikrai manai, kad aš kalbėjau kaip vienuolė? 

— Galėjai net mane apgauti. Išgersi? 

- Žinoma. 

Burkas ištraukė skardinę limonado iš šaltkrepšio, nes kam- 
baryje nebuvo šaldytuvo, ir padavė jai. 

— Kai tu paminėjai gėrimą, aš manau... 

— Ne, pagal įstatymą tu dar per jauna gerti. 

Merginai tai pasirodė labai juokinga. Ji atkimšo skardinę 
ir siurbtelėjo išputojusio limonado. 

— Ar nemelavai tai pasakydamas? 

— Ką? 

— Aš kalbėjau kaip vienuolė? Gal praleidau savo pašaukimą. 

— Gal. 

— Geriau pagalvojus, aš ir panaši į vienuolę.. 

Burkas skeptiškai kilstelėjo antakius. Diksė pasirėmė ant 
alkūnių taip, kad krūtys beveik išsinėrė iš juodų nėrinių lie- 
menėlės po nesusegtu džinsiniu švarkeliu. 

— Aš kalbu rimtai. 

— Vienuolės nedėvi raudonų dirbtinės odos mini sijonėlių 
ir taip gausiai nesikvėpina, Dikse. 

Gardenijos aromatas buvo jos prekės ženklas. Ieškodamas 
Diksės, dorovės policininkas užuosdavo ją tikrąja to žodžio 
prasme. Šiame mažame kambarėlyje, kur, be abejonės, vyko 
tūkstančiai nešvarių sandėrių, saldus aromatas buvo tirštas 
kaip gumbo“ sriuba ir netgi kėlė šleikštulį. 

— Vienuolės tarnauja žmonėms. Būtent tai aš ir darau. 

— Manau, kad skiriasi jūsų tarnystės pobūdis. 

— Na, jei tave domina techninės smulkmenos... 

Ji siurbtelėjo gėrimo. 

— Ar tu katalikas, Beizilai? 

— Taip mane auklėjo. 

— Sunkiai įsivaizduoju tave besimeldžiantį ir panašiai. 

— Jau seniai to nedarau, - sumurmėjo jis. 

Beizilas buvo tikras, kad Pinkis patikrins „Dženės namus“, 
ypač jei jo žmona prašė leidimo apsilankyti juose. Remdama- 
sis šia hipoteze, Burkas sumokėjo dvidešimt dolerių išalku- 
siems dailininkams, kad nupieštų neegzistuojančios vaikų 
prieglaudos ženklą. Paskui nuėjo į savitarnos spaustuvę ir 
pasigamino tuziną vizitinių kortelių su ženklu ir telefono au- 
tomato, įrengto koridoriuje prieš jo kambarį, numeriu. Vieną 
kortelę jis paliko poniai Diuval. 

Šiandien iš ryto Burkas išėjo ieškoti „sekretorės“ ir susi- 
tiko Diksę. Ji buvo gera prostitutė ir dar geresnė šnipė. Apie 
pirmąjį teiginį jis asmeniškai nieko nežinojo, bet kelis kartus 


* Gumbo - pupelių rūšis. 

pirko iš jos informaciją, kuri visada buvo vertinga. Mergina 
dirba gatvėje nuo trylikos metų. Stebuklas, kad sugebėjo iš- 
gyventi iki septyniolikos. 

— Žinai, aš tave vos pažinau šį rytą, - pasakė ji, ridenda- 
ma šaltą skardinę per ryškiai rožines lūpas. - Kada pametei 
ūsus? 

— Prieš kelias dienas. 

— Kodėl? 

— Taip norėjau. 

— Dabar dirbi civiliniais drabužiais? 

— Galima ir taip pasakyti. 

— Ta kalė telefonu sakė skambinanti iš Pinkio Diuvalio biu- 
ro. Ką tai reiškia? 

— Tau nereikia žinoti. 

— Jergutėliau, Beizilai, iš tavęs nieko neišpeši. 

— Nelabai noriu kalbėtis, Dikse, - jis išsitiesė ant lovos ša- 
lia jos ir pasikišo po galva plokščią pagalvę. 

Mergina nusirito prie jo ir užkėlė šlaunį ant jo klubo. 

— Tai man tinka, mielasis. Mums nebūtina kalbėtis. 

Jos ranka nuslydo jo krūtine, palietė diržo sagtį ir ėmė 
segti. Jis delnu uždengė jos ranką. 

- Aš ne tai turėjau galvoje. Tu jau užsidirbai keturiasde- 
šimt dolerių, o mano biudžetas skylėtas. 

Diksė pasvarstė sekundę ar dvi, tada perbraukė pirštu per 
neseniai nuskustą Burko viršutinę lūpą. 

— Ne bėda. Aš tau duosiu už dyką. 

— Ačiū, bet ne šiandien. 

— Kodėl? Ar tu paskutinis ištikimas vedęs vyras? 

— Jau ne. 

— Jau nebesi ištikimas? 

— Ašjau nevedęs. 

— Tai kokios bėdos? Nagi, Beizilai. Aš esu dirbusi su farais, 


turėjau jų kelis tuzinus. Tu esi paskutinis ir susilaikai, o man 


Užgavėnės + 101 


reikia išlaikyti reputaciją. Ar gali nuoširdžiai prisipažinti, kad 
niekad nenorėjai manęs išdulkinti? 

Jis nusišypsojo. 

— Dikse, tu pritrenkianti. Esu tikras, kad dulkinti tave būtų 
vienas didžiausių gyvenimo malonumų. Bet aš galėčiau turė- 
ti tavo amžiaus dukterį. 

— Kuo čia dėtas mano amžius? 

— Dabar viskas svarbu. Aš pavargęs ir noriu miego. 

— Vidurdienį. 

— Vakar vėlai guliau. 

— Dar viena priežastis, kodėl turėtum atsipalaiduoti ir pa- 
simėgauti, - jos ranka vėl nuslydo prie diržo sagties. 

Burkas vėl ją sustabdė. 

— Kitą kartą. 

Diksė nusivylusi iškvėpė obuolių kramtomosios gumos 
kvapą ir priekaištingai tarė: 

— Gerai, bet ar negalėčiau pagulėti su tavimi čia ir kiek pail- 
sėti? 

Jo žvilgsnis nuslydo nuo rožinių lūpų ant krūtų, besiver- 
žiančių iš nėriniuotų kaušelių. 

— Nemanau, kad aš labai pailsėčiau. 

— Vis dėlto aš tave užvedu, - šelmiškai nusikvatojo ji. 

— Eik sau, Dikse. Leisk man ramiai pamiegoti. 

Jis meiliai stumtelėjo merginą ir ši išsirito iš lovos. 

— Gerai, jau gerai. Bent jau aš stengiausi kaip įmanydama. 

Prie durų ji atsistojo, viena ranka įsirėmusi į klubą, kitą 
padėjusi ant durų rankenos. 

— Jei ketini užkabinti Pinkį Diuvalį, prisišauksi bėdą. 

- Žinau. 

— Nedaug tokių gerų vaikinų kaip tu, Beizilai. Būk atsar- 
gus, gerai? 

— Ir tu, Dikse. 

Kaiji atvėrė duris, vėl suskambo telefonas automatas kori- 
doriuje. Beizilas kaip raketa šoko iš lovos. 

— Pakelk ragelį, - liepė jis Diksei, stumdamas ją koridoriu- 
mi. - Taip pat kaip anksčiau. 

Po trečio skambučio pakėlusi ragelį prostitutė prakalbo 
kaip tikra sekretorė: 

— Laba diena. „Dženės namai. - Išklausiusi pašnekovą, ji 
tarė: - Luktelėkite, - uždengė ragelį ir sukuždėjo: - Ji nori 
kalbėti su tėvu Gregoriu. 

— Ji? Ta pati moteris kaip anksčiau? 

— Ne, nemanau. 

— Pasakyk jai, kad tėvo Gregorio nėra, gal ji norėtų kalbėti 
su tėvu Kevinu. 

— Ir tai bus... 

— Aš. 

Diksė įtariai nužvelgė jį, bet persakė žinutę. Po minutės ji 
padavė ragelį Burkui: 

— Kalbėkit, tėve. 

- Klausau. Čia tėvas Kevinas. 

— Laba diena, tėve. Čia Remi Diuval. 

Jis akimirką užsimerkė. Kol kas sekasi. 

— O taip! Laba diena. Kaip laikotės, ponia Diuval? 

— Ačiū, gerai. Ar dar galioja jūsų kvietimas aplankyti Dže- 
nės namus? | 

- Žinoma. Kada jūs galite? 

— Poryt. Po pietų. 

Poryt po pietų. Liko vos keturiasdešimt aštuonios valan- 
dos. Ar jis suspės viską suorganizuoti? 

— Puiku, - išgirdo savo žodžius. - Trečią valandą? 

— Tinka. Koks adresas? 

— Tiesą sakant, ponia Diuval, mus gana sunku rasti. Užuot. 
davus nurodymus, bus paprasčiau, jei mes su tėvu Gregoriu 
pasiimsime jus ir nuvešime. 

— O, aš nežinau... 


Pajutęs dvejonę, jis skubiai tarė: 

— Jūsų auka tiesiogiai atsakė į mūsų maldas. Mes pasinau- 
dojome jūsų čekiu ir nusipirkome taip mums reikalingą mi- 
kroautobusiuką. Norėtume jį parodyti jums. 

Diksė energingai kramtė gumą ir linksmai nustebusi spok- 
sojo į Burką. 

— Labai malonu, kad panaudojote mūsų auką geram tiks- 
lui, - pasakė Remi Diuval. 

— Tai ar galime jūsų užvažiuoti? 

— Manau, kad bus gerai, - pasakė ji ir jau ryžtingai pridū- 
rė: - Pasiimkite mus iš namų. 

— Mus? 

— Mane ir... Erolą. Jis važiuos kartu. 

— Gerai. 

— Tada susitiksim poryt trečią valandą. 

Sutaręs dieną ir laiką Burkas pakabino ragelį, bet jo nepa- 
leido. Jis stovėjo ramiai, spoksojo į tuštumą, bet mintys lėkė 
šuoliais. Galiausiai jis prisiminė, kad Diksė vis dar stovi atsi- 
rėmusi į sieną, sukryžiavusi rankas ant krūtinės ir įdėmiai jį 
stebi. 

— Kas atsitiko, Beizilai? 

— Kodėl klausi? 

— Atrodai lyg berniukas, kuris ką tik susitarė dėl pasima- 
tymo su mokyklos šokių vakaro karaliene - ir išsigandęs, ir 
susijaudinęs. 

— Tai vargu ar pasimatymas, Dikse, - išsiblaškęs tarė Beizi- 
las, bet prisivertė susikaupti ir dar kartą padėkojo merginai 
už pagalbą. 

— Be tavęs nebūčiau įstengęs to padaryti. 

— Ką tu padarei? 

— Nesvarbu. 

Burkas ėmė impulsyviai versti kišenes, ieškodamas, ant ko 
rašyti. 

— Paklausyk. Aš tau duosiu adresą. Noriu, kad jį išsaugo- 
tum. Jei tau kada nors reikės saugios vietos, nueik ten. 

Radęs seną parduotuvės kvitą kelnių kišenėje, Burkas už- 
rašė adresą. 

Beveik nepažvelgusi į lapelį Diksė įsikišo jį į švarkelio ki- 
šene. 

— Saugios vietos? Man nieko neatsitiks. 

— Nebūk kvaila. Tokios mergaitės kaip tu gyvena trum- 
pai, - jis patapšnojo per kišenę, kur ji įsikišo popieriaus lape- 
lį. - Nepamiršk. 


L) 


Burkas priglaudė galvą prie savo naujojo automobilio sėdy- 
nės atlošo. Na, automobilis vargu ar naujas, tik skiriasi nuo 
jo tojotos. Nors ir buvo labai sunku, bet jis stengėsi neužsi- 
merkti. Jei užsimerks, nuovargis užvaldys jį, jis užmigs ir ką 
nors praleis. 

Burkas vylėsi, kad po visų vargų montuojant pasiklausy- 
mo įrenginį tas prakeiktas daikčiukas veiks. 

Tikriausiai Diuvalis kiekvieną dieną tikrina namus, ar nėra 
sekimo prietaisų. Ir nors jis nežinos, kad Burkas Beizilas pri- 
tvirtino mažutį bevielį mikrofoną po spintele šalia lovos, jis 
įtars du kunigus. 

Kadangi pasiklausymo įranga brangi, o Burko biudžetas 
mažas, jis paprašė paslaugos policininko, dirbusio apklausos 
kambaryje. Prieš kelerius metus jo sūnus susidėjo su blo- 
gais draugais. Vienas iš Beizilo policininkų, radęs narkotikų, 
suėmė vaikiną. Tėvui pritarus, Beizilas paspaudė vaikį, pa- 
gąsdino, kad ateitų į protą, ir paleido. Šeima iki šiol jautėsi 
skolinga. | 

Šis pigių prekių parduotuvės lygio prietaisas buvo paimtas 
per reidą, jo niekas nepasiges, todėl policininkas jį pavogė. 
Jie abu išbandė jį - veikia, bet garso kokybė nelabai gera. 

Kol kas šį vakarą Burkas neturėjo progos jį išmėginti. Jis 
stebi namą jau pusantros valandos, bet miegamajame tamsu. 

Jis pažiūrėjo į rankinį laikrodį: dvylika minučių po vienuoli- 
kos. Kiek dar reikės laukti? Jis pervargęs. Nuo to laiko, kai 
ponia Diuval jam paskambino, jis dirbo. 

„Tėvas Kevinas“ greit išgrynino Diuvalio čekį nurodytame 
banke. Gauti pinigai leido jam sumokėti grynais už nebran- 
gų mikroautobusą, kurį rado pagal skelbimą laikraštyje. Jis 
nuvarė automobilį tiesiai į pigią kėbulų dažymo dirbtuvę, 
kur paprašė skubiai atlikti darbą. Rytoj po pietų bus baigta. 
Paskui Burkas grįžo į savo kambarį, iškirpo kartono šabloną, 
kurį panaudos išpiešti „Dženės namų ženklą ant ką tik nu- 
dažyto automobilio durelių. 

Pro šalį pračiuožė limuzinas. Kol Burkas suvokė, kad tai 
Diuvalių automobilis, jis jau žiūrėjo į užpakalinius žibintus. 
Burkas sulaikė kvėpavimą ir neiškvėpė, kol limuzinas įvažia- 
vo per saugomus namo vartus. Greit miegamajame užsidegė 
šviesa. 

Burkas užsidėjo ausines ir iš karto išgirdo balsus. 

— ...operoje... girdėjau ją... ir skandalas, - kalbėjo Pinkis. 

Burkas pareguliavo ausines ir išgirdo ponios Diuval balsą: 

— „didžiuojuosi, kad ji įveikė pirmąją perklausą. Ji jų vie- 
nintelė duktė. 

- Tačiau man buvo nuobodu. Čia karšta, pareguliuok ter- 
mostatą. 

Kelias minutes Burkas nieko negirdėjo ir įsivaizdavo, kad 
jie nuėjo į savo drabužines, ruošdamiesi miegui. Vėliau ponia 
Diuval pasakė: 

— Rytoj parašysiu jiems padėkos laišką. 

— Kaip nori. Nusivilk tą prakeiktą daiktą. 

Šviesa užgeso. Ausinėse girdėjosi patalynės šlamėjimas, 
kūnų judėjimas, kai Pinkis pasislinko prie nuogos žmonos 
ir glamonėjo jos kūną, papudruotą iš indelio su sidabriniu 
dangteliu. 

Burkas užsimerkė. 

— Visi vyrai šįvakar varvino seilę į mano gražuolę žmoną. 

— Ačiū. 

Burkas liepė sau nebesiklausyti. Jie neketina kalbėtis apie 
šalutinį Diuvalio verslą. Jis nieko nesužinos klausydamasis 
akivaizdžiai asmeniško pokalbio. Bet vis tiek klausėsi. 

— Mačiau, kaip tas senis Selis spokso į tavo papus. Aš piktai 
nužvelgiau jį. Vargšelis paraudo iki pat peruko, - nusikvatojo 
Diuvalis. - Per desertą ir jis, ir visi kiti vyrai prie stalo serve- 
tėlėmis dangstė savo sustandėjusius daiktus. 

— Nekalbėk taip. 

— Kodėl? Tai tiesa. 

— Aš netikiu. 

— Patikėk, Remi. Žiūrėdamas į tave, vyras pajėgia galvoti 
tik apie tavo putę, - vėl paklodžių šlamėjimas. - Matai, ką 
turiu galvoje? 

Ji kažką tyliai sumurmėjo, ir mikrofonas nepagavo. 

Bet jos murmėjimas pamalonino Diuvalį, nes jis patenkin- 
tas nusijuokė. 

— Tu žinai, ką daryti su juo, brangioji. 

Po akimirkos Pinkis patenkintas suniurzgė. Burkas palen- 
kė galvą ir ėmė stipriai trinti akių obuolius. 

Po kiek laiko, kuris Burkui atrodė ištisa amžinybė, Diuvalis 
suvaitojo: 

— Jėzau, mažute, tu varai mane iš proto. Ateik čia. - O po 
valandėlės: - Nagi, kas tau atsitiko? Kodėl tu nedrėgna? 

— Paleisk mane, aš kai ką pasiimsiu. 

- Nesvarbu. Pritrauk kelius... Štai šitaip. Kaip Pinkis tave 
mokė. 

Burkas priglaudė galvą prie atramos ir klausėsi toliau. Iš- 
klausė Diuvalio vulgarybių tiradą, jo urzgimą ir dejones. Jis 
klausėsi, kol Diuvalis, garsiai keikdamasis ir aikčiodamas, pa- 
siekė viršūnę. 

Tada ausinėse nieko nebesigirdėjo, tik tylus elektronikos 
šnypštimas. Burkas pasiklausė dar kelias minutes. Tik paju- 

tes skaudantį žandikaulį jis suvokė, kad buvo sukandęs dan- 
tis. Jo pirštai taip stipriai spaudė vairą, kad net pabalo. Jis 
lėtai juos atleido, nusiėmė ausines, įpykęs sviedė ant sėdynės 
šalia ir nusišluostė prakaituotą kaktą. Paskui užvedė variklį 


ir nuvažiavo. 


10 skyrius 


Burkas paliko nudažytą automobilį už apleisto sandėlio, vil- 
damasis rasti jį nepaliestą, kai grįš kitą rytą. Prieš sukdamas 
už kampo, jis atsigręžė į mašiną ir liko patenkintas trafaretu. 
Iš tokio atstumo „Dženės namų“ ženklas buvo vos įskaito- 
mas. Tai atrodė kaip neprofesionalus darbas. Būtent to jis ir 
norėjo. 

Paniręs mintyse, Burkas ėjo krantine ir nepastebėjo Mako 
Makveno, kol tas atsidūrė priešais jį ir užtvėrė kelią. 

— Burkai! Viešpatie, žmogau! Aš po visą miestą tavęs 
ieškau. 

Burkas mintyse suvaitojo. Mažiausiai jam reikėjo blaškytis 
plepant su Maku. Bet jis prisiversdamas nusišypsojo ir apsi- 
metė, kad džiaugiasi jį matydamas. 

— Labas, Makai, kaip sekasi? 

— Vos tave atpažinau. Kas atsitiko tavo plaukams? Kur 
tavo ūsai? 

— Paskutinį kartą juos mačiau vonios kambario kriauklėje. 

— Reikia prie to priprasti. - Keisdamas žvilgsnį iš svarstan- 
čio į kaltinantį, Makvenas paklausė, ką Burkas veikia. 

— Nieko gero. Kaip tu mane radai? 

— Nebuvo lengva. Pradėjau ieškoti prieš keletą dienų, bet 
niekas nežinojo, kur tu esi. Arba tikrai nežinojo, arba nenorėjo 
sakyti. Tada pasišnekėjau su Dikse. Ji prisiminė tave mačiusi. 


Užgavėnės + 109 


— Ir kiek tau tai kainavo? 

— Dešimt žalių. 

— O ašjai sumokėjau dvidešimt, kad pamirštų. 

— Na, - filosofiškai gūžtelėjo pečiais Makas. - Žinai, kokios 
tos prostitutės. 

Taip, jis žinojo, kokios tos prostitutės. Kai kurios už dešimt 
dolerių parduos draugą, kitos tyli už limuzinus ir dvarus. 

Manydamas, kad Maku bus sunku atsikratyti, Burkas pa- 
siūlė pavaišinti jį alumi. Tačiau Makvenas nustebino jį atsi- 
sakydamas. 

— Aš skubu. Bet ieškojau tavęs, nes noriu pakviesti vaka- 
rienės. Šiandien. Na, tarkim, tavo atsistatydinimo proga. 

Burkas nepajėgė įsivaizduoti netinkamesnės progos. 

— Labai ačiū už rūpestį, Makai, bet ne. 

— Nusiramink. Pažadu, kad keliolika žmonių neiššoks iš 
už baldų, rėkdami „staigmena“. To tikrai nebus. Tik tu, aš ir 
Tonė. Ji nori pagaminti vakarienę. 

— Atrodo miela, bet... 

Makas, likęs ištikimas sau, dūrė smiliumi Burkui į krūtinę. 

— Nepriimu atsakymo „ne“. Statau penkis dolerius, kad 
neturi kitų planų šiam vakarui. Taigi ateik. Septintą valan- 
dą. Žinai, kur aš gyvenu? Užrašiau adresą kitoje pusėje, - jis 
įspraudė vizitinę kortelę į neklusnų Burko delną. 

Nors Makas visada buvo pernelyg entuziastingas ir akty- 
vus, toks jo elgesys atrodė keistas. Kai jis gręžėsi nueiti, Bur- 
kas sugriebė jį už rankovės. 

— Tuniekada anksčiau nekvietei manęs vakarienės. Kas at- 
sitiko, Makai? 

— Tai dėl tavo ateities. - Burkas klausiamai pakreipė galvą, 
o Makas pridūrė: — Šį vakarą. 

Jis ištraukė ranką ir greitai nuėjo krantine. 

Burkas apvertė vizitinę kortelę ir perskaitė, ką Makas už- 
rašė. Tai buvo ne buto adresas. 

Burkas tik kartą buvo pas Makvenus, kai po darbo užvežė 
Maką. Jo automobilis buvo taisomas, taigi nenorėdamas var- 
ginti žmonos jis nusprendė verčiau pasinaudoti Burku. 

Tada buvo jau tamsu ir Burkas neįžiūrėjo rajono. Dabar at- 
vyko dar nesutemus ir nustebo pamatęs, kaip gerai gyvena 
Makvenai, daug turtingiau negu jis su Barbara ar Stiuartai. 
Namai Marko gatvėje stovėjo toli vieni nuo kitų, juos skyrė 
apkarpytos gyvatvorės ir idealiai nušienautos vejos. Įvažiavi- 
muose stovėjo brangių naujausių modelių automobiliai. 

Burkui dar nepriėjus, Makas atvėrė duris. 

— Džiaugiuosi, kad atėjai, Burkai. Užeik, supažindinsiu su 
žmona. 

Makas šypsodamasis paspaudė Burkui ranką, paplekšno- 
jo per petį ir įtraukė jį į didelį prieškambarį. Visas jo paslap- 
tingas elgesys ir nervingumas, kurį Burkas pastebėjo dieną, 
buvo dingę. Burkas atsinešė šešias importuoto alaus skardi- 
nes ir puokštę gėlių. Jis atidavė alų Makui, o gėles įteikė To- 
nei Makven, kai Makas juos supažindino. 

Tonė buvo miniatiūrinė blondinė, tikrai tokia graži, kaip 
gyrėsi jos išdidus vyras. Ji padėkojo Burkui už gėles giliu, 
nuoširdžiu, lyg cukrumi apibarstytu balsu, kuriame buvo gir- 
dėti ryški pietietiška tartis. 

— Labai malonu galiausiai susipažinti su jumis. Pasiklau- 
sius Mako, atrodo, kad Burkas Beizilas - gyva legenda. 

— Vargu. Malonu su jumis susipažinti, Tone. 

— Šiandien lauke gera. Pasiimkit alų į terasą. Pakviesiu, kai 
vakarienė bus paruošta. Ilgai netruksiu. 

Kai jie išėjo į lauką, Makas parodė Burkui, kur jie ketina 
įrengti baseiną. 

— Leidau Tonei pasirinkti - baseinas ar kūdikis. Ji pasirin- 
ko baseiną, - Makas mirktelėjo. — Žinoma, aš dar labai sten- 

giuosi ją perkalbėti. Statau dešimt prieš vieną, kad ji pastos, 
kol įrengsim baseiną, bet iš tiesų jokio skirtumo. 

Terasos baldai nebuvo pigūs, pirkti viliantis, kad atlaikys 
bent vieną vasaros sezoną. Kepsninės įranga buvo tokia pra- 
bangi, kaip rolsroisas palyginti su kitais automobiliais. Kai 
Tonė pakvietė juos vakarienės, Burkas jau buvo nusprendęs, 
kad arba Makvenai viršija savo kreditą, arba Tonė į santuoką 
įnešė didelį kraitį, arba Mako lošimas suteikia jiems solidžias 
papildomas pajamas. 

Aišku viena: vien tik policininko atlyginimas neleistų jiems 
šitaip prabangiai gyventi. 

Po puikios vakarienės, per kurią Tonė patiekė kiaulienos 
nugarinės su gausiais priedais, žavingoji šeimininkė paprašė 
vyrų išeiti iš kambario ir leisti jai susitvarkyti. 

— Ar tau ne per šalta lauke? - paklausė Makas. 

— Tikrai ne. | 

Pasiėmę brendžio ir cigarų, jie vėl išėjo į terasą ir kurį laiką 
sėdėjo tylėdami, mėgaudamiesi ir gėrimu, ir cigarais. Burkas 
laukė, kol Makas pratęs pokalbį, kurį, matyt, norėjo nuslėp- 
ti nuo žmonos. Jis nusprendė nereaguoti į miglotą Mako 
užuominą apie jo ateitį ar klausti apie įspėjimą, jo užrašy- 
tą ant kitos vizitinės kortelės pusės: „Stebėk savo užnuga- 
rį, nes kiti tai daro. Tai Mako vakarėlis. Tegu jis ir rūpinasi 
pramogomis. 

Iš tamsos Makas paklausė: 

— Kodėl išėjai iš darbo, Burkai? Tik nemeluok, kad išsekai. 

— Aš nemeluoju. Po Kevo mirties manęs ėmė nebetraukti 
tas darbas. 

— Tau labai nepatiko, kai aš tapau seržantu detektyvu ir 
ėmiau vadovauti padaliniui, ar ne? Ne, nieko nesakyk, - Ma- 
kas nutildė Burką, supratęs, kad tas ketina prieštarauti. - Ži- 
nau, kad tau nepatiko. Suprantu, kaip jūs buvot susidraugavę 
su Kevu Stiuartu. 

— Kalbi taip, lyg mes būtume buvę meilužiai ar panašiai. 

— Taip tikrai nemaniau, - susijuokė Makas, - bet žinau, 
kaip tau buvo sunku, kai jis žuvo. 

Burkas nesugalvojo tinkamo atsakymo, todėl nieko nepa- 
sakė. Jis neketino aptarinėti savo giliausių jausmų su Maku, 
pirmiausia todėl, kad jo jausmai - tik jo paties reikalas, o an- 
tra - jis nevisiškai pasitikėjo Maku. Jis neturėjo ypatingos 
priežasties nepasitikėti bendradarbiu, bet jautė, kad po išo- 
riniu Mako gyvenimo būdu ir draugiškumu slypi tamsesnė, 
nuodėmingesnė asmenybės dalis. Kol Burkas neišaiškins šio 
Mako charakterio bruožo, jis elgsis atsargiai. 

Makas kalbėjo toliau: 

— Noriu pasakyti, kad nemanau, jog tai, kas atsitiko Stiu- 
artui, yra tavo išėjimo iš darbo priežastis. 

— Nevisiškai. 

— Aš žinau, kad išsiskyrei su žmona. 

— Naujienos greit sklinda. 

— Ypač kai jos apie legendinę asmenybę. 

Burkas nusikeikė. | 

- Šį vakarą aš jau antrą kartą girdžiu šią nesąmonę. Pasa- 
kyk dar kartą, ir visiškai mane įsiutinsi. Nesu jokia legenda. 

Makas nusikvatojo, bet juokas neatrodė nuoširdus. Jis pa- 
silenkė į priekį, parėmė kelius rankomis ir sutelkė dėmesį į 
degantį cigaro galiuką. 

— Ar Kevas buvo tas? 

— Kas tas? 

Makas pakėlė galvą ir pažvelgė Burkui į akis. 

— Mūsų skyriaus išdavikas. 

Jei Makas būtų pasiūlęs Burkui praleisti meilės naktį su 
gundančiąja Tone, jis nebūtų labiau priblokštas. Apstulbimas 
virto pykčiu. | 

— Ar tu taip manai? 

- Aš taip nemanau, tikrai ne, - skubiai patikino Makas. — 
Bet žmonės taip kalba. 

— Kokie žmonės? 


Uigavėnės + 173 


— Žinai, - gūžtelėjo pečiais jis. - Mūsų skyriaus žmonės. Ir 
VRS klausinėja. 

Vidaus reikalų skyrius klausinėja? Ar tai reiškia, kad zon- 
das, kurį Burkas paleido, galiausiai pasiekė tikslą? Jis siutino 
visus nuo Dago Patuto iki komisaro atkakliai teigdamas, kad 
skyriuje reikia atlikti slaptą tyrimą, kol bus nustatytas ir pa- 
šalintas skundikas. Kaip ironiška, jei jie įtaria Kevą. 

— O kai kurie vaikinai, bet ne aš, - pabrėžė Makas, - mano, 
kad galbūt tu atskleidei Kevo išdavystę, pasitaikius progai 
pakišai jį ir atsikratei. Ar šitaip buvo? 

— Ne, - suirzo Burkas. 

— Arba... 

Kai Makas nutilo, Burkas paragino: 

— Nagi, Makai. Ką darjie mano? 

— Kad tai buvai tu. 

Burkas neatskleidė savo jausmų, bet, matyt, Makas paju- 
to iš jo sklindantį karštį ir pabijojo įniršio prasiveržimo, nes 
skubiai išbėrė: 

— Na, pažvelk jų akimis, Beizilai. Mes praėjusią naktį atli- 
kom labai sėkmingą reidą. 

— Skaičiau apie tai. Sveikinu. 

— Taigi, atrodo... 

— Labai įtartina: skyriuje viskas pradėjo sektis nuo tos mi- 
nutės, kai aš išėjau. 

— Atrodytų daug geriau, jei tu sugrįžtum. 

— Jokių šansų. 

— Tada pasakyk man, kad jie klysta, - pakėlė balsą Makas. 

— Aš niekada nenorėjau būti tuo tavo prakeiktu stabu, Ma- 
kai. Nei kitų žmonių. 

— Tai kas mus pardavinėja? 

— Nežinau ir man nerūpi! - pamelavo Burkas. 

— Gal ir nežinai, bet tau rūpi. Tau velniškai rūpi. Galėčiau 
lažintis iš Tonės užpakaliuko, o man labai patinka jos užpa- 


kaliukas. 

— Ir ne be reikalo, - Burkas pamėgino nusišypsoti, bet ne- 
pavyko, ir Makas toliau svilino jį žvilgsniu, reikalaudamas 
pasiaiškinti. 

— Gerai, Makai, man rūpi. Nes tas kalės vaikas pakišo Kevą 
žūti. Bet kuo labiau aš mėginu jį surasti, tuo nepopuliares- 
nis darausi policijos departamente. Po to reikalo su Sačelu 
ir Rėjaus Hano nužudymo aš pasiekiau pasibjaurėjimo ribą, 
pamaniau, eikit visi velniop, ir pasitraukiau. Tada lengviau 
atsikvėpiau ir kol kas nesigailiu dėl savo sprendimo. 

Makas mąsliai papsėjo cigarą. 

— Tai tavo oficiali versija. Pateik neoficialią. 

— Neoficialią? Kai sužinosiu, kas dirba abiem pusėms, aš jį 
nudėsiu. 

Jie su Maku ilgai žvelgė vienas į kitą. Po akimirkos platūs 
Mako pečiai atsipalaidavo. 

— Pasijutau geriau, kai tu tai prisipažinai. Kaip galėčiau tau 
padėti? 

— Niekaip, - Burkas įnirtingai papurtė galvą. - Kevas buvo 
mano partneris ir draugas, kuris žuvo nuo mano pistoleto. 
Tai mano rūpestis. 

— Gerai, aš suprantu, kur tu lenki. Tačiau nemanau, kad 
gali tai padaryti vienas. Tau bus daug sunkiau iš išorės. Grįžk 
į skyrių ir dirbk iš vidaus. 

— Negaliu. 

— Atsistatydinti galima, kai viskas sekasi, - nesutiko Ma- 
kas, - o ne kai viskas griūva. Tavo draugas šlykščiai nužudy- 
tas. Tavo šeima iširo. Tave slegia skyriaus spaudimas. Visi 
žino, kad tave išstūmė. Taigi jei kas nors atsitiks kam nors 
iš kovos su narkotikais ar dorovės policijos skyriaus, ką jie 
pirmiausiai įtars? 

Mako argumentas buvo svarus, bet Burkas atsakė: 

— Tai proga, kuria turiu pasinaudoti, - jis prisimerkė nuo 
cigaro dūmų. - Ar Patutas liepė tau atskaityti man šitą mo- 
ralą? 

— Ne. Bet jei jis būtų čia, kalbėtų tą patį. 

— Jis jau ir sakė man tą patį. Būtent šiandien. 

Burkas šį rytą pirmą kartą susitiko su skyrybų advokatu. 
Barbara nešvaistė laiko pildydama prašymą, ir tai jam patiko. 
Erzino tik tai, kad jis neturi pinigų mokėti advokatui, nors 
jau buvo sakęs žmonai, jog ji gali turėti tą savo futbolo trene- 
rį, jis sutinka skirtis ir leidžia jai pasiimti viską, ką nori. 

— Patutas paskambino Barbarai, sužinojo mano advokato 
pavardę ir perdavė per jį, kad susisiekčiau su juo, - paaiškino 
jis Makui. 

— Ir? 

— Jis mėgino mane įkalbėti sugrįžti, kaip tu dabar. Tačiau 
jūs abu tuščiai eikvojate laiką. Aš išėjau ir negrįšiu. 

- Šaunu! - suirzęs atšovė Makas - Tačiau reikia saugoti ne 
tik tavo reputaciją, bet ir nugarą. 

— A, įspėjimas ant kitos tavo vizitinės kortelės pusės. Pa- 
maniau, kad dalyvauju TV detektyvų laidoje. 

— Gal užrašas šiek tiek melodramiškas, bet kai užkabinsi 
Pinkį Diuvalį, tu... 

— O kas tau sakė, kad aš kabinsiu Diuvalį? 

— Pastaruoju metu daug žmonių klausinėja apie tave. Kur 
tu gyveni? Kokie tavo planai? Ir panašiai. Dauguma jų smal- 
sūs ar nuoširdžiai domisi. Bet vienas vaikinas, kuris mėgino 
iškvosti mane, susijęs su Veinu Bardu. Sujungę taškus, pama- 
tome Diuvalį. Aš labai jaudinuosi, kad jie puls tave, kai tavęs 
nebesaugo departamentas. 

— Diuvalis turėjo savo planų dėl manęs, bet ne nusikratyti 
manimi - pasiūlė man darbą. 

— Darbą? 

Burkas papasakojo Makui apie pokalbį su Diuvaliu. 

— Darbą, - mąsliai pakartojo Makas. - Na, bent jau jie ne- 
ketina tavęs nužudyti. Bet man vis tiek nepatinka. Jei Vidaus 
reikalų skyrius sužinotų, kad turi kokių nors reikalų su Bardu 
ar Diuvaliu, atrodytum blogai. 

Burkas užgesino cigarą. 

— Tau nėra dėl ko rūpintis, Makai. Mano nuomonė apie 
Diuvalį ir taip užregistruota, - jis atsistojo. - Jau vėlu. Aš 
verčiau eisiu. 

Makas taip pat atsistojo. 

— Kur tu dabar gyveni? 

— Kodėl klausi? 

— Jei ką nors sužinočiau ir norėčiau tau pranešti. 

— Aš dar nesusiradau nuolatinių namų. 

— Pranešk, kai susirasi. 

— Žinoma. 

— O ką ketini daryti? 

— Dėl ko? 

— Dėl to, apie ką mes dabar kalbam, - nekantriai atsakė 
Makas. - Ar turi pinigų? Girdėjau gandus, kad Barbara nori 
palikti tave pliką. 

— Kaip nors išsiversiu. Tiesą sakant, ketinau kuriam laikui 
išvažiuoti. 

— Kada? 

— Greit. 

— Ilgam? 

— Nežinau. Pakankamai ilgai, kad apmąstyčiau viską ir kai 
ką nuspręsčiau. 

— Kur važiuosi? 

— Dar nenusprendžiau. 

— Už šalies ribų? 

— Dar nenusprendžiau, - irzliai pakartojo Burkas. 

Jei jis pasakytų Makui, kad palaidojo prisiminimus apie 
Kevą ir viską paliks ramybėje, Makvenas suprastų, kad jis 
meluoja. Todėl jis užsiminė apie kerštą, tai tiko Mako ide- 
alizmui ir pagerino legendinio Burko Beizilo įvaizdį. Tačiau 
klausimų lavina vėl pažadino Burko budrumą. 

Ar Mako susidomėjimas toks nuoširdus ir nekaltas, kaip 
jis nori įtikinti? 


Burkas pažvelgė į namą, kur per langą matė gražią, jauną 
Mako žmoną, triūsiančią virtuvėje. Geriausia mėnesio dar- 
buotoja, kuri gamina valgį, tvarkosi ir akivaizdžiai mėgaujasi 
žmonos bei namų tvarkytojos vaidmeniu. Tas laimės kūdikis 
turi viską. | 

Todėl Burkui kilo klausimas, kodėl Makas visą laiką atrodo 
toks alkanas. Jis lyg katinas skersgatvyje - susirūpinęs, įsi- 
tempęs, nepanašus į patenkintą katiną, turintį niekada neiš- 
tuštėjantį pieno dubenėlį. 

Lyg nujausdamas Burko įtarimus, Makas užkrečiamai nu- 
sišypsojo ir paplekšnojo jam per petį. 

— Kadir ką nuspręstum daryti, sėkmė tau šypsosis. Tu at- 
sidursi viršūnėje. Statau šimtą prieš vieną. 

Burkas jam labai rimtai atsakė: 

— Šias lažybas gali pralaimėti. 

Oro temperatūra nukrito, bet Makas sėdėjo terasoje dar ilgai 
po to, kai Burkas padėkojo Tonei už vakariene ir išėjo. 

Kai Makas pradėjo dirbti policijoje, Burkas Beizilas jau 
buvo susikūręs savo reputaciją. Neimantis kyšių Beizilas ne- 
būtų nugalėjęs jokiame populiarumo konkurse, tačiau kole- 
gos jį gerbė. Jis dažniau naudojosi galva negu pistoletu, bet 
tie, kurie vadino jį bailiu, nieko neišmanė. Beizilas mėgdavo 
pergudrauti prekeivius narkotikais, o ne iššaudyti juos. Jis 
manė, kad sėkmingiausia operacija tokia, per kurią niekas 
nežūsta. Tačiau Makas tikėjo Burku, kai tas pasakė, kad išaiš- 
kinęs išdaviką skyriuje jį nužudytų. 

— Makai? - Tonė basa išėjo į terasą. - Ar tau čia nešalta? 

Jis paėmė jos ranką ir pabučiavo. 

— Beizilas susižavėjęs šaunia vakariene. 

— Ačiū. Ar neisi į vidų? 

— Tuojau. 

— Nepamiršk užrakinti durų, - Tonė pasitraukė, bet ant 
slenksčio į terasą sustojo ir padvejojusi paklausė: 

— Ar viskas gerai? 

- Žinoma, brangioji. Viskas gerai. 

— Man patinka Beizilas. 

— Ir man. 

— Jis malonesnis, negu tikėjausi. Iš to, kaip tu jį vaizdavai, 
maniau, kad jis bus bauginantis. 

Burkas Beizilas ir yra bauginantis. Priešams jis tikrai bau- 
ginantis. O dabar ir jo ateitis bauginanti. 

Bet ne labiau bauginanti negu Mako. 

- Mus labai pasisekė, kad radome šį namą užmiestyje. 
Jis toli nuo blogos miesto įtakos. Ir tai tikras privalumas. 

Šitaip tėvas Gregoris atsakė į ponios Diuval pastabą, kad 
ji nemaniusi, jog „Dženės namai įsikūrė taip toli nuo miesto 
centro. 

Burkas vairavo. Gregoris šturmano sėdynėje šalia fantaza- 
vo apie nesamos institucijos privalumus. Du keleiviai sėdėjo 
užpakalyje. Nuobodulio įsikūnijimas Erolas tuščiu žvilgsniu 
spoksojo pro langą. Remi Diuval klausėsi susidomėjusi ir kar- 
tais ko nors paklausdavo. 

Burkas džiaugsmingai leido Gregoriui plepėti. Jam nelabai 
sekėsi taukšti niekus, o Gregoris tam turėjo ypatingą talentą. 
Burkas netgi nebuvo išlipęs iš automobilio, kai jie pasiėmė 
ponią Diuval ir jos asmens sargybinį. 

— Manau, kad Diuvalis biure, - pasakė jis, sustojęs aikšte- 
lėje prieš Diuvalių namus. - Bet jei kartais jis namie, tėvas 
Kevinas turi likti nematomas. 

Gregoris, susitaikęs su Dievu ir žmogumi, nuėjo taku, ve- 
dančiu į namus. Erolas atvėrė duris ir mostelėjo užeiti. Bur- 
kas mintyse vardijo priežastis, kodėl jis tuojau pat turėtų nu- 
važiuoti šalin. Svarbūs argumentai ragino jį pasitraukti, kol 
dar neįvykdė sunkaus nusikaltimo. 

Tačiau jis juos atmetė ir sutelkė dėmesį į priežastis, kodėl 
turėtų tai padaryti. Piteris ir Deividas Stiuartai - pakanka- 

mai svarus argumentas. Tie berniukai augs be tėvo, ir tik Pin- 
kis Diuvalis kaltas dėl to. 

Priekinės durys atsivėrė ir trijulė išėjo į kiemą. Burkas pa- 
žvelgė į Erolą, o paskui į moterį, nusišypsojusią, kai Gregoris 
kažką pasakė. Į galvą šovė palyginimas „lyg avelė į skerdyklą“. 
Tačiau kai jie pasiekė automobilį, Burkas nuramino sąžinės 
graužimą. Sutikusi tekėti už Pinkio Diuvalio, ji prisiėmė rizi- 
ką tapti nusikaltėlio žmona. 

Gregoris gyvai plepėjo mylia po mylios. Jis gerai atliko savo 
vaidmenį ir atrodė atsipalaidavęs. Žinoma, jis nesijaustų taip 
gerai, jei žinotų, kaip baigsis popietė. Burkas nenorėjo, kad 
jis nervintųsi, ir neaptarė operacijos smulkmenų. Tikino, kad 
jis nenukentės ir nepaklius į bėdą. Jei viskas vyks pagal pla- 
ną, jis ištesės savo pažadą. 

- Atleiskit, tėve Gregori, - Remi Diuval pertraukė nenu- 
trūkstamą pokalbio tėkmę. - Tėve Kevinai, ar tie dūmai eina 
iš po dangčio? 

Burkas svarstė, ar dar kas nors pastebi tai, ką jis mato pas- 
tarąsias porą mylių. Tėvas Gregoris, kuris sėdėjo atsigręžęs į 
užpakalinę sėdynę, paklausė: 

— Dūmai? 

— Garai, - suirzęs atsakė Burkas. - Prieš pirkdamas auto- 
mobilį aš viską patikrinau, bet, matyt, nepastebėjau prakiu- 
rusios radiatoriaus žarnelės. 

— Ką mes darysime? - sutrikęs paklausė tėvas Gregoris. 
Prakiurusios žarnelės nebuvo scenarijuje. Burkas nusišypso- 


dėtyje. 
— Nuvažiuosime iki kelionės tikslo. 
— Ar dar toli? - paklausė ponia Diuval. 
— Dar pora mylių. 
— Nemanau, kad nuvažiuosim, - pasakė Erolas, kuris neiš- 


tarė nė žodžio nuo to laiko, kai išvažiavo iš Sodo rajono. 

Burkas jautė jo kvėpavimą ant savo sprando, kai vyras pa- 
linko ir pažvelgė per jo petį vertindamas padėtį. 

— Jei ir toliau važiuosit, sugadinsit variklį. 

Gregorio savitvarda dar labiau susvyravo. 

— Tėve Kevinai, gal atidėkim ekskursiją kitai dienai, kai pa- 
sitaisysim mašiną. Juk nenorime sudaryti nepatogumų po- 
niai Diuval. 

— Nesijaudinkit dėl manęs, - pasakė ji. - Bet nenoriu, kad 
nepataisomai sugadintumėt savo naująjį automobilį. 

— Telaimina jus Dievas, kad esate tokia nesavanaudiška ir 
supratinga, - pasakė Gregoris ir kreipėsi į Burką: - Apsigręž- 
kim ir grįžkim į miestą. 

— Ta mašina jau nebepasieks miesto, - pasakė Erolas. - Va- 
žiuokit į tą taisyklą priekyje. Ten galėsit susiremontuoti šitą 
laužą, o aš paskambinsiu Romanui, kad atvažiuotų paimti 
ponios Diuval ir manęs. 

— Tėve Kevinai, - pasakė Gregoris. - Atrodo, kad neturim 
kitos išeities. 

„Kryžkelė“ stovėjo piktžolėmis apaugusiame privačiame 
lauke šalia dviejų valstijos kelių. Sankirtoje įsikūrusioje de- 
galinėje buvo šešios benzino kolonėlės ir dvi automobilių re- 
monto dirbtuvės. Kavinė skelbėsi prekiaujanti šaltu alumi, 
kraujine dešra ir patiekalais iš vėžių. Virš pastatų plevėsavo 
Amerikos vėliava, Luizianos valstijos vėliava ir konfederatų 
dryžiai bei žvaigždės. 

Burkas sustabdė automobilį ir išjungė variklį. Iš po dang- 
čio veržėsi garai. Vanduo ir antifrizas šnypšdami tekėjo iš po 
važiuoklės ant šaligatvio. 

— Pažiūrėsiu, ar yra budintis mechanikas, - pasakė jis ir 
išlipo. - Tėve Gregori, nueikit su ponia Diuval į kavinukę ir 
pasiūlykit jai ko nors atsigerti. 

— Puiki mintis, - Gregoris lengviau atsiduso, kad atsirado 
įgyvendinamas planas. 

— Aš paskambinsiu Romanui iš kavinės, - pasakė Erolas. - 
Ji niekur neina be manęs. 

Jie nuėjo kavinės durų link, o Burkas paieškojo mechaniko 
ir rado jį garaže. Ilgi neplauti plaukai krito iš po tepaluotos 
kepurės ir gulė ant jo kaulėtų pečių kaip nešvarūs kanapių 
pluoštai. Ant tepaluoto kombinezono jis buvo užsikabinęs 
meilės karolius ir avėjo sandalus. 

Pamačius Burką, jo liesame veide sustingo nuostaba. 

— Kai buvot čia vakar, nežinojau, kad esate kunigas. 

— Stebuklai nesibaigia, - Burkas į jo delną įspraudė pen- 
kiasdešimties dolerių banknotą. - Per kiek laiko galite patai- 
syti tą prakiurusią žarnelę? 

Mechanikas mostelėjo į izoliacinės juostos ritinį. 

— Kai tik ji atvės. Tikriausiai nenorit, kad keisčiau žarnelę. 
Bet izoliacija ilgai nelaikys. 

— Užteks izoliacijos. Kiek užtruks? Dešimt minučių? 

— Labai įkaitusi. 

Burkas davė jam dvidešimt minučių. 

— Užsimauk pirštines. Rakteliai mašinoje. Kai baigsi, atva- 
žiuok prie durų ir neužgesink variklio. 

— Gerai. Tik aš nesuprantu, kodėl jūs tyčia prakiurdėt radi- 
atoriaus žarnele. 

— Nežinomi Viešpaties keliai. 

Burkas nuėjo į pilną žmonių kavinę ir prasiskverbė tarp 
staliukų, kad prisidėtų prie jau sėdinčios trijulės. 

— Mes jums užsakėm kavos. 

— Ačiū, tėve Gregori. 

— Ar kalbėjotės su mechaniku? - paklausė ponia Diuval. 

Apdovanojęs visus, sėdinčius prie stalo, šypsena, Burkas 
patikino, kad automobilį tuoj suremontuos. Padavėja atne- 
šė kavos. Siurbčiodamas kavą, Burkas apžvelgė patalpą apsi- 
mestai nerūpestingai, bet atidžiai. 

Vakar po pietų jis apžiūrėjo kavinę, kai tarėsi su mechani- 
ku, kuris patikino, kad prieš kelionę pradūrus radiatoriaus 
žarnelę jie nespės toli nuvažiuoti, kol vanduo užvirs. 

Ši vieta — tobula jo planui. Jie užmiestyje, mažiausiai už 
keturių mylių nuo artimiausios policijos ar šerifo nuovados. 
Burkas vakar buvo čia ką tik po pietų. Tada rado kavinėje tik 
dvi pavargusias padavėjas, kasininkę, rūkančią cigaretę po 
cigaretės ir stebinčią muilo operą per nešiojamą televizorių, 
bei kelis pavienius lankytojus. Burkas manė, kad veikla gali 
pagyvėti per vakarienę, kai apsilankys vietiniai gyventojai. 
Kitu laiku kavinė atrodė rami, tingi, mieguista, aptarnaujan- 
ti atsitiktinius keliautojus, pagriebdavusius ką nors užkąsti, 
kol jiems pripils benzino. 

Deja, jis suklydo. Pasirodo, kad „Kryžkelė“ buvo „laimin- 
gosios valandos“ priebėga darbininkams, anksti baigusiems 
darbą ir pakeliui į namus sustojusiems išgerti vieną kitą bo- 
kalą alaus. Kavinėje buvo daugiau žmonių, negu jis planavo. 
Iš muzikos automato griaudėjo vietinių grupių įrašai, o kai 
Burkas lankėsi čia vakar, kavinėje buvo tylu. Žmonės sėdėjo 
prie visų staliukų, kabinose, netgi ant kėdučių prie baro. Dar 
nerimą kėlė klientų sudėtis. Išskyrus du kunigus, gražutę 
moterį ir asmens sargybinį, visi kiti buvo testosterono valdo- 
mi nuolatiniai lankytojai darbininkai. 

Jų dėmesio centre atsidūrė Pinkio Diuvalio žmona. Visi 
vyrai kavinėje laižėsi, kai kurie tiesiogine prasme, kiti - per- 
keltine, bet visi svarstė, ką tokia karšta pupytė veikia dviejų 
dvasininkų ir mėsos kalno draugijoje. 

Tačiau Erolas nebuvo toks kvailas, koks atrodė. 

— Ponui Diuvaliui tai nepatiks, - pasakė jis piktai nužvelg- 
damas vieną iš spoksančių prasčiokų. - Aš skambinau į na- 
mus. Romanas išvykęs su užduotimi, bet grįš už maždaug, — 
jis pažvelgė į savo laikrodį, - dvidešimties minučių. 

— Tada mes jau galėsime važiuoti savo automobiliu. 

Burko raminimas nepaveikė Erolo nepasitenkinimo ir 
Gregorio baimės. Po stalu jo koja šokinėjo aukštyn žemyn lyg 
mechaninė Zinger siuvimo mašinos adata. Nervingas judesys 
siutino Burką ir jis jau ketino jam liepti liautis, kai Gregoris 
pastūmė kėdę ir atsistojo. 

— Atsiprašau. 

Jis paliko stalą ir nuėjo į tualetą. 

— Gal reikėtų paskambinti ponui Diuvaliui? - pasiūlė Ero- 
las, kreipdamasis į ponią Diuval. - Jis galėtų atsiųsti pas mus 
Bardą ar ką nors kitą. 

— Aš verčiau jo netrukdyčiau, - pasakė ji. 

— Jūs be reikalo jaudinatės, Erolai, - Burko veido raume- 
nys išsitempė į geranorišką dvasininko šypseną. - Mecha- 
nikas pažadėjo užlopyti žarnelę per dešimt minučių. Kai tik 
ponia Diuval išgers dar vieną puodelį kavos, galėsim keliauti 
toliau. Gerai? 

— Gerai, - sumurmėjo Erolas. - Aš tik žinau, kad ponui 
Diuvaliui... 

— Prakeiktas pyderas! 

Riksmą palydėjo dūžtantis stiklas. Kaip visi buvę kavinė- 
je, Remi Diuval ir Erolas atsigręžė pažiūrėti, kas sukėlė tokią 
reakciją. 

Burkas atsistojo. 

— Mėšlas! 

Gregoris aimanuodamas gulėjo alaus baloje ant grindų, 
dengdamasis nuo vyro, kuris pasilenkęs sugriebė jį už spran- 
do bei diržo ir pastatė ant kojų. 

— Taigi, aš ten sisioju, atsigręžiu, o šitas iškrypėlis vizgina 
savo daiktą prieš mane, - jis spyriu pasiuntė Gregorį ant kito 
stalo. - Tuoj padarysiu taip, kad tas gaidys panorės mirti. 

Trys vyrai, į kurių stalą atsitrenkė Gregoris, pašoko, su- 
griebė jį ir kumščiuodami rėksmingai įžeidinėjo. 

Netrukus prie jų prisidėjo dar du. Burkas per petį riktelėjo 
Erolui: 

— Išvesk ją iš čia. Susitiksim prie automobilio. 

Jis ėmė alkūnėmis skintis kelią per homofobišką minią. 
Visi lankytojai buvo pašokę iš vietų, kai kurie stovėjo ant kė- 
džių ir šūkavo drąsindami vyrus, mušančius Gregorį. Pasie- 
kęs riaušių epicentrą, Burkas puolė nublokšdamas daugumą 

užpuolikų ir susidūrė akis į akį su Gregorio aistros objektu. 
Meilė tikrai akla, nes tai buvo bjaurus kalės vaikas, kurio kie- 
kvienas stambaus kūno colis alsavo įniršiu. 

Jis kumščiu smogė Burkui į smakrą ir nubloškė jį atgal. 

— Dar vienas? - sustaugė jis. - Jūs, prakeikti iškrypėliai, 
besislepiantys už savo kunigiškų apykaklių, tikrai verčiat 
mane vemti. 

Jis pasilenkė, ketindamas dar kartą smogti Burkui. Bet kai 
jo raudonas, pykčio iškreiptas veidas atsidūrė už kelių centi- 
"metrų nuo Burko, jis buvo priverstas taip staigiai sustoti, kad 
iš inercijos beveik nusileido ant Burko. 

Jį sulaikė Burko pistoletas, vamzdžiu įsirėmęs į mėsingą 
kaktą. Burkas ja pasinaudojo kaip atsvara stodamasis. 

— Pasitrauk, šikniau. 

- Kas... 

— Pasiimk savo draugus, nes tuoj suteiksiu tau paskutinį 
patepimą. 

Dabar jau keli vyrai pastebėjo, kad kunigas grasina pisto- 
letu jų draugui, ir sustingo labiau iš šoko negu baimės. Per 
kelias akimirkas veikla nuščiuvo, ir vienintelis garsas kam- 
baryje, išskyrus muziką iš automato, buvo Gregorio verkšle- 
nimas. 

— Eik ten. 

Darbininkas iš karto pakluso Burkui, pakėlęs rankas ir 
klupdamas didelėmis kojomis. Burkas ramiai įsakė priešiškų 
veidų ratui: 

— Niekas nedarykit jokių kvailysčių, - jis žengtelėjo prie 
Gregorio ir paragino koja: - Kelkis. 

Gregoris rankomis užsidengė veidą ir dar garsiau pravirko. 
Burkas jautė pagundą pats spirti jaunuoliui. Tačiau tik iškošė 
pro sukąstus dantis: 

— Tepadeda tau Dievas, jei aš nueisiu prie durų. Aš tave pa- 
liksiu čia ir jie galės tau daryti, ką nori. Dar jiems nebaigus 
maldausi, kad tave grąžintų į kalėjimą. 

Grasinimas padėjo. Vis dar verkšlendamas Gregoris atsi- 
stojo. 

— Aš atsiprašau. Aš... 

— Užsičiaupk! 

— Gerai, tik nepalik manęs. 

Gregoris rankove nusišluostė kraujuotą veidą ir nusvyravo 
durų link. 

— Mes išeiname. Aš nenoriu daugiau triukšmo. Nieko blo- 
go neįvyko. Grįžkite prie savo reikalų. 

Pasiekęs duris, Burkas išstūmė Gregorį ir išėjo pats. Jis 
lengviau atsiduso pamatęs, kad automobilio variklis veikia. 

— Eik į mašiną! - suriko jis, bėgdamas pro degalinės kon- 
torą, kur Erolas, iškalbingai gestikuliuodamas, kalbėjo tele- 
fonu. 

Burkas įsiveržė per duris, išplėšė jam iš rankų telefono 
ragelį ir trenkė asmens sargybiniui į smilkinį. Smūgis nepa- 
darys didelės žalos, bet išjungs Erolą tiek, kad Burkas spės 
sugriebti Remi Diuval ranką ir ištemps ją prie durų. 

Ji stengėsi ištraukti ranką. 

— Ką jūs darot? 

Klientė, mokanti už benziną, veriamai suklykė. Darbuoto- 
jas ištiesė ranką už prekystalio, kur tikriausiai laikė ginklą. 

- Stok! - sušuko Burkas. 

Vyras sustingo. Senstantis mechanikas hipis, stovėdamas 
tarpduryje, šluostėsi rankas į skudurą ir vis kartojo: 

— Siaubas! Siaubas! 

Burkas nugara išsiveržė iš kontoros. Pinkio Diuvalio žmo- 
na stengėsi išsilaisvinti. Jis apkabino jos liemenį ir nutempė 
prie automobilio. Ji įsirėmė kulnais ir stūmė jį rankomis, bet 
jėgos buvo nelygios, nors jos aukšti kulnai kelis kartus sti- 
priai įsmigo į Burko blauzdas ir jis net nusikeikė iš skausmo. 
Ji perrėžė jam delną ilgais savo nagais. 

— Liaukis! — jis dar stipriau suspaudė jos liemenį ir sustūgo 
į ausį: - Gali kovoti, kiek tik nori, bet iš to nebus jokios nau- 
dos. Tu važiuosi su manim. 

— Kodėl tą darote? Paleiskit mane! 

— Nėuž ką! 

— Mano vyras jus užmuš! 

— Galbūt. Bet ne šiandien. 

Burkas atidarė vairuotojo duris, įstūmė ją į vidų ir pats 
įšliaužė iš paskos. Užtrenkęs duris, jis įjungė pavarą ir pa- 
spaudė akseleratorių. Automobiliui šokus pirmyn, padangos 
paliko juodą žymę ant grindinio. Burkas tiesiai prieš atva- 
žiuojantį benzovežį staigiai pasuko į dešinę, į vieną iš valsti- 
jos kelių. Jis tik per plauką išvengė susidūrimo. 

Gregoris pakaitomis klykė, meldėsi ir keikėsi. 

Burkas riktelėjo jam užsičiaupt. 

— Po velnių! Ką tu galvojai! Mes visi galėjom žūti! 

— Tu dėl to kaltas, o ne aš! - raudojo Gregoris. - Ką darai su 
tuo pistoletu? Tu man nieko nesakei apie pistoletą. 

— Turėtum būti velniškai dėkingas, kad aš jį pasiėmiau, 
nes išgebėjau tavo subinę. Tik nė pats nežinau, kodėl tai pa- 
dariau. 

Ponia Diuval, vis dar sėdėjusi ant vairuotojo sėdynės kartu 
su Burku, staiga pakėlė ranktūrį ir nėrė tarp dviejų priekinių 
sėdynių. Ji sugriebė stumdomų durų rankeną prie dešinės 
užpakalinės sėdynės. 

— Sulaikyk ją! - riktelėjo Burkas. 

Gregoris jautėsi blogai, bet per daug bijojo Burko, kad ne- 
vykdytų įsakymo. Jis griuvo tarp sėdynių ir užvirto ant mo- 
ters, sugriebdamas ją už plaukų. 

— Atsipraš-šau, atsipraš-šau, - jo lūpos buvo groteskiškai 
sutinusios, nosis - kraujuota, išbrinkusi masė. - Jis tikras 
bjaurybė. Aš nenoriu jūsų skaudinti, bet jei nedarysiu taip, 
kaip jis liepia, bijau, kad jis mane nužudys. 

— Suprantu, - stebėtinai ramiai atsakė ji. - Tik prašau, pa- 
leiskit mano plaukus. 

Burkas per petį kreipėsi į moterį: 

— Jei netrukdysite, niekas jūsų neskaudins. Gerai? 

Ji įsitempusi linktelėjo, bet Burkas abejojo, ar ji nuoširdi. 

— Tokiu greičiu važiuojant jūs žūsite, - įspėjo jis apie pavo- 
jų, jei ji sugalvotų šokti iš automobilio. 

— Suprantu. 

— Gerai. Gregori, paleisk ją ir grįžk į savo vietą. O jūs, - lie- 
pė jis moteriai, - sėskit tarp mūsų ant grindų. 

Gregoris klestelėjo į savo vietą. Burkas sėdėjo įsitempęs, 
kol ji saugiai įsitaisė tarp sėdynių. 

— Kas jūs? - paklausė ji. 

Jos akys buvo ašarotos, išplėstos iš baimės, veidas mirtinai 
išblyškęs. Blyškumą dar labiau paryškino kraujo srovelė lūpų 
kamputyje. Ar ji įsikando lūpą? Ar jis netyčia sužeidė ją per 
jų peštynes? Ši mintis privertė pasijusti nesmagiai, ir Burkas 
nukreipė akis į kelią. Ir gerai, kad jis taip padarė, nes per už- 
pakalinio vaizdo veidrodėlį pamatė juos besivejantį pikapą. 

— Prakeikimas! 

Kas dar blogiau gali atsitikti? Gregoris ir ponia Diuval krau- 
juoja, o iš paskos lekia pikapas, pilnas įtūžusių prasčiokų, pa- 
siryžusių atsitrenkti į jų automobilio išmetimo vamzdį. 

— Gregori, imk pistoletą. 

— Ką? Kodėl? 

— Pažiūrėk, kas už mūsų. 

Gregoris pažiūrėjo į šoninį veidrodėlį ir suklykė pamatęs 
atlekiantį pikapą. Vyras iš tualeto stovėjo pikapo priekyje, 
pasilenkęs virš kabinos. Ant stogo jis buvo pasidėjęs šau- 
tuvą, nukreiptą į automobilį. Jis rėkė taip, kad net kraujas 
stingo gyslose. Pikapo kėbule važiavo keli jo bičiuliai, kėbu- 
las buvo grūste prigrūstas ugnimi spjaudančių pederastų 
medžiotojų. 

— O Jėzau! O Viešpatie! —- suvaitojo Gregoris. = Aš tuoj 
mirsiu. 

— Aš pats tave užmušiu, jei tu nesusitvardysi! - riktelėjo 
Burkas. - Imk pistoletą! - Jis ištiesė ranką per ponią Diuval 
ir įspraudė pistoletą Gregoriui į virpančias rankas. 

— Aš nesu šovęs iš pistoleto. 

— Tau reikia tik nusitaikyti ir paspausti gaiduką. 

Burkas vylėsi, kad šios absurdiškos gaudynės nesibaigs 
susišaudymu ir jis pajėgs likti pakankamai toli nuo pikapo, 
kad tai neįvyktų. Jų automobilis negreitas ir bet kurią aki- 
mirką užlopyta žarnelė gali sprogti. Tačiau pikapas sunkus. 
Su papildomu kroviniu jam nepavyks važiuoti visu greičiu. 
Galiausiai įtūžusi minia pavargs ir nuspręs, kad geriau grįžti 
į užkandinę ir dar išgerti alaus. O gal Burkui pavyks nuo jų 
pabėgti iki sutems. Bet jie gali vytis tol, kol pasivys ir visus 
iššaudys. 

Pikapas vijosi juos, kol atrodė, kad pasieks užpakalinį bam- 
perį. Burkas pasuko į šalį, kad sunkvežimukas neprivažiuotų 
iš šono. Po to, kai jie norėjo priartėti iš kitos pusės, pasuko į 
priešingą kelio kraštą. Prasidėjo varžybos, kuris vairuotojas 
manevruodamas įveiks kitą. Burkas stengėsi išlikti priešais 
pikapą ir išlaikyti automobilį siaurame plente. Reikia tik vie- 
nos klaidos, ir jie atsidurs pelkėje, plytinčioje abipus kelio. 

Burkas vairavo taip susikaupęs, kad nepastebėjo ištiestos 
ponios Diuval rankos ir vos nepavėlavo sulaikyti ją, kad neiš- 
trauktų variklio raktelio. 

Jo ranka šovė į priekį ir apglėbė jos ranką. Ji riktelėjo iš 
nustebimo ir skausmo, kai rakto žiedas įsirėžė į delną. 

— Paleisk jį! - įsakė Burkas. Dabar jis vairavo tik viena ran- 
ka ir automobilis užkabino kelkraštį, pakėlęs šūsnį žvyro ir 
vos netapęs nevaldomas. Gregoris suklykė iš baimės. 

— Jūs mus užmušit, - suriko ponia Diuval. - Stabdykit ma- 
šiną! Aš įsitikinusi, kad jie mums nieko nedarys. 

— Arjūs išprotėjot, ponia? Jie nužudys jį ir mane ir sušers 
aligatoriams. Jūsų nežudys, kol visi nepasisotins. O dabar 
paleiskit tą prakeiktą raktą ir mes pamėginsim... 

Šūvis suskaldė užpakalinį stiklą. Gregoris suklykė ir kri- 
to ant grindų, nors šratai plačiai pasklido ir aukštos sėdynių 
nugarėlės apsaugojo juos nuo skrendančių stiklo šukių. Po- 

nia Diuval, savo garbei, neklykė, bet iš karto paleido raktelį ir 
puolė ant grindų. 

Burkas iki galo nuspaudė greičio pedalą. Automobilis nega- 
lėjo važiuoti greičiau, todėl jis nustebo veidrodėlyje pamatęs, 
kad pikapas tolsta. Po akimirkos jis suprato, kad sunkveži- 
mukas sulėtino greitį. Šūvis buvo jų paskutinis pasirodymas. 
Darbininkai nusprendė trauktis. 

Nors pikapas jau atrodė kaip taškelis veidrodėlyje, Burkas 
kelias minutes dar neatleido greičio pedalo. Kai tapo akivaiz- 
du, kad persekiojimas baigtas, jis pasakė: 

— Galit atsikelti. Jie nusprendė, kad neverta dėl mūsų ei- 
kvoti jėgų. 

Gregoris vaitodamas atsisėdo į savo vietą. Jis buvo visiškai 
nepanašus į tą gražų jaunuolį, dienos pradžioje vaidinusį ku- 
nigą. Veidas sudaužytas, sutinęs, išteptas tamsiu sukrešusiu 
krauju. 

Tačiau kraujas ant ponios Diuval švarkelio nugaros buvo 
ryškiai raudonas. 


e0 shyrius 


Dikis dar nesustojus Veino Bardo automobiliui atidarė jo 
dureles. Šerifo padalinys jau buvo atvykęs, ir tai labai nege- 
rai, bet jis su tuo susitvarkys. Jis pastebėjo Erolą, atsirėmusį 
į pastato sieną, sukumpusiais pečiais, susikišusį rankas gi- 
liai į kelnių kišenes. Atrodė, kad jis bet kurią akimirką gali 
pravirkti. 

Diuvalis niekur nematė Remi ir manė, kad kas nors jai su- 
teikė prieglobstį viduje. Neįmanoma nė įsivaizduoti, kad jo 
žmona, nors ir netiesiogiai, įsivėlė į peštynes bare. Laikraš- 
čiams tai bus gardus kąsnelis. 

Braudamasis prie Erolo, Diuvalis įsakė Bardui rasti Remi ir 
atvesti į automobilį. 

— Kuo greičiau dingsim iš čia, tuo geriau. 

Bardas pasuko degalinės kontoros link, Pinkis puolė Erolą: 

— Kas čia atsitiko? 

— Jų mašina sugedo. Aš liepiau jam sustoti... 

— Kam liepei? 

— Tėvui Kevinui. Jis vairavo. 

Pinkis linktelėjo ir liepė tęsti. Erolas šiaip taip išmikčiojo 
savo pasakojimą, pabrėždamas, kad jis neišleido ponios Diu- 
val iš akių netgi iš automato skambindamas Romanui, kad 
atvažiuotų jų paimti. 

— Reikėjo paskambinti man. 


192 +» Sandra Brown 


— Aš siūliau, bet ponia Diuval sakė, kad nereikia jūsų truk- 
dyti. Man tai nepatiko, bet ji... 

— Kaip prasidėjo muštynės? 

Pinkis klausėsi, negalėdamas patikėti. 

- Ir tai kunigas, kurį mano žmona priėmė mūsų namuose? 

— Aš jums sakiau, kad man jis pasirodė pederastas, - gynė- 
si Erolas. 

— Bet nepasakei, kad jis kabins vyrą viešajame tualete. 
Jėzau! 

— Aš jums pasakojau, kaip man atrodė, bose. 

— Gerai, o kas buvo toliau? 

— Tie vyrukai pradėjo stumdyti tėvą Gregorį, aš nuvedžiau 
ponią Diuval prie durų, kai tik prasidėjo muštynės. Atvedžiau 
ją į degalinę. Čia paskambinau į jūsų biurą. Aš aiškinau viską 
sekretorei, kai... 

— Gerai, likusią dalį išklausysiu vėliau. Pasiimkim Remi ir 
nešdinkimės iš čia. 

— Ponia Diuval... 

— Pinki! 

Diuvalis atsigręžė į Bardo riksmą. Šis bėgo artyn labai su- 
sijaudinęs. 

— Jūsų žmonos čia nėra. Jie ją išsivežė. 

- Ką? Kas ją išsivežė? Šerifas? Kur? 

— To aš... to aš nespėjau jums paaiškinti, pone. 

Pinkis atsigręžė į Erolą, kuris atrodė lyg atsidūręs prieš 
šaulių kuopą. 

— Kai aš paskambinau į jūsų biurą, jūs jau važiavot čia. Bar- 
das neturi mobiliojo telefono, todėl negalėjau paskambinti 
į jo mašiną. Sekretorė sakė, kad jūs nepasiėmėte pranešimų 
gaviklio. Nebuvo kaip... 

Pinkis sugriebė Erolą už atlapų ir stipriai papurtė. 

— Tu turi dvi sekundes pristatyti mano žmoną! 

— Negaliu pone Diuvali, - pravirko Erolas. - T-t-tėvas Ke- 
vinas išsitraukė pistoletą... 


Uigavėnės: + 193 


— Pistoletą? 

"- Taip, pone. Jis... jis trenkė man per galvą ir nusinešė po- 
nią Diuval į savo mašiną. 

Pinkio pasaulis įgijo kraujo spalvą, lyg akyse sprogusi ar- 
terija būtų užliejusi jas krauju. Jis išsitraukė 38 kalibro pis- 
toletą, kurį visada nešiojosi dėkle prie mentės, ir įbedė trum- 
pą, tvirtą vamzdį į minkštą odos kapšelį po drebančiu Erolo 
smakru. 


i) 


Remi atsipeikėjo, kai ją pajudino keldami iš automobilio. 
Nugarą ir pečius skaudėjo taip, lyg būtų sugėlęs tūkstantis 
įniršusių bičių. Ji pajuto, kad ją neša, ir atsimerkė. Buvo tam- 
su, viršuje mirgėjo žvaigždės. Milijonai žvaigždžių. Daugiau, 
negu ji kada nors buvo mačiusi. Jų ryškumas apstulbino. Ne- 
žinia, kur ji buvo, bet tikrai ne mieste. Dangaus netrikdė dirb- 
tiniai žiburiai. Oras buvo šaltas, bet prisodrintas drėgmės. 

— Dredai, Dredai! 

Ji atpažino tėvo Kevino balsą, taip pat išgirdo greitus 
žingsnius, taukšinčius per lentas, ir suvokė, kad ją neša per 
tiltą ar prieplauką. Jos gale stūksojo keistas statinys. Tai iš 
tiesų buvo keli pastatai, sujungti iš anksto nežinant, kaip tu- 
rėtų atrodyti galutinė forma. 

Prie durų uždangos stovėjo dar keisčiau atrodantis vyras. 
Prie liemens jis laikė nukreiptą į juos šautuvą. 

— Kas čia? 

— Man reikia tavo pagalbos, Dredai. 

— Viešpatie aukštielninkas! 

Tuo metu jie jau įėjo į blyškiai gelsvos šviesos ratą. Įtaisy- 
ta ant stulpo lempa apšvietė verandą. Matyt, kad vyras, kurį 
vadino Dredu, atpažino tėvą Keviną, nes patraukė šautuvą ir 
atskleidė durų užuolaidą. 

— Ką tu, po perkūnais, veiki čia? Kas jai atsitiko? 

— Ją pašovė. 

— Ji negyva? 

— Gyva. 

— Labai sužeista? 

— Pakankamai. Kur man ją paguldyti? 

— Aš turiu tik vieną lovą ir tu puikiai žinai, kur ji. 

Jie praėjo pro Dredą į vidų ir Remi pastebėjo dūmus. Atro- 
dė, kadjo barzda smilksta. Žinoma, tai haliucinacijos. Ant sie- 
nų dantis šiepė žvėrys ir ropliai, lentynose stovėjo stiklainiai 
su drumzlinais tirpalais, neatpažįstami skeletai buvo sustin- 
gę bauginančiomis pozomis, žvėrių kailiai ir odos lietėsi prie 
jos kūno. Remi pastebėjo ant laktos tupinčią pelėdą ir nesu- 
vokė, kad ji gyva, kol paukštis nepakreipė galvos ir neįsmeigė 
įją geltonų akių. Pelėda išskleidė sparnus ir suplasnojo. 

Tėvas Kevinas pasisuko šonu, kad praeitų pro siauras du- 
ris į mažą kambarėlį. Ant laido, pritvirtinto prie lubų iš ne- 
obliuotų medinių trinkelių, kabojo lemputė be gaubto. Blausi 
jos šviesa metė keistus šešėlius ant sienų, išklijuotų pageltu- 
siais laikraščiais. 

Jis paguldė ją ant siauros lovos. Patalynė skleidė priplė- 
kusį kvapą, lyg būtų seniai skalbta, o gal niekada neskalbta. 
Remi būtų priešinusis, jei būtų pajėgusi. 

— Aš vos tave atpažinau, - pasakė Dredas tėvui Kevinui. 

— Aš ir pats vos atpažįstu save pastaruoju metu. 

— Kas jis? 

Iš kambario, per kurį jie ką tik perėjo, sklido tėvo Gregorio 
rauda. 

— Paaiškinsiu vėliau, - atsakė tėvas Kevinas. 

— Panašu, kad jį užgriuvo medis. 

— Jei aš pats jo nenužudysiu, tai jis išgyvens. Aš nerimauju 
dėl jos. 

— Nagi, leisk man apžiūrėti. 

Tėvas Kevinas pasitraukė, ir keistasis vyras priėjo prie lo- 
vos. Remi buvo per daug apstulbusi, kad suklyktų. 


Jo oda buvo taip tamsiai įdegusi, kad neatrodė žmogaus ir 
priminė tas odas, kurias ji matė kitame kambaryje. Jo veidą 
vagojo susikertančių raukšlių voratinklis. Jis buvo be marš- 
kinių, tačiau pusę liemens dengė susivėlusi žila barzda, pri- 
menanti pilkąsias samanas. 

Ne, šitas vyras nedegė, bet lūpų kamputyje smilko cigaretė. 

Kai jis ištiesė į ją savo nuospaudomis padengtas rankas, 
Remi atšlijo. Tačiau jos palietė ją neįtikėtinai švelniai, pakėlė 
kairį petį, kol ji beveik atsigulė ant šono. Remi suvaitojo iš 
skausmo ir klyktelėjo, kai jis palietė vieną vietą. 

- Atleisk, cher, - sumurmėjo jis. — Žinau, kad skauda, bet 
Dredas tave pagydys. 

Paskui jis vėl atsargiai atvertė ją ant nugaros ir nusigręžė. 

— Tu man užstoji šviesą, - piktai tarė jis ir nustūmė tėvą 
Keviną, prisislinkusį arčiau. 

— Ar labai blogai? Ar ji pasveiks? Ar sugebėsi išgydyti? 

— Ak, tai tu klausi? Įsiverži čia su pašauta, pusiau sąmo- 
ninga moterimi ir kunigu, kuris taip sumaitotas, kad vargu ar 
esu šitaip matęs. Ji iškruvino visą mano lovą, o tu dar drįsti 
klausti, ar aš ją išgydysiu? 

— Tai ar išgydysi? 

- Žinoma. Jei tik duosi laiko. Tau pasisekė, kad šautinė 
žaizda negili, bet pakliuvo stiklo šukių. 

— Kuo aš galiu padėti? 

— Nesimaišyk man po kojomis. 

Remi užsimerkė. Ją pašovė? Tada prisiminė viską - sugedu- 
sį automobilį, kavinę, peštynes, pistoletą atstačiusį kunigą. 

Ji staiga atsimerkė. Jis stovėjo prie lovos krašto, įsmeigęs 
įją nemirksinčias pelėdos akis. Jo laikysena, kovos įgūdžiai 
ir bendras elgesys neigė, kad šio žmogaus profesija - kuni- 
gas. Aptemusiu protu ji stebėjosi, kaip galėjo būti tokia naivi. 
Atidžiau įsižiūrėjus, jis nerodė jokių pamaldumo požymių. 
Iš jo sklido jėga, nesuderinama su malone ir ramybe, kurią 
žada einantieji Viešpaties keliu. Jo burna nesutverta maldai. 

Ji per daug griežta, ciniška, labiau tinkanti keiktis. Jis ais- 
tringas, bet ne mylėdamas Dievą ar žmoniją. Nors jis stovėjo 
visiškai ramiai, atrodė, kad pulsuoja vidine kaitra, kuri ją gąs- 
dino. Ne tik dėl savęs, bet ir dėl jo. 

Vyras, kurį vadino Dredu, grįžo ir atsinešė stiklinę kažko- 
kio skysčio. 

Tėvas Kevinas ištiesė į ją ranką ir įtariai pauostė. 

— Kas čia? 

— Ar aš kišuosi į tavo reikalus? - Dredas atėmė stiklinę. 

— Klausyk, Dredai, ji... 

— Ji sužeista. Aš noriu, kad ji pasijustų geriau. Bet jei ma- 
nimi nepasitiki, išsivežk ją ir tą nevykėlį dvasininką ir palik 
mane ramybėje. Aš neprašiau, kad įtrauktum mane į savo rū- 
pesčius. Tu mane privertei. Taigi kaip? - Dredas tėvo Kevino 
tylą palaikė pritarimu. - Gerai. 

Jis vėl atkreipė dėmesį į ją, pasilenkė ir prispaudė stiklinę 
jai prie lūpų. 

— Išgerkit tai. 

Skystis bjauriai dvokė. Ji pamėgino nusukti galvą, bet jis 
uždėjo ranką ant skruosto ir vėl atgręžė. 

— Nesipriešinkit. Tai jus užmigdys. Nieko nejausit. 

Jis palenkė stiklinę ir ji turėjo arba nuryti šlykštaus skonio 
skystį, užpildžiusį burną, arba užspringti. Ji pagalvojo, kad 
jei išspjaus ar užsprings, jis atneš daugiau. Be to, gundė pa- 
žadas, kad ji nugrims į nebūtį. Ji išgėrė viską. 

— Gera mergaitė. Ar jums šalta? - Jis užmetė antklodę ant 
kojų. - O dabar aš jus paliksiu ir atsinešiu savo daiktus. Kai 
grįšiu, jūs jau tikriausiai miegosit, bet nesijaudinkit. Aš jumis 
pasirūpinsiu. Kai pabusit, jausitės daug geriau, - jis paglostė 
jai ranką ir pasitraukė. Eidamas dar pridūrė: — Klausei, ar gali 
kuo nors padėti. Gali ją nurengti ir paguldyti ant pilvo. 

Dredas išėjo iš kambario ir ji vėl liko viena su savo pagro- 
bėju. Jis atsisėdo ant čiužinio krašto ir pradėjo sagstyti švar- 
kelį. Remi neturėjo jėgų jį sulaikyti. Kad ir ko ji ten išgėrė, 

skystis veikė greitai ir stipriai. Jos rankų ir kojų pirštų galiu- 
kai jau nutirpo, buvo be galo sunku neužsimerkti. Kai jis ją 
pakėlė, norėdamas nuvilkti švarkelį, galva nusviro ant peties. 
Atrodė, kad ji nevaldo rankų, kurias jis ištraukė iš rankovių. 
Ji susiraukė, kai jis nutraukė krauju permirkusį audinį, bet 
skausmas nebuvo toks veriantis, kaip prieš kelias minutes. 

Ji pajuto, kad krūtys atsipalaidavo, ir suprato, kad jis atse- 
gė jai liemenėlę. Įprastai ji būtų išsigandusi, bet dabar nepa- 
jėgė atkreipti dėmesio. 

Tada jis vėl nuleido jos nugarą ir atsimerkusi ji pamatė, 
kad jis šluostosi prakaitą nuo kaktos. Ant vidinės delno pu- 
sės ji pastebėjo keturis kraujuotus dryžius, kuriuos pati įrė- 
žė nagais. 

Vyras mažojo piršto galiuku palietė jos lūpų kamputį. 

— Ar čia skauda? 

— Kas jūs? 

Jo akys susitiko su jos akimis. Padvejojęs jis atsakė: 

— Burkas Beizilas. 

Jis žvelgė į ją kelias sekundes, o paskui rankos pajudėjo 
pečių link, kad nusmauktų liemenėlės petnešėles. 

— Prašau, nereikia. 

— Girdėjot, ką jis sakė: nurengti jus ir paguldyti ant pilvo, 
kad jis galėtų sutvarkyti nugarą. 

Tačiau ji priešinosi ne šitam veiksmui. Ji pamėgino papur- 
tyti galvą, bet nebuvo tikra, kad įsakymas pasiekė raumenis, 
ojei ir taip, ar jie pakluso. 

— Nedarykit to, pone Beizilai, - sukuždėjo ji nebesisteng- 
dama neužsimerkti ir giliau iškvėpusi vos girdimai pridūrė: - 
Jis jus užmuš. 

- Ligi suprantat, šerife, - vaizdžiai aiškino Pinkis. - Tė- 
vas Kevinas, gindamas mano žmoną, pasinaudojo jos pisto- 
letu. Kai pagalvoji, juokinga - kunigas su pistoletu. 

Šerifui tai neatrodė juokinga. 

— O kam jūsų žmonai pistoletas? 

— Per savo karjerą įsigijau daug priešų, ir tai neturėtų jūsų 
stebinti. Nors ponia Diuval turi asmens sargybinį, aš skatinu ją 
nešiotis pistoletą rankinėje. Gerai, kad šiandien ji pasiėmė jį. 

Šerifas pasitrynė smakrą. 

— Nežinau, pone Diuvali, liudininkai teigia, kad ji jam prie- 
šinosi. 

Pinkis užkrečiamai nusikvatojo. 

— Panašu į ją. Mano žmona - stipri asmenybė ir nemėgsta, 
kai jai sako, ką daryti. Tėvas Kevinas mėgino ją pašalinti iš 
įvykio vietos, oji norėjo likti ir ginti tėvą Gregorį. Ji jį labai už- 
jaučia dėljo... būkim atlaidūs ir pavadinkim tai silpnybe. Tokia 
ji yra. Visada ieško nuskriaustųjų ir nori juos užstoti. Atvirai 
kalbant, aš dėkingas tėvui Kevinui, kad jis įsikišo. Jis greitai 
sureagavo, kaip ją pašalinti iš čia. Aš jam labai dėkingas. 

— Arjūs tikras, kad ją veža namo? 

- Žinoma, - Pinkis ištiesė ranką. - Negaliu pasakyti, jog 
man tai malonu, bet gera žinoti, kad Džefersono rajone žmo- 
nės žino, kaip greitai reaguoti į kritišką padėtį. 

— Ačiū, pone Diuvali. Mes stengiamės. 

— Labanakt, - Pinkis pasuko prie savo automobilio. 

— Dar vienas dalykas, pone Diuvali. Kodėl kunigas trinkte- 
lėjo jūsų žmogui per galvą? 

- Esu tikras, kad tėvas Kevinas nusivylė, jog tasai paleido 
vadžias, - Pinkis pažvelgė į automobilį ir griežtai pridūrė: — 
Šiuo reikalu aš iš karto pasirūpinsiu. - Jis pamojavo ir atsisė- 
do į priekinę sėdynę. 

— Kur važiuosim? - paklausė Bardas. 

Pinkis norėjo sukti ta kryptimi, kuria nuvažiavo mikro- 
autobusas, bet jau buvo tamsu. Nežinant, kur jie nuvažiavo, 
galima ištisas valandas klaidžioti šalutiniais keliais ir nieko 
neradus beviltiškai pasiklysti. 

— Į mano biurą. 

Bardas pažvelgė miesto kryptimi. 

— Ką pasakėt Barniui Faifui? 

— Sukūriau tokią istoriją. 

- Ir jis patikėjo? 

— Nesuteikiau jam kitos galimybės. Jei būčiau leidęs kvali- 
ftikuoti tai kaip pagrobimą, jis būtų pranešęs FTB. 

— Nelabai gerai mūsų verslui. 

— Labai blogai. Be to, tie agentai paprastai nepajėgia rasti 
savo užpakalio. Verčiau pats tuo pasirūpinsiu. 

Bardas pažvelgė per petį į užpakalinę sėdynę. 

— Bent jau mūsų neapkaltino žmogžudyste. Sustabdžiau 
jus pačiu laiku. 

Erolas kiūtojo užpakalinės sėdynės kampe, sukrėstas ne- 
seniai įvykusios akistatos su mirtimi ir potrauminio vėmimo 
priepuolio. Pinkis jau beveik spaudė gaiduką, kai Bardas jį su- 
laikė. Jis atėmė pistoletą iš Pinkio ir stengėsi perkalbėti, kol 
tas pajėgė susivaldyti. 

— Ašvis tiek noriu tave pribaigti, - suriko jis Erolui, vemian- 
čiam ant sudžiūvusių žolių už degalinės. - To nedarau tik dėl 
vienintelės priežasties: man reikia, kad padėtum juos rasti. 

Tuo metu priėjo šerifas ir prisistatė Pinkiui. Jis papasako- 
jo, ką sužinojo jo tyrėjai. 

- Tarnautojas buvo toks sukrėstas, kad sunkiai susikalbė- 
jo su 911 operatoriumi. Taigi mano vaikinai nežinojo, kokia 
čia velniava vyksta. Pradėję kalbėtis su žmonėmis, suvokė, 
jog tai daugiau negu įprastas skambutis dėl muštynių, kad 
ir kaip nemalonu, pone Diuvali, bet atrodo, kad jūsų žmoną 
pagrobė. 

Po valandos ginčų Pinkis galiausiai įtikino šerifą, kad liu- 
dininkai isteriški ir iš tiesų nematė to, ką teigė. Tai vienas iš 
Diuvalio profesinių sugebėjimų. Jis ištobulino šią techniką 
per šimtus kriminalinių bylų. Liudininkai, prisiekinėję, kad 
matė vienus dalykus, Pinkio Diuvalio apklausti keisdavo pa- 
rodymus. 

— O kaip mechanikas? - paklausė šerifas. - Jis teigia, kad 
kunigas pasirodė čia vakar, vilkėdamas paprastus drabužius, 
ir paklausė, ką padaryti, kad žarnelė sprogtų. 

Pinkis nusivedė šerifą į šoną ir judesiais pavaizdavo, kad 
rūko suktine. 

— Suprantat, ką noriu pasakyti? 

Šerifas suprato ir pripažino, kad mechaniko, žinomo žolės 
rūkytojo, parodymai gali būti nepatikimi. Moteris, mokėjusi 
už benziną, kai įvyko incidentas, tvirtai teigė tai, ką mačiusi. 
Bet galiausiai pasidavė Pinkio pasiūlytoms alternatyvioms 
galimybėms ir sutiko, kad kunigas labiau norėjo išvesti ponią 
Diuval iš įvykio vietos, negu jai pakenkti. O dėl tų darbinin- 
kų, mėginusių juos vytis, jie išsiskirstė vos pamatę šerifo au- 
tomobilį prie „Kryžkelės“. Likę užkandinėje nieko nežinojo 
apie nieką. 

Pinkis Diuvalis buvo gyva legenda. Šerifas pirmiausiai jam 
pasakė: 

— Man didelė garbė, pone Diuvali. Mačiau jus per televizorių. 

Faktas, kad tave rodo per televizorių, galingai veikia pa- 
prastus žmones. Diuvalis pasinaudojo šerifo pagarba. De- 


Užgavėnės + 201 


dukcinį teisėtvarkos pareigūno mąstymą ir pareigos jausmą 
nustelbė Pinkio Diuvalio saulės švytėjimas. 

Pinkis pasiekė trokštamą rezultatą - sustabdyti tyrimą ir 
paieškas, bet užtruko, todėl jo žmonos pagrobėjai galėjo atsi- 
durti labai toli. Pinkis atsigręžė į Erolą. 

— Kas jie buvo? 

Erolas nurijo gumulą gerklėje ir iki ausų kilstelėjo pečius. 

— Kunigai. 

— Tik jau nesakyk, kad jie buvo kunigai, - bauginamai tyliu 
balsu pasakė Pinkis. - Argi tai mėšlo krūvai, kuri apsimeta 
tavo smegenimis, nedingtelėjo, kad tiedu nebuvo tie, kuo 
prisistatė? 

Nekreipdamas dėmesio į įžeidimą, Erolas pasakė: 

— Žinau tik tiek, kad tai buvo tie patys vyrai, kurie lankėsi 
jūsų namuose prieš kelias dienas. 

— Kaip jie atrodė? 

— Ku... - Erolas jau ketino sakyti „kunigai ,bet pamatė, kad 
Pinkio akys susiaurėjo. - Kaip minėjau anksčiau, pone Diuva- 
li, tėvas Gregoris jaunas ir gražus. Lieknas, tamsių plaukų ir 
akių. Panašus į gėjų. Jis niekad neužsičiaupia. Tėvas Kevinas 
kalba nedaug, bet jis viskam vadovauja. Be jokios abejonės. 

— Kaip jis atrodo? 

— Protingas, gudrus. Aš juo iš pat pradžių nepasitikėjau. 
Tai jį aš sugavau... ė. 

— Ką? 

Erolas nervingai pažvelgė į Bardą, aplaižė ūpas, patrynė 
rankas į šlaunis. 

- Jis tas, kurį sugavai ką darantį? - paklausė Pinkis, pa- 
brėždamas kiekvieną žodį. 

— Aš ėjau į tualetą. Tą, kur prie lauko durų. Ir... pamačiau 
tėvą Keviną ant laiptų. Jis lipo žemyn. 

— Jis buvo viršuje? Jis buvo mano namų antrame aukšte, o 
tu man nepasakei? 

Bardas tyliai švilptelėjo pro dantis. 

— Jis pasakė, kad nuėjo į tualetą viršuje, nes apatiniame 
nebuvo popieriaus. Aš patikrinau. Apatiniame tualete laiki- 
klis buvo tuščias. 

— Tu tikras detektyvas, - paniekinamai prunkštelėjo Bar- 
das. - Kaip ir Nensė Dru. 

— Užsičiaupk! - piktai riktelėjo Diuvalis. - Kaip atrodo tas 
kalės vaikas? Išvaizda? 

Erolas apibūdino, kad vyras aukštesnio negu vidutinio 
ūgio, liesas, bet stiprus, taisyklingų bruožų, be matomų ran- 
dų ar išskirtinių požymių, be barzdos ar ūsų. 

— Akys? 

— Sunku pasakyti. Jis su akiniais. 

— Plaukai? 

— Tamsūs, nušukuoti atgal. 

Toks aprašymas tiko šimtui vyrų iš didelio Pinkio pažįsta- 
mų, draugų ir priešų būrio. 

— Kad ir kas jis būtų, ilgai negyvens. 

Niekas negali paimti to, kas priklauso Pinkiui Diuvaliui, 
ir išsisukti nuo bausmės. O šitas šunsnukis paėmė jo vertin- 
giausią nuosavybę. Jei jis ją palietė... Jei bent pirštu prilietė... 
Jis su pasimėgavimu įsivaizdavo, kaip plikomis rankomis nu- 
žudys tą bevardį žmogų. 

Žudikišką Pinkio fantaziją nutraukė Bardas: 

— Nematau jokios prasmės: du kunigai, vienas iš jų pede- 
rastas, pagrobia moterį. Ką jie ketina su ja daryti? 

— Jiems reikalinga ne Remi, o aš. 

Pinkis negalėjo to įrodyti ar rasti apčiuopiamą priežastį, 
kuria galėtų paremti tokią išvadą. Tačiau buvo tuo įsitikinęs. 

— Po velnių! Stumk. 

— Aš stumiu. 

Stumiant automobilį į upelį iš Gregorio nebuvo visiškai jo- 
kios naudos, kaip ir kitose gyvenimo srityse. Burkas ragino jį 
labiau pasistengti. 

Vyrai vėl iš visų jėgų pamėgino pajudinti automobilį klam- 
piu keliu. Galiausiai jis pariedėjo kelis metrus. Burkas pama- 
nė, kad jau pavyks, bet automobilis ir vėl įstrigo į dumblą 
purvino upelio dugne ir liko pusiau paniręs. 

— O kas dabar? 

— Paliksim čia, - nukirto Burkas. - Jį suras, bet tuo metu 
Diuvalis jau žinos, kas pagrobė jo žmoną. 

Burkas nekreipė dėmesio į Gregorio inkštimą, kai jie ėjo 
per pelkėtą žemę į Dredo pikapą. Jis atvažiavo į šią nuošalią 
vietą, o Gregoris iš paskos sekė jų automobiliu. Važiuojant 
Burkas veidrodėlyje nenuleido akių nuo Gregorio. Kaskart 
privažiavęs kelio vingį, jis sumažindavo greitį, kol vėl pama- 
tydavo automobilio šviesas. Jis manė, kad Gregoris kiekvie- 
ną akimirką gali palūžti. Sunku numatyti, ką jaunuolis gali 
iškrėsti. 

Jis nenoriai įlipo į pikapą važiuoti atgal. Burkas vairavo 
vingiuotu keliu, kurio abiejose pusėse plytėjo pelkės. Už ke- 
liasdešimt centimetrų nuo kelio iš vandens kyšojo gumbuo- 
tos kiparisų šaknys, kerpėmis apaugusios nukarusios medžių 
šakos sudarė skliautą virš jų. Dieną jos priminė nėriniuotas 
reveransą darančios gražuolės damos rankoves, o naktį įgijo 
keistus skeletų, mojančių suplyšusiomis įkapėmis, pavidalus. 
Kartais automobilio žibintai apšviesdavo žibančias nakties 
plėšrūno akis, bet žvėris traukdavosi iš kelio arba pranykda- 
vo pelkėje. 

Burkas važiavo atsargiai, bet greitai. Jis jaudinosi dėl pa- 
liktos sužeistosios. 

Dredas nuskausmino ją, panaudojęs kažkokią savo paga- 
mintą priemonę, kurios sudėtį težinojo vienas Dievas. Tačiau 
kad ir kokie būtų komponentai, ji buvo veiksminga. Moteris 
miegojo, kol Dredas atsargiai pašalino šratus, pasklidusius 
po jos nugarą ir kairį petį, taip pat išėmė stiklo šukes. 

Nedidelės žaizdos gausiai kraujavo, bet Dredas jas išvalė ir 
suvilgė tirpalu, kuris, pasak jo, užgydys ir nuskausmins žaiz- 

das. Per visą procedūrą Burkas stovėjo šalia, ir Dredas irzo 
dar labiau negu paprastai. 

Jis beveik išstūmė Burką iš kambario, priminęs, kad jei tas 
nenuskandins automobilio, visa Pietų Luiziana ryte susiburs 
apie Dredo parduotuvėlę. 

— Niekas nekenkia verslui labiau už priešais pastatytus po- 
licijos automobilius. 

Taigi Burkas murmėdamas išėjo, bet pripažino, kad drau- 
gas teisus ir automobiliu reikia nusikratyti laiku. 

Dabar, kai tuo pasirūpinta, jis norėjo kuo greičiau grįžti 
atgal ir pažiūrėti, kaip laikosi ponia Diuval. 

— Tu pasinaudojai manimi. 

— Ką? 

Gregoris pakartojo savo teiginį. 

— Tu priėmei sandėrio sąlygas, Gregori, - pasakė Burkas. 

— Kai mes tarėmės, tu nesakei, kad reikės pagrobti ponią 
Diuval. 

— Kaip manai, kas turėjo įvykti, kai mes šiandien pasiėmė- 
me Remi Diuval? 

— Maniau, kad priversi ją paaukoti daug pinigų tai netikrai 
labdarai, apgausi Pinkį Diuvalį - apmulkinsi kaip filme „Ge- 
luonis“. Niekad nemaniau, kad grobsi jo žmoną. 

— Pats kaltas, kad įsipainiojai į grobimą. Jei nebūtum flir- 
tavęs su tuo darbininku, būčiau palikęs tave „Kryžkelėje“. 
Ketinau atsikratyti tavimi ir Erolu užkandinėje. Bet ne - tu 
nesusilaikei nepasimeilinęs. Taigi aimanuok, kiek nori, bet iš 
manęs užuojautos nesulauksi. Dėl tavo iškrypimo ponią Diu- 
val sužeidė, o mes visi trys vos nežuvom. 

— Ir mane sužeidė, - virkavo jis. 

— Labai blogai. Bet jei aš nebūčiau turėjęs kito darbo, bū- 
čiau pats tau gerai trinktelėjęs už tai, ką padarei. O dabar už- 
sičiaupk, nes aš vis dar galiu trinktelėti. 

— Tu niekingas, Burkai Beizilai. 

Burkas šiurkščiai nusikvatojo. 

— Gregori, tu dar nematei mano niekingos pusės. 

Jaunuolis vėl sukūkčiojo, ir Burkui jo pagailo. Gregoris 
daug iškentėjo. Tai, kas iš pradžių atrodė kaip filmo scenari- 
jus, jam virto tikru košmaru. Burkas ketino ryte saugiai nu- 
vežti Gregorį į miestą. Jei jis ramiai išlauks, kol užgis veidas, 
viskas bus gerai. Niekas nežinos, kas jis. Jis niekada nebe- 
vaidins tėvo Gregorio. Niekas neįtars, kad trečiasis žinomos 
šeimos sūnus dalyvavo pagrobime. Be to, Diuvalis ieškos ne 
Gregorio, o Beizilo. Gregoriui nieko neatsitiks. 

Nelaimingas jaunuolis aimanavo ir murmėjo, kol užsnūdo. 
Burkas pažadino jį, kai atvažiavo pas Dredą. 

— Ar nori, kad Dredas sutvarkytų tau veidą? 

— Tu rimtai? Neleisiu tam troliui manęs paliesti, - jis pa- 
žvelgė į pastatą prieplaukos gale ir suvirpėjo. 

— Kaip nori, - pasakė Burkas lipdamas lauk. - Priekiniame 
kambaryje yra gulimas krėslas. Siūlau tau pailsėti. 

Burkas pastebėjo, kad Gregoris lėtai išlipo iš kabinos. 
Nors šis atsisakė pagalbos, Burkas paprašys, kad Dredas 
duotų jam ką nors nuo skausmo. Šeimininkas buvo prie po- 
nios Diuval lovos. 

— Kaip ji? 

— Miega kaip kūdikis. 

Burkas susiraukė prisiminęs, kaip ji per išpažintį prisi- 
pažino apie prarastą kūdikį. Dredas išjungė šviesą, bet ant 
nedažyto rašomojo stalo degė žvakė. Moteris gulėjo ant pil- 
vo, vienas skruostas viršuje, kitas - įkniaubtas į pagalvę, jos 
plaukai buvo nubraukti nuo veido, pasklidę ant pagalvės. 
Dredas viską darė tobulai, žaizdos liovėsi kraujavusios. Nors 
jos suteikė moteriai daug skausmo, buvo paviršinės. Įdomu, 
ar liks randai, pagalvojo Burkas. Būtų gaila, nes jos oda buvo 
lygi ir atrodė-beveik perregima. Burkas prisiminė, kai pirmą 
kartą pamatė ją pavėsinėje. Ji ir dabar neatrodė jam realesnė 
negu tada. 

— Cest une belle femme. 

— Taip, graži. 

— Ar ši vizija turi vardą? 

Burkas atsigręžė ir pažiūrėjo į raukšlėtą Dredo veidą. 

— Ponia Pinki Diuval. 

Dredas neriktelėjo, abejodamas Burko sveiku protu, neiš- 
reiškė nuostabos, nieko neklausė ir nereikalavo pasiaiškinti. 
Jis tik ilgai ir įdėmiai žvelgė į Burką, o tada linktelėjo. 

— Toje spintelėje yra butelis viskio. Vaišinkis, - tarė jis ir 
nuėjo prie durų. 

— Tam vaikinui skauda. 

Dredas mostelėjo ranka, rodydamas, kad išgirdo, bet ne- 
atsigręžė. Burkas prisipylė Dredo viskio, dėkingas, kad tai 
žinomos firmos gaminys, o ne koks nors surogatas iš ąsočio. 
Vienintelė kėdė kambaryje buvo išklerusiomis medinėmis 
kojomis ir sutrešusia, kirvarpų išėsta sėdyne, bet Burkas pri- 
sitraukė ją prie lovos ir patogiai atsisėdo. 

Burkas buvo nieko nevalgęs nuo pusryčių prieš beveik parą 
laiko. Jis galėjo nueiti į Dredo virtuvę ir ko nors pasiieškoti, 
bet buvo toks pavargęs, kad persigalvojo. Kurį laiką jis tik sė- 
dėjo stebėdamas miegančią moterį, jos nugarą, švelniai be- 
sikilnojančią įkvepiant, ir jautėsi iškrypėlis, nes galvojo apie 
prispaustas krūtis. 

Burkas nurengė ją riteriškai, stengdamas nežiūrėti. Steng- 
damasis nežiūrėti? Bet tai nereiškia, kad jis nieko nematė. 
Viešpatie, kaip jis galėjo nematyti? Jei vyras turi progą pama- 
tyti savo fantazijų objektą nuogą, tai jis pasižiūrės, atkreips 
dėmesį į jos krūtis ir pastebės, kad speneliai tvirti, bet labai 
blyškūs. Kas tikėsis, kad jis nepastebės kojinių, siekiančių 
šlaunų viršų? Būkim realistai. Ar kelnaičių, tokių siaurų, kad 
iš viso galima jų nemūvėti? 

Jis du kartus iš eilės gurkštelėjo viskio. Gėrimas lyg ugnies 
kamuoliai nudegino tuščią skrandį. Jos dešinė ranka gulėjo 
prie šono, delnu į viršų. Jis matė raudoną raktų žiedo žymę, 
kur jis įspaudė, kai sugriebė jos ranką. 

Trečias gurkšnis jau taip nebedegino. Burko žvilgsnis nu- 
slydo į moters veidą. Jos vokai buvo visiškai nejudrūs, lūpos 
šiek tiek praviros. Viename lūpų kamputyje nutekėjo seilės, 
nusidažiusios rausvai nuo žaizdelės ant lūpos. Jis palietė ją 
mažuoju pirštu ir leido skysčiui nudžiūti ant piršto galo. 

Burkas dar kartą gurkštelėjo iš butelio. Na, jis tai pada- 
rė - įvykdė sunkų nusikaltimą. Jo gyvenimas negrįžtamai 
pasikeitė. Jei jis rytoj grąžintų ponią Diuval vyrui, jau nesu- 
gebėtų gyventi kaip anksčiau. Atgal grįžti neįmanoma. Visi 
atsarginiai išėjimai užkalti. 

Tikriausiai jis turėtų jaustis labiau kaltas, susigėdęs ir iš- 
sigandęs, negu jautėsi. Gal apgirto nuo viskio? Gal jis tiesiog 
per daug kvailas, kad bijotų tokio elgesio padarinių. Tačiau 
kai migdydamasis klausėsi tylaus Remi Diuval kvėpavimo, jis 
jautėsi pašėlusiai gerai. 

- ip jis galėjo dingti? 

Po kelių valandų miego ant nepatogios Dredo kėdės Burko 
kaklas buvo sustingęs, nugarą diegė, lyg per ją būtų perėjusi 
visa armija, nuo viskio skaudėjo galvą, o dienos šviesa metė 
šaltą realybės šviesą ant fakto, kad Burkas peržengė liniją 
tarp teisėtvarkos ir įstatymo pažeidimo. 

— Nerėk ant manęs! - atkirto Dredas. Jis ilga šakute vartė 
mėsą, kepančią riebaluose nedideliame puode. - Jis tavo ku- 
nigas, O ne mano. 

- Jis ne kunigas. 

— Negali būti! 

Trindamas smilkinį Burkas susiraukė, išgirdęs draugo sar- 
kazmą. 

— Jis - Gregoris Džeimsas, bedarbis aktorius. Be kitų da- 
lykų. 

— Kad ir kas jis būtų, - niurzgėjo Dredas, - vagis tai tikrai. 
Jis nušvilpė mano geriausią pirogą. 

Burkas nuleido ranką. 

— Nori pasakyti, kad jis išplaukė per pelkes? - Neįmanoma 
įsivaizduoti Gregorio Džeimso, besiskverbiančio per pavojų 
kupinas pelkes. - Arčiausiai jis buvo priėjęs prie pelkių, kai 
naktį mėginom paskandinti furgoną. Vienas jis niekaip ne- 
išgyvens. 

— Tikriausiai ne, - sutiko Dredas, kratydamas savo ilgą, 
žilą arklio uodegą. 

Neatsižvelgdamas į metų laiką jis dėvėjo suplyšusius, nu- 
kirptus džinsus, buvo be marškinių, basas. Surandėjusios 
Dredo pėdos atrodė kaip kanopos, kai jis vaikštinėjo išblu- 
kusio linoleumo grindimis. Miesto bulvare į jį būtų visi at- 
sigręžę, bet čia jo keista išvaizda tiko jo susikurtai aplinkai. 
Apdriskusi, išblukusi britų vėliava atstojo užuolaidą. 

Viryklė be gartraukio stovėjo gale prekystalio, kur Dredas 
pardavinėjo tabaką, alų, gyvą jauką žvejams ir darydavo iš- 
kamšas. Jo parduotuvė buvo didžiausias higienos tarnybos 
inspektoriaus košmaras, bet negausūs Dredo klientai nekrei- 
pė dėmesio į tokius dalykus. 

Jis filosofiškai žvelgė į Gregorio galimybę išgyventi. 

— Aš tik tikiuosi, kad kai išalkusiųjų virtinė pasivys jį, mano 
valtis parplauks atgal. Ar pasiruošęs pusryčiauti? 

': — Kas čia? 

— Tu išalkes ar išrankus? 

— Išalkes, - nenoriai atsakė Burkas. 

Dredas samčiu išgriebė keptą mėsą ir paskleidė ant jos 
tirštą padažą, kurį pagamino iš mėsos drožlių, miltų ir pieno. 
Be to, pasiūlė baltos duonos ir stiprios, Naujojo Orleano sti- 
liaus kavos su cikorija. 

— Kol tu prauseisi, aš pažiūrėjau, kaip laikosi Remi, - pasa- 
kė jis kimšdamas pilna burna. 

Burkas liovėsi valgęs ir smalsiai pažvelgė į Dredą. 

— Ji man pasakė savo vardą. 

— Ji nemiega? 

— Ir miega, ir pabunda. 

Burkas išvalė padažo likutį duonos plutele ir nustebo pama- 
tęs, kad jo lėkštė tuščia. Neatpažįstama mėsa buvo neįtikėti- 
nai skani, bet, kita vertus, Dredas nusimanė apie prieskonius 
taip pat gerai, kaip ir apie šaknis ir vaistažoles, iš kurių gami- 
no namų vaistus. Atstūmęs tuščią lėkštę, jis pasiėmė kavos. 

— Nemanau, kad ji pajudėjo per visą naktį. 

— Kai aš tepiau žaizdas, nuskausminamųjų poveikis baigė- 
si, taigi sugirdžiau daugiau. Ji miegos beveik visą dieną. 

— Kada galėsiu ją pervežti į kitą vietą? 

Dredas baigė valgyti ir nuėjo ieškoti rūkalų. Radęs pakelį, 
užsidegė cigaretę, užsitraukė ir ilgai užlaikė dūmus plaučiuose. 

— Žinoma, tai ne mano reikalas, bet kokį velnią sumanei su 
Pinkio Diuvalio žmona? 

— Aš ją pagrobiau. 

Dredas nepritardamas numykė, dar kelis kartus užsitrau- 
kė cigaretę, išsirankiojo iš barzdos duonos trupinius. Bent 
jau Burkas tikėjosi, kad tai duonos trupiniai. 

— Ar tam yra priežastis? 

— Kerštas. - Burkas papasakojo istoriją, pradėdamas nuo 
tos nakties, kai Veinas Bardas apgaule privertė jį nušauti 
Kevą Stiuartą, ir baigdamas pašėlusiu bėgimu nuo įsiutusių 
vyrų. 

— Kai pamačiau, kadji sužeista, pirmiausiai pagalvojau apie 
tave. Nežinau, kur artimiausia ligoninė, o mes buvom vos už 
kelių mylių nuo čia. Žinau, kaip tu brangini savo privatumą. 
Man labai nemalonu, kad aš tave įtraukiau, Dredai. 

— Tiek to. 

— Esmė ta, kad žinau, jog tavimi galima pasitikėti. 

— Tu pasitiki manim, ar ne? Pakankamai pasitiki, kad leis- 
tum pasakyti, kaip man visa tai patinka? 

Burkas žinojo, kas bus toliau, bet mostelėjo Dredui kalbė- 
ti, ką galvoja. 

— Tu visai išprotėjai, Beizilai. Valdžia gali tave uždaryti į 
kalėjimą, bet tai niekai, palyginti su Diuvaliu. Ar žinai, su kuo 
kovoji? 

— Geriau negu tu. 

— Vadinasi, tau nerūpi, kad Pinkis Diuvalis išmėsinės tave 
kaip kiaulę ir paliks grifams? 

Burkas ironiškai nusišypsojo. 

— Oho! 

Tačiau Dredui tai neatrodė juokinga. Jis piktai papurtė 
galvą ir užsidegė dar vieną cigaretę be filtro. 

— Kol tai baigsis, kas nors žus. 

- Žinau, - nebesišypsodamas atsakė Burkas. - Nenorė- 
čiau būti auka, bet jei taip atsitiks... - jis iškalbingai kilste- 
lėjo petį. 

— Mėgini man pasakyti, kad neturi dėl ko gyventi? Nužu- 
dei savo porininką, karjera baigta, santuoka subyrėjo, taigi 
gyventi neverta? Ar tai apibendrina tavo požiūrį? 

— Maždaug. 

— Nesąmonė! - skiemenimis ištarė Dredas ir išspjovė prie 
liežuvio prilipusį tabaką. - Visi turi dėl ko gyventi, bent jau 
tam, kad pamatytų dar vieną saulėtekį, - jis pasilenkė per 
stalą ir pakratė cigaretę Burkui prieš veidą, lyg motina gra- 
sindama pirštu. - Tu atsitiktinai nužudei Stiuartą. Tu pats iš- 
ėjai iš policijos departamento, o ne tave išvijo. Tavo santuoka 
buvo nelaiminga. Jau ir taip per ilgai gyvenai su ta moterimi. 
Ji man niekada nepatiko. 

— Aš tau nepasakojau apie savo asmeninį gyvenimą, taigi 
gali man nepriekaištauti. 

— Nagi, įžeidi panele, aš peržengiau ribą, nes užsitarnavau 
šią privilegiją, kai tu įsiveržei čia naktį ir numetei man krau- 
juojančią moterį. Be to, - piktai pridūrė jis, - tu man patinki. 
Nenorėčiau pamatyti, kaip tave užmuš. 

Priekaištinga Dredo išraiška sušvelnėjo, nors užuojauta 
netiko prie jo siaubūniškos išvaizdos. 

— Žinau, apie ką kalbu, Beizilai. Patikėk manimi. Gyveni- 
mas gali būti suknistas, bet tu esi gyvas, o ne miręs. Visiems 
laikams. Dar ne per vėlu paleisti jauką ir mesti visą reikalą. 

Dredas buvo vienas iš nedaugelio žmonių, kuriuos Burkas 
nuoširdžiai gerbė. Žinojo, kad ši pagarba abipusė. 

— Vertingas patarimas, Dredai. Ir aš žinau, kad tavo keti- 
nimai geri. Bet turiu bet kokia kaina nubausti Veiną Bardą ir 
Pinkį Diuvalį arba žūti mėgindamas. 

— Nesuprantu kodėl. 

— Sakiau, kad atkeršyčiau. 

Dredas įdėmiai įsižiūrėjo į jį. 

— Netikiu. 

— Tada man labai gaila, - Burkas pakėlė savo kavos puodelį 
ir siurbtelėjo, tuo judesiu rodydamas, kad nutraukia tolesnes 
diskusijas šia tema. 

Matyt, Dredas suvokė, kad ginčytis beprasmiška. Pastū- 
męs cigaretę į lūpų kamputį, jis atsistojo, nuėmė indus nuo 
stalo ir sumetė juos į metalinę plautuvę. 

— Ką ketini daryti su ja? 

— Nieko. Prisiekiu. Tai mano kaltė, kad ją sužeidė, ir man 
labai nepatinka, jog taip atsitiko. Niekad neketinau jos liesti. 
Ir neketinu. Dėl Dievo meilės, tikrai ne. 

Dredas atgręžė savo gauruotą galvą ir aštriai pažvelgė į 
Burką. 

— Kas? 

— Tu per daug karštai mane tikini. Aš tik paklausiau. 

Burkas nukreipė akis nuo skvarbaus Dredo žvilgsnio. 

— Man reikia ne jos, ojo. 

— Gerai, gerai, aš tavim tikiu, - pasakė Dredas. - Aš tik tu- 
rėjau galvoje, kur ketini ją laikyti, kol viliosi Diuvalį? Žinoma, 
aš tik spėju. Tu naudoji ją kaip jauką, kad paspęstum spąstus, 
ar ne? 

— Maždaug. Ketinu vežtis ją į savo žvejybos namelį. 

Burkas naudojosi nameliu tik kartą ar du per metus, jei pa- 
vykdavo išsmukti kelioms dienoms. Vykdamas ten, jis visuo- 
met sustodavo Dredo parduotuvėje nusipirkti maisto, alaus 
ir jauko. 

Dredo parduotuvė buvo toli nuo pagrindinio kelio, bet 
žvejai ir medžiotojai, išnagrinėję kelius per pelkių upelių la- 
birintus, gerai žinojo, kaip ją rasti, ir lankydavosi. Į Dredo 
valdas vedė tik vienas žvyrkelis. Tačiau geriausias būdas jas 
pasiekti buvo valtis. 

Dredas uždirbdavo nedaug pinigų, bet daugiau jam ir ne- 
reikėjo. Daugiausia jis uždirbdavo per aligatorių sezoną - me- 
džiodavo ir parduodavo odas, gamino iškamšas. 

— Kas dar žino apie tavo namelį? - paklausė Dredas. 

— Tik Barbara, bet ji nenutuokia, kur jis. Ji niekada nėra 
buvusi čia su manimi, nes ją purtė vien nuo minties apie tai. 

— Kas dar? 

— Mano brolis Džo su manim žvejojo porą savaitgalių. Bet 
pastaruosius dvejus metus nebuvo atvykęs. 

— Ar tujuo pasitiki? 

— Savo broliu? - nusijuokė Burkas. - Žinoma, aš juo pasi- 
tikiu. 

- Jei taip sakai. O kaip tas Gregoris? 

— Jis nekenksmingas. 

— O tu kvailys, - šiurkščiai pasakė Dredas. - Tarkim, jam 
pasiseks ir jis išsikapstys iš pelkių, kol krokodilai nespės su- 
ryti. Tarkim, jis pradės mąstyti, ką padarytų jam Pinkis Diu- 
valis, jei sučiuptų, ir sugalvos, jog verčiau nueiti pas Diuvalį ir 
parduoti jam tave, kad išsaugotų savo gyvybę. 

— Manęs tai nejaudina. 

— Kodėl ne? 

— Nes Gregoris bailys. 

— Jam užteko drąsos pavogti mano pirogą ir išplaukti į 
pelkes. 

— Tik todėl, kad jis labiau bijo manęs negu žvėrių. Jis mano, 
kad aš vis dar galiu jį nužudyti už tai, ką jis padarė „Kryžkelė- 
je“. Aš daug kartų gąsdinau jį. Galjis mano, kad rimtai. Bet jis 
išsikapstys. Jo gyvenimas buvo žavus. Kai pelkės pagrasins, 
jis bėgs iš visų jėgų. Jis nenueis pas Diuvalį. 

— Kaip tu ketini su juo susisiekti? 

— Su Diuvaliu? Tu nesupratai, Dredai. Tai jis mane susiras. 

— Kaip? 

— Jis pats turi sugalvoti. O kol kas aš tau keliu pavojų, gy- 
vendamas čia. Taigi grįžkim prie mano pirmojo klausimo: 
kada bus saugu ją išsivežti? 

Dagas Patutas nuleido kojas nuo stalo ir atsirėmė į grindis. 
Prie jo alkūnės vėso puodelis su kava. Jis tris kartus perskai- 
tė straipsnį. 

Tai buvo nereikšminga pastraipa, užimanti vos penkioli- 
ka centimetrų Times Picayune dvidešimtame puslapyje, tik 
trumpas aprašymas apie peštynes pakelės kavinėje Džeferso- 
no apygardoje. Į peštynes įsivėlė du katalikų kunigai, žymaus 
Naujojo Orleano advokato žmona ir jos asmens sargybinis. 
Pasak šerifo nuovados atstovo spaudai, incidentas išaiškin- 
tas, niekas nesuimtas. Tačiau du dalykai šioje iš pažiūros ne- 
reikšmingoje istorijoje atkreipė Patuto dėmesį. Kiek įžymių 
Naujojo Orleano advokatų žmonų turi asmens sargybinius? 
O antras: liudininkas paminėjo, kad vienas iš neatpažintų 
kunigų turėjo įkyrų įprotį gniaužyti dešinę ranką. 

Patutas paspaudė vidinio ryšio mygtuką. 

— Ar gali užeiti minutei? 

Po šešiasdešimties sekundžių Makas Makvenas įžygiavo 
su jam būdinga energija. 

— Kas atsitiko? 

— Paskaityk šitą. 

Patutas pastūmė laikraštį per stalą ir parodė į straipsnį. 
Perskaitęs Makas pažvelgė į jį. 

— Taigi? 

- Taigi ar pažįsti ką nors, turintį įkyrų įprotį gniaužyti de- 
šinę ranką? 

Makas atsisėdo ant kėdės prieš viršininko stalą ir vėl per- 
bėgo akimis straipsnį. 

— Taip, bet mano pažįstamas tikrai ne kunigas. 

— Kada matei jį paskutinį kartą? 

— Sakiau jums. Prieš dvi dienas jis vakarieniavo pas mane. 

— Kaip jis atrodė? 

— Tas pats senasis Beizilas, griežiantis dantį ant Pinkio 
Diuvalio. - Makvenas pažvelgė į laikraštį. - O velnias! 

— Taigi, - Patutas patrynė kaktą lyg susirūpinęs besiple- 
čiančia plike. - Ar Burkas užsiminė, ką veiks išėjęs į atsargą? 

— Beveik ne. Tiksliau, visai ne. Tik gniaužė ranką prie savo 
liemens. Sakė ketinąs išvykti kuriam laikui ir pamąstyti. 

— Vienas? 

— Taip jis sakė. 

— Kur? 

— Jis ir pats nežinojo. 

— Ar žinai, kaip su juo susisiekti? 

— Ne, - Makvenas nervingai nusijuokė. - Klausykit, Patu- 
tai, tai beprotybė. Tas vyrukas su keistu rankos judesiu buvo 
kunigas. Ir mes nežinome, ar ta moteris buvo Diuvalio žmo- 
na. Tai negali būti ji. Nesvarbu, kad ji turėjo asmens sargybi- 
nį. Diuvalis nebūtų jai leidęs prieiti arčiau negu penkiasde- 
šimt metrų prie Burko Beizilo. 

— Tas tiesa. Jie - nesutaikomi priešai. 

— Netgi jei nebūtų. Kiek girdėjau, ji gražutė ir daug jaunes- 
nė už Diuvalį. 

Patutas kilstelėjo antakius, rodydamas Makvenui baigti 
mintį. 

— Na, Burkas yra stiprus, tylus tipas, dėl kurio moterys 
kraustosi iš proto. Taip, jis ne Bredas Pitas, bet, Tonės nuo- 
mone, jis patrauklus. Visada maniau, kad ūsai darė jį ypač 
patrauklų seksualiai, bet tikriausiai jis manė, jog ne tik jie 
suteikia žavesio. Kai kas, ką tik moterys... 

— Arjis nusiskuto ūsus? - Patutui sugniaužė skrandį. 

— Argi aš to nepaminėjau? 

Patutas atsistojo ir pasiėmė nuo pakabos kostiumo švarką. 

Makvenas nieko nesuprato. 

— Kas atsitiko? Kur jūs vykstate? 

— Į Džefersono apygardą, - metė per petį Patutas, skubė- 
damas pro duris. 

Purvinas griovio vanduo ištepė Bardo automobilio padangas, 
kai jis įvažiavo į apirusią automobilių aikštelę. 

— Čia. 

Pinkis pasibjaurėjęs pažvelgė į pastatą. Toks pat rajonas, 
tokie patys nakvynės namai, kuriuose Remi gyveno su moti- 
na ir mažute seserimi. 

„Landynė - tinkamas žodis jam apibūdinti. 

Jis visą naktį mąstė, mėgindamas atpažinti tuos du pagro- 
bėjus, apsirengusius kunigais. Jo požeminis tinklas ūžė nuo 
žinios apie pagrobimą. Jis pasiūlė didelį atlygį tam, kuris at- 
neš informacijos. Kelintą kartą pasakodamas apie įvykį Ero- 
las prisiminė kai ką, ką buvo pamiršęs. 

- Tas vyrukas, kuris save vadino tėvu Kevinu ir buvo pa- 
siruošęs pats įkrėsti tam kitam. Girdėjau, kaip jis užsiminė 
apie kalėjimą. 

— Kalėjimą? 

— Taip. Neatsimenu, ką tiksliai pasakė, nes vykdžiau savo 
pareigas ir stengiausi išvesti ponią Diuval. Tačiau jis pasakė 
kažką, kad tėvas Gregoris jau buvo kalėjime už panašius dar- 
belius. 

Asmens sargybinis taip stengėsi atgauti Pinkio malonę, 
kad tas svarstė, kiek patikima jo informacija. Gali būti, kad 
buvęs kalinys, laikantis pyktį, mėgino atkeršyti už seniai pa- 
mirštą bylą, bet taip pat įmanoma, kad Erolas viską išsigalvo- 
ja, mėgindamas išgelbėti savo užpakalį iš ugnies linijos. 

Tačiau Pinkis nepajėgė rasti jokio ryšio, todėl paprašė šni- 
po iš policijos departamento gauti lytinių nusikaltėlių sąrašą. 
Papirkta telefono bendrovės darbuotoja ieškojo telefono nu- 
merio iš vizitinės kortelės su „Dženės namų“ ženklu. 

Pinkis jau žinojo, kad jie neegzistuoja. Jo sekretorė tikri- 
no, bet, matyt, susidūrė su gudriais sukčiais. 

Mažiau negu prieš pusvalandį jie sužinojo, kad ant korte- 
lės užrašytas telefono numeris priklauso telefonui automa- 

tui, esančiam šiame pastate. Bardas skubiai surinko keturių 
vyrų komandą, kurie kitu automobiliu sekė iš paskos. Pinkis 
užsispyrė vykti kartu. Kai tie kunigai mirs, Pinkis norės žiū- 
rėti jiems į akis. Paraudęs nuo adrenalino ir pasipiktinimo, jis 
išlipo ant šiukšlino šaligatvio. Bardas pastatė du vyrus prie 
durų ir davė ženklą kitiems apeiti pastatą, jei grobikai mė- 
gintų išvesti Remi per kitas duris. 

Pinkis ir Bardas peržengė per miegantį girtuoklį, padelsė 
tarpduryje ir įėjo į vidų. Pinkį apėmė keistas jausmas, kad 
kažkas jį veda, kad jis elgiasi būtent taip, kaip grobikas nori. 
Rasti telefono numerį buvo per daug lengva. Taip apgalvotai 
suplanavęs pagrobimą, autorius turėjo atkreipti dėmesį į tokį 
paprastą dalyką. Ir Pinkis mąstė, kad tai padaryta tyčia. Kita 
vertus, jis žinojo iš patirties, kad net protingiausi sukčiai 
įkliūva dėl kvailiausių klaidų. 

Į kairę nuo įėjimo buvo registracijos stalas, bet už jo nie- 
kas nesėdėjo. Bardas perėjo šiukšliną vestibiulį prie telefono 
automato, pritvirtinto prie sienos, ir patikrino numerį. Jis 
papurtė galvą. Pinkis mostelėjo į viršų. 

Jie žengė atsargiai. Pasiekę trečiojo aukšto aikštelę, jie 
pamatė telefoną vidury siauro koridoriaus grafitais išpieš- 
tomis sienomis. Šviesa buvo tokia blausi, jog Bardas turėjo 
užsidegti žiebtuvėlį, kad ant neryškios plastikinės kortelės 
aparato priekyje perskaitytų telefono numerį. Jis pakėlė į 
viršų nykščius. 

Pinkio kraujospūdis šoktelėjo aukštyn. Jis nukreipė sma- 
krą į duris koridoriaus gale. Kai į Bardo įsakymą atverti du- 
ris niekas neatsiliepė, jis spyrė į duris. Viduje išsidrėbęs ant 
lovos gulėjo girtas vyriškis. Jokių Remi pėdsakų. Iš jo būklės 
ir butelių kiekio kambaryje jie nusprendė, kad jis - ne jų kal- 
tininkas. Be to, jis buvo išpurtęs, rausvas, maždaug šešiasde- 
šimties ir neatitiko nė vieno kunigo apibūdinimo. 

Antras kambarys buvo tuščias, be jokių požymių, kad jame 
kas nors gyventų. Trečiame moteris užsidengė veidą ir pa- 

klaikusi iš siaubo ėmė kažką lementi ispaniškai. Bardas ran- 
ka jai užėmė burną. 

— Užsičiaupk, kale, - grėsmingai sukuždėjo jis. Ji užsičiau- 
pė ir ramindama prispaudė prie savęs kelis iš pažiūros alka- 
nus vaikus. 

Ketvirtas, paskutinis, kambarys taip pat buvo tuščias, bet 
ant pagalvės gulėjo baltas vokas su atspausdinta Pinkio Diu- 
valio pavarde. 

Jis griebė voką ir atplėšė. Iš jo iškritęs popieriaus lapelis 
nusileido ant nešvaraus kilimo. Pinkis skubiai pakėlė popie- 
rių ir perskaitė spausdintą žinutę. Tada įniršęs taip suriau- 
mojo, kad net suvirpėjo langų stiklai. 

Bardas paėmė iš jo lapelį ir perskaitęs nusikeikė. 

— Jie neišdrįs. 

Pinkis išlėkė iš kambario ir nuskriejo laiptais. Bardas lipo 
jam ant kulnų. Bardo vyrams buvo liepta sekti iš paskos. Jie 
sušoko į antrą automobilį ir nusivijo pirmąjį. Pinkis vos galė- 
jo sulaikyti įtūžį. Jo akys buvo paraudusios, žudančios. 

— Ašjuos užmušiu! Jie jau mirę! Negyvi! 

— Bet kas jie? - paklausė Bardas pasukęs vairą, kad neatsi- 
trenktų į prekių sunkvežimį. - Kas galėtų tai padaryti Remi? 

Remi. Jo Remi. Jo nuosavybė. Pagrobta iš jo. Tie šunsnu- 
kiai, kad ir kas jie yra, labai drąsūs. Na, jis jiems parodys. To- 
kia drąsa netinka tiems, kurie greit mirs. O jie mirs. Lėtai, 
skausmingai, maldaudami pasigailėti, melsdami mirties. Jie 
mirs už tai, kad paėmė jo kūrinį. 

Pasiekę Lafajeto kapines, du automobiliai cypdami susto- 
jo, šeši vyrai iššoko lauk. Diuvalis ir Bardas pirmieji įbėgo pro 
aukštus metalinius vartus. Nelaukdamas Bardo ir kitų vyrų, 
Pinkis ėmė ieškoti raštelyje nurodytos eilės, irdamasis per 
kapų eiles, kol pasiekė tą, kurios ieškojo. Jis bėgo takeliu, 
smulkintų kriauklelių žvyras girgždėjo po jo batais, garai ka- 
muoliais dribo iš jo burnos. 

Jis neįsivaizdavo, ką ten ras. Remi palaikus, sukištus į la- 
vonmaišį ir numestus ten? Neseniai iškastą kapą? Jos krauju 
aptaškytą akmeninį antkapį? Batų dėžutę su pelenais? Vudu 
aukurą? 

Kartą jis liepė Bardui išpjauti moters veidą, įdėti į picos 
dėžutę ir pristatyti vyrui, kuris nereagavo į paprastesnius 
įspėjimus. Pinkis tikėjosi, kad žinutė jam bus tokia pat iškal- 
binga. Dabar jis jau deramai vertino savo bevardį priešą. Gu- 
drus, suktas ir pakankamai gerai pažįstantis Pinkį Diuvalį, 
žinantis, kokius mygtukus paspausti. Jis pasiuntė Pinkį į šią 
žiaurią lobių paiešką, kuri baigsis, kai jis ras - ką? 

Jo kojos slystelėjo ant skaldos. Jis staiga sustojo, iš karto 
atpažinęs tai, ką pamatė. 

Ne kūną, ne kraują, bet žinutė buvo gana įžūli. Pulsuojan- 
čiais smilkiniais, gniauždamas rankas į kumščius jis perskai- 


tė užrašą ant paminklo. Čia ilsisi Kevinas Maiklas Stiuartas. 

- R. jis mane nužudys? 

Dredas šaukštu maitino Remi sriuba. Kai šiek tiek jos nu- 
varvėjo per šoną, jis skubiai nušluostė jai lūpas servetėle. Jis 
murmėdamas keikė save už nerangumą, bet neatsakė į jos 
klausimą. 

— Liaukitės apsimetinėjęs, kad negirdit manęs, Dredai, 
pasakė ji ir sulaikė ranką, kai jis mėgino semti dar vieną 
šaukštą sriubos iš dubenėlio. - Aš neišsigąsiu. Tik noriu ži- 
noti, ar jis mane nužudys. 

— Ne. 

Jo išraiškoje ji neperskaitė nieko, kas verstų abejoti, ir at- 
sirėmė į pagalvėles, kurias Dredas pakišo jai po nugara, kad 
būtų lengviau ją maitinti. Remi tvirtino valgysianti pati, 
bet jis spyrėsi leisti jam. Dabar ji džiaugėsi sutikusi. Žaizdos 
ant nugaros nebuvo tokios skausmingos kaip anksčiau, gal- 
va svaigo nuo ilgo vaistų sukelto miego. Jai neužtektų jėgų 
pakelti prie burnos daugiau negu du šaukštelius, o ji buvo 
stulbinamai alkana. Sriuba, pasak Dredo, court bouillon, buvo 
virta iš žuvies su pomidorais, svogūnais ir ryžiais. Ji buvo 
karšta ir kvapni. 

— Ar jis nori išpirkos? 

— Ne, cher, Beizilas nelabai domisi žemiškomis gėrybė- 
mis, - Dredas apžvelgė savo kambarį, kurio baldai ir apdaila 

priminė sąvartyną, mirktelėjo jai ir pridūrė: - Šiuo atžvilgiu 
mes dabar panašūs. 

— Tada kodėl jis tai padarė? 

— Turbūt girdėjote apie Beizilo draugą, Veino Bardo teismą 
ir visa kita? 

— Iš keršto? 

Senis atsakė cajun* tarme, bet iškalbingas gūžtelėjimas pe- 
čiais pasakė daugiau. 

— Mano vyras jį užmuš. 

- Jis tai žino. 

Ji klausiamai pažvelgė į jį. 

— Beizilui nesvarbu, kad jis mirs, jei kartu su savimi pasi- 
ims ir Diuvalį. Mėginu jį perkalbėti, bet jis neklauso. Jį apsė- 
do velniai. 

Tikėdamasi, kad gali kliautis Dredo pagalba, Remi ištiesė 
ranką ir suspaudė Dredui plaštaką. 

— Prašau, paskambinkite į policiją, Dredai. Padarykite tai 
ne tik dėl manęs, bet ir dėl pono Beizilo. Dar nevėlu pasiduo- 
ti. Arba nereikia policijos, paskambinkite mano vyrui. Beizi- 
las gali dingti prieš Pinkiui atvykstant čia. Aš įtikinsiu Pinkį, 
kad nepareikštų kaltinimų. Prašau, Dredai. 

— Aš tikrai norėčiau padėti jums, Remi, bet Burkas Beizi- 
las - mano draugas. Niekada neišduosiu jo pasitikėjimo. 

— Netgi jei jam dėl to bus geriau? 

— Jam neatrodys, kad bus geriau, cher, tai... misija. - Dre- 
das švelniai išlaisvino savo ranką. - Jis sudarė sutartį su savi- 
mi atkeršyti už Kevo Stiuarto mirtį. Jo niekas neperkalbės. 

— Jūs jį gerai pažįstate. 

— Tiek pat, kiek ir visi. Jį nelengva pažinti. 

— Koks jis žmogus? 

Dredas mąsliai pasikasė smakrą per tankią žilą barzdą. 


* Cajun - prancūzų k. tarmė, kuria kalba etninė grupė, gyvenanti Luizi- 
anos valstijoje. 

— Vienas vyrukas Naujajame Orleane mušdavo savo žmo- 
ną ir tris vaikus. Noriu pasakyti, kad kiekvieną kartą pasi- 
gėręs juos kaip reikiant prilupdavo, o taip atsitikdavo labai 
dažnai. Tačiau pašlemėkai giminės ir draugai visą laiką iš- 
traukdavo jį iš kalėjimo. Kartą viena kaimynė paskambino 
pagalbos telefonu. Sako, šįkart jis, matyt, juos užmuš, nes 
vaikai klykia per visą rajoną. Pirmasis netoliese buvęs polici- 
ninkas nelaukia pastiprinimo, nes vaikams gresia pavojus, ir 
jis nemano, kad reikia pagalbos su vienu girtuokliu. Jis įeina 
į vidų vienas. 

Na, kai riksmai nutyla, žmonos skriaudikas guli negyvas 
ant virtuvės grindų, žmona su vaikais pirmą kartą po dau- 
gelio metų džiaugiasi ramybe. Tačiau Vidaus reikalų skyrius 
ima kastis aplink farą, nušovusį tą kalės vaiką. Kai kurie uo- 
lūs skyriaus darbuotojai pradėjo svarstyti, gal tam policinin- 
kui taip įkyrėjo, jog tas šunsnukis naudoja žmoną ir vaikus 
kaip bokso kriaušes, kad jis sulaukęs progos jį nudėjo, o vė- 
liau pateikė tai kaip savigyną. 

Girtuoklis puolė policininką mėsininko peiliu, ilgu kaip jo 
ranka, bet tas faktas nieko nereiškė vidaus reikalų tyrėjams. 
Visuomenei nepatinka, jei policininkas suimdamas nužudo 
įtariamąjį. Žiniasklaida spaudžia policijos departamentą, visi 
užkimba ant žiauraus policininkų elgesio kabliuko. Galiausiai 
niekas nebepalaiko to faro. Išskyrus Beizilą. Beizilas užstojo 
jį tada, kai nė vienas su juo nesikalbėjo. Kiti nenorėjo, kad 
juos pamatytų bendraujant su tiriamuoju, bet Beizilas netgi 
susidraugavo su juo, kai tam labai reikėjo draugo, o niekas 
kitas nenorėjo juo būti. 

Baigęs pasakoti Dredas paėmė padėklą nuo Remi kelių ir 
nunešė ant rašomojo stalo kitame kambario šone. 

— Kas atsitiko tam policininkui? - paklausė Remi. 

— Neatlaikęs spaudimo, jis išėjo iš darbo. 

- Ir atidarė Dredo parduotuvę? 

Dredas atsigręžė į ją. 

— Tai buvo prieš aštuonerius metus. Nuo to laiko aš nesi- 
skutau, - iš po barzdos pasirodė šypsena. 

— Ar tai buvo savigyna? 

— Taip, bet svarbu ne tai. Svarbiausia, kad Beizilas parodė 
pareigūnui Dredui Mičudui, kaip naudinga abejoti. Beizilas 
neturėjo laipsnio, bet akivaizdžiai stojo mano pusėn, nors tai 
buvo nepopuliaru ir blogai veikė karjerą. 

Grįžęs prie Remi lovos, Dredas atsinešė kobalto mėlynu- 
mo butelį. Atkimšęs įvarvino lašą į arbatos puodelį, stovintį 
ant taros dėžės, atstojančios spintelę prie lovos. 

— Nagi, išgerkit šitą, cher. Aš jus išvarginau savo pliurpa- 
lais. Jau laikas jums pamiegoti. 

— Kąjūs man duodate? - paklausė ji. 

— Jei ir pasakysiu, neatpažinsite pavadinimo. 

— Manau, kad tai aspirinas, ištirpintas vandenyje. - Remi 
pažvelgė į tarpduryje stovintį jų pokalbio objektą, o šis links- 
mai pridūrė: - Bet paslaptingas butelis - puiki detalė, Dredai. 
Rodo tave kaip tikrą alchemiką. 

Dredas susiraukė. 

— Rodo, kiek mažai tu žinai. Šito skysčio injekcija išverstų 
tave iš kojų ir neleistų atsikelti savaitę. 

Kambaryje buvo ir taip mažai vietos nuo Dredo šlamšto 
kolekcijos, bet atrodė, kad jos dar labiau sumažėjo, kai Beizi- 
las įsispraudė tarp rašomojo stalo ir lovūgalio. 

— Kaip ji? 

— Paklausk jos pačios. 

Remi netgi apsidžiaugė, kad Beizilas neklausė jos pačios. Ji 
norėjo nekreipti į jį dėmesio. 

— Kas jus išmokė slaugyti ligonius, Dredai? 

— Senelė. Ar kada nors girdėjote apie traiteur? 

- Žiniuones? 

— Mokate prancūziškai? 

To paklausė nustebęs Beizilas. 

— Ir ispaniškai, - ramiai atsakė ji ir vėl kreipėsi Dredą: 

— Cajun tarmė skiriasi nuo klasikinės prancūzų kalbos, 
ar ne? 

— Galima taip teigti, - nusikvatojo jis. - Kai mes kalbamės 
tarpusavyje, kiti nesupranta nė žodžio, o mums tai labai 
patinka. 

— Kokia buvo jūsų senelė? 

— Baisi kaip ragana. Kai aš gimiau jos jauniausiam sūnui, ji 
jau buvo sena. Kažkodėl aš labai patikau senajai poniai. Se- 
nelė vesdavosi mane į pelkes, kur rinkdavo augalus savo vais- 
tams. Ji gamino kelias dešimtis mišinių. Žmonės eidavo pas 
ją gydytis viską nuo podagros iki pavydo. 

— Atrodo, ji buvo nuostabi moteris. 

Dredas linktelėjo gauruotą galvą. 

- Žiniuonės visą laiką gyveno tarp cajun. Kai kas mano, 
kad jos buvo raganos, naudojusios juodąją magiją. Tačiau tos 
moterys turėjo ekstrasensinių galių ir pažino vaistažoles. 

— Tik moterys? 

— Didžioji dauguma. Aš - reta išimtis, - pasakė jis beveik 
girdamasis. - Aš neišmokau visko, ką žinojo močiutė Mičud, 
tik nedidelę dalį, bet kai persikėliau čia, pradėjau maišyti kai 
kuriuos jos nelabai sudėtingus eliksyrus. 

— Kada nors tu ką nors nunuodysi, - pasakė Beizilas. 

— Tik ne šiandien, - atkirto Dredas. Tada, mesdamas iššū- 
kį Beizilui, jis prispaudė puodelį Remi prie lūpų. - Išgerkit 
tai, cher. 

Gal Beizilas ir teisus, gal arbata nuodinga ir Remi miegos 
taip giliai, kad niekada nepabus, bet ji intuityviai pasitikėjo 
Dredu, todėl išgėrė visą puodelį. Dredas padėjo jį ant padėklo 
su vakarienės indais ir nunešė prie durų. Čia sustojo ir su- 
niurnėjo Beizilui: 

— Nevargink jos. 

Kai jie liko vieni, Remi vengė pažvelgti į Beizilą. Jis atrodė 
grėsmingesnis už aligatoriaus kaukolę ant rašomojo stalo už 
jo ar dviejų metrų gyvatės išnarą, prismeigtą prie laikraščiais 

išklijuotos sienos. Atrodo, kad Remi verčiau būtų likusi vie- 
na su šiurpiais Dredo papuošimais, o ne su Beizilu. Malonus 
mieguistumas jau sklido jos kūnu, bet ji jautėsi pažeidžiama, 
kai užsimerkusi gulėjo čia, o jis žiūrėjo į ją. Jos pečiai virš ap- 
triušusios paklodės krašto buvo nuogi. Ji neprisiminė, kaip 
nusirengė, ir nenorėjo prisiminti. 

— Jei aš manyčiau, kad jis gali jus nunuodyti, nebūčiau at- 
vežęs čia. 

Beizilas kalbėjo tyliai, bet mažame kambaryje jo balsas 
skambėjo nenatūraliai garsiai, garso bangos atrodė apčiuo- 
piamos. Turbūt Dredo gamybos migdomieji aptemdo protą, 
bet paaštrina pojūčius. 

Remi kovojo su impulsu pažvelgti į Beizilą, bet jos akys 
buvo nukreiptos į lovūgalį. Burkas laikėsi už geležinio lovos 
galo. Atrodė, kad jis stipriai įsitvėręs, atsirėmęs į lovą ir spau- 
džia ją žemyn lyg bijodamas, kad ji nepakiltų į orą. 

— Pone Beizilai, jei nebūtumėt manęs atvežęs čia, ką būtu- 
mėt daręs? Išmetęs šalikelėje? 

— Niekada nenorėjau jūsų sužeisti. 

— Bet aš sužeista. 

Jis užsispyręs tylėjo, bet ji nenustebo, kad jis neatsiprašo. 

— Jūsų maskuotė buvo labai gera. 

— Ačiū. 

— Ar tėvas Gregoris tikras? 

— Ne. Jis aktorius. Aš jį priverčiau padėti man įvykdyti šį 
sumanymą. Tai jis kaltas, kad jus sužeidė. Mes su jumis turė- 
jome palikti „Kryžkelę“ vieni. 

— Ką jam padarėte? 

— Nieko jam nepadariau, - atkirto Beizilas. - Kai pabudau 
šįryt, jis buvo dingęs. Matyt, išvyko prieš aušrą. 

Remi nežinojo, ar juo tikėti, bet pagalvojo, kad jei jis būtų 
norėjęs visiems laikams nusikratyti Gregoriu, būtų tai pada- 
ręs vakar, kai taip supyko ant jo. 

— Jums nepavyks išsisukti nenubaustam, pone Beizilai. 

- Aš ir nesitikiu. 

— Tai ką tikitės gauti? 

- Sielos ramybę. 

— Ir viskas? 

— Tai daug. 

Ji įdėmiai nužvelgė jį, bet jo išraiška buvo neįskaitoma. 

— O kaip aš? 

- Jūs išgyvensite ir papasakosite apie tai. 

— Pinkis jus užmuš. 

Beizilas atsitraukė nuo lovos galo ir priėjo prie šono. Jis 
ištiesė ranką, ant kurios dar matėsi keturi gilūs jos nagų pa- 
likti rėžiai. 

— Ne! - suriko ji. Nors ir mieguista, sugriebė jo riešą. 

— Paleiskit. 

— Ką ketinate daryti? Nelieskite manęs! 

— Paleiskit! - pakartojo jis. 

Ji patraukė ranką, nes neturėjo jėgų su juo kovoti. Jos akys 
su baime sekė jo ranką, judančią jos galvos link. Pirštai palie- 
tė jos plaukus. 

Jis patraukė ranką, ir ji pamatė tarp jo nykščio ir smiliaus 
mažą pūkuotą plunksnelę, išsprūdusią iš Dredo pelėsiais at- 
siduodančios pagalvės. 

- Arjūs manęs bijot? 

Remi akys buvo įsmeigtos į lėtai besisukiojančią plunksne- 
lę, lyg tai būtų hipnotizuojantis talismanas. Ji iš lėto nukrei- 
pė akis nuo plunksnos ir pažvelgė į jį. 

— Taip. 

Beizilas ir pats matė tai, bet neskubėjo užtikrinti, kad nėra 
dėl ko jo bijoti. 

— Jums skauda? 

Tarsi prisiminusi, kad gavo migdomųjų, Remi užsimerkė. 

— Ne. 

— Niekur? 

— Ne. 

— Ar skauda, kur įsikandote lūpą? 

- Įsikandau? 

— Vakar ji kraujavo. 

— Ak taip, dabar prisimenu. Ne, neskauda. 

— Ar nepykino nuo Dredo vaistų? 

— Nė kiek. 

— Pagalvojau, gal jums nereikėtų jų gerti. Gal tai negerai... 
Turėjau galvoje, gal man reikėtų jam pasakyti, kad jūs prara- 
dote kūdikį? 

— Jei dar būčiau nėščia, gal ir taip, bet... - ji staiga išsi- 
gando, bet akys nenorėjo atsimerkti. Netgi atsimerkus buvo 
sunku sutelkti dėmesį į Beizilą. Jis vis dar stovėjo prie lovos 
krašto ir nejudėjo, tik gniaužė dešinę ranką, jo žvilgsnis gręžė 
ją, lyg norėdamas perskaityti jos mintis ir pažvelgti į sielą. 

- Iš kur jūs žinote apie mano kūdikį? 


a) 


Kai Dagas Patutas grįžo į savo kabinetą, nenustebo pamatęs 
ten laukiantį Pinkį Diuvalį. Dar jam nespėjus įeiti, Diuvalis 
suirzęs užsipuolė: 

— Kur buvai visą dieną? 

Patutas, gerai suprasdamas svečio nuotaiką ir žinodamas 
priežastį, nepažėrė įprastų mandagumo fazių. Jis nusivilko 
paltą, pakabino jį ir atsisėdo už rašomojo stalo. 

— Džefersono apygardoje. Keista, kad per pastarąsias dvi- 
dešimt keturias valandas ši vieta tapo karštu tašku. Kiek ži- 
nau, tu ir pats ten buvai vakar vakare. 

— Taigi, tu viską žinai. 

— Taip, žinau. Tik nesuprantu, kodėl sukūrei tą cirką šeri- 
fui. Kodėl neleidai policijai sekti dar karštais pėdsakais? 

— Aš pats tvarkau savo reikalus. 

— Bet tai daugiau negu tavo reikalas, Diuvali. 

— Tu peržengi ribas, Patutai. Ar tavo teisingumo suvoki- 
mas dingo dirbant su tais prasčiokais? 

— Tavasis, regis, irgi. Bet aš dvi valandas praleidau šerifo 
nuovadoje. Iš profesinio solidarumo jie leido man paskaity- 
ti liudininkų parodymus. Kalbėjausi su šerifo pavaduotojais, 
kurie pirmi atvyko į įvykio vietą. Nors tu juos įtikinai, kad 
tas įvykis — tik keista, neteisingai suprastų įvykių seka, bet 
man atrodo, jog tavo žmoną pagrobė, - jis irzliai baigė klau- 
simu: - Ar nemanai, jog reikėtų pranešti FTB? 

— Ne, nes kai sučiupsiu Burką Beizilą, aš pats jį nužudysiu. 

Tokia arogancija ir apstulbino, ir supykdė Dagą Patutą. 

— Tu jautiesi velniškai drąsus, ateidamas į mano kabinetą 
ir pareikšdamas tai. - Jis atidarė žemutinį stalčių ir ištrau- 
kė Jack Daniels butelį, išpylė pamirštos ryto kavos likučius į 
plastikinę šiukšlių dėžę ir įsipylė viskio. 

— Ten kažkur yra dar vienas puodelis. 

— Ačiū, ne. Aš negeriu su farais. 

— Už aroganciją ir pažeidimus, - Patutas kilstelėjo puodelį 
sveikindamas Diuvalį ir gurkštelėjo viskio. Įsipylė dar, išgėrė 
ir kreipėsi į galingiausią miesto advokatą, kuris ką tik įžūliai 
pareiškė, kad ketina nužudyti policininką, tiesa, buvusį, už jo 
žmonos pagrobimą. 

— Kaip ponia Diuval susipažino su tais vadinamaisiais ku- 
nigais? 

Diuvalis papasakojo viską, ką žinojo apie tariamą prie- 
glaudą ir savo detektyvinius tyrinėjimus ryte, atvedusius į 
nakvynės namus. Išgirdęs apie kapines, Patutas ironiškai nu- 
sišypsojo. 

— Panašu į Beizilą. Ir paaiškina motyvą, kodėl jis šitaip pa- 
sielgė, - jis apgailestaudamas papurtė galvą. - Jėzau, jis iš- 
protėjo. 

— Ne, neišprotėjo, - nesutiko Diuvalis. - Jei būtų pamišęs, 
gal aš jo pasigailėčiau ir nužudyčiau greitai, bet šitas šunsnu- 
kis labai gerai žino, ką daro, todėl aš išplėšiu jo sumautą širdį, 
kol ji dar plaks. 

— Patariu būti atsargesniam, Diuvali. Prisimink, kur esi. 

— Aš žinau, kur esu, ir man nesvarbu. Niekas, ką sakau, 
neišeis toliau šio stalo. Tu ne mažiau negu aš nenori nei to 
skystapročio šerifo, nei FTB agentų, nes stengiesi apginti 
savo departamento ir draugužio Beizilo reputaciją. 

— Kuris pas mus nebedirba. Jis nebesusijęs su departa- 
mentu, todėl aš nebeatsakau už jį. 

— Oficialiai ne. Bet jei jis nukrypo nuo kelio vos atsistatydi- 
nęs, žmonės ims stebėtis, kodėl niekas nepastebėjo požymių 
prieš jam palūžtant? Kodėl nepasiuntė jo pas psichologą po 
to, kai jis nušovė Stiuartą? Kodėl skyriaus vadovas nežino- 
jo, kad darbuotojas emociškai sutrikęs? Suvoki, kur aš suku, 
Patutai? Jei aš nesurasiu Beizilo anksčiau už tave, ant tavo 
galvos užvirs mėšlo krūva. 

— Liaukis rėkavęs ir grasinęs, Diuvali. 

— Aš tik sakau tiesą. 

— Jei Burkas pažeidė įstatymą, susilauks atitinkamos 
bausmės. 

— Tu velniškai teisus - tikrai susilauks. 

Dagas gailėjosi, kad čia nėra Burko. Jam patiktų pamatyti 
Pinkį Diuvalį, pasidavusį paprasto žmogaus jausmams. Da- 
gui taip pat buvo velniškai malonu stebėti Diuvalį, nutrūku- 
sį nuo pavadėlio. Mintyse jis sveikino draugą, sukėlusį tokią 
reakciją. 

— Nužudyti Beizilą gali būti ne taip paprasta, kaip tu ma- 
nai, - pasakė jis. - Ar suvoki, su kokiu žmogumi ketini ko- 
voti? Jo principingumas įgimtas. Sąžiningumas - jo antrasis 
vardas. 

— Tikrai? - paniekinamai suprunkštė Diuvalis. - Matyt, 
nepažįsti jo taip gerai, kaip manai. 

— Gal ir ne, - sutiko Patutas. - Niekada nemaniau, kad jis 
rizikuos viskuo ir pasielgs šitaip beprotiškai, bet jis turi kai 
ką, dėl ko tavo padėtis dar pavojingesnė. Beizilas nemano, 
kad viskas baigsis taikiai. Jis nieko nepadarys tavo žmonai. 
Aš nebijau dėl jos saugumo. Bijau dėl tavojo. 

— Aš visiškai nebijau asilo, kuris vaikšto apsirengęs kunigu. 

- Ir be reikalo. Beizilas gudrus. Daug gudresnis už mane, o 
galbūt ir už tave, Diuvali, nors žinau, jog tu nemanai, kad tai 
įmanoma. Be to, jo motyvas - kerštas. Tai galingas motyvas. 
Būsi kvailys, jei jo nebijosi. 

Diuvalis įtūžęs pažvelgė į Patutą, bet nesiginčijo nei dėl 
įžeidimo, nei dėl Beizilo apibūdinimo. 

- Kas tas kitas veikėjas? 

— Antrasis kunigas? Aš nežinau. 

— Kur pradėti ieškoti Beizilo? 

— Ir to nežinau. Bet tuo furgonu jis toli nenuvažiuos. Pagal 
aprašymą neturėtų būti sunku rasti. 

— Eurgoną radom. 

Ši žinia išgąsdino Patutą. 

— Kur? Kas jį rado? 

— Mano žmonės ieškojo ir prieš dvi valandas rado paliktą 
ir pusiau panirusį dviejų metrų gylio upelyje tarp šios vietos 
ir Humos. 

— O kurjis dabar? 

— To tu niekad nesužinosi. 

— Diuvali, aš reikalauju grąžinti jį mums kaip įrodymą. 

— Tu reikalauji? - atšovė Diuvalis. - Pamiršk, Patutai. Net- 
gi jei tu reikalauji, furgonas jau tapo istorija. 

Patutas dėbtelėjo į Diuvalį ir priekaištingai papurtė galvą. 

— Tu toks pat kvaištelėjęs, kaip ir Burkas. Negaliu palikti 
šios istorijos neatskleistos, - jis ištiesė ranką į telefoną, bet 
Diuvalis išplėšė ragelį. 

Patutas pašoko ir piktai puolė advokatą. 

- Tai jau nuėjo per toli, Diuvali, netgi tau! Reikia pranešti 
FTB. 

— Pinkiui Diuvaliui nereikia FTB. 

— Nereikia ar nesinori? - Patutas smiliumi dūrė Diuvaliui į 
krūtinę. - Tu nenori, kad ETB kištųsi, nes turi daug ką slėpti. 
Jei jie pradėtų tirti tavo reikalus, gal pamirštų pagrobtą žmo- 
ną ir imtų narplioti svarbesnius dalykus. 

Nors Patutas suvokė, kad žiūri į sąžinės neturinčio pabai- 
sos akis, pabaisa šaipėsi. Diuvalio balsas buvo ramus, šilkinis 
ir pavojingas: 

— Atsargiai, Patutai. Juk nenori manęs nuliūdinti, ar ne? 

Jis atstūmė Patuto ranką. 

— Per daug gerai žinau, kaip tau patinka dabartinės parei- 
gos policijoje, ir dar žinau, kad trokšti vadovo pavaduotojo 
posto. Todėl siūlau pradėti tuoj pat ieškoti to savo Beizilo ir 
nesiliauti, kol jo nesurasi, arba tavo karjeros perspektyvos 
žlugs. 

Patuto pasaulis sukosi apie karjerą. Jis jau anksčiau nu- 
sprendė, kad jo siekiai nesiderina su laimingu šeimos gyve- 
nimu, todėl paaukojo mintis apie santuoką ir vaikus, gyveno 
vienas ir visiškai atsidavė darbui. Visiškai nesigailėdamas jis 
padarė karjerą gyvenimo centru ir tvirtai žinojo, kad nenori 
to prarasti. 

Žinodamas, kokių ryšių turi Diuvalis, jis negalėjo nusi- 
juokti įjo grasinimus. Dar jis suvokė, kad vienas ištartas gra- 
sinimas slepia kelis numanomus, ir tie neištarti grasinimai 
kėlė didžiausią nerimą. 

— Jei aš juos rasiu, - lėtai tarė Patutas, - ir jei Beizilas su- 
tiks nutraukti savo beprotišką vendetą visiems laikams, turi 
pažadėti, kad tu jo neliesi. 

Diuvalis akimirką pagalvojo, ištiesė per stalą ranką ir pa- 
kratė Patuto plaštaką, lyg jie būtų susitarę. Tada pasakė: 

— Nė nemanyk, Patutai. Tas niekšas pagrobė mano žmoną. 
Jis mirs. 

- Viskas parengta, - pasakė Burkas, nekreipdamas dėme- 
sio į tylų savo dviejų kompanionų priekaištą. Remi Diuval 
sėdėjo surūdijusiame metaliniame lauko krėsle verandoje. 
Išorinė namo siena už jos buvo apkabinėta senovinėmis li- 
cencijų plokštelėmis. 

Dredas movė jauką ant kabliuko, burnos kamputyje smil- 
ko cigaretė, dūmai, vinguriuojantys iš jos, maišėsi su rūku, 
kylančiu nuo pelkės paviršiaus. 

— Jei šitaip pasielgsi, būsi didžiausias kvailys, - sumurmė- 
jo jis, užkabinęs ant kabliuko gyvą vėžį. 

— Tu jau tūkstantį kartų sakei, - Burkas mostelėjo Remi 
eiti nuo prieplaukos į valtelę, į kurią prikrovė atsargų iš Dre- 
do parduotuvės. 

— Ar nematai, kad ji silpna kaip kačiukas? - Dredas metė 
savo žvejybos įrenginį, nuėjo prie Remi ir, pakišęs gumbuotą 
ranką po jos alkūne, padėjo moteriai atsikelti. Jis nuvedė ją 
aplink baltą porceliano naktipuodį, kurį vasarą naudojo kaip 
dekoratyvinį vazoną, o dabar - šiukšlių ir cigarečių nuorūkų 
dėžę. Jie kartu perėjo prieplauką, kur buvo pririšta valtis. 

Burkas pirmas įlipo į valtį ir ištiesė ranką Remi. Ji padve- 
jojo, bet galiausiai padavė jam ranką ir netvirtai įlipo į lin- 
guojančią valtį. Burkas išlygino pusiausvyrą, kai Remi atsi- 
sėdo ant neobliuotos lentos, uždėtos ant plokščio metalinio 


korpuso ir sudarančios nepatogią sėdynę. Ji tvirtai įsikibo 
rankomis į lentą ir įsižiūrėjo į kylantį rūką bei drumstą van- 
denį užjo. 

— Po dienos ar dviejų atplauksiu pasipildyti atsargų, - pa- 
sakė Burkas Dredui, atrišęs virvę nuo trumpo kuolo. 

— Esi tikras, kad nepaklysi? 

— Esu tikras. 

— Bet jei paklysi... 

— Nepaklysiu. 

- Gerai, gerai, - Dredas pažvelgė į Remi ir tarė: - Žiūrėkit, 
kad jis jumis rūpintųsi, cher, - o jei nesirūpins, turės reikalų 
su manimi. 

— Jūs buvot labai malonus. Ačiū jums, Dredai. 

Švelnus Remi balsas vertė Burką jaustis taip, lyg jis būtų 
trečias nereikalingas. 

— Jei atsivertų jos žaizdos... - pradėjo Dredas. 

— Tujau sakei man, ką daryti, - nekantriai nutraukė jis. 

Vyras tyliai kažką sumurmėjo, bet Burkas nesuprato ir nu- 
sprendė, kad tuo geriau. Jis jau viską girdėjo - ir prozą, ir po- 
eziją, ir galėjo atmintinai pacituoti Dredo pamokslą. 

Dredas buvo atsiskyrėlis. Jis prie nieko neprisirišdavo. 
Neįmanoma paaiškinti, kodėl jis taip įsižiūrėjo Remi Diuval. 
Burkas būtų pasijuokęs, jei tai jo šitaip neerzintų. Atrodo, 
kad ta moteris veikia kiekvieną sutiktą vyrą - visus skirtin- 
gai, bet vienodai stipriai. 

Burkas nenorėjo išsiskirti su Dredu piktuoju, todėl šūk- 
telėjo: 

— Ačiū už viską, Dredai. 

Senis spjovė į vandenį ir vos nepataikė į Burką. 

— Nenuleiskit rankų per valties kraštą. Nors dar jiems šiek 
tiek per anksti, bet po savaitės ar dviejų jie jau bus vikrūs ir 
išalkę. 

Burkas girdėjo apie du senus aligatorius, kurie taip patiko 
Dredui, kad jis juos paliko gyvus ir elgėsi su jais lyg su na- 

miniais gyvūnais. Burkas nežinojo, ar tai tikrovė, ar pasaka, 
Dredo sukurta siekiant apsisaugoti nuo nekviestų svečių, bet 
nuplaukdamas jis pamojavo ranka, pripažindamas įspėjimą. 

Burkas davė daugiau benzino į pūškuojantį variklį, su- 
spaudė vairalazdę ir šovė į rūką. Prieš dingdamas už posū- 
kio upelyje jis atsigręžė atgal. Dredas sėdėjo ant prieplaukos 
krašto ir žvejojo. Žila plaukų uodega nusvirusi tarp menčių, 
basos kojos tabaluoja virš vandens, kurio nesimato per rūką, 
gaubiantį jo blauzdas. 

— Arjam nešalta? - Remi Diuval taip pat atsigręžusi žvelgė 
į senį. 

— Jo oda per stora. Nuo to laiko, kai jis atsikėlė čia, tai vie- 
ninteliai drabužiai, su kuriais aš jį mačiau. Ar jums šalta? 

— Ne. 

— Pasakykit, jei bus šalta. Duosiu antklodę. 

Remi buvo įsisupusi į Dredo nudėvėtus drabužius ir sinte- 
tinį apklotą, todėl Burkas nemanė, kad jai turėtų būti šalta. 
Bet kažkas buvo negerai - ji sėdėjo tiesi kaip stulpas, įsitvė- 
rusi į lentą taip, lyg nuo to priklausytų jos gyvybė. 

— Įsivarysit rakščių. 

— Prašau? 

— Jei šitaip laikysitės už lentos, įsivarysite į delnus rakščių. 
Atsipalaiduokit. Mes jau pasiekėm didžiausią greitį. Plau- 
kiant per tuos upelius, nereikia galingo motorlaivio. 

— Man nesvarbu. Aš čia pirmą kartą. 

— Pelkėse? 

— Valtyje. 

Jis netikėdamas nusijuokė. 

— Gyvenate mieste, kuris praktiškai stovi ant vandens, ir 
nesate buvusi valtyje? 

— Ne! - atkirtoji. - Niekada nesu sėdėjusi valtyje. Kaip dar 
aiškiau galėčiau pasakyti? 

"Nuo jos garsaus riktelėjimo pakilo išgąsdintas pelikanas. 
Jis paliko savo slėptuvę garsiai plasnodamas sparnais, ir po- 
nia Diuval krūptelėjo. 


Uigavėnės + 235 


— Ramiau! - įsakė Burkas. 

Didelis paukštis praskrido vandens paviršiumi vos už kelių 
metrų nuo jų, bet, matyt, nusprendė verčiau medžioti kitur. 
Jis išskrido iš rūko lyg simbolinis legendos vaiduoklis ir din- 
go virš medžių viršūnių. 

Nelygu požiūris, žmogui pelkės gali tapti ir šventa, ir siau- 
binga vieta. Burkas gerbė pelkių pavojus, bet ir mėgo jas. Jis 
susipažino su pelkėmis mokydamasis koledže, kai jie su broli- 
jos nariais ištisus savaitgalius, apsiginklavę alumi, tyrinėdavo 
mylių mylias upelių ir kemsynų. Prisiminęs tuos laikus, jis su- 
vokė, kad šitaip ieškodami nuotykių studentai elgėsi neatsar- 
giai ir kvailai, bet jie išgyveno nepatyrę rimtesnių padarinių, 
išskyrus pagirias, nudegimus saulėje ir vabzdžių įgėlimus. 

Tada Burkas pažadėjo sau kada nors sukaupti pakanka- 
mai pinigų ir nusipirkti vietą pasprukti nuo civilizacijos. Iš- 
ėjo taip, kad brolis sutiko pasidalinti žvejybos stovyklavietės 
kainą. Nors Džo patiko kartu jų praleisti savaitgaliai, bet jis 
nepradėjo taip dievinti primityvaus pelkių paslaptingumo 
kaip Burkas. 

Šį rytą pelkės atrodė ypač bloga lemiančios — siurrealisti- 
nis nespalvotas peizažas: tik vanduo, rūkas ir nuogi samano- 
mis apaugę medžiai, maldaujamai ištiesę plikas, gumbuotas 
šakas į pilkus švininius debesis. 

Niekada nemačiusiai tokio ypatingo grožio, pelkės turėjo 
atrodyti kaip košmaro peizažas, ypač jei esi viena su žmo- 
gumi, kuriūo nepasitiki ir kurio bijai. Jis pažvelgė į Remi ir 
sutriko pagavęs jos žvilgsnį. 

— Iš kur žinojot apie mano kūdikį? 

Vakar Burkas sugebėjo išvengti atsakymo. Remi žvelgė į jį 
tik kelias tylias akimirkas, kol pradėjo veikti Dredo vaistai. 
Tada jos akys užsimerkė, ji nugrimzdo į pagalves ir iš karto 
prasmego į gilų miegą. 

Vakar jam dingtelėjo, kad gal jai nereikėtų vartoti vaistų 
taip greit po persileidimo. Gal Dredo eliksyrai paskatins gim- 


236 + Sandra Brown 


dos susitraukimus ar kraujavimą? Tokia galimybė kėlė ne- 
rimą. Kaip jaučiasi kūdikį praradusi moteris? Per kiek laiko 
pasveiksta? Kokie pokyčiai vyksta? Jis visiškai nežinojo. 

Nuo pirmos seksualinės patirties, kai jam buvo šešiolika, 
Burkas daug kartų tyrė moters kūno teritoriją, nutuokė, kaip 
rasti kelią. Aišku, santuokoje praleisti metai padidino žinias. 
Dažnai girdėdamas ėmė suprasti tam tikrus terminus. Jis 
šiek tiek nutuokė apie mėnesinių ciklus, kiaušintakių perriši- 
mą, estrogeną, abortus, gimdos pašalinimą ir nenorėjo žinoti 
daugiau. Išskyrus profesionalius medikus, argi kas nors nori 
pažinti ir suprasti moters kūno subtilybes? Toje palyginti 
mažoje erdvėje susikaupusios paslaptys jaudino vyrą nuo pat 
pasaulio sutvėrimo. Begalybė galaktikų nesukelia tiek svars- 
tymų, nuostabos, pagarbios baimės. 

Paslaptis kaitina geismą. Bent jau Burkui Beizilui. Jis ne- 
norėjo, kad iliuzijos išsisklaidytų, nenorėjo sugriauti to poe- 
tiško įvaizdžio, kurį jam kėlė moteriškumas. 

Tačiau jis turėjo paklausti Remi apie persileidimą, kad pats 
nusiramintų, turėjo žinoti, jog Dredo vaistai jai nepakenks. 

— Atsakykit! - reikalavo ji. - Iš kur žinot apie mano kūdi- 
kį? Niekas nežino, išskyrus mano gydytoją. Aš juk niekam 
nesakiau. 

— Kai kam sakėt. 

Burkas stebėjo Remi veidą, kai ji ieškojo atsakymo ir pa- 
matė tą akimirką, kai ji suvokė. Jos lūpos prasivėrė, ji tyliai 
aiktelėjo. Tada pažvelgė į Burką lyg į Antikristą, akys paplū- 
do ašaromis, viena ašarėlė prasiveržė ir nuriedėjo skruostu. 
Burkas prisiminė kraują Remi lūpų kamputyje. Ši viena ašara 
dar labiau jaudino. 

— Jūs girdėjote mano išpažintį. 

Jis nusigręžė, nepajėgdamas išlaikyti jos žvilgsnio. 

— Kaip tai buvo įmanoma? 


— Argi dabar svarbu? 


— Ne. Man atrodo, kad nesvarbu, kokiu būdu, bet jums pa- 
vyko. - Po akimirkos ji pridūrė: - Jūs esat niekšas, pone Bei- 
zilai. 

Jis ir pats nelabai didžiavosi savimi, bet kalta sąžinė vertė 
gintis. 

— Mėtotės akmenimis, ponia Diuval? Juokinga. Taip kalba 
moteris, kuri parsidavė dėl santuokos su turtuoliu? 

— Ką jūs apie tai žinote? Ką iš viso apie mane žinote? 
Nieko! 

— Šal - Burkas ištiesė ranką ją tildydamas. 

— Aš nežinau, ką jūs apie mane galvojate, ir man nerūpi. 

— Užsičiaupkit! - riktelėjo jis, greit išjungė valties variklį ir 
ėmė klausytis. 

Be abejonės, iš viršaus sklido besiartinančio sraigtaspar- 
nio burzgimas. Burkas nusikeikė, vėl užvedė variklį, atidarė 
sklendę ir pasuko tankios pelkių kiparisų giraitės link. Lai- 
vagalis atsitrenkė į gumbuotas medžių šaknis, įsirėžusias lyg 
stalagmitai į krantą. 

Uždėjęs ranką Remi ant galvos, Burkas patraukė ją į priekį 
ir palenkė ant kelių, kad neatsitrenktų į žemesnes šakas. Kai 
jie palindo po šakomis, jis išjungė variklį ir įsitvėrė į kipari- 
so šaknį, laikydamas valtį, kad nenuplauktų. Laimei, rūkas 
slėpė jų buveinę. Remi įsitempė po jo ranka, mėgindama pa- 
kelti galvą. 

— Nejudėkit. 

Nukreipęs akis į dangų, Burkas tvirtai laikė jos galvą del- 
nais. Kaip jis ir spėjo, žemai skrendantis sraigtasparnis išni- 
ro virš medžių viršūnių. Jis buvo per daug mažas, kad skrai- 
dintų darbininkus į naftos versloves jūroje, ir ne per daug 
išsiskiriantis, kad priklausytų policijai. Jei šis sraigtasparnis 
sektų transportą, tada pilotas pasiklydo, nes čia ištisas my- 
lias nebuvo jokių automobilių. Žinoma, tai galėjo būti ins- 
truktorius, iš paukščio skrydžio rodantis pelkes studentui, 
bet ką galima įžvelgti tokiame rūke? 

Didesnė tikimybė, kad Pinkis Diuvalis pasamdė šį niekšą 
ieškoti žmonos ir jos pagrobėjo. 

Ponia Diuval pamėgino numesti Burko ranką. 

— Jau praskrido, paleiskit mane, - pasigirdo Remi bal- 
sas, nors jį slopino tų beformių Dredo paskolintų drabužių 
audinys. 

— Nejudėkit. 

Jis įtempė ausis klausydamas, ar sraigtasparnis negrįžta ir 
neketina praskristi dar kartą. 

— Aš nepajėgiu kvėpuoti! - ji pradėjo nuoširdžiai kovoti. 

— Sakiau, nejudėkit! Bent jau... 

— Paleiskit mane! 

Pajutęs jos išgąstį, Burkas paleido jos galvą. 

Remi pamėgino atsistoti, bet atsitrenkė galva į medžio 
šaką ir susmuko ant sėdynės. 

Valtis ėmė stipriai siūbuoti, Remi griebė už šono ir dar la- 
biau padidino pavojų. Burkas sugriebė ją už pečių. 

— Po velnių! Nejudėkit, jei nenorit mūsų apversti! O aš ne- 
manau, kad norit. 

Jis parodė smakru ir ji pasuko galvą. Už dešimties metrų 
nuo valties, tyliai skverbdamasis per rūką, plaukė aligatorius. 
Vandens paviršiuje matėsi tik ropliškų akių plyšeliai. 

Remi liovėsi kovojusi, tik greitais kvėptelėjimais traukė 
orą. 

- Aš negalėjau kvėpuoti. 

— Atsiprašau. 

— Paleiskit mano pečius. 

Budriai stebėdamas ją, Burkas lėtai patraukė rankas. Ji 
sukryžiavo rankas, lyg mėgindama sulaikyti greitą krūtinės 
kilnojimąsi. 

— Darykit su manim, ką norit, tik nesmaukit. 

— Aš neketinau jūsų smaugti, tik sulaikiau, kad neatsi- 
trenktumėt galva į šaką. 

Ji droviai pažvelgė į jį. 

— Jūs mėginot sulaikyti mane, kad neduočiau ženklo sraig- 
tasparniui. Aš nesu kvaila, pone Beizilai. 

— Gerai, jūs teisi, aš nulenkiau jūsų galvą, kad neduotumėt 
ženklo. Bet nesipriešinkite man šitaip. Jūs vos neapvertėte 
tos prakeiktos valties. Kitą kartą mums gali nepasisekti. 

— Mažiausiai noriu atsidurti vandenyje. Aš nemoku 
plaukti. 

Jis skeptiškai prunkštelėjo. 

— Bet ir aš nesu kvailas, ponia Diuval. 


E) 


— Štai jis! Šitas! Tėvas Gregoris, - išdidžiai šypsodamasis 
Erolas patapšnojo per Gregorio Džeimso nuotrauką, ištisas 
valandas peržiūrinėjęs nelegaliai gautas bylas iš policijos de- 
partamento. Pinkis reagavo skeptiškai, manydamas, kad Ero- 
las sukūrė šitą istorijos dalį norėdamas išgelbėti savo kailį. 

— Gregoris Džeimsas, - paskaitė jis byloje. - Pravardės ne- 
turi. Suimtas už nepadorų elgesį viešoje vietoje. Vieną kartą 
paleistas pagal malonės prašymą, vieną kartą nuteistas lyg- 
tinai. - Jis atsigręžė į nuobodžiaujantį pasiuntinį. - Sužinok, 
ką jis veikia dabar. 

- Jis yra su Burku Beizilu ir ponia Diuval, - pasakė Erolas, 
kai darbuotojas išėjo vykdyti Pinkio nurodymo. 

— Tu neatpažinai Beizilo iš Bardo teismo. Kodėl turėčiau 
manyti, kad atpažinai tėvą Gregorį? 

— Aš mačiau Beizilą iš toli. Ir jis atrodė kitaip negu tėvas 
Kevinas. Esu tikras, kad čia tėvas Gregoris. Jis netgi pasiliko 
savo vardą. 

Pinkis liko abejingas. 

— Pamatysim. 

Kai darbuotojas grįžo, Erolas jau sėdėjo suprakaitavęs. 

— Taip ir yra, pone Diuvali. Gregoris Džeimsas sėdėjo kalė- 
jime prieš kelis mėnesius. Paleistas lygtinai. 

— Matot, aš jums sakiau. 

— Na, manau, teks tavęs atsiprašyti, Erolai. Tavo dėka tėvo 
Gregorio tapatybė nebekelia abejonių. 

Erolas visas švytėjo. Pinkis leido jam eiti, bet liepė būti 
netoliese, jei kartais prireiktų. Erolas linkčiodamas išėjo iš 
kabineto. Įėjo Bardas. 

— Del Rėjus visus varo iš proto. Jis laukia jau visą valandą. 
Sako, kad turi svarbios informacijos, bet kalbės tik su jumis. 
Ar galit jį priimti? 

Pinkis nenoriai liepė Bardui jį įleisti. Del Rėjus Džonsas 
buvo visų galų sukčius, bet pagrindinis jo verslas buvo sko- 
linti pinigus už palūkanas. Pradėjęs savo verslą nuo lošimų 
Naujojo Orleano laivuose, jis suklestėjo ir dar labiau pasipū- 
tė, nors tokia nuomonė apie save neatitiko tikrosios vertės. 

Tai buvo piktas, šykštus, suktas niekšelis, puikiai naudo- 
jantis peilį. Kartą jis per daug įsijautė su vienu klientu, vėla- 
vusiu grąžinti skolą, ir perrėžė jam gerklę. Tai buvo jo pirmoji 
ir kol kas vienintelė žmogžudystė. Paklaikęs iš siaubo, jis nu- 
bėgo pasitarti su savo advokatu. 

Pinkis liepė jam kelias savaites nesirodyti mieste, tikėda- 
mas, kad vieno smulkaus lošėjo dingimas praeis nepastebė- 
tas Naujojo Orleano požeminiame pasaulyje. Jis buvo teisus. 
Nusikaltimas liko neišaiškintas. O Pinkis žinojo, kur palaido- 
tas kūnas. Dabar, kai Pinkio gyvenimas susiūbavo, Del Rėjus 
norėjo grąžinti jam paslaugą ir parodyti, koks jis ištikimas ir 
naudingas. Bardas palydėjo jį į kabinetą. Pinkis iš karto grie- 
bė jautį už ragų. 

— Patariu negaišinti mano laiko. 

Del Rėjus aplaižė savo mažus aštrius dantis. 

— Ne, pone Diuvali. Jums tai patiks. 

Pinkis abejojo. Del Rėjus buvo sau naudos ieškantis pre- 
keivis, slidus veikėjas, panašus į Sačelą, atmetus aroganciją. 
Jis sąvadautų ir savo motinai, jei tik galėtų uždirbti dolerį. 
Tačiau, Pinkio nuostabai, klausantis jo susidomėjimas augo. 

Del Rėjus kalbėjo įsiteikiančiu spigiu balsu. Kai jis baigė, Pin- 
kis pažvelgė į Bardą. 

— Neblogai, - tarė šis. 

— Tikrai gerai, pone Diuvali, - patikino Del Rėjus. 

- Tai veikit. 

— Taip, pone, - Del Rėjus nusišypsojo kaip laiminga žiurkė 
ir išskubėjo iš kambario. Bardas jį išlydėjo. 

Likęs vienas, Pinkis atsistojo ir ištiesė skaudančią apati- 
nę nugaros dalį. Ryte jis nusiprausė po dušu biuro vonios 
kambaryje. Romanas atvežė drabužių pamainą iš namų. Jis 
atsigavo, bet jautėsi nepailsėjęs, nuo miego trūkumo grau- 
žė akis. 

Pinkis įsipylė išgerti. Geriausios rūšies eksportuotas iš 
Škotijos skystis nudegino gomurį, išlepintą aukščiausios 
rūšies vynų. Antrąją porciją jis siurbčiojo pamažu, mąsliai 
vaikštinėdamas po kabinetą. 

Ko jis nepastebėjo? Ką dar galėjo padaryti? Už kokią pa- 
slaugą jis galėtų tikėtis rasti Remi ir užmušti tą ją pagrobusį 
kalės vaiką? Jis išnaudojo visus įmanomus išteklius. Įtraukė 
daug žmonių, kurie dirbo slaptai, gerai išmokytos komandos 
šukavo miestą, aplinkinius rajonus, klausinėjo, klausėsi gan- 
dų. Tačiau nė vienas nepateikė nė mažiausios užuominos, 
kur galėtų būti jo žmona. Kiti rinko informaciją apie Burką 
Beizilą, jo pomėgius, stiprybes, silpnybes. Diuvalis užsakė 
sraigtasparnį, kad praskristų virš pelkių, ieškodamas bėglių, 
bet kol kas jie rado tik apleistą furgoną. Su kraujo pėdsakais. 

Gregorio Džeimso kraujo? Gal. Pasak liudininkų, kurie 
norėjo kalbėti, darbininkai jį gerai aptalžė. Tačiau užpakali- 
nis furgono langas buvo išdaužtas. Sėdynėje įstrigęs šratas. 
Galbūt čia buvo ir Remi kraujo. Bet Pinkis negalėjo rizikuoti 
tirdamas jį. Norėdamas sutrukdyti šalies ir vietinei policijai 
pradėti tyrimą, jis liepė sunaikinti furgoną. 

Jei Remi gyva, bet sužeista, jei ji pelkėse, tikriausiai yra 
paklaikusi iš siaubo. 

Bet ar tikrai? 

Staiga Pinkiui šovė į galvą dar viena galimybė, užnuodijusi 
jo mintis. Iš pradžių tai buvo tik virpesys, nesmagumas, kurio 
neįmanoma atpažinti ar lokalizuoti, tik pojūtis, kad kažkas 
negerai, ir nuojauta, kad šis jausmas ne pranyks, o dar labiau 
sustiprės. Kai slinko valandos ir nebuvo jokių žinių nei apie 
Remi, nei apie jos pagrobėją, niekas neskambino, neatnešė 
raštelio apie išpirką, ta mintis ėmė jį lėtai ėsti kaip vėžys. 

Ojei niekas negrobė Remi? O jei ji pabėgo su Beizilu? 

Bet juk tai absurdas! Pinkis pats pasibaisėjo, kad jo pasą- 
monė išmetė tokią keistą alternatyvą tam, kas atrodė akivaiz- 
du. Tam nebuvo jokio pagrindo. Jokio. Ji neturėjo priežasties 
palikti jį. Jis ją dievino, davė viską, ko ji norėjo. 

Ne, nevisiškai taip. 

Ji norėjo ištekėti bažnyčioje, norėjo, kad juos sutuoktų ku- 
nigas. Jis atsisakė. Santuoka - tai sakramentas, labai svarbus 
įvykis tokiai religingai moteriai kaip Remi. Pinkis pareiškė, 
kad tai nesąmonė, kaip ir visa katalikybė. Religija skirta mo- 
terims ir silpniems vyrams. Taigi juos sutuokė teisėjo kabi- 
nete be jokių kvailysčių. Remi nuomone, jie iki šiol gyvena 
nuodėmėje. Dar ji norėjo vaiko. Pinkis susiraukė iš pasibjau- 
rėjimo, įsivaizdavęs Remi, išsipūtusią kaip balioną. Ir po tų 
devynių mėnesių rytinio vėmimo, sudarkytos figūros, nevy- 
kusio sekso ką tu gauni? Kūdikį! Varge tu mano! 

Jau ir taip nesmagu dalytis Remi su jos jaunesniąja sese- 
rimi. Seserų meilė nuolat erzino jį ir kėlė nepatogumų. Jis 
galvojo apie gimines taip pat, kaip ir apie religiją. Nė vienam 
savarankiškam žmogui jų nereikia. 

Kita vertus, seserų prisirišimas buvo ir naudingas. Pinkis 
naudojosi juo kaip vairalazde, grąžindamas Remi į kelią, jei ji 
nukrypdavo nuo jo nustatyto maršruto. 

Vos grįžęs iš Džefersono apygardos, kur jo žmoną matė 
paskutinį kartą, Pinkis patikrino „Palaimintosios širdies“ 

mokyklą. Neužsiminęs, kad Remi pagrobta, jis pasiteiravo 
apie Flarą ir lengviau atsiduso sužinojęs, kad jo jaunoji svai- 
nė - vienuolyne. 

Remi nebūtų bėgusi be Flaros. Ir tai sutriuškino teoriją, 
"kad ji paspruko su Beizilu. Be to, kur jie būtų galėję susipa- 
žinti? Kur ir kaip būtų sukūrę tokį sudėtingą planą? Pinkis 
papurtė galvą, tvirtai neigdamas savo abejones. Ji nepabėgo, 
buvo paimta jėga ir prieš savo valią. 

Burkas Beizilas, kalės vaikas, nusikvatojęs Pinkiui į veidą, 
kai tas pasiūlė jam šansą, kuris pasitaiko tik kartą gyvenime, 
dabar turi jo žmoną. Tiek jam žinoma. Neaišku tik, ką Beizi- 
las su ja darys. 

Bet galima įsivaizduoti. 

Įsiutintas šios minties, Pinkis sviedė taurę per kambarį. Ši 
atsitrenkė į sieną ir aptaškė ją brangiu viskiu. Erolas pasirodė 
tarpduryje patikrinti, ar nieko neatsitiko. 

— Eik lauk! 

Erolas susigūžęs atbulas pasišalino ir uždarė duris. 

Pinkis ėmė blaškytis po kambarį, lyg ieškodamas, kur išlie- 
ti pyktį. Nuo tos dienos, kai susitarė su Endžele dėl jos duk- 
ters, Remi priklausė jam. Jis apgyvendino ją „Palaimintosios 
širdies“ vienuolyne, kad išliktų skaisti. Žinoma, ji turėjo mo- 
kytis, bet, Pinkio nuomone, svarbesnis kitoks išsilavinimas. 
Jis reikalavo, kad ji išmoktų taisyklingai kalbėti, gražiai elg- 
tis, manieros būtų rafinuotos - kad darytų jam garbę, kai pa- 
sirodys su juo viešumoje. 

Po vestuvių jis išmokė ją visko, ką turi žinoti moteris: bū- 
tent, kaip patenkinti vyrą. Jis išrinkdavo jai drabužius, bate- 
lius, papuošalus. Jis sukūrė ją sau, savo išskirtiniams porei- 
kiams. 

Pinkio Diuvalio žmona turi būti tobula kaip jo orchidėjos, 
vynas ar karjera. Todėl jis taip niršo. Dabar Remi sugadinta. 
Ji niekada nebeteiks jam malonumo. 

Netgi jei Beizilas jos nepaliestų... Bet, žinoma, palies. 

Tačiau netgi jei nepaliestų, visi manytų, kad lietė. O tai vie- 
nodai blogai. 

Kaip galima leisti visiems manyti, kad priešas dulkino jo 
žmoną? Negalima. Ir jis neleis! Antraip taps pajuokos objek- 
tu. Ne, nuo pat pagrobimo akimirkos Remi tapo suteršta, iš- 
purvinta ir nepriimtina jam. 

Vadinasi, ji mirs kartu su Beizilu. 


čo Shyrius 


[ameiis stovėjo ant polių, sudarydamas vėjo nugairintą me- 
dinę salą žirnių sriubos skaidrumo ir spalvos vandenyje. 

— Tai ne viešbutis „Ritz“, - pasakė Beizilas, vairuodamas 
valtį prie vienos iš senų padangų, pritvirtintų prie prieplau- 
kos. Jis užlipo ant prieplaukos, pririšo valtį prie stulpelio ir 
padėjo Remi išlipti. 

— Tiltelis jungia namelį su pusiasaliu, - paaiškino jis, mos- 
telėdamas į dešinę. - Bet žiemą, kai vanduo pakyla, jis pani- 
ręs. O ir šiaip beveik sulūžęs. 

Remi pažvelgė per kanalą ir pamatė brūzgynų priaugusį 
mišką, tankius krūmus, nupjautos žolės eiles. Iš tos vietos, 
kur ji stovėjo, nesimatė sausos žemės. Atrodė, kad visi auga- 
lai, netgi medžiai, kyšo iš vandens. 

— Ar čia gilu? 

— Pakankamai, - trumpai atsakė jis ir padavė jai popierinį 
maišelį su produktais. - Durys neužrakintos. Įeidama įneški- 
te šitą į vidų. 

Remi paliko jį iškraunantį valtį ir dedantį atsargas ant prie- 
plaukos, kuri buvo per metrą pakilusi nuo vandens. Jos žings- 
niai nuaidėjo nugairintomis lentomis einant prie statinio, kurį 
Beizilas pavadino nameliu, bet kuris labiau priminė lūšną. 

Remi atšovė skląstį ir atidarė duris. Viduje tvyrojo prie- 
blanda, nes visos langinės buvo uždarytos. Dvokė pelėsiais. 

Netgi gražiausiuose pietinės Luizianos namuose, stovinčiuo- 
se jūros lygyje, sunku išvengti ardomojo drėgmės poveikio. 
Lūšnelė, matyt, jau seniai jam pasidavė. 

- Įspėjau, kad prabangos nebus, - priėjęs Beizilas stum- 
telėjo Remi per slenkstį. - Padėkit maišą ant stalo. Prieš iš- 
kraudamas daiktus noriu pažiūrėti, ar nėra tarakonų. 

Remi padarė kaip liepta ir atidžiau apžiūrėjo trobelę. Tai 
buvo vienas kambarys, bet iš jo išėjo dar vienos durys, ant 
kurių kažkas nupiešė mėnulio pjautuvą, žymintį tualetą. 

— Kanalizacija nubėga - dažniausiai - į rezervuarą pusia- 
salyje, - pasakė jis. - Yra ir vandentiekis, bet gerti patariu iš 
butelio. Nusiprausti yra cisterna lauke prie vakarinės sienos. 
Nerekomenduoju praustis ar maudytis upelyje. 

Remi paniekinamai pažvelgė į jį per petį, priėjo prie lango 
ir ištraukė langinių kaiščius. Saulė dar nebuvo patekėjusi, to- 
dėl šviesa sklido blausi, bet niūrumą išsklaidė. 

Prie vienos sienos stovėjo gobelenu aptraukta sofa, kuri 
atrodė lyg atvežta iš sąvartyno, o kambario viduryje - šeštojo 
dešimtmečio virtuvinis stalas laminuotu stalviršiu ir surūdi- 
jusiomis chromo kojomis. Trys kėdės taip pat aprūdijusiomis 
kojomis galėjo didžiuotis ryškiai mėlynomis sėdynėmis. Dar 
buvo dviejų degiklių dujinė viryklė, šaldytuvo nebuvo. 

— Čia nėra elektros, - pasakė Burkas lyg skaitydamas jos 
mintis. - Bet aš turiu dujomis kaitinamą šildytuvą. Balioną 
atsivežiau iš Dredo. Ar jums šalta? 

— Aš sustirusi. 

Jis pradėjo kurti šildytuvą, Remi atsinešė savo daiktus. Be 
komodos ir kelių lentynų, vienintelis reikšmingas kambario 
baldas buvo dvigulė lova surūdijusiomis spyruoklėmis. Čiu- 
žinys buvo apvilktas dėmėtu mėlynos ir baltos spalvos užval- 
kalu. Virš lovos kabojo susuktas tinklas nuo uodų. 

Ant Remi apžiūrinėjamos lovos nukrito pagalvės užvalkalas. 

— Atnešiau švarių paklodžių, - pasakė Beizilas. - Kol nai- 
kinsiu vabalus ir dėsiu daiktus, galit pasikloti lovą. 

Dėkinga gavusi darbo, ji iškrėtė ant lovos užvalkalo turinį 
ir apsidžiaugė pamačiusi, kad, be baltų paklodžių, jis įdėjo ir 
užtiesalą čiužiniui. 

— Kiek laiko mes čia būsim? 

— Koljūsų vyras mus ras. 

- Jis tikrai ras. 

— Tikiuosi. 

— Dar tikėkitės, kad jis jus užmuš. 

Beizilas krovė konservus iš popierinio maišelio į lentynas. 
Baigęs jis pastatė skardinę ant žemesnės lentynos, pataisė, 
kad nenukristų, ir atsigręžė į ją. 

— Manau, pasielgsiu sąžiningai jums pasakydamas. Prieš 
kelias savaites buvau pridėjęs pistoletą prie galvos ir ketinau 
ištaškyti sau smegenis. To nepadariau dėl vienintelės prie- 
žasties. Noriu nužudyti žmones, dėl kurių kaltės žuvo mano 
draugas. Ir man nerūpi, kas man atsitiks po to. 

— Manau, kad jūs klystate, pone Beizilai. Kai reikės rinktis 
tarp gyvybės ar mirties, jūs pasirinksite gyvybę. 

— Galvokit, kaip norit, - abejingai pasakė jis ir vėl tęsė 
darbą. 

— O kaip jūsų šeima? 

— Aš jos neturiu. 

— Nė žmonos? 

— Jau ne. 

— Aišku. 

— Ne, jums neaišku! - jis sugniaužė tuščią popierinį maiše- 
lį. - Aš papasakojau jums tai ne norėdamas palaikyti pokalbį, 
o dėl to, kad nebenaudotumėt prieš mane tos taktikos, kurią 
ketinot. Nieko neišeis. Aš žinau, koks blogas berniukas yra 
jūsų vyras. Kad ir ką jis darytų, niekas nesulaikys manęs nuo 
keršto už Kevo Stiuarto mirtį. 

Burkas sviedė maišelį į kampą, išėjo į lauką ir grįžo prie 
valties, kad iškrautų likusius daiktus. Šildytuvas skleidė pa- 
kankamai šilumos. Remi nusivilko nudėvėtą vilnonį kandžių 

suėstą Dredo švarką ir baigė kloti lovą. Dėžėje po lova radusi 
skiautinę antklodę, ji ištraukė dėžę ir išėmė antklodę. Pauos- 
čiusi nusprendė, kad ji gana švari, bet reikėtų išpurtyti. 

Ji priėjo prie durų, kur susitiko kuprine nešiną Beizilą. 

— Kur einate? 

- Išpurtyti antklodę. 

Jis numetė kuprinę ant prieplaukos. 

— Aš išpurtysiu. 

Persisvėres per platformos kraštą, jis smarkiai pakratė 
antklodę. Įsitikinęs, kad joje nėra kirmėlių ar vabalų, grąžino 
antklodę Remi. 

— Kirmėlių nėra. 

— Ačiū. 

Nusigręžusi ji išgirdo, kaip jis tyliai nusikeikė. 

— Padėkit antklodę. 

— Kodėl? Kas atsitiko? 

— Tiesiog padėkit. 

Nelaukdamas, kol ji paklus, jis paėmė antklodę, nusviedė 
ją ant lovos, apgręžė moterį nugara į save, ištraukė flanelinių 
marškinių skvernus iš už Dredo paskolintų kelnių liemens ir 
jai nespėjus pasipriešinti pakėlė marškinius iki pečių, apnuo- 
gindamas nugarą. 

— Ką jūs darote? 

— Ant jūsų marškinių nugaros kraujo dėmės. Atsivėrė kai 
kurios žaizdos. Dredas tikrai nudirs man kailį, jei jos užsi- 
krės. Sėskitės... 

Jis patraukė vieną iš chromuotų kėdžių ir, spustelėjęs petį, 
pamėgino pasodinti Remi. Ji priešinosi. 

— Kas yra? 

— Mane pagrobęs vyras ką tik prisipažino ketinąs nužudyti 
kelis žmones. Nenuostabu, kad aš nervinuosi. 

Jis nusikeikė. 

— Aš jums nieko nedarysiu. Liaukitės krūpčiojusi, kai aš 
prisiartinu. O dabar sėskit ir atsukit man nugarą. 

Ji padarė, kaip liepta, tačiau prisėdo ant paties kėdės kraš- 
telio. 

Dredas sudėjo viską, ką reikia, į drobinį maišelį. Burkas jį 
atsinešė ant stalo. Tada jis vėl užvyniojo į viršų marškinius 
iki pat kaklo, kad netrukdytų. Remi juos prilaikė, sukryžia- 
vusi rankas ant krūtinės. Burkas valė kraujuojančias vietas 
vatos gniužulėliu, pamirkytu antiseptiniame skystyje. 

— Peršti? 

— Ne, - pamelavo ji. Perštėjo velniškai, bet ji didvyriškai 
ištvėrė. 

Burkas dirbo nuosekliai, tylėdamas. Pirmiausiai dezinfe- 
kavo žaizdas, paskui patepė Dredo gydomuoju balzamu. Jo 
judesiai buvo neįgudę ir netvirti, be Dredui būdingo subti- 
lumo ir gydančio prisilietimo. Kitaip negu Dredas, jis neuž- 
liejo jos raminančių žodžių srautu. Tyla buvo nesmagesnė už 
skausmą. 

— Ar dažnai čia atvykstate? 

— Ne taip dažnai, kad visi manęs čia ieškotų, jei tikitės, kad 
užeis koks nors draugas. 

— Aš nesitikiu. 

— Nesvarbu. 

— Ar paprastai būnate čia vienas? 

— Kartais su broliu. 

— Labai mažas namelis dviem. 

— Metame monetą, kuris miegos lovoj. 

— Pralaimėjęs miega ant sofos? 

— Hm, - Burkas užsuko butelio dangtelį, rodydamas, kad 
baigė tepti. - Tikriausiai žaizdos atsivėrė, kai klojot lovą. Ver- 
čiau likusią dienos dalį nieko neveikit. 

— O kaip aš? 

— Kąjjūs? 

— Ar aš taip pat mesiu monetą dėl lovos? 

Kai jis neatsakė, ji atsigręžė. Jos rankos buvo sukryžiuotos 
ant krūtinės, bet marškinių nugara liko užraitota aplink ka- 

klą. Pažvelgusi į Burką per nuogą petį, Remi per vėlai supra- 
to, kad jos klausimas nuskambėjo jam kaip provokuojantis 
pasiūlymas. 

— O kaip jūs norėtumėt, ponia Diuval? Jei skaičius, aš pra- 
laimiu ir gaunu sofą. Jei herbas, laimiu ir gaunu lovą su ju- 
mis? - jis paniekinamai prunkštelėjo. - Tikriausiai turėčiau 
jaustis pagerbtas, nes Diuvaliui parsidavėt gerokai brangiau. 
Bet vis dėlto ačiū, nereikia. 


— Ponia Diuval? 

Del Rėjus Džonsas prikišo veidą prie pat kliento. 

— Ar aš mikčioju? 

— Ne, bet turi blogą įprotį apipurkšti žmones seilėmis, Del 
Rėjau. Kai buvai mažas, mamytė turėjo pasirūpinti, kad tau ant 
dantų uždėtų plokšteles. Ta tavo švarplė purškia kaip dušas. 

Mažos Del Rėjaus akutės dar labiau sumažėjo. 

— Esu tikras, kad jei įtemptai pagalvotum, prisimintum in- 
formacijos apie ponią Diuval. 

— Pinkio Diuvalio žmoną? 

— Matai, jau žinai daugiau, negu manei. 

— Aš tik atspėjau, - vyras gūžtelėjo pečiais, lyg norėdamas 
juos atpalaiduoti. - Jei turi galvoje Pinkio senutę, niekada 
nesu jos matęs ir nežinau, kokius niekus čia tauški. 

Lupikautojas palenkė galvą ir sarkastiškai nusišypsojo. 

— Nagi, nagi, tik jau nemeluok senajam Del Rėjui. Mes per 
daug seni draugai. 

— Draugai, kurgi ne! Tu nesi mano draugas. Tu - kenkėjas. 

— Aš įskaudintas, - uždėjęs ranką ant širdies pasiskundė 
Del Rėjus. - Ar gali prisiekti, kad nieko nežinai apie pono 
Diuvalio žmoną? 

— Galiu. 


— Negirdėjai, kad ji dingo? 

— Dingo? 

— Gerai, nuostabiai gerai. Nuskambėjo tikrai nuoširdžiai. 
Jei nepažinčiau tavęs geriau, beveik patikėčiau, kad tave nu- 
stebino ta žinia. 

Vyro pečiai vis dar buvo įsitempę. 

— Gerai, girdėjau tokias kalbas, - prisipažino jis. - Bet ne- 
žinau jokių faktų. O dabar dink man iš akių. Mes susitarę 
penktadienį. Iki tol nenoriu matyti tavo bjauraus snukio. 

Kai klientas nusigręžė, Del Rėjaus ranka šovė į priekį. Joje 
blizgėjo peilio ašmenys. Jis prispaudė peilio smaigalį vyrui prie 
skruosto. Liovęsis piktdžiugiškai šypsotis, Del Rėjus įspėjo: 

— Gali siekti pistoleto, bet subjaurosiu tau veidą pirmiau, 
negu mane nušausi. 

— Davei man laiko iki penktadienio, - vos judindamas lū- 
pas pasakė vyras. - Tada ir gausi savo pinigus. 

— Esi man melavęs. | 

— Bet ne šįkart. Jau baigiu surinkti pinigus. 

— Ar nemali šūdo? 

— Prisiekiu Dievu. 

— Žinai ką, - Del Rėjus atitraukė peilį ir patapšnojo ašme- 
nimis per delną, lyg svarstydamas ką tik į galvą šovusią min- 
tį. - Jei eisi su manim, gal įtikinsiu kai ką, kad apmokėtų tavo 
skolą. 

— Apmokėtų mano skolą? 

— O dar sakai, kad nesu tavo draugas. Ar tau negėda? - lu- 
pikautojas mostelėjo klientui į aikštelėje stovintį kadilaką. - 
Ponas Diuvalis nori su tavim pasikalbėti. 

— Pinkis Diuvalis nori su manimi pasikalbėti? 

— Aha! Argi nemalonu, kad jis kviečiasi asmeniškai tave? 


a) 


— Džiaugiuosi, kad galėjote taip greitai atvykti, pone Mak- 
venai. 

Makas įžengė į prabangią Pinkio Diuvalio šventovę. Del 
Rėjus Džonsas ir Veinas Bardas sekė jam iš paskos. Jei tai 

ne liūtų narvas, tai kur kitur jis galėtų būti? Ir spėkit, kas čia 
Danielius*? Mūšį laimės šeimininkas. 

Makas pamėgino apsimesti abejingas ir atsisėdo ant nuro- 
dytos kėdės. Bardas ir Del Rėjus atsistojo abipus jo. Makve- 
nas pažvelgė advokatui į akis. 

— Na, aš atėjau, Diuvali. Ko norit? 

— Noriu susigrąžinti žmoną. 

— Susigrąžinti? - Makas prisivertė nusijuokti.- Jūs ją pra- 
radot? Ką? Na, aš jos neturiu, bet galit apieškoti mane. 

Diuvalis, aišku, neįvertino jo humoro. 

— Nėra ko juoktis, Makvenai. Ji pagrobta. 

— Ką jūs sakot? - šūktelėjo jis ir kilstelėjęs galvą pažvelgė 
į Del Rėjų, paskui į Bardą, pakėlė antakius, rodydamas, kokį 
įspūdį jam padarė šio susitikimo svarba. Vėl pažvelgęs į Diu- 
valį, jis pasakė: - Žmonių grobimas - FTB agentų sritis. Ko 
norite iš manes? 

— Nereikia aiškintis, kas ją pagrobė. Aš ir taip žinau - Bur- 
kas Beizilas. 

Nors Makas ir numanė, kas jo laukia, ir tam pasiruošė, 
be to, ir pats taip nuspėjo, Diuvalio žodžiai suteikė žiniai ofi- 
cialumo. 

Dagas Patutas buvo suirzęs nuo tos akimirkos, kai laikraš- 
tyje perskaitė apie keistą įvykį „Kryžkelėje“. Jis vos netrenkė 
Makvenui, kai tas paklausė, ką Patutas sužinojo Džefersono 
apygardoje. Makas užpylė jį klausimais, bet Patutas nenorė- 
jo atsakinėti, tik pasakė, kad tai ne policijos reikalas. Gal ne 
oficialus policijos reikalas, bet dabar jau niekam ne paslaptis, 
kodėl Patutas nusiminęs, - pasitvirtino jo baimė, kad su tuo 
susijęs Beizilas. 

Beizilas turėjo svarią priežastį keršyti Diuvaliui, bet pasi- 
elgė per daug įžūliai. Įdomu, ar kerštas - vienintelis jo moty- 


* Biblijos veikėjas pranašas Danielius buvo įmestas liūtams, bet šie jo 
nesudraskė. 


vas? Neramu manyti, kad jų yra ir daugiau, bet tai akivaizdu. 
Geriausias būdas gauti daugiau informacijos iš Diuvalio - ap- 
simesti kvailiu. 

— O kodėl jūs manot, kad Beizilas pagrobė jūsų žmoną? 
Kam jam jos reikia? A! - Makvenas apsimetė staiga supra- 
tes. - Galiu lažintis, kad jis keršija už Kevą Stiuartą. 

Diuvalis pažvelgė į Bardą ir gūžtelėjo pečiais taip, kad Ma- 
kas susinervino. Gestas sakė: „Mėginau elgtis gražiai, bet tai 
neveikia.“ 

— Makvenai, aš pavargęs, susirūpinęs ir piktas. Taigi kal- 
bėsiu tiesiai. 

— Puiku, nes aš irgi turiu malonesnių darbų. 

— Nepaisant jūsų pelningo papildomo verslo, jūs skolingas 
Del Rėjui penkiasdešimt tūkstančių dolerių, tiesa? 

Makas pasijuto supančiotas, kai bankas pagrasino nu- 
traukti kreditą, jei jis nesumokės didelių skolų. Jis negalėjo 
prisipažinti Tonei, kad pralošinėja savo pajamas, užuot mo- 
kėjęs skolas. Taip pat negalėjo jai liepti, kad liautųsi perei- 
kvoti kredito korteles. 

Makvenui beviltiškai reikėjo pagalbos, kurią iškreipta for- 
ma priėmė iš Del Rėjaus Džonso. Lupikautojas paskolino pi- 
nigų, o Makvenas juos pralošė statydamas už Didžiąją taure. 
Kadangi jis negalėjo grąžinti pirmos skolos, Del Rėjus pasko- 
lino jam daugiau, paskui dar daugiau. 

Dabar jis prisiekinėjo sau, kad jei gyvas ir sveikas išeis iš 
šito pastato, niekada gyvenime daugiau nebeloš; nestatys nei 
už ponius, nei už svarbias rungtynes. Atsisakys „dvidešimt 
vieno“, kauliukų ir pokerio. Liausis lošęs. Po velnių, jis netgi 
nemes monetos. 

Kadangi Diuvalis jau žino apie jo skolą, galima ir neapsi- 
metinėti. 

— Kiek žinau, trisdešimt penkis tūkstančius. 

— Po šio vakaro pakils iki penkiasdešimties, - pasakė Diu- 
valis. - O ryt bus dar daugiau. Arba... - čia jis nutilo privers- 

damas Maką suklusti. - Arba jūsų skolą galima anuliuoti. Su- 
mokėti visą. Jūs renkatės. 

Žinodamas Diuvalio veiksmus, Makas suprato, jog pasiū- 
lymas per daug geras, kad tai būtų tiesa. Jo širdis netgi ne- 
šoktelėjo iš džiaugsmo. 

— Mainais už ką? 

— Už Beizilą. 

Makas apstulbęs nusijuokė. 

— Aš nežinau, kur jis. 

— Turit numanyti. 

— Jis nepasitikėjo manim, kai mes dirbome kartu, - pasakė 
Makas ir išgirdo, kaip nervingumas suplonino jo balsą. - Ir 
velniškai aišku, kad dabar tuo labiau nepasitiki. 

— Jis vakarieniavo jūsų namuose dieną prieš mano žmonos 
pagrobimą. 

Makas nurijo seiles. Viešpatie! Tas žmogus žino viską. 

- Tai įvyko mano iniciatyva. Atsisveikinimo vakarienė. Ir 
viskas. 

— Jis jums neužsiminė apie savąjį pagrobimo planą? 

— Povelnių - ne! Klausykit, pone Diuvali, Beizilas niekuo ne- 
pasitiki. Po Stiuarto mirties jis visiškai užsidarė. Niekas nėra 
jam artimas, netgi Patutas. Iš tikrųjų. Beizilas veikia vienas. 

— Taigi! - suurzgė Diuvalis. - O dabar jis vienas su mano 
žmona. 

— Na, aš nieko nežinau apie tai. Jūs tik tuščiai gaištate lai- 
ką, - Makas atsistojo ir pasisuko į Del Rėjų. - Tu galėjai ne- 
sivarginti ir nevažiuoti į priemiestį, šikniau. Sakiau, kad aš 
nieko apie tai nežinau. Gausi savo pinigus penktadienį, kaip 
ir žadėjau. 

Jis nustūmė lupikautoją ir žengė durų link. 

Jam už nugaros Diuvalis pasakė: 

— Pagalvokit per naktį, Makvenai, pasiknaisiokit atminty- 
je. Gal Beizilas metė kokią nors užuominą, kurios dabar ne- 
prisimenat. 


Makas suėmė rankeną ir atidarė duris. 

— Aš nežinau, kur Beizilas. Nekvaršinkit man dėl jo galvos. 

— Pone Makvenai? 

— Ką? - Makas buvo įpykęs ir įbaugintas. Po velnių, iš kur 
jis gaus tuos penkiasdešimt tūkstančių dolerių? Penktadienį, 
ne vėliau. Netgi jei ir pavyktų įkalbėti Del Rėjų palaukti, dar 
yra Diuvalis, Jis atsigręžė ir pažvelgė į advokatą įžūliai, nors 
taip nesijautė. - Kas dar, Diuvali? 

— Perduokit linkėjimų žmonai. 

Mako širdis vos neiššoko iš krūtinės. 

- Žmonai? - kimiai paklausė jis. 

— Tonė tokia miela mergytė. 

Makas pažvelgė į Bardą, kuris nepadoriai pliaukštelėjo lū- 
pomis ir liežuviu, o Del Rėjus ėmė kikenti. 

Lėtai uždaręs Pinkio Diuvalio kabineto duris Makas paju- 
to, kad jis vis dar narve. 

imnirką Gregoris pamanė, kad jis vėl scenoje, nors prožek- 
toriaus šviesa buvo blausi, o spindulys - išsisklaidęs erdvėje. 
Jis išgirdo aplodismentus. Nors jie skyrėsi nuo įprastų ovaci- 
jų, truko ilgai, ir tai buvo malonu. 

Tačiau kai pamirksėjęs jis sutelkė dėmesį į šviesą, pasirodė, 
kadjį apšviečia ne teatro prožektorius, o pavandenijęs mėnu- 
lis. Tai, ką jis palaikė aplodismentais, iš tiesų buvo ritmiškas 
valties bumbsėjimas į kietą daiktą vandenyje. Kliūtis galėjo 
būti paniręs medžio kamienas arba kokia nors pabaisa. Gre- 
goris to nežinojo ir jam nerūpėjo. Paradoksas - iš baimės jis 
tapo drąsus. 

Pelkėse pasijunti neapibrėžtame laike - kai šviesa vienoda 
nuo aušros iki sutemos ir tik nežymiai skiriasi pilkuma. Grego- 
ris manė, kad praėjo jau trisdešimt šešios valandos po to, kai 
jis paliko Dredo parduotuvėlę ir barzdotą tos siaubingos vietos 
savininką, knarkiantį savo Barca Lounger gulimama fotelyje. 

Kitame kambaryje Beizilas, įbedęs smakrą į krūtinę, sėdė- 
damas miegojo prie ponios Diuval lovos. Gregoris matė jį pro 
langą, slinkdamas prie prieplaukos krašto. Jaunuolis bijojo 
Beizilo net miegančio ir tam turėjo pagrindą. Suglebusi Bur- 
ko ranka vis dar laikė pistoletą, naudotą per pagrobimą. 

Nurijęs nevilties aimaną, Gregoris nustypčiojo iki prie- 
plaukos krašto ir įlipo į valtį, kurią buvo aptikęs anksčiau, 

pririštą prie vieno iš gleivėtų kuoliukų. Jis nesuvokė, kokia 
maža ta valtelė, kol neatrišo virvės ir neatsistūmė nuo prie- 
plaukos. Apimtas panikos, jis pagalvojo, kad netgi nežino, 
ar tas prakeiktas daiktas plauks. Jis neabejojo, kad Beizilas, 
kaip ir Naująjį Pasaulį tyrinėję europiečiai, galėtų ryžtis iš- 
skirtiniam.poelgiui. Norėdami sutrukdyti jų įbaugintoms ir 
prietaringoms įguloms pabėgti, jie sugadindavo savo laivus. 
Per pirmąsias nerimastingas minutes ant vandens Gregoris 
šimtus kartų ketino sukti atgal. Tačiau Beizilo bijojo labiau 
negu pelkių. Jis verčiau pasirinko kelionę į siaubingą nežinią, 
nors joje gali žūti, negu likti su Beizilu, kuris, Gregoris buvo 
tikras, gali jį nužudyti. 

Po pusvalandžiojis leido sau patikėti, kad Beizilas nepradū- 
rė valties dugno ir jis nenuskęs toje maurynėje. Valtis neturė- 
jo variklio, todėl jis stūmėsi į priekį irklu, kol pečių ir nugaros 
raumenys ėmė degti iš skausmo. Gregorį baugino kiekvienas 
keistas garsas, o sujudėjęs šešėlis vertė stingti iš siaubo. Jis 
troško pasiduoti nevilčiai ir pravirkti. Bet nenustojo irklavęs 
per nežinomus vandenis, neturėdamas tikslo ir krypties, ti- 
kindamas save, kad išaušus pradės orientuotis. 

Tačiau patekėjusi saulė tik padidino jo nerimą. Dienos 
šviesa atskleidė nakties nuslėptus pavojus. Kiekvienas rati- 
las vandenyje vertė galvoti apie nuodingas gyvates ir bjaurius 
aligatorius, stebinčius jį iš po vandens. Paukščiai dideliais 
sparnais sklandė žemai, klykdami iš susierzinimo. 

Vietovaizdžio vienodumas galėjo išvaryti iš proto. Grego- 
ris yrėsi vildamasis, kad už kito posūkio jis pamatys pasikei- 
tusį vaizdą, bet nuplaukus ištisas mylias peizažas liko toks 
pat, tik mirguliavo šviesa ir šešėliai. 

Pirmosios dienos vidudienį Gregoris prisipažino beviltiš- 
kai paklydęs. Jis buvo išvargęs, nes nemiegojo praėjusią nak- 
tį, sumušimus skaudėjo labiau negu tuoj po įvykių, viena akis 
užtino ir beveik neatsimerkė. Kvėpavimas švilpdamas veržėsi 

per sumuštas šnerves, kartais imdavo bėgti kraujas. Palietęs 
pirštais lūpas jis suprato, kad jos groteskiškai sutinusios. 

Sumuštas ir išorėje, ir viduje, jis nepagailėtų milijono už 
aspirino tabletę, bet net jei ją turėtų, reikėtų nuryti sausą. 
Manydamas, kad po valandos ar dviejų jis ras vietą, kur ga- 
lės išlipti į krantą, kur apsirūpins maistu bei gėrimais ir ras 
transportą į Naująjį Orleaną, Gregoris nepasiėmė nei maisto, 
nei vandens. 

Nors jis neturėjo maisto, tai buvo niekai palyginti su tuo, 
kad jis atsidūrė vienišas ir niekieno nemylimas laukinėje 
gamtoje. Koks negarbingas galas berniukui, kuris užaugo 
apsuptas prabangos, kurią Amerika suteikia turtingiems ir 
gražiems savo žmonėms. 

Nors jis ir rado, kas priminė kietą žemę, nė nemanė išlip- 
ti. Siaubingiausią laiką savo gyvenime - išskyrus pastarąją 
savaitę - Gregoris praleido vasaros stovykloje, kurią jam lie- 
pė lankyti, kad užsigrūdintų. Jam nepavyko išmokti net pa- 
prasčiausių stovyklavimo įgūdžių. Po dviejų savaičių nusivylę 
stovyklos vadovai paskambino jo tėvams ir pažadėjo grąžinti 
pinigus, jei šie atvažiuos ir pasiims sūnų. 

Netgi patyrę medžiotojai ir žvejai tapdavo pelkių aukomis, 
žūdavo arba dėl priešiškos aplinkos, arba dėl joje gyvenan- 
čių žvėrių. Gregoris skaitė straipsnių apie žiaurias mirtis. Kai 
kurie nelaimingieji dingo, o jų šeimos netgi nesužinojo, ką 
žiaurus likimas jiems buvo paruošęs. Jei Gregoris Džeimsas 
neištvėrė vasaros stovykloje, žinoma, jis nebuvo pasirengęs 
nei emociškai, nei protiškai, nei fiziškai išgyventi pelkėse; sa- 
vižudiška mėginti skverbtis per jas pėsčiam. Likęs valtyje, jis 
gali išgyventi. Žinoma, tai menkas laivas, bet gana saugi plū- 
duriuojanti salelė, ginanti jį nuo tiesioginio kontakto su pa- 
vojinga aplinka, mėsėdžiais žvėrimis ir nuodingomis iltimis. 

Tačiau slinko valandos, ir Gregorio galimybės išgyventi 
darėsi vis mažesnės, o viltys blėso. Jis neprisiminė, kada pa- 
sidavė, padėjo irklą ir atsigulė ant dvokiančio valties dugno, 


laukdamas mirties. Gal vakar, nes jis miglotai suvokė, kad 
buvo naktis. O kada pradėjo lyti iš žemų debesų - šiandien ar 
vakar? Jis prarado laiko nuovoką. 

Dabar vėl naktis. Blyškus mėnulis mėgina prasiskverbti 
pro debesis. Gražu. Drąsus mėnulis suteikia romantiškumo 
jo liūdnam galui. Jei jis vėl užmigtų, gal susapnuotų, kad sto- 
vi apšviestas prožektorių karščiausioje naujoje Brodvėjaus 
pjesėje. Jo vaidyba susilaukia susižavėjusių kritikų įvertini- 
mų, o žiūrovai jį dievina ir visą valandą stovėdami ploja. 

Staiga Gregorio snūduriavimą perskrodė tokia ryški švie- 
sa, kad, rodėsi, smelkiasi per kaukolę. Jis instinktyviai ranka 
užsidengė akis, išgirdo kažkokius žodžius, bet jų nesuprato, 
o pamėginęs kalbėti suvokė, kad prarado balsą. 

Didžiulės rankos iškėlė jį iš akinamos šviesos, sugriebė už 
pažastų ir ištempė iš valties, paskui negailestingai nusviedė 
ant klampios, šlapios žemės. Purvas pasirodė palaimingai 
minkštas. Gregoris norėjo gulėti ant purvo pagalvės ir su- 
grįžti į sapną. 

Bet jį pavertė ant nugaros ir sulenkė į sėdimą padėtį. Prie 
jo lūpų kažką prispaudė, ir jis suriko iš baimės ir skausmo. 
Jo burną užpildė vanduo ir nuslydo gerkle. Jis godžiai ėmė 
gerti, kol užspringo. 

Baigęs kosėti, jis vėl pamėgino kalbėti. 

— A-ačiū. 

Lūpos atrodė didelės ir guminės, lyg visą dieną būtų pralei- 
dęs stomatologo kėdėje. Perbraukęs per jas liežuviu, pajuto 
kraujo skonį. 

Jį pažadinusi šviesa buvo išjungta, bet pakako natūralaus 
apšvietimo pamatyti, kad gerieji samariečiai avi purvu išter- 
liotus batus, siekiančius iki kelių, kelnių klešnės sukištos į 
batus. Gregoriui į galvą šovė mintis, kad jis niekada nėra su- 
sikišes kelnių į batus. 

Jis mintyse išsprendė sunkią lygtį: keturi batai, vadinasi, 
yra du žmonės. 

Jie kalbėjo tyliai, bet Gregoris vis dar nesuprato žodžių. 
Jis atlošė galvą, norėdamas dar kartą padėkoti, kad jį išgel- 
bėjo. Bet pamačius jų veidus žodžiai pranyko ant jo ištinusių 
lūpų, ir jis apalpo. 


— Kiek valandų? 

Išgirdęs Remi balsą, Burkas atsigręžė nuo viryklės. Ji sėdė- 
jo ant lovos krašto, trindama mieguistas akis. 

— Beveik šešios. 

— Aš taip ilgai miegojau? 

— Dredo vaistai vis dar veikia jūsų organizmą. 

Remi nuėjo į tualetą. Sugrįžusi įsipylė stiklinę vandens ir 
lėtai išgėrė. Po kurio laiko tarė: 

— Riebalai per karšti. 

Matyt, Burkas neatrodė geras virėjas, bet buvo kepęs žuvį 
ir jam neblogai sekėsi. 

— O kasjus išmokė gaminti? - paklausė jis irzliai. 

— Pati išmokau. 

Jis paniekinamai prunkštelėjo. 

- Žinoma, nesu labai patyrusi. Neturiu daug progų gamin- 
ti, bet žinau, kaip tai daroma, ir jei nesumažinsit liepsnos, oda 
sudegs anksčiau, negu žuvis iškeps. Mielai jus pakeisčiau. 

— Žinoma, kad mielai pakeistumėt ir aplietumėt man veidą 
karštais riebalais. 

— Tiesą sakant, pone Beizilai, esu alkana ir norėčiau ką 
nors suvalgyti prieš mėgindama pabėgti. Be to, abejoju, ar 
įstengčiau pakelti tą geležinį puodą netgi abiem rankom. 

Kunkuliuojančiuose riebaluose du gabalai žuvies gruzdo 
per greitai. Burkas pažvelgė į Remi ir pamanė, kad jai tikriau- 
siai neužtektų jėgų sužaloti jį nesusižeidus pačiai. Taigi, pasi- 
traukęs į šoną, jis mostelėjo jai užimti jo vietą. 

— Ar jūs sugavot tą žuvį? 

— Šią popietę. 

— Jei jūs nieko prieš, pradėsiu iš naujo. Ar galite nukelti 
puodą nuo ugnies? 

Burkas padarė, ko prašomas, Remi sumažino liepsną ir vie- 
liniu graibštu ištraukė žuvies gabalėlius iš rūkstančių riebalų. 
Kol jie vėso, ji pačiupinėjo kviečių ir kukurūzų miltų mišinį. 

Ar dėjote druskos? 

— Ne. 

— O prieskonių? 

Burkas papurtė galvą. 

Ant lentynos už viryklės stovėjo keli indeliai su priesko- 
niais. Remi paėmė ankštinių pipirų. Burkas skubiai atsitrau- 
kė atgal, oji nusijuokė. 

— Ankštiniai pipirai nugali miesto policininką, - pasakė ir 
įbėrė prieskonių į žuviai apvolioti skirtus miltus. - Matau lai- 
kraščių antraštes. 

— Aš jau nebe policininkas. 

— Ne, dabar jūs perėjote į kitą pusę ir pradėjote daryti nu- 
sikaltimus. 

— Kol kas padariau tik vieną. 

— Ar žmonių grobimas nėra per daug sudėtingas debiutui? 

— Erzinatės, ponia Diuval? Manote, kad tai juokinga? 

Išsigandusi jo intonacijos, Remi atsigręžė į Burką. 

— Ar jums labai linksma, kad Veinas Bardas, kai jūsų vyras 
padėjo jį išteisinti, jau nužudė du žmones? Bent jau mes žino- 
me apie tuos du. Tikrai smagu, tiesa? O gal dar pasijuokim iš 
kitko: du žuvusio Kevino Stiuarto sūnūs užaugs nesužinoję, 
koks šaunus buvo jų tėtis. Kitą kartą, kai norėsit pasijuokti, 
prisiminkite tai. 

— Toks Pinkio darbas - pasiekti, kad jo klientus išteisintų. 
Būtent tai daro advokatai. 

— Matau, jis gerai jus apšvietė. Tačiau jūs gabi mokinė, ar 
ne? Nuo pat mažumės mokėtės iš motinos, kaip parsiduoti 
turtingam ir įtakingam vyrui. 

- Jūs visiškai nenutuokiat, apie ką kalbat. 

— Netiesa, ponia Diuval, žinau! Aš žinau, kad Endželė šoko 
striptizą, o kartu dirbo prostitute, norėdama gauti pinigų 
narkotikams. 

Šie Burko žodžiai sukėlė Remi reakciją, bet jis nepajėgė jos 
perprasti. Ar ji nustebo, kad jis tiek daug žino? Supyko, kad 
pakėlė praeitį, kurią ji norėjo užmiršti? Moteris susigėdo ar 
įsiuto? Jis nebuvo tikras. Kad ir kaip ji jautėsi, bet atrėžė: 

- Jei žinot apie visa tai, kaip galit kaltinti mane, kad norė- 
jau pabėgti ir nuo jos, ir nuo tokio gyvenimo? Jei nebūčiau 
susipažinusi su Pinkiu, mes su Elara... 

- Elara? 

— Mano sesuo. 

Sesuo? Kaip jis to nežinojo? Burkas prisiminė, kaip ji vyko 
į prašmatnią mergaičių mokyklą. 

— Kiek jai metų? 

- Šešiolika. Bet ji buvo kūdikis, kai Pinkis paėmė mus iš 
mamos. 

- Ir Endželė jus išleido. 

— Ne visai. 

— Tada kaip buvo iš tikrųjų? 

Remi nusigręžė, bet Burkas atsistojo prieš ją ir privertė pa- 
žvelgti į jį. 

— Kaip jūs susipažinot su Diuvaliu? 

— Maniau, kad viską žinote, pone Beizilai, - ironiškai pra- 
tarė ji. 

— Galėtumėt užpildyti spragas. 

— Mielai. 

— Endželė šoko viename iš Pinkio klubų, bet jis mokėjo jai 
ne tik už šokius. Jis buvo jos klientas. Kartą jis pastebėjo jus, 
ir jūs jam pasirodėt patrauklesnė už mamytę. Endželė patarė 
jums praktiškai pritaikyti tai, ko jus išmokė. Ir pažadėjo, kad 
jei tai padarysit, pasigausit turtingą vyrą. Ar taip? 

Remi galva nusviro ir atrodė, kad ji pripažįsta pralaimėji- 
mą ar gailisi, bet tai truko tik akimirką. Kai ji vėl pakėlė galvą, 
akyse blizgėjo pykčio ašaros. 

— Taip, pone Beizilai, Endželė mane mokė. Būdama šešerių, 
jau mokėjau vogti cigaretes iš parduotuvių ir manęs nepagau- 
davo. Aštuonerių ėmiau vogti maistą, kad galėčiau pavakarie- 
niauti. Tačiau vogti skardines ir dėžutes tapo sudėtinga, todėl 
Endželė liepė vienam savo klientui pamokyti mane kraustyti 
kišenes. Jis sakė, kad tam turiu įgimtą talentą. Mano pirš- 
tai buvo lankstūs. Mokiausi tol, kol pralenkiau trenerį. Ir tai 
buvo labai gerai, nes kai gimė Flara, už nušvilptus iš kišenių 
pinigus pirkdavau jai pieno ir kitų reikalingų daiktų. 

Remi nutilo ir nusišluostė ašarą nuo skruosto. 

— Bet pinigų vis tiek neužteko, nes kartais Endželė paim- 
davo iš manes narkotikams, ko! dar nebūdavau spėjusi išleis- 
ti jų sesutei. Turėjau tapti drąsesnė ir vogti dažniau. Kartą 
prie Antoine s pasirinkau ne tą kišenę. Pinkis Diuvalis vijosi 
mane iki pat namų, pasiryžęs suimti. Bet pamatęs, kaip mes 
gyvenam, persigalvojo. 

— Jis pasiūlė Endželei sandorį: pamirš vagystę mainais 
įjus. 

— Mainais į mus abi - mane ir Flarą. Motina sutiko, kad jis 
taptų mūsų globėjas. 

— Žinoma, ji sutiko. Juk matė, iš kur kilęs Diuvalis. Matė, 
kaip jis užsidega, stebėdamas jos jauną, prisirpusią dukterį. 

— Buvo ne taip. - Remi stipriai papurtė galvą. 

- Pinkis Diuvalis tapo jūsų globėju iš geraširdiškumo ar 
krikščioniškos meilės? - nusikvatojo Burkas. - Net jūs pati 
tuo netikite, tai kodėl manote, kad aš patikėsiu. 

— Jam nereikėjo globoti Elaros. 

— Reikėjo, jei norėjo, kad viskas atrodytų gražu ir legalu. 
Teisėjas galėjo ir nepritarti, jei jis norėjo globoti prisirpusią 
mergaitę, bet dvi išnaudojamos ir skurde gyvenančios sese- 
rys atrodė daug įtikinamiau. 

Gal todėl, kad Burkas prisiminė jo draugystę atstūmusią 
Kevo šeimą, gal todėl, kad jam šiek tiek pagailo mažosios 
Remi ir jos sesutės Flaros, o gal jo kalta sąžinė kurstė pyktį ir 
ragino veikti, bet jis pajuto kylančią tamsią bangą. Jis norėjo 
sugniuždyti Remi Diuval savo žiauriais įžeidimais, kad šioje 
planetoje ir kiti pajustų tikrą širdies skausmą, lyg širdis būtų 
apjuosta spygliuota viela. Burkas pamanė, kad jau laikas ir 
kitiems pajusti, ką jis išgyveno nuo tos nakties, kai nušovė 
savo partnerį. 

Jis žengė kelis žingsnius jos link, o Remi traukėsi atgal tol, 
kol užteko vietos. Stovėjo taip arti, kad matė savo atspindį 
tamsiuose jos vyzdžiuose. 

— Savo mintyse jūs viską pagražinot, bet ir tada žinojot, 
ir dabar žinot, ko reikia Diuvaliui. Jis norėjo jaunos kekšės, 
kuri būtų visko išmokusi iš senos profesionalės. 

— Kodėl jūs manes nekenčiat? 

— Lažinuosi, kad buvo garantuota, jog jūs skaisti, ar ne? 
Diuvalis galėjo jus grąžinti, jei nebūtumėt skaisti, kaip teigė 
Endželė. 

— Liaukitės šitaip kalbėjęs su manim! 

— Ar jis palaukė bent dieną, ar pačią pirmą naktį išmėgino, 
kaip jūs tinkat vienas kitam? 

Remi metė į jį vielinę mentelę ir sustingo. Karšti riebalai 
tėškė Burkui į akį. Priglaudęs ranką prie akies, jis nusvirdu- 
liavo per kambarį durų link. Vos tik jis atsidūrė tarpduryje, 
kažkas sunkaus stuktelėjo į pakaušį ir jį parklupdė. Tada kaž- 
kas vėl trenkė jam per galvą iš nugaros. 

Burkas griuvo ant prieplaukos ir prarado sąmonę. 


a) 


— Nense? 

Nensė Stiuart sodino savo nevaldomus sūnus ant užpaka- 
linės automobilio sėdynės. Išgirdusi savo vardą, ji apėjo auto- 
mobilį ir nustebusi šūktelėjo: 

— Dagai? Ką gi tu čia veiki? 

— Atėjau laiku ir spėjau pamatyti dalį treniruotės, - tarė 
Patutas. - Augini du didžiosios lygos žaidėjus. 

— Asmeniškai aš manau, kad beisbolui per šalta, bet trene- 
riai skuba pradėti sezoną. 

— Ar turi šiek tiek laiko? 

— Na, - padvejojo ji, - mes važiuojam į komandos picos va- 
karėlį. 

— Hm, - Patutas apsidairė, pažvelgė žemyn ir bato priekiu 
pabraižė žvyrą. - Atsiprašau, kad užklupau tave taip netikė- 
tai, bet norėjau su tavim pasikalbėti apie tai, ko negaliu apta- 
rinėti telefonu. 

Gražius Nensės bruožus iškreipė rūpestis. 

— Apie Beizilą. Jis organizuoja sąmokslą. Turiu jį surasti. 

Berniukai ėmė nerimauti, kad vėluoja. Nensė atvėrė auto- 
mobilio dureles ir liepė jiems lipti lauk. 

— Važiuokit su Heiliais. Pasakykit poniai Heili, kad aš tuoj 
jus pasivysiu. Ir neišdykaukit! 

Nekreipdami dėmesio į paskutinį nurodymą, jie nuskuodė 
per aikštę iki mikroautobuso, kuriame sėdėjo daug triukš- 
mingų mažų berniukų. Vieno jų motina įleido Stiuartus ir 
pamojavo Nensei parodydama, kad ją suprato. 

Atsigrežusi į Patutą, Nensė pasakė: 

— Vaikai pasiilgo Burko. Nuolat apie jį klausinėja. Nenorė- 
jau, kad jie išgirstų mūsų pokalbį. 

— Jie jo pasiilgo? - sutrikęs paklausė Patutas. - Maniau, 
kad jis nuolat lankosi pas jus. 

— Lankydavosi, kol paprašiau nebeateiti. 

Patutas išklausė Nensės paaiškinimo, kodėl ji paprašė Bei- 
zilo liautis juos lankius. 

- Žinau, kad įžeidžiau jį, Dagai, bet jo dažnas lankymasis 
mane skaudino. Matydama jį, aš nuolat prisimindavau Kevą 
ir jo mirties aplinkybes. Mėginau nustumti jį į praeitį, bet 
Burkas nuolat laikė jį dabartyje. 


266 + Sandra Brown 


Patutas paklausė, kada Burkas lankėsi paskutinį kartą, ir 
susiraukė išgirdęs. 

— Maždaug tuo pačiu metu, kai išėjo iš darbo. 

— Išėjo iš darbo? Jis paliko skyrių? 

Patutas papasakojo, kaip Beizilas po truputį tolo nuo jų. 

— Aš netgi nežinojau, kad jie su Barbara išsiskyrė, - nusi- 
minė Nensė. - Jis nė neužsiminė man apie tai. 

— Tai paveikė jį ne taip skaudžiai, kaip Kevo mirtis. Dėl jos 
iki šiol graužiasi. Netgi aš nesuvokiau, kad jis šitaip išgyve- 
na... iki tada. 

— Kas atsitiko, Dagai? Ką turėjai galvoje sakydamas, kad jis 
organizuoja sąmokslą? Ar jis dingo? 

— Panašu. 

Nensė priglaudė prie lūpų virpančius pirštus. 

— Ar nemanai, kad jis ką nors pasidarys sau? 

— Ne. Bėda ne ta, bet būtų nesąžininga sakyti ką nors dau- 
giau, nes smulkmenos dar neaiškios. 

— Kokios smulkmenos? Ar jis... jau ką nors padarė? 

Patutas padvejojo. 

— Verčiau nekalbėsiu apie tai, Nense. Buvo vienas įvykis, 
bet jis dar neužregistruotas, nes suinteresuotoji pusė kol kas 
nori išsaugoti tai paslaptyje. Tačiau situacija labai trapi. Jei 
man pasiseks greitai surasti Beizilą, gal pavyks užkirsti kelią 
didelei nelaimei. Jei ne, jo gyvenimas bus baigtas. 

— Tai aš dėl to kalta! - grąžydama rankas suvaitojo Nensė. 

— Ne, ne tu. Jis buvo jau arti ribos ir būtų ją peržengęs net 
ir be tavo prašymo nebesilankyti pas jus. 

Nors visiškai neįtikinta, Nensė paklausė, kuo galėtų pa- 
dėti. 

— Pasakyk man, kur jis galėjo dingti, - paprašė Patutas. - Ar 
jis kada nors minėjo kokią nors vietą, kur galėtų pasislėpti? 

— Nežinau. Gal žvejybos namelį, bet... - ji patrynė kaktą, 
lyg norėdama sužadinti atmintį. - Jei jis kada nors ir sakė, 
kur tas namelis, aš tikrai neprisimenu. Barbara turėtų žinoti. 

Patutas susiraukė. 

— Aš nesėkmingai mėginau ją rasti namie, paskui paskam- 
binau į mokyklą, kur ji dirbo. Dar prieš Beizilui pradingstant 
ji su draugu pasiėmė atostogų ir išvyko į Jamaiką. Esu tikras, 
kad ji nieko apie tai nežino. 

Nensė atrodė nusivylusi. 

— Tikrai norėčiau padėti. Aš vertinu Burką. Jis buvo bran- 
gus Kevo ir mano draugas. Man plyšo širdis, kai paprašiau jo 
nebeateiti. Bet supranti kodėl, ar ne? 

— Taip, suprantu. Manau, ir jis suprato. 

Patutas atsisveikindamas palietė Nensei ranką ir atsiprašė 
sutrukdęs vykti į picų vakarėlį. Eidamas šalin, dar pridūrė: 

— Jei ką nors prisiminsi, paskambink. 

— Ar tu kalbėjai su jo broliu? 

Patutas sustojo. 

— Broliu? 


e Skyrius 


Duris buvo be sąmonės tik kelias minutes, bet per tą trum- 
pą laiką Remi Diuval įstengė nuplaukti valtimi dvidešimt ar 
trisdešimt metrų. Ji mėgino užvesti variklį. 

Burkas nušliaužė prie prieplaukos krašto ir pašaukė ją 
vardu. Skausmo salvės sproginėjo jo akyse, ir jis svarstė, kuo 
ji jam trenkė ir kaip tokia liekna moteris galėjo taip stipriai 
smogti. 

Ji plaukė sausumos link jo anksčiau nurodyta kryptimi, 
bet iš tikrųjų senoji prieplauka buvo priešingoje pusėje. Jis 
tyčia suklaidino. 

— Ponia Diuval, net jei pasieksite kietą žemę, jūs ten žūsite. 
Paklysit ir nerasit kelio. 

Palikusi ramybėje variklį, ji pasiėmė irklą ir vėl ėmė irkluo- 
ti. Burkas svarstė, kad reikėtų šokti į vandenį ir ją pasivy- 
ti. Kai kuriose pelkių vietose vandens buvo tik iki kelių, bet 
čia — virš galvos. Paprastai tai nesukeltų jam jokio vargo. Tokį 
atstumą iki valties jis nuplauktų per keliolika sekundžių. Bet 
dabar jam svaigo galva, jį pykino ir jis nebuvo tikras, ar pra- 
dėjęs plaukti nepraras sąmonės. Gali ir paskęsti. Tada jie abu 
pražus, nes jis nemelavo jai apie pavojus, kurie laukia vienišo 
žmogaus, pasiklydusio pelkėse. 

Jam liko tik viena nelabai maloni galimybė. 

Tačiau nematydamas kito kelio sustabdyti Remi, Burkas 
prisivertė atsistoti. Jis susvyravo ir akimirkai užsimerkė, kol 

horizontas vėl sugrįžo į teisingą padėtį. Kai galva ėmė suk- 
tis mažiau, jis svyruodamas nuklibikščiavo namelio link. Ti- 
kriausiai tokia eisena atrodė kaip nevykęs Džono Veino pa- 
mėgdžiojimas. 

Pistoletas gulėjo ten, kur jis paslėpė. Stengdamasis judė- 
ti taip greit, kaip leido sutrikusi pusiausvyra, Burkas grįžo į 
prieplaukos galą ir abiem rankom suėmęs pistoletą nusitaikė 
į valtele. 

— Apsukit valtį ir grįžkit, ponia Diuval. 

Ji nekreipė dėmesio. 

— Jei neapsigręšit, peršausiu dugną ir valtis nuskęs. 

Ji pažvelgė į Burką, pamatė pistoletą, bet neišsigando. 

— Ne, jūs nešausit, pone Beizilai. 

— Kodėl ne? 

— Nes šūviai įspės ką nors, kad mes čia, o jūs to nenorit. 

— Ar esat girdėjusi apie duslintuvą? 

Tai privertė ją suklusti. Ji padėjo irklą. 

— Jūs - ne žudikas. Jei nuskandinsit valtį, aš paskęsiu. 

— Paimkit irklą ir plaukit atgal. 

Ji to nepadarė. 

— Atsimenat, sakiau jums, kad nemoku plaukti. 

— O ašjums sakiau, kad nesu kvailas. 

Jis iššovė netaikydamas į ją, bet prašaudamas valties šone 
eile skylių per porą centimetrų žemiau vandens linijos. 

Vėliau jis suvokė, kad ji nesuriko, kaip buvo galima tikėtis, 
o jei ir suriko, jis negirdėjo, nes klykaudamas pakilo būrys 
paukščių, sutūpusių nakčiai į lizdus ant viršutinių medžių 
šakų. Jie triukšmingai protestavo. Vatinėje artėjančios nak- 
ties tyloje pistoleto pokštelėjimai, netgi nuslopinti duslintu- 
vo, nuskambėjo labai garsiai. 

Remi išsigando pamačiusi į valtį besiskverbiantį vandenį. Ji 
pamėgino užspausti skyles delnais, bet, aišku, nesėkmingai. 

— Ponia Diuval, šokit ir plaukit pas mane. Ir atitempkit 
valtį. 

— Aš negaliu. 

- Žinoma, kad galit, tik sugriebkit už virvės galo ir atsi- 
tempkit paskui save. 

Ji vis labiau nervinosi ir iš toli tai atrodė labai įtikimai. 

Burkas įtarė, kad ji mėgina jį apgauti. Remi atrodė tokia 
pat pavojinga ir klastinga kaip drugelis, bet ji jau per daug 
kartų jį apmulkino - mėgindama atidaryti automobilio dure- 
les, kai jie dideliu greičiu lėkė nuo persekiotojų, bandydama 
ištraukti užvedimo raktelį, aptaškydama jį karštais riebalais 
nuo mentelės ir kuoka vos neištaškydama smegenų, kai jis 
ėjo per namelio duris. Jo nebeapgaus tas trapios, nekaltos 
moters įvaizdis. 

Tačiau reikia pripažinti, kad šitas jos spektaklis - pats ge- 
riausias iš visų. Kai ji atsistojo ir valtis pavojingai susvyravo, 
moteris atrodė visiškai apimta panikos. 

— Prašau, pone Beizilai, aš paskęsiu. 

— Jūs nepaskęsit. 

— Prašaul!.. 

Tai įvyko, kai ji ištiesė ranką, lyg norėdama iš tolo sugrieb- 
ti jo ranką. Valtis pasviro ir apsivertė, Remi atsidūrė drums- 
tame vandenyje. Ji pašėlusiai mostagavo galūnėmis, bet pa- 
niro. Burkas jos nematė. Sulaikęs kvėpavimą, jis susirūpinęs 
žvalgėsi po vandens paviršių, kol pamatė, kad galva išniro. 

Jis iškvėpė. Dar vienas triukas. Bet matė ją tik sekundę, 
ji vėl paniro traukdama orą ir springdama, ir daugiau nebe- 
pasirodė. 

— Mėšlas, - sukuždėjo Burkas ir riktelėjo: - Mėšlas! 

Užmiršęs apie savo degančias akis, nekreipdamas dėme- 
sio į tai, kad gal jam smegenų sutrenkimas, jis, negaišdamas 
laiko nuspirti batus, metė pistoletą ant prieplaukos ir nėrė į 
vandenį. 

Atrodė, kad jis plaukia per sausų pusryčių dubenėlį. Kaip 
sapnuojant košmarą - kuo ilgesni yriai ir stipresni spyriai, 
tuo mažesnį atstumą jis įveikia. Kol Burkas pasiekė apvirtu- 

sią valtį, raumenys ir plaučiai degte degė. Įsitvėręs į apverstą 
korpusą, jis kelis kartus atsikvėpė ir nėrė po vandeniu. Jis 
suko platėjančiais ratais, grabinėdamas aplink, tada vėl iški- 
lo į paviršių įkvėpti oro. Staiga pamatė burbuliukus vandens 
paviršiuje maždaug už dešimties metrų nuo jo. Dar kartą gi- 
liai įkvėpęs, jis nėrė ta kryptimi ir staiga pajuto, kaip plaukai 
lyg šilko siūlai perbraukė jo ranką, bet griebęs užčiuopė tik 
vandenį. Jo rankos pašėlusiai naršė vandenyje, kol pagaliau 
nutvėrė ją. Kone sprogstančiais plaučiais jis apkabino moters 
kūną ir atsispyrė į slidų upelio dugną. Vanduo buvo nelabai 
gilus, bet drumstas, ir atrodė, kad Burkas niekada nepasieks 
paviršiaus. 

Išniręs į paviršių, jis įtraukė oro ir dar nepradėjęs norma- 
liai kvėpuoti ėmė plaukti prieplaukos link, tempdamas Remi 
Diuval. Ji nejudėjo ir nesipriešino jo pastangoms ją gelbėti, 
kaip paprastai daro skęstantieji. Ir jis bijojo sužinoti kodėl. 
Prisivertęs Burkas pažvelgė į jos veidą, ramų ir baltą kaip 
mirtis, išteptą dumblu. 

Pasiekęs prieplauką, jis ėmė svarstyti, kaip, nepaleidus 
Remi, užsiropšti ant lentų. Reikia skubėti. Moteris suglebu- 
si gulėjo ant jo sulenktos kairės rankos. Kiek laiko ji išbuvo 
be deguonies? Skubėjimas suteikė Burkui jėgų dešine ranka 
įsitverti į lentą. Du kartus nesėkmingai pamėginęs užkelti 
ant prieplaukos dešinę koją, pagaliau trečią kartą įstengė, 
įsirėmė kulnu į lentą, kelias sekundes pakabėjo mėgindamas 
sukaupti jėgas ir įtikinti raumenis, kad padarytų tai, ko jis 
ketina pareikalauti. 

Heraklio pastangomis jis stūmė dešinę pėdą lentomis, kol 
įstengė ja atsiremti. Pagaliau dešine plaštaka ir alkūne, de- 
šine pėda ir keliu jis prisitraukė ir pilvui palietus lentas vos 
nesusijuokė iš džiaugsmo. 

Jis užtraukė į viršų Remi Diuval ir, nubraukęs prie jos lūpų 
prilipusias plaukų sruogas, pradėjo daryti dirbtinį kvėpavi- 

mą. Trys paspaudimai, pauzė, trys paspaudimai, pauzė. Už- 
spausti nosį, įpūsti oro į burną. 

Kiek laiko praėjo? Kai jis įšoko, ji buvo po vandeniu ne il- 
giau kaip dvidešimt sekundžių. Na, gal trisdešimt. Dar ke- 
turiasdešimt penkios sekundės ar daugiau, kol jis priplaukė 
prie valties. Minutė po vandeniu. Tai kiek iš viso? 

Trys paspaudimai, pauzė. Vienas, du... 

Ji sukosėjo. Padėjęs ranką po jos skruostu, jis pasuko gal- 
vą, kad ji neužspringtų, kol išvėmė vandenį, kurio buvo pri- 
gėrusi. Praėjo kelios minutės, kol jos kvėpavimas susitvarkė, 
pamėlynavusios lūpos atgavo įprastą spalvą. 

Atsimerkusi Remi pamatė Burką. Ji nepajėgė nukreipti 
žvilgsnio, ojis - išvengti kaltinimo jos akyse. 

— Aš labai atsiprašau, kad nepatikėjau jumis. Maniau, kad 
apgaudinėjat, - Burkas nesugalvojo, ką dar galėtų pasakyti, 
todėl pakartojo: - Labai atsiprašau. 

Vyras sunkiai atsistojo ir pažvelgė į tamsų vandenį. Apsi- 
vertusi valtis dar plūduriavo. Jei jis jos nepasiims, jie turės 
daug vargo. Reikia kažką daryti, kol jo dar neįveikė nuovargis 
ir jis pajėgia judėti. Jis dar kartą šoko į vandenį. 


o) 


Nors tiems žmonėms nebuvo būdingas geraširdiškumas, jie 
bent jau neužmušė jo. Kol kas. 

Gregoris stengėsi pasirodyti esąs nepavojingas, ir tai ne- 
buvo sunku, nes jis buvo ne tik nepavojingas, bet ir bejėgis. 
Be to, jis abejojo, ar net pats šėtonas galėtų išgąsdinti tuos 
žmones. Jie galėtų perrėžti jam gerklę tiesiog norėdami pasi- 
linksminti, o ne iš baimės. 

O jo paties žarnos vartėsi iš siaubo. Tikriausiai jie užuo- 
džia jo baimę, besismelkiančią per gumbo sriubos aromatą, 
sklindantį iš kunkuliuojančio puodo ant viryklės. Namų šei- 
mininkė atnešė jam dubenėlį sriubos ir nemandagiai trinkte- 

lėjo prieš jį. Ji nebuvo draugiškesnė už vyriškius - savo vyrą 
ir paauglį sūnų, atitempusius Gregorį per mišką į šį namą, kur 
moteris ir dvi jaunesnės mergaitės įtariai jį apžiūrėjo. Jis tu- 
rėjo būti dėkingas, kad jie jį išgelbėjo anksčiau, negu jis tapo 
aligatoriaus grobiu ar mirė nuo alkio, troškulio ir šalčio. 

Jie išgelbėjo jį iš pelkių pavojaus, bet nerodė jokio svetin- 
gumo. Kiekvieną akimirką jų nedraugiškumas galėjo virsti 
priešiškumu. Paprastai neturima reikalų su tokiais žmonė- 
mis. Jis prisiminė filmą „Oficialus pareiškimas“. Mėginda- 
mas sukurti draugiškesnę nuotaiką, Gregoris nusišypsojo 
šeimininkei. 

— Atrodo labai gardu. Ačiū, ponia. 

Ji paniekinamai suprunkštė, atverdama bike kurioje 
trūko kelių dantų. Moteris kažką pasakė vyrui cajun tarme. 
Jis kažką niūriai atsakė. Vaikai buvo nekalbūs, kaip ir tė- 
vai. Jie stovėjo ir tyliai stebėjo, kaip Gregoris šaukštu valgo 
sriubą. 

Jis buvo išbadėjęs, bet nurijęs kelis kąsnius pagalvojo, kad 
prieš valgydamas turėjo pirmiausiai išmėginti viralą. Sriuba 
buvo tamsi ir tiršta, su jūros gėrybėmis, svogūnais, pomi- 
dorais, hibisku ir ryžiais, bet virėja nepagailėjo prieskonių, 
deginančių jam stemplę. Atsigėręs vandens, Gregoris ėmė 
valgyti lėčiau. Per pastarąsias dvi dienas jo skrandis buvo su- 
sitraukęs, todėl jis greitai pasisotino, nors suvalgė tik pusę 
dubenėlio. 

— Labai ačiū, - tarė jis plekšnodamas per pilvą, - skanu, 
bet daugiau nepajėgiu. 

Moteris tylėdama paėmė dubenėlį ir šaukštą, bet paliko 
stiklinę su vandeniu. Vyras atsisėdo prieš Gregorį. Jis buvo 
labai gauruotas. Šiurkštūs juodi plaukai kyšojo iš jo šnervių, 
ausų ir krumplių. Galvos plaukus spaudė buldozerininko šal- 
mas, o smakras buvo apaugęs tankia barzda, apėmusia visą 
kaklą ir susiliejančia su gaurais, kyšančiais iš prasegtos marš- 
kinių apykaklės. 

— Kuo tu vardu? 

Jis pirmą kartą prakalbo angliškai, ir Gregoris sumikčiojo: 

- Ė-ė, Gregoris. 

— Tėvas Gregoris? 

Gregoris akimirką apstulbo, bet prisiminė, kad vis dar segi 
kunigo apykaklę. 

— Ė-ė-ė, taip. Taip, tėvas Gregoris. 

Galjie su kunigu elgsis kitaip. Pavyzdžiui, mirtis bus greita 
ir neskausminga, o ne ilga ir kankinanti. 

Jo melas sukėlė reakciją, kurios jis tikėjosi. Jiems pada- 
rė įspūdį, kad tarp jų Dievo žmogus, ir jie ėmė susijaudinę 
kalbėti tarpusavyje. Galiausiai šeimos galva spigiai sušvilpė 
ir kiti iš karto nutilo. Jis pažvelgė į Gregorį su neslepiamu 
nepasitikėjimu. 

— Kas atsitiko jūsų veidui? 

— Nusibraukiau į medžio šaką. 

Šeimininkas įtariai susiraukė ir antakiai, primenantys 
plaukuotus vikšrus, priklijuotus prie kaktos, susiliejo. 

— Matot, aš pasiklydau, - aiškino Gregoris. Jų išraiškos 
liko neįskaitomos ir jis kalbėjo toliau: - Ė-ė-ė, mes su drau- 
gu stovyklavom. Jis nuvažiavo pirmas automobiliu su visais 
daiktais, o aš turėjau paimti valtį ir atplukdyti į sutartą vie- 
tą, bet pasiklydau. Nežinojau, kur plaukiu, ir atsitrenkiau į 
šakas. Nežinau, kiek laiko plūduriavau, kol jūs mane radot, - 
jis peržegnojo juos. - Telaimina tave Dievas, mano drauge, — 
paskui, norėdamas užbaigti monologą, pridūrė: - Tikriausiai 
mano draugas kunigas labai jaudinasi ir jau renka paieškos 
grupę. 

Gauruotasis vyras pažvelgė į žmoną ir kažką neaiškiai su- 
murmėjo, šioji čiulpė tuščią ertmę, kur turėjo būti priekinis 
dantis. 

Nusiminęs, kad jie jį atstūmė, Gregoris vos nepravirko. Jis 
jau pasiekė dugną ir liko tik viena įmanoma išeitis - atsiduoti 
tėvų malonei. Jie jau dešimtį kartų jo atsižadėjo, bet visada 


sugrįždavo jam atsidūrus beviltiškoje padėtyje. O jis negalėjo 
įsivaizduoti beviltiškesnės padėties už šią. 

Žinoma, jis galėtų sukurti jiems kokią nors graudžią isto- 
riją, kuri užgautų jų tėviškos meilės stygas ar, trumpiau ta- 
riant, primintų pareigas. Juk tai tėvai davė jam gyvybę. Jie 
noriai finansuotų jo kelionę. Gal į Europą ar į Rytus. Išsiųstų 
jį toli toli, nusikratytų jo ir išvengtų gėdos, gresiančios jiems, 
jei jis liks Naujajame Orleane. 

Jis išvyks rytoj. Tėvas įstengs tai sutvarkyti. Po kelių va- 
landų jis bus saugus, toli nuo Burko Beizilo, Pinkio Diuvalio 
ir viso to prakeikto sąmyšio. Gregoris keikė dieną, kai įsitrau- 
kė į tą istoriją, bet dabar jau pamatė prošvaistę. Jį išgelbėtų 
vienas skambutis. | 

— Jūs man buvote nuostabiai geri, o dabar gal galėčiau pa- 
sinaudoti jūsų telefonu? 

— Telefono nėra, - šiurkščiai atsakė vyras. 

— Na, ką gi. 

Telefonas buvo vos už trijų metrų ant virtuvės sienos, bet 
Gregoris nutarė verčiau to neminėti, ypač todėl, kad įsiplies- 
kė naujas karštas šeimos barnis. Jis šiek tiek mokėjo pran- 
cūziškai, bet čia nesuprato nė žodžio, todėl nesugebėjo sekti 
ginčo, kol vėl tėvas tylėdamas linktelėjo. 

— Turėsit sutuokti mūsų berniuką. 

Gregoris nesuvokdamas pažvelgė į jį. 

— Prašau? 

Vyras mostelėjo į kresną jaunuolį, kuris padėjo gelbėti 
Gregorį. 

- Jis nori vesti. Jūs jį sutuoksit, gerai? 

Gumbo sriuba ir vėl kunkuliavo. Šįkart Gregorio pilve. Jis 
per daug prisivalgė po bado dienų. Dabar prakaitavo taip 
gausiai, kaip ir namų šeimininkė, kuri nuolat valėsi viršutinę 
lūpą per petį permesta šluoste. 

Padėtis vis labiau painiojosi. Jei Gregoris nori gyvas iš čia 
ištrūkti, turės pasinaudoti visais aktoriaus sugebėjimais. Vai- 

kinas atrodė maždaug aštuoniolikos ir po kelerių metų bus 
toks pat plaukuotas, kaip ir tėvas. Gregoris geraširdiškai nu- 
sišypsojo jam. 

— Nori vesti, mano sūnau? 

Vaikinas pažvelgė į tėvą, kad tas atsakytų už jį. 

Barzdotas vyras išgąsdino Gregorį riktelėjęs cajun tarme. 
Didžiojo kambario durys atsivėrė ir įėjo neįtikėtinai jauna 
mergaitė. Perjauna turėti tokį atsikišusį paskutinio nėštumo 
mėnesio pilvą. 

— O Jėzau, - suvaitojo Gregoris, ir tai nebuvo malda. 


20 sHurius 


Burkas nutempė valtį prie prieplaukos, plaukdamas beveik 
taip pat energingai, kaip žmogus su girnapuse ant kaklo. 
Jautėsi, lyg galva būtų permalta mėsmale. Pasiekęs prieplau- 
ką, jis sutelkė paskutines jėgas ir ištraukė valtį iš vandens. 
Jis pasiėmė pistoletą, kurio šovinius išeikvojo šaudydamas 
į valtį, bet nesistengė įvertinti, kiek nukentėjo valtis. Dabar 
jam labiau negu valtis rūpėjo Diuvalio žmona. 

Remi gulėjo ten, kur jis ją paliko, tik apsivertusi ant šono 
ir prispaudusi kelius prie krūtinės, tikriausiai, kad sušiltų. 
Kai jis pasilenkė virš jos, nuo jo drabužių nuvarvėjo keli la- 
šai tiesiai jai ant veido, bet ji nepajudėjo. Burkas įkišo ranką 
po jos marškinėliais ir palietė kaklą, norėdamas apčiuopti 
pulsą. 

— Kodėl jūs nepalengvinot sau gyvenimo ir neleidot man 
nuskęsti? - prašnekusi ji atsimerkė. 

— Man jokios naudos, jei jūs mirsit, - kimiai atsakė jis. Pa- 
galvojęs, kaip arti mirties ji buvo, jis net suglebo pajutęs pa- 
lengvėjimą. 

— Argi mano mirtis nebūtų jūsų kerštas? 

— Man nereikia, kad Diuvalis jūsų gedėtų. Aš noriu, kad jis 
ateitų jūsų. 

“Ir tada moteris pasielgė taip, kaip jis visiškai nesitikėjo, — 
nusijuokė. 

Burkas piktai atitraukė ranką ir paliko Remi linksmintis, 
galvodamas, kad jei ji pajėgia juoktis, nardymas upelyje ne- 
padarė stipraus poveikio. Jis kvailys, kad šitaip jaudinosi. Jo 
batai žliugsėjo ant lentų, eidamas jis užmynė ant laužtuvo, 
be abejonės, jos naudoto ginklo, ir nuėjo už namelio. Nepai- 
sydamas šalčio išsirengė nuogas ir ėmė energingai praustis 
vandeniu iš lietaus vandens statinės, muilindamasis pigiu 
muilu. Jis ištrinko plaukus šampūnu, muilinuų skudurėliu 
išvalė ausis, vildamasis sunaikinti visus mikroorganizmus, 
kad jie neapsigyventų ten visam laikui. Pasijutęs pakanka- 
mai švarus, Burkas nuėjo į namelį nudžiūti prieš šildytuvą, 
o paskui apsirengė. 

Šampūnas dar labiau suerzino gumbą ant pakaušio. Skau- 
dėjo velniškai, bet nei regėjimas, nei atmintis nesutriko, to- 
dėl tikriausiai smegenys nesutrenktos. Jis išgėrė kelias aspi- 
rino tabletes skausmui numalšinti ir išėjo į lauką. 

Ponios Diuval juokas buvo nurimęs. Atrodė, kad ji už- 
migo. 

— Klausykit! - Burkas kojos nykščiu pajudino jos kelį. - Tu- 
rit nusiprausti. 

Ji sudejavo ir dar arčiau prisitraukė kelius prie krūtinės. 

— Tame vandenyje pilna visokiausių bjaurybių. Nenoriu, 
kad dėl mano kaltės mirtumėt nuo kokio nors parazito. 

Jis pamėgino pakelti ją traukdamas už rankos, bet ji ne- 
pajudėjo. Tyliai keikdamasis jis pasilenkė ir privertė ją at- 
sisėsti. 

— Ponia, aš taip pat pavargęs. Jūs pati kalta. Jei nebūtumėt 
taip kvailai pasielgusi, nesijaustumėt taip blogai. 

Jis privertė ją atsistoti, tada pusiau nunešė, pusiau nuvilko 
prie namelio šono, kur stovėjo statinė su vandeniu, prisėmė 
kibirą vandens ir įbruko į ranką muilo gabaliuką. 

— Nusiprauskit, - liepė jis. - Išsiplaukit ausis, nosį - viską. 
Trinkit stipriai. Turit būti švari kaip kūdikio užpakaliukas. 
Kai baigsit, pasirūpinsiu žaizdomis ant nugaros. 

Burkas jaudinosi, kad žaizdos neužsikrėstų. Atviros žaiz- 
dos ypač imlios bakterijoms, o pelkėse knibždėte knibžda vi- 
sokiausių vienaląsčių žudikų. 

Jis paliko ją praustis ir nuėjo į namelį, kur nesuvalgyta 
vakarienei žuvis jau buvo pradėjusi dvokti. Sudėjęs keptą ir 
nekeptą dalį į plastikinį maišelį, kietai užrišo, uždengė puo- 
dą su riebalais ir nusprendė, kad atsikratys jais vėliau. Jam 
visiškai dingo apetitas ir jis abejojo, ar Remi dar nori valgyti, 
bet galbūt reikėtų jos paklausti. 

Eidamas lauk, jis pagriebė dar du rankšluosčius, nutraukė 
lovos užtiesalą. Pasiėmęs viską su savimi, nuėjo prie namelio 
kampo. 

— Ponia Diuval? - pašaukė jis. 

Ji neatsiliepė. Jis pasiklausė, ar neišgirs teškančio van- 
dens, bet buvo tylu, jokio garso. 

— Ponia Diuval? 

Kai ji vėl neatsiliepė, jis pažiūrėjo už kampo, bet galėjo ir 
nesijaudinti, kad pagaus jį vogčia dirsčiojantį. Vis dar apsi- 
rengusi, Remi sėdėjo atsirėmusi į sieną, nuleidusi galvą, su- 
glebusi dešinė ranka gulėjo ant kelių, laikydama jo įspraustą 
muilo gabalėlį. 

— Kas atsitiko? - budriai paklausė jis. Toks nereagavimas 
į aplinką galėjo būti dar viena apgaulė. Priėjęs arčiau, jis pa- 
matė, kad ji dreba. 

— Aš žinau, kad čia šalta, bet jūs tikrai turite kuo greičiau 
nusiplauti šį dumblą. 

— Aš norėjau mirti. 

— Ką? 

- Aš norėjau... 

— Aš girdėjau, ką jūs sakėt, - atsargiai tarė jis. - Tik labai 
negeras būdas išeiti nuskęstant šitame mėšle. 

— Ne, - pasakė ji purtydama galvą. Jos susivėlę plaukai 
buvo aplipę plūdenomis. - Kai buvau maža, kiekvieną vakarą 

prieš eidama gulti melsdavausi, kad angelai atskristų ir nu- 
neštų mane į dangų, kol nepabudau. 

Burkas suvokė, kad jos juokas ant tiltelio buvo isterijos 
požymis. O dabar prasidėjo antroji fazė. Ji bijojo pelkės, bi- 
jojo nuskęsti, o galbūt ir jo. Ką jis turėtų daryti? Papurtyti 
ją, trinktelėti per veidą ar nuraminti? Jis nusprendė rinktis 
paskutinį veiksmą. 

— Vienu ar kitu metu visi vaikai to meldžia. Paprastai supy- 
kę ant tėvų ir norėdami juos pamokyti, kad jie per griežti. 

— Man buvo gėda. 

— Kad norėjote mirti? 

— Ne, gėda dėl tų dalykų, kuriuos Endželė darė ir vertė 
mane daryti. 

Jei tai vaidyba jo gailesčiui sukelti, tai ji velniškai gera ak- 
torė. Remi kalbėjo keistu balsu lyg vaikas, susigūžęs po ant- 
klodėmis ir maldaujantis angelų, kad nusileistų pas ją. 

— Aš manau, kad todėl Dievas atėmė mano kūdikį: norėda- 
mas nubausti mane už tai, kad meldžiau negerų dalykų. 

Burkui užteko to, ką išgirdo. 

— Nagi, stokitės. . 

Jis pastatė ją ir ėmė segti diržą. Jei audinys būtų sausas, 
tai per didelės kelnės būtų nukritusios, vos tik jis atleido 
diržą, o dabar šlapias audeklas laikėsi prigludęs prie jos 
šlaunų. 

Jis atsiklaupė ir nutraukė kelnes žemyn. 

— Klausykit, šitaip nebūna, - jis suėmė čiurną ir ištraukė 
koją iš klešnės, tą patį padarė ir su kita koja. - Dievas per 
daug užsiėmęs žemės valdymu, kad kauptų duomenis kie- 
kvieno žmogaus byloje. 

Jis numetė kelnes ir ėmė segioti senų Dredo marškinėlių 
sagas. Jis kalbėjo, kad nukreiptų savo dėmesį nuo lygaus pil- 
vo, kurį atidengė. 

— Patikėkit, aš žinau. Todėl turit liautis galvojusi, kad jūs 

kalta dėl prarasto kūdikio, arba tapsit tokia pat beprote, kaip 
ir aš. Tai tik biologija. Nieko daugiau. 

- Jūs neturite to daryti. 

Burkas pakėlė galvą, pažvelgė tiesiai Remi į akis ir pamatė, 
kad jos skaidrios. Blogiausia jau praėjo. Jis atsistojo, bet jo 
rankos liko ant jos liemens. 

— Jūs vos nepaskendote. 

— Dabar man viskas gerai. 

— Ar tikrai? 

- Bijote palikti mane vieną, nes pasakiau, kad norėjau 
mirti? 

— Galbūt. 

- Jei aš vis dar norėčiau mirti, būčiau nuskendusi. Bet aš 
nebenoriu. 

- Ir aš nenoriu, kad jūs nuskęstumėt. Jei būtumėt nusken- 
dusi, jausčiausi kaltas, kad nepatikėjau, kai pasakėt, jog ne- 
mokat plaukti. 

— O jūsų sąžinė jau ir taip apkrauta. 

— Panašiai. 

Burkas nebesuvokė, kiek praėjo sekundžių, nes Remi su- 
telkė į jį visą savo dėmesį, bent jau žvilgsnio nuo jo akių ne- 
nuleido. Ir jis jautė, kaip jos oda šyla po jo delnais. 

Matyt, ji taip pat tai pajuto, nes pažvelgė į jo rankas. Kai ji 
tai padarė, jis paleido ją ir atsitraukė. 

— Dumblas pradeda džiūti, - pasakė jis. - Bus sunku nu- 
krapštyti. Pasilenkit per turėklą, aš padėsiu jums išsitrinkti 
galvą. 

Ji sutrikusi dvejojo. Sumišęs dėl jos drovumo, jis pridūrė: 

— Vandens kibiras sunkus, ypač jei bandai užsipilti ant gal- 
vos. Tai kaip? 

Nebesipriešindama ji priėjo prie tiltelio krašto ir pasilen- 
kė per turėklą. Burkas užvertė ant galvos pusę kibiro švaraus 
vandens, užpylė šampūno ir ėmė trinti jį į plaukus nuo šaknų 

iki galiukų, paskui nuskalavo nešvarumus ir dar kartą užpylė 
šampūno. 

Muilo putos apgaubė jo rankas, kai pirštai nuslydo per 
Remi plaukus trindami viršugalvį. Putota tėkmė nubėgo jos 
sprandu ir už ausų. Muiluotų perlų vėrinys apsupo kaklą, 
nuvinguriavo aplink auksinę grandinėlę su kryželiu, bjaurių 
Dredo flanelinių marškinių apykaklę, patekėjo po ja ir nubė- 
go, kaip Burkas žinojo, dailiomis krūtimis. Jis nesiliovė trin- 
kęs plaukus šampūnu, kol neliko putų, paskui vėl pasiėmė 
kibirą. Atrodė, kad tokioje padėtyje kalbėti nedera, todėl jis 
ištiesė ranką, suėmė Remi smakrą ir spausdamas žemyn ėmė 
lėtai pilti lietaus vandenį, palenkęs galvą iš pradžių į vieną, 
paskui į kitą šoną. 

Pagaliau iš kibiro išvarvėjo paskutiniai lašai. Burkas atsi- 
traukė. Akimirką jis tik žvelgė į palenktą Remi galvą, tada vėl 
prisėmė kibirą ir pastatė ant prieplaukos prie jos kojų. 

— Už jūsų ant kėdutės yra rankšluostis. Kai baigsite praus- 
tis, bus šalta. Gal norėsite įsisupti į antklodę, - tai pasakęs, 
jis paliko ją vieną. 

Įėjęs į namelį Burkas atsistojo kambario viduryje sunkiai 
alsuodamas ir spausdamas delnais akių obuolius. Galvos 
skausmas perėjo iš gumbo kaktoje į akių obuolius, o čia pul- 
savo lyg gatvės repo ritmas. Jis prakaitavo, lyg būtų ne vasa- 
ris, o liepa. 

Burkas nerangiai susidėjo pirmosios pagalbos reikmenis 
ant stalo. Jis stūmė stalą ir kėdę arčiau prie šildytuvo, kai 
Remi pasirodė tarpduryje, susisupusi antklode lyg sariu ir 
apsivyniojusi galvą turbanu iš rankšluosčio. 

— Pamerkiau drabužius į kibirą. Rytoj išskalbsiu. 

Jis mostelėjo jai sėstis. 

— Verčiau dabar pasirūpinkime žaizdomis, kol dar neap- 
sirengėte. 

— Gerai. 

Kai ji atsisėdo nugara į jį, jis patraukė lovatiesę nuo jos pe- 
čių ir atidengė nugarą. Apžiūrėjęs žaizdas lengviau atsiduso, 
kad jos neatsivėrė, ir neatrodė, kad neseniai būtų kraujavu- 
sios. Kiek įmanoma abejingiau jis patepė jas antiseptiku, pas- 
kui balzamu. 

Jie nesikalbėjo. Tylos neužpildė joks triukšmas - nei radi- 
jas, nei televizija, nei transportas, niekas, išskyrus jų kvėpa- 
vimą. 

Baigęs Burkas negrabiai pakėlė lovatiesę ir uždengė Remi 
pečius. 

— Jums nešalta? 

— Ne. 

— Aš paėmiau jums daiktų, kurių, maniau, jums gali rei- 
kėti, kol būsim čia. Rasite juos drobiniame maišelyje vonios 
kambaryje. 

Jis sugalvojo viską suruošti prieš kelias dienas, kai išvyko 
iš Naujojo Orleano apžiūrėti „Dženės namų . Remi to neži- 
nojo. 

— Ačiū. 

— Nėra už ką. 

Ji nuėjo į vonios kambarį ir uždarė duris. Burkas atsikimšo 
butelį vandens ir beveik visą išgėrė. Jo kojos ir rankos vir- 
pėjo, šiek tiek svaigo galva, zvimbė ausyse. Jis mėgino ras- 
ti įvairias galvos svaigimo priežastis: išgėrė aspirino tuščiu 
skrandžiu, įtempė visas jėgas gelbėdamas savo įkaitę ir valtį, 
kad nepaskęstų, gavo smūgį į galvą - viską, išskyrus tikrąją 
priežastį. 

Remi išėjo iš vonios nusivyniojusi rankšluostį nuo galvos, 
drėgnus plaukus nubraukusi už ausų. Ji vilkėjo pilką sportinį 
kostiumą, kurį Burkas nupirko prieš išvažiuodamas iš Nau- 
jojo Orleano. 

— Būčiau davęs jums jį apsivilkti šįryt, bet Dredas jau buvo 
jus aprengęs ir visiškai nenorėjo, kad aš taisyčiau tai, ką jis 
padarė. 

Remi žvelgė tiesiai į jį, bet jam atrodė, kad ji negirdėjo jo 
žodžių. Iš pradžių jis pamanė, kad ją vėl apėmė dalinės nejau- 
tros būsena, bet jis suprato jos tylų pasipiktinimą pažvelgęs 
į ištiestą ranką. 

Dėžutė su kūno pudra nebuvo krištolinė ir neturėjo sida- 
brinio dangtelio. Ji visai nebuvo tokia graži kaip ta, kurią jis 
matė ant jos tualetinio staliuko, bet kvapas buvo toks pat, 
kokį jis užuodė Prancūzų turguje ir klausykloje. 

Perskaitęs klausimą jos akyse, vyras gūžtelėjo pečiais ir pa- 
sakė: 

— Tą dieną, kai mes su tėvu Gregoriu buvom užėję pas jus, 
aš pašniukštinėjau name. 

Remi pastatė dėžutę ant stalo ir toliau žvelgė į ją, pirš- 
to galu vesdama per pažįstamą šūkį, išgraviruotą ant dang- 
telio. 

- Ir kaip aš galėjau palaikyti jus kunigu? 

Ar jam reikia atsakyti? Jis nežinojo, todėl neatsakė. 

Vis dar žvelgdama į dėžutę ji tarė: 

— Tada klausykloje... 

— Taip? 

Ji lengvai gūžtelėjo pečiais. 

— Nieko. 

— Kas? 

— Nesvarbu. 

— Nagi! Ką norėjot pasakyti? 

- Arjūs... - ji nutilo ir giliau įkvėpė. - Arjūs palietėte mano 
ranką? 

Jos akys ilgai nerado jo akių. Iš tiesų laikas sustojo. Jos 
paskutinis žodis kelias sekundes kabojo ore lyg baigiamoji 
smuiko melodijos nata. Kai jis galiausiai nutilo, tyla buvo ap- 
čiuopiama ir švelniai slegianti. 

Burko širdis daužėsi lyg pašėlusi. Kažkas trapus kabojo 
ore, bet jis nedrįso to įvardyti. Atstumas tarp jų stebuklingai 
sumažėjo, nors jis nežengė arčiau. Remi taip pat nepajudėjo. 

Viena jos ranka vis dar gulėjo ant pudrinės dangtelio, o kita 
liko prie šono. 

Būtent šitą ranką palietė jo ranka. Vos vos. Ir sudvejojusi 
atsitraukė. Vėl palietė ir šį kartą liko. Rankos vienu metu pa- 
sisuko, delnai įslydo vienas į kitą, sustingo, spustelėjo, pirš- 
tai lėtai susipynė. 

Burkas sulenkė alkūnę, pakėlė savo dešinę, o Remi kairę 
ranką, apsuko riešą, apvertė jos ranką delnu žemyn ir gėrėjo- 
si švelnia oda, grakščiais pirštais, ypač didžiuoju. 

— Nėra vestuvinio žiedo, - pastebėjo jis. 

— Nuslydo vandenyje. 

Jos vestuvinis žiedas dingo, bet ji vis tiek kito vyro žmona. 
Ir ne kurio nors kito, o jo didžiausio priešo. Jei Diuvalis no- 
rėjo bučiuoti jos kaklą, kur pulsavo nedidelė kraujagyslė prie 
auksinės grandinėlės, tai jis turėjo tam teisę. Jei jis norėjo ją 
liesti ir dulkinti, taip pat turėjo teisę. Ir tai taip siutino Bur- 
ką, kad jis išsiliejo ant Remi. 

— Galėsit nusipirkti kitą žiedą su deimantu. Kai gausit Diu- 
valio gyvybės draudimą. 

— Taip kalbėti siaubinga! - riktelėjo ji ir ištraukė ranką. 

- Jei tikrai norėčiau elgtis siaubingai, gerai žinote, ką pa- 
daryčiau. 

Tačiau ji neparodė jokios baimės, o išdidžiai kilstelėjo 
smakrą. 

— Ar turėčiau jums padėkoti, kad manęs neprievartaujat? 

— Jūs neturite nieko daryti. Jūs čia niekuo dėta. Tai tik 
Diuvalio ir mano reikalas. O jūs - tik jaukas atvilioti jį čia. 

— Jūsų planas pasmerktas, pone Beizilai, - Remi papurtė 
galvą ir liūdnai nusišypsojo. - Aš suprantu, kad jūs mąstote 
logiškai, bet neteisingai įvertinote mano vyrą. Jis neužkibs. 
Jis neateis manes vaduoti. Po to, kai aš kelias dienas ir naktis 
praleidau viena su jumis, vyras manęs nebepriims. 

Burkas nusijuokė. 

— Puikus mėginimas. 

Jis įkišo vieną ranką į užpakalinę kišenę, o kita suėmė jos 
riešą. 

— Kąjūs darote? 

— Prirakinu jus antrankiais, - jis apgaubė jos riešą žiedu ir 
ryžtingai spragtelėjo. 

— Prie ko? 

— Prie saves. 


29 skyrius 


Dirkis padėjo ant stalo sumuštinio su kumpiu ir sūriu likutį, 
nuėjo prie savo biuro lango ir per žaliuzių plyšius pažvelgė į 
nakties dangų. 

— Po velnių! Kodėl jų niekas neranda? Juk jie negalėjo iš- 
nykti be pėdsakų. 

— Atrodo, kad išnyko, - sumurmėjo Bardas pilna burna 
žiaumodamas atsineštą greito maisto vakarienę. 

Po to, kai jie rado apleistą furgoną, daugiau nieko nesuži- 
nojo apie Beizilą ir Remi. Jų žmonės, sekę viešąjį transportą 
iš Naujojo Orleano ir į miestą, nieko neaptiko. Sraigtasparnio 
pilotas nerado nieko, ką reikėtų ištirti. Nė vienas iš Diuvalio 
informatorių pietinėje Luizianoje neturėjo naujienų. 

— Esi tikras, kad ta prostitutė tau nemelavo? Ji tikrai nieko 
nežinojo? 

Bardas atsirūgo. 

— Diksė? Kai sužinojau, kad ji padėjo Beizilui, aš gerokai su 
ja padirbėjau. 

Pinkis atsigręžė ir įdėmiai pažvelgė į jį. 

Bardas šyptelėjo. 

— Ne, tiek toli nenuėjau. Ji jau tikriausiai grįžo į gatvę. Bet 
aš neblogai padirbėjau. Taigi jei ji būtų ką nors žinojusi, būtų 
pasakiusi. 

Pinkis vėl atsigręžė į langą. Miesto šviesas sugėrė rūkas, 
bet jis jų ir taip nematė, svarstydamas savo dilemą. Nuo tos 
akimirkos, kai Erolas paskambino jam iš „Kryžkelės“, jo to- 
bulai pastatytas gyvenimas sugriuvo. Jis atidėjo susitikimus 
su klientais, teisėjai atidėjo bylas dėl „ligos advokato šeimo- 
je“. Kalendoriuje neliko jokių susitikimų, jokių renginių. Pin- 
kis neatsiliepdavo telefonu, jei skambinusieji nebuvo susiję 
sujo krize. 

Prakeiktas Burkas Beizilas pavertė chaosu suderintą advo- 
kato gyvenimą. 

Tas šunsnukis sumokės. Ir daug sumokės. Bet, po per- 
kūnais, kurgi jis? Pinkis įbaugino Dagą Patutą, bet kol kas 
vienintelis jo indėlis - pranešimas, kad Burko Beizilo žmona 
su meilužiu išvyko iš šalies, o Pinkio žmonės tą ir taip buvo 
sužinoję. | 

Jo vidinis melo detektorius rodė, kad Dagas Patutas sako 
tiesą - jis tikrai nežino, kur Beizilas. Netgi jei tai tiesa, Pin- 
kis būtų galėjęs įtarti, kad Patutas dengia Beizilą, jei ne vie- 
nas dalykas: Patuto meilė savo pareigoms viršijo jo didelę 
pagarbą kiekvienam skyriaus darbuotojui ir net numylėti- 
niui Beizilui. 

Patutas labai norėjo pakilti į aukščiausias Naujojo Orleano 
policijos departamento viršūnes. Jis ne minkštakūnis, bet ir 
ne kvailys. Prieš liūdindamas Pinkį Diuvalį, jis įvertins, kuo 
rizikuoja. 

Po to, kai jie išgąsdino Maką Makveną, Pinkis manė, kad 
jie žais vienoje komandoje. Bet kas žino? Makvenas gali pa- 
sirodyti toks pat ištikimas Beizilo draugas kaip Beizilas Kevo 
Stiuarto. 

— Sušikti farai, - sumurmėjo jis. 

— Ką? 

— Tiek to. 

Po valandėlės Bardas pasakė: 

- Žinot, aš galvoju... 

— Apie ką? 

— Kiek ponia Diuval žino apie mūsų reikalus. 

Pinkis lėtai atsigręžė. 

- Ir ką tu nori tuo pasakyti? 

— Kad Beizilas sugeba įtikinti, jei nori. Ypač moterį. 

Veinas Bardas netikėtai pataikė Pinkiui į pačią skaudžiau- 
sią vietą. Nors jis niekada neaptarinėjo su Remi savo šalu- 
tinio verslo, ji galėjo aptikti informacijos siūlų, kuriuos su- 
vijęs gautum tinkamą jo kartuvių virvę. Tikriausiai ji žino 
daugiau, negu pati suvokia. Net atsitiktinė frazė gali suteik- 
ti daug informacijos tokiam kaip Beizilas, kuriam studijos 
policijos akademijoje pagilino įgimtą dedukcinį mąstymą. 
Jei jis grasintų Remi gyvybei, vienas Dievas težino, kiek ji 
staiga prisimintų apie vyro verslus ir kompromituojančius 
ryšius. Tai dar viena svari priežastis, kodėl ją reikia rasti ir 
nutildyti. 

— Jei Beizilas imtų kuždėti jai į ausį meilius žodžius, ji galė- 
tų išpliurpti, ką žino, - svarstė Bardas. - Kaip manot? 

— Manau, - ramiai pasakė Diuvalis, - kad jei tu dar kartą 
šitaip pakalbėsi apie mano žmoną, aš tau išplėšiu liežuvį. 

Tik jis turi teisę mąstyti apie tai, kad Remi gali jį išduoti, 
bet daugiau niekas. 

- Jergutėliau, Pinki, nepykit. Aš tik norėjau... 

— Man reikia išeiti iš šito kambario, - nukirto Pinkis. 

— Kur eisit? 

- Į lauką. 

— Aš taip pat eisiu. 

— Tu liksi čia. Turi darbo. Prisimeni? 

Pinkis įpykęs atvėrė duris ir perėjo per savo biuro vestibiu- 
lį. Miegojęs krėsle Erolas apsnūdęs pakėlė galvą ir pasipurtė 
sutelkdamas dėmesį. 

— Kur eisit, pone Diuvali? 

— Einu pasivaikščioti. Vienas. 

Jis nusileido liftu į pirmą pastato aukštą, nepažvelgęs pra- 
ėjo pro sargybinį ir pastūmė stiklines duris, kurias sargybinis 
atrakino elektroniniu būdu nuo registracijos stalo. 

Pinkis praėjo du kvartalus ir sėdo į pagarsėjusį brangumu 
Naujojo Orleano taksi. Kai jis pasakė vairuotojai adresą, mo- 
teris pašaipiai pažvelgė į jį per užpakalinio vaizdo veidrodėlį. 


a) 


Užgavėnių karnavalo dalyviai neleido nuobodžiauti Rubės 
Bušero merginoms. 

Nuo dabar iki Užgavėnių antradienio vidurnakčio, kai 
prasidės gavėnia, vyrams buvo leista būti su merginomis tik 
valandą, nebent jie dosniai mokėdavo. Rubė priminė mergi- 
noms: kuo greitesnė apyvarta, tuo daugiau pelno visoms. 

Užgavėnių karnavalo savaitė visada nešdavo didžiulį pel- 
ną. Naktimis namas būdavo pilnas nuolatinių klientų, ku- 
rie išėję iš didelių pokylių ir vakarėlių troško pasilinksminti 
be žmonų, ir į miesto šventę prigužėjusių svečių. Vyrai nuo 
aštuoniolikos iki aštuoniasdešimties metų amžiaus norė- 
jo linksmintis ir išdykauti geriausio šalies pramogų miesto 
geriausiame viešnamyje. Daugumą vakarų Rubė praleisdavo 
galerijoje virš pagrindinio salono. Iš šios puikios vietos ji ga- 
lėjo stebėti, kas vyksta apačioje, kur jos darbuotojai vadova- 
vo visai veiklai. Papsėdama cigarą ir gurkšnodama brendį, ji 
mintyse skaičiavo, koks bus šios nakties pelnas, o pamačiusi 
rezultatą patenkinta šypsojosi. 

Tačiau išvydus Pinkį Diuvalį, jos šypsena išnyko. Niekam 
netaręs nė žodžio, advokatas priėjo prie baro, užsisakė išger- 
ti, greitai ištuštino taurelę ir paprašė dar. Labiausiai Rubę 
linksmino, kad apsimetantis vyno žinovu Diuvalis paneigė šį 
įvaizdį, vieną po kitos skubiai tuštindamas stipraus gėrimo 


taureles kaip pusę metų jūroje išbuvęs jūreivis. 

Pagavusi vienos palydovės žvilgsnį, Rubė davė jai ženklą 
eiti prie Pinkio. Liekna blondinė buvo viena iš geriausių Ru- 
bės merginų. Jungtinių Valstijų diplomato duktė keliavo po 
pasaulį su savo tėvais, lankė prestižiškiausias mokyklas. Ji 
laisvai kalbėjo keliomis kalbomis ir galėjo šnekėtis įvairiau- 
siomis temomis. Mergina sugebėjo atrodyti ir intelektuali, 
ir žaisminga koketė. Ji mielai išpildydavo visas kliento fan- 
tazijas, teikiančias jam malonumą, bet nesileido mušama ar 
kankinama. Nejausdama jokios gėdos ir nesivaržydama, ji 
laikė seksą meno forma ir taikė egzotiškus metodus, kurių 
išmoko keliaudama bei savaip užmegzdama santykius su už- 
sienio šalimis. 

Po nemalonaus įvykio Birmoje, kai ta šalis dar vadinosi 
Birma, kur mergina įsipainiojo į ryšius su aukštu valdžios pa- 
reigūnu, jos tėvą atleido iš užsienio tarnybos. Savo ruožtu jis 
atsižadėjo dukters. Likusi be skatiko ir susigadinusi reputa- 
ciją, ji pati pasirinko savo tolesnę karjerą ir niekada to nesi- 
gailėjo. Klientai dosniai mokėjo jai. Netgi atidavusi Rubei jos 
dalį, ji vis turtėjo. Mergina atrodė labai jauna, todėl tikriau- 
siai dirbs ir perkopusi trisdešimt. Čia ją vadino Izabele. 

Tą vakarą Pinkį buvo lengva sugundyti. Sandėris prie baro 
truko vos minutę. Jis nusekė gražuolę laiptais į viršų. Rubė 
paliko cigarą rūkti krištolinėje peleninėje ir pasitiko juos 
laiptų viršuje. 

— Labas vakaras, Pinki, - pasakė Rubė ir, nors mielai būtų 
apspjovusi, apdovanojo jį nuginkluojančia šypsena. Jis nė 
kiek ne labiau apsidžiaugė pamatęs ją ir suirzo priverstas 
kalbėtis. 

— Labas, Rube. 

— Nemačiau tavęs nuo to laiko, kai Bardas supjaustė mano 
mergaitę. Kaip malonu, kad pagerbei mus apsilankydamas. 

Jis nekreipė dėmesio į pašaipą. 

— Tavo verslas klesti, bet prostitucija visada buvo pel- 
ninga. 

Rubės šypsena tapo dygi, o akys sublizgo iš pykčio. 

— Nes visada atsiranda vyrų, kurie negali to gauti neužsi- 
mokėję. Todėl aš ir stebiuosi, kodėl tu čia šįvakar? Ar Remi 
tave atstūmė? 

Rubė patenkinta pamatė, kaip išsivertė gyslos Pinkio smil- 
kiniuose. Jis staigiu judesiu parodė Izabelei lipti į viršų. Rubė 
užsigalvojusi stebėjo, kaip jie eina. 

„Viengungiškomis savo gyvenimo dienomis Pinkis ateidavo 
kelis kartus per savaitę. Po vedybų apsilankymai gerokai pa- 
retėjo, bet viršutinio aukšto miegamieji netapo jam visiškai 
svetimi. Kartais jis ateidavo pailsėti, kartais - nuleisti garą, 
bet Rubė niekada nematė jo tokio susijaudinusio kaip šį va- 
karą. Įdomu. 

— Panele Rube? 

Ji atsigręžė. Viena iš kambarinių, tvarkančių namą nuo to 
laiko, kai Rubė augo jame, tyliai prašneko melodinga Karibų 
salų tarme: 

— Prašėt pasakyti, kai ta vargšelė pabus. 

Jos nuėjo per galeriją, pasuko į dešinę, į koridorių, vedantį 
į namo gilumą ir kambarį pastogėje. 

— Kaip ji? - paklausė Rubė, kai jos priėjo prie uždarytų 
durų. 

— Labai išsigandusi. 

Kambarys buvo apstatytas patogiais baldais, nors verslui 
netiko dėl savo mažumo. Paprastai jame apgyvendindavo 
sergančią merginą, kurią reikėdavo izoliuoti nuo kitų, kol 
liga užkrečiama, ar naujokę, kuriai reikėdavo kur nors mie- 
goti, kol išmoks namų tvarkos. 

Rubė priėjo prie lovos ir lyg mylinti motina pasilenkė prie 
merginos. 

— Kaip jautiesi? 

Diksė palietė liežuvio galiuku lūpų kamputį, kur kraujas 
sukrešėjo ant bjauraus nubrozdinimo. 

— Tas šlykštynė gerai apdirbo mane, ar ne? 

— Gydytojas sakė, kad nė vienas tavo veido kaulas nesulau- 
žytas. 

— Pagal tai, kaip jis mane daužė, neįsivaizduoju kodėl, - jos 
akys paplūdo ašaromis. - Ar aš panaši į apsivėmusią ožką? 

— Anksčiau atrodei geriau, - pasakė Rubė, uždėjusi savo 
švelnią plaštaką merginai ant rankos. - Bet tu ir vėl būsi gra- 
ži. Nebijok. Gydytojas paliko nuskausminamųjų. Gali ilsėtis 
čia, kol sugysi. Manau, tai truks dvi tris savaites. 

— Dvi ar tris savaites? - Diksė pamėgino nusijuokti, bet su- 
siraukė iš skausmo. Nejudindama galvos, ji apžvelgė kamba- 
rį, Rubę ir kambarinę. - Jei aš nedirbu, tai ir nevalgau. Kaip 
aš jums atsilyginsiu? 

— Atėjusi pasakei, kad tave atsiuntė Burkas Beizilas. Ar jis 
tavo klientas? 

— Ar jis mano klientas? Galiu tik pasvajoti, - sumurmėjo 
Diksė. - Jis man moka, bet tik už informaciją. Nieko dau- 
giau. Paskutinį kartą, kai jį mačiau, patarė man ateiti čia, jei 
pakliūsiu į bėdą. Jūs jo draugė? 

— Tarkim, kad mes gerbiam vienas kitą ir turim bendrą 
tikslą. 

— Hm. Na, jei jis už tai mokės, taip jam ir reikia. Tai dėl jo 
Bardas... 

— Veinas Bardas? - švelni Rubės išraiška sugriežtėjo. - Jis 
tave sumušė? 

Diksė linktelėjo. 

— Pirmiausia privertė jį nučiulpti, o paskui, kai nieko nesa- 
kiau apie Beizilą, pradėjo daužyti per veidą. 

Rubė atsisėdo ant lovos krašto ir ėmė patyrusiu žvilgs- 
niu tyrinėti merginą. Jos veidas labai sužalotas, bet kaulų 
sandara puiki. Kai jos nurenginėjo merginą, Rubė pastebėjo 
jos gundančią figūrą. Paprastai Rubė niekino merginas, dir- 
bančias gatvėje, bet, matyt, Beizilas manė, kad ji visa galva 
viršesnė už kitas. Kitaip nebūtų rekomendavęs ateiti čia. 
Mergaitę reikės daug ko išmokyti, pakeisti vardą į neįprastą, 

intriguojantį. Ji daugiau nebesimaudys pigiuose gardenijų 
kvepaluose, turės atsisakyti raudono dirbtinės odos sijonu- 
ko. Ją reikia visiškai perdirbti, bet matyti, kad mergina gabi. 

Rubė nubraukė plaukus nuo kaktos, kur Bardo kumščiai 
paliko mėlynes. 

— Kodėl Bardas klausinėjo apie Beizilą? 

— Norėjo jį rasti. 

— Nesakė kodėl? 

— Ne, tik aš manau, kad tai susiję su... Palaukit, gal aš nega- 
liu sakyti. Beizilas man sumokėjo, kad tylėčiau. 

— Bet jis neprieštarautų, jei pasakytum man. Juk jis at- 
siuntė tave čia. 

— Aha. Tikriausiai. Gerai. Manau, kad tai susiję su Pinkio 
Diuvalio žmona. 

— Tikrai? - Rubė apsimesdama abejinga išklausė labai įdo- 
mią istoriją. - Kunigas? 

Diksė ironiškai prunkštelėjo. 

— Ar galit įsivaizduoti? Jei Beizilas būtų kunigas, visos mo- 
terys bažnyčioje per mišias susileistų. Klausykit, jei man nie- 
ko nekainuos, ar galėčiau ko nors išgerti? 

— Žinoma, - Rubė atsigręžė į kambarinę ir paprašė atnešti 
puodelį arbatos. 

— Aš ne tai turėjau galvoje, - truputį suirzo Diksė. 

Rubė atlaidžiai nusišypsojo. 

— Išgersi arbatą, vaistus ir ilsėsies. Jei elgsies taip, kaip aš 
tau sakau, tas sumušimas taps sėkmingiausiu tavo gyvenimo 
įvykiu. Bet pakalbėsim apie tai, kai pasijusi geriau. 

Rubė paliko merginą kambarinei ir grįžo į galeriją permąs- 
tyti pasakojimo. Ar gali būti, kad būtent Beizilas sugadino 
Pinkiui nuotaiką? Ar į kerštą Diuvaliui įtraukta graži ir jauna 
žmona? Ar todėl Beizilas taip norėjo iškvosti iš Rubės viską, 
ką toji žinojo? 

„Koks tu protingas, pone Beizilai , nusijuokė Rubė minty- 
se ir pakėlė brendžio taurelę, tyliai sveikindama buvusį kovos 

su narkotikais pareigūną. Tačiau kaip gaila, kad jis ilgai negy- 
vens. Jei bent pirštu palietė Pinkio Diuvalio žmoną. 


BN) 


Makas išėjo į darbą anksčiau negu paprastai, pasakęs Tonei, 
kad turi sutvarkyti užmestus dokumentus. Jis manė išvykęs 
prieš piko valandą, bet eismas I-10 greitkelyje jau buvo už- 
strigęs dėl blogo oro. Žemas oro slėgis nuo įlankos per naktį 
pasiekė jų rajoną ir atnešė liūtį. 

Privažiavęs nuovadą, jis pastatė automobilį į aikštelę, bet 
nėjo į pastatą. Jis išskleidė skėtį, nuėjo į kavinę už kelių kvar- 
talų ir užsisakė puodelį kavos. Gerdamas neatvėsusią, nusi- 
degino liežuvį, paskui pas kasininkę išsikeitė smulkių pinigų, 
nuėjo prie telefono automato ir paskambino numeriu, kurį 
vakar surado Burko Beizilo byloje. 

— Klausau? 

— Džo Beizilas? 

— Taip. 

Makas tyliai padėkojo už sėkmę Dievui. Kažkada seniai 
Burkas nurodė Šreveporte gyvenantį brolį kaip asmenį, ku- 
riam galima skambinti svarbiu atveju. Nuo to laiko brolis 
Džo galėjo išsikraustyti arba pakeisti telefono numerį. Makui 
velniškai pasisekė, kad rado jį iš pirmo karto. 

— Aš Makas Makvenas, - prabilo jis draugišku, ramiu bal- 
su, - dirbu su jūsų broliu. Teisingiau, dirbau. Kol jis neišėjo 
iš darbo. 

— Kovos su narkotikais skyriuje? 

— Taip. Ar Burkas jums minėjo mane? 

— Jūs vadovaujate būriui po to, kai žuvo Kevas Stiuartas. 

- Ir vėl teisingai, - įdomu, kokiame kontekste Beizilas jį 
minėjo. Skundėsi? Gyrė? Jis nedrįso klausti. - Aš daug išmo- 
kau dirbdamas su jūsų broliu, ir man labai nepatiko, kai jis 
taip staiga viską metė. 

- Jis perdegė. Bent jau taip paaiškino man. Jis amžiams 
prakeikė policininko darbą, bet nenustebčiau, jei grįžtų. Gal 
ne Naujajame Orleane, o kur nors kitur. 

— Pasaulis taptų geresnis, jei jis grįžtų, - pasakė Makas ir 
nenorėdamas per ilgu delsimu sukelti įtarimų tęsė: - Burkas 
neseniai viešėjo pas mane ir užsiminė, kad išvyksta. Pas mus 
atvažiuoja mano uošvė, - kūrė jis, - todėl pamaniau, kad ga- 
lėčiau pasiimti kelias dienas atostogų ir išvažiuoti iš namų. 
Būtų smagu susitikti Burką. Patinginiauti kartu, išgerti alaus, 
pasikalbėti apie senus laikus. Ir panašiai. 

- Hm, - abejingai numykė Džo. 

— Tik nežinau, kur jį rasti. 

— Kodėl manot, kad jis nori būti surastas? 

Įžvalgumas - būdingas Beizilų šeimos bruožas. Brolis 
Džo - ne policininkas, bet ir ne kvailys. 

— Prieš išvykdamas jis apgailestavo, kad negaliu važiuoti 
kartu. O dabar, kadangi galiu, manau, kad jam patiktų pabūti 
drauge. 

Per ilgai užsitęsusią tylą Makas prikando apatinę lūpą. Aki- 
mis perbėgo kavinę mėgindamas įspėti, ar nė vienas iš anks- 
tyvo ryto lankytojų jo neseka Diuvalio ar Del Rėjaus Džonso 
įsakymu. Neatrodė, kad bent vienas domisi besinervinančiu 
vyru, prilipusiu prie telefono automato. 

Galiausiai Džo Beizilas pasakė: 

— Bijau, kad negaliu jums padėti, pone Makvenai. Kai pa- 
skutinį kartą kalbėjausi su Burku, jis atrodė labai prislėgtas. 
Jis ir man minėjo ketinąs išvažiuoti, bet, atvirai kalbant, ma- 
nau, norėjo būti paliktas ramybėje. 

Užmiršęs nesenas maldas, Makas mintyse nešvankiai nu- 
sikeikė. 

- Aišku. 

— Tačiau jei Burkas man paskambins, aš perduosiu, kad jo 
ieškojot. Ir jei jis norės jus pasikviesti, padarys tai pats. Ge- 
rai? Daugiau niekuo negaliu padėti. 


Makas svarstė, ar pasakyti broliui, kad Burkas įvykdė vals- 
tybinės reikšmės nusikaltimą. Gal tada jis labiau norėtų ben- 
dradarbiauti. Bet jis atmetė šią mintį vos užgimusią. Diuvalis 
nenorėjo skelbti apie žmonos pagrobimą. Jei ši naujiena pa- 
sklistų ir jis sužinotų, kad būtent Makvenas nutekino infor- 
maciją, su juo iš karto susidorotų. 

— Klausykite, pone Makvenai,- pasakė Džo Beizilas, — 
man jau reikia eiti. Buvo malonu pasikalbėti. Jei Burkas man 
paskambins, pasakysiu, kad jūs galite palaikyti jam draugiją. 
Geros dienos. 

Jis padėjo ragelį, palikęs Maką prie nutilusio telefono. Šis 
pakabino ragelį ir grįžo prie baro, paprašė dar puodelio kavos 
ir niūriai įsistebeilijo į jį. 

Viešpatie, kaip reikalai taip greitai pablogėjo? 

Prieš porą savaičių jo gyvenimas atrodė labai gražus. Tie- 
sa, jis skolingas Del Rėjui Džonsui, bet tai ne pirmas kartas. 
Yra turėjęs skolų ir anksčiau. Visada galima gauti pinigų, 
daug pinigų, jei tik žinai kaip. Žinoma, suma didesnė negu 
anksčiau, bet juk tai tik nuliai. Tiesa, jis kvailys, kad susi- 
dėjo su Del Rėjum Džonsu - šitas šunkara gadina visų lu- 
pikautojų vardą. Tačiau tai tik laikina krizė, o sprendimas 
laukia kažkur už kampo. Makas buvo įsitikinęs, kad viskas 
susitvarkys. 

O dabar viskas žlunga. Beizilas išėjo iš darbo, sudrebinęs 
visą kovos su narkotikais skyrių. Vidaus reikalų vadovybė 
nusprendė, kad atėjo laikas juos patikrinti, ir tai visiems labai 
sugadino nuotaiką. Žinoma, ir jam. Patutas buvo prislėgtas, 
Džonsas kišo artyn savo šlykštų snukį. Jo grasinimus palaikė 
Pinkis Diuvalis, todėl jie atrodė dar įtikinamesni. 

Vienintelė Mako viltis išsigelbėti - rasti Diuvaliui Beizilą, o 
jo vienintelė viltis jį rasti ką tik palinkėjo jam geros dienos. 

— Velniškai nepanašu į gerą dieną, - sumurmėjojisirištrau- 
kęs iš kelnių kišenės porą banknotų paliko juos ant baro. 

Pinkis davė jam dvidešimt keturias valandas. Iki nakties 
jis turi sužinoti, kur Beizilas su advokato žmona. Jei ne... 
šansai išlikti nedideli. 


o) 


Džo Beizilas lėtai padėjo telefono ragelį kabinete, svarstyda- 
mas apie keistą Makveno skambutį. Bet nebuvo laiko ilgai 
mąstyti, nes virtuvėje prie stalo sėdėjo svečias ir gėrė kavą 
su Linda. Jo žmona neketino taip anksti ryte priimti svečius. 
Ankstyvo skambučio į duris pažadinta, ji vilkėjo savo seniau- 
sią, šilčiausią chalatą. Jos paakiai buvo paburkę nuo miego. 
Ji pažvelgė į vyrą, kai šis vėl pasirodė virtuvėje. 

— Kas ten skambino? 

— Iš biuro. Klausė, kada aš atsirasiu. 

Žmona keistai pažvelgė į jį, bet nieko nepasakė ir pasisiūlė 
pagaminti svečiui pusryčius. 

— Ačiū, ne, ponia Beizil, - atsakė Dagas Patutas. - Prieš 
ateidamas užkandau. Atsiprašau, kad atvykau tokį ankstyvą 
rytą. 

— Nesijaudinkit, nieko tokio. 

— Jūs naktį važiavote iš Naujojo Orleano? - paklausė Džo. 

— Taip. Aš vėlai grįžau namo, o dabar iš karto važiuosiu at- 
gal. Žinojau, kad greit apsisuksiu. 

— Kodėl nepaskambinot? 

— Galėjau, bet norėjau pasikalbėti asmeniškai. 

— Taip svarbu? 

— Labai. Jūsų brolis per savo darbo metus įsigijo daug prie- 
šų, ir ne tik tarp nusikaltėlių, bet ir policijos departamente. 
Maniau, kad verčiau apie tai telefonu nekalbėti. 

— Jūs mus gąsdinate, pone Patutai, - pasakė Linda. - Ar 
kas nors atsitiko Burkui? 

— Tai ir mėginu sužinoti. Jis išėjo iš darbo policijoje, o po 
kelių dienų dingo paslaptingomis aplinkybėmis. 


Užgavėnės + 299 


— Jis paskambino man ir pasakė, kad kuriam laikui išvyks- 
ta, nes nori viską apmąstyti, - pasakė Džo. - Kadangi jie su 
Barbara išsiskyrė ir jis išėjo iš darbo, nemanau, kad aplinky- 
bės labai paslaptingos. 

— Jūs nežinote jokių kitų priežasčių? 

— Kokių? 

- Atsiprašau, Džo, bet negaliu apie tai kalbėti. Tai polici- 
jos vidaus informacija, - Patutas pasirėmė ant stalo suner- 
tomis rankomis ir paprašė: - Jei turite kokių nors minčių, 
kur Burkas galėjo išvažiuoti, pasakykit. Labai svarbu, kad aš 
surasčiau jį anksčiau negu kiti. Negaliu paaiškinti, kaip tai 
svarbu. 

— Norite pasakyti, kad jo gyvybei gresia pavojus? - paklau- 
sė Linda. 

— Galbūt. 

„O turi galvoje taip“, - pagalvojo Džo. 

Jis pajuto savo sunkią, keblią padėtį. Jie su broliu susitin- 
ka kartą ar du per metus, bet yra artimesni, negu atrodytų iš 
tų nedažnų susitikimų. Galima eiti dar toliau ir teigti, kad jie 
myli vienas kitą. 

Jei Burkui iškiltų pavojus, Džo padarytų viską, ką gali, kad 
jam padėtų. Tačiau dilema kilo iš to, kad jis nežino, ką daryti, 
nes nežino, ar Burkas nori, kad jį rastų. Bet kas. Makvenas. 
Ar Dagas Patutas. 

Džo jautė, kad jei Burkas išvyko niekam nepasakęs kur, 
vadinasi, norėjo būti vienas. Kadangi jis paliko policijos de- 
partamentą, tai jau nebėra „policijos vidaus informacija“. 
O kodėl Makvenas ir Patutas jo ieško atskirai? Nė vienas ne- 
paminėjo kito. Jei padėtis būtų tokia kritiška, kaip jie abu 
teigė, kodėl jie ieško Beizilo ne kartu? 

— Apgailestauju, pone Patutai, bet aš niekaip negaliu jums 
padėti, - Džo pakartojo tai, ką jau sakė Makvenui. - Burkas 
man nesakė, kur vyksta. 

— Nenumanot? 

— Ne. 

— Jei žinotumėt, ar pasakytumėt? 

— Ne, - nuoširdžiai atsakė Džo. - Nepasakyčiau. 

Patutas atsiduso; pažvelgė į Lindą ir iš karto pamatė, kad 
žmona palaiko vyro sprendimą. Jis kreivai šyptelėjo. 

— Jūs labai panašus į brolį, Džo. 

— Ačiū. Priimu tai kaip komplimentą. 

Patutas padėjo ant stalo savo vizitinę kortelę ir atsistojo. 

— Jei persigalvosit, skambinkit bet kuriuo laiku. Ponia Bei- 
zil, atsiprašau, kad įsiveržiau neįspėjęs. Ačiū už kavą. 

Beizilai nuo lauko durų stebėjo, kaip jis sėdo į automobilį 
ir nuvažiavo. 

Linda atsigręžė į Džo. 

— Tavo bendradarbiai niekada neskambina ir neklausia, 
kada tu ateisi. 

— Tai buvo Makvenas. Kitas policininkas. Spėk, ko norėjo. 

— Sužinoti, kur Burkas. 

- Būtent. O Patutas atvažiavo visą kelią į Šreveportą susi- 
tikti su mumis. 

— Ką tai reiškia? Kas čia darosi, Džo? 

— Tebūsiu prakeiktas, jei žinau. Bet ketinu sužinoti. 

Jis grįžo į virtuvę ir ilgai vartė užrašų knygutę su telefo- 
nais, kol rado Dredo parduotuvės numerį. 


A) 


Nekreipdamas dėmesio į lietų, Dredas jau buvo nuėjęs pati- 
krinti savo meškerių. Jis tupėjo prieplaukos gale ir darinėjo 
žuvį, mesdamas vidurius atgal į upę, kai suskambo telefonas. 
Keikdamasis, kad jam sutrukdė, Dredas sulenktomis kojomis 
nubėgo į namą, basos pėdos taukšėjo į šlapias prieplaukos 
lentas. 

— Palauk, ateinu, - garsiai pasakė jis ir atidarė užsklandą. 
Uždusęs nuo bėgimo, jis griebė ragelį ir sušvokštė: 

— Klausau! 

Ilgas signalas. Dredas numetė ragelį. 

— Po perkūnais! 

Jis nekentė telefonų ir nesigailėjo nespėjęs atsiliepti. Jei 
labai svarbu, paskambins vėl. Tačiau jis tikrai įtūžo atsigręžęs 
ir pamatęs, kad kol jis bėgo atsiliepti, pelikanas pusryčiams 
pavogė jo Žuvį. 


BND) 


Nepaisydami lietaus, turistai rikiavosi į eilę sėsti į garlaivį 
Creole Oueen plaukti į ekskursiją aukštyn upe apžiūrėti prieš- 
karinių plantatorių namų. Jie lipo tilteliu į laivą apsikrovę 
informaciniais leidiniais, skėčiais, plastikinėmis skrybėlėmis 
nuo lietaus, fotoaparatais, filmavimo kameromis. Įsodinimas 
vėlavo dėl blogo oro ir grupės pagyvenusių piliečių, kuriems 
reikėjo padėti įlipti į laivą. 

Įlaipinimą sustabdė kraują stingdantis klyksmas. Įsikibusi 
į savo vyrą, moteris virpančiu pirštu rodė į drumstą Misisipės 
vandenį, į kurį išsiblaškiusi žiūrėjo visa lėtai slenkanti eilė. 

Kiti susigrūdo prie turėklo, norėdami pažiūrėti, kas taip 
išgąsdino moterį. Kai kurie aiktelėjo ir pasibaisėję nusigrę- 
žė. Drąsesnieji fotografavo arba filmavo. Kai kurie kuždėjo 
maldą. 

Negyvas Erolas atkreipė į save daug didesnį dėmesį, negu 
visą savo gyvenimą būdamas gyvas. Jis plaukė ant nugaros, 
įsmeigęs į viršų migla aptrauktas akis. 

Buras stovėjo namelio tarpduryje, siurbčiodamas kavą ir 
stebėdamas lietų. Išgirdęs Remi žingsnius už nugaros, jis pa- 
žvelgė per petį, beveik tikėdamasis pamatyti ją besiruošian- 
čią ištaškyti jam smegenis geležiniu puodu ar kokiu nors kitu 
buku įrankiu. 

Praėjusią naktį jai visiškai nepatiko, kad jis ją prirakino 
prie savęs, ir ji ėmė kovoti. Jam buvo sunku sutramdyti mo- 
terį ir kartu jos nesužeisti. 

— Nebūčiau jūsų prirakinęs, jei nebūtumėt mėginusi pa- 
sprukti, - pasakė Burkas. - Negaliu rizikuoti, kad jūs mane 
miegantį apsvaigintumėt ar nužudytumėt. 

— Man nė į galvą nešovė. 

— O man šovė, -jis išsitiesė ant lovos tempdamas ją iš pa- 
skos. - Diena buvo labai sunki. Einu miegoti. Siūlau ir jums 
padaryti tą patį. 

Remi nesigulė ir sėdėjo ant lovos krašto, virdama iš įsiūčio. 
Burkas užsimerkė ir nebekreipė į ją dėmesio. Galiausiai nuovar- 
gis ją įveikė, ji atsigulė ir užmigo daug greičiau negu jis. Iš ryto 
jis nuėmė antrankius ir atsikėlė nepažadinęs jos. Aišku, Remi 
vis dar širdo, tačiau bent jau nemėgino prisėlinti su ginklu. 

— Kava ant viryklės, - pasakė Burkas. 

Jis abejingai stebėjo orą. Pelkę merkė liūtis, ir nesimatė 
jokių požymių, kad nustos lyti. Gerai, kad jis pasiėmė pakan- 


kamai atsargų, padėsiančių išgyventi porą dienų. Šiandien 
jis neplauks pas Dredą. Be to, jis ir norėdamas nenuplauktų 
kulkų išvarpyta valtimi. 

Lietus vertė juos likti namelyje. Ar tai reiškė, kad ir visi 
kiti nieko neveiks? Kaip Diuvaliui sekasi jų ieškoti? Kada jis 
pasirodys? Po dešimties minučių ar kitą savaitę? 

Burkas vylėsi, kad tai įvyks anksčiau. Atrodė, kad name- 
lis vis traukiasi aplink juos. Jis jautė ankštumą, spaudimas 
darėsi per stiprus. Gulėdamas šalia Remi naktį jis jautė kie- 
kvieną jos kvėptelėjimą. Jos atodūsiai nuolat nutraukdavo jo 
miegą. O dabar, nors ir atgręžęs jai nugarą, jis žinojo, kur ji 
stovi ir ką veikia. 

Naujajame Orleane Remi dėvėjo drabužius, atvirai rekla- 
muojančius ją kaip sekso objektą. Jos apranga buvo brangi, 
bet balansavo ant vulgarumo ribos. 

O dabar, vilkėdama pilką pigų sportinį kostiumą, ji atrodė 
švelnesnė ir seksualesnė negu tą naktį pavėsinėje su juoda 
suknele gilia iškirpte. Nepadažyti skruostai buvo įraudę nuo 
miego, plaukai išsitaršę. Moteris atrodė šilta, jauki ir nekalta 
kaip kačiukas. Ir velniškai erotiška. Burkas nebepajėgė ne- 
kreipti dėmesio į geismą, kurį ji kėlė nuo pirmos akimirkos, 
kai ją pamatė. Tą naktį jis pajuto pragarišką aistrą, kuri ne- 
dingo netgi sužinojus, kad toji nežemiška pavėsinėje maty- 
ta deivė - Pinkio Diuvalio žmona. Kodėl tada, suvokes, kas 
ji, Burkas nepaklausė sveiko proto, nesusirado malonios, 
paslaugios moters ir, siekdamas nuimti įtampą, nepraleido 
nakties su ja? Per kelis paskutinius santuokos su Barbara mė- 
nesius jie nesimylėjo, todėl nenuleistas garas vis kaupėsi. Be 
to, jis galėjo pasinaudoti nemokamu Diksės pasiūlymu. Arba 
Rubės Bušero. Valanda, praleista su viena iš jos talentingų 
mergaičių, tikrai būtų jam padėjusi, bet Burkas atsisakė. Ar 
jam galvoje negerai? Tačiau jis bijojo, kad netgi patyrusi pros- 
titutė, panaudojusi visus vadovėlyje aprašytus triukus, nebū- 
tų užgesinusi šito gaisro. 

Kur, po velnių, tas Diuvalis? 

Ar ta jo nuolat deklaruojama galia - tik apsimesta rekla- 
minė kampanija, skirta priešams įbauginti? Ar jo samdinių 
armija tik fikcija? Ojei jie tikri, gal visiški neišmanėliai? Negi 
Burkas Beizilas toks nepagaunamas žmonių grobikas? Gal jis 
turi tam iki šiol nesuvoktą talentą? 

Kad ir kokia priežastis, rezultatas toks, kad Burkas pra- 
deda ketvirtą dieną su savo įkaite ir jam darosi vis sunkiau 
objektyviai spręsti, kuo baigsis ši padėtis. 

Jis išpylė kavos tirščius į lietų. 

— Norit valgyti? 

— Labai. Vakar mums taip ir nepavyko pavakarieniauti. 

Burkas pervėrė ją žvilgsniu, teigiančiu: „Ir kas dėl to kal- 
tas?“ Tačiau tik pasakė: | 

— Pažiūrėsiu, ko turim. 

Jis patikrino konservuoto maisto atsargas, kurias paėmė 
nuo Dredo krautuvėlės lentynų. 

— Be duonos ir krekerių, turim sardinių, sūrių riešutų, 
tuno, garstyčių, aitriosios paprikos, pomidorų sriubos, mė- 
sos konservų, pupelių, troškintos jautienos, ananasų, kito- 
kių pupelių ir riešutų sviesto. 

— Garstyčių? 

— Manau, kad netgi žvejams ir medžiotojams reikia aštrių 
prieskonių. 

— Aš suvalgysiu sumuštinį su riešutų sviestu ir konservuo- 
tų ananasų. 

Kol jie valgė, Burkas paklausė apie žaizdas ant Remi nu- 
garos. 

— Apžiūrėjau jas veidrodyje virš kriauklės vonios kambary- 
je. Spėju, kad gyja. Manot, kad dar reikia tepti? 

— Jei jos užsikrės, Dredas neleis man išgirsti šios istorijos 
pabaigos. Verčiau leiskit patepti, bent jau šiandien. 

— Gal aš pati įstengsiu. 

Jis jau buvo paėmęs jos popierinę lėkštę, bet ir vėl numetė 
ant stalo. 

— Ką gi, viskas aišku. Jūs prieštaraujate ne vaistams, o ma- 
no prisilietimui. 

— Aš nesakiau... 

— Mano rankos tokios pat švarios, kaip ir Bardo, o neatro- 
dė, kad prieštarautumėt, kai jis jus grabinėjo, todėl nesisten- 
kit manęs apmauti. 

— Bardas? - šūktelėjo ji. 

— Taip! Mačiau, kaip glamžėtės su juo pavėsinėje tą vaka- 
rą, kai jį išteisino. Diuvalis surengė vakarėlį, bet jūs su Bardu 
linksminotės atskirai. 

— Nežinau, ką jūs įsivaizdavot matąs, pone Beizilai, bet jūs 
neteisus. 

— Mačiau pakankamai. Nuėjau, kol scena dar nevirto ne- 
padoria, - Burkas atitraukė kėdę ir greitai atsistojo. - Ir ne- 
manykit, kad nepastebėjau, kaip sukryžiavot rankas ant krū- 
tinės, lyg norėčiau žvilgtelėti į jūsų krūtis. Mačiau jas beveik 
virstančias iš suknelės, todėl žinau, kad šis staigus drovumas 
yra puikiai suvaidintas. Jis neprivers manęs būti jums malo- 
nesniam, ponia Diuval. Iš tiesų tai mane tik siutina. 

Baigęs kalbą, jis sparčiu žingsniu išėjo iš trobelės. 

Lyja ar ne, jis privalo sulopyti tą prakeiktą valtį. 


K) 


Prieš atsimerkdamas Gregoris mėgino įtikinti save, kad jis 
tik sapnavo baisų sapną. Vakar per daug prisigėrė ar prisirū- 
kė stiprios marihuanos, ar dar ką nors padarė, kas privertė 
pasąmonę išgalvoti keistą nuotykį su Burku Beizilu, Pinkiu 
Diuvaliu, atsiskyrėliu, gyvenančiu pelkėse ir lupančiu odas 
aligatoriams, gražia moterimi ir galiausiai su tais keistais ti- 


pais, kuriems jis vaidino kunigą. 

Ačiū Dievui, košmaras baigėsi. 

Tačiau atsimerkęs jis išvydo ne nuleistas žaliuzes ant lan- 
gų įjo namo kiemą, o bjaurias užuolaidas, karančias nuo pa- 
tamsėjusio varinio strypo. Blausi pilka šviesa skverbėsi per 
išblukusį audinį. Sunkūs lyg švinas lietaus lašai kapsėjo nuo 
namo, kuriame jis nakvojo, stogo. 

Jis palaimino savo gelbėtojus, ilgai dėkojo už jų svetin- 
gumą. Savo ruožtu jie paprašė jį palaiminti jų sūnų ir nėščią 
antros eilės pusseserę. Neturėdamas kitos išeities, tėvas Gre- 
goris sutiko atlikti vedybų ceremoniją. 

Ji suplanuota šiai dienai. Jis tikėjosi, kad prisimins reikia- 
mus žodžius. Atrodė, kad Gregoris mokėsi seminarijoje prieš 
šimtmetį. Bet taip pat atrodė ir visas jo gyvenimas iki to va- 
karo, kai Beizilas suėmė jį miesto parko vyrų tualete. Grego- 
ris keikė savo bjaurų likimą. Kas tą vakarą patraukė jį eiti per 
parką? Kodėl verčiau nenuėjo į kiną? 

Tačiau tai nesvarbu, niūriai mąstė jis, vilkdamasis sutep- 
tus drabužius. Anksčiau ar vėliau Beizilas būtų privertęs jį 
kariauti jo asmeniniame kare prieš Pinkį Diuvalį. Tam poli- 
cininkui reikėjo žmogaus, turinčio unikalų Gregorio įgūdžių 
derinį. Jei Beizilas nebūtų susidūręs su juo parke, būtų susi- 
radęs kitur. 

Pažvelgęs į save aprūkusiame veidrodyje, Gregoris išėjo 
iš miegamojo. Šeima buvo susirinkusi dideliame kambaryje, 
kuriame baras skyrė virtuvę nuo svetainės. Jaunikis sėdėjo 
prie baro ir siurbčiojo Lucky Charms, jaunoji į plaukus sukosi 
suktukus. 

Pasiruošimas vestuvėms buvo pačiame įkarštyje. Kažkas 
Gregoriui į ranką įspraudė puodelį kavos, supažindino jį su 
jau atvykusiomis močiutėmis, tetomis ir dukterėčiomis, sa- 
vanoriais, padedančiais viską paruošti, kol susirinks svečiai. 
Visi geraširdiškai keikė lietų, Gregorio prašė pasimelsti ir pa- 
prašyti Dievo, kad po pietų nušvistų saulė. Rūgščiai šypsoda- 
masis, jis pažadėjo perduoti prašymą. 


Nuo viryklės sklido malonūs maisto kvapai. Kresni gimi- 
naičiai vyrai ant pečių nešė dėžes alaus. Gregoris stengėsi 
niekur nesikišti ir vaikštinėjo nuo lango prie lango, ieško- 
damas kelio pabėgti. Vakar jam atrodė, kad namas stovi sa- 
loje. Bet jis lengviau atsiduso pamatęs, kad iš tiesų jis pa- 
statytas pusiasalio gale. Maždaug penkiasdešimties metrų 
ilgio keliukas vedė nuo žemyno per tą siaurą žemės juostą 
iki namo. 

Vidurdienį namus užplūdo draugai ir giminaičiai. Visi at- 
sinešė maisto - gumbo sriubos, vėžių, aštrios rūkytos dešros, 
kraujinės dešros, dešrelių, krevečių su padažu, raudonųjų 
pupelių su ryžiais, rūkytos kiaulienos ir netgi kelių aukštų 
baltą kokoso tortą su plastikinėmis jaunųjų figūrėlėmis ant 
viršaus. 

Gregoris suprato vos kelis jų gyvos kalbos žodžius. Aki- 
vaizdu, kad tai artimai bendraujanti grupė, o jis - vienintelis 
svetimas Žmogus tarp jų. 

Kiekvienas naujas atvykėlis įtariai nužvelgdavo jį. Gregoris 
mėgino išsklaidyti jų nepasitikėjimą maloniai šypsodamasis, 
nors nežinojo, ar įtikino juos, nes veidas vis dar atrodė lyg su- 
tryptas arklių kaimenės. Nė vienas šeimos narys nepaklausė, 
kodėl jis sutiko sutuokti jaunuolius, kai kiti kunigai atsisakė, 
nes tai neatitinka jų moralės normų. Kai Gregoris pasirašė 
leidimą tuoktis, tėvas dėkodamas sumurmėjo. 

Nors jie neįsileido svetimo žmogaus į savo aplinką, be galo 
džiaugėsi susirinkę kartu. Atrodė, kad namo sienos prasiplė- 
tė nuo jų klegėjimo, ypač kai muzikantai ėmė derinti instru- 
mentus. Antrą valandą nuotaka droviai įėjo į didįjį kambarį. 
Ji vilkėjo ilgą gėlėtą suknelę. Gregoris matė, kaip anksčiau 
viena iš močiučių skubiai taisė drabužį, matyt, kad įtalpintų 
padidėjusį pilvą. Vyrai įvedė klumpantį, beveik girtą jaunikį 
ir pastatė šalia raustančios nuotakos. 

Jie kartu atsistojo prieš tėvą Gregorį, kuris pradėjo cere- 
moniją prašydamas Dievo palaiminti šį nuostabų šeimos ir 

draugų susibūrimą. Jei jis supainiojo sakramentą, jie buvo 
per daug išgėrę, kad pastebėtų. 

Po penkių minučių laiminga pora atsigręžė vienas į kitą 
patvirtinti bučiniu santuokos, kuri iš tiesų buvo negaliojan- 
ti. Tėvas Gregoris nepasakė jiems graudaus pamokslo. Jis tik 
troško kuo greičiau išsinešdinti, kol jo nedemaskavo kaip ap- 
sišaukėlio. 

Jis valgė su svečiais, išgėrė vieną skardinę alaus. O jie ne- 
sivaržė ir suvartojo jo neišmatuojamus kiekius. Kuo daugiau 
jie gėrė, tuo garsėjo muzika ir tuo energingiau jie šoko. Du 
kartus keli svečiai mėgino muštis, bet buvo nuraminti nepra- 
lieję daug kraujo. Pradėjus temti, namo vidų pripildė garai 
nuo verdančio maisto, prakaituojančių žmonių ir aistros, kai- 
tinančios viską, ką jie darė. Kažkas atidarė duris, kad namas 
prasivėdintų. Ir per šias duris tėvas Gregoris išspruko lauk, 
pasiskolinęs vieno iš pusbrolių vilnonį švarką ir kepurę. Jį 
merkė lietus, bet vos išėjęs pro duris jis papuolė į pašiūrę, ku- 
rioje stovėjo vakar jį čia atplukdžiusi valtis. Jis netgi nemanė 
susigrąžinti iš Dredo pavogtos valties, dabar prirakintos šalia 
šeimos laivyno. Ačiū, daugiau jokių pelkių. Nuo šiol jis mė- 
gins išsigelbėti sausuma. Žinoma, ir čia slypi pavojų, bet jie 
jam geriau pažįstami. 

Atsigręžęs į namą, nepamatė jokių požymių, kad kas nors 
būtų pastebėjęs jo dingimą. Įtraukęs galvą į pečius, Grego- 
ris išbėgo iš pašiūrės ir susilenkęs nuskuodė taip greit, kaip 
dar nebuvo bėgęs gyvenime, įtempęs visas savo ribotas jėgas, 
kol, atrodė, plaučiai sprogs. Pasiekęs keliuko galą, jis pravirko 
apimtas nesuvaldomo džiaugsmo. Keliukas kirtosi su dviejų 
eismo juostų valstijos plentu. Pasirėmęs rankomis į kelius, 
Gregoris traukė į plaučius orą, o paskui greit nužingsniavo, 
kaip jam atrodė, artimiausio miesto kryptimi. 

Jis nepajėgs ilgai eiti pėsčias. Vienintelė viltis, kad koks 
nors automobilis jį pavėžės, kol vestuvininkai nepastebėjo, 


jog tėvo Gregorio nėra su jais, ir nepradėjo ieškoti. Palaimi- 
nęs nuodėminguosius, jis tapo nereikalingas. 

Pamačius artėjančius žibintus, jo širdis šoktelėjo. Tai ga- 
lėjo būti kas nors iš vestuvininkų, kuriuos pasiuntė surasti 
jį ir grąžinti atgal, ar įstatymo saugotojų agentūra, ieškanti 
ponios Diuval pagrobėjų, o gal Pinkio samdiniai, kuriems pa- 
žadėtas didelis atlygis už surastus grobikus. Bet galėjo būti ir 
jo kelias grįžti į civilizaciją. 

Dieve, prašau! - meldė jis nuolankiu veidu iškėlęs į viršų 
nykštį. Pikapas sulėtino greitį, vairuotojas nužvelgė jį ir pra- 
važiavo, apliejęs purvinu lietaus vandeniu. Gregoris taip nu- 
sivylė, kad net pravirko. Jis vis dar verkė ir po penkių minu- 
čių, kai pasirodė kitas automobilis. Tikriausiai jis atrodė taip 
blogai, kad vairuotojui jo pagailo ir jį aplenkęs automobilis 
sustojo. 

Gregoris puolė prie jo. Keleivio vietoje sėdėjo paauglė. Vai- 
ravo kita, netgi jaunesnė. Jos susidomėjusios apžiūrinėjo jį. 
Keleivė paklausė: 

— Kur jūsų mašina, pone? 

— Įverčiau ją į pelkę po to, kai apsimetęs kunigu pagrobiau 
garsaus turtuolio žmoną. 

Jos nusikvatojo manydamos, kad jis meluoja. 

— Jėga! - šūktelėjo keleivė. Ji linktelėjo į užpakalinę sėdy- 
nę. - Lipkit į vidų. 

— Kur važiuojat? - atsargiai paklausė jis. 

— Į Orleaną, - pasakė keleivė. - Į vakarėlį. 

— Jėga! - pakartojo jis jos žodį. 

Vairuotoja paspaudė greičio pedalą, ir automobilis, pavin- 
guriavęs ant slidaus asfalto, šovė į šlapią tamsą. 

Joms ne daugiau kaip penkiolika, o apsirengusios taip, 
kad priverstų parausti ir Madoną. Perregimos palaidinukės, 
nėriniuotos liemenėlės pakeltais kaušeliais. Auskarai ausyse, 
nosyse, lūpose. Ryškus makiažas pabrėžė akis ir lūpas. 

Kai jie pasiekė Prancūzų kvartalą, jis paprašė išleisti, bet 
jos mėgino įkalbėti vykti kartu. 

— Galėtum šauniai pasilinksminti, - pasakė viena. 

- Ir nemanykit, kad mes nežinom kaip, - gyrėsi kita. 

— Būtent, - jis išspaudė savo žavingiausią šypseną. - Jūs, 
mergaitės, man per daug patyrusios. 

Flirtas padėjo. Jos sustojo sankryžoje ir jis išlipo. Nuva- 
žiuodamos merginos siuntė jam oro bučinius. Jį pritrenkė 
kvailas mergaičių neatsargumas. Ar tėvai neįspėjo, kad ne- 
imtų keleivių iš pakelės? Ar jos nežiūri vakaro žinių? Iš kur 
jos žino, kad jis ne iškrypėlis. 

Ir staiga jis prisiminė esąs iškrypėlis. 

Gregoris skverbėsi per minią, kuri nepaisydama oro ėjo 
į Užgavėnių karnavalo linksmybes. Nežiūrėdamas niekam į 
veidą, jis nuėjo kelis likusius kvartalus. Priėjus savo gatvę, 
nuotaika pasitaisė. Likusius dvidešimt metrų iki namo jis 
bėgte nubėgo. Raktas buvo ten pat, kur jį padėjo tą rytą, kai 
su Beizilu išvažiavo į ekskursiją parodyti poniai Diuval „Dže- 
nės namus. 

- Ir dar tu kalbi, kad kiti kvaili ir neatsargūs, - sumurmėjo 
jis priekaištingai. Tikriausiai jo nuotrauka jau išplatinta vi- 
suose šalies ir užsienio FTB skyriuose. Jis ieškomas. Už jo 
galvą paskirta premija, jis ieškomas kaip žmonių grobėjas ir 
dar Dievas težino už kokius nusikaltimus. 

Kai tėvas sužinos tai, jo kraujospūdis perpildys matuoklio 
stulpelį. Jis atsižadės Gregorio ir atims palikimą. 

Taigi, ką daryti. Pirmas įsakymas: butelis šalto vyno ir il- 
gas, karštas dušas. Šiandien jis liks namie. O rytoj išvažiuos 
pasislėpti. 

Šiek tiek neaišku, kaip jis be tėvo pagalbos padengs kelio- 
nės išlaidas. O gal pamėginti paskutinį kartą maldauti tėvo 
pasigailėti? Ar iš pradžių pasikalbėti su motina, apeliuoti į jos 
motinišką instinktą, jei ta ponia Betman turi tokį. 

Nusprendęs pagalvoti išsimiegojęs, jis spustelėjo jungiklį. 

— Labas, Gregori. 

Jis sukliko. Du policininkai drybsojo ant svetainės sofos. 
Jie tūnojo tamsoje kaip milžiniški vorai ir laukė jo. Vienas iš 
jų pareiškė: 

— Tau jau seniai laikas pasirodyti. Laukiam dvi dienas. Jė- 
zau! - jis atidžiai apžiūrėjo Gregorio veidą. - Atrodai šlykš- 
čiai. Niekas nebevadins tavęs gražuoliuku. 

— Bėglio gyvenimas labai skiriasi nuo tavo ankstesniojo, ar 
ne? - šaipėsi kitas. - Taigi tavo klajonės baigtos. Kriminalinė 
karjera nutraukta, Gregori. Nukirsta vos užsimezgusi. Štai 
taip, - jis spragtelėjo pirštais prieš sutinusią Gregorio nosį. 

Jis atsirėmė į sieną, užsimerkė ir vaitodamas ėmė sukioti 
galvą iš vienos pusės į kitą. Košmaras nesibaigė. 


al skyrius 


ietis liovėsi, bet tamsūs, žemi, niūrūs debesys lyg lubos 
kabojo virš upelio. Remi stovėjo tarpduryje ir stebėjo, kaip 
Beizilas leidžia valtį į vandenį. 

Jis užlopė kulkų skyles medžiagų atraižomis, kurias laikė 
didelėje medinėje dėžėje prie išorinės sienos, naudodamas 
įrankį, panašų į šakutę, ir izoliaciją. Grubus lopymas reika- 
lavo ir šiurkščių keiksmų, bet, matyt, tai padėjo, nes valtis 
plūduriavo neskęsdama. Beizilas pririšo ją prie prieplaukos. 

— Ar ji nepraleidžia vandens? - paklausė ji, kai jis priėjo 
prie namelio. 

— Galir nuplauksiu nepaskendęs. 

— Kur? 

— Pas Dredą. 

— Kada? 

- Ryte. Jei nustos lyti. Ar galit atnešti man rankšluostį? 
Jei toks įeisiu, visos grindys bus šlapios. 

Jis visą dieną užsispyręs dirbo merkiančiame lietuje be jo- 
kios apsauginės aprangos. Džinsai ir marškiniai buvo kiaurai 
peršlapę. Jis paėmė iš jos rankšluostį ir burbtelėjęs „ačiū nu- 
ėjo už kampo praustis. 

Po kelių minučių jis grįžo apsivyniojęs rankšluosčiu. Tylė- 


damas pasiėmė drabužius persirengti ir nuėjo į vonią. Remi 


pastebėjo, kad jo pečiai nusėti strazdanomis. Išėjęs iš vonios, 
linktelėjo į stalą. 

— Kas čia? 

— Vakarienė. 

Panaudojusi turimus išteklius, ji padengė stalą dviem. Ji 
netgi rado žvakę stalčiuje su virtuvės įrankiais. Žvakė stovė- 
jo savo vaško balutėje ant suskilusios lėkštutės, bet švelnino 
namelio skurdumą. | 

— Tai tik ankštiniai pipirai su pupelėmis, bet pamaniau, 
kad būsit alkanas, nes nepietavot. 

— Taip, gerai. 

Jis atsisėdo ir ji padavė valgį. Jų meniu užbaigė dėžutė kre- 
kerių ir butelis vandens. 

Keletą minučių jie tylėdami valgė. Jis prakalbo pirmas: 

— Ne visai panašu į jūsų įprastą aplinką. 

Remi nuleido šaukštą ir apžvelgė kambarį. Apstatytas tar- 
pusavyje nederančiais, išmesti skirtais baldais, šildomas oro 
pūtiklio, apšviestas žvakės, bet jaukus ir sausas prieglobstis 
priešiškoje žemėje. 

— Ne, tai nepanašu į mano įprastą aplinką, bet man pa- 
tinka. Gal todėl, kad taip skiriasi nuo viso to, ką mačiau 
anksčiau. 

— Negi vietinis mylimasis niekada nenusivežė jūsų į pasi- 
matymą savo žvejybos namelyje? 

— Aš nė karto nebuvau pasimatyme ir niekada neturėjau 
jokių vaikinų. 

Remi nugnybo kampelį sūraus sausainio, padėjo jį ant du- 
benėlio briaunos ir ištiesė ranką į vandens stiklinę. Sugavusi 
Burko žvilgsnį, pamatė nuostabą. 

— Kas yra? 

— Jūs niekada nebuvot pasimatyme? 

- Jei neskaičiuosim Pinkio. Iš motinos namų aš pakliuvau 


į „Palaimintąją širdį“, o paskui - tiesiai į Pinkio namus. Ne- 

daug progų susirasti vaikiną. Aš netgi nelankiau mokyklos 
šokių. 

— Kodėl? 

— Gyvenau su Endžele vieno kambario bute, - tyliai pasakė 
ji. - Mano įspūdžiai apie vyrus nebuvo labai geri. Nenorėjau 
eiti į šokius. Tačiau netgi jei būčiau norėjusi, Pinkis nebūtų 
leides. 

Jie ir vėl ilgam nutilo, tik šaukštai tarškėjo į dubenėlius. 
Galiausiai Burkas tarė: 

— Ar kada nors galvojot tapti vienuole? 

Klausimas pralinksmino Remi ir ji tyliai nusijuokė. 

— Ne, Pinkis turėjo kitų planų. 

— Reikėjo grąžinti skolą. 

— Galima ir taip pavadinti. Jis mane vedė tą vakarą, kai 
baigiau mokyklą. 

— Nestojot į koledžą? 

— Norėjau, bet Pinkis neleido. 

— Pinkis neleido, Pinkis turėjo kitų planų, Pinkis nebūtų 
sutikęs. 

Užsikrėtusi suirzusiu jo tonu, ji pasakė: 

— Jūs nesuprantate. 

— Tikrai, nesuprantu. 

— Aš nesu nemokša. Studijavau neakivaizdžiai visuose kur- 
suose, kokius tik radau. 

— Aš ir nemanau, kad jūs nemokša. 

— Manote. Jūsų prasta nuomonė apie mane pernelyg aki- 
vaizdi, pone Beizilai. 

Jis norėjo ginčytis, bet persigalvojo ir gūžtelėjo pečiais. 

— Ne mano reikalas. Aš tik negaliu suprasti, kaip žmogus, 
vyras ar moteris, atiduoda savo gyvenimą kitam ir sako: 
štai, spręsk už mane, gerai? Ar kada nors savarankiškai nu- 
sprendėt? 

— Taip. Kartą nepaklusau Pinkio norams ir slapta kreipiausi 
dėl darbo meno galerijoje. Aš studijavau meną, man tai pati- 


ko, ir per pokalbį atskleidžiau galerijos savininkui savo žinias 
ir išsakiau vertinimus. Mane pasamdė. Dirbau dvi dienas. 

— Kas atsitiko? 

— Galerija supleškėjo iki pamatų. Pastatas ir viskas viduje 
buvo visiškai sunaikinta, - Remi reikšmingai pažvelgė į Bei- 
zilą. - Padegėjo nepagavo, bet aš daugiau neieškojau darbo. 

Jis liovėsi valgęs, pasirėmė alkūnėmis į stalą, sunėrė ran- 
kas prie burnos ir pažvelgė į Remi per krumplių kraštą. Jo 
skruostikauliai taip pat nusėti strazdanų, pastebėjo ji. Jo 
akys ne rudos, kaip ji manė pirmiau, bet žalios, tokios žalios, 
kad atrodo rudos, kol neįsižiūri atidžiau: 

— Ar norit dar? 

Iš pradžių atrodė, kad jis nesuprato klausimo, paskui pa- 
žvelgė į tuščią dubenėlį. 

— A, taip. 

Beizilas tylėdamas suvalgė antrą porciją. 

Kai baigė, Remi pradėjo kraustyti stalą. Jis pasisiūlė su- 
plauti indus ir ji sutiko, o pati šluostė. 

— Nesu sutikęs tokios kaip jūs, - pasakė jis. — Šį rytą jūs 
maldavot sugrąžinti jus vyrui, nors man atrodo, kad Diuvalis 
jus spaudžia emociškai. Jūs lyg kalinė savo namuose. Nieko 
nesprendžiate. Nesvarbi netgi jūsų nuomonė apie jūsų pa- 
čios ateitį. Jūs tik Diuvalio nuosavybė, kuria jis puikuojasi 
prieš kitus. 

— Kaip ir jo orchidėjos. 

— Orchidėjos? 

— Jis ištisas valandas praleidžia šiltnamyje, augindamas 
orchidėjas. 

— Juokaujate? 

— Ne. Bet tai nesvarbu. Baikit savo mintį. 

— Savo mintį? Manau, kad jūs neprieštaraujat būti tik nuo- 
savybe už visa tai, ką gaunate mainais - gražius drabužius, 
papuošalus, limuziną su vairuotoju. Kokia motina, tokia ir 
duktė. Jūs tik imate daugiau už Endželę. 

Jei jis būtų smogęs, nebūtų skaudėję labiau. Remi sviedė 
šluostę ir nusigręžė, bet šlapia Burko ranka sugriebė ją už 
riešo. 

— Paleiskit! 

— Jūs pardavėt savo kūną ir sielą Pinkiui Diuvaliui ir jums 
atrodo, kad jei jūsų motina buvo narkomanė ir prostitutė, 
tokį sprendimą galima pateisinti. Na, tai nenuvalo jūsų, po- 
nia Diuval. Vaikai negali pasirinkti tėvų ar aplinkos, kurioje 
auga, bet suaugę mes galime rinktis. 

— Tikrai? 

— Nesutinkat? 

— Galjūsų pasirinkimai buvo aiškiau apibrėžti negu mano, 
pone Beizilai. 

— O, manau, kad jums buvo labai lengva rinktis. Jei aš bū- 
čiau graži ir geidžiama moteris, užkelčiau kartelę į daug aukš- 
tesnį lygį. 

— Taip manote? 

— Pamėginčiau. 

— Ne, arjūs tikrai manote, kad aš graži ir geidžiama? 

Burkas lyg nudegęs paleido jos riešą. Tačiau nors jie ir ne- 
lietė vienas kito, jis prismeigė ją savo žvilgsniu. Po kurio laiko 
jis pasakė: 

— Taip, manau. Ir jūs tai žinote. Jūs naudojatės savo sek- 
sualumu kaip valiuta. Kiekvienas jūsų sutiktas vyras nori 
ją išgryninti. Nuo šiurkštaus seno bambeklio kaip Dredas 
iki mikčiojančio vaikino Prancūzų turguje, pardavusio jums 
apelsinus. 

Jos lūpos nustebusios prasivėrė. 

— Tai aš su ta beisbolo kepure pribėgau prie jūsų grąžinti 
tą prakeiktą apelsinų maišelį, - supykęs pareiškė jis. - Sekiau 
jus tada, ir tą naktį, kai žaidėt su Bardu pavėsinėje. 

— Aš nežaidžiau su Bardu nei tą naktį, nei jokią kitą naktį. 
Nuo jo man oda eina pagaugais. 

— Man taip neatrodė. 

— Jūs toks įsitikinęs savo neklystamumu ir taip greit tei- 
siate kitą, kad man labai keista - kas jau kas, o jūs turite ži- 
noti, jog ne viskas būna taip, kaip atrodo. Žinot, šalutinės 
aplinkybės gali uždengti tikrąją padėtį. 

Jis žengtelėjo prie jos. 

— Kokį velnią čia šnekat? 

— Jūs nužudėt savo partnerį. Tai jūs paleidot tą kulką, nuo 
kurios jis mirė. Formaliai įvyko taip. Tačiau neteisinga būtų 
teisti jus remiantis tik tuo faktu. Nes buvo dar papildomos 
aplinkybės, į kurias atsižvelgus jūs išteisintas. 

— Nair kas? 

— Taigi, kaip jūs drįstate pamokslauti apie pasirinkimą, kol 
nežinot mano gyvenimo aplinkybių? 

— Ponia Diuval? - ramiai pasakė jis. 

— Ką? 

— Ar kada nors šitaip rėkėt ant savo vyro? 

Netikėtas ramiai ištartas klausimas ją sutrikdė. Beizilo an- 
takiai šovė į viršų. 

— Ne? Tai gal reikėtų pamėginti? Gal jis liautųsi deginęs 
pastatus, jei jūs pasakytumėt: „Kaip tu drįsti!“ ir pagrasintu- 
mėte jį palikti? 

— Palikti? - šūktelėjo ji ir karčiai nusijuokė. - Kokia nuos- 
tabi mintis, pone Beizilai. Kodėl aš apie tai nepagalvojau? 
Kodėl aš... 

- Ša! - jis priėjo prie jos, uždėjo vieną ranką ant liemens, 
o kita užspaudė burną. Ji pamėgino išsilaisvinti, bet jis dar 
stipriau spustelėjo liemenį. - Ša! 

Ir tada ji suvokė tą garsą, kurį jis išgirdo keliomis sekundė- 
mis anksčiau už ją. Panašu į variklio burzgimą. 

— Kadangi nežinot, kas tai, - tyliai pasakė jis, - patariu ne- 
triukšmauti. 

Prisiminusi vyrus, kurie vijosi juos nuo „Kryžkelės“, ji link- 
telėjo supratusi. 

— Imkit žvake. 

Ji užpūtė žvakę ir prisuko žibintą, kad tas vos šviestų. 

— Nesirodykit. 

Jis uždėjo ranką jai ant galvos, kaip tada valtyje, kai virš jų 
skrido sraigtasparnis, ir mostelėjo jai lįsti po stalu. Ji pakluso 
ir nuropojo. 

Tyliai kaip šešėlis jis priėjo prie spintelės ir paėmė pistoletą 
nuo viršutinės lentynos. Ji turbūt tik ten nepažiūrėjo, ieško- 
dama ginklo, kol jis taisė valtį. Beizilas užsikišo pistoletą už 
džinsų juosmens iš nugaros pusės ir atsistojo ant prieplaukos 
lentų šalia durų. Variklio burzgimas garsėjo. Staiga pro me- 
džių šakas sumirgėjo šviesa ir nutvieskė taką prieš artėjančią 
valtį. Remi gana gerai matė, kad valtis maždaug tokio dydžio, 
kaip ir Beizilo taisytoji. 

Vyras iš valties šūktelėjo kažką cajun tarme. Beizilas trum- 
pai atsakė: 

— Labas vakaras visiems. 

Remi pajuto vibraciją, kai valtis pasiekė prieplauką ir atsi- 
trenkė į vieną iš guminių padangų. Ji keturiomis išropojo iš 
pastalės per kambarį prie lango, kad geriau matytų, ir kilste- 
lėjo galvą tik tiek, kad akys vos pakilo virš palangės. Valtyje 
sėdėjo trys vyrai. 

Ji svarstė, ar turėtų pasirodyti ir duoti jiems ženklą, kad ji 
belaisvė, ar likti slėptuvėje. Ji beprotiškai troško grįžti į Nau- 
jąjį Orleaną, bet ar tie vyrai leis jai saugiai išvykti? O gal sau- 
giau su Beizilu? Kol ji mąstė, ką daryti, Beizilas paklausė jų, 
ar žuvys kimba. Taigi jie ne policininkai. O gal Beizilas nori, 
kad ji taip galvotų. 

Ji vėl žvilgtelėjo į lauką. Vyrai buvo vos matomi blausioje 
šviesoje, bet jų išvaizda nepriminė teisėsaugos pareigūnų ir 
ant valties nebuvo jokių atpažinimo ženklų. 

Grupės vyresnysis angliškai atsakė Burkui, kad jie nežve- 
joja. 

— Mes ieškome vieno žmogaus. Kunigo. 


— Bet kokio kunigo ar konkretaus? - nerūpestingai paklau- 
sė Beizilas, bet Remi suvokė, kad draugiškumas apsimestas. 

— Manom, gal tą kunigą, tėvą Gregorį, ištiko bėda. Visko 
gali būti, - vietos gyventojo žodžiuose Remi išgirdo prancū- 
zišką abejingumą. - Jei jis turi priešų, nenorim, kad jam atsi- 
tiktų kas nors bloga. 

— Kodėl manot, kad jis turi priešų? 

Beizilas nepertraukdamas išklausė vyro pasakojimą. Jam 
baigus pasakė: 

— Paklydo pelkėse? Vargšas kvailys. Tačiau čia niekas nepa- 
sirodė per tas kelias dienas, kai aš čia. 

Trys vyrai valtyje pasikuždėjo, kalbėjęs su Burku vyras pa- 
dėkojo, palinkėjo labos nakties, jie atsistūmė nuo prieplau- 
kos ir apgręžę valtį nuplaukė atgal. 

Remi mąstė, gal pulti pro duris ir juos pašaukti, bet apsi- 
galvojo. Kodėl tėvas Gregoris labiau bijojo jų, negu pelkių? 
Turėjo būti svari priežastis, kodėl jis jais nepasitikėjo. 

O gal bijojo, kad neišduotų jo policijai? 

Ji atsistojo ir nubėgo prie durų, bet Beizilas užstojo jai 
kelią. 

— Galit šūktelėti, ir jie grįš, - pasakė jis tyliu, įtaigiu bal- 
su. - Bet negalit būti tikra, kad jie jūsų nenuskriaus. 

— O kas gali garantuoti, kad jūs nenuskriausit? 

— Ar iki šiol skriaudžiau? 

Remi nematė Beizilo akių, bet jautė skvarbų žvilgsnį ir 
žinojo, kad jis teisus. Iš dviejų blogybių saugiau rinktis ži- 
nomą. 

Pajutęs, kad ji apsisprendė, Beizilas perėjo kambarį ir už- 
gesino žibintą. Namelis paskendo tamsoje. 

— Jei kartais jie stebi už posūkio, - paaiškino jis. 

— Kaip manot, kas atsitiko Gregoriui, kai jis pabėgo iš ves- 
tuvių? - sukuždėjo Remi. 

— Dievai žino. Bent jau aišku, kad kol kas jo nesučiupo. 

Gregoris susitaikė su mintimi, kad greit mirs. Ne, jis negaus 
mirties bausmės už savo vaidmenį pagrobime, bet kalėjime 
ilgai neišgyvens. Tokie kaip jis - grobis, o plėšrūnų daug 
daugiau negu aukų. Gal ir patrauks porą mėnesių, bet po to 
mirtis ateis kaip lauktas išsivadavimas. Jis kiūtojo užpaka- 
linėje policijos automobilio be skiriamųjų ženklų sėdynėje, 
širdis pašėlusiai daužėsi. Keista, bet jie važiavo ne į centrinę 
nuovadą. 

— Ar vežate mane į priemiestį? - paklausė jis. 

Jį suėmę policininkai nekreipdami dėmesio toliau kalbėjo- 
si apie artėjantį Užgavėnių karnavalą. 

Kai jie nesulėtinę greičio pravažiavo policijos nuovadą, 
Gregoris visai paklaiko iš siaubo. 

— Kur jūs mane vežat? 

Vyras keleivio sėdynėje atsigręžė į jį. 

— Užsičiaupk! Netrukdyk šnekėtis. 

— Arjūs iš FTB? 

Jie nusikvatojo ir vairuotojas patvirtino: 

— Taip taip, mes iš FTB. 

Gregoriui nepatiko jų pašaipus tonas ir jis ėmė inkšti: 

— Beizilas mane privertė. Jis bjauresnis už velnią. Grasino 
mane užmušti, jei nepadėsiu. Aš nė nežinojau, ką jis suma- 
nė. Aš... aš nieko nežinojau apie pagrobimą, kol jau buvo 
per vėlu. 

Kadangi jo priesaikos, kad yra nekaltas, vyrams nepadarė 
jokio įspūdžio, jis išmėgino kitokią taktiką. 

— Mano tėvas turtingas. Jei nuvešit mane į jo namus, jis 
jums daug sumokės ir nieko neklausinės. Tik pasakysit, kiek 
norit, ir gausit. Jis turtingas. Prisiekiu. 

— Mes viską žinom apie tave, Gregori, - pasakė sėdintysis 
keleivio vietoje. - O dabar užčiaupk srėbtuvę, nes aš tikrai 
supyksiu. 

Gregoris nurijo tolesnį maldavimą ir ėmė tyliai raudoti. 
Akivaizdu, kad jį suėmė ne įstatymo sergėtojai, ir visos abe- 
jonės dingo, kai jie įvažiavo į požeminį garažą. Šią nakties va- 
landą čia stovėjo tik keli automobiliai. 

Filmuose požeminiuose garažuose vyksta daugybė žmog- 
žudysčių. Gregorio mintyse sumirgėjo tokių kadrų kaleidos- 
kopas. Jis manė, kad dabar jį pastatys veidu į betono sieną ir 
nušaus į pakaušį. Koks nors tarnautojas, ryte atvykęs į dar- 
bą, ras jo beveidį kūną. 

— Maldauju, - vebleno jis susirietęs sėdynėje, kai jie atida- 
rė užpakalines automobilio duris. - Nereikia. 

Bet vyras, kurį jis palaikė policininku, sugriebė jį už marš- 
kinių ir ištempė lauk. Gregoris puolė ant kelių ir ėmė mal- 
dauti pasigailėti, bet vyrai pastatė jį ir nutempė prie lifto. 

Vadinasi, jo nenušaus požeminiame garaže. Tikriausiai ne- 
nori išsikruvinti drabužių. Užves ant pastato stogo ir numes, 
kad egzekucija atrodytų kaip savižudybė. Už tai, kad bendri- 
ninkavo pagrobime. Gregoris Džeimsas peržengė ribą. Tikrą- 
ja to žodžio prasme. 

Tačiau liftas, nepasiekęs stogo, sustojo kažkuriame aukšte. 
Kai Gregorį ištempė iš kabinos, jis nustebo atsidūręs kilimu 
išklotame koridoriuje su raudonmedžio durimis abipus. Ko- 
ridoriaus gale buvo dvigubos durys su išgraviruota lentele. 

Perskaičius pavardę vario plokštelėje, Gregorio keliai su- 
linko ir jis nuvirto ant grindų. 

— Kelkis! - įsakė jo palydovas. 

Gregoris susirietė gemalo poza ir ėmė gailiai inkšti. 

Durys atsidarė ir jis išgirdo koridoriuje sudundėjusį balsą: 

— Kas čia vyksta? 

— Jis nesikelia. Ką su juo daryti, pone Diuvali? 

Išgirsti šį vardą buvo baisiau, negu perskaityti iškabo- 
je. Gregoris užsidengė ausis. Tačiau matė, kad blizgantys 
krokodilo odos keturiasdešimt šešto dydžio batai priartėjo 

prie jo sodriai žaliu aksominiu kilimu. Jie sustojo už ke- 
lių centimetrų nuo jo galvos ir pasigirdo Pinkio Diuvalio 
balsas: 

— Svarbu ne tai, ką mes su juo darysim, ponai. Nuo šios 
akimirkos pono Džeimso likimas yra tik jo paties rankose. 


dė SHUNIUS 


- De Diuvali? Atsiprašau, kad trukdau. Skambina pane- 
lė Flara. Ji labai susijaudinusi. 

— Ačiū, Romanai. Aš atsiliepsiu. 

Vos tik kamerdineris išėjo iš kabineto, Diuvalis pakėlė 
ragelį. 

— Flara? Labas! Kaip laikaisi, širdele? 

- Mirtinai susirūpinusi. Štai kaip laikausi. Kas čia darosi? 
Turėjau maldauti, kad Romanas leistų pasikalbėti su tavim. 
Jis sakė, kad liepta nieko nekviesti prie telefono. Kur Remi? 
Kodėl neatėjo manes aplankyti? Jau kelias dienas su ja nesi- 
kalbėjau. Atsitiko kažkas baisaus! Aš žinau! 

— Nurimk. Nieko baisaus neatsitiko. 

— Tai kas čia vyksta? Remi neateina visą savaitę, o ji nie- 
kada šitaip nesielgia. Kaskart, kai paskambinu čia, jos nepa- 
kviečia. 

— Tavo seseriai pūlinga angina. 

Sunerimusi Elara paklausė: 

— Kaip ji jaučiasi? 

— Po kelių dienų ramybės viskas bus gerai. 

— Kodėl man nepasakėt? 

— Remi nenorėjo, kad tu be reikalo jaudintumeisi, todėl 
prašė, kad tarnai tau nesakytų. Ji vartoja antibiotikus ir da- 
bar daug geriau, nors dar labai skauda gerklę, sunku kalbėti. 

O aš turiu bylą, kuri užima labai daug laiko. Atsiprašau, kad 
nepaskambinau. Tai tikrai neatleistina. 

Pinkis klausėsi tylos ragelyje, kol Flara apmąstė išgirstą 
melą. Jei būtų pasakęs jai tiesą, ją apimtų isterija, o tai dar 
labiau padidintų jo rūpestį. Flara impulsyvi ir nenuspėjama. 
O jam nereikia dar vienos bėdos, kaip ji reaguotų į sesers pa- 
grobimą. Greitai jis turės pranešti, kad Remi dingo, bet per- 
eis tą tiltą tada, kai reikės. 

- Ar galiu rytoj ją aplankyti? - paklausė ji. 

— Bijau, kad ne, širdele. Ji gali tave užkrėsti. Ji nenorėtų, 
kad ir tu užsikrėstum. Sesuo Beatričė tikrai neatleistų mums, 
jei įneštume į mokyklą streptokoko infekciją. 

— Ar gydytoja Keirat skyrė Remi vaistų? 

— O koks skirtumas? 

— Nežinau, Pinki... Remi tokia nusiminusi pastaruoju 
metu. 

— Nair kas? 

— Aš tiesiog pamaniau... Galbūt... Aš tik spėju... Tačiau gal- 
būt ji nėščia? 

Pinkis įsispoksojo į krištolinį popieriaus spaustuvą ant 
stalo, bet jo nematė. Galvoje skambėjo tik absurdiškas jau- 
nosios jo svainės teiginys, kuris staiga pasirodė ne toks ir ab- 
surdiškas. 

Nematydama jo reakcijos, Flara kalbėjo toliau: 

— Ojei ji nėščia, tai ar galima gerti antibiotikus? 

— Ji ne nėščia. 

— Ar tu tikrai žinai? 

— Ar nemanai, kad jei mano žmona lauktųsi kūdikio, aš tai 
žinočiau? - atšovė jis. 

- Na, nepyk. Nenoriu kištis į jūsų reikalus. Tik man atro- 
do, kad Remi slapta trokšta kūdikio ir gailisi, kad nepavyks- 
ta pastoti. Vyliausi, kad gal dėl to ji tokia dirgli pastaruoju 
metu. Netgi jos klausiau. 

- Ir ką ji atsakė? 


— Kad nesilaukia. 

— Štai ir turi atsakymą. Kodėl ji turėtų meluoti? 

— Tikriausiai tu teisus, - sutiko Flara. - Aš tik šiaip pa- 
maniau. - Ji paklausė, ar Pinkis negalėtų padėti ragelio prie 
Remi ausies. - Aš tik pasisveikinsiu su ja. Jai pačiai nereikės 
kalbėti. 

— Ji miega. 

— Na, tiek to. Nežadink, - nusiminusi pasakė Flara. 

— Jai perdavė, kad tu skambinai, ir ji padėkojo, kad tu rū- 
pinies. 

— Aš dar jaudinausi, - pamąsčiusi pridūrė Flara, - nes ma- 
niau, kad Remi labai nusiminė dėl Erolo. 

— Girdėjai apie jį? 

— Skaičiau laikraštyje. Remi turbūt labai išgyvena. 

— Ji dar nežino. Ji labai sirgo ir aš neišdrįsau pranešti jai 
tos blogos žinios. 

— Ar policija rado kokių nors įkalčių? 

— Bent jau aš nežinau. Bijau, kad čia atsitiktinis smurto ak- 
tas. Tokių nusikaltimų neišaiškina. 

— Erolas buvo stiprus kaip jautis, - garsiai mąstė Flara. — 
Kaip jį įstengė nugalėti paprastas plėšikėlis? 

— Nenoriu blogai kalbėti apie mirusius, bet Erolo fizinė 
jėga buvo daug didesnė už protinius sugebėjimus. Pats galėjo 
suvokti, kaip pavojinga vaikštinėti vidurnaktį. 

— Taip, bet man keista, kad... 

Pavargęs nuo pokalbio Pinkis ją nutraukė: 

— Flara, širdele, aš tikrai turiu eiti. 

- Ar jau pagalvojai apie Užgavėnes? Ar aš galėsiu atvažiuo- 
ti įjūsų pobūvį? 

— Taip, šiek tiek galvojau, bet dar nieko nenusprendžiau 
ir tikrai nebegaliu kalbėti. Man skambina kitu telefonu dėl 
mano bylos. Perduosiu Remi linkėjimų nuo tavęs. 

Padėjęs ragelį, Pinkis liepė Romanui pakviesti Bardą. Kai 
šis atėjo, Pinkis padavė jam popieriaus lapelį. 

— Skirk vieną iš savo geriausių vyrukų. Tegul jis būna at- 
sargus, bet aš noriu žinoti viską, net ką ji valgo pusryčių. 

Bardas linktelėjo ir įsimetė kortelę į kišenę. 

— Ar mūsų apsimetėlis kunigas sutiko bendradarbiauti? — 
paklausė Pinkis. 

Bardas piktdžiugiškai šyptelėjo. 

— Davėme jam laiko pagalvoti. 

— O kaip Makvenas? Vis dar jokių žinių? 

Policininkas neatvyko pasimatyti su Bardu šį vakarą. Vyrai 
patikrino jo namus. Namie nieko nėra, daiktai išmėtyti, lyg 
gyventojai išvyko staiga. 

— Mano vaikinai jo ieško. Jis atsiras, - kaip visada pasipū- 
tęs atsakė Bardas. Tada jau ne toks įsitikinęs paklausė: - Ojei 
nei tas pydaras, nei Makvenas nepasirodys? 

Pinkis pažvelgė į telefoną ir prisiminė ką tik pasibaigusį 
pokalbį. Glostydamas pirštu ragelį, jis nusišypsojo lyg lošė- 
jas, slepiantis tūzą rankovėje. 

— Išmėginsiu dar kai ką. 


A) 


— Viešpatie, kas čia galėtų būti? 

Džo Beizilas manė, kad žmona piktinasi teisėtai. Jos laisva 
diena prasidėjo blogai vos išaušus, kai nepranešęs apsilankė 
Dagas Patutas, o dabar ją vėl prikėlė naktinis telefono skam- 
butis. Džo pagrabinėjęs paėmė ragelį ir atsiliepė, suskambus 
penktą kartą. 

— Pone Beizilai, čia vėl Makas Makvenas. Prašau, nepadė- 
kit ragelio, kol neišklausysit. 

— Kas atsitiko, pone Makvenai? - irzliai paklausė Džo. 

— Aš melavau jums šį rytą. 

Džo atsisėdo ant lovos krašto. 


— Kodėl? 


— Sakiau, kad Beizilas mane kvietė keliauti kartu. Iš tiesų 
nekvietė. Bet aš privalau jį rasti. Melavau, nes nenorėjau jūsų 
įpainioti į šį reikalą. Deja, nebeturiu iš ko rinktis. 

— Į kokį reikalą? 

— Jūsų brolis įklimpo į mėšlą. 

Nors ir grubiau pasakyta, tai patvirtino Patuto žodžius. 

— Turit galvoje, kad jam gresia pavojus? 

— Didelis pavojus. Jei žinot, kur jis, privalot man pasakyti. 
Turiu jį rasti anksčiau negu kiti. 

Ir tai beveik atkartojo Patuto žodžius. Du kartus nesė- 
kmingai mėginęs prisiskambinti į Dredo parduotuvę, Džo 
daugiau nebandė. O dabar gailėjosi to. Jei Burkas nusprendė 
pasislėpti, tikriausiai jis jų žvejybos namelyje. O jei jis kur 
nors tame rajone, tai Dredas tikrai žino. 

Žilasis iškamšų meistras ir jo niūri buveinė šiurpino Džo, 
bet Dredą ir Burką siejo stiprus ryšys. Džo manė, kad Dre- 
das jam pasakytų tiesą, jei žinotų. Deja, nepavyko jam prisi- 
skambinti. 

— Pone Beizilai, Džo, prašau, pasakykit man, - maldavo 
Makvenas. - Ar žinot, kur Burkas? 

— Jau ryte sakiau, kad nežinau. 

— Tą sakėt. Bet ar tikrai nežinot? 

Jo tonas nelabai patiko Džo Beizilui. 

— Atleiskit, pone Makvenai, bet man atrodo, kad tai jūs 
praradęs viltį ir papuolęs į bėdą, o ne Burkas. 

Po ilgos pauzės Makvenas tarė: 

-— Atsiprašau už tai, kad apkaltinau jus melavus. Jūsų vie- 
toje ir aš meluočiau. Gerbiu jūsų ištikimybę Beizilui, bet turit 
manim patikėti, kai sakau, kad nepakenksit jam, jei pranešit 
man, kur galiu jį rasti. 

— Rizikuoju pasikartoti, bet aš nežinau, kur jis, - pasakė 
Džo, pabrėždamas kiekvieną žodį. 


— Bet jūs tikriausiai numanot, - nepasidavė Makvenas. 

Džo sudvejojo tūkstantąją sekundės dalį, bet Makvenas 
griebėsi to: 

— Ką turėčiau pasakyti, kad įtikinčiau jus padėt man jį su- 
rasti? Ką man jums pasakyti? 


o) 


Paprastai Burkas miegojo jautriai. Todėl nustebo, kad pabudo 
tik kai ji pradėjo trūkčioti ranką. Remi mėgino pakelti dešinę 
ranką, bet negalėjo, nes ji buvo prirakinta prie jo kairiosios. 
Iš gilaus miego Burką pažadino stiprus riešo trūkčiojimas ir 
įsirežę antrankiai. 

Iš pradžių jis nesuprato, kodėl ji tokia susijaudinusi. 

— Ei! Liaukitės! | 

Tačiau labiau išsibudinęs suvokė, kad ji nesistengia išsi- 
laisvinti. Tinklas nuo uodų, kabantis ant lubų, nukrito ir už- 
dengė jai veidą, ir ji pašėlusiai stengėsi išsivaduoti. 

Dėl tokių pastangų audinys apsivyniojo apie jos kairę ran- 
ką. Kuo labiau ji mėgino jį nupurtyti, tuo labiau painiojosi. 
Remi prasižiojo norėdama rėkti, bet įkvėpdama įtraukė au- 
deklo į burną, ir išgąstis dar labiau padidėjo. 

— Nusiraminkit, aš jį nuimsiu. 

Remi akys buvo atmerktos, bet košmaras ir panika buvo 
visiškai užvaldę ją, nes kai Burkas pamėgino ranka nutraukti 
tiulį, moteris ėmė su juo kovoti. Ji sukiojo galvą tai į vie- 
ną, tai į kitą pusę, trenkė Burkui kaire ranka ir vis trūkčio- 
jo dešinę, suspaustą nepasiduodančio metalo žiedo. Burkas 
prispaudė jos koją savąja, kad išvengtų piktų spyrių. Ji vėl 
pamėgino rėkti, bet audinys vis dar buvo burnoje, ir ji tik 
kimiai aiktelėjo. 

— Dėl Dievo, nejudėkit! - riktelėjo jis. - Aš mėginu jums 
padėti. 

Galiausiai jis sugriebė tinklą ir taip smarkiai patraukė, kad 
jis plyšo, išlaisvindamas Remi veidą, bet sudriskusios dalys 

lyg voratinklis užkrito ant moters. Garsiai ir tankiai alsuoda- 
ma ji grabinėjo jas kaire ranka, kol pagaliau nustūmė šalin. 

— Jums viskas gerai, - pasakė Burkas tyliu raminančiu bal- 
su. - Viskas gerai. 

Jis ištiesė ranką, norėdamas nubraukti nuo veido plaukus, 
bet ji smogė jam kairiąja ranka. 

— Neliesk manes! 

— Nusiraminkit, - tarė jis plekšnodamas orą tarp jų. - Ant 
jūsų užkrito tinklas nuo uodų. Tik tiek. 

Ji žvelgė į jį miglotu žvilgsniu, kol kvėpavimas pamažu iš- 
silygino. 

— Ar norit vandens? 

Ji linktelėjo. Prieš atsiguldama ji buvo pasistačiusi stiklinę 
vandens ant aplūžusio trikojo staliuko prie lovos. Burkas iš- 
tiesė ranką per Remi. 

— Ar galit atsisėsti? 

Ji pasirėmė alkūnėmis ir ėmė gerti iš stiklinės, kurią jis 
laikė. 

Lietus vis dar monotoniškai barbeno į gofruotos skardos 
stogą, bet pro langus švietė pilkšva mėnesiena. Burkas įsi- 
tempęs ir budrus stovėjo prie durų mažiausiai pusvalandį, 
kol vyrai nuplaukė žvejų valtele. Jie nekėlė jokio pavojaus. 
Matyt, tik norėjo sužinoti, kodėl jų išgelbėtas kunigas dingo 
per vestuves. Tačiau Burkas sergėdamasis nebeuždegė žibin- 
to ir budėjo, kol įsitikino, kad jie nekelia grėsmės. 

Galiausiai jis pasiūlė įkaitei eiti miegoti. Jis ir vėl prirakino 
Remi prie savęs. Jie vėl dėl to susiginčijo, bet Burkas nugalė- 
jo pasakęs, kad dabar, kai jis pataisė valtį, ji vėl turi priemo- 
nę pabėgti. Kai Remi susapnavo košmarą, jis jautėsi bjauriai, 
kad prirakino ją, ypač todėl, jog norėjo gulėti šalia jos ne vien 
dėl saugumo. 

Ji taip godžiai gėrė, kad vanduo varvėjo per lūpų kampu- 
čius. Kai stiklinė buvo tuščia, jis pastatė ją ant stalo. 

— Ar jaučiatės geriau? 

Remi tylėdama linktelėjo. 

Jis perbėgo akimis jos antakius, skruostus, nosį ir burną. 
Akimirką padvejojęs, jis perbraukė nykščiu jos smakrą ir apa- 
tinę lūpą. Pirštas sudrėko. 

- Beizilai, aš jums nespirsiu. 

Matyt, geismas apsuko jam galvą. 

— Ką? 

Remi pasimuistė, ir jis suprato vis dar spaudžiantis koja ją 
prie čiužinio. Burko pėda, blauzda, netgi vidinė šlaunies pusė 
apglėbė ją taip, lyg jis būtų jos meilužis. Jo akys vėl nukrypo į 
jos lūpas. Jis lietė jas nykščiu, jos buvo drėgnos ir neįtikėtinai 
švelnios. 

— Beizilai, prašau, nedarykit to. 


JJ SHUrius 


J: sukuždėjo tyliai, bet jis girdėjo labai aiškiai. Maldavimas 
liautis apėmė maždaug šešis draudimus, kurie iš karto iški- 
lo jo mintyse. Įtempęs jėgas labiau, negu žmogus turėtų per 
visą gyvenimą, jis patraukė koją ir atsigulė ant nugaros. Kurį 
laiką jis gailėjosi savęs, bet pastebėjo, kad ji kaire ranka trina 
dešinį riešą. 

— Ar skauda? - paklausė jis. 

— Truputį. 

— Per stipriai muistėtės. Todėl aš ir pabudau. Ar atnešti 
kuo nors patepti? 

Na, argi jis ne šaunuolis? Ne tik jos neliečia, bet ir siūlo 
medicininę pagalbą. Jis nusipelno gauti medalį už pasiauko- 
jimą arba Metų Vaginos apdovanojimą. 

- Jei taip rūpinatės mano riešu, galėtumėt nuimti ant- 
rankius. 

— Jokiu būdu. 

— Prašau. 

- Ne. Ir daugiau neprašykit. - Štai ir dingo šaunuolis. 

Jie gulėjo taip arti, kad Burkas juto kiekvieną moters kvėp- 
telėjimą, o geismas nepranyksta įsakius. Tačiau tarp jų buvo 
užtvaros, labiau neįveikiamos negu plienas. Iš jų kone svar- 
biausia - jos prašymas: „Beizilai, nereikia. Ir nors Burkas ją 
pagrobė, jis ne prievartautojas. 

Antra, ji kito vyro žmona. Tiesa, neištikimybė - populia- 
ri ir toleruotina nuodėmė. Jei vis dar būtų galima užmėtyti 
akmenimis už nesantuokinius malonumus ir žaidimus, žeme 
jau seniai dengtų akmenys. Nuodėmių sąraše neištikimybė 
tik kelia žiovulį. 

Atmetus religines priežastis, yra moralės draudimai. Bur- 
kas norėtų laikyti save visa galva aukščiau už Barbarą ir jos 
futbolo trenerį. Tačiau jei moteris pasakė „ne“, to nebus, kad 
ir kas atsitiktų, todėl jis įsakė sau liautis apie tai galvojus ir 
pasistengti užmigti. 

Burkas ilgai gulėjo atmerktomis akimis nepajėgdamas at- 
sipalaiduoti ir jautė, kad Remi taip pat nemiega. Nors jis ne- 
labai norėjo kalbėtis, bet bijojo, kad jei nenutrauks tos įtemp- 
tos tylos, jo skruostikauliai suskils. 

— Arjūs sapnavote košmarą? 

— Ne visai, - atsakė ji. - Labiau... Tačiau tikriausiai tai gali- 
ma laikyti košmaru. 

— Tai susiję su jūsų baime uždusti? 

Ji linktelėjo. 

Nereikėjo daug galvoti, kad jis suvoktų esmę. 

— Kodėl jums šitaip darosi? 

Remi taip ilgai tylėjo, kad jis pamanė, jog ir neatsakys. Bet 
galiausiai ji prašneko. 

— Man buvo dvylika. Jis buvo nuolatinis Endželės klien- 
tas. Aš labai anksti sužinojau, kad kai namuose yra vyras, 
turiu būti labai tyli, neverkti, nezirzti, nieko neklausinėti ir 
neatkreipti į save dėmesio. Mėginau būti mažesnė už žolę. 
Iš pradžių - kad manęs nenubaustų, o vėliau - kad nepaste- 
bėtų. Troškau būti nematoma, kad jie nežiūrėtų į mane. Bet 
šitas neleido jo ignoruoti. Jis visada maišydavosi man po ko- 
jomis, erzindavo, kalbėjo apie mane Endželei. Iš pradžių aš 
nesupratau, o vėliau netgi per gerai supratau. Vieną naktį ji 
parsivedė jį po darbo. Buvo labai vėlu ir aš miegojau, bet jų 
juokas mane pažadino. Žinoma, jie buvo apkvaišę ir toliau 


linksminosi, nekreipdami dėmesio į mane. Galiausiai jie at- 
sijungė Endželės lovoje, o aš vėl užmigau. Nežinau, kiek laiko 
praėjo. Jei būčiau pabudusi anksčiau, būčiau nustūmusi jį ir 
pabėgusi iš kambario. Bet kai atsipeikėjau, jis jau buvo ant 
manęs ir laikė suspaudęs mano rankas virš galvos. Aš vilkė- 
jau marškinėlius ir kelnaites. Jis užvertė marškinėlius ir už- 
dengė jais mano veidą. 

Burkas užsimerkė ir gulėjo visiškai nejudėdamas. 

Kiek patylėjusi Remi vėl kalbėjo nutolusiu balsu: 

— Aš buvau vos pradėjusi bręsti. Krūtys buvo labai jautrios. 
Jis... jis šnabždėjo... siaubingus dalykus. Jam dvokė iš bur- 
nos, jis mane žnaibė, man trūko oro. Tada jis įkišo ranką man 
į kelnaites ir... Man skaudėjo. Mėginau rėkti, bet veidas buvo 
uždengtas ir aš ėmiau dusti. 

Remi vėl aiktelėjo ir uždėjo ant krūtinės kairę ranką. Paga- 
liau jai pavyko susitvardyti. 

— Endželė pabudo ir pamatė, ką jis daro. Ji pakėlė triukšmą 
ir išmetė jį lauk. 

- Ar ji pranešė apie jį? Jį suėmė? 

Jie vienu metu pasuko galvas vienas į kitą. Remi keistai 
pažvelgė į jį. 

— Endželė pyko ne ant jo, o ant manęs. Ji mane prilupo, 
kad įsiviliojau į lovą jos meilužį. 

— Jėzau Kristau! 

— Man pasisekė, kad ji pabudo, kol jis tik grabinėjo mane. 
M, šis įvykis jai įkvėpė mintį mane įdarbinti. Manau, ji 
suvokė, kad jauna prostitutė uždirbtų daugiau negu kišenva- 
gė. Nors ji niekada neaptarinėjo šios minties su manimi, nu- 
maniau, ką ji mąsto. Pagaudavau ją, stebinčią mane ir kažką 
svarstančią. Po tos nakties aš eidama gulti šalia pasidėdavau 
peilį. Sužeidžiau porą jos draugų ir išgąsdinau dar kelis, bet 
žinojau, kad anksčiau ar vėliau kuris nors mane išprievar- 
taus. Ir staiga Endželė vėl pastojo. Ji širdo, nes nesuvokė, kad 
laukiasi, kol buvo per vėlu daryti abortą. Didėjant nėštumui, 

ji vis daugiau prekiavo narkotikais, norėdama kompensuo- 
ti prarastas pajamas iš šokių ir kitų dalykų. Kai gimė Elara, 
Endželė liepė man prižiūrėti kūdikį, kad pati galėtų grįžti į 
darbą. Ji taip ir neįgyvendino savo planų dėl manęs. Man pa- 
sisekė. 

— Ar niekas nepranešė tokių dalykų? Kur žiūrėjo vaikų ap- 
saugos tarnyba? 

— Socialinės tarnybos darbuotoja mus nuojat lankydavo, - 
pasakė Remi ir ironiškai pridūrė: - Ji pirkdavo narkotikus iš 
Endželės, kol tarnyba sužinojo ir ją atleido. Tačiau jos niekas 
nepakeitė. 

Burkas užsidengė akis dešinės rankos dilbiu. Didžiąją vai- 
kystės dalį jis gyveno be tėvo, bet, kiek pamena, didžiausias 
jo rūpestis būdavo laiku padaryti namų darbus ir susitvarky- 
ti savąją pusę kambario, kurį jie dalijosi su Džo, kad nebartų 
motina, kuri juos labai mylėjo ir rūpinosi, bet turėjo sunkiai 
dirbti, kad juos išlaikytų. 

Remi kiekvieną dieną kovojo, kad išgyventų. Iškrypėlis, 
grabaliojęs dvylikametę mergaitę, paliko jai košmarus, paniš- 
ką baimę uždusti ir kaltės jausmą. Tai paaiškina, kodėl ji taip 
dažnai dengia rankomis krūtinę. 

Tačiau galai nesueina, nes ji dėvi sukneles su giliomis iš- 
kirptėmis ir drabužius, išryškinančius krūtinę. 

Burkas nuleido ranką, atsisėdo ir pažvelgė į ją. 

— Kodėl jūs papasakojote man šią istoriją? Ar sukūrėte ją 
norėdama sukelti gailestį? 

— Sakau tiesą, ir man nerūpi, tikite manimi ar ne. 

— Kad tik neliesčiau jūsų. 

— Prasmekit pragaran! - piktai riktelėjo ji. 

Pirmą kartą jis išgirdo ją švelniai keikiantis ir tai privertė 
jį mąstyti racionaliau. Jis tiki ja. Tris kartus matė, kaip ji išsi- 
gąsta, kai kas nors trukdo kvėpuoti. Be to, kam šautų į galvą 
sukurti apie save tokią istoriją? Per daug siaubinga, kad būtų 
netiesa. 


Šiek tiek susigėdęs Burkas paklausė: 

— Gerai, bet kodėl ją pasakojot man? 

— Nes jūs man uždėjot antrankius! - atšovė ji. - Aš jau esu 
buvusi auka ir tai man nepatiko. Aš atsisakau būti jūsų auka, 
pone Beizilai. 

— Ar ašjus įskaudinau? 

— Įskaudinot? — ji nusikvatojo apstulbusi. - Jūs vis tiek 
nieko nesuprantate, ar ne? Būdamas patyręs kovos su nar- 
kotikais pareigūnas, nesate labai nuovokus. Ne, jūs manęs 
nemušėte, neprievartavote, nemarinote badu ir fiziškai ne- 
kankinote. Bet ar tikrai manote, kad po viso to toks išrankus 
žmogus kaip Pinkis sutiks priimti mane atgal? 

— O kokio velnio jūs pati norite grįžti? - savo ruožtu pik- 
tai puolė jis. - Jis jus laiko užrakinęs viduramžiškuose san- 
tykiuose. Nežinojau, kad pasaulyje būna tokių dalykų. Kodėl 
jūs gyvenate su tokiu kalės vaiku? | 

— Negi manot, kad aš nemėginau jo palikti? - šūktelėjo 
ji. - Mėginau! Kartą susitaupiau pakankamai pinigų autobu- 
so bilietui. Taip, pone Beizilai. Aš neturiu savo pinigų. Gaunu 
tik kišenpinigius. Galiu sau leisti nusipirkti apelsinų turguje, 
bet tai beveik viskas. Aš keletą mėnesių taupiau tam bilietui. 
Vogiau pinigus iš Pinkio piniginės - po kelis dolerius vienu 
metu, kad jis nepastebėtų. Tuo metu mano asmens sargy- 
binis buvo Lutas Daskis. Pasprukau nuo jo Maison Blanche 
parduotuvėje. Aš nuvykau į Galvestoną Teksase ir įsidarbi- 
nau laistyti augalus šiltnamyje. Radau nebrangų pensiona- 
tą, nuomojantį kambarius savaitei. Aš vaikštinėjau pakran- 
te, mėgavausi laisve ir kūriau planus, kaip pasiimsiu EFlarą ir 
mes pradėsim naują gyvenimą. Gyvenau viena ištisas ketu- 
rias dienas! Penktą dieną, laistydama begonijas šiltnamyje, 
pakėliau akis ir pamačiau taku ateinantį Pinkį. Niekada ne- 
pamiršiu jo veido išraiškos. Jis šypsojosi. Pagyrė mane, kad 
esu tokia protinga. Jį nedažnai apgauna, pasakė jis. Aš turė- 
čiau labai didžiuotis savimi. Žinoma, aš apstulbau. Tikėjausi, 

kadjis bus įsiutęs. Tačiau jis pasakė, kad jei aš nebenoriu būti 
jo žmona, jis neketinąs manes laikyti. Jei anksčiau būčiau jo 
paprašiusi, jis būtų mane paleidęs be pykčio. Jei aš noriu lais- 
vės, galiu ją gauti. 

— Tačiau buvo sąlyga. 

— Taip, buvo, - kimiu nuo užplūdusių jausmų balsu atsakė 
Remi. - Pinkis pakvietė eiti į jo automobilį. Vos pažvelgusi į 
užtamsintus limuzino langus, aš suvokiau savo laisvės kai- 
ną - Elara. Pinkis atsivežė ją kartu. Jai buvo maždaug tiek 
metų, kiek man, kai motinos klientai pradėjo mane pastebė- 
ti. Pinkis pasakė, kad aš galiu eiti savo keliu, bet Flara liks 
su juo, - Remi pažvelgė Beizilui į akis ir pridūrė: - O jūs dar 
kalbate apie teisę rinktis, pone Beizilai. Pasakykite man, ką 
galėjau rinktis? 

— Ji būtų pakeitusi jus, - atsiduso Burkas. 

— Tai geriausias dalykas, kokio galėjau tikėtis. 

— Geriausias? 

— Pinkis lepino mane nuo pat tos dienos, kai tapo mano 
globėju, nes, pasak jo, jis mane myli. Tačiau jis nieko nejaučia 
Flarai. Jis jai dosnus ir malonus, bet tik norėdamas nuramin- 
ti mane. Jis visiškai neprisirišęs emociškai. Pinkis žino, kad 
aš myliu seserį labiau už viską pasaulyje. Jei aš jį palikčiau, jis 
ja pasinaudotų norėdamas mane nubausti. Ir bijau, kad jis tai 
padarys dabar, nes aš leidausi pagrobiama. Beje, dar vienas 
dalykas. Grįždami iš Galvestono, mes sustojome pavalgyti. 
Pinkis nuvedė Flarą į kavinę, o man liepė likti lauke ir padėti 
Erolui, pakeitusiam Lutą Daskį. Erolas išėmė iš bagažinės ke- 
lis sunkius plastikinius maišus ir įmetė juos į šiukšlių kontei- 
nerius už restorano. Daugiau aš niekada nemačiau pono Das- 
kio, - Remi nutilo ir pažvelgė į Burką. - Pone Beizilai, manau, 
kad geriausia, ko galite tikėtis, - tai mirti greitai. 

Tai buvo naktis, kai daug kas įvyko pirmą kartą. Remi pra- 
virko. Per visą tą sumaištį ji neišliejo nė ašarėlės. Burkas matė 
akyse besikaupiančias ašaras, bet iš tiesų ji neverkė. Jis vos 


nepalietė jos, bet laiku susitvardė ir atitraukė ranką. Staiga 
pamatė ašaras, tekančias iš išorinių akių kampučių, besiri- 
tančias smilkiniais į plaukus. Burkas slinko ranką arčiau, kol 
krumpliai palietė skruostą ir nubraukė ašaras. Ji neatšoko 
atgal, todėl jis nušluostė ašaras ir nuo kitos veido pusės. 

— Negaliu leisti, kad per mane nukentėtų Flara, - sukuždė- 
jo Remi. - Aš ją myliu. Nuo pat jos gimimo dienos mylėjau ir 
stengiausi apsaugoti. Ji - vienintelė man priklausanti nuosa- 
vybė visoje žemėje. Netgi kūdikį atėmė iš manęs. 

Burkas staiga suvokė, kad kai jis stebėjo Remi pavėsinėje, 
judesys, kurį jis palaikė seksualumo išraiška, iš tikro rodė ne- 
pakeliamą sielvartą. Ji ir vėl pakartojo tą judesį - kaire ranka 
palietė pilvo apačią. 

Jis impulsyviai, negalvodamas apglėbė jos ranką savąja. 
Pritrenkta to intymumo, ji iš karto liovėsi verkusi. Burkas ir 
pats apstulbo. Jis spoksojo į jų sunertas rankas, tvirtinan- 
čias, kad tai, ką jis jaučia, tikra. 

Tarp jų įsivyravo tyla. Abu jautė kito kvėpavimą, chaotiš- 
kai, bet keistai vienu ritmu plakančias širdis, kūnais plintantį 
karštį, jo rankos spaudimą į jos. 

Jis pakėlė galvą ir pažvelgė į ją. Tyrinėjantys žvilgsniai, 
trokštantys susijungti, skrodė tamsą. 

— Arjūs mylėjot savo žmoną? 

Ji sukuždėjo taip tyliai, kad jis vos išgirdo besidaužančios 
širdies fone. — 

— Barbarą? 

— Arjūs ją mylėjot? 

Barbara padarė Burkui didesnį įspūdį negu kitos moterys, 
kurias buvo sutikęs iki tol. Ji jaudino ir stimuliavo. Jis jautėsi 
geriau su ja negu be jos. Tačiau visą laiką, kol jie draugavo ir 
gyveno kartu, kai jie mylėjosi prieš susituokdami ir po to, per 
piktus barnius ir geras dienas, jis niekada nejautė to, ką jau- 
čia dabar - visišką, išgrynintą, nenumaldomą aistrą kitam 
žmogui. 

— Maniau, kad myliu, - atsakė jis pritrenktas to klaidingo 
įsitikinimo, kuriuo remdamasis gyveno. - O gal ir ne. 

Jis lėtai pakeitė padėtį ir jo veidas atsidūrė virš Remi, kol 
jų surakintos ir nesurakintos rankos atsidūrė abiejose jos vei- 
do pusėse, Burkas po savimi jautė jos besikilnojančias krūtis, 
o ant lūpų - jos kvėpavimą. 

Jis priglaudė skruostą prie jos skruosto, patrynė nosį į au- 
sies lezgelį, įkvėpė moters aromato. Vieną uždraustą sekundę 
jis įsivaizdavo, kad jo burna apglėbia jos lūpas, rankos tyrinė- 
ja kūną, o ta nerimstanti jo kūno dalis įsiskverbia į ją. 

Vaizdiniai atrodė tokie tikri, kad jis suvaitojo iš geismo, 
bet atsitraukė. 

Ji atsimerkė. Akyse vis dar blizgėjo ašaros. Jos išdavė su- 
trikimą. 

— Beizilai? 

— Dievas mato, aš jūsų noriu, - kimiai tarė jis. - Bet nepa- 
sinaudosiu. Nesuteiksiu jums priežasties nekęsti manęs. 

Dredas pamatė jį atplaukiantį ir laukė ant savo prieplaukos 
krašto. 

— Jau seniai laikas tau pasirodyti. Maniau, kad nebepasi- 
matysim. 

— Dar niekas manes nenužudė, - atsakė Burkas supratęs, 
kad Dredas baiminosi, ar jis netapo auka. - Lietus mane su- 
laikė. 

Pastebėjęs primityviai Burko užlopytą valties šoną, Dre- 
das paklausė: 

— Kas atsitiko mano valčiai? 

— Juk ji mane atplukdė čia, ar ne? - iš karto ėmė gintis 
Burkas. 

Jo nuotaika šlykšti ir kuo greičiau draugas tai pastebės, 
tuo geriau. Reikia nustatyti pokalbio taisykles, kad neliktų 
nuosėdų. 

Jo blogą nuotaiką nulėmė naktis, kurią praleido gulėda- 
mas šalia Remi ir vykdydamas pažadą jos neliesti. Naktį jis jai 
pasakė tik pusę tiesos. Jei būtų mylėjęsis su ja, ji jo nekęstų, 
nes jis pasirodytų toks pat, kaip visi kiti vyrai, tarp jų - ir jos 
vyras, kuris ją išnaudojo. 

Tačiau kita monetos pusė buvo ta, kad pasimylėjęs su ja jis 
imtų nekęsti pats savęs. Prieš penkias dienas jis niekino ją, 
kadji palaiko santykius, bet kokius santykius su tokiu niekšu 

kaip Pinkis Diuvalis. Panieka saugojo jį nuo geismo. O dabar, 
sužinojęs apie Remi gyvenimą iki Pinkio ir su juo, jis pakeitė 
nuomonę. Iš esmės. Ir tai kėlė nerimą. Jis nebegalėjo pasi- 
kliauti tuo, kad panieka leis jam elgtis garbingai. 

— Kaip sekasi? 

Kai valtis priplaukė prieplauką, Burkas metė virvę 
Dredui. 

— Neklausk. N 

Dredas perstūmė cigaretę į kitą lūpų kamputį. 

— Hmm. Aš paklausčiau, kas vyksta, bet manau, kad galiu 
puikiai nuspėti. Pichouette jau tau patinka, ar ne? 

Užkopęs ant prieplaukos Burkas gižiai pažvelgė į draugą. 

— Kodėl taip manai? 

— Nes gimiau ne vakar. Jei ji būtų senė, surukusi kaip subi- 
nė, tai būtų netinkama mintis. Bet kadangi ji yra... 

— Supratau, - Burko balsas nuskambėjo grėsmingai. 

Dredas nusijuokė švokšdamas kaip rūkalius. 

- Iš rūgščios tėvo Kevino išvaizdos sprendžiu, kad jis ne- 
sulaužė savo skaistybės įžadų, bet velniškai aišku, kad buvo 
gundomas. 

Burkas nekreipė dėmesio į draugo pašaipą ir nužygiavo per 
prieplauką pastato link. 

— Ar turi kavos? 

— Ar aligatoriai šika į vandenį? 

— Nežinau. Ar šika? 

— Kur Remi? 

- Palikau ją namelyje. 

— Vieną? 

— Viskas bus gerai. 

Abejojantis Dredo žvilgsnis privertė Burką pasijusti dar 
nesmagiau dėl sprendimo, kuris ir taip jį trikdė. 

— Kiek laiko jūsų nebus? - paklausė ji prieš jam išplau- 
kiant. 


— Kol nuplauksiu pas Dredą, paimsiu maisto ir grįšiu. 

— Kelias valandas. 

— Jums nieko neatsitiks. 

— Pasiimkit mane kartu. 

— Bloga mintis. 

— Kodėl? 

— Nes aš nežinau, ką rasiu ten nuvykęs. Man gali tekti... 
prisitaikyti prie padėties. O aš negalėsiu, jei jaudinsiuos, kad 
jums nieko neatsitiktų. 

— Man ir čia gali kas nors atsitikti. 

— Jei atplauks valtis, nesirodykit. Aš grįšiu kuo greičiau. 

— Jei jus suims, o aš būsiu čia? 

— Panešiu policijai, kur jūs. 

— Jei jus užmuš, o aš liksiu įkalinta čia? 

— Dredas žino, kur jus rasti. 

Ginčas truko dar pusvalandį, bet Burkas nepasidavė. Da- 
bar siurbčiodamas stiprią Dredo kavą, jis vis dar matė tą su- 
trikusios mergytės išraišką, kai ji stovėjo namelio tarpduryje 
ir stebėjo jį nuplaukiantį. Jis lengviau atsikvėps tik grįžęs 
atgal ir radęs ją sveiką. Jis nepamiršo vyrų, vakar ieškojusių 
tėvo Gregorio. 

Dabar Burkas paminėjo Gregorį Dredui. 

- Arjis kartais nebuvo sugrįžęs? 

— Po to, kai pavogė mano valtį? Nepanašu. Būčiau nušovęs 
jį vos pamatęs. 

Burkas papasakojo, ką girdėjęs iš ieškotojų komandos. 

— Po perkūnais! - nusikvatojo Dredas. - Sutuokė porą? 

— Taip jie sakė, - Burkas.mostelėjo į nespalvotą televizorių. 
Dredas nepalaikė ryšių su išoriniu pasauliu ir įsijungdavo te- 
levizorių tik tada, kai įlankai grėsė uraganas. Tačiau Burkas 
liepė jam sekti vietos naujienas. 

— Apie mus nieko? 

— Nė žodžio. 

— Taip ir maniau. Diuvalis nenori, kad žmonės sužinotų 
apie jo žmonos pagrobimą. Tokio viešumo jam nereikia. 

— Panašu. Bet kiek laiko gali nebūti žmonos, kad niekas ne- 
pastebėtų? 

— Name yra tarnų, bet jie tylės, kol Diuvalis lieps. Tačiau 
Remi turi seserį. Ji ims rūpintis, jei dar nepasigedo sesers 
iki šiol. 

— O, ji tau jau Remi, ar ne? 

Nekreipdamas dėmesio į pašaipą, Burkas iš džinsų kišenės 
išsitraukė popieriaus lapelį ir padėjo ant prekystalio. 

— Čia mano pirkinių sąrašas. Ar turi šviežių produktų? 

— Pavyzdžiui, ko? 

— Daržovių, vaisių. Ji mėgsta apelsinus. 

- Ji mėgsta apelsinus, - pakartojo Dredas. Jis dar kartą 
užsitraukė cigaretę ir užgesino ją į tuščiavidurį molinio aliga- 
toriaus pilvą. - Burkai, jei aš būčiau jaunesnis ir stipresnis ir 
jei tu man taip nepatiktum, sviesčiau tave ant žemės ir suriš- 
čiau, kad nebetestum šio reikalo. Bet aš senas, nebe toks sti- 
prus kaip anksčiau ir tu man patinki. Todėl galiu tik žodžiais 
įspėti. Nenoriu kištis į kitų reikalus, bet... 

— Prasideda. 

— Taip, prasideda, - Dredas išpūtė ilgai užlaikytą plaučiuo- 
se dūmų debesį. - Kodėl tau neišvežus tos gražios moters iš 
čia? Jei tau ji patinka ir ji tau neabejinga, galėtumėt tiesiog 
išnykti. Išvažiuokit, kada galėsit. Mesk šitą reikalą ir dink 
kur nors kartu suja. 

- Ji nebėgs su manim, Dredai. O net jei ji sutiktų, negaliu 
neužbaigti šio reikalo, kaip tu jį vadini. 

- Ir kaip jis baigsis? Kur visa tai nuves? 

— Aš nežinau. 

— Bet žinai, kur nenuves, - Dredas sustiprino teiginį dūręs 
į Burką kaulėtu pirštu. - Nenuves į jokius gražius dalykus. 

— Ne, tikrai ne. 

Dredas nusivylęs timptelėjo barzdą. 

— Tu jau atkeršijai Diuvaliui, - pakėlė balsą jis. - Pagrobei 
jo žmoną. Išdulkinai ją ar ne - bet parodei jam. Baik viską, 
Burkai. 


— Baigsiu, kai Diuvalis bus negyvas. 

— Kodėl taip elgiesi? Kodėl? | 

— Nes privalau! - suriko jis ir pritildęs balsą irzliai pridū- 
rė: - Surink produktus, kad galėčiau dingti iš čia, gerai? 

Dredas murmėdamas griebė sąrašą, ėmė rinkti produktus 
nuo lentynų ir piktai mesti juos į popierinį krepšelį. Bur- 
kas priėjo prie telefono automato, įmetė monetų ir surinko 
numerį. 

Atsiliepė po antro pyptelėjimo. 

— Labas rytas, Diuvali, - pasisveikino Burkas. - Taip ir ma- 
niau, kad rasiu tave anksti ryte. 

— Beizilai! 

Iš Pinkio Diuvalio lūpų jo vardas suskambo kaip keiksma- 
žodis. Gerai. Jis vylėsi, kad tapo piktąja advokato dvasia. 

— Padarei vieną didžiulę klaidą, Beizilai. Didesnę ir bjau- 
resnę klaidą negu Stiuartas, įbėgęs į tą sandėlį. 

— Kevinas nežinojo, kas jo laukia, o aš žinau. 

— Tada tu žinai, kad aš tave užmušiu. 

— Užmuši? Pirmiausia turi mane rasti, tu šunsnuki! 

Burkas padėjo ragelį ir valandėlę susimąstęs spoksojo į 
tuščią erdvę prieš save. Pagrobta Diuvalio žmona. Jos nėra 
jau keliaš dienas, ji su vyru, kuris prisiekė keršyti. Tačiau 
Diuvalis nė nepaklausė, kaip ji. 

Burkas pakartojo daug emocingiau: 

— Tu šunsnuki! 

Pinkio ausyje suskambo pratisas signalas. 

— Kalbėjot nepakankamai ilgai, kad susektume, iš kur 
skambina, pone Diuvali, - pasakė padėjėjas iš kito kabine- 
to. - Atleiskit. Galime paprašyti savo žmogaus iš centrinės 
būstinės, bet šiek tiek užtruks. 

— Nesvarbu. 


344 + Sandra Brown 


Padėjėjo nuostabai, Diuvalis ėmė juoktis. Iš pradžių tyliai, 
vėliau piktdžiugiškai mėgaudamasis. Žvelgdamas į taip pat 
besišypsantį Bardą, Diuvalis tarė: 

— Beizilas toks velniškai patenkintas savimi. Tas kalės vai- 
kas nežino, kad mes tuoj jį pričiupsim. 

Užsikrėtęs gera Diuvalio nuotaika, Bardas numetė ant ra- 
šomojo stalo voką. 

— Tai jums dar labiau pakels nuotaiką. 

Pinkis perskaitė užrašą ant voko ir išvertė jo turinį ant 
stalo. 

- Taip greit? Įspūdinga. 

Jis pervertė nespalvotas nuotraukas. Jos buvo grūdėtos, 
kokybę pablogino atstumas, bet veikėjus galima atpažinti. | 

Pinkis prunkštelėjo. 

— Gėda, gėda, daktare Keirat, -jis atsigręžė į Bardą. - Tegul 
tas naujokas paruošia automobilį. Aplankysiu ją namuose. 

Kai Burkas išėjo į prieplauką, Dredas sukrovė produktus 
į valtį. 

— Radau porą apelsinų, - suniurzgė jis. 

- Ačiū. 

— Čia visko užteks kelioms dienoms. 

Burkas linktelėjo, bet jo mintys buvo kitur. 

— Dredai, aš ką tik pamaišiau Diuvalio irštvą, taigi būk at- 
sargus. Vos tik nujausi bėdą, slėpkis pelkėse. 

— Aš pats pasirūpinsiu savimi, ačiū, sūneli. Nors aš senas ir 
žilas, bet ne bejėgis. 

— Paklausyk, - Burkas palaukė, kol įsitikino, kad Dredas jo 
klausosi. - Nejuokauk su Diuvalio samdiniais. Pažadėk, kad 
dingsi, vos pamatęs ką nors įtartina. Stebėk atidžiai. 

— Gerai, gerai. Oi, telefonas. 

— Susitiksim po poros dienų, o gal ir anksčiau. 

Dredas nuėjo į lūšnelę, keikdamas skambantį telefoną ar 
Burko atkaklumą. Burkas neišgirdo ką. Jam patiko senasis 
Dredas. Jei kas nors jam atsitiks, Burkas niekad sau neatleis, 
kad jį įvėlė. 

— Burkai! 

Jis buvo nuplaukęs vos dvidešimt metrų, kai išgirdo Dredo 
šūksnį pro variklio ūžesį. Jis atsigręžė. Dredas mojo grįžti. 

Burkas apgręžė valtį ir riktelėjo: 

— Kas atsitiko? 

— Tau skambina. 

Jo širdis šoktelėjo. Ar jis blogai apskaičiavo laiką? Diuvalis 
taip greit susekė, iš kur jis skambina? Ar jis jau pakeliui į čia? 
Adrenalinas sukilo, Burkas užšoko ant prieplaukos dar nenu- 
tilus varikliui. 

— Kas? 

— Tavo brolis. 

Burkas sustojo. 

— Džo? 

— O kiek tu turi brolių? 

- Ko jis nori? Iš kur žinojo, kad aš čia? 

— Ar/negalėtum pats jo paklausti? 

Burkas nubėgo į parduotuvę ir sunkiai alsuodamas stvėrė 
ragelį. 

— Džo? 

— Labas! Negaliu patikėti, kad kalbuosi su tavim. Norėjau 
perduoti Dredui, kad paskambintum man, jei pasirodysi. 

— Kaip laikaisi? 

— Po perkūnais, vyresnysis broli, aš tai gerai. Tai tu pakliu- 
vai į bėdą. Bent jau visi taip mano. 

— Ką turi galvoje? 

— Pirmiausia vakar ryte, vos išaušus, pasirodė Dagas Patu- 
tas. Važiavo per naktį, atrodė niūrus kaip debesis. Tokio nesu 
matęs. 

— Kas jam? 

— Jaudinasi dėl tavo paslaptingo dingimo. Jis mykė mykė, 
kol pagaliau pasakė, kad tu įsivėlei į bėdą. Klausė, ar aš neži- 
nau, kur tu išvažiavai. 

— Ir tujam pasakei... 

— Tiesą. Kad nežinau. Sakiau, kad gal ir numanau, bet esu 
ištikimas šeimai ir neatskleisiu jam savo spėlionių. 

— Gerai. Ačiū, Džo. 

— Palauk. Čia dar ne viskas. Kol Linda vaišino jį kava vir- 
tuvėje, aš kabinete kalbėjau telefonu. Skambino Makas Ma- 
kvenas. 

— Jergutėliau! Ir ko tas norėjo? 

— To paties. Tik jo užuominos buvo dar vaizdingesnės... 

— Toks jau tas Makas. 

— Bet pasakiau jam tą patį, kaip ir Dagui Patutui, — i nie- 
kuo negaliu padėti. Kai Patutas išvažiavo, du kartus mėginau 
prisiskambinti Dredui, jei tu kartais žvejybos namelyje ir jūs 
matėtės. Tačiau niekas neatsiliepė ir aš kiek išsigandau. Pa- 
maniau, gal tau rimtai gresia pavojus. 

— Negresia. 

— Tada kodėl ir Patutas, ir Makvenas įsitikinę, kad gresia? 
Tas Makvenas nepriima atsakymo „ne“. 

— Labai gerai žinau. 

— Jis vėl paskambino vidurnaktį ir atrodė dar labiau susi- 
nervinęs negu anksčiau. Liepiau jam atsiknisti. 

— Labai gerai. 

— Bet, Burkai, jis vėl skambino šiandien ryte. Dabar jau 
Linda panikuoja, mano, kad tu negyvas ar panašiai. Makve- 
nas maldauja, prisiekinėja, kad trokšta tau gero, tikina, kad 
jei aš nepasakysiu to, ką jam reikia sužinoti, mums teks ruoš- 
tis laidotuvėms. Sakė, kad jei aš nepranešiu, kur tu esi, tu ti- 
krai žūsi. Taigi aš pasidaviau. 

— Ir ką. 

— Pasakiau jam. 

Burkas žengė atgal ir atsitrenkė galva į sieną. 


— Kas darosi, Burkai? Ar aš teisingai pasielgiau? 

Burkas negalėjo kaltinti brolio už tai, kad pasidalijo infor- 
macija su Makvenu. Makas atkaklus, moka įtikinti. O Džo 
jautrus. 

— Nesijaudink dėl to. 

— Kas vyksta? Ar aš galiu kuo nors padėti? Patutas sakė, 
kad tai slaptas policijos reikalas. 

— Kažkas panašaus. 

— Burkai, jei tu bėdoje... 

— Klausyk, Džo. Atleisk, neturiu laiko, - jo mintys pašėlu- 
siu greičiu lėkė pirmyn ir jis prakalbo taip pat greitai: - Pra- 
šau, nepertrauk manęs. Daryk, kaip sakau. Išvažiuok iš mies- 
to kelioms dienoms. Pasiimk visą šeimą. Važiuokit automo- 
biliu, mokėkit grynais. Jokių kredito kortelių, jokio viešojo 
transporto. 

— Kokia čia velniava... 

— Daryk, kaip sakau! - riktelėjo Burkas. - Aš myliu ir tave, 
ir Lindą, ir vaikus. Klausyk manęs! 

Po akimirkos Džo nenoriai sutiko. 

— Gerai. Ar ilgam? 

— Paskambinsiu į tavo biurą ir paliksiu žinutę balso pašto 
dėžutėje. Paprašyk naujo dėžutės kodo. Niekam nesakyk, kur 
išvažiuoji. Aišku? 

— Aišku. 

— Ir dar, Džo, paskambink Nensei Stiuart. 

— Kevo našlei? 

— Taip. Liepk jai taip pat kur nors išvažiuoti su berniukais. 
Tokios pat instrukcijos. Primygtinai liepk. Supratai? 

— Taip. 

— Ačiū, Džo. Kada tau šįryt skambino Makas? 

— Mažiau nei prieš valandą. 

— Iš Naujojo Orleano? 

— Manau, kad taip. 

— Pasakei jam, kaip pasiekti Dredą? 

— Ne, jis norėjo vykti tiesiai į tavo namelį. O, velnias! 

— Dabar tikrai turiu eiti. Laikykitės, Džo. 

Burkas padėjo ragelį ir nubėgo prie durų. Dredas stovėjo 
galerijoje, užtverdamas kelią. Burkas nustūmė jį kaip naci- 
onalinės futbolo lygos puolėjas ir nesustabdomas nuskuodė 
prieplauka. 

— Džo pasakė Makvenui, kaip rasti mūsų namelį, - riktelė- 
jo jis per petį. 

— Velnias! O kurioj pusėj Makvenas? 

— Nežinau. Tai ir kelia nerimą. 

— Ar kas nors jį lydės? 

— Nenustebčiau. Bet kuriuo atveju turiu jį aplenkti. 

— Nori, kad plaukčiau kartu? 

— Tai mano rūpestis, Dredai. Atrišk virvę, prašau. - Jis įšo- 
ko į valtį. 

— Kartą aš buvau bėdoje. Tu mane ištraukei. 

— Tu manjau padėjai, ir aš tau labai dėkingas, - Burkas už- 
vedė variklį. - Beje, tau bus malonu išgirsti, kad tavo vaistai 
padėjo. Remi žaizdos užsitraukė. Jei man kas nors atsitiks, 
pasakyk jai... Tik... Pasakyk, kad atsiprašau už viską. 

|| KB Makvenas mintyse skaičiavo tikimybę, ar jis paklys, 
ir nusprendė, kad ji labai didelė. 

Jis išsinuomojo valtį iš vaikino, turinčio daugiau karpų 
negu dantų. Jis teigė niekada negirdėjęs nei apie brolius Bei- 
zilus, nei apie jų žvejybos namelį. Makvenas įtarė jį meluo- 
jant ir džiaugėsi užsirašęs Džo Beizilo nurodymus. Atrodė, 
kad vietiniai gyventojai laikė pelkes savo teritorija ir nemėgo 
prašalaičių. 

Kiek tai susiję su juo, jie gali laikyti sau tą Dievo užmirštą 
žemę. Jis nesuvokia, kodėl kai kurie šlovina natūralų jo gim- 
tosios valstijos upelių ir pelkių grožį. Pelkės pilnos vabzdžių, 
gyvačių, aligatorių, lūšių, šernų ir kitokių gyvūnų, o Makas 
visiškai netrokšta su jais susidurti. Netgi vaikystėje jam ne- 
labai patiko būti gamtoje. Arklių lenktynių trasa - vienintelė 
vieta, kur jis norėjo būti, išskyrus savo kiemą. 

Prisiminęs namus, jis prisiminė Tonę. Viešpatie, ką ji pa- 
galvojo? Vakar, maždaug tuo metu, kai jis turėjo susitikti su 
Del Rėjumi Džonsu ir Veinu Bardu, jis vežė savo jauną ir gra- 
žią ŽMoną pas mamą į Džeksoną Misisipės valstijoje. Kai jis 
pradėjo dėti žmonos daiktus į lagaminus, ji nusiminė ir rei- 
kalavo pasakyti, kas vyksta. Jis sukūrė istoriją apie jų gaudo- 
mą narkotikų prekeivį, kuris grasino susidoroti su kovos su 
narkotikais skyriaus pareigūnų šeimomis. 

— Nors gal tai tik kalbos, Patutas patarė mums imtis atsar- 
gumo priemonių. 

Tonė patikėjo tuo melu. Tačiau net jei nebūtų patikėjusi, 
jis jai neleido rinktis. Ji turi išvažiuoti iš miesto, kur saugu, 
ir viskas. Diuvalio duotas laikas baigėsi, ir tai neliks nepaste- 
bėta. Jo žmonės ateis ieškoti Makveno vedami medžiotojų 
instinkto, pasiruošę pralieti kraują. 

Subtilios Diuvalio užuominos apie Tonę, kaip advokatas ir 
tikėjosi, atkreipė jo dėmesį. Makas žinojo, ką Veinas Bardas 
sugeba padaryti moteriai. Jis matė daugybę žmogžudysčių 
scenų, kur, kaip manoma, Bardas buvo prikišęs nagus, bet jie 
nesugebėjo įrodyti. 

Taigi Tonė ištremta iš miesto ir liks Džeksone, kol vienaip 
ar kitaip baigsis kova tarp Burko Beizilo ir Pinkio Diuvalio. 

Prakeikimas! Ir kaip jis sugebėjo pakliūti į kryžminę ugnį? 
Aišku kaip - kaltas jo lošimas. Jo manija nulėmė visas jo klai- 
das, ojų būta daug. Kiekvienas neteisingas poelgis darlabiau 
didino jo įprotį. Žmonės žinojo, kad kartais jis lošia iš pinigų, 
bet niekas nenumanė, kokių skolų jis turi, - nei jo giminės, 
nei žmona, nei bendradarbiai. Niekas. Bet jis pats žino. Ir jį 
baigia užgraužti sąžinė. 

Makvenas prisiekinėjo Dievui, kad jei jie su Tone sveiki iš- 
sikapstys iš šios padėties, niekada gyvenime daugiau nebeloš. 
Tačiau kitą akimirką jis vėl susilažino su savimi, statydamas 
šimtą prieš vieną, kad jis pažeis tą įžadą. 

Staiga jis pamatė namelį. 

Makas vos nenusikvatojo balsu. Išplaukęs valtimi, jis ne- 
tikėjo, kad ras šią vietą, bet skrupulingai laikėsi Džo Beizilo 
nurodymų, ir štai jis čia. Kaip Beizilas sakė, prie prieplaukos 
pritvirtintos padangos. 

Jau per vėlu prisiartinti nepastebėtam. 

Aišku, kad tyloje Beizilas girdėjo valties variklį, kol dar ne- 
simatė pačios valties. Dabar tikriausiai jis stebi jį per uždeng- 


tus langus. Mako širdis daužėsi krūtinėje lyg žinodama, kad 
atsidūrė šautuvo taikiklyje. 

Makvenas išjungė variklį ir leido valčiai slysti išilgai medi- 
nės plokštumos. 

— Aš vienas, Beizilai! - riktelėjo jis. - Mums reikia pasikal- 
bėti. 

Jis abiem rankomis sugriebė už stulpelio ir įsitvėrė, tada 
nerangiai išlipo iš valties ir apvyniojo virvę. 

Nors diena buvo vėsi, nervingumo sukeltas prakaitas ver- 
žėsi iš porų. Makvenas jautė, kaip alkanos, priešiškos akys 
stebi jį iš begalybės slėptuvių nuo upelio krantų, bet pačios 
pikčiausios buvo Beizilo. 

Makveno batai nukaukšėjo jam einant lentomis į apšiurusį 
namelį. Jį mokė pastebėti pavojaus požymius, bet staiga jis 
pamiršo viską, ko buvo išmokęs akademijoje. Jis įžengė į ne- 
pažįstamą teritoriją, tolimą kaip Neptūnas. 

— Jis jautėsi nerangus neišmanėlis. O pareigūnui negalima 
šitaip spręsti reikalų, ypač susijusių su Burku Beizilu. 

Priėjęs prie durų, Makvenas nurijo gumulą. 

— Burkai, žmogau, taip nieko nebus. Įsileisk mane. Pasikal- 
bėkim. Gerai? 

Laikydamas rankas prieš save, Makvenas atitraukė durų 
uždangalą. Medinės durys už jo buvo neužrakintos. Makas 
pastūmė jas, akimirką padvejojo ir įėjo į vidų. Šaudydamas 
akimis, jis greitai apžvelgė kambarį. 

— Kalės vaikas! 

Jis pasijuto apkvailintas ir be galo nusivylęs, nes namelis 
atrodė apleistas ir buvo aišku, kad čia jau seniai niekas negy- 
vena. Bent jau ne žmonės. Kirmėlės suėdė dalį pagalvėlės ant 
vieno iš krėslų. Tarakonai išsibėgiojo, voras ir toliau mezgė 
savo tinklą aplink žibintą, karantį ant kablio. Vanduo varvėjo 
iš čiaupo į nešvarią virtuvinę plautuvę. 

Džo Beizilas neteisus. Arba jis ištikimas savo broliui ir nu- 
jausdamas pavojų Burkui tyčia nusiuntė patiklų bendradarbį 

neteisinga kryptimi. O kas dabar? Ką, po perkūnais, jis to- 
liau darys? Jis negali grįžti be Beizilo. Be Beizilo... Verčiau nė 
negalvoti apie tai. Pakanka pasakyti, kad dvokiančios, baugi- 
nančios pelkės - vieni niekai, palyginti su jo laukiančiu pra- 
garu Naujajame Orleane, jei jis nepristatys Beizilo. | 

Makas pasibjaurėjęs atsigręžė ir skubiai įkvėpė oro, pama- 
tęs siluetą duryse. 

Dredas kabino jauką ant valo, kai žvyrkelyje nuo pagrindinio 
kelio pasirodė automobilis. Jis stebėjo, kaip jis artinasi, su- 
mažina greitį ir sustoja. Vairuotojas išlipo ir pamatęs Dredą 
pamojavo. 

— Labas, Dredai, - Gregoris Džeimsas atsargiai ėjo prie- 
plauka, šypsodamasis kaip ligonis. - Kaip reikalai? 

— Tu iškrypėli! - suriaumojo Dredas. - Kur mano valtis? 
Turėčiau paleisti tau žarnas ir panaudoti jas jaukui. - Jis pa- 
mojavo peiliu, kuriuo pjaustė masalą. 

Gregoris pasiduodamas iškėlė rankas. 

— Labai atsiprašau dėl valties. Aš jums sumokėsiu. Mano 
tėvas turtingas. 

— Ką čia veiki? Labai blogai, kad neatsiradai anksčiau. Bū- 
tum susitikęs savo draugą Burką Beizilą. 

— Kur jis? 

— Norėtum sužinoti! 

— Ar negalėtume užeiti į vidų ir pasikalbėti? 

Dredas nugręžė. 

— Turiu svarbesnių reikalų. 

— Dredai, būkit geras. Pažvelkit į mane. 

Dredas nutraukė darbą ir iš arčiau pažvelgė į jaunuolio 
veidą. Jis vis dar buvo ištinęs ir iškreiptų formų, su didelėm 
mėlynėm. Tačiau oda tarp mėlynių buvo išbalusi, bruožai su- 
vargę, įsitempę. 


Keikdamas save už minkštaširdiškumą, Dredas mostelėjo 
Gregoriui eiti į parduotuvę. Vos tik jie atsidūrė viduje, Grego- 
ris ėmė skubiai tarškėti: 

— Turiu tik dešimt minučių. 

— Iki ko? 

— Kol jie ateis jūsų. Jie ketina atkišti į jus pistoletus ir, jei- 
gu reikės, kankinti. Aš nežinau. Bet jie negali grįžti namo 
be Remi Diuval ir Burko Beizilo. Jūs turėsit nuvesti juos į jų 
slėptuvę. 

— Kurgi ne! 

— Tada jie jus užmuš. 

— Kas tie jie? 

— Diuvalio žmonės. 

— Bardas? | 

Gregoris papurtė galvą. 

-—Bardas liko mieste. Čia du kiti, jie laukė manęs, kai grį- 
žau namo. 

— Aš vis dar taves klausau. 

— Vakar susitariau su Diuvaliu. Galėjau rinktis - arba kalė- 
jimas, kur mane būtų uždarę su tokiais žaliūkais, kurie būtų 
tol tvarkę mane, kol plyštų žarnos ir mirtinai nukraujuočiau, 
arba nuvesti tuos smogikus ten, kur paskutinį kartą mačiau 
Burką ir Diuvalio žmoną. 

Dredas paniekinamai suprunkštė. 

— Atrodo, kad pasirašei sau naudingą sandėrį, niekingas 
bailus pederaste. 

— Jei būčiau tikrai sutikęs, argi dabar jus įspėčiau? - bevil- 
tiškai suspigo Gregoris. - Be to, kai būsiu jiems nebenaudin- 
gas, jie atsikratys manimi. 

— Tai todėl tu mane įspėji? Kad apginčiau tave? 

— Gal. Bet aš nežinau... - jis prikando apatinę lūpą, kuri vis 
dar kraujavo nuo įpjovimo. - Jaučiausi blogai sugadinęs Bei- 


zilo planą. Tai aš kaltas, kad sužeidė ponią Diuval. O gal tai 

dėl to, kad aš visada elgiausi kaip bailys ir dabar galiu išpirkti 
kaltę. 

— Pasilik tai išpažinčiai, - paniekinamai nukirto Dredas. — 
Pelenų diena poryt. Tada galėsi atgailauti. 

— Gerai, aš nekaltinu jūsų, kad netikit mano motyvais. Bet 
Diuvalio žmonės pasirodys po septynių minučių. Jie laukia 
prie pagrindinio kelio. Jei aš negrįšiu pranešti jiems, kad par- 
duotuvėje nėra pirkėjų, jie ateis apsimetę žvejais ir netikėtai 
jus užklups. 

Dredas mąsliai per barzdą pasikasė smakrą. 

— Jei tu nemeluoji, tai kodėl atvedei juos čia? 

— Kad turėčiau šansą bent jau pakovoti už savo gyvybę. 

— O iš kur man žinoti, kad tu manęs nepakiši apsimesda- 
mas, jog išduodi Diuvalį? 

— Manot, kad aš toks gudrus? 

Dredas nužvelgė jį ilgu, vertinančiu žvilgsniu. 

— Geras klausimas. 

— Tai ar tikit manim? = 

— Laikyk mane kvailiu, - sumurmėjo Dredas. - Bet turbūt 
tikiu. 

— Ką darysim? 

— Dar nežinau. Bet tu prisėsk, kol dar nenukritai. Nervinie- 
si kaip kekšė bažnyčioje. Nori gerti? Atnešiu tau Dr. Pepper. 

Gregoris dėkingas atsisėdo prie stalo, kur parodė Dredas. 
Akies krašteliu Dredas matė, kaip jis išsilenkė mažų aligato- 
rių galvų, kurių visą tuziną Dredas paliko džiūti ant stalo, 
nudyręs odas. 

— Štai, - Dredas padavė jam atidarytą šalto gėrimo skardi- 
nę. Gregoris sugriebė ją virpančia ranka ir godžiai išgėrė. 

— Koks jūsų planas? - paklausė jis gerdamas. 

— Aš sėdėsiu prieplaukoje ir žvejosiu. 

— Gerai, - sutiko Gregoris, - o aš? 

Dredas įdėmiai pažvelgė jaunuoliui į akis. 

— Hm? | 


— Aš sakiau... Aš sakiau... Kokia čia velniava? 

Gregorio galva nusviro ir barkštelėjo į stalą per colį nuo 
žvilgančių atvirų aligatoriaus nasrų. 

— Berniukas apsvaigo nuo Dr. Pepper. 

Dredas užėjo Gregoriui už nugaros, sugriebė už pažastų ir 
nutempė suglebusį kūną į miegamąjį, kur paguldė tarp lovos 
ir sienos. Tai nebuvo ideali slėptuvė, tik laikina. 

Gregoris pabus šiek tiek skaudama galva, kuria atsitren- 
kė į stalą, bet nejaus jokių padarinių dėl migdomųjų, kurių 
Dredas įpylė į limonadą. Tai nedidelė dozė, tik kad vaikinas 
netrukdytų, kol Dredas susitvarkys su Diuvalio smogikais. 

Adrenalinas veikė geriau už bet kokį motulės gamtos ar 
žmogaus sukurtą vaistą. Dredas nepasigedo melagingos po- 
litikos, savo buvusio darbo, taisyklių ir nuostatų, nustatytų 
ribų, bet jis ilgėjosi jaudulio. Iki šiol nesuvokė, kaip jam to 
trūksta. Jis nekantriai laukė artėjančių minučių. 

Jei Gregoris sako tiesą ir teisingai apskaičiavo, tai Dredas 
dar turi keturias minutes lauke, kol pasirodys „žvejai . Per tą 
laiką reikia suskubti daug ką padaryti! 


K) 


— Sveikas, Makai. Kas tave čia atnešė? 

— Tu mirtinai išgąsdinai mane. 

Burkas atitraukė durų uždangalą ir įėjo į namelį. 

— O ko tu laukei? 

— Nieko. Noriu pasakyti, kad tikėjausi rasti tave viduje su 
ponia Diuval. 

— Tikrai. 

— Tavo brolis... 

- Viską žinau. Šįryt kalbėjausi su Džo. Jis sakė, kaip tu be- 
viltiškai mėginai jam prisiskambinti. Man labai nepatinka ta 
įbauginimo taktika, kurią jam pritaikei, Makai. 

— Neturėjau pasirinkimo. 

— Tai kas atsitiko? 

— Po velnių, Burkai! Liaukis išsidirbinėjęs! - riktelėjo Ma- 
kas. - Tu peržengei ribą. Pagrobei Pinkio Diuvalio žmoną ir 
slepi savo žvejybos namelyje. 

— Tai tik pusė tiesos, - pripažino Burkas. - Aš peržengiau 
ribą, pagrobiau ponią Diuval, bet turėjau proto neatsivežti 
jos čia. 

Dredas įkalbėjo Burką nesivežti Remi į savo žvejybos na- 
melį, kur kas nors galėjo atplaukti jų ieškoti, bet pasiūlė jiems 
pasislėpti jo lūšnelėje, kurią jis kartais nuomodavo. Ji įrengta 
panašiai, bet stovi daug nuošalesnėje vietoje, sunkiai atran- 
damame užutekyje. Kadangi Burkas paklausė Dredo patari- 
mo, slėptuve žinojo tik jiedu. 

- Jei ieškai ponios Diuval čia, tai šalta, Makai. Labai šalta. 
Be to, tu įsibrovei į mano valdas. Eik lauk. 

— Burkai, prašau, išklausyk manęs. Žinau, kad tu niekad 
negalvojai apie mane labai gerai. Nesvarbu. Aš tave nervinau 
ir tu turbūt laikei mane blogu policininku. Bet ir tai nesvar- 
bu. Galvok, ką tik nori, bet patikėk, kad šįkart aš žinau, apie 
ką kalbu. Jis tave užmuš. 

— Kiek suprantu, tu kalbi apie Diuvalį. 

- Jis nesiteps rankų, bet turės tavo galvą ant lėkštutės arba 
žus mėgindamas gauti. 

— To ir tikiuosi - kad jis mirs mėgindamas. 

— O tu visą gyvenimą praleisi kalėjime. 

— Aš susipažinęs su Luizianos valstijos baudžiamuoju ko- 
deksu. Tačiau ačiū, kad privertei pasikartoti, ir ačiū už pata- 
rimą. O dabar aš turiu darbo. Iki pasimatymo, Makai. 

Makas apėjo Burką ir atsidūrė tarp jo ir atvirų durų. 

— Arjai viskas gerai? 

— Po velnių! Taip! Viskas gerai, - piktai atkirto Burkas. — 
Manai, kad aš nuskriausčiau moterį? 

— Ne, bet nemaniau, kad išdrįsi pagrobti moterį! - suriko 
Makas, greitai susivaldė ir prašneko ramiau: - Aš mėginu iš- 

gelbėti tave, kad nesusigadintum gyvenimo. Tu iki ausų mėš- 
le, bet dar ne per vėlu ištaisyti padėtį. Grąžink ponią Diuval 
vyrui. O paskui galbūt padėsiu tau viską užglaistyti. 

Burkas nusikvatojo. 

— Diuvalis neatleis ir nepamirš, kad aš pagrobiau jo žmoną, 
Makai. Kokiam sapnų pasaulyje tu gyveni? 

— Gerai, tai atiduok ją man ir leisk grąžinti namo. O tu 
dingsi, ir istorija baigta. 

— Istorija nesibaigs, kol plaks Diuvalio širdis ir Bardas bus 
gyvas. Prieš jiems mirštant, ketinu su jais išsiaiškinti, kuris 
faras pardavinėja mūsų skyrių, ir jį pasiųsti myriop. 

—"Tampi žudiku? 

— Tik baudžiu už padarytus nusikaltimus. 

— Tai ne tavo darbas. 

— Matyt, mano. 

— Palik jį Vidaus reikalų skyriui. 

Burkas vėl nusijuokė, su didesniu kartėliu negu anksčiau. 

— Jie tokie pat sugadinti, kaip ir kiti. Netgi jei jie rastų iš- 
daviką, manai, perduotų apygardos prokurorui? Po velnių, 
ne! Niekas Naujojo Orleano policijos departamente nieko ne- 
darys, tik giliai nugrūs surinktą medžiagą ir prisipildys savo 
kišenes. 

— Yra ir sąžiningų policininkų, Beizilai. O dabar, kai tu pa- 
sitraukei, liko vienu mažiau. 

— Tie keli nieko negali pakeisti. 

— O ar dar daugiau nužudytųjų sugrąžins Kevą Stiuartą? 

Burkui šovė į galvą mintis, kad jaunasis policininkas dėl 
nieko taip karštai nesiginčijo. Jis beviltiškai stengėsi įtikinti 
ir taip nervinosi, kad, atrodė, tuoj ims trūkčioti veidas. 

— Kodėl tu čia, Makai? 

— Jau sakiau. 

— Tu melavai. Stengiesi man padėti ne todėl, kad manim 
žaviesi. Juk mes ne draugai iki mirties. Kažkas čia negerai. 


Pasakyk kas. 

Makas kelias sekundes nukreipė žvilgsnį nuo Burko, tada 
vėl pažvelgė jam į akis. 

— Aš skolingas lupikautojui penkiasdešimt gabalų. 

— Aišku, - Burkas sudėliojo viską į vietas. - Dabar jau at- 
sirado prasmė. Diuvalis sužinojo apie tavo skolą ir pasiūlė 
sumokėti, jei mainais pristatysi mane ir jo žmoną. Tai paaiš- 
kina, kodėl tu taip stengiesi. 

— O ką aš galėjau padaryti, Burkai? Jie grasino susidoroti 
su Tone. 

Burkas sugriebė Makui už marškinių. 

— Ar atvedei juos čia? 

— Ne! Prisiekiu, ne! - Makas išsprūdo iš Burko rankų. - Tu- 
rėjau susitikti su jais vakar, bet nenuėjau. Tikėjausi rasti tave 
anksčiau, negu jie suras mane. Jie nežino, kur aš. 

— Na, tai greit sužinos. Iki, Makai, sėkmės. 

Burkas mėgino praeiti pro Makveną, bet šis užstojo kelią. 

— Beizilai, prisiekiu, nerizikuočiau lįsti į tas prakeiktas pel- 
kes ieškodamas tavęs, jei tai būtų tik dėl pinigų. Uošviai su- 
mokėtų mano skolą, jei paprašyčiau. Bet tu daug ko nežinai. 

— Aha, manau, kad būtų įdomu pasikalbėti, bet dabar ne- 
turiu laiko. 

Burkas jaudinosi, kad Remi viena trobelėje. Jis išvykęs 
daug ilgiau, negu manė. 

Be to, niekas, ką Makas pasakytų, neprivers jo susvyruo- 
ti. Tuo vaikinu negalima pasitikėti. Kuo jis gali garantuoti, 
kad neatvedė Bardo su žmogžudžių komanda tiesiai pas jį? 
Jis pasiims valtį iš slėptuvės ir grįš į Dredo trobelę su skubiu 
pranešimu. Makas jo nepaseks. Juo bus nesunku nusikratyti 
upelių labirinte. 

Makas sugriebė Beizilo ranką. 

— Aš tau galiu padėti, Beizilai. Mes abu galim vienas kitam 
padėti. 

— Tu nori padėti tik sau. O dabar traukis iš kelio. 

— Negaliu tau leisti tai tęsti. 


— Tu manes nesustabdysi. 

Kai Burkas mėgino nublokšti jį, Makas ištiesė ranką sau 
už nugaros. 

— Jėzau, Makai, ne! 

Tačiau Burkui nereikėjo jaudintis, kad Makas jį nušaus. 
Jam nespėjus sugriebti pistoleto, Burkas išgirdo šūvį. Makas 
apstulbęs pažvelgė į Burką, jo akys apsiblausė, ir jis griuvo į 
priekį. 

I edis išgirdo besiartinantį automobilį. 

— Per visą savaitę buvo tik trys klientai, - sumurmėjo jis. — 
O šįryt dirbu kaip sausumos biure. 

Diuvalio vyrai pasirodė tiksliai pagal Gregorio tvarkaraštį. 
Gal vis dėlto tas berniukas trokšta išpirkti nuodėmes. 

Dredas girdėjo, kaip atsidarė ir užsitrenkė dvejos automo- 
bilio durelės, sugirgždėjo žvyras po kojomis. 

— Labas rytas! - šūktelėjo balsas. 

- Tr tau, šikniau, - tyliai sumurmėjo Diadas kad lankyto- 
jai jo negirdėtų. 

— Ar žuvys kimba? 

To klausė antrasis balsas. Dredas ir jam neatsakė. Jis su- 
tvarkė taip, kad Diuvalio smogikai pamatytų senuką, sėdintį 
ant prieplaukos nugara į juos, nuleidusį kojas virš vandens, 
su meškere rankoje. Jis planavo įtikinti juos, kad senasis gvė- 
ra visiškai kurčias. 

Vyrai neužėjo į parduotuvę, kur, kaip jie tikėjosi, Gregoris 
laukia įvykių pabaigos, o žengė tiesiai prie jo. Dredas iš žings- 
nių sprendė, kad vienas jų daug stambesnis už kitą. 

— Tu tikriausiai Dredas? 

Dredas nepajudėjo. 

— Ką naudoji jaukui? 

Jis manė, kad dabar jie už trijų metrų nuo prieplaukos 
krašto. Arti, bet dar nepakankamai. 


— Galjis kurčias? - vienas tyliai paklausė sėbro. 

— Ei, seni! - vėl kreipėsi pirmasis. - Mes ketinam žvejoti. 
Mums reikia produktų. 

Dredas laukė nejudėdamas, netardamas nė žodžio. 

— Tas kalės vaikas kurčias. 

— Arba ignoruoja mus norėdamas pasipuikuoti. Ei, seni! Aš 
kalbuosi su tavim. 

Dirbdamas policininku, Dredas dažnai kliovėsi, kad žmo- 
gaus prigimtis padės jam atlikti darbą. Homo sapiens pasiduo- 
davo būdingiems nuspėjamiems impulsams. Dredas vylėsi, 
kad peštukai nepraleis progos pasityčioti. 

— Gal jį reikia šiek tiek pabaksnoti? - pasiūlė vienas. 

— Aha! - nusikvatojo stambesnysis. - Gališ tikrųjų pabaks- 
nokim. 

Jis spyrė senam kurčiam žvejui į nugarą, tiesiai ten, kur 
baigėsi jo surištų plaukų uodega. Spyris nebuvo smarkus, 
bet, jo Kuosiabai vėjys įpuolė į vandenį. Jo skrybėlė nukri- 
to, žilas perukas taip pat. Kerpių barzda nuplaukė pasroviui. 
Į jį spoksojo Helovino kaukė, bet akių plyšiai buvo tušti. 

Vyras pasilenkė, kad geriau matytų. 

— Kokia čia velniava? 

Dredas ištiesė ranką iš po tiltelio, kur slėpėsi, ir sugriebė 
vyrą už čiurnos. Netekęs pusiausvyros, šis sumojavo ranko- 
mis ir įkrito į vandenį. Dredo peilis perskrodė jo pasmakrę. 
Jis mirė dar nespėjęs sušlapti. 

Dredas manė, kad kai kurie žmonės neverti gyventi pado- 
rioje visuomenėje. Tokį požiūrį jis parodė ir tam nuolatiniam 
žmonos skriaudikui, atėjęs į jų namus pagal kvietimą. Dredas 
matė jo smurto pėdsakus ant žmonos ir vaikų. Niekšas nesi- 
laikė dažnai duotų pažadų pasitaisyti. Jis brangiai kainavo 
sistemai, kuri kartkartėmis sodino jį į kalėjimą ir vėl paleis- 
davo toliau smurtauti prieš šeimą. Jis kėlė emocinį ir fizinį 
pavojų visuomenei ir aplinkiniams. 

„Padaryk visiems paslaugą ir nušauk tą kalės vaiką“, - pa- 
manė Dredas, išsitraukęs pistoletą. Nors tas įvykis atnešė 

jam daug nemalonumų, Dredas nesigailėjo nušovęs tą vyrą. 
Jei aplinkybės pasikartotų, jis pasielgtų taip pat. O šis vyru- 
kas, kuris suglebęs gulėjo jo rankose, anksčiau žudė žmones. 
Būtų nužudęs ir Dredą su Gregoriu, kai jie būtų atlikę savo 
užduotį. Dredo negraužė sąžinė, kad jis smogė pirmas. Dėl to 
jis nepraras nė sekundės miego šiąnakt. 

Jei sulauks nakties. 

Giliai įkvėpęs jis nutempė kūną po vandeniu ir kabliu pri- 
tvirtino prie poliaus. Jis iškilo tik kartą įkvėpti pro nosį. 

— Čarli? Čarli? 

Teisingai, bukaproti. Rėk ir išsiduok, kur esi. 

Dredas po vandeniu nuplaukė po tilteliu balso link. 

— Čarli? O Dieve! 

Dredui nereikėjo spėlioti, kodėl žudiko balso intonacija iš 
nustebimo pakito į siaubą. Jis čia gyvena pakankamai ilgai, 
kad pastebėtų judėjimą, netgi jei tas po vandeniu ir nemato- 
mas. Jis stebėjo jų įpročius as aplinkoje. Po perkū- 
nais, jis gyvena toje pačioje aplinkoje su jais. 

Aligatoriai. | 

Jo naminiai gyvūnai praleido žiemą snausdami, nesirody- 
dami, neėsdami, tik laukdami pirmos pakankamai saulėtos 
dienos, ir šilumos, kad galėtų atsipeikėti po kelių letargo mė- 
nesių. Šiandien ta diena atėjo. Dredas jautė, kaip jie plaukia 
vedami grobuoniškų instinktų prie šviežio Čarlio kraujo. 

Dredas nesinervino. Jis laukė. Laukė. Laukė. 

— Čarli? 

Dabar vyro balse nuskambėjo neslepiamas išgąstis. Dre- 
das galėjo nuspėti jo mintis. Jis norėjo bėgti, sprukti iš tos 
siaubingos vietos, pasiuntęs po velnių Diuvalį ir jo žmoną. 
Bet jie su Čarliu ilgai dirbo kartu. Be jo, Čarlis buvo bjauriau- 
sias jo pažinotas niekšas. O dabar Čarlis tiesiog išnyko aky- 
se. Žmogiška prigimtis vertė sužinoti, kas atsitiko senajam 
draugeliui. Tokia jau ta žmogiška prigimtis. 


Kai vyras pasilenkė pažiūrėti po tilteliu, Dredas sukaupė 
visas jėgas ir šoko iš vandens kaip jūrų pabaisa. Tas vaikinas 
buvo trisdešimčia kilogramų sunkesnis už jį, bet Dredas jį už- 
klupo netikėtai. Jis apkabino ranka vyro sprandą ir įsitraukė 
jį į vandenį. Kai jis krito, Dredo peilis perskrodė jo Adomo 
obuolį. 

Kai Gregoris atgavo sąmonę, jis žvelgė tiesiai į keturių me- 
trų ilgio aligatoriaus akis. Suklikęs jis pašoko ir trinktelėjo 
galvą į metalinį lovos rėmą. Stojančia širdimi, trūkčiojamai 
alsuodamas, apimtas panikos priepuolio, jis peršliaužė lovą, 
kurioje vos prieš kelias dienas Dredas slaugė Remi Diuval. 

Pasiekęs kitą kambario galą, Gregoris pažvelgė po lova, no- 
rėdamas įsitikinti, kad jo matytas aligatorius - tik iškamša, 
o ne gyvas eksponatas. Dredas jo niekuo nenustebintų, net 
laikydamas gyvą krokodilą po lova. Tačiau grėsmingos akys 
buvo stiklinės. Šiek tiek aprimęs Gregoris skubiai perėjo ma- 
kabriškas Dredo Lai iuo sės patalpas. Stalas, ant kurio Dre- 
das valgė, buvo pilnas aligatorių galvų, padengtų blizgančiu 
laku. Jos sukėlė kažkokį neramų prisiminimą, nors ir neįgavo 
aiškaus pavidalo. Lauke senis sodo žarna plovė tiltelį. 

Išgirdęs Gregorio žingsnius ant lentų, Dredas atsigręžė. Jo 
barzda buvo šlapia, nukirpti džinsai taip pat. 

— Arjau išsimiegojai? - maloniai paklausė jis. 

— Kas atsitiko? Kodėl aš gulėjau ant grindų prie lovos? Aš 
neprisimenu... Ne, palauk, prisimenu! 

Rūkas Gregorio galvoje pradėjo sklaidytis. 

— Tu man davei Dr. Pepper. Ar tu mane apsvaiginai narko- 
tikais? 

Tačiau staiga prisiminimai užgriuvo visa jėga. Jis apsigrę- 
žė ir pamatė automobilį šalia savojo. 

— Jie čia? - apimtas siaubo suinkštė jis. - Kur jie? Ką tu 
jiems pasakei? Kodėl mane išjungei? 

— Ramiau, sūneli. Tu nedaug praleidai. Jų nebėra. 

— Kaip tujais nusikratei? Ką jiems pasakei? 

— Tiesą sakant, neturėjau malonumo su jais susitikti. Jie 
kalbėjosi tik su mano draugu. 

Gregoris pažvelgė, kur Dredas rodė, ir krūptelėjo pamatęs 
Dredo antrininką, sėdintį aplūžusioje supamojoje kėdėje ve- 
randoje su šlapia žvejo kepure ir peruku virš Helovino kau- 
kės, nuo kurios karojo kerpių barzda. 

— Pagaminau jį prieš porą metų, norėdamas privilioti 
vagį, - paaiškino Dredas. - Tas šiknius siaubdavo mano par- 
duotuvę, kai tik išeidavau žvejoti ar medžioti. Taigi pagami- 
nau iškamšą, įsodinau į savo valtį ir paleidau plūduriuoti. 
Sugavau tą vyruką nusikaltimo vietoje ir gerai pamokiau. Jis 
niekada nebesugrįžo, - Dredas nusikvatojo. - Aš net prisiri- 
šau prie šito draugo ir nusprendžiau jį pasilikti. Jis išklauso 
mane, kai užsimanau draugijos. Bjaurus šunsnukis, bet ma- 
nau, kad ne bjauresnis už mane. Šįryt jis man labai pravertė. 

Gregoris lėtai priėjo, pažvelgė į nuplautą prieplauką, pasi- 
bjaurėjęs pažiūrėjo į vandenį apačiojėį du milžiniškus aliga- 
torius, kurie deginosi kitame upelio krante, pažiūrėjo į Dre- 
dą, kuris patenkintas tylomis spoksojo į jį. 

Nesunku numanyti, koks likimas ištiko tuos du jį atlydėju- 
sius vyrus. Gregoris nurijo šleikštulį. Žinoma, Dredas išgel- 
bėjo jam gyvybę. Tačiau prisiminęs Pinkio Diuvalio ryžtą jis 
žinojo, kad ramybė truks neilgai. 

— Diuvalis atsiųs kitus. 

-— Tikriausiai, - filosofiškai gūžtelėjęs pečiais atsakė Dre- 
das. - Todėl tu verčiau keliauk. 

— O kaip jų automobilis? 

— Aš juo pasirūpinsiu. 

Dredas neaiškino, kaip pasirūpins, bet Gregoris buvo ti- 
kras, kad mašina dings visiems laikams. 

— Aš... Ačiū, Dredai. 

Dredas iškvėpė cigaretės dūmų debesį. 

- Tu gerai pasielgei, berniuk. Kai pamatysiu Beizilą, pasa- 
kysiu jam, kad išpirkai praeities klaidas. 

Gregorį taip sujaudino senio komentaras, kad jis net sutri- 
ko. Jo akys paplūdo ašaromis, ir tikriausiai Dredas jas paste- 
bėjo, nes ir pats sutriko, o tai privertė jį bartis. 

— Na, nebestovėk čia. Po to, ką tu išgyvenai, Beizilas su- 
pyks, jei leisiu tau žūti, susižeisti ar pakliūti už grotų. Taigi 
dink iš čia. Greičiau! 


BND) 


Burkas instinktyviai sugriebė krentantį Makveną. 

— Makai! 

Tačiau Makas negalėjo atsiliepti, jis buvo negyvas. Netgi 
žinodamas tai, Burkas vis kartojo jo vardą, guldydamas ant 
grindų. 

Išgirdęs žingsnius, jis pakėlė akis ir pamatė Dagą Patutą, 
bėgantį prieplauka trobelės link. 

— Arjis negyvas? — 

— Prakeikimas, Dagai! - užsipuolė jį Burkas. - Jis nespėjo 
nė pasimelsti. 

- Ir tu būtum nespėjęs, jei jis būtų šovęs tau tiesiai į krū- 
tine. 

Patutas atsiklaupė ir pačiupinėjo Makui kaklo arteriją. Po 
valandėlės jis atsistojo lyg nešdamas ant kupros tūkstančio 
svarų naštą. Tyliai nusikeikęs, perbraukė ranka išvargusį vei- 
dą, tada uždėjo ranką Burkui ant peties ir susirūpinęs pažvel- 
sėiji 

— Ar tau viskas gerai? 

— Gerai? Viešpatie! Dagai! Ne, man negerai. Ką tik mano 
akyse buvo nušautas dar vienas bendradarbis. 

— Makas jau siekė pistoleto. Taigi tu arba jis. 

Makas tikrai mėgino išsitraukti pistoletą iš dėklo ant nu- 
garos. Jis gulėjo už kelių centimetrų nuo jo sustingusios deši- 
nės rankos. Tačiau nepaisant akivaizdaus fakto, Burkas nepa- 
jėgė patikėti, kad Makvenas būtų jį šaltakraujiškai nušovęs. 

— Jis buvo susitepęs, - pasakė Patutas. - Sudarė sandėrį su 
Diuvaliu. 

— Jis man sakė tai. 

— Ar sakė sąlygas? 

— Mainais į mane jam panaikins penkiasdešimties tūks- 
tančių dolerių skolą. 

— Tai tik pusė tiesos. Iš tiesų sandėris apėmė skolos panai- 
kinimą ir didesnę pelno dalį, jei jis tave nudės. 

— Kokio pelno? 

Patutas linktelėjo galvą į gulintį Maką. 

— Tai tas vaikinas, kurio tu ieškojai. Turim nenuginčijamų 
įrodymų, kad Makvenas dirbo Diuvaliui. 

Burkas apstulbęs pažvelgė į Patutą. 

— Makas pokštininkas, įkyruolis, nevykėlis. 

— Vaidyba. Jis buvo protingesnis, negu rodė kitiems. Pri- 
vertė kitus jį pamėgti. Gana gerai atlikdavo pareigas, bet ne- 
kilo karjeros laiptais. Jis stengėsi, kol buvo-paskirtas į Kovos 
su narkotikais ir prostitucija skyrių. Viskas pagal Diuvalio 
planą. Jis buvo Diuvalio žmogus nuo pat pradžių. 

— Kažkas atrodė keistai, - garsiai mąstė Burkas. - Polici- 
ninko alga neatitiko Mako gyvenimo būdo. Aš maniau, kad 
arba jam labai gerai sekasi lošti, arba jis iš viso laimingiausias 
vyrukas, kokį esu sutikęs. 

— Šiandien sėkmė nuo jo nusigręžė. 

— Sakai, turi įrodymų, kad jis dirbo Diuvaliui? 

— Jau kelis mėnesius Vidaus reikalų skyrius vykdė slaptą 
tyrimą. Aš vienintelis iš mūsų skyriaus tai žinojau. Mačiau 
tavo nusivylimą dėl to, kad nelabai aktyviai ieškau išdavi- 
ko, bet buvau prisaikdintas tylėti ir negalėjau tau pasakyti. 
Nors, - pridūrė jis, - vos nesusigundžiau atskleisti tiesos, 
kad tu neišeitum iš darbo. Be to, po ištisų varginančio tyri- 
mo mėnesių vidaus reikalų tyrėjai rado pėdsakus, vedančius 
į Makveną. Tarp jų ir tą, susijusį su naktimi, kai žuvo Ke- 
vas, - tyliai baigė jis. 


Burkas įdėmiai pažvelgė į jį. Patutas linktelėjo. 

— Taip. Tu norėjai sužinoti, kas perspėjo narkotikų prekei- 
vius tą naktį ir prišaukė Kevo mirtį. Štai kaltininkas. 

Netikėdamas tuo, ką išgirdo, Burkas gręžė Patutą žvilgs- 
niu. Kai žodžiai pagaliau pasiekė smegenis, jo keliai sulinko ir 
jis atsirėmė į sieną, paskui nuslydo žemyn, kol atsitūpė. 

Patutas leido jam viską apmąstyti ir galiausiai paklausė: 

— Kaip jauties? 

— Gerai, - atsikrenkštė Burkas. - Aš maniau... Maniau, su- 
žinojęs, kas išdavikas, pasijusiu kitaip. 

— O kaip jautiesi? 

— Visiškai tuščias. 

Jie patylėjo. Burkas pamatė, kad kraujo klanas po Mako 
kūnu nebeplinta. Greit jis sukrešės. Taip daug kraujo. Mako, 
Kevino. 

Po kurio laiko jis pažvelgė į Patutą. 

- Jei informacija, kurią Makas teikė Diuvaliui, padėjo 
klestėti jo verslui, tai kodėl jo nesaugojo ir pasiuntė paskui 
mane? 

— Matyt, dabar Diuvaliui svarbiausias dalykas pagauti tave. 
Judu su Maku buvote artimi. Tu galėjai patikėti, kad jis tau 
atneša geros valios žinią. Be to, Maką galima pakeisti. 

— Nes Diuvalio ištekliai neriboti. Tikriausiai jis jau turi kitą 
policininką vietoj jo. 

Patutas rimtai linktelėjo. 

— Tikriausiai tu teisus. 

Burkas pažvelgė į mirties sustingdytą Mako veidą ir mąs- 
tė apie erzinančius jaunojo policininko įpročius, o kartu ne- 
paneigiamą Žavesį, apie jo gražią jauną žmoną, mąstė apie 
tai, kaip viskas tuščiai prarasta, ir troško kam nors stipriai 
smogti. 

— Iš kur tu žinojai, kad Makas vyksta čia šį rytą? 

— Mes sekėm kiekvieną jo žingsnį. Neseniai sužinojom, 
kadjis skolingas lupikautojui. Del Rėjui Džonsui. 

— Aš žinau, kas jis. 

— Kai Del Rėjus nusivežė Maką susitikti su Diuvaliu užva- 
kar, buvo lengva atspėti, kas vyksta. 

Burkas atsistojo. 

— Tavo įrodymai labai migloti. O gal Makas ėjo manęs įspė- 
ti ar perduoti Diuvalio žinią. Bent jau taip jis man sakė. 

— Jis jau siekė pistoleto. Prisimeni? Negi norėjai, kad lauk- 
čiau ir žiūrėčiau, kaip jis tave nušaus. 

Burkas permąstė šį argumentą. 

— Tačiau, - toliau kalbėjo Patutas, - aš žinojau, ką Makas 
turi padaryti, nes kalbėjausi su Diuvaliu. Skambinau jam šį- 
ryt ir pasakiau, kad Makas demaskuotas. Kalbėdamas tuo 
šifruotu advokatų žargonu, neleistinu teisme, jis pasakė, kad 
Mako darbas bus atliktas. Ir pasigyrė, kad nesvarbu, pas tave 
Makas ar ne, jis turi atsarginį planą. — 

- Jis blefavo, aš pats šį rytą kalbėjausi su juo. Jis vis dar 
ištroškęs mano kraujo. Kad ir kada atvyks ir kokį atsarginį 
planą turi, aš pasiruošęs jį sutikti. 

— Jėzau! Ar tu gali išklausyti? - suriko Patutas. - Jūs su 
Diuvaliu įsiutę pešatės lyg moksleiviai. Atsibusk, Burkai, ir 
pagalvok apie ateitį. Dėl tos sumaišties jau vienas žmogus 
negyvas, ir man labai skaudu, nes aš turėjau jį nušauti. Su- 
sitepęs jis ar ne, bet tai mano darbuotojas. - Susitvardęs jis 
pridūrė: - Maldauju, mesk visa tai. Dabar. Juk radai tą, kurio 
ieškojai. Dėl jo kaltės žuvo Kevas. Taigi pasiimkim ponią Diu- 
val iš tavo slėptuvės ir grįžkim namo. 

— Tik tada, kai pamatysiu negyvas Diuvalio akis. 

— Gerai, tarkim, tau pavyks nužudyti Diuvalį ir Bardą, bet 
atsidursi kalėjime ir sulauksi mirties bausmės. Ant ko tu 
niršti? 

- Ašjos negrąžinsiu. 

— Aptarkim blogiausią scenarijų. O jei Diuvalis liks gyvas, 
o tu pakliūsi į kalėjimą? Manai, kad jis tave paleis? Niekada. 
Jis tau kenks, kaip tik įstengs. Ar prisimeni Sačelą ir jo sūnų? 

Diuvalis negailestingas. O jei jis užsiundys Bardą ant Nensės 
Stiuart? Jis panaudos žmones, kuriuos tu myli, tau pakan- 
kinti. Aš susitikau su tavo broliu. Jis šaunus vaikinas. Tu ne- 
pajėgsi jų apginti. Tik jau ne iš mirtininkų kameros. 

— Tai tik priežastis dar labiau pasistengti, kad nė vienas 
neliktų gyvas. 

— Po velnių, Burkai, paklausyk manęs. 

— Ne, tai tu paklausyk manęs! - suriko Burkas. - Aš tą pra- 
dėjau ir ketinu užbaigti! 

— Aš tave suimsiu. 

— Už ką? 

— Už žmogaus pagrobimą. 

— Ar aš parašiau laišką, prašydamas išpirkos? Kokius įro- 
dymus turi, kad aš pagrobiau ponią Diuval prievarta? Gal 
mes abu sukūrėm šį planą, kad ji galėtų pabėgti nuo to tirono 
kalės vaiko. 

Patutas smerkiamai pažvelgė į jį. 

— Dar ne vėlu viską pakeisti. Diuvalis kreipėsi į mane ne- 
trukus po pagrobimo ir įspėjo, kad nužudys tave. Jei tu ne- 
pasiduosi, liksi vienas. Bet jei eisi su manim, tave gins mūsų 
skyrius. 

— Ačiū, ne. Skyrius... 

Burkui nespėjus sureaguoti, Patuto pistoletas trenkė jam 
į smilkinį. Jis nusvirduliavo prie durų, akyse sumirgo žiežir- 
bos. Prieplauka už uždengtų durų išsitempė per kelias my- 
lias, lyg žvelgiant pro apverstus žiūronus. Regėjimo laukas 
traukėsi, jį ėmė supti tamsa, ir staiga viskas dingo. Jo pasku- 
tinė sąmoninga mintis buvo apie Remi. Ji viena. Laukia jo 
grįžtančio. 

Buras pabudo nuo balsų, bet neįstengė išskirti žodžių. Jis 
lėtai atsigavo, bet pamažu suvokė, kad yra kambaryje, guli 
ant šono, jo rankos —- nugaros ir jam žvėriškai 
skauda galvą. 

Kad ir kur jis buvo, už sienų kažkas vyko. Jis nematė grei- 
tosios pagalbos automobilio šviesų, bet jautė jų mirgėjimą 
per užmerktus vokus. Kol sužinos daugiau, nusprendė neat- 
simerkti ir apsimesti, kad jis dar be sąmonės. 

Galiausiai jis atpažino vieną balsą. 

- Šiandien čia kaip Centrinėje geležinkelio stotyje, - piktai 
murmėjo Dredas. - Kai nuolat vieni atvyksta, kiti išvyksta, 
žuvys nekibs visą savaitę. 

— Kas? - paklausė Dagas Patutas. 

— Ką kas? 

Nors dar nevisiškai atsigavęs, Burkas suvokė, kad Dredas 
apsimeta kvailiu. Kažin ar Patutas tai supranta. 

— Kas šiandien atvyksta ir išvyksta? - paklausė Patutas. 

— Nagi, pirmiausiai ryte atvyko du vaikinai ir klausinėjo 
apie Burką Beizilą. 

— Kokie du vaikinai? 

— Nepažįstu, bet pasakysiu tau, man nerūpi, ar jie grįš. Iš 
tokių nelauk gero. 

- Iš kur tu žinai? Ką jie padarė? 


— Nieko ypatingo. Tiesiog tokia nuojauta. Aš jau seniai 
nebe policininkas, Patutai, bet nepraradau instinkto. - Bur- 
kas nusprendė, kad Dredas nutilo ir užsitraukė cigaretę. - Jie 
buvo apsirengę kaip žvejai, bet jei jie yra kada nors gyvenime 
pagavę žuvį, tai aš suvalgysiu tuos aligatorius. 

— Tuir valgai tuos aligatorius. 

Dredas nusikvatojo. 

— Teisingai, Patutai, bet tu supranti, ką aš turiu galvoje. Vis 
dėlto aš paskubom surinkau jiems šešias skardines alaus ir 
džiaugiausi, kad jie dingo. 

— Kąjiems pasakei apie Burką? 

— Negalėjau jiems pasakyti nieko daugiau negu tau. Burkas 
buvo čia prieš kelias dienas. 

— Kada? 

— Neprisimenu. Aš nekreipiu dėmesio į kalendorių, nors 
pastebėjau, kad ryt bus Užgavėnių karnavalas. Tikriausiai 
miestas ruošiasi... 

— Apie Burką... 

— Ak, teisingai, Beizilas šiek tiek paplepėjo su manim, 
bet, kaip žinai, jis nelabai šnekus. Šio bei to nusipirko ir iš- 
keliavo. 

— Ar moteris buvo su juo? 

— Moteris - ne tas žodis. O, kokia moteris! - Dredas pra- 
kalbo tyliau. - Kai jie išėjo, aš du kartus nuleidau. Kas ji? 

Patutas pateikė jam glaustus faktus, kuriuos Dredas jau 
žinojo. Patutui baigus, Dredas tarė: 

— Hm. Aš niekad nebūčiau pagalvojęs, kad ji Beizilo įkaitė. 
Man visai neatrodė, kad jis ją verčia ką nors daryti. Ji įsėdo į 
mašiną su juo. 

— Jie išvažiavo automobiliu? 

Dredas pradėjo riesti apie automobilio markę, spalvą, mo- 
delį. Jei ne rimta padėtis, Burkas būtų garsiai nusikvatojęs. 

— Kadangi iš čia nesimato plento, aš nežinau, į kurią pusę 
jie nuvažiavo. 

Patutas paklausė, ar su jais buvo dar vienas vyras, gal kuni- 
gas. Dredas nusijuokė, atsakė, kad ne ir apskritai jis vengiąs 
kunigų, o Beizilas taip pat nelabai panašus į religingą. Paty- 
lėjęs jis pridūrė: 

— Neįsivaizduoju, kad Beizilas galėjo pagrobti žmogų. 

— Aš taip pat. Bet, matyt, sugebėjo. 

— Patutai, dar kartą pasakyk, kas buvo tas vaikinas, kurį tu 
nušovei. 

— Detektyvas seržantas Makas Makvenas. 

— Tavo žmogus. 

— Taip, - su kartėliu pripažino Patutas. - Jis sudarė sandė- 
rį su Pinkiu Diuvaliu surasti Burką ir Diuvalio žmoną. Aš at- 
sekiau Maką ir gerai padariau. Jį pasiuntė nužudyti Beizilo. 

Patutas trumpai papasakojo Dredui apie tamsius Mako 
darbelius skyriuje. 

— Ar anksčiau esi ką nors nušovęs, Patutai? 

— Kartą. Vykdydamas pareigas. Tai ne taip lengva išgy- 
venti. 

- Tikriausiai priklauso nuo to, ar tą žmogų reikia nužudy- 
ti, - pasakė išėjęs į atsargą policininkas. Burkas įsivaizdavo, 
kaip jis kilsteli saulės nurudintą petį. - Tu išvalei skyrių nuo 
susiteršusio faro, Makveno. Man atrodo, kad išgelbėjai kitus 
iš bėdos. 

— Man nemalonu, kad turėjo žūti žmogus, kad ir koks jis 
būtų. Tikėjausi, kad viskas baigsis taikiai. Bent jau išgelbė- 
jau Beizilą nuo klaidos, už kurią jam būtų reikėję mokėti visą 
likusį gyvenimą. Nesvarbu, ką jis mano, aš jam padariau pa- 
slaugą. 

— Abejoju, ar smūgį į galvą ir antrankius jis laikys paslau- 
ga, - skeptiškai numykė Dredas. - Nepavydžiu tau, kai jis at- 
sigaus. 

— Jis nirš, - sutiko Patutas, - bet aš padariau tai norėda- 
mas jam gero. Prakeiktas jo užsispyrimas. O, štai ir greito- 
ji, - pasakė jis. 


Burkas išgirdo atstumiamas kėdes ir žingsnius. 

— Eisiu pasirūpinti, kad paimtų Mako kūną, ir sutvarkysiu 
popierius sū apygardos pareigūnais. Kai tik išsiųsiu greitąją, 
grįšiu Beizilo. 

— O kaip Diuvalio žmona? 

— To pirmiausia paklausiu Beizilo, kai jis atsipeikės. Ponią 
reikia iš karto parvežti namo. 

Burkas palaukė, kol nutilo Patuto žingsniai, ir atsimer- 
kė. Kaip jis ir spėjo, gulėjo ant sofos Dredo didžiajame kam- 
baryje. 

— Ar seniai pabudai? - sukuždėjo Dredas. Jis nežiūrėjo į 
Burką, stovėjo prie lango ramiai rūkydamas ir stebėdamas 
pro aprūkusį stiklą, kas vyksta lauke. 

Burkas jau ne pirmą kartą pagalvojo, kad parduotuvės sa- 
vininkas tikrai yra burtininkas, turintis antgamtinių galių. 
Ar be savo sugebėjimo gydyti jis dar turi ir akis pakaušyje? 

— Pakankamai seniai, kad išgirsčiau Patuto įvykių versiją. 

— Ar — buvo taip, kaip jis sako? 

— Taip. Aš atsiradau namelyje keliomis minutėmis anks- 
čiau už Makveną, paslėpiau valtį žolėse. Kai mes susidūrėm 
akis į akį, jis prisipažino susitaręs su Diuvaliu. Manė, kad mes 
galėtume derėtis su juo ir viską sutvarkyti. 

- Šiknius! 

— Ir aš taip sureagavau. Mako ateičiai grėsė pavojus, todėl 
jam netiko mano neigiamas atsakymas. Jis siekė pistoleto. 
Patutas sekė jį ir atsirado beveik tuo pačiu metu. Tikriausiai 
buvo pritaisęs siųstuvą prie Mako. Kulka iš nugaros pervėrė 
širdį. Dabar Patutas neriasi iš kailio, kad padarytų viską pa- 
gal įstatymą. 

— Bet jis tik pusė tavo bėdos. Diuvalis lipa ant kulnų. Jis 
tuoj tave pačiups, sūneli. 

Stebėdamas, kaip Mako kūną kelia į greitąją, Dredas papa- 
sakojo Burkui, kad Gregoris apsilankė parduotuvėje ir įspėjo 
apie jį atsekusius smogikus. 

— Taigi tai, ką tu pasakojai Patutui apie du apsimetėlius 
žvejus, tiesa? 

— Didžioji dalis, - prisipažino Dredas. - Jie buvo čia, bet 
neišėjo. 

Žodžiai nuskambėjo grėsmingai, ir tai nutraukė tolesnius 
klausimus. Burkas pamanė, kad jam verčiau nežinoti tų vyrų 
likimo. 

— O kaip Gregoris? 

— Berniukas teikia vilčių. Jis galėjo mus išduoti, bet to nepa- 
darė. Liepiau jam dingti, ir jis pasinaudojo mano patarimu. 

— Gerai, - Burkas patampė antrankius. - Išlaisvink mane 
iš tų prakeiktų grandinių. 

Dredas atsigręžė nuo lango. 

— Kūną jau įkėlė, o Patutas šnekasi su šerifu. Turim devy- 
niasdešimt sekundžių dingti iš čia. | 

— Kur mano pistoletas? 

— Pas Patutą. Bet gali pasiskolinti manąjį. 

Dredas iš stalčiaus ištraukė „Magnum 357“, pažiūrėjo, 
ar visi lizdai užtaisyti, paėmė dėžutę su kulkomis ir padėjo 
Burkui atsistoti. Jo kojos linko, o galva atrodė lyg arbūzas, 
užmaukšlintas ant pečių, kol jis ėjo keistų formų kambariais 
prie užpakalinių durų. 

Pašiūrėje, kurioje buvo turbūt visi įrankiai, išrasti nuo ge- 
ležies amžiaus, Dredas rado vielos žirkles ir nukirpo antran- 
kius. Jis padavė Burkui pistoletą, kulkų ir nustūmė valtį nuo 
prieplaukos. 

— Tu naikini mano valtis kaip pašėlęs. Jei ir toliau veiksi 
tokiu greičiu, aš tuoj neteksiu verslo. 

— Aš tau atsilyginsiu, Dredai. 

— Taip, taip. Tik žiūrėk, kad tavęs iki tol nenudėtų. Bake 
yra benzino, bet užvesk variklį tik nuplaukęs bent pusę my- 
lios. Ar pajėgsi taip toli irkluoti? 

— Neturiu iš ko rinktis. Remi viena. 

— Beizilai? Tau patinka ta mergaitė? 

Vyrai įdėmiai pažvelgė vienas į kitą, bet Beizilas tarė tik: 

— Dar kartą ačiū, Dredai. 

— Nėra už ką. Sėkmės ir... O, šūdas, man nepatinka ši dalis. 

Burkas trenkė kumščiu Dredui į smakrą, ir netgi jo tan- 
ki barzda nepajėgė nuslopinti smūgio. Kai Dredas griuvo 
aukštielninkas, Burkas dar kartą trinktelėjo jam per galvą, 
apgailestaudamas, kad kitiems turi atrodyti taip, lyg būtų jį 
nugalėjęs. Tačiau jis smogė nesmarkiai, kad vėliau seniui per 
daug neskaudėtų. 

Paskui jis įšoko į valtį ir atsistūmė nuo įlankos. Siekdamas 
irklo, išgirdo šūksnį ir bėgančio žmogaus žingsnius. 

Velniop irklus - jis užvedė variklį ir nurūko. 


END) 


Vidurdienį Remi pradėjo stebėti, ar Beizilas negrįžta. Ji netgi 
nevalgė pietų, manydama, kad jis grįš alkanas ir jie papietaus 
kartu. Tačiau vidurdienis praėjo, o Burkas nepasirodė. 

Per ilgą popietę ji išdrįso išeiti į lauką ir mėgino pasilepin- 
ti pirmą saulėta diena pelkėse, bet nepajėgė atsipalaiduoti ir 
pasigėrėti egzotišku grožiu, nes jos mintis užėmė Beizilas ir 
jo ilgas užtrukimas. 

Saulėlydis dar labiau padidino jos nerimą. Ji vaikštinėjo 
po prieplauką lyg sargybinis poste. Klausėsi, ar nepasigirs 
variklio ūžesys, nustelbdamas naktinius pelkių garsus, kurie 
iš pradžių ją gąsdino, bet vėliau pasidarė pažįstami ir netgi 
savotiškai ramino. 

Kai prieblanda užleido vietą nakčiai, Remi vėl įėjo į vidų. Kad 
būtų saugiau, ji nedegė žibinto ir budėjo visiškoje tamsoje. Ji 
buvo nieko nevalgiusi nuo pusryčių, bet nesijautė alkana. 

Kas atsitiko, kai Beizilas nuvyko į Dredo parduotuvę? 

Gal pakeliui jį užpuolė tie trys vyrai, vakar atkakliai ieškoję 
tėvo Gregorio? Gal Pinkis tykojo jo pas Dredą? O galir Beizi- 
las, ir Dredas jau nužudyti, ir dabar niekas nežino, kur ji? 

Viena už kitą baisesnės galimybės vaidenosi jai mintyse. 
Galiausiai nuovargis privertė ją atsigulti ir užsimerkti. To- 
kioje minčių sumaištyje ji manė nepajėgsianti užmigti, todėl 
staiga pabudusi pirmiausiai nustebo, kad buvo užmigusi. 

Antra mintis buvo klausimas, kas ją pažadino. Kaip ir 
tada, kai ją pabudindavo Endželė, parsivedusi vieną iš savo 
nesuskaičiuojamų klientų, Remi gulėjo visiškai tyliai. Širdis 
daužėsi. 

Kas ją pažadino iš miego? Garsas? Pikta žadantis judesys 
tamsoje? Pavojaus nuojauta? 

Ji įsitempė klausydamasi, bet nieko neišgirdo. Ar ją prikė- 
lė virpesys valčiai atsitrenkus į prieplaukos polį? 

Ar ji turėtų gulėti ir apsimesti nematoma, kaip darydavo 
suteršto Endželės pasaulio kamputyje? Ji nebe vaikas. Ji pa- 
reiškė Beizilui, kad niekada nebebus auka. Kas galėtų būti 
baisiau už vyrą, su kuriuo Remi gyveno dvylika metų? Jei ji 
ištvėrė žiaurų Pinkio psichologinį spaudimą, tai gali viską iš- 
tverti. Ji išslydo iš lovos, nuslinko per kambarį ir pasiėmė 
virtuvinį peilį. Jis neaštrus, bet panašiausias į ginklą, nes 
Beizilas pasiėmė savo pistoletą. Pagalvojusi ji dar pasiėmė 
žibintą, dėžutę degtukų, tada nuėjo prie artimiausio lango 
ir pažvelgė į lauką. Ji pamatė siluetą, šešėlį tamsoje, styp- 
čiojantį per prieplauką. Jis sustojo, pasiklausė ir toliau tyliai 
slinko prie trobelės. 

Remi pritūpė ant grindų ir suspaudė rankoje peilį. Įdomu, 
ar galima žibalinę lempą panaudoti kaip ginklą? 

Sucypė surūdiję vyriai, įsibrovėlis padvejojo prieš praver- 
damas duris tik tiek, kad įsispraustų į vidų. 

— Remi? 

Ji pajuto didžiulį palengvėjimą. 

— Burkai? 

Remi pašoko ir pribėgo prie jo, bet atsitraukė pamačiusi jo 
rankoje pistoletą. 


K) 


Burkas taip apsidžiaugė, kad Remi nieko neatsitiko, jog vos 
nesuspaudė jos glėbyje, tačiau pamatė vienoje rankoje peilį, 
o kitoje žibintą. 

Paskutinę mylią jis plaukė išjungęs variklį, žinodamas, 
kaip toli garsas sklinda vandeniu. Jis nenorėjo jo ieškančių 
žmonių atvesti į savo slaptavietę. Iš visų jėgų stengdamasis 
grįžti pas Remi, jis nepagalvojo, kad ji pati gali būti jam pa- 
vojinga. 

Tačiau peilis barkštelėjo į grindis, Remi padėjo žibintą ir 
degtukus ant stalo. 

Jis atlaužė pistoleto saugiklį ir padėjo jį šalia žibinto. 

Jie žiūrėjo vienas į kitą. Burkas prakalbo pirmas. 

— Jums viskas gerai? 

Ji energingai palinksėjo galva. 

— Tik išsigandusi. 

— Kodėl? 

— Pirmiausia, nes nežinojau, kas čia ateina. 

— O, aš bijojau, kad nerasiu jūsų. 

— Kurgi aš dingsiu? Kodėl jūs sėlinote? 

— Kad manęs neužkluptų. 

— Neužkluptų? 

— Mane gaudo. 

— Kodėl? 

— Ilga istorija. 

— Jūs suprakaitavęs. 

— Aš irklavau. 

— Aišku. 

Jie vėl stovėjo tamsoje, žvelgdami vienas į kitą. 

— Jūsų taip ilgai nebuvo, - pasakė ji. 

- Žinau. Labai atsiprašau. Negalėjau grįžti. 

— Viskas gerai, tik... 

— Nieko negalėjau padaryti. Jei... 

— Kas atsitiko? 

— Ar čia niekas nepasirodė? 

— Ne. 

— Nieko nematėt? 

— Nė gyvos dvasios visą dieną. Aš labai nervinausi. 

— Bijojot? 

— Jaudinausi. 

— Jaudinotės? 

— Kad jums kažkas atsitiko. 

Juos skyrusi erdvė sumažėjo. Vėliau Burkas neprisiminė, 
kad būtų ištiesęs į ją rankas. Neatsiminė, kaip ją apkabino. 
Tai įvyko negalvojant. Vieną akimirką jis troško ją apkabigiti, 
kitą jau buvo apkabinęs. 

Jis ją stipriai priglaudė. Remi atrodė neįtikėtinai maža ir 
švelni šalia jo. Jis įsikniaubė į jos kaklą po plaukais, ranka 
apglėbė jos galvą ir prispaudė jos veidą prie savo kaklo. Jos 
lūpos sukrutėjo prie jo odos. 

— Bijojau, kad jūs negrįšit pas mane. 

— Manes niekas nebūtų sulaikęs. 

— Aš nežinojau. 

— Žinojai, Remi. 

— Kaip aš galėjau žinoti? 

— Nes aš žadėjau grįžti. 

Jo lūpos surado jos lūpas. Jis bučiavo stipriai, apglėbęs jos 
lūpas iš vienos pusės, iš kitos ir vėl kitos. Jis buvo nerangus, 
bet juk išalkusieji valgo nelabai gražiai. Jis bučiavo ją godžiai, 
ne subtiliai. Pirmą kartą pajutus jos skonį, iš krūtinės išsiver- 
žė dejonė, sukelta ir malonumo, ir didžiulio geismo. 

Galiausiai jis atsitraukė, perbraukė pirštais Remi plau- 
kus, atlošė jos galvą ir pažvelgė į veidą, norėdamas suvokti, 
gal neteisingai suprato jos atsaką. Tačiau moters veido iš- 
raiškoje regėjo tik tokius pat nuostabą ir sumišimą, kokius 
jautė pats. 


Ji droviai palietė jo lūpas pirštų galais. 

Burkas užsimerkė ir palinko į ją, šiek tiek sulenkė kelius, 
prisitaikydamas prie jos klubų išlinkimo. Jo rankos nusly- 
do jos šlaunimis ir stipriai suspaudė. Jos ranka, vos lietusi 
jo plaukus, palenkė jo galvą, ir jie vėl pasibučiavo. Jis atbu- 
las nuėjo lovos link, traukdamas Remi kartu, kol jo šlaunys 
palietė čiužinį. Jis atsisėdo, praskėtė kelius ir prisitraukė ją 
prie savęs. Jis nekantriai nutraukė per galvą Remi palaidinę, 
nusmaukė sportinio kostiumo kelnes ir ji išlipo iš jų. Iš pra- 
džių jo akys, paskui rankos nuslydo jos kūnu - pečiais, krūti- 
mis, liemeniu, klubais, šlaunimis, - stengdamosi paliesti kiek 
įmanoma daugiau. 

Jis priglaudė karštą skruostą prie jos pilvo, jos rankos ap- 
glėbė jo galvą. Jis glostė jos blauzdas ir šlaunis, spūstelėjo 
sėdmenis, bučiavo trikampį per kelnaites, paskui prispaudė 
savo smakrą, nosį ir antakius ir švelniai myluodamas try- 
nėsi įją. 

Galiausiai jis paguldė ją ant lovos, išsitiesė šalia ir įkišo ran- 
ką po kelnaitėmis. Garbanoti plaukeliai vijosi aplink pirštus. 
Jis praskyrė paburkusias lytines lūpas. Moters lyties šerdis 
buvo labai drėgna. Jo pirštai įlindo giliau, vėl sugrįžo, viduri- 
niojo piršto pagalvėlė ėmė masažuoti jautriausią tašką. 

Remi tyliai ištarė jo vardą ir jis suprato tai kaip leidimą eiti 
toliau. Per kelias sekundes jis atsisagstė džinsus ir vėl atsi- 
dūrė ant jos. Įėjęs į ją vos nepravirko iš malonumo. Burkas 
nenorėjo skubėti, bet pojūčiai buvo tokie stiprūs, jis taip ilgai 
to laukė, taip dažnai įsivaizdavo, kad atsidavė jiems ir nebe- 
pajėgė valdytis. 

Jis išsiliejo per greit. Burkas pakėlė galvą, ketindamas at- 
siprašyti, bet pamatė, kad jos veidas atsipalaidavęs, viršutinė 
lūpa išrasojusi prakaito lašeliais, akys užmerktos, krūtinė po 
juo greitai kilnojosi, speneliai standūs. Jis palietė juos nykš- 
čiu ir pajuto, kaip Remi pilvas susitraukė po juo, ji prikando 
apatinę lūpą. 

Burkas pasistūmėjo pirmyn ir liko joje, kad pajustų kie- 
kvieną pulsuojantį trūktelėjimą. Kai tai nurimo, jis apsivertė 
ant šono ir prisitraukė ją arčiau, prispaudė jos galvą prie krū- 
tinės ir ėmė glostyti nugarą. Jie ilgai šitaip gulėjo, ir jis galėjo 
likti taip amžinai. Tačiau jautė, kad reikėtų ką nors pasakyti. 

- Žinau, kad tu labai religinga. Tau tikriausiai atrodo, jog 
neištikimybė - mirtina nuodėmė. Taigi gali sakyti, kad aš 
tave priverčiau. Tik... tik nesijausk dėl to blogai, Remi. Aš ne- 
noriu, kad tu dėl to jaustumeis blogai ir kad blogai galvotum 
apie mane. 

Remi pakėlė galvą, kad galėtų pažvelgti Burkui į veidą. Pa- 
lietusi ranka jo skruostą, ji susirado jo akis. 

— Nesirūpink dėl to, - pasakė ji. - Aš nesu ištekėjusi taip, 
kaip dera. 


00 Skyrius 


D. savo biuro langą Pinkis stebėjo besilinksminančius ga- 
tvėje apačioje. Orfėjaus paradas baigėsi, bet žmonės nesi- 
skirstė, turėdami nuodėmėms dar beveik ištisą parą iki ga- 
vėnios pradžios. 

Išgirdęs atsiveriančias duris, jis atsigręžė. Į vidų įslinko 
Bardas. Jis atrodė nebūdingai blogos nuotaikos. 

— Mano vyrai atsisako priartėti prie tos vietos. Ten vis dar 
tikra knibždėlynė - farai, šerifo pavaduotojas, valstijos poli- 
cija, teismo medicinos ekspertas. Pats suprantat. 

— Ar patvirtinta, kad Makvenas negyvas? 
i rąstas. Sako, Patutas jį nupylė gindamas Beizilą. 
— O kaip Beizilas? - paklausė Pinkis. 


— Nepatikėsit. Patutas buvo jį suėmęs, bet jis paspruko. 

Diuvalis sodriai nusikeikė. 

— Beizilas nutrenkė tą seną sukriošėlį, prekiaujantį jauku. 

— Nutrenkė, kurgi ne! - suriaumojo Diuvalis. - Ar Patutas 
tuo tiki? 

— Nežinau. 

— Argi tas tipas Gregoris nesakė, kad Beizilas ir - kaip ten 
jo vardas - Dredas - bičiuliai. Iš tos tavo pavaizduotos knibž- 
dėlynės nė šventasis Bazilijus nebūtų pasprukęs be pagalbos. 
O kas, po velnių, atsitiko Gregoriui ir vaikinams, kuriuos pa- 
siunčiau su juo? Jokių žinių? 

Bardas papurtė galvą. 

— Nieko. 

— Aš netgi manau, kad jie nepasiekė Dredo parduotuvės. 
Akivaizdu, kad jie mus apgavo. 

— Jie - vieni patikimiausių mano vyrų, - nesutiko Bar- 
das. - Aš jiems įsakinėju, jie vykdo neklausinėdami. 

— Gregorio Džeimso šeima turtinga. Jis juos papirko, kad jį 
paleistų. Dabar jie tikriausiai Las Vegase dulkina po dvi pros- 
titutes vienu metu. 

— Jų neįmanoma papirkti, - nepasidavė Bardas. 

— Tada paaiškink, kur jie. 

Bardas gūžtelėjo pečiais, Pinkis nusikeikė. Jis neprisimi- 
nė, kada jautėsi toks įspaustas į kampą ir nieko nesugeban- 
tis veikti. Jis turėjo dvi puikias progas sučiupti Beizilą ir abi 
nepavyko. Makvenas, matyt, ketino apeiti Del Rėjų Džonsą 
ir veikti nepriklausomai. Diuvaliui tai neatrodė blogai. Prie- 
šingai, jis netgi žavėjosi jo iniciatyva. Tačiau tai sukėlė atsa- 
komąją ugnį ir Makvenas žuvo. „Ačiū, Dagai Patutai“, - pa- 
galvojo Pinkis. Su juo susitvarkysim vėliau. 

Be to, Gregoris Džeimsas dingo pasiėmęs kartu du patyru- 
sius samdomus žudikus. Kaip tas inkščiantis bailys pederas- 
tas įstengė tai padaryti? Kad ir kur būtų Beizilas, jis tikriau- 
siai juokiasi susiėmęs pilvą iš šių nevykusių pasikėsinimų į jo 
gyvybę. 

Vien nuo minties apie tai Pinkio kraujospūdis šovė į dangų 
lyg raketa. 

Bardas nutraukė jo mintis. 

— Nenirškit ant manes už šiuos žodžius. 

Pinkis atsigręžė, bet Bardas kalbėjo toliau, nesutrikdytas 
advokato žvilgsnio: 

— Beizilas galėjo nupilti ponią Diuval ir paslėpti jos kūną 
pelkėje tą pačią dieną, kai pagrobė. Ji gali būti negyva arba... 

— Na, ir kas arba? 


— Velnias, Pinki, pats pamąstykit. Jei ji dulkinosi su Beizilu 
visą savaitę, tai gal ji... Na, žinot... Gal jam su ja taip įdomu, 
kad jis nebegalvoja apie kerštą. O gal kaip tik šitaip keršija? 

Pinkio akys pasidarė pavojingai šaltos ir be išraiškos. 

— Taigi, pagal tavo teoriją mano žmona arba negyva, arba 
lyg pašėlusi dulkinasi su Beizilu? 

Bardas iškalbingai skėstelėjo rankomis. 

- Žinot, kokios tos bobos. Kaip šunys - myli tave, kol šeri 
ir lepini. Todėl jas vadina kalėmis. 

— Niekada apie tai nepagalvojau. 

Atrodė, kad Bardas nepastebi, jog jo bosas vos laikosi ne- 
pratrūkęs, ir neapdairiai šnekėjo toliau: 

— Turiu blogą nuojautą dėl viso to. Nuo pat pradžių nesise- 
ka. Viskas atsigręžia prieš mus. 

— Nevaikščiok aplink. Rėžk tiesiai, ką manai. 

Bardas įkišo ranką į kišenę ir pažvangino smulkias mone- 
tas, paskui arogantiškai gūžtelėjo pečiais. 

— Aš išeinu iš žaidimo, Pinki. 

— Nė velnio! 

— Klausykit. Nenoriu, kad mane užmuštų, ypač dėl kekšės, 
kurios aš niekada neturėsiu. 

Pinkis įsiutęs griebė Bardą už du tūkstančius dolerių kai- 
navusio švarko atlapų. Gal Remi ir nusipelno įžeidimo, bet 
velniškai aišku, kad Pinkis nenusipelno. Nė vienas jo žmogus 
negali pasišalinti todėl, kad pats to nori. Kaip Bardui šovė į 
galvą mintis, kad jis gali? 

— Darysi tai, ką liepsiu, arba pakuždėsiu į ausį Litrelui apie 
Veino Bardo gyvenimą ir darbelius. 

— Jūs mano advokatas. Negalit nieko pranešti apygardos 
prokurorui, nes neteksit licencijos. 

— Teisingai, - sutiko Pinkis tuo tyliu balsu, kuriuo teismo 
salėje užduodavo klausimą, turintį diskredituoti liudytoją. 
Vienas vietos žurnalistas, žavėjęsis juo, pavadino tą balsą ak- 
sominiu kūju. - Aš negaliu išduoti man patikėtos informaci- 

jos, bet galiu paprašyti, kad tai padarytų kas nors kitas. Bet 
nedelsdamas padarys man tokią paslaugą. Tu net mirktelėti 
nespėsi. Ir jei šitaip įvyks, tu žlugsi, Veinai. Kur tave įkiš, ne- 
bus putyčių. Iš tavęs atims brangenybes, gražųjį automobilį 
ir visus puikiuosius drabužius. Jie tave nukiš taip giliai, kad 
džiaugsiesi kartą per mėnesį galėdamas nusišikti, nusiskusti 
ar nusiprausti po dušu. 

Neleisdamas Bardui atsikirsti, jis priėjo arčiau ir prikišo 
nosį prie pat Bardo. 

- Šie blogi reikalai, pasak tavęs, nesibaigs, kol Beizilas bus 
gyvas. Aišku? 

Diuvalis nusprendė neatskleisti planų dėl Remi. Žiūoma, 
Bardas nesvyruoja, kai reikia žudyti moteris, bet Pinkis ne- 
norėjo per anksti žadinti jo apetito. 

— Dabar turiu tau kitą užduotį, - Pinkis paleido Bardą, iš- 
tiesino švarko atlapus ir meiliai paplekšnojo per skruostą. — 
Ir ji tau patiks. 

— Pinkis nesutiko tuoktis su manim bažnyčioje. Jei Bažny- 
čia nepripažįsta mūsų santuokos, tai ir aš nepripažįstu, - su- 
kuždėjo Remi ir pridūrė: - Tikriausiai dėl to ir esu kekšė, kaip 
tu mane kaltinai. 

Beizilas paglostė jai skruostą. 

— Tu ne kekšė. 

Jie buvo stipriai apsikabinę, apimti neviltimi persmelktos 
aistros. Burkas paleido Remi tik atsikelti ir nurengti jį. Remi 
pasitrynė skruostu į jo nuogą plaukuotą krūtinę. 

— Kas mums atsitiks, Beizilai? 

Ji taip natūraliai pasakė jo pavardę, kad jis nusišypsojo, 
bet klausimas išblaivė. 

— Nežinau, - atsiduso jis. 

— Tu turi mane paleisti. Man reikia grįžti. 

Jis papurtė galvą. 

— Bet... 

Burkas atlošė galvą ir pažvelgė į ją iš viršaus, ištarė „ne“ ir 
valdingai pabučiavo. 

Kai jie galiausiai atsiplėšė vienas nuo kito, ji paklausė apie 
jo santuoką su Barbara. 

— Kodėl jūs išsiskyrėte? 

— Nepajėgiau padaryti jos laimingos. 

— Ojji padarė tave laimingą? 

— Ne, - tarė jis ir pirmą kartą suvokė, kad dėl nelaimingos 
santuokos ne jis vienas buvo kaltas. Barbara taip pat nesi- 
stengė jam padėti. 

— Mes nusistatėme darbinius santykius. Manau, taip elgia- 
si dauguma žmonių. 

— Bet taip neturėtų būti. 

— Neturėtų, - jis įdėmiai pažvelgė į ją, tyrinėdamas jos vei- 
do bruožus. - Jei galėtum rinktis, ką norėtum veikti? 

— Turi galvoje, jei Pinkio labdara būtų buvusi be jokių są- 
lygų? 

Jis linktelėjo. 

— Dirbčiau meno galerijoje, - nedvejodama atsakė ji. - Aš 
studijavau dailininkų darbus, daug žinau apie šiuolaikinius 
menininkus. Man gerai sektųsi. 

— Esu tikras, kad sektųsi, - pritarė jis. 

Ji pasikišo rankas po skruostu ant pagalvės, veide ir balse 
išryškėjo liūdesys. 

— O kas būtų buvę, jei mes būtume susitikę kitu laiku, ki- 
toje vietoje, įprastinėmis aplinkybėmis? Tarkim, aš dirbu 
vienoje prestižinėje galerijoje Karališkojoje gatvėje, tu įeini 
ir pamatai mane. 

— Pirmiausiai tai aš negalėčiau sau leisti net atsistoti bet 
kurios galerijos Karališkojoje gatvėje tarpduryje. 

— Tai tik fantazijos, Beizilai. Visko gali būti. 

— Gerai, aš įeinu ir pastebiu tave, taip? 

Ji linktelėjo. 

— Na, pasismailinčiau liežuvį ir tikriausiai įsidrąsinčiau 
tave užkalbinti. 

Ji nusijuokė. 

— Mėgintum įtraukti mane į pokalbį. Tai gerai. O paskui? 

— O paskui nieko. Tu iš karto pamatytum, kad aš beviltiš- 
kas nemokša. 

— Kodėl? 

— Gal ir parodyčiau į „Moną Lizą“, bet čia turbūt mano ži- 
nios apie dailę baigiasi. Tu mane išvytum. 

— Abejoju, - ji droviai nusišypsojo ir tyliai prisipažino: — 
Tėvas Kevinas man padarė didelį įspūdį. 

— Tas paniurėlis kunigas? - pašiepė jis. 

— Taip, jis buvo gana rimtas, bet aš daug apie jį galvojau. 

— O ką tu apie jį galvojai? 

— Nepadorių dalykų. 

— Nel 

— Taip! Maniau, kad jis vestų į pagundą visas parapijos mo- 
teris. 

— Ką tu! 

— Tai tiesa, - nesutiko ji. - Man atrodė, jog jis per daug pa- 
trauklus, kad būtų šventas. 

— Aš nesu šventas. 

— Bet aš tada to nežinojau. Galvojau, kad jis skleidžia nejįti- 
kėtiną seksualinį žavesį. 

— Tikrai? 

— Taip. O tai dar buvo tada, kai aš nežinojau, kad jo pečiai 
nusėti strazdanomis. 

Jis nusijuokė, mėgaudamasis Remi dėmesiu ir flirtu. 

— Visiškai ne. 

— Taip, nusėti! - nusijuokė ji. 

Kitas kelias valandas jie glamonėjosi, bučiavosi, tyrinėjo 
vienas kito kūnus kaip smalsūs nauji meilužiai ir džiaugėsi 
atradimais. 

Jie fantazavo, kad susitiko kitoje vietoje kitu laiku ir da- 
bar gali nevaržomai juoktis ir tuo džiaugtis. Jie erzino vienas 
kitą, tačiau buvo ir ilgų tylos valandėlių, kai jie tik žiūrėjo vie- 
nas į kitą. 

— Tu tokia graži, - pasakė Burkas. - Negaliu patikėti, kad 
esu čia su tavim. 

— Man patinka tavo veidas, - sukuždėjo ji. - Jis labai do- 
ras, bet... 

— Bet kas? 

— Tavo akys labai tamsios, Beizilai, - ji įsižiūrėjo į jas. - Ką 
tu slepi toje tamsoje? 

— Visas savo nuodėmes ir ydas. 

— Jų negali būti daug. 

— Tu nustebtum. O gal ir ne, - nusijuokęs tyliai pridū- 
rė jis. 

Ji palietė jo lūpas pirštų galais. 

— Tu šypsaisi lūpomis, bet ne akimis. Kodėl? Kas tave pa- 
darė tokį nelaimingą? 

Baugino, kad ji sugeba taip gerai jį perprasti, bet kartu ir 
jaudino šis Remi sugebėjimas ir atkaklus noras pažinti jį visą. 
Burkas norėjo prisipažinti, koks jam svarbus jos rūpestis. 


Ž 


pabučiavo ją, priglaudė ir nenoriai pasiūlė, kad jiems reikėtų 


— Remi... 
Jis tyrinėjo jos veidą, akių gelmę ir nerado žodžių. Todėl 


pamiegoti. 

Burkas nugręžė moterį nuo savęs, bet apglėbė jos liemenį 
ir vėl prisitraukė artyn, kad sėdmenys glaustųsi prie jo pil- 
vo išlinkimo. Jis nuoširdžiai vylėsi, kad tokio intymumo už- 
teks. Bet netrukus jis vėl užsidegė. Greit jo erekcija vėl ėmė 
skverbtis į ją. Burkas palietė Remi krūtį, ėmė glostyti spenelį, 
kol tas sustandėjo. Bučiuodamas Remi sprandą, jis praskėtė 
jos šlaunis, pajuto, kad viduje ji minkšta ir atvira, spustelėjo 
ir sumurmėjo jos vardą, kai drėgnas jos karštis vėl apsupo jį. 
Jis pradėjo skverbtis į ją ir beveik užsimiršo nuo ritmo, kai 

tylus garsas išsviedė jį iš erotinio svaigulio. Jis atsitraukė ir 
apvertė ją ant nugaros. Remi verkė. Jis nušluostė ašaras nuo 
jos skruostų. 

— Atleisk, Remi. Aš liausiuosi. Viskas gerai. 

— Aš nenorėjau, kad tu liautumeis. 

Jis nurijo seiles. 

— Tai kas atsitiko? 

- Tu žinai, kaip aš gyvenau su Pinkiu. Žinai, kodėl jis mane 
pasiėmė, kuo mane pavertė ir kas aš jam buvau visus tuos 
metus. 

Burkas suprato, ką ji turi galvoje, ir rimtai linktelėjo. 

— Aš viską dariau, kaip jis liepė, - pasakė ji, maldaudama, 
kadjis suprastų. 

- Žinau. 

Ji trūkčiojamai įkvėpė. 

— Ir tuvis tiek nori manęs? 

— Noriu tavęs? - apstulbęs pakartojo jis.- Ar aš noriu 
tavęs? 

Burkas nusileido ant jos, įėjo vienu staigiu judesiu, panėrė 
pirštus įjos plaukus ir prilaikydamas galvą ėmė tyliai, įtaigiai 
kalbėti: 

— Gal aš mirsiu neužbaigęs visko, gal visą likusį gyvenimą 
praleisiu už grotų. Tai nesvarbu. - Jis atsargiai įėjo dar gi- 
liau. - Bet aš neištversiu, jei tu grįši pas jį. Susitaikysiu su 
viskuo, ko nusipelniau, išskyrus tai, - jis stipriai užsimerkė 
ir prispaudė kaktą prie Remi kaktos. - Tu negali grįžti pas 
Diuvalį. Negali. Daryk, ką nori, tik ne tai. 

— De Diuvali? 

— Kas čia? 

— Dagas Patutas. Jūsų žmona atsirado. 

Romanas padavė nešiojamą telefoną pusryčiaujančiam 
prie stalo Pinkiui. 

— Kur? - staigiai paklausė jis. 

— Dredo parduotuvėje. Su ja šerifo pavaduotojas, o ir ašjau 
važiuoju. 

— O kur Beizilas? 

Pinkis jautė, kad Patutas nenori atsakyti. 

— Jis išleido ponią Diuval ir dingo. 

- Kaip ji? 

— Pasak pono Mičudo, viskas gerai. Labai nori namo. 

— Noriu, kad surastumėt Beizilą, Patutai. Noriu, kad išieš- 
kotumėt kiekvieną sumautą Luizianos colį, kol jį rasit ir per- 
duosit į teisingumo rankas. | 

— Aš labai abejoju, ar jūs ieškot teisingumo, - siutinančiai 
ramiai pasakė Patutas. - Jūs nepranešėt apie pagrobimą, 
nesikreipėt į FTB direktorių, prašydamas, kad ieškotų jūsų 
žmonos. Tačiau jei reikalaujat, pakviesiu FTB apklausti ponią 
Diuval. 

Pinkis taip stipriai spaudė telefono ragelį, kad net krum- 
pliai pabalo. Žiedas su deimantu skausmingai įsirėžė į mažąjį 

pirštą. Tačiau jis nepajėgė atremti Patuto teiginių ir buvo ti- 
kras, kad Patutas tai žino. 

— Ar galiu kalbėti atvirai? - paklausė Patutas ir nelaukda- 
mas leidimo tesė: - Viskas rodo, kad tai šeiminis reikalas. Jį 
spręsti turi ne teisėtvarka, o jūs su žmona. Ir galbūt su Beizi- 
lu. Siūlau išsiaiškinti patiems. 

Vėliau Pinkis neįsivaizdavo, kaip jam pavyko susivaldyti, 
bet tai pareikalavo milžiniškų pastangų. Patuto veidmainiš- 
kos pastabos privedė jį iki ribos. 

— Ačiū už patarimą, Patutai, bet man nereikia tavo postrin- 
gavimų, kaip turėčiau tvarkytis su savo žmona. Tu norėtum 
manyti, kad byla nutraukta, tiesa? Norėtum perrišti gražiu 
kaspinėliu ir manyti, kad viskas baigta. Nes per visą tą kan- 
kynę tu gynei savo numylėtinį Beizilą ir tau labai palengvėtų, 
jeijis išsisuktų beveik nenukentėjęs. 

Nuolat bijodamas, kad jo telefonų klausomasi, Pinkis ne- 
atskleidė, ką ketina daryti su Beizilu. Jis jau anksčiau minėjo 
Patutui, gal ir be reikalo, kad planuoja pašalinti buvusį kovos 
su narkotikais pareigūną. O dabar nematė reikalo vėl dėstyti 
ketinimų. Tačiau Pinkis norėjo, kad Patutas žinotų, jog prisi- 
mins jo požiūrį ir nenorą bendradarbiauti. 

— Gali pabučiuoti atsisveikindamas tą aukščiausią kėdę, 
kurios siekei Naujojo Orleano policijos departamente. Nuo 
šios minutės priešai tave puls iš visų pusių. Gali būti tuo 
tikras. 

Patuto garbei, jis išliko ramus. 

— Aš išsikviečiau policijos sraigtasparnį, kad nuskraidintų 
mane į Džefersono apygardą. Aš pats palydėsiu ponią Diuval 
namo. Mes turėtume parvykti po poros valandų. 

Telefonas nutilo Pinkio rankoje. Priėjęs Romanas nedrą- 
siai paklausė: 

— Pone, ar ponia Diuval grįžta šiandien? 

— Taip, Romanai. 

— Ačiū Dievui! 


— Hm. Taip, - paskendęs mintyse Pinkis barbeno pirštais 
per staltiese. Po akimirkos jis pažvelgė į kamerdinerį ir nu- 
sišypsojo. 

— Manau, kad turėsim deramai atšvęsti. 

— Pone, vadinasi, jūs nepamiršot, kad šiandien Užgavėnės. 
Paskutinė diena švęsti prieš gavėnią. 

— Ne, Romanai, aš nepamiršau, tik turėjau daug darbo. Aš 
tikrai ketinau rengti pobūvį. Čia. Šįvakar. Ar pasirūpinsit, 
kad viską paruoštų? 

— Jau pasirūpinau, pone. 

Romanas išbėgo pasidalyti džiugia žinia su kitais darbuo- 
tojais. Pinkis surinko Bardo telefono numerį. 

— Remi atsirado. 

— Kur? 

— Papasakosiu vėliau. Patutas ją parveš. 

— O Beizilas? 

— Kol kas neaišku, kur jis. 

— Ką man dabar daryti? 

— Tai, ką aptarėm vakare. 

— Nors ponia Diuval grįžta namo? 

Pinkis pažvelgė į tuščią kėdę prie stalo, kur paprastai sė- 
dėdavo Remi. 
 — Būtent todėl, kad ponia Diuval grįžta. 


i) 


Tvirtai suspaustos sesers Beatričės lūpos rodė nepritarimą. 

— Tai prieštarauja taisyklėms. 

— Aha. Na, gal tai ir prieštarauja taisyklėms, bet ponas Diu- 
valis šitaip nori. 

Veino Bardo arogancija rodė, kad jam nedaro įspūdžio nei 
vienuolės abitas, nei jos pareigos vienuolyne. Laikė ją tik dar 
viena boba, stojančia jam skersai kelio. Jis galėtų ją perlipti, 
apeiti, pereiti kiaurai, bet ji nesutrukdys jam įvykdyti tai, už 
ką Diuvalis jam moka. 

— Aš paskambinsiu ponui Diuvaliui ir pati pasikalbėsiu su 
juo. 

— Puiku, seserie, taip ir padarykit. 

Bardas pastūmė jai ant stalo stovintį telefoną, tada, aiškiai 
demonstruodamas nepagarbą, nekviestas atsisėdo, užkėlė 
čiurną ant kitos kojos kelio ir ėmė švilpauti per dantis, lauk- 
damas, kol vienuolė paskambins Diuvaliui į namus. 

— Prašau pakviesti poną Diuvalį. Tai sesuo Beatričė iš „Pa- 
laimintosios širdies“ akademijos. Man būtina su juo pasi- 
kalbėti. 

Pašaipiai šypsodamasis Veinas Bardas klausėsi vienuolės 
pokalbio, kai jai patvirtino, kad Diuvalis tikrai atsiuntė Bardą 
į mokyklą paimti jo svainės. 

— Ar ponia Diuval pritaria tokiam elgesiui? - paklausė ji ir 
po valandėlės sumurmėjo: - Aišku. Labai gerai, pone Diuva- 
li. Atleiskit, kad sutrukdžiau, bet supraskit, jog aš rūpinuosi 
Flaros saugumu, - ji piktai pažvelgė į Bardą, o šis apdovanojo 
ją kerinčia šypsena. 

Kai vienuolė padėjo ragelį, Bardas paklausė: 

— Viskas šaunu? 

— Taip, viskas šaunu. 

Ji buvo šalta kaip ledas, kai atsistojo ir apėjo stalą, šiugž- 
dėdama abitu ir barškindama rožinio karoliukus. 

— Aš pranešiu Elarai, kad susidėtų daiktus. Ji tuoj ateis. 

„Tuoj“ užtruko dvidešimt minučių. Ši vieta jau ėmė veikti 
Bardui nervus. Ant sienos kabojo paveikslas, vaizduojantis 
kruviną nukryžiuotą Kristų, žvelgiantį į jį dvasingomis aki- 
mis, kurios, rodos, sekė jį, vaikštinėjantį po vienuolyno vir- 
šininkės kabinetą. Šventieji ir angelai, plaukiojantys ant ro- 
žinių debesėlių, smerkiamai žvelgė į jį iš raižytų paauksuotų 
rėmų. Bardas galėjo prisiekti, kad kampe stovinti kažkokio 
šventojo kario statula kilstelėjo savo teisuolio kardą jo link. 
Visas tas religinis mėšlas kiekvieną gali pašiurpinti. 

Pagaliau kabineto durys atsivėrė ir Bardui net pagaugai 
nubėgo kūnu. Jis apsigręžė ir sušuko: 


— Jergutėliau! 

Toks švelnus piktžodžiavimas privertė seserį, koks ten jos 
vardas, dar labiau patempti lūpas, bet Bardas negalėjo susi- 
valdyti. Pinkis žadėjo, kad jis ne tik gaus gerą atlyginimą už šį 
darbą, bet ir mėgausis juo. Bet tuo pasakyta per mažai. Jam 
be galo patiks! Per milijoninę sekundės dalį jis sugalvojo tu- 
ziną įvairių iškrypimų, kuriuos išmėgins su jaunesniąja sesu- 
te Flara. 

Išraudusiais iš susijaudinimo skruostais mergaitė perėjo 
kambarį ir ištiesė jam ranką. 

— Labas, pone Bardai. Malonu susipažinti. 

— Ir man, panele Lambet. 

Turbūt pirmą kartą jis paspaudė ranką moteriai, bet džiau- 
gėsi proga paliesti tokią neįtikėtinai karštą pupytę. 

— Ar sesuo Beatričė sako tiesą? Aš tikrai dalyvausiu Užga- 
vėnių vakarėlyje? 

— Tikriau ir būti negali. Ponas Diuvalis mano, kad jau pa- 
kankamai ilgai buvote įkalinta čia. Nenorėjau įžeisti, seserie 
Beatriče, - pasakė jis vienuolei per Flaros petį. - Jūsų svainis 
nori, kad jūs pasilinksmintumėte šįvakar. Sako nusprendęs, 
kad galite dalyvauti vakarėlyje. 

— Ar Remi pritaria? 

— Taip. Ji nori, kad būtum pas juos šįvakar. Ji pati išrinko 
tau drabužius. 

Uždėjusi ranką ant krūtinės, kur pūpsojo dvi smailios krū- 
tys, mergaitė linksmai aiktelėjo: 

— Jie tikrai leido man eiti! Negaliu patikėti! 

Bardas paėmė jos lagaminą ir pasiūlė parankę. 

— Patikėk, mieloji. 


BI 


Pinkis laukė jų prie laukujų durų ir atvėrė jas Patutui nespė- 
jus paskambinti. Netgi šią akimirką dar buvo mažutė tikimy- 
bė, kad jis pakeis jau pradėtą planą ir kad jie su Remi gyvens 

toliau, lyg nieko nebūtų įvykę. Bet netgi ta mažutė galimybė 
išnyko, kai jis pažvelgė jai į akis. Nors ji šyptelėjo jam ir vir- 
pančiu balsu ištarė jo vardą, apglėbęs žmoną jis suprato, kad 
Beizilas ją turėjo. 

Tas kalės vaikas lygiai taip pat galėjo išnuodyti jo prizines 
orchidėjas ar prišlapinti į Chūteau Lafite Rothschild butelį. 
Remi sugadinta. Nuostabi mergina, kurią jis pavertė tobula 
kurtizane, visiems laikams sugadinta Pinkiui. 

Slėpdamas pasibjaurėjimą, jis priglaudė ją. m 

— Brangioji, ačiū Dievui, tu grįžai. Kai pagalvoju, ką tu pa- 
tyrei... - Jis nutilo apsimetęs, kad gerklę gniaužia emocijos. — 
Ar tu niekaip nenukentėjai? 

Diuvalis išklausė, kaip ją sužeidė šratais į nugarą, kai jie 
bėgo nuo „Kryžkelės“. 

— Bet šios žaizdos jau gyja. Aš tik labai pavargusi. 

— Ar Beizilas... 

Ji meluodama papurtė galvą. 

- Jis norėjo įspėti tave, Pinki. Ir viskas. Jis nedarė man 
nieko blogo. 

Dagas Patutas, stovėjęs užpakalyje, nenorėdamas trukdyti 
susitikimui, žengė į priekį. 

— Ponia Diuval nenorėjo aptarinėti patirto išmėginimo pa- 
keliui į čia. Bet dabar aš norėčiau išgirsti jos versiją, kas atsi- 
tiko, ir kai ko paklausti, jei jūs neprieštaraujat. 

— Prieštarauju! - nukirto Pinkis. - Šiandien man priminė- 
te, kad tai mūsų šeimos reikalas. Manau, buvote teisus, - ir 
užtrenkė duris Patutui prieš nosį. 

— Ponas Patutas bijo, kad tu keršysi Beizilui, - pasakė Remi, 
kai jis mostelėjo jai lipti į viršų. - Juk tu neketini, Pinki? 

Jis tik šyptelėjo ir raminamai paplekšnojo jai ranką. Ro- 
manas atnešė lėkštę su maistu į miegamąjį viršuje, bet ji ne- 
palietusi paliko viską ant padėklo. Kai jie liko vieni, Pinkis 
ėmė smulkiau klausinėti apie pagrobimą. 

— Norėčiau pamatyti tą žvejybos namelį, kur jis tave laikė. 
Ar galėsi parodyti kelią? 

— Bijau, kad ne. Man visos pelkės atrodo vienodos. 

— Kodėl jis tave paleido? 

— Nežinau, - kimiai atsakė ji. - Šį rytą jis pažadino mane 
labai anksti ir pareiškė, kad paleidžia. Jis visą laiką tvirtino, 
kad naudoja mane kaip jauką ir kad nesvarbu, kiek reikės 
laukti, jis lauks, kol tu užkibsi. Jis man neaiškino, kodėl stai- 
ga persigalvojo, bet užsiminė, jog tai susiję su vakar nušautu 
policininku. Ir Dredu. Jis nenorėjo, kad Dredas, Patutas ar 
kitas buvęs kolega nukentėtų nuo jo nusikalstamų veiksmų. 
Sakė, kad atėjo laikas tai baigti, kol dar kas nors nežuvo ar 
nebuvo sužeistas. 

— Galėjo pagalvoti prieš pradėdamas. Dabar jau per vėlu. 

— Ką turi galvoje? 

— Nesvarbu. Ar mėginai pabėgti? 

- Žinoma! - šūktelėjo ji ir papasakojo, kaip vos nenusken- 
do. - Po to jis laikė mane surakinęs antrankiais. 

Ji pakėlė neįtikėtinai išraiškingas akis, uždėjo delną ant jo 
žasto ir stipriai paspaudė. 

— Bet aš saugiai grįžau namo ir daugiau niekas nesvarbu. 
Manykim, kad tai buvo blogas sapnas, kurį greit pamiršiu. 

Ji apkabino jam kaklą. 

-<Pinki, prašau, paklausyk Patuto. Netęsk to karo su Beizi- 
lu. Beprasmiška. Jis tik norėjo supurtyti tave, o dabar, kai tai 
padarė, mes jo nei matysim, nei girdėsim. Jei Beizilas galėjo 
pasitraukti, tai ir mes galim, tiesa? Nebekovokim. 

Pinkis šiurkščiu bučiniu užčiaupė jos maldavimus dėl mei- 
lužio, bet staiga atsitraukė. Jam pasirodė, kad Remi nustebo 
dėl jo greito pasitraukimo. Ar ta kalė tikrai tikisi, kad jis įsi- 
vers ją į lovą? Jis vos garsiai nenusikvatojo jai į veidą, bet dar 
ne laikas atskleisti laukiančias staigmenas. 

— Eik pamiegoti, - pasakė jis glostydamas jai skruostą. — 
Noriu, kad gražiai atrodytum šį vakarą. 

— Šį vakarą? 

— Per pobūvį. 

— Pobūvį? 

— Remi, ar iš Beizilo išmokai kartoti žodžius? 

— Atsiprašau. Kokį pobūvį? 

— Užgavėnių. Ar pamiršai, kad šiandien Užgavėnės? Rytoj 
turėsim atgailauti už nuodėmes, bet šiandien galim sau at- 
leisti. Žinoma, aš noriu patenkinti... 

— Aš negaliu šiandien dalyvauti pobūvyje. 

— Tai dar vienas naujas erzinantis tavo bruožas — nutrauk- 
ti mane, kai kalbu. 

Remi susivaldė ir nutylėjo. Po akimirkos ji tarė vos virpan- 
čiu balsu: 

— Aš tik nustebusi, kad tu nori, jog būčiau pobūvio šeimi- 
ninkė, kai ką tik grįžau namo. 

— Ar gali būti geresnis metas atšvęsti tavo sugrįžimą? 

— Norėčiau, kad mes atšvestume vieni. 

— Labai miela, brangioji, bet bijau, kad jau negaliu atšauk- 
ti šventės. Nuvilčiau per daug žmonių, - jis žnybtelėjo jai į 
skruostą. - Elarą irgi pakviečiau į pobūvį. 

Remi išblyško ir nervingai nurijo seiles, lyg norėdama nu- 
stumti šleikštulį. 

— Tikrai? - pasakė su blogai apsimestu entuziazmu. - Ko- 
dėl nusprendei ją pakviesti? Niekada anksčiau nekvietei. 

— Permąsčiau argumentus, kuriuos išsakei per paskutinį 
mūsų pokalbį apie ją. Manau, kad jie pagrįsti. Jau laikas pa- 
leisti ją nuo pavadėlio. Juk ji nebe vaikas, o jauna moteris. 

— Bet, Pinki, aš buvau neteisi, o tu teisus. Tu visada geriau 
nutuoki apie tuos reikalus. 

Jis susiraukė. 

— Tu per vėlai persigalvojai, Remi. Negaliu nuvilti Elaros 
dabar, kai jau ją pakviečiau. Juk nenorėtum, kad taip pasielg- 
čiau. Būtų žiauru. O dabar tu pamiegok, - jis atsistojo. - Gal 

miegas parausvins tavo skruostus. Atleisk, kad taip sakau, 
bet atrodai šiek tiek nusidėvėjusi. 

- Įsivaizduoju, kaip baisiai atrodau. Mano plaukai ir nagai 
nesutvarkyti. Paprašysiu, kad jais pasirūpintų prieš pobūvį. 

— Galėsi gražintis pamiegojusi, - jis žengė durų link. - Beje, 
aš išnešiau telefoną, kad tau niekas netrukdytų. | 

Ji pažvelgė į spintelę prie lovos ir jis patenkintas stebėjo 
jos išsigandusią išraišką. 

— Aš noriu paskambinti Flarai. Jau visą savaitę nekalbėjau 
su ja, ji tikrai dėl to jaudinasi. 

— Nesirūpink. Aš jai pamelavau, kad tau pūlinga angina. 
O dabar jai jau pranešė, kad pasveikai ir lauki jos vakare. 

— Bet man reikia su ja pasikalbėti. 

— Vakaras greitai ateis. Liepiau tarnams duoti tau visišką 
ramybę. Tik aš vienas užeisiu pas tave per visą dieną. 

Jis pasiuntė jai oro bučinį ir įsitikino, kad ji matė, kaip jis 
kiša raktą į duris prieš jas uždarydamas. 


K) 


Remi puolė prie durų ir abiem rankom stvėrė už rankenos, 
pamėgino ją pajudinti į viršų, žemyn, į šonus, bet ji nejudėjo. 
Ji nusivylusi suvaitojo ir susmuko prie durų. 

— Remi manė, kad privalo grįžti pas Pinkį prieš galutinai jį 
palikdama. Ji žinojo, kad turės griebtis visų aktorinių suge- 
bėjimų, norėdama įtikinti jį, kad ją sukrėtė pagrobimas ir kad 
ji nori kuo greičiau pamiršti nemalonų epizodą ir grįžti į bu- 
vusį gyvenimą. Ji ketino vaidinti, kol sugebės paslėpti Elarą, 
kur jos Pinkis nerastų, netgi sugrįžti į Pinkio lovą, nors to 
nepasakė Beizilui. 

Tačiau Pinkis neįsivertė jos į lovą, o tai neįprasta ir todėl 
kėlė nerimą. Buvo vienintelė priežastis, kodėl jis susilaikė — 
įtarė, kad ji turėjo intymių santykių su Beizilu. O jei jis tą 
įtarė, tai ir jos, ir Beizilo, ir Flaros gyvybei gresia pavojus. Ti- 

kriausiai Pinkis vos tik ją pabučiavęs, o gal ir anksčiau, atspė- 
jo, kad ji grįžta pas jį kitokia, negu išvyko. Tikriausiai jis iš 
karto pajuto, kad ji visiškai pasikeitė. Jei jis aptikdavo mažytį 
trūkumą ant orchidėjos žiedo ar nustatydavo, kad patiektas 
vynas laipsniu per šiltas ar per šaltas, tai įstengė pajusti tokį 
giluminį dalyką kaip Remi pasikeitimas pelkėse, kur ji įsimy- 
lėjo Burką Beizilą ir vėl pamilo save. 

Jei ji išgyventų šimtą metų ar mirtų šiandien, būtų dėkinga 
už tas dienas, kurias praleido atskirta nuo pasaulio egzotiško- 
je, civilizacijos nepaliestoje vietoje. Tai ją privertė įdėmiai pa- 
žvelgti į save ir pripažinti, kad buvo tapusi tokia, kokia ją pa- 
vadino Beizilas, - kekše. Ji parsidavinėjo dėl kilniausios prie- 
žasties - norėdama apsaugoti savo seserį. Tačiau šiam tikslui 
paaukojo viską - išdidumą, savigarbą, sielą. O jei ji visiškai 
atsisakė savęs, tai kokia iš jos nauda ir Flarai, ir kitiems? 

Remi niekino tą ponią Diuval, pasyvią ir bailią, kurios vie- 
nintelė priemonė išlikti buvo moteriškos vilionės ir manipu- 
liacija. Tačiau ji ėmė gerbti Remi Lambet, kurios nuomonę 
vertino kiti, tą stiprią ir drąsią moterį, kuriai pavyko išgy- 
venti ir užsitarnauti jautraus ir doro vyro meilę. 

Beizilas! Reikia jį įspėti, kad Pinkis atspėjo jų planą. Bet kol 
ji bent įstengs paskambinti, reikia išsikrapštyti iš šio kamba- 
rio. Ji turi rasti būdą. Vienas motinos klientas išmokė ją išar- 
dyti standartinę spyną. Tačiau spynų technologija progresa- 
vo, kaip ir kiti dalykai, o Pinkis stengdavosi pirkti viską aukš- 
čiausios kokybės. Kai prieš kelerius metus namą remontavo, 
šeimininkų miegamąjį padarė saugiu kambariu, kur būtų 
galima pasislėpti, jei įsibrovėliai įveiktų kitas apsaugos siste- 
mas. Durų išorėje buvo skaičių pultelis. Norint įeiti, reikėjo 
žinoti kodą. Tiesa, galima atrakinti iš vidaus, bet išieškojusi 
visą kambarį ir Pinkio drabužinę Remi nerado rakto. Apimta 
nevilties ji mėgino krapštyti spyną manikiūrinėmis žirklutė- 
mis, dilde, smeigtuku, tačiau, kaip ir įtarė, spyna buvo per 
daug sudėtinga neprofesionalui, neturinčiam įrankių. 


Tada Remi pamėgino atidaryti langus. Atitraukusi užuo- 
laidas ir žaliuzes, ji pamatė, kad išorinės langinės uždarytos. 
Kiek ji mena, jos buvo užvertos tik vieną kartą - kai jie gavo 
žinių apie besiartinančią tropikų audrą. Tačiau dabar langi- 
nės buvo nuleistos. Pro jas vos prasiskverbė dienos šviesa. 
Tačiau tai nieko nereiškia. Nors langų užraktai paprasti, si- 
gnalizacija sudėtinga. Net jei Remi atidarytų langą, iš karto 
įsijungtų signalizacija, įspėdama tarnus apie sistemos pažei- 
dimą. Kas nors praneštų Pinkiui. 

Ji atmetė langus kaip kelią pabėgti ir įtemptai mąstė apie 
kitą išeitį. Per ventiliacijos angą? Ji nuėmė groteles. Per maža. 
Užkopti židinio kaminu? Vargu. Ji neįstengs užlipti siena ar 
lyg dūmai prasiskverbti pro durų apačią. 

Dūmai! 

Name yra ne tik įsilaužimo signalizacija, bet ir dūmų bei 
karščio davikliai, sujungti su apsaugos firmos sekimo tarny- 
ba ir vietos gaisrine. Kai įsijungia signalizacija, išsiunčiami 
gaisrinės automobiliai. Tai neatšaukiamas signalas. Niekas 
nepagalvojo apie netikrus pavojus. Niekas neatšauks gaisri- 
ninkų, kol pareigūnas nepatikrins visų daviklių name. 

Virš durų į Remi drabužine buvo dūmų daviklis. Remi išė- 
mė stalčius iš spintelės, pastatė lempą ant grindų ir patraukė 
baldą prie durų. Ji uždegė kvapią žvakę, nuspyrė batelius ir 
užkopė ant spintelės. Ištiesusi ranką į viršų, ji pakišo liepsną 
per kelis colius nuo daviklio. 

— Nieko nebus, Remi. 

Ji krūptelėjo ir išmetė žvakę, o ši iš karto pradegino sky- 
le kilime. Pinkis perėjo kambarį, užmynė žvakę ir pažvelgė į 
Remi smerkiamai ir pralinksmėjęs. 

— Atrodai kvailokai, Remi, bet turiu pasakyti, kad tavo iš- 
radingumas man padarė didelį įspūdį. Per pastarąjį pusvalan- 
dį parodei didesnius sugebėjimus negu per visus tuos metus, 
kai tave pažįstu. 

Jis paslaugiai ištiesė ranką, norėdamas jai padėti nulipti. 
Kai nepaisydama jos Remi pati nušoko nuo spintelės, Pinkis 
nusikvatojo: 

— Aš nebūčiau pamiršęs tokių elementarių dalykų kaip 
dūmų ir gaisro signalizacija, brangioji, bet, prisipažįstu, esu 
maloniai nustebintas, kad tu tokia protinga ir pati apie ją pa- 
galvojai. 

— Aš visada buvau protingesnė, negu tu manei, Pinki. 

— Reikia pripažinti, kad tu buvai pak4nkamai gudri, nuslė- 
pusi nuo manęs nėštumą. Nustebai, Remi? Gydytoja Keirat 
noriai papasakojo viską, kai aš parodžiau jai kelias kompro- 
mituojančias nuotraukas su meiluže, kuri, beje, yra jos sese- 
lė. Aišku, moteris. Nors aš esu tolerantiškas žmonių lytinei 
orientacijai, - toliau kalbėjo jis, - bet galima teigti, kad vi- 
suomenės matronos, teikiančios pirmenybę daktarei Keirat, 
o ne jos kolegoms vyrams, pasibaisėtų sužinojusios apie jos 
asmeninį gyvenimą. Net jei jos ką nors nujaučia, nenorėtų, 
kad įtarimai pasitvirtintų. Tada, žinoma, jos ją boikotuotų. 
Na, tai apie ką mes kalbėjome? O taip, tavo intelekto koefici- 
entą. Tokiai moteriai kaip tu proto nereikia, Remi. Rizikuoju 
teigti, kad netgi Beizilas man pritartų. Labai abejoju, ar jis 
prieš išdulkindamas kalbėjosi su tavimi apie rimtus dalykus. 
O juk jis tave dulkino, ar ne? 

— Mes mylėjomės! - atšovė ji. - Pirmą kartą gyvenime my- 
lėjausi su vyru. 

Pinkis atgalia ranka kirto jai į veidą, ir didžiausias smūgis 
teko skruostikauliui. Remi susverdėjo nuo akinamo skaus- 
mo, keliai sulinko ir ji griuvo. 

— Tu kekšė, Remi. Tokia buvai visada ir visada būsi, nes tai 
tavo genuose. Gali idealizuoti laiką, kurį praleidai su Beizilu 
jo mažame namelyje, tik judu du laukinėje gamtoje. Bet ne- 
pasiduok iliuzijoms. Beizilas vyras, o visi vyrai laiko tave ta, 
kas esi. Jis tave dulkino, bet tik todėl, kad įžeistų mane. Nagi, 
sakyk, kur jis? 

— Aš nežinau. 

Jis spyrė jai į inkstą. Remi vos nenualpo iš skausmo, bet 
išsilaikė ir nustūmė šleikštulio bangą. 

— Kurjis? 

- Jis paleido mane pas Dredą ir dingo. 

— Valtimi ar automobiliu? 

— Valtimi. 

Ji verkė nuoširdžiai, nes prisiminė tas kelias paskutines 
akimirkas kartu, kai abu troško rasti kitokią išeitį. 

— Aš nenorėjau, kad jis mane paliktų, bet... 

Pinkis sarkastiškai ją pertraukė: 

— Kaip aš tau ir sakiau, Remi. Beizilas gavo iš tavęs, ko no- 
rėjo, o tu, vargšele, likai įskaudinta ir atstumta. 

Ji nusvilino jį žvilgsniu. 

— Tu negali amžinai laikyti manęs užrakintos šiame kam- 
baryje, Pinki. Anksčiau ar vėliau, vienaip ar kitaip aš išeisiu. 

— Remi, kai baigsis šita naktis, tau neberūpės, ar tu išeisi iš 
šio kambario. Tu būsi visiškai abejinga tam, kas tau atsitiks. 

— Ką ketini daryti? Daužyti mane, kol aš pasirinksiu ver- 
čiau mirti, negu gyventi? - ji išdidžiai pakėlė galvą. - Pamė- 
gink, Pinki. Nustebsi, kokia ištverminga tapau. Tu nebeturi 
galios mane skaudinti. Aš ne tokia, kaip tu teigi. Dabar ži- 
nau. Tu tik tuščiai gaišai laiką mane įžeidinėdamas. Aš įgijau 
imunitetą. 

— Nes meilė tave sustiprino, - pašiepė jis. 

— Taip! 

— Tikrai? Drąsiai šneki, Remi. Bet pažiūrėsim, kokia drąsi 
būsi, kai tą, kurią myli, palies tas, kurio nekenti. 

Atrodė, kad Remi krūtinė tuoj plyš nuo besiveržiančios 
raudos. 

— Neliesk jos! 

— Ak, tu atspėjai! Saldžioji Flara, - Pinkis pabučiavo savo 
pirštų galiukus. - Tokia prisirpusi, tokia trokštanti patirti 
gyvenimo skonį. 

Remi sugriebė spintelės kraštą, atsistojo ir puolė ant jo, 
taikydama pirštais išdurti akis. Pinkis atstūmė ją ir nusviedė 
ant lovos. 

— Mergaitė sprogsta nuo gyvybingumo, ar ne? - maloniai 
tarė jis, lyg jie būtų aptarinėję veislinį žirgą. - Ji akivaizdžiai 
demonstruoja savo seksualumą, kibirkščiuojantį aplink kaip 
elektra. Ji turi didesnių galių suteikti vyrui malonumą negu 
tu, Remi. Kaip džiaugsis pirmasis, jos paragavęs! 

Remi nuslydo nuo lovos ant kelių, prišliaužė prie Pinkio, 
apkabino jo šlaunis ir ėmė kimiai maldauti: 

— Prašau, Pinki. Maldauju, pasigailėk jos. Aš padarysiu vis- 
ką, ką tu liepsi. Viską. 

Remi dar stipriau apkabino vyrą ir, įsitvėrusi už drabužių, 
mėgino atsistoti, bučiuodama ir glostydama jį per audinį. 

— Daryk, ką tik nori, su manim, bet neliesk jos. 

Stengdamasis išvengti bučinių, Pinkis nustūmė ją šalin. 

— Liaukis, Remi. 

— Prašau, Pinki, - raudojo ji. - Prašau, neliesk jos. 

— Aš ir neketinu, brangioji. Tu neteisingai supratai, kad 
Elara pakeis tave mano lovoje. Visiškai ne, - jis ištiesė ranką 
ir paglostė jai skruostą. - Aš padovanojau ją Bardui. 

Kol jis išėjo ir užrakino duris iš išorės, Remi lyg prikalta 
prie grindų liko stovėti, svyruodama nuo paskutinio žodinio 
smūgio. Bardas. Su Elara. 

Ji sukryžiavo rankas ant pilvo, pasilenkė į priekį ir prikan- 
dusi apatinę lūpą sulaikė besiveržiančią aimaną. Tada sukal- 
bėjo padėkos maldą Dievui, kad suteikė paskutinę galimybę 
išgelbėti padėtį. Ji atgniaužė pirštus ir pažvelgė į raktą, gu- 
lintį ant delno, - raktą, kurį ji pavogė iš Pinkio kišenės, apsi- 
mesdama, kad maldauja pasigailėti. 


IO skyrius 


- „A kodėl aš nevažiuosiu tiesiai į Remi namus. 

Merginos naivumas kaitino Bardą ne mažiau negu mintys, 
kaip ji atrodo nuvilkus mokyklinę uniformą. Su gundančia, 
saldžiai kvepiančia Flara jis praleis nuostabiausias valandė- 
les, kurių jau seniai trokšta. Jis vos laikėsi, kad nepradėtų 
laižyti kepsnio nesulaukęs tinkamo meto. 

— Namie per daug šurmulio, - paaiškino jis. - Visi ruošia- 
si pobūviui. Darbininkai tokie nerangūs, jų neišjudinsi nė su 
lazda. Todėl sesuo prašė atvežti tave čia, kad galėtum ramiai 
apsirengti. 

— Keista, kad Remi šitaip sumanė, nes mes nesimatėm jau 
visą savaitę. Gal reikia jai paskambinti? 

Vesdamas merginą motelio koridoriumi į iš anksto užsi- 
sakytą kambarį, Bardas pajuto, kad ji kažką įtaria. Iš pradžių 
jis ketino užsisakyti kambarį prašmatniame viešbutyje, bet 
vėliau persigalvojo - kam švaistyti pinigus už kambarių ap- 
tarnavimą ir kvepiantį muilą, kai iš anksto žinai, kuo baigsis 
ši popietė. Be to, jei Flara ims rėkti, čia į ją niekas nekreips 
dėmesio. Tokiame motelyje niekas nieko neklausinėja ir gali 
užsiregistruoti nors peliuko Mikio vardu, jei iš anksto moki 
grynais. Stengdamasis sumažinti Flaros nuogąstavimus bent 
kol jie įeis į kambarį, Bardas atsiduso: 

— Nors jie liepė tau nesakyti, bet tu neleidi man rinktis. 

— Ko nesakyti? 

— Jie ruošia tau didelę staigmeną. Tikrai ypatingą dalyką. 
Todėl ir paprašė užlaikyti tave, kol viskas bus paruošta. 

— Tikrai? - sukrykštė Flara, apdovanodama jį tūkstančio 
dolerių verta šypsena. - Įdomu, kas tai galėtų būti? 

— Aš žinau, bet prisiekiau nesakyti. 

— Nors užsiminkit. Prašau, pone Bardai. 

— Nieko nebus. Ir mano šefas, ir ponia Diuval nudirs man 
kailį, jei išduosiu jų paslaptį. Aš ir taip per daug pasakiau. 
Pažadėk man, kad vaidinsi nustebusią. 

— Pažadu. 

Bardas atrakino kambario duris ir įvedė merginą į vidų, 
laikydamas po pažastimi dėžę su jos karnavaliniu kostiumu. 
Pinkis pagalvoja net apie menkiausias smulkmenas. Vos tik 
jie sėdo į automobilį, Flara pakėlė dėžės dangtį ir pažvelgė 
į vidų, bet nenuplėšė apsauginio popieriaus. Kai Bardas pa- 
klausė, ko ji delsia, mergina atsakė norinti pasimėgauti lau- 
kimu. Bet vos tik jie įėjo į kambarį, Flara pagriebė iš jo dėžutę 
ir padėjo ant lovos. 

— Nebegaliu ilgiau laukti. 

Ji nusviedė antvožą, praskleidė pastelinį plonytį popierių 
ir susižavėjusi šūktelėjo: 

— Oho! 

Mergina žvelgė į blizgantį audinį, išsiuvinėtą žėrinčiais 
deimantukais ir spalvotais kristaliukais, ir sudėjo rankas po 
smakru lyg maža mergytė, murmanti padėkos maldą prieš 
vakarienę. 

— Jis beveik per gražus vilkėti. Kas tai? 

- Išvyniok ir pažiūrėk. 

Ji lyg relikviją ištraukė iš dėžės du drabužėlius, nors kos- 
tiumas visiškai neatrodė apeiginis. Liemenėlę sudarė du bran- 
gakmeniais nusagstyti žėrintys kaušeliai, prilaikomi ryškias- 
palvių petnešėlių, o apatinė kostiumo dalis buvo haremo kel- 
nės ir panašiais blizgučiais išpuoštos kelnaitės. Kelnių kleš- 

nės buvo perregimos, čiurnos apvedžiotos brangakmeniais 
siuvinėta juostele. Dar dėžėje buvo kvadratinė kepuraitė su 
vualiu ir auksinės kurpaitės su skambalėliais prie nusmailin- 
tų nosių. Mergina atrodė ir patenkinta, ir sumišusi. 

— Arjūs tikras, kad čia man? Nesumaišėte dėžių? 

— Tau nepatinka? 

— Oi, labai patinka. Nuostabu, - užgniaužusi kvapą atsakė 
ji, - bet audinio pernelyg mažai. 

— Taip manai? Pasimatuok, o jei nepatiks, dar bus laiko 
pakeisti kitu, - Bardas kritiškai nužvelgė merginą ir susirau- 
kė. - Bet žinai, gal tu ir teisi. Tavo amžiaus merginai turbūt 
pavojinga vilkėti tokį kostiumą. 

Atvirkštinė psichologija paveikė kaip burtažodis. Užrie- 
tusi nosį, Flara pagriebė drabužius ir nužingsniavo į vonios 
kambarį, užsidarė duris ir užsirakino. 

Bardas prunkštelėjo. Moterys tokios nuspėjamos. Argi ste- 
bėtina, kad vyrai turi sugalvoti vis naujų pasilinksminimo būdų 
sujomis. Senos, jaunos, gražios, bjaurios, liesos, apkūnios, bal- 
taodės, juodaodės ar kitos spalvos - visos jos, nors ir vos vos 
įžeistos, trokšta įrodyti, kad vyras neteisus. Štai ir Flara nekan- 
trauja įrodyti jam esanti savarankiška, subrendusi ir drąsi. 

Bardas atitraukė lango užuolaidas, patikrino, ar užrakin- 
tos durys, užkabinta grandinėlė, paskui atsisėdo ant lovos 
krašto, laukdamas ir mintyse mėgaudamasis būsimu reginiu. 
Tačiau kai Flara nepasirodė po dešimties minučių, jo kantry- 
bė ėmė sekti. 

— Elara, gal tau padėti? Ar viskas gerai? 

— Ne. Turėjau galvoje, man nereikia padėti, ir taip - ma- 
nau, kad viskas gerai. 

— Ar kostiumas netinka? 

— Hm. 

— Nagi, pasirodyk. 

Padvejojusi kelias sekundes, Flara atidarė duris. Bardas įsi- 
tempė laukdamas, bet netgi toks moterų žinovas kaip jis ne- 

buvo pasiruošęs atgijusiai fantazijai, kuri peržengė slenkstį. 
Merginai einant, kurpaitės skambėjo, nosį ir burną dengian- 
tis šydas tik pabrėžė žavingą jos žvilgsnio drovumą, krūtys 
vos tilpo į mažyčius liemenėlės kaušelius. 

- Tikriausiai mano sesuo nesuvokė, kokia ji trumpa, - pa- 
sakė ji nesąmoningai slinkdama ranka per nuogą pilvą. Vie- 
na eile blizgučių mažiau, ir Bardas būtų pamatęs jos gaktos 
plaukelius. 

— Kaip jums atrodo, ar bus gerai? 

— O, taip! - Bardo liežuvis prikepė prie gomurio. - Atrodai 
šauniai. 

— Nemeluojat? 

Bardas atsistojo ir žengė prie jos. 

— Nemeluoju. Atrodai taip, kad norisi tave suvalgyti. 

Tikriausiai jo šypsena nekėlė Flarai didelio pasitikėjimo, 
nes mergina nervingai susijuokė ir žengė žingsnį atgal. 

— Ačiū, - ji nusigręžė. - Verčiau persirengsiu savo drabu- 
žiais, kol bus laikas eiti į vakarėlį. 

Bardas sugriebė jos ranką ir vėl atsuko į save. 

— Jau laikas, širdele. Tas vakarėlis bus čia. 

Jis nutraukė kepuraitę bei šydą ir lūpomis užspaudė pravi- 
ras iš išgąsčio merginos lūpas. Bardas įgrūdo jai į burną liežuvį, 
ranka apglėbė nuogą taliją, prisitraukė prie savęs ir prispaudė 
prie savo klubų. Ji mėgino ištrūkti, bet tai dar labiau jį įkaiti- 
no. Mergina netgi pliaukštelėjo jam per veidą, tuo paskatin- 
dama jį dar tvirčiau ją prispausti ir kovoti. Galiausiai Bardas 
užlaužė jos ranką už nugaros ir prispaudė tarp menčių. 

— Ką tu darai? Liaukis! - suriko ji. - Skauda! 

Palenkęs galvą, Bardas krimstelėjo į krūties iškilumą virš 
liemenėlės. 

Mergina sukliko. 

— Užsičiaupk! - Bardas skaudžiai sužnybo jai skruostą. — 
Tik surik dar kartą, ir aš padarysiu taip, kad tau tikrai skau- 
dės. Supratai? 

Mergina pravirko, bet jos ašaros tik dar labiau įkaitino 
Bardo geismą. Jam patiko, kai moterys verkia iš baimės ir 
skausmo. 

— Jei tu mane nuskriausi, Pinkis tave užmuš. 

Bardas nusikvatojo. 

— Aha, žinoma, jis mane užmuš, širdele. 

— Ką tu man darysi? 

— O kaip tu manai? - sumurkė jis, įkišo ranką tarp jos šlau- 
nų ir spustelėjo. 

Mergina sudrebėjo, kaip jis suprato, šlykštėdamasi. Tai 
jam atstojo ekstazės virpesius. 

— J-j-jie žino, kad aš su tavim, - mikčiojo ji. - Manęs tikrai 
ieškos. 

— Ar tu dar nesupratai, mieloji? Šį vakarėlį mums surengė 
tavo svainis. 

— Meluoji! Pinkis niekada nebūtų... 

— Bet padarė. Turėsi padėkoti jam už tą malonumą, kurį 
patirsim kartu. 

— Mano sesuo... 

— Turi savų rūpesčių. Ji nesijaudins dėl tavęs. 

Atrodo, kad mergina pagaliau suvokė tikrąją savo padė- 
tį ir dar smarkiau pravirko. Bardas lyžtelėjo ašarų nuo jos 
skruosto. 

— Atsipalaiduok, širdele. Daryk tai, ką aš liepsiu, ir kas žino, 
gal tapsi tokia pat gera kekše, kaip ir tavo mamytė. Taip, aš 
viską žinau apie Endželę. Tu gimusi būti kekše. Turi potenci- 
jos tapti tobula prostitute. 

— Prašau, nereikia, - raudojo mergina, mėgindama ištrūkti. 

Bardas išsitraukė peilį iš kelnių kišenės. Grėsmingai sprag- 
telėję ašmenys atsilenkė. Mergina suspigo. Bardas prikišo 
peilio galiuką prie jos apatinės lūpos. 

- Jei rėksi, neteksi jos. Aišku? Dar vienas klyktelėjimas, ir 
nurėšiu ją. O būtų labai gaila, nes turiu puikių idėjų, ką tu 
galėtum padaryti savo saldžiąja burnele. 

Bardas užkišo ašmenis už jos petnešėlės ir perrėžė audi- 
nį. Kaušelis nusviro į priekį, atidengdamas krūtį. Flara suai- 
manavo, apatinė lūpa ėmė nevaldomai drebėti, bet ji nerėkė. 
Bardas taip pat grubiai nupjovė ir antrą petnešėlę. 

— Tik pažvelkit, ką mes čia turim! - saldžiai nutęsė jis ir 
prikišes peilio galiuką prie spenelio švelniai paplekšnojo. 
Spenelis sustandėjo. 

— Gėda, gėda, - sarkastiškai nusijuokė jis. - Tokia pavyz- 
dinga mokinė. Ką pasakytų sesuo, kuo ji ten vardu? 

Durys už Bardo nugaros triukšmingai atsilapojo. 

— Mesk peilį ir pasitrauk nuo jos! 


K) 


Burkas Beizilas stovėjo palinkęs į priekį, abiem rankomis 
spausdamas pistoletą. Kita sekundės dalis pralėkė kaip mi- 
gloje. Ausyse skambėjo merginos klyksmas. Burkas šovė į 
Bardą, bet tas kalės vaikas išvengė kulkos. Ji pralėkė pro jo 
galvą ir nudrėskė tapetą už nugaros. Bijodamas sužeisti mer- 
giną, Burkas nebešovė. 

— Tu suimtas, Bardai, - riktelėjo jis. 

— Nejuokink, Beizilai! - šūktelėjo Bardas ir sviedė peilį. 

— Cha-cha-cha, šikniau! - suriko snaiperis, išniręs iš už 
Beizilo nugaros. 

Bardas akimirką nustėro, kulka kirto jam tiesiai į tarpuakį. 
Jis dribo nė neriktelėjęs. Jo sviesto peilio rankena vis dar vir- 
"pėjo durų staktoje. Ašmenys tik per plauką nekliudė Beizilo. 
Įsiveržę į kambarį šturmo būrio kovotojai apsupo Burką. Jis 
puolė dengti merginą, su siaubu spoksančią į kruviną masę, 
kuri vos prieš kelias sekundes buvo Bardo galva. Beizilas nu- 
sivilko striukę ir apgaubė merginai pečius. 

— Ar tau viskas gerai? 

Ji spoksojo į jį su tokia pat nuostaba, kaip ir į lavoną. Bei- 
zilas pakartojo klausimą, ji abejodama linktelėjo. 

Vienas iš vyrų atsiskyrė nuo grupės. 

— Dabar jau mes susitvarkysim, Beizilai. 

Burkas paspaudė jam ranką. 

— Ačiū. Jūs, vyrai, gerai padirbėjot - pradedant sekimu, 
baigiant veiksmais čia, - tarė jis, rodydamas į Bardo kūną. 

Pareigūnas atidavė pagarbą. 

Beizilas sugriebė merginą už rankos, ištempė ją pro duris ir 
nusivedė koridoriumi. Kai jie pasiekė aikštelę, pilną policijos 
automobilių, Beizilas įstūmė ją į netarnybinio automobilio 
keleivio vietą, apibėgo mašiną ir atsisėdo už vairo. Padangos 
sucypė, kai jis išsuko pro atskubančią greitąją. Jie jau buvo 
nuvažiavę pusę kvartalo, kai mergina pratrūko: 

— Jėzau aukštielninkas! Kur tu taip ilgai tryneisi? Tas šuns- 
nukis lindo prie manęs kaip velnias. Ir kaip jis drįso sakyti, 
kad turiu potencijos tapti tobula prostitute? 

Talentingiausia Rubės Bušero mergina Izabelė susierzinu- 
si nusitraukė juodų garbanų peruką. 


Al skyrius 


|abelė atrodė jaunesnė, buvo protinga ir linkusi į nuotykius. 
Rubės namuose ji tenkindavo įvairiausias vyrų fantazijas, jei 
tik klientai išgalėdavo už jas susimokėti. Šių savybių rinkinys 
padėjo jai suvaidinti Flarą Lambet Burko Beizilo spąstuose. 

Žinoma, Izabelei gerai sumokėjo už sugaištą laiką ir patir- 
tus nemalonumus. Davęs prostitutei solidų čekį, Beizilas iš- 
siskyrė su ja prie Rubės kabineto durų. Jis skubėjo, bet būtų 
nemandagu atsisakyti madam kvietimo išgerti, kai ji jam tiek 
daug padėjo spendžiant spąstus Bardui. 

— Taigi, viskas vyko pagal planą? - paklausė Rubė, tiesda- 
ma Burkui viskio taurę. 

— Tobulai, - jis užsivertė gėrimą. - Aš klausiausi iš sesers 
Beatričės kabineto prieangio. Izabelė net mane įtikino, kad 
ji - skaisti mokinukė. 

— Tokia ir buvo kadaise, - tyliai nusijuokė Rubė. - Tačiau 
aš labai džiaugiuosi, kad jis užkibo. Tu gerai pažįsti priešus, 
Beizilai. 

Jis stebėjo viskį, tekantį iš grafino į taurę, kai Rubė vėl pri- 
pylė. 

— Remi buvo įsitikinusi, kad Pinkis mėgins paveikti ją per 
seserį, ir ji buvo teisi, nors mes ne visai pasikliovėm jos nuo- 
jauta. Vyrai sekė Bardą. Šįryt jie pasiklausė jo pokalbio su 
Diuvaliu, todėl mes žinojom, kada jis pasiims Flarą ir kokiu 
tikslu. — 

— Tas žmogus turėjo mirti. 

— Visiškai sutinku, - niūriai pritarė Burkas. - Mes su Iza- 
bele atvažiavom į „Palaimintąją širdį pusvalandžiu anksčiau 
užjį. Kaijie su Bardu pajudėjo nuo akademijos, furgonas sekė 
juos iki motelio. Viskas vyko sklandžiai, nors Izabelė aprėkė 
mane, kad aš per ilgai delsiau, kol įsikišau. 

— Kur dabar Flara? 

— Policijos priežiūroje. Nekorumpuotos policijos. 

— O Bardas negyvas? 

— Be abejonės, - ramiai pasakė Burkas ir ištuštino antrą 
porciją viskio. 

— Gaila, kad neatnešei man jo ausies ar kitokio įrodymo. 
Man patiktų turėti suvenyrą, - madam kilstelėjo savo taurę 
sveikindama Beizilą ir išgėrė iki dugno. 

— Ačiū, kad paskolinot man Izabelę, - padėkojo jis. - Aš ir 
vėl jums skolingas. 

— Nesąmonė. Bardo mirtis išlygino mūsų skolas. Be to, da- 
bar aš tau skolinga už kitą paslaugą. Tu man atsiuntei Diksę, 
oji atneš nemažą pelną mano namams. 

Burkas nusišypsojo. 

— Vyliausi, kad jūs patiksit viena kitai. Bet nesmagu, kad ji 
tik Bardo sumušta prisirengė ateiti čia. 

— Ji greitai sveiksta. - Rubė pasiūlė Burkui dar viskio, bet 
šis papurtė galvą. 

— Jūs nusipelnėt mano dėkingumo, pone Beizilai. Jūs visa- 
da būsit laukiamas svečias. 

— Ačiū, bet AEG ar kada nors pasinaudosiu jūsų pasiū- 
lymu. 

Madam sumurkė kaip katė: 

— Vadinasi, jūs su ponia Diuval?.. 

— Remi, - pataisė jis. 

Sunkiausia jo gyvenime buvo palikti ją šį rytą. Praėjusią 
naktį jie ilgai kalbėjosi apsikabinę, mylėjosi ir vėl svarstė savo 
beviltišką padėtį. 

Rytą jie priėjo prie išvados, kad Remi turi laikinai grįžti 
pas Diuvalį. Ji lengviau priėmė planą negu Burkas, prisiekęs, 
kad ji niekada neperžengs Diuvalio namų slenksčio. 

— Aš neleisiu tau grįžti. Nei popietei, nei vienai valandai. 

Tačiau netgi teigdamas tai, jis žinojo, kad tai vienintelė 
išeitis. 

— Nelaukiu to, bet susidorosių, — pasakė Remi. - Gal prieš 
savaitę būčiau nepajėgusi ar nenorėčiau. Bet dabar ir galiu, ir 
noriu. Tik pasirūpink Elara ir, maldauju, būk atsargus. 

Jie stovėjo apsikabinę, kol įsikišęs Dredas įspėjo, kad Beizilo 
plane laikas labai svarbus. Jei jie nepajudės dabar, viską suga- 
dins. Taigi Burkas patikėjo Remi Dredui, kol atvyks Patutas. 

Burkas laikė apygardos prokurorą Litrelą sąžiningu žmo- 
gumi, kuris nuoširdžiai siekia pakeisti vyraujančią nuomonę, 
neva Naujojo Orleano policijos departamentas - vienas iš la- 
biausiai paperkamų šalyje. 

Tačiau Litrelo nuomonė apie leitenantą Burką Beizilą ne- 
buvo labai gera, nes ją formavo neigiamas visuomenės požiū- 
ris, piktos apkalbos. Taigi kai Burkas iš anksto nesusitaręs 
įsiveržė į kabinetą, prokuroras iš pradžių apstulbo ir pagrasi- 
no išmesti jį lauk. Tačiau greita Burko šneka iš karto atkreipė 
Litrelo dėmesį. Jis klausėsi vis labiau piktindamasis viskuo, 
ką Burkas pasakojo. Vis dėlto, būdamas politikas, jis elgėsi 
atsargiai ir nieko nepažadėjo, išskyrus išnagrinėti šį reikalą 
ir susisiekti su Burku vėliau. 

Tada Burkas pakėlė telefoną nuo apygardos prokuroro sta- 
lo ir pagarbiai ištiesė prieš save kaip evangelikas Bibliją. 

— Arba jūs skambinat valstijos generaliniam prokurorui, 
arba tai padarysiu aš pats. Man visiškai nesvarbu, kuris 
skambinsim. Aš tik iš mandagumo siūlau jums, pone Litre- 
lai. Suteikiu jums progą įrodyti, kurioje korupcijos skandalo 
pusėje stovite jūs. 

Taigi Litrelas pats paskambino valstijos generaliniam pro- 
kurorui. Šis leido jiems veikti, ir reikalai pajudėjo svaiginamu 

greičiu. Staigių sutartinių veiksmų rezultatas akivaizdus — 
Bardas negyvas. 

Burkas atsistojo ir paspaudė ranką Rubei Bušero. 

— Ačiū už viskį ir atleiskit, kad taip skubu, bet noriu daly- 
vauti suimant Diuvalį. 

- Šį vakarą? O, tikrai abejoju, kad šį vakarą jį suims, pone 
Beizilai. 

— Kodėl? 

— Todėl, kad šiandien Užgavėnės. 

— Nair kas? 

— Mus pasiekia žinios iš Diuvalio namų apie ten vykstantį 
karnavalą. Tiesą sakant, keli ponai atėjo pas mus tiesiai iš 
Pinkio namų, kur vakarėlis jau pačiame įkarštyje. Pasak jų, 
ten labai linksma. 

Burkas spoksojo į ją, pradėdamas suvokti, kuo tai gresia. 
Jis pažvelgė į savo pranešimų gaviklį. Veikia, baterija pakrau- 
ta. Bet Remi neskambino. Ir tai reiškia, kad atsitiko kažkas 
negera. 

Jis paprašė leidimo paskambinti Rubės telefonu. 

— Čia Beizilas, - pasakė jis, kai jam atsiliepė. - Ar jau turim 
Diuvalį? 

Jį perjunginėjo trims žmonėms, kol galiausiai vienas drą- 
suolis pasakė jam blogą naujieną: 

— Suimti tokį įžymų žmogų kaip Diuvalis labai rizikinga, 
ypač jei nori tai padaryti slaptai. Labai daug draudimų. Mes 
norim padaryti tai pagal taisykles, kad mūsų neapkaltintų 
proceso nesilaikymu. Gali užtrukti kelias dienas... 

— Dienas! - šūktelėjo Burkas. - Ar jums visai galvoj negerai?! 

— Mes darom, ką galim, pone Beizilai. Ir neįžeidinėkit 
manęs... 

- Žmonėms gresia mirtinas pavojus, idiote! 

— Mes galim mėginti ir šį vakarą, bet... 

— Nelaukit! Ar girdit mane? Gaukit suėmimo orderį ir vyk- 
dykit šiandien, arba Litrelas ir valstijos generalinis prokuro- 

ras nutarkuos jums subines. O paskui aš pats ateisiu ir panar- 
dinsiu jus į mėšlą! 

Jis metė ragelį. 

— Turiu eiti ten. 

Kelias dienas! Remi negali likti pas Diuvalį kelias dienas, 
kol biurokratai sutvarkys reikiamus popierius. Vos išgirdęs 
apie Bardą Diuvalis puls. Kol kas jis mano, kad Bardas užsira- 
kinęs motelio kambaryje atima nekaltybę jo svainei. Sužino- 
jęs, kad to nebuvo, jis viską sudėlios į vietas ir puls Remi. 

— Pone Beizilai! - madam griebė jį už rankovės, kai jis bėgo 
pro ją prie durų. - Jūs pasirodysit labai įtartinai, įsiveržęs į 
Pinkio Diuvalio vakarėlį kasdieniais drabužiais. Gal norit pa- 
siskolinti iš mūsų kostiumą? 

Burkas negalėjo gaišti nė minutės, bet pamanė, kad bus 
protingiau paaukoti truputį laiko, kol Rubė suieškos jam kos- 
tiumą. Jis vaikščiojo po jos kabinetą ir keikdamas dar kartą jį 
nuvylusią sistemą, ir kartu jai dėkodamas. 

Delsimas nuovadoje suteiks jam progą pasielgti geriau, 
negu suimti Diuvalį. Dabar jis galės jį užmušti. 


a) 


Skausmas Remi nugaroje virto buku maudimu. Ant skruosto 
jau ryškėjo mėlynė, bet ištino nesmarkiai. Skausmą ir mau- 
dimą dar galima iškęsti, tačiau kaip ištverti mintį, kad Bardas 
prievartauja jos seserį? 

Burkas prisiekė dar prieš suimdamas Pinkį pasirūpinti 
Flaros saugumu. Jis laikysis pažado, jei tik galės. O jei, ne- 
paisant jo karžygiškų pastangų, nepavyks? Remi nepavyko. 
Pinkis nepatikėjo jos vaidyba. Gal ir Burkui nepasisekė? Gal 
jis neįstengė įtikinti apygardos prokuroro veikti greit? 

Nežinodama, kas atsitiko, Remi nusprendė, kad planas su- 
žlugo, todėl jai reikės gelbėti Flarą. Telefonas! Jai reikia te- 


lefono. Ji susidorojo su pirmu iššūkiu - išeiti iš miegamojo. 
Dabar ji turi raktą. Kitas žingsnis - rasti telefoną. 

Vos pajutusi, kad jau saugu išmėginti raktą, ji taip ir pada- 
rė. Spyna spragtelėjusi atsirakino. Ji palaukė, širdis daužėsi, 
bet aplinkui buvo tylu, ir ji pastūmė duris. 

Koridoriuje tuščia. Ji pažvelgė į staliuką hole, laiptų vir- 
šuje, kur paprastai stovėdavo telefonas, bet, žinoma, vyras 
pagalvojo ir apie tai. 

Remi nuslinko koridoriumi iki laiptų viršaus. Prieš užeida- 
ma ant laiptų aikštelės, ji sustojo svarstydama, ką darys su- 
sitikusi kokį nors tarną. Jie ištikimi Pinkiui, o ne jai, nes visi 
buvo jo klientai, kuriuos Pinkis išgelbėjo nuo ilgų kalėjimo 
metų, o gal net nuo mirties. Niekas neišpildys jos prašymo, 
pirmiausiai nepranešęs Pinkiui. 

Erolas? O jei ji sutiktų savo asmens sargybinį? Ar pajėgtų 
įtikinti jį jai padėti? Jis nelabai guvaus proto. Gal pavyktų 
įtikinti jį išvesti ją iš namo. Remi nepamiršo, kas atsitiko Lu- 
čiui Daskiui, sargybiniui, nuo kurio ji paspruko į Galvestoną. 
Mintis apgauti Erolą nebuvo labai patraukli. Tačiau ji padary- 
tų, ką jai reikia, ir pamėgintų apsaugoti jį vėliau. 

Sukaupusi visą drąsą, ji žengė ant laiptų aikštelės. Tačiau 
čia ir baigėsi jos kelionė. Laiptų apačioje stovėjo vyras, bet tai 
buvo ne Erolas. 

Ji skubiai pasitraukė, kol jis jos nepamatė. Kur Erolas? Ko- 
dėl jį pakeitė? Ir staiga ji suvokė kodėl. Jis blogai atliko savo 
pareigas „Kryžkelėje“. Ar jis už šią klaidą sumokėjo gyvybe? 

Tačiau tai nesusiję su jos SADArtiniais rūpesčiais. Ar įma- 
noma įkalbėti naująjį sargybinį jai padėti? Ar jis ištikimas 
Pinkiui? Tikriausiai pastarasis spėjimas teisingas. Jis naujo- 
kas. Žinoma, siekia sužavėti savo bosą. 

Vienintelis jos privalumas, kad jie dar nežino, jog ji gali iš- 
eiti iš miegamojo. Ir kiek laiko ji dar mėgausis šia privilegija? 
Kada Pinkis pastebės, kad kišenėje nėra rakto? Kol jis paste- 
bės, ji turi sugalvoti kitą planą. Mėgindama įtikinti save, kad 

aplinkybės neprivers jos pralaimėti, ji nutapeno ant pirštų 
galų į šeimininkų miegamąjį ir vėl užsirakino. 

Kiek laiko reikia Burkui užvesti griovimo mašiną, kuri, jo 
teigimu, sunaikins Pinkio imperiją? Kada jį suims? Ir ką da- 
bar veikia Flara? 

Jei tik Remi žinotų, kad Flarai niekas negresia... Bet ji ne- 
žino. Todėl ji ir toliau-nervinosi, kol išgirdo žingsnius kori- 
doriuje. Remi greit atsigulė ant lovos ir pritraukė kelius prie 
krūtinės. Ji įsmeigė tuščią žvilgsnį į erdvę, lyg būtų praradu- 
si viltį. 

Pinkis įsiveržė į kambarį ir lengviau atsikvėpė, pamatęs ją 
abejingai gulinčią ant lovos. Ar jis pametė raktą? Ar tikėjosi 
jos nerasti? Matyt, taip, nes kai ją pamatė, rūpesčių raukšlės 
ant jo kaktos išsilygino ir jis nusišypsojo. 

Jis priėjo prie lovos krašto ir pažvelgė į ją. 

— Spėk, kas man skambino šią popietę? - Remi nesureaga- 
vo, lyg būtų jo negirdėjusi. - Sesuo Beatričė, - toliau kalbė- 
jo jis tuo pačiu maloniu balsu. - Ji skambino iš akademijos, 
kai Bardas atvyko tariamai palydėti Elaros į mūsų pobūvį. 
Manau, kad iki šiol jis jau supažindino tavo mažylę sesę su 
kūniškais malonumais. O iki ryto, kas žino? Kartais Bardo 
aistra tampa nevaldoma. 

Remi pritraukė kelius arčiau prie savęs ir prispaudė veidą 
prie pagalvės. Tyliai juokdamasis Pinkis įėjo į savo drabuži- 
nę ir užsirakino. Po dvidešimties minučių jis išėjo apsirengęs 
Henriku Aštuntuoju. 

— Neatrodo, kad tavo nuotaika šventiška, Remi. Aš per- 
duosiu tavo atsiprašymą svečiams. 

Jis sustojo ant slenksčio. 

— Beje, mes jau greit surasim tavo meilužį, bet aš griežtai 
įsakiau nežudyti jo, kol galėsim tai padaryti tau matant ir tik 
po to, kai jis pasižiūrės, kaip tave dulkina visas Naujojo Orle- 
ano policijos personalas, kuriam aš moku. Tikėk manim, tai 
nemažas vyrų ir moterų būrys. Tai bus šaunus vakarėlis! 

Pinkis akivaizdžiai klejoja. Prarado ryšį su realybe. Mano, 
kad jo niekas negali sustabdyti ir paliesti. Ši klaida būdinga 
egomaniakams - žmonės tol naudojasi savo galia, kol ji pati 
juos sunaikina. 

Tačiau Remi neatskleidė jam šito, nenuginčijo jo beprotiš- 
kų kliedesių ir neįspėjo, kad jo pasaulis greit sugrius. Atrodė, 
kad ji nereaguoja į jo siaubingus planus apie ją ir Beizilą. 

Vos tik jis užrakino duris, ji iššliaužė iš lovos. Pinkis jai pa- 
kišo dar vieną mintį. 


BN) 


Klounas Bozo skverbėsi per besilinksminančią minią. Jis 
atsisakė šampano taurės, kurią pasiūlė padavėjas su kauke 
ir kaubojaus skrybėle, batais su pentinais. Ant vieno nuogo 
sėdmens, kyšančio iš Wrangler džinsų, buvo ištatuiruota rau- 
dona širdis. 

Rengiant pobūvius, niekas neįstengtų pralenkti Pinkio 
Diuvalio. Maisto ir gėrimų būtų užtekę dideliam kruiziniam 
laivui. Papuoštuose jo namo kambariuose šurmuliavo ir links- 
minosi minia, aidėjo muzika ir juokas. Kaukėti vyrai ir mote- 
rys siautėjo, triukšmingai puotavo, o laikrodžio rodyklės ar- 
tėjo prie vidurnakčio, kuris užbaigs Užgavėnių antradienį. 

Kai Bozo pamatė karalių Henriką Aštuntąjį, šis flirtavo su 
undine paauksintais speneliais. Klounas priėjo prie karaliaus 
kaip tik tada, kai jis pasakė: 

— Pavizgink savo uodegą prieš mane. 

Undinė žaismingai nustūmė jo godžią ranką su išpuoštu 
skeptru ir nuėjo šalin. = 

- Šaunus vakarėlis, jūsų didenybe, - tarė Bozo. 

— Ačiū, - išsiblaškęs atsakė Diuvalis, vis dar žiūrėdamas į 
undine. 

— Suprantu, kad ieškot Burko Beizilo. 

Staiga karaliaus akys įsmigo į klouno akis. Jis stengėsi 
įžvelgti per grimą. 

— Jėzau! - sušnypštė jis. - Ką... 

— Tik jau ne čia. Jei nenorit triukšmo prieš draugus. 

Išraudęs po savo aksomine skrybėle su plunksnomis, Pin- 
kis linktelėjo ir davė ženklą klounui sekti iš paskos. Jie nuėjo 
į Diuvalio darbo kambarį. Bozo uždarė duris. 

— Na, tai kur jis? - KE TE prapliupo Diuvalis, ei- 
damas prie rašomojo stalo. 

Bozo iššovė ir pataikė Diuvaliui į nugarą virš inksto. Advo- 
katas susverdėjo. Antras šūvis trinktelėjo tarp menčių. Diu- 
valis krito ant rašomojo stalo. 

Dagas Patutas užsitempė plastikinę pirštinę ant medvilni- 
nės, kurią mūvėjo prie savo kostiumo. Apsiavęs per dideliais 
raudonais klouno batais, jis žengė ten, kur Pinkis gulėjo sker- 
sai rašomojo stalo, išskėtęs rankas prieš save. Jis krito ant 
skruosto, viena veido pusė buvo nukreipta į viršų, atvira akis 
rodė nustebimą, kurį, matyt, jis jautė mirdamas taip netikė- 
tai ir taip gėdingai, nušautas į nugarą kaip kvailys. 

Patutas atitraukė vieną rašomojo stalo stalčių. Ten, ant 
plastikinio padėklo, tarp sąvaržėlių, tušinukų ir pašto ants- 
paudų, gulėjo užtaisytas 38 kalibro pistoletas, šeštadienio 
vakaro ypatingasis. 

— Netikęs ginklas netikusiam vaikinui, - sukuždėjo Patu- 
tas Diuvaliui į ausį. 

Jis išėmė revolverį iš stalčiaus ir įdėjo į dešinę Diuvalio 
ranką, sudėdamas mirusiojo pirštus taip, lyg jis būtų ketinęs 
šauti. 

Patutas atsitraukė ir patikrino stalą. Ar nepraleido kokios 
nors smulkmenos? Kas galėtų jį įklampinti? Diuvalis turėjo 
daugybę priešų, kiekvienas iš jų galėjo ateiti į karnavalą su 
kauke, įvilioti Diuvalį į kabinetą. Čia jie susiginčijo, Diuvalis 
siekė ginklo, bet priešas buvo greitesnis. 

Nuo to laiko, kai jie įėjo į kabinetą, prabėgo vos penkiolika 
sekundžių. Nors pistoletas buvo su duslintuvu, šūviai girdė- 
josi, bet išnyko pobūvio triukšme. Patutas buvo tikras, kad 

niekas neįsidėmėjo paskutinio kostiumuoto svečio, su kuriuo 
kalbėjosi Diuvalis. O netgi jei įsidėmėjo, niekas neatpažins, 
kas vilkėjo Bozo kostiumą. 

Galiausiai patenkintas, kad nepraleido jokios jį demaskuo- 
jančios detalės, Patutas nusimovė plastikinę pirštinę, įsikišo 
į kišenę ir žengė durų link. 

Ir staiga sustojo suvokęs, kad jis kai ką praleido: Diuvalis 
visiškai nekraujavo, neištekėjo nė lašas. 

Klounas Bozo staiga atsigręžė. Kaip tik tą akimirką Diuva- 
lis iššovė iš 38 kalibro pistoleto. 

Tuščiavidurė kulka išsiplėtė Patuto pilve. Jis griebėsi už 
pilvo ir griuvo. 

— Labai rekomenduoju šarvus, - pasakė Diuvalis, atidžiai 
stengdamasis aksominėmis šlepetėmis neįminti į kraujo kla- 
ną, greit besiplečiantį apie Patutą. - Niekada nežinai, kada 
koks nors bailys išdavikas sugalvos šauti tau į nugarą. - Jis 
nukreipė pistoletą Patutui į galvą. 

— Pone Diuvali! - kažkas smarkiai pasibeldė į duris. - Ji 
dingo, pone Diuvali! 

— Ką? 

— Aš ką tik patikrinau kambarį, kaip jūs liepėt. Durys užra- 
kintos, bet jos nėra. 

- Žiūrėjai balkone? 

— Ten nėra, pone. Langai uždaryti. 

— Tai neįmanoma. 

- Atleiskit, pone, bet... 

— Traukis man iš kelio! - Diuvalis nustūmė vyrą. - Baik rei- 
kalus čia. 

Nusviedęs skrybėlę, Henrikas Aštuntasis nuskubėjo ieško- 
ti savo žmonos. 

Dagas Patutas pažvelgė į vyro veidą, kurio nebuvo matęs 
anksčiau ir kuris bus paskutinis jo matytas veidas. 


R? skyrius 


Burias, vilkėdamas pirato Džino Lafito kostiumą, slinko 
šešėliuota vieta palei namą, kol pasiekė užpakalinį kiemą. 
Jis pažvelgė į pavėsinę, kur pirmą kartą pamatė Remi. Po- 
relė glamonėjosi po vynuogienojais apaugusiu kupolu ir ne- 
pastebėjo, kai jis peršoko tvorą. Įeidamas jis paėmė pusiau 
nugertą kažkurio svečio paliktą taurę ir įėjo į vidų, lyg būtų 
ištrūkęs įkvėpti tyro oro. Kambariuose būriavosi kaukėti 
karnavalo drabužiais vilkintys svečiai. Sustabdęs padavėją, iš 
išvaizdos - steroidų prisipumpavusį kultūristą sumo imtyni- 
ninko kostiumu, Burkas riktelėjo, kad jį girdėtų per pobūvio 
triukšmą: 

— Ponas Diuvalis ieško žmonos. Ar ją matėt? 

— Nemanau, kad ji nusileido žemyn. 

Burkas išplėtė akis po nedidele juoda kauke. 

— Bosas įsius, jei ji neatneš savo užpakalio, kol dar šita ne- 
sąmonė nesibaigė. Ačiū! 

Jis patekšnojo mėsingą atleto petį ir ėmė skintis kelią per 
minią. Iš praėjusio apsilankymo prisimindamas namo išpla- 
navimą, stengdamasis nepakliūti į akis Diuvaliui ar jo asmens 
sargybiniams, Burkas nuėjo šalutinių laiptų link. Čia taip pat 
būriavosi žmonės. Burkas tikėjosi, kad antrame aukšte nieko 
nebus, bet keli svečiai koridoriuje laukė eilėje prie tualeto. 
Apsimetęs, kad jam reikia to paties, Burkas nuėjo koridoriu- 

mi, abejingai nužvelgdamas paveikslus ant sienų ir žavėda- 
masis apdaila, kol pasiekė šeimininkų miegamąjį. Atrodė, kad 
ištisas gyvenimas prabėgo nuo tos dienos, kai jis, apsimetęs 
kunigu, čia paslėpė bevielį siųstuvą. Tada jis dar nepažinojo 
Remi, jautė jai panieką ir nemylėjo jos. 

Miegamojo durys buvo praviros. Burkas pastūmė jas, pa- 
žvelgė į vidų ir pamatė, kad kambaryje nieko nėra. 

— Velnias! 

— Kas nors negerai? 

Jis atsigręžė. Šalia šypsodamasi stovėjo maža piemenaitė. 
Jos veidą gaubė geraširdiškos rausvos garbanos, bet geidu- 
linga išraiška labiau derėjo prie krūtų, virstančių iš žemai iš- 
kirptos liemenės. 

— Aha! Ponas Diuvalis pasiuntė mane surasti jo žmoną. Bet 
jos nėra ten, kur turėtų būti. 

— Liūdna, - sumurkė ji. - Tu praradaiją, o aš savo avelę, -ji 
ištiesė ranką ir paglostė odinę makštį prie Burko šlaunies. — 
Gražus kardas. 

— Ačiū. Ar nematei jos? 

- Jis toks ilgas ir kietas. Lažinuosi, kad sužeistų mergaitę. 

— Ar nematei jos? - pakartojo jis, pabrėždamas kiekvieną 
žodį. 

Ji patraukė ranką. 

— Jergau! Kaip su tavim linksma! 

— Kitą kartą. O dabar, jei nerasiu ponios Diuval, galiu ne- 
tekti darbo. 

— Gerai jau, gerai. Eidama į tualetą, regis, mačiau ją lipan- 
čią žemyn su grupe žmonių. Ji apsirengusi Marija Antuanete. 

— Ačiū! - Burkas apėjo merginą ir nuskubėjo žemyn. Su- 
stojęs ant antros pakopos nuo viršaus, jis apžvelgė žmonių 
jūrą, mėgindamas tarp karnavalo dalyvių įžiūrėti Remi. Ne- 
pamatęs nelaimingo likimo prancūzų karalienės, jis įsiliejo į 
minią ir ėmė šiurkščiai skverbtis per žmones, apieškodamas 
kiekvieną kambarį. Pasiryžę pagriebti kiek įmanoma daugiau 

džiaugsmo per paskutines likusias minutes, Diuvalio svečiai 
linksminosi lyg pašėlę. 

Burkui kelią užstojo lakūnas asas Raudonasis Baronas, 
grabinėjantis kikenančią čigonę. Girtas mimas ėmė žaismin- 
gai čiupinėti Burko kardą, o stambi moteris, vilkinti togą, 
mėgino su juo pašokti. 

— Misija atlikta. 

Burkas atsigręžė. 

Laikydamas prie peties padėklą su gėrimais, sumo imtyni- 
ninkas šypsojosi jam. 

— Matau, kad privertei ją nulipti žemyn. Pakalbėjęs su ta- 
vim, pamačiau ponią Diuval, einančią pro šalį. 

— Esi tikras? Mariją Antuanetę? 

— Aha! Esu tikras. Tuo pačiu kostiumu kaip pernai. 

— Kur ji nuėjo? 


a) 


Krepšiai buvo beveik tokio pat pločio, kaip ir praėjimai šil- 
tnamyje. Eidama taku tamsoje, Remi nustūmė juos. Žino- 
dama, kad Pinkis prie kiekvieno išėjimo pristatė šnipų, ir 
bijodama jį susitikti, Remi nesitikėjo, kad planas pavyks, kol 
atsidūrė už namo ir nubėgo šiltnamio link. Pamačiusi, kad 
Pinkis apsirengė Henriku Aštuntuoju, Remi prisiminė įman- 
trų kostiumą, užkištą jos spintos glūdumoje - baltų plaukų 
perukas, kaukė, bateliai, dirbtinės brangenybės, net muse- 
lė ant skruosto. Apsirengusi ji palaukė, kol minia susirinks 
prie antrojo aukšto tualeto, o tai neišvengiama, kai name 
tiek daug svečių. Tada ji nepastebėta išsmuko iš šeimininkų 
miegamojo ir prisidėjo prie grupės laiptais besileidžiančių 
moterų. Naujasis asmens sargybinis gyvai šnekučiavosi su 
mažąja piemenaite ir nė akies neužmetė į Remi. Tikriausiai 
ir buvo matęs jos nuotrauką, bet jis neieškojo Marijos An- 
tuanetės. 

Beprasmiška mėginti skambinti iš namo. Kiekviename 
kambaryje būriuojasi girti svečiai. Netgi surinkus 911, jos 
nesuprastų, ji turėtų rėkti ir atkreiptų dėmesį į save. 

Tačiau dar vienas telefonas yra šiltnamyje - mažame san- 
dėliuke pastato gilumoje, kur įrengta temperatūros regulia- 
vimo sistema. Dėl tos priežasties prie jo niekas neprieidavo, 
išskyrus Pinkį. Remi reikia telefono tik kartą paskambinti, 
surinkti vieną numerį - septynis skaičius. 

Ji pastūmė sandėliuko duris. 

— Labas, Remi. 

Pinkis klūpojo virš seifo grindyse, kurį anksčiau dengė ply- 
telės ir apie kurį Remi iki šiol nežinojo. 

Pamačiusi jį, ji sustingo, bet tik akimirką, tada apsigręžė 
ir mėgino pabėgti, bet Pinkis sugriebė jos riešą, suspaudė ir 
stodamasis užlaužė ranką tarp menčių. Paskui jis šiurkščiai 
išstūmė ją pro atviras duris. 

Pinkis sunkiai alsavo. Jo plunksnuota skrybėlė buvo pa- 
kreipta ant šono. Nuo prakaito atsiklijavo lipdukas, prilai- 
kantis dirbtinę barzdele. 

- Žavingoji Marija Antuanetė, - kvėptelėjo jis jai į ausį. — 
Kalbama, kad ir ji buvo kekšė. Ar žinojai tai, Remi? 

— Aš ne kekšė. 

— Beprasmiška ginčytis, brangioji. Be to, visiškai neturiu 
laiko. Ačiū, kad leidaisi taip lengvai surandama. Tu buvai to- 
lesnis punktas mano numatytų darbų sąraše po to, kai atsi- 
kratysiu kai kurių dokumentų iš šio seifo. 

Galbūt ji galėjo išlaisvinti ranką, bet nemėgino, nes Pinkis 
laikė įrėmęs pistoletą jai į smilkinį. Jei ji sujudėtų, jis nedve- 
jodamas ją nušautų. 

— Vienas iš mano pagrindinių policijos departamento 
darbuotojų vos prieš kelias minutes mėgino mane nužudy- 
ti, - kalbėjo Pinkis. - Manau, kad jis siekė pašalinti žmogų, 
kuris galėjo pirštu nurodyti jį kaip išdaviką. Būtent mane. 

O tai taip pat rodo, kad, kalbant liaudiškai, mėšlas leidžiasi 
žemyn. 

— Tu nė pusės nežinai. 

— Apie Beizilą? 

— Apie apygardos prokurorą Litrelą ir generalinį proku- 
rorą. 

— Tavo meilužis gerai padirbėjo. 

— Užmušęs mane neišsigelbėsi nuo viso kito. 

— Ne, tačiau Beizilui bent jau neatiteks trofėjus. 

Trys vazonai šalia Pinkio suskilo, apipildami jį paparčių 
šaknimis, molio skeveldromis ir apdovanojimus laimėjusių 
orchidėjų lapeliais. 


D) 


Burkas išėjo iš namo ir bėgte apibėgo užpakalinį kiemą. Be- 
siglamonėjančios porelės pavėsinėje jau nebuvo, daugiau 
žmonių nesimatė. Ar padavėjas apsiriko ir Remi neišėjo iš 
namo per užpakalines duris? O gal jį apgavo? Ar jam paspen- 
dė spąstus? 

Burkas vėl perbėgo akimis kiemą ir pastebėjo šiltnamį. 
Remi daug kartų jį minėjo. Burkas pasirinko tiesiausią kelią 
per veją. 

Vakaras buvo šaltas, todėl stiklinės šiltnamio sienos buvo 
aprasojusios nuo šiltesnio oro viduje. Netgi tada Burkas ne- 
sustojo pasvarstyti, ar protinga įsiveržti pirmiau neapžiūrė- 
jus, ką jis ten ras. Atvėręs duris, jis įbėgo į vidų. Iš pradžių 
nepastebėjo nieko, bet išgirdo išsigandusios Remi riksmą. Po 
kelių sekundžių Diuvalis išstūmė ją pro sandėliuko duris. 

Burkas nesvarstė, kad reikėtų šauktis pagalbos ar palaukti 
pastiprinimo. Jis negalvojo, kad nuo šios vietos turėtų įsikiš- 
ti teisėsauga. Nes ši sistema jau ne kartą jį apvylė. 

Tarkim, kad greitojo reagavimo būrys įsiveržtų į šiltnamį 
ir suimtų Diuvalį pagal taisykles. Jis galėtų išsikviesti advo- 

katą, tokį pat paperkamą, kaip ir jis pats. Įrodymai prieš jį 
jau sukaupti. Liudininkai, tokie kaip Sačelas, kuriems jau nu- 
sibodo kalėjime, pasirengę liudyti prieš Diuvalį, jei juos išleis 
anksčiau laiko. Tačiau, priklausomai nuo teisėjo ir prisieku- 
siųjų bei prokuroro patirties, gali būti, kad Diuvalis išsisuks 
kaip ir Bardas. 

Netgi jei jį apkaltintų ir pasodintų į kalėjimą, gyvenimas 
už grotų netrukdys jam terorizuoti Remi ir Elarą. Jis ir iš ka- 
lėjimo kameros, taip pat kaip iš savo prašmatnaus biuro, ga- 
lėtų užsakyti jas nužudyti. 

Šios priežastys pakankamai svarios, kad Burkas susitvar- 
kytų su Diuvaliu vienas pats. Bet nė viena iš jų nebuvo pa- 
grindinė. Tą naktį, kai Burkas prisiekė Kevo Stiuarto atmi- 
nimu, jog atkeršys už jo mirtį, jis žadėjo ne pasirūpinti, kad 
teisėsauga skirtų pelnytą bausmę, bet nubausti jį pats. 

Taigi susilenkęs iki žemiausių metalinių lentynų lygio, 
Burkas slinko į priekį, kol pasiekė strategiškai puikią vietą. 
Nors paleidęs tris įspėjamuosius šūvius į vazonus ir įspė- 
jęs Diuvalį Burkas pasielgė pagal įstatymą ir piliečio teises, 
vėliau ketino jį nušauti. Tačiau pirmiausiai jis turėjo išvesti 
Remi į saugią vietą. 

Žinoma, Diuvalis tai suprato. Jis nusijuokė iš dramatiško 
Burko įspėjimo. 

— Nagi, pirmyn! Nušauk mane, Beizilai, bet ji mirs pirma. 

— Nė nesvajok. 

— Man ir nereikia. Vien tik tokia galimybė neleis tau pa- 
spausti gaiduko. Juk nenori dar vienos situacijos kaip su 
Stiuartu. 

Burko akis užtemdė rausvo įniršio uždanga. Spaudžian- 
tys pistoletą pirštai pabalo. Jis troško ištaškyti tą niekšą, tą 
šunsnukį, kuris atėmė iš Remi savigarbą, viltį būti nepriklau- 
somai, laikė ją supančiojęs priespauda ir baime. 

— Tu sudegei, Beizilai. Visiškai kvaištelėjai, - erzino Diu- 
valis. 

— Užsičiaupk. 

— Aš nieko prieš nužudyti kekšė, - nerūpestingai kalbėjo 
advokatas. - Ji to nusipelno, bet nemanau, kad tu norėtum 
dar vieno akmens ant savo sąžinės. Taigi, mesk pistoletą ir aš 
ją paleisiu. 

— Neklausyk jo, - riktelėjo Remi, pirmą kartą pravėrusi 
burną. - Daryk taip, kaip tau atrodo teisinga. 

— Lažinuosi, kad jei ją kliudysi, kitu šūviu ištaškysi sau 
smegenis, Beizilai. Nepajėgsi gyventi žinodamas, kad vėl su- 
klydai ir nužudei ją kaip Stiuartą. 

— Sakiau tau, užsičiaupk! - Prakaitas varvėjo Beizilo kakta, 
bėgo į akis, jos ėmė perštėti, regėjimas susidrumstė, rankos 
taip prakaitavo, kad jis vos pajėgė išlaikyti pistoletą. 

Diuvalio akys susiaurėjo, pirštai dar smarkiau suspaudė 
revolverį. Beizilas suprato, kad toks nesąžiningas žmogus 
kaip Diuvalis kirs iš pasalų. Jis žino silpną Beizilo vietą, todėl 
durs į ją ir užpils rūgšties. 

— Kai tu nušovei Stiuartą, jis prisidirbo į kelnes, - kalbėjo 
Diuvalis. - Ar žinojai tai? Bardas man sakė. 

— Tylėk! - sušuko Burkas lūžtančiu balsu. 

— Sakė, Stiuartas mirė baisiai dvokdamas. 

— Perspėju tave, Diuvali! 

— Bardas sakė, jis dvokė šlykščiai. 

— Užsičiaupk! Užsičiaupk! - vaitojo Burkas. 

— Ar didžiuojiesi savimi, kad dėl tavęs draugas šitaip numi- 
rė, Beizilai? 

— Gana! 

— Jis turėjo puikią žmoną. Mačiau ją teisme. Tu padarei ją 
našle. O dabar stebėsi, kaip Remi mirs. 

— Ne! - Burkas metė pistoletą, užsidengė rankomis ausis ir 
vaitodamas atsirėmė į metalinį stulpą, prilaikantį orchidėjų 
lentyną. 

— Žinojau, kad tu bailys. Kevas Stiuartas mirė, nes... 

Tačiau Diuvalis nebaigė sakinio, jo akys susivertė viena į 
kitą, lyg norėdamos pažvelgti į skylę tarp jų. Kita skylė at- 

sirado kiek aukščiau pirmosios. Pinkis aukštielninkas krito 
ant grindų. 

Beizilas atsistojo ir žengė artyn. Žvelgdamas į atmerktas 
mirusiojo akis, jis tarė: 

— Kevas Stiuartas mirė, nes aš neprašoviau. O tu tai pamir- 
šai, šikniau. 

Remi sujudėjo šalia. Burkas apkabino ją abiem rankomis. 

— Elara saugi. 

— Ar Bardas... 

— Jis jos nė nematė. 

Remi net suglebo nuo palengvėjimo. Kelias valandėles jie 
glaudėsi vienas prie kito, o paskui jis nuvedė ją prie durų. 

— Man reikia paskambinti. 

Remi pažvelgė į Diuvalį tik kartą ir nusigręžė. 

— Ačiū Dievui, jis patikėjo, kad tu palūžai. 

— Vadinasi, tu supratai, kad aš apsimetu? 

- Žinoma, tik truputį susirūpinau, kai numetei pistoletą. 

— Aš ir pats šiek tiek susirūpinau. Bet turėjau rizikuoti. 

Jiedu susikibę rankomis kirto kiemą ir įėjo į namą. Nie- 
kas iš švenčiančių svečių nekreipė į juos dėmesio. Visi sten- 
gėsi kuo geriau išnaudoti iki vidurnakčio likusias paskutines 
linksmybės minutes. 

— Vienintelis kambarys, į kurį neleidžiami svečiai, - kabi- 
netas, - pasakė Remi Burkui. 

Jis linktelėjo jai rodyti kelią. 

Remi atidarė kabineto duris ir atšoko pamačiusi klouną, 
gulintį kraujo klane kambario viduryje. Burkas išstūmė ją į 
vestibiulį. 

'—- Skambink 911. Pasakyk jiems, kad susisiektų su Litrelu. 

Netardama nė žodžio, ji linktelėjo ir ėmė skverbtis per 
minią. 

Burkas įėjo į kabinetą, uždarė duris ir užrakino, kad at- 
sitiktinai užklydęs svečias nepamatytų lavonų ir nesukeltų 
sąmyšio. 

Burkas greit priėjo prie jaunuolio juodu kostiumu, pačiu- 
pinėjo pulsą. Negyvas. 

Tada jis pasilenkė prie klouno. Skausmas įrėžė raukšles į 
baltus veido dažus. Grimo padidintos akys buvo užmerktos. 
Didžiulė raudona šypsena buvo groteskiškai išsiterliojusi. 
Burkas nežinojo, ar žmogus dar gyvas, bet staiga jis atsimer- 
kė. Lūpos sujudėjo, ir jis vos girdimai pratarė: 

— Beizilai? 

— Labas, Dagai. 

— Aš baigiu nukraujuoti, ar ne? 

Burkas pažvelgė į Patuto ranką. Balta pirštinė buvo per- 
mirkusi krauju. Storas kostiumas taip pat, aplink kūną susi- 
darė ištisa jūra kraujo. 

— Deja, taip. 

— Diuvalis, - sukuždėjo Patutas. - Bet aš bent pašalinau 
vieną iš jų. 

Pistoletas, kuriuo jis nušovė Diuvalio sargybinį, buvo su- 
spaustas nejudrioje rankoje. Beizilas jo nejudino. Čia nusi- 
kaltimo scena. 

— Aš sutvarkiau Diuvalį, - pasakė Burkas. 

Patutas užsimerkė. 

— Gerai. Iškviesk... iškviesk pagalbą. 

Burkas atsistojo, žengė durų link, bet priėjęs jų neatidarė 
ir pagalbos nekvietė. Jis kelias sekundes spaudė durų ranke- 
ną, o paskui ryžtingai paleido, sugrįžo prie Patuto ir pasilen- 
kė prie jo. 

— Padėk man, Burkai. 

Burkas atsargiai nuėmė raudoną butaforinę nosį ir nutrau- 
kė nuo galvos ugninių plaukų peruką. 

— Negaliu, Dagai. 

Klejojančios Patuto akys susirado Burko akis. Jis žvelgė į 
ramų Burko veidą, tada kimiai sušvokštė: 

— Tu žinojai. 

— Kad tu buvai mūsų skyriaus išdavikas? Taip. 

— Seniai? 

— Nuo tada, kai nužudei Maką. Tu jį nužudei, Dagai. Makas 
atėjo pas mane ne tam, kad išduotų Diuvaliui, kaip tu sakei. 
Jis norėjo man pasakyti, kad yra geresnis, švaresnis būdas su- 
sitvarkyti su Diuvaliu, jei tik aš būčiau šiek tiek kantresnis. Šį 
rytą aš surizikavau, ir tai pasiteisino. Pasikalbėjau su Litrelu, 
po to su generaliniu prokuroru. Pasirodo, vos tik užėmęs par- 
eigas generalinis prokuroras subūrė specialią komandą tirti 
korupciją policijoje. Makas buvo jos narys. Jis baigė policijos 
akademiją ir dirbo eiliniu, ruošdamasis įsiskverbti į Kovos su 
narkotikais ir prostitucija skyrių, kad galėtų surasti išdaviką. 
Tave, Dagai. Makas jau greit būtų tave prigriebęs. Tikriau- 
siai tu tai pajutai ir nušovei jį, kol jis dar nespėjo pasidalyti 
įtarimais su manimi. Gal jis ir išsitraukė pistoletą žvejybos 
namelyje, bet ne norėdamas nužudyti mane. Jis tik norėjo 
atvesti mane į protą ir su generalinio prokuroro leidimu su- 
teikti man informacijos. Jis ketino pasodinti mane ir ramiai 
išaiškinti, kad žmogus, kurį laikau savo draugu, iš tikrųjų yra 
policininkas juoda kaip smala sąžine. Ir žinai, kas blogiausia, 
Dagai? Ko aš labiausiai nekenčiu? Kad tu savo nusikaltimus 
suvertei Makui, - Burkas pasilenkė visiškai arti mirštančiojo 
veido. - Kodėl, Dagai? Dėl Dievo meilės, kodėl tu susidėjai su 
Diuvaliu? Kodėl? Dėl pinigų? 

— Iš baimės, - sušvokštė jis. 

— Tu ne bailys. 

— Atsimeni tą vyruką, kurį nušoviau? 

— Vos pradėjęs dirbti? - Burkas miglotai prisiminė tą įvy- 
kį. - Jis buvo ginkluotas ir mėgino išsitraukti pistoletą, kai 
bandei jį suimti. Aiškus atvejis ir jam, ir tau. 

Patutas vos vos papurtė galvą. 

— Buvo ne taip. Aš supanikavau, nušoviau jį per greit ir 
paslėpiau pėdsakus, - jis nutilo ir kelis kartus gurguliuoda- 
mas įkvėpė. - Jis dirbo Diuvaliui. Advokatas žinojo, kad jis 
ginkluotas peiliu, ne pistoletu. Jis negalėjo mirti laikydamas 

rankoje pistoletą, ir Diuvalis tai žinojo. Nuo to laiko aš jo 
rankose, - ašara nuriedėjo per baltą grimą. - Aš buvau geras 
policininkas, norėjau būti vadovu. 

— Tai niekada nebūtų įvykę, Dagai, - liūdnai tarė Burkas. — 
Jei ne Makas, kas nors kitas būtų tave pagavęs. 

— Tu. 

— Taip, aš. Tik aš per vėlai suvokiau. 

Patutas paleido iš rankos pistoletą ir iš visų silpstančių 
jėgų sugriebė piratiškus Burko marškinius. 

— Kaip... tu... kaip... tu atspėjai? 

— Aš neatspėjau. Tu pats man pasakei. 

Patutas sutrikęs pažvelgė į jį. 

— Kai nušovei Maką, - paaiškino Burkas, - pasakei man, 
kad nustatyta, jog tai Makas skambindavęs prekeiviams 
narkotikais, netgi telefonu juos perspėjo tą naktį, kai žuvo 
Kevas. Tu melavai, ir aš tai žinojau. - Burkas pasilenkė dar 
žemiau, kad Patutas išgirstų kiekvieną žodį. - Prekeivis nar- 
kotikais - šliužas. Bet policininkas, žaidžiantis pagal jų taisy- 
kles, - šliužo mėšlas. Blogi vaikinai visą laiką nugalėdavo, o 
vienas iš mūsų padėjo jiems. Vidaus reikalų tyrėjai nieko ne- 
darė, nes daugelis iš jų taip pat ima kyšius. Apygardos proku- 
roras mėgavosi vaidindamas politiką. Manau, kad apygardos 
prokuroro komanda dirbo ta linkme, bet labai slapta. Atrodė, 
jog jie nieko nedaro, kad pagautų tą kalės vaiką, pardavinė- 
jantį mus Diuvaliui. Kiek reidų dar turėjo žlugti, kol kas nors 
būtų buvę padaryta? Dešimt? Penki? O gal tik vienas? Gal tik 
vienas žlugęs reidas būtų paskatinęs imtis veiksmų. Tačiau 
kas galėjo atspėti, kad šitas kainuos Kevui gyvybę? Aišku, aš 
neatspėjau. Matai, Dagai, - jau ramiau kalbėjo Burkas, - tu 
pamelavai man žvejybos namelyje, kad tą naktį Makas per- 
spėjo narkotikų prekeivius. Aš žinojau, kad ne Makas, nes tai 
padariau aš. 

Patutas suvaitojo. Jo galva nusviro į šoną, bet akys liko 
įsmeigtos į Burką. 

— Perspėjau juos manydamas, kad netgi per tokią nereikš- 
mingą operaciją sužlugusio reido gali užtekti pradėti vidinį 
tyrimą. Tačiau toks nuostabus planas žlugo. Aš nežinojau, 
kad Bardas buvo sandėlyje. Vienintelį kartą aš nusižengiau 
savo moralės normoms, vienintelį kartą sužaidžiau nešva- 
riai, ir Kevas Stiuartas žuvo. 

Burkas dar labiau priartėjo prie savo mirštančio draugo ir 
sukuždėjo: 

— Dėl to sąžinė grauš mane visą likusį gyvenimą. - Jis at- 
gniaužė Patutui pirštus, ištraukė savo marškinius ir nustūmė 
jo ranką. - Bet tu mirsi slegiamas šio nusikaltimo. 

Patutas suvaitojo. 

Burkas pažvelgė į laikrodį. 

— Iki vidurnakčio liko dvi minutės, Dagai. Užgavėnės 
baigsis, ir tu mirsi, - jis atsikrenkštė ir nusibraukė ašaras. — 
O tada man bus atleistos nuodėmės. 


Epilogas 


- J. miela, Burkai. 

— Taip, tikrai. 

Burkas ir Nensė Stiuart sėdėjo ant supamosios sofos Dre- 
do verandoje. Darbo dienos šventė pasitaikė karšta ir drėgna. 
Jiedu ilsėjosi pavėsyje, o Dredas prieplaukos gale mokė kitus 
žvejoti. 

Burkas svarstė, kokią mėsą Dredas naudoja jaukui. Kiek jis 
žino, niekas netyrė, kur dingo tie du samdomi žudikai, ku- 
riuos Diuvalis pasiuntė su Gregoriu Džeimsu. 

— Turiu galvoje, - tarė Nensė, - kad Remi graži savo vidumi. 

— Suprantu, ką turėjai galvoje. Aš taip pat. 

Ji nusijuokė ir Burkas prisiminė senus laikus, kai Kevas 
buvo gyvas ir jie trise sėdėdavo jų virtuvėje gerdami kavą ir 
nepiktai erzindami vienas kitą. 

— Bet vis tiek tu pastebėjai, kad tavo nuotaka - gražuolė. 

Burkas išdidžiai nusišypsojo, susidrovėjęs kaip mažas ber- 
niukas, pirmą kartą nusviedęs beisbolo kamuoliuką į namų 
bazę - kaimynų langą. 

— Taip, aš tai pastebėjau. 

Burkas žiūrėjo, kaip Remi įdėmiai klausosi Dredo, ryžtin- 
gai kaip naujokė vykdo jo nurodymus ir laiminga šypsosi jo 
pagirta. 

Dieve, kaip jis ją myli! Taip myli, kad net baugu. Kartais 
net skauda. Kiekvieną dieną Diuvalio įtaka vis labiau silpsta. 

Greit liks tik tamsūs prisiminimai. Remi virsta savimi pasiti- 
kinčia moterimi, kuri jo mylima jaučiasi saugi. 

— Atrodo, kad jai patinka darbas galerijoje, - pasakė Nensė. 

— Labai patinka. Ir jai gerai sekasi. Praėjusią savaitę stebė- 
jau, kaip ji rodė paveikslus. Kai Remi su klientais aptarinėjo 
tapybą, aš visai nenutuokiau, apie ką ji kalba, bet jie gaudyte 
gaudė kiekvieną jos žodį. 

— Tu ja didžiuojies. 

— Velniškai! - nuoširdžiai patikino Burkas ir pridūrė: - 
Ačiū, kad esi jos draugė, Nense. Ji niekada neturėjo draugės. 

— Darau tai ne iš pareigos. Man patinka Remi. 

Burkas palinko į priekį ir pastatė tuščią limonado skardinę 
ant apverstos statinės, netyčia ant medinių grindų numesda- 
mas krūvą atvirukų. Jis pakėlė juos. 

— Ar Dredas su kuo nors susirašinėja? - paklausė Nensė. 

— Tam tikra prasme. Tai senas mūsų draugas. 

Atvirukai atkeliaudavo iš įvairių šalies kampelių, datos 
skyrėsi maždaug savaite. Nė vienas nepasirašytas, bet visi 
nuo Gregorio Džeimso. Žinutės trumpos - sakinys ar du. 
Jų nesuprastų niekas, nežinantis, kodėl jaunuolis pabėgo 
iš Naujojo Orleano. Jis užsiminė apie Diuvalio mirtį ir kaip 
lengviau atsikvėpė tai sužinojęs. Atvirukų tikslas - pranešti 
jiems, kad jam nieko neatsitiko ir jis daug mąsto, kokia kryp- 
timi pasuks jo gyvenimas. 

Paskutinio atviruko spaudas rodė, kad jis siųstas iš Santa 
Fė. Jame buvo parašyta tik Lk 15, 11-24. Dredas pažiūrėjo į 
Evangeliją ir rado palyginimą apie sūnų paklydėlį. 

— Jis buvo išvykęs, - Burkas paaiškino Nensei. - Bet, ma- 
nau, jau grįžta pas mus. 

— Eil Pagavau! 

Šūksnis privertė juos pažvelgti į prieplauką, kur Flara iš- 
kėlusi rodė kitiems žvejams savo laimikį, kad šie žavėtųsi ir 
pavydėtų. Deividas Stiuartas, vyresnysis Nensės sūnus, pa- 
sisiūlė nuimti žuvį nuo kabliuko. Nensė prisipažino Burkui, 

jog Flara stipriai sujudino jo sūnaus įsitikinimus, kad visos 
mergaitės sentimentalios, bjaurios ir kvailos. 

— Prieš susipažindami su Flara, jie prisiekė neturėti nieko 
bendro su priešinga lytimi, o ji susilpnino jų ryžtą. 

- Flarai jie patinka. Vargšelė niekada neturėjo šeimos, tik 
Remi. Tačiau ji labai šauni. Šmaikšti kaip botagas. Turi hu- 
moro jausmą. Ji negali sulaukti, kada pradės lankyti mišrią 
berniukų ir mergaičių mokyklą, - jis nusijuokė ir pridūrė: - 
Netgi aš jai patinku. Visą laiką persekioja mane klausinėda- 
ma, kada padarysiu kūdikį Remi. 

— Remi prisipažino, kad jūs planuojate kūdikį. 

— Mes beprotiškai stengiamės, - šypsodamasis patvirtino 
Burkas. Net keista, kaip dažnai jis šypsosi pastaruoju metu. 

— Labai džiaugiuosi, kad tu laimingas, Burkai. 

— Ačiū. 

— Beje, tai primena man... - ji prikando apatinę lūpą. - Aš 
susitikinėju su vienu žmogumi. 

— Nemeluoji? Tai... tai puiku, Nense! 

— Tu tikrai taip manai? - baugščiai paklausė ji. 

- Jei jis tavęs nusipelno, tada taip. 

— Na, aš nežinau, ar aš jo nusipelnau, - kukliai tarė ji ir 
plačiai nusišypsojo. - Jis nepaprastas. Verslininkas, tvirtai 
stovintis ant žemės. Jo žmona mirė nuo vėžio prieš kelerius 
metus. Jis mylėjo ją taip, kaip aš mylėjau Kevą, ir tai turbūt 
geras ženklas. Kaip manai? 

- Žinoma. O kaip jis sutaria su berniukais? 

— Kol kas gerai. Ir jis gerai atrodo iš nugaros, aptemptais 
džinsais. 

— Nė nesakyk! 

— Bet žinoma, jis turės ištverti rimtą išbandymą. 

— Ir kas tai būtų? 

— Susipažinti su tavimi. 

Burkas pajuto, kaip išdykėliška šypsena nyksta nuo jo vei- 
do. Nensė kalbėjo rimtai. 


— Kodėl tau tokia svarbi mano nuomonė apie jį? 

Nensė ištiesė ranką ir suspaudė jam plaštaką. 

— Remi - mano nauja draugė, bet tu - mano geriausias 
draugas. Tavo nuomonė man labai svarbi, - jie reikšmingai 
pažvelgė vienas į kitą, tada Nensė atsistojo ir pasitaisė savo 
lininius šortus. - Matau, kad Piteris kažko nusiminęs. Laikas 
jį pakalbinti. 

Kai Nensė nuėjo prie kitų, Burkas buvo per daug susijaudi- 
nęs, kad pajėgtų kalbėti. 

Jis įėjo į parduotuvę pasiimti dar vienos skardinės limona- 
do, bet tik pasirėmė rankomis į Dredo prekystalį ir pažvelgė 
per blausų stiklą į apdulkėjusius šokoladinius batonėlius bei 
džiovintos jautienos pakelius. 

Po kelių minučių durys sugirgždėjo atsiverdamos. 

— Burkai? - Remi priėjo, atsistojo šalia ir uždėjo ranką jam 
ant liemens. - Ar viskas gerai? 

Jis padėkojo už jos rūpestį pasukdamas galvą ir blyškiai 
nusišypsodamas, bet nepajėgė paslėpti savo akių. 

— Kas atsitiko? - sunerimo ji. 

— Nieko. 

— Tu liūdnas? 

— Tiesą sakant, laimingas, - jis nusišluostė rankove sudrė- 
kusias akis ir papasakojo apie Nensės draugą. 

— Labai susijaudinau, kad jai tokia svarbi mano nuomonė. 

— Besąlygiškai, - pasakė Remi. - Tą patį ji sakė man, kai 
mes kartu pietavom prieš kelias dienas. 

Žinia apie Diuvalio mirtį tapo pagrindine naujiena, toli 
peržengusia valstijos ribas. Ją sekė daug pranešimų apie ko- 
rupciją Naujojo Orleano policijos departamente bei munici- 
palitete ir apie ją atskleidusias ypatingąsias pajėgas. 

Išgirdęs naujienas, Džo paskambino Burkui, o šis patvir- 
tino, kad jis dalyvavo policijos operacijoje, ir dabar Džo su 
šeima ir Nensė Stiuart gali ramiai grįžti namo. 

Patuto laidotuvių išvakarėse Burkas papasakojo Nensei 
Stiuart, kad Dagas buvo prisidėjęs prie jos vyro mirties. Jie 

kartu paverkė ir ji padėkojo, kad Burkas pasakė tiesą. Nors jie 
abu apsivalė dvasiškai, Burko klaida vis dar persekiojo jį. 

— Po to, ką aš padariau, - dabar pasakė jis, - negaliu su- 
prasti, kaip Nensė man atleido ir vis dar laiko mane geriausiu 
savo draugu. 

— Burkai, - tarė Remi, pasislinko arčiau ir apkabino jį. — 
Vienintelis žmogus, neatleidęs tau, - tai tu pats. Generalinis 
prokuroras paskyrė tave atskleisti visas korupcijos formas 
Naujojo Orleano policijos departamente. Apygardos proku- 
roras nė žingsnio nežengia nepasitaręs su tavimi. Tave ger- 
bia, tavimi žavisi, - Remi uždėjo rankas jam ant krūtinės. - Ir 
labai myli. 

— Noriu, kad tu būtum arti, - sukuždėjo jis, prisitraukė ją 
ir atsirėmė smakru į jos viršugalvį. 

— Jei aš įstengiau atleisti sau už metus, kuriuos praleidau su 
Pinkiu Diuvaliu, tu gali atleisti sau už vienintelę klaidą, ar ne? 

Burkas kilstelėjo Remi veidą ir pabučiavo ją, mėgaudama- 
sis jos skoniu, kvapu ir šiluma, kol Remi atlošė galvą ir su- 
murmėjo: 

— Pasimylėkime. 

Burkas per petį pažvelgė pro langą į prieplauką, kur kiti 
kalbėjosi ir juokėsi. 

— Ką? Dabar? 

— Taip. 

Jo nereikėjo raginti antrą kartą. Jis nusivedė Remi per 
siaubingus Dredo kambarius, kol jie atsidūrė ant siauros lo- 
vos, kur ji jau buvo gulėjusi anksčiau. Jų drabužiai išsilakstė 
į šonus lyg praūžus uraganui. Burkas bučiavo Remi lūpas, ka- 
klą, krūtis, bet kai norėjo į ją įeiti, Remi nustebino jį perim- 
dama iniciatyvą ir padariusi tai, ko anksčiau nedrįsdavo. 

Iš pradžių jis silpnai prieštaravo, bet netrukus jį užgriuvo 
tokia pojūčių lavina, kad nepajėgė kovoti. Jis vaitodamas iš- 
tarė Remi vardą ir panėrė pirštus į jos plaukus. Burko rankos 
kartojo Remi galvos judesius, kai ji mylėjo jį burna. 


Tada ji išsitiesė ant jo ir nuvedė jį į save. Atrodė, kad jis 
sprogs, kai ji judėjo ant jo, klubai prisitaikė prie jo klubų, o 
lūpos susiliejo, kai jie kartu patyrė orgazmą. Jie suprakaitavę 
tingiai gulėjo šalia, žinodami, kad reikia keltis ir apsirengti, 
kol kiti dar nepasigedo jų, bet nepajėgė pajudėti. 

— Tu klauseisi, ar ne? - tyliai paklausė ji. 

— Ką? - sumurmėjo jis, vis dar apimtas neįtikėtino malo- 
numo ir neturėdamas jėgų pasakyti daugiau. 

— Klauseisi manes ir Pinkio. 

Staiga Burkas visiškai atitoko ir paraudo iš gėdos. 

— Na, taip. Įtaisiau „blakę jūsų miegamajame. 

— Kodėl? 

— Tikinau save, kad gal nugirsiu ką nors apie Diuvalio 
veiklą. Bet tai buvo tik pretekstas. Tiesa ta, kad tu užvaldei 
mane. Negalėjau pakęsti minties, kad tu su juo. Tačiau kartu 
jaučiausi, lyg pats... - jis atsiduso, bjaurėdamasis savimi. — 
Jėzau, aš tikriausiai iškrypėlis. 

— Ne, tu ne toks, - Remi apkabino jį tvirčiau ir jie gulėjo 
tylėdami. 

Galiausiai Burkas paklausė, kaip ji atspėjo apie „blakę“. 

Remi pakėlė galvą, pažvelgė į jį ir kilstelėjo šlapių plaukų 
sruogą nuo jo kaktos. 

— Tu vengei tam tikrų intymių veiksmų, kuriais, tavo ma- 
nymu, aš bjauriuosi. Bijojai, kad man jie primins Pinkį, - ji 
raminamai nusišypsojo. - Burkai, niekas, ką mes darom, ne- 
gali man priminti jo, kaip ir niekas, ką mačiau, girdėjau ar 
patyriau Endželės namuose. Tai ne tas pats. Su tavimi man 
viskas vyksta pirmą kartą. Viskas nauja. Švaru. Teisinga. Aš 
laiminga, nes myliu tave. Tai visiškai skirtingi dalykai. 

Burkas paėmė Remi ranką ir prispaudė delną sau prie lūpų. 
Jis norėjo pasakyti, kaip ją myli, bet jau antrą kartą šią popie- 
tę buvo per daug susijaudinęs, kad įstengtų kalbėti. 

Be to, ji ir taip žino. 

Sandra Brown 
(Sandra Braun, g. 1948 m.) 
JAV rašytoja, detektyvinių trilerių autorė, parašė per 
60 knygų, kurios išverstos daugiau kaip į 30 kalbų. 
Lietuvių skaitytojams gerai žinomi jos romanai 
„Alibi“, „Pavydas“, „Baltasis karštis“, „Sveika, tamsa“, 
„Susikeitimas“, „Spąstai“ ir kt. Daugelis S. Brown 
romanų yra skaitomiausių knygų sąrašuose ir visi 
jie, pasak USA Today, verčia skaitytoją nerimastingai 
versti puslapį po puslapio iki pat pabaigos. - 
Burkas Beizilas - policininkas, nebeturintis 
ko prarasti. Žuvus partneriui, žlugus 
santuokai ir karjerai, jis turi vienintelį 
tikslą - atkeršyti Pinkiui Diuvaliui, žymiam 
advokatui, padedančiam žudikams išvengti 
teisingumo. Keršydamas advokatui, Burkas 
“ pagrobia jo gražuolę žmoną Remi. Tačiau 
jis nesitiki, kad netrukus pajus nenugalimą 
trauką šiai nelaimingai moteriai, kilusiai 
iš Naujojo Orleano žemųjų sluoksnių ir 
„ištekėjusiai už vyro, kurio neįstengė pamilti. 
Jis taip pat nenutuokia, kokia nuožmi dvikova 
prasidės Užgavėnių karnavalo šėlsme. Kai 
visos kaukės bus nuplėštos, Burkas turės 
pažvelgti į akis nemaloniai paslapčiai... 

